
KONKISTA DI E ISLANAN ABOU 


Enrique Goilo 


LISINBEIN 


Serpentina di malora, 
ken a mandabo sali af6? 
Kwa t'e kausa pa hasibo 
muri morto di doló? 


Stop di yanga, drenta skonde, 
hisa pia, laga kaf; 

bo presensia ta bo morto, 

si bo n' hasi kore bai. 


Esta tristu ta bo swèltu, 
miserabel lisinbein, 
pèrkurá bo n' sali nunka 
fo’1 bo nachi di pispein. 


Ningun hende ke mirabo, 
nèrvionan ta eksalta; 
morto so ta bo destinu 

si bo tribi presentá. 


Bo por lastra bow di piso, 
biba den bo soledat, 

ma desgrasia si bo sombra 
mester bin na klaridat. 


Bo mal swèltu ta kòrdami 
riba hende di kolé, 

ku, pa flornan ku nan planta, 
nan oló no tin balor. ` 


Nan presensia ta bèrgwensa 
pa tur hende “i sosiedat, 

ku n' ke mira hende pretu 
filtra den nan amistat. 


Algun be, ku hopi pèrla, 
i diamanta bon puli, 
nan por yega te na hasi 
un bishita na skondi. 


Tin ku a nase den katuna, 
gosa bon di edukashon, 

ma ku tur nan bon sifiansa 
nan n’ tin port'i introdukshon. 


Den nan kurpa tin mes alma, 
den nan sanger mes kolé, 

i kriansa di nan yunan 

ku pudor i yen di amor. 


Mientras nan ta den nan grupo, 
swave 1 dushi bida ta, 

ma ay di esunan ku no sabi 
hasi nan mes respetá. 


Tin ta sufri, tin ta pena 

bow di garanan kruel 

di un mundu ku n' por frena 
tantu aktonan infiel. 


Asta hendenan di nada, 
enemigu “i Dios i lei, 

ta bibando den lokura 
ku pa nan so mundu t'ei. 


Tin di nan ta mort’i hamber, 
sin luga pa muri aden, 

ma ku sesu yen di orguyo, 
sin balor ya hopi tem’. 


Despresiá tur hende asina, 
abo hende di koló. 

Pa ofensa ku nan sembra, 
tene haltu bo honor. 


Preferá mil be di biba 

den un nèshi “i lisinbein, 
ma no rondoná di hende 
ku sinti yen “i komehein. 


den: Pierre A. Lauffer (red.), Di Nos: antologia di nos literatura. Willemstad, Kòrsou: 
Libreria Salas, 1971. p. 84 


Enrique Goilo 


AWACERU 


Tur caminda nubia scur 
Cu ta pasa laga basha 
Bendición riba nos tur. 


Hendenan ta core sconde 
Muchanan ta baña “den 
Páranan sintá den palu 
Ta alegrá cu nan pabién. 


Blachinan ta bira berde 
Flornan tur lo botoná 
Camponan lo bolbe hari 
Cu maishi coroná. 


Esta dushi awe mainta 
Ora cu m'a lamantá 
Pa m'a para mira sali 
Sol’ su cara encantá. 


Est'un cambio na nos isla 
Poco dia so pasá 

Cu m'a skirbi di secura 
Cu ya a queda atrasá. 

Ma t'asina ta den mundu 
Cambio tin pa tur tur cos 
Awe nos ta riba tera 

I mañan... derá den pos. 


Por ta cu un santu nobo 
Di nos tera cielu a bai 
Pa bai roga aya riba 

Pa awaceru bolbe cai? 


Por ta tambe cu castigu 
Di nos bida pecador 

Pa plegaria di nos bonnan 
Cielu a cambia pa fabor? 


O Dios dushi, sigui manda 
Riba nos bo bendición 
Pordoná tur nos maldadnan 
Tende bon nos oración. 


Quita fo’i henter nos isla 
Rabia, odio i rencor 
Basha den nos alma tristu 
Cornucopia yen di amor. 


Sigui manda awaceru 
Laga awa sigui cai 

Pa nos tera di secura 
Alegré tur semper bai. 


Ata awa, hopi awa 
Tur caminda nubia scur 


Cu ta pasa laga basha 
Bendición riba nos tur... 


den: La Prensa, 23 di yiini 1951 

Enrique Goilo 


DESESPERACION DI UN CATIBU 


Den mondi'tera pretu 
M'a hafia mi sinti 

Mi por a biba quetu 
Un bida consenti. 


Rib'un malditu dia 
M'a perde libertad 
Cu heru na mi pía 
M'a conocé crueldad. 


Sin awa, sin cuminda 
Catibu di color 

M'a lastra den caminda 
Tra'i bomba sin pudor. 


M'a sufri den bodega 
Un haula di maldad 
Un fiernu jen di praga 
I hende sin piedad. 


Mi bida ya n’ ta bida 
Mi alma ta quibrá 
Acaso den huída 

Lo mi por descansá. 


Cu chapi, piki, heru 
Maínta bon temprán 
Den sol'i awaceru 
Sin come pida pan. 


Un bomba tra’i bo lomba 
Karbachi na su man 

Bo sanguer di palomba 
Dramá pa haragan. 


Catibu riba mundu 

Ta pieda sin balor 

Blo Dios aya den cielu 
Por calma su dolor. 


Karbachi ta castigu 
Pa un bida habracá 
I hamber ta testigu 
Di queho expresá. 


Quitá mi unbez fo'i mundu 
Rancá mi bai cuné 

Qui bal un bon catibu 

Cu alma di carné. 


E pos ey... ta mi suerte 
E ta mi salbaci6n 

Den braza di la muerte 
Dios pordoná mi acción. 


Adiós, mundu malditu 
Mi no quier biba mas 
Ni sombr'i mi spiritu 
Mi quier pa bolbe cas... 


den: La Prensa, 29 di sèptèmber 1951 

Pablo Alex (Echi) Jesurun 


SANTA KRUS 


Santa Krus, 

mi tin ku bai, 

ma bo rekwèrdo lo sigimi; 
bon grabá den mi memoria. 


Tantu be anochi, 

sosegá sintá dilanti di bo porta, 
m'a imaginami 

di por tende kehamentu di katibu 
sigun bómba su karbachi 

ta batiendo den nan lomba, 

pa nan traha, kibra pieda, 

lanta monumento 

dje murayanan ku a formabo. 


Hopi falta lo mi sinti 

di e palu di kenepa, 

e adòmo den bo plenchi, 
die sansafianan di bientu, 
penetrando tur bentana; 
dje kantik'i tantu para 
den mainta, pa spièrtami. 


Un sekura a chokabo, 
sinembargo algu tin ainda 
di bo gloria den pasado: 
pal “i koko, pal ‘i mango 
bon kargá ta ripiti 

den bok “i bientu 

bo grandesa ya pèrdi. 

Santa Krus, 

mi tin ku bai, 

ma semper lo bo keda 

pa mi un inspirashon, 

ku luna yen plamá den mondi, 
bient'i mardugá ku, solfeando 
den e palu di kenepa den bo stupi 
lo kontami tantu kwenta 

tantu kos ku ya no t'ei. 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 89 


Pablo Alex (Echi) Jesurun 


UN SIEGU 


Kanando den kunuku, 

m'a bin topa ku un kas 
di palu di maishi 

biew i mankaron, 

ku poko datu seku 

pa adòrno djis su tras. 


Den dje ta’tin un mosa 
riba stul sintá den huki. 
E laman di su tristesa 

a kontrami fo’i su kara, 
“nami miedu, 

hinka sustu den mi kurpa. 


Ma un hende, den e porta di patras, 
a splikami ku un seña, 

Ku ta siegu e pober ta. 

Ku rèspèt m'a aserk'e, 

bis'e, sigun m'a kwe su man: 

“Mi t'un strafieru 

pero pèrmitimi papia ku bo.” 

“B”a bini un mal dia,’ 

e kontésta ku m'a hafia, 

“awe si mi alma ta kibra, 

kòrtá manera nunka m'a sintié. 
Den un prinsipio mi desgrasia 
a butami pidi morto, 

ma despwes a yeg’un tempu 
ku m'a bin trankilisa. 

E dia ku m'a pèrdè Pablo, 

mi herid'a rementá, 

pero m'a konformá i komprondé 
kuen por kasa ku un siegu. 


Mi dianan a kore pasa, 

ketu, kalmu i na pas, 

pero ayera m'a bin tende 

ku mes Pablo ta bai hiba 

Irma, mi rumán, altá. 

Pesei awor aki mi tin 

herida ku, dos be habrí, 

ta lanta mi doló. 

Un kos mi ke, 

ta un deseo so mi tin, 

pa Dios dunami swenk di klaridat, 
un ratu, un momentu so, 

pa, si mi hafia Irma den mi man, 
mi ranka tur dos wowo fo”i su kara.” 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 89 

Carlos A. Nicolaas 


MEDITACION 


Colá a caba come dj'atardi, pega su pipa y a bai sinta riba un banqui dilant'i su 
rancho p'e goza su cunucu di mainshi. Su cunucu na unda el a nase, a crese i biba 
feliz cu su tata y mama. Su cunucu cu ta un pida di su curazón. Su cunucu fo'i cual 
den sodé di su frente e ta saca e pam di tur dia p'é y pa su famia. Como e rancho 
tabata trahá riba un halto, e tabatin bon bista riba e terreno plantá. 

Tabata un dia promé qu luna yen, y su mainshinan tabata drumi bunita, bafiá 
den claridad di luna. Un bientu fresco di laman parriba tabata supla, y tabata 
hunga den e blachinan ya seco. Colá tabata contento. Su cunucu a pari bón. Tapu- 
shinan grandi i yen di pipita! I no cualquié mainshi lihé, nò, mainchiquito mes; di 
e bón! El a traha duro si: rosa, coba, planta, chapi i warda. Paloma y priquichi a 
pompé un poco. Ma enfin, e pobernan tambe mester biba. Awe su mainshi tabata 
drumi nan último anochi na palo. Mañan temprán lo e cuminza corta. Cu promé 
gritu di gai lo e lamta, hala lechi, y después mata e capá qu e tin mará n'e staca den 
chiqué, ya Maria ta haya e carni temprán, p’e drecha cuminda. Su amigonan lo bin 
yudé. Promé qu solo sali riba Cerro Grandi nan lo t'aqui. Y ora nan bai come 
och’or, lo tin balente maishi tumbá caba. 

Colá su curpa tabata cansá, y el a dicidí di rèc su lomba riba e banqui p'é sigui 
medita riba e cortamento di mainshi. Mañan t'e día! E fiesta qu lo corona su 
trabao. Tur aña é ta tene simadán. Eseyi ta un custumber bieu, qu su tata Clashín 
a pidié di conserva semper. Según y como cosecha bai, asina simadán tambe mester 
bai. E añ'aqui cos a bai famoso, p'esayi mañan lo tin un simadán di quita sombré. 
Ya el a prepará tur cos caba. Le mata e mihó bestia di su curá. Shorombu, su yiu 
mayó, a bai Playa, y a cumpra tres flasco di yanefer, fuera rom puru i ship; y 
bibida di muhé tambe, na cantidad. 

Su yunan, y Pedritu y Martíns, su subrinanan, mes lo toca pa su amigonan 
balia. Aqui banda n’ tin hende pa toca maner’e muchanan ayi! Aña pasa nan a 
wapa hopi! Te ainda é ta còrda com é cu Comader Julièt a sapatiá nan Huré asina 
tanto, te cu su un band'i curpa a lamta tur dué su manecé. E tabata ansioso pa e día 
di mañan yega lihé. Ya tabata parcé caba cu é tabata mira e cortadónan, y com solo 
tabata lombra riba nan machete i cuchúnan, y é tabata tende nan cancionnan alegre, 
acompañá cu chis chas di e machetenan, resona den su cunucu. 

Su casá y Petra, nan yiu muhé, tabata pasa cu bibida, y é mes tabata tur camina, 
pa percura pa tur cos bai bon. Den su imaginación é tabata mira su famía i amigonan 
contento i satisfecho, cu nan barica yen di róm i di cumínda, trese e último saconan 
di mainshi den mangasina. Esta bunita e tapushinan ayi lo queda den su sqet! 
Mara tempu por queda bon asina, te ora e caba hunta i montoná tur su pal'i mainshi. 

Lo é bende un parti y tene sobrá pa cumind'i bestia. Y su mainshi? Ma nò, awe é 
n' tin cabez pa nigoshi. Laga esayi para pa después. Awe ta di su simadan s6 é por 
pensa. Y su bista ta dwal bai n'é Cui grandi, na unda el a drecha lugá di wapa. Ta 
manera é ta mira tur e hendenan balia y é ta tende cácho i cuero zona; y éta mira 
Pedrito cu su trianglo y Shorombo cu su wicharón. Y poco poco é ta cuminza 
canta... ‘Mailo ééé...” 

E cantamento ta saca su casá p'af6, y boz di esaqui ta lamté fo’i e dushi soño: 
“Homber, haci lihé bo lamta bin p'aden. Bo n’ ta sinti com duro serena ta cai? Ta 
malo bo quié cumpra pa bo curpa? Anto ta quén lo traha mañan?” 

Di golpi Colá ta bolbe na su mes. E ta lamta sinta riba e banqui. Un sombra a 
tapa e tocadó y wapadónan, y a quita nan fo’i su bista. Música bai. Biento ta 
supla den e blachinan seco di e palonan di mainshi. Luna ta clá manera di día. Su 
curpa ta dué y steif. E ta lamta para y ta bai paden, pero no promé qu é tira un bista 
largo i afectuoso riba su mainshinan. E ta bai cama, y ta pega soño murmurando: 
“Hurée mailo, ééé... ban hung'é mailo... ééé...” 


den: Carlos A. Nicolaas, Talignon. [Bonaire]: [s.n], [s.a.]; tambe den: Pierre A. Lauffer (red.), 
Di nos: antologia di nos literatura. Willemstad, Kòrsou: Libreria Salas, 1971. p. 94/5 

Carlos A. Nicolaas 


MA DUSHI 


Ya ta tres aña caba qu Ma Dushi a muri. Esta lihé! Ta parce mi manera ta ayera nos 
a bai dera mi Wela, y ya awe ta cumpli tres afia qu é no t'ayi mas. Ma su recuerdonan 
si ta bibo den mi memoria. Nunca lo mi lubida Ma Dushi. Jestis mi a stimele. 

Tempo é tabata na bida mi sá bai cunucu serca djé. Casi tur dia biernes atardi, 
después di scol, te dia domingo mardugá qu nos bini misa den wag. Aya na cunucu 
semper sá tin hopi trahadó. Cortadó di sentebibo, quimadé di carbón, rosadó etc. 
Ami sá yuda piqui watapana, hunta mèst i quima tuna. Temp'i afia tabata mi zjilea 
pa bai cerca mi wela, pa yudé piqui bonchi, pipita mainshi grandi i dacuna. Quende 
tabata sá cushina dushi, tabata mi wela! Te ainda ta parcemi qu mi ta sinti smac 
den mi boca di e repanan di mainshi grandi cu e salón gesples hasá na panchi, qu 
nos sá come mainta na cunucu. Y den henter Bonaire no tabatin otro hende qu por 
a traha cocada, panseiker i otro dushinan manera mi Wela. 

Semper é sá bin compaña nos na cas ora nos haya rumán chiquito. Díanan 
asina Papa tabata warda e cabuya di dos punta leu, pasobra é no tabatin mester di 
djé, como nos tur tabata bon mucha. Y si por si uno haci cos di maldito, Ma Dushi 
tabat'ayi pa tuma parti. Den su scochi nos sá corre busca refugio i haya consuelo 
ora un cos pasa nos. Si un di nos tabata sinti malo, é mes tabata bin haci remedi pa 
nos. Y su remedinan tabata asina bon! Y sin mal smac. Mi ta corda com nos sá 
gaña tosa pa é duna nos bebe stropi di calbas. Y awe é n' t'ayi mas. El a muri bai. 
Ya ta tres aña caba, y ami qu tabata stimé asina tanto ta sinti su falta terribel! 

Nos a spanta mashá y nos tur tabata tristo ora nos a tende qu Ma Dushi a haya 
ataque di curazón. Mes ora nos a bai cerca djé. Na yoramento nos tur a para mira 
e ser stimá, drumí fo’i su conosemento. Más grandi nos tristeza a bira ora nos a 
mira Tan Fina laba e cortinanan blanco, qu nan a cologá día nos abuelo a muri. 
Henter e día ayi y un gran parti di anochi nos a reza pa Dios duna Ma Dushi su 
salud. Docter a traha hopi cu n'e. Pero tur cos tabata enbano. Su siguiente día pa 
nueb”or di mainta mi Wela a entregá su alma na Criador. Tur hende na yoramentu! 
Ami só pará ku wowonan seco den un huqui di su camber. Mi tambe quier a yora 
pa desahoga mi, ma mi no tabata por. Un clòmpi pisá tabata pegá den mi garganta, 
asina qu mi no por a papia. Mi wowonan tabata quima di e lágrimanan ku quier a 
sali, pero qu no por a haya salida. Den mi stoma mi tabata sinti un cos qu mi no 
por splica ta quico. Mi mama, tanta-, ruman- i primonan tabata yora desconsola- 
damente. Ami só pará queto manera un imagén, sin por papia, sin por yora, sin por 
hasi nada. Pensa só. Por fin Papa a drenta y a saca tur hende p'af6, pasobra Ma 
Anchi a yega pa laba morto. Mi a cunsumi masha ora mi a mira Ma Anchi drenta. 
Mescos qu semper; su cabez mará cu un lenso grandi di dòbelstenchi corrá cu 

blanco, anto cu su sigaría La Fama, cu candela den boca. Esta falta di respet pa 
bini den presencia di mi Wela difunto cu cigaría na boca! 

Anochi henter famía, saca muchanan chiquito só afó, tabata na bilorio, y mashá 
hopi otro hende tambe. Muher y muchanan tabata sintá den sala, na unda Ma 
Dushi tabata drumi bunita asina den su caja coló shinishi, rondoná cu belanan; 
hombernan tabata sinta conta chasco nòrt'i cas. Un famía leu di nos, qu nos tabata 
yama Pepe Nèchi, tabata reza rosario. Mama cu Tan Fina tabata traha cofi, pa 
parti cu buscuch'i soda. 

Ora Pepe a caba di reza e promé rosario, más conosirnan a drenta pa condoler, 
y atrobe yoramento a cuminzá di nobo. Ami só pará queto, observando loque 
tabata pasando. Mi tabata mira tur e yoradónan, y den mi mes mi tabata pensa: 
“Cuanto di nan tin qu berdaderamente ta sinti morto di mi Wela? Cuanto di nan ta 
stima Ma Dushi di berde mes?” 

Hopi, mashá hopi impresionnan mi a haya e anochi di bilorio tres aña pasá. 
Den tur mi tristeza di e día ayi, sinembargo tabatin un rato, un seconde numa, qu 
un sonrisa débil a cariciá mi cara tormentá. Motibo di esaqui tabata un Tanta 
grandi di nos, ruman di Ma Dushi. E Tanta aqui tabata biba hopi leu, y ora nos a 
manda bisé qu Ma Dushi tabata hopi malo, é tabata na cunucu. Ta te ora el a bini 
cas anochi el a haya respondi. Ta te merdía, ora ya Ma Dushi tabata den caja caba, 
el a presentá. Un muhé grandi, bistí na yaqui cu saya blanco bon steif stricá. El a 
para yora amargamente manera un cuar’i ora largo. Yora y papia. Di repente el a 
stòp y a pasa bai largo den cushina. M'a bai su trás, y m'a yega net na ora pa 
tend'é bisa Mama: “Mina, yiu, trece un còmch'i cófi cayente asina pa Tantan.” 

Mientras tanto Mama a bai basha cófi p’e den un còmchi grandi, el a habri e 
blequi di sucu y a quibra balor di mei cuart asina asina fó di un papelón. F6 di e 
tròmch’i pan el a saca dos bolchi. Ora Mama a trece còfi p'e, el a morde pida sucu, 
bebe dos boca di còfi y despues el a sinta bati e dos bolchinan cu còfi den su 
curpa. Ora el a caba come, el a cende su cigaría preto y a cuminzá conta cuenta di 
su galiñanan, cuanto carné cachó a mata, cuanto cabrito a bai mondi etc. Esayi ta 
e cos qu a ponemi sonreí. Tanto yoramentu i papiamento! Y djis asina, sinta come 
cu apetito, huma cigaría y conta cuenta manera nada n' pasa. Ay nò! 

Su mainta och’or nan a dera Ma Dushi. Ora di cerra caja tabatin, manera ta di 
compronde, mashá hopi yoramentu mas. Hasta e hombernan di nos famía tabata 
seca wowo. Ami só a para contempla cara di mi wela querida sin drama lágrima. 
Tan Fina y Mama a hala mi un banda, y nan a rabia cu mi, yamami sin geful 
pasobra mi no a yora. Ma ningún di nan n' tabata sá quico mi tabata sinti den mi 
alma. 

Después di entierro José, un primo di mi, a bai cunucu cu mi, bai duna bestianan 
awa y tira cuminda pa galiña. Ora mi a habri port'i cas tabata parcemi qu unda qu 
mi bira mi tabata mira Ma Dushi. José tabata pura mi pa nos bolbe cas, pasobra é 
dí qu ora é corda riba Ma Dushi, su curpa ta coge rel. No tabatin moda pa mi quita 

for di e cosnan qu tabata pone mi quere qu ta mentira, qu Ma Dushi t'ayi, qu é no 
a muri. E tabata asina custumá cu tur e cosnan ayi! M'a cai sinta den su stul di 
zéya y a parcemi qu ta den su scochi mi a sinta, y mi a sintimi tranquilo i consolá. 

Después di a duna e bestianan cuminda y awa nos a sali pa bolbe cas. Den 
esayi mi a bisa José p'e wardami un rato, qu mi ta corre bai den cunucu bolbe. El 
a contestá mi qu el lo warda mi na port’afó. M'a corre bai na un pal’i quenepa y cu 
mi sanbechi m'a graba nomber di Ma Dushi den tronco di e palo. 

A sigui díanan di rosario. Tur anochi hopi hende y yoramento. A yega ocho día 
cu más hende i más yoramento, y después partimento di chuculati ku buscuchi. Te 
día di seis simán ainda tabatin yoramentu. Ami só tabata sinta ketu i observá. 

Lunanan a pasa. Día nos a reuní, pa recorda e promé aniversario di morto di 
nos Wela, casi no tabatin yoramentu más. i prima- i rumannan qu a yora asina 
tanto día di morto, tabata sintá cu cara i bocanan bon pintá, ta conta otro di un bon 
película qu tin e anochi ayi, y qu ta duele qu nan mester perdé pa causa di e 
rosario. Ya nan a quita luto día caba y hasta Tan Fina tabata cunsumi pasobra e 
mester bisti tur preto ainda. Esta lihé tur e yoramento, e dolo y tristeza grandi a 
pasa! 

Tempu a sigi su curso. Díanan tabata pasa lihé. Ya awe ta tres aña caba qu Ma 
Dushi a muri. Y ningún hende no ta corda riba djé más. Tur a lubidé. T'ami só 
tinié bibo den mi memoria. Jamas lo mi lubida mi Wela! Mescos qu su nomber lo 
queda pa semper grabá den tronco di e pal'i quenepa na cunucu, asina su recuer- 
donan tambe lo queda pa semper grabá den mi curazón. 


den: Carlos A. Nicolaas, Taligon. [Bonaire]: [s.n.], [s.a]; tambe den: Pierre A. Lauffer (red.), 
Di nos: antologia di nos literatura. Willemstad, Kòrsou: Libreria Salas, 1971. p. 96-99 

Carlos A. Nicolaas 


FARO DI VIERKANT 


Es un sélo wowo qu bo tin 
n’ ta cans’i quinipi 
cada bez mi conta cinco? 


Bo n’ ta drumi, 
bo n' ta camna. 
Tur ora bo ta cla 
pa hari cu crastein 
y santo blanco 
cant'i lamé. 


Bo car'i glas continuamente 
ta refleja 

den e cuerpo entero 

na bo pia. 


Bo bista fuert’ y vigilante 

ta wac pa nort, pa seit, 

te den p'abao. 

Maner” un strea den tiniebla 

bo ta spierta marineronan dj'aleu. 


Cuanto bida bo a salba? 
Esayi bo mes n' sa! 

Bo n’ ta conta, 

bo n' ta papia. 


Bo curp'i piedra sin coló 

pa semper n'e mes lugá pará, 
ta wanta biento, 

awa, solo i lamé. 

Y ku un sefia di bo wowo 

bo ta libra nos di naufraga. 


den: Carlos A. Nicolaas, Chapapoti. [Bonaire]: [s.n.], [s.a.], p. 8; tambe den: Pierre A. Lauffer 
(red.), Di nos: antologia di nos literatura. Willemstad, Kòrsou: Libreria Salas, 1971. p. 99 

Carlos A. Nicolaas 


BARCO BLANCO 


Barco blanco qu ta balia 

n'e cabuya riba bui, 

maner” un macho impaciente 
yen di gan'i galopia. 

Mara ta di mi bo ta, 

com lo mi cuida bo, 

com lo mi drecha bo 

pa bo por bai nabega! 


Barco blanco, bo n” tin gan'i 
corre, pasa spat lama? 

Di sinti tur bo bord'i anlei 
bon muhá ku awa sa? 

Di tende tur bo curpa crac 
den e furia di un scual? 

Bo n’ ta sinti quishiquishi 

di e olanan chiqui? 


Barco blanco, mi spiritu sofiadó 
mescos qu bo ta bon mará. 

Ami tambe lo que por 

sali, bula, nabega, 

pasa terranan di mundo henté. 
Ma mi suerte, mescos qu bo, 
barco blanco, ta di queda balia 
queto bai n'e mes lugá. 


den: Carlos A. Nicolaas, Chapapoti. [Bonaire]: [s.n.], [s.a.], p. 7; originalmente den: 
Antillano, afia I, no. 8 (òktober 1954), p. 9; tambe den: Pierre A. Lauffer (red.), Di nos: 
antologia di nos literatura. Willemstad, Kòrsou: Libreria Salas, 1971. p. 100 

Carlos A. Nicolaas 


FERNANDO 


‘Fernando, Fernando, lamt’ariba, di día te quibra’. Asina su mama tabata grita. 
Ma nada! E yiu tabata den un soño asina profundo, qu ni dònder por a lamanté. 
Después di un rato e mama ta bolbe y ta bisé na su orea: ‘Fernando, lamta, solo te 
sali. Bo’n ta bai laman awe?’ 

Lamán! E palabra aqui tabatin un efecto mágico riba sofio di e mucha di apenas 
11 afia. El a lamanta sinta riba e sacu di pita, cu tabata su cama, a gloria su curpa, 
y a reza: “Tata na cielu, bendiciona mama, papa, mi rumannan y ami mes. Duna 
nos cuminda awe.” 

El no a tuma mucho tempo pa bisti. Como el a drumi den su carson, un camisa 
cu ya no por a wanta lapi mas, y un sombré di cabana qu apenas tabata merece e 
nomber ayi, a completá su bistidura. Un canica cu poco awa tabata basta pa spula 
boca y laba cara. Awa, e liquido asina precioso no mester ta malgastá. E mester 
bai saca un lata na pos promer cu e bai lamán. E pos no tabata muchu leuw. Más o 
menos un cuart'i ora. Ma pa un mucha di su edad un caminda asina, cu un lata di 
awa riba cabez anto cu stoma bashí, ta hopi duru. Mientras su otro compafieronan 
tabata prepara pa bai school, Fernando a cuminza su trabao. El tabata na school sí! 
Den di cuater clas! Sefial qu e por a sifia bon. Hopi bez hamber tabata poné cabisha 
den scol, asina qu e no tabata sabi su les y ‘meneer’ tabata castigué. E meneer cu 
tabata yuda muchanan bofón di djé! El tabata mayor di ocho yiu. Papa tabata gana 
cinco florin pa día, ma un gran parti di e placa tabata bai tur atardi na yoshi tras 
yoshi. P'esay Fernando a dicidí di yuda mama cu trabao. Piqui palo, saca awa, 
coge yuwana, concha y cocolishi, y písca. 

Ora cu el a yega cu su awa, el a bai den cushina y mama a duné un comch'i 
yerb'i sali y un pida boyo di mainshi grandi. Mainshi grandi qu a pari den nan mes 
cercá. Den un pasá el a termina su desayuno. For di un bòshi di yato el a saca un 
blequi bieu yen yen di sòldachi. 

“Awe si “n tin awa pa laba nan! Cu e has aqui mi mester coge mi balente. Si 
suerte liga, mi ta bolbe promé cu merdia.” 

Cu un spiertamentu di su mama pa tene cuidao na barranca, y cargá cu liña, has 
y un caj’i fofo cu hanzué, e pober mucha ta sali pa busca moda di yuda mantene su 
rumannan. 

‘Esta bon e sòldachinan aqui ta! Laga mi garna un tiqui mas. Hè, mira un gutu 
qui grandi. Mara mi por hayé!” 

Solo a subi hopi caba. Su rayonan tabata manda un calor tremendo riba lomba 
di e mucha. Damp'i laman tabata dalé den su cara. Ma e no tabatin tino pa otro cos 
sino pa su liña. Den esayi el a cerra un wowo y a mira na cielo. E ta wac solo. 

IS 


“Ainda n' tin 11 or. Anto mi tin ocho purunchi y cinco gutu caba. Nos aw'i 
playa ta sigurá; y hasá pa tardi tambe.” 

El a scoge un sòldachi grandi, ta hinqué na su hanzué, y yen di confianza e ta 
tira su liña na awa. 

“Bam busca p'e hariña “wé.” 


den: Taligon, Kralendijk, Boneiru: [s.n.], 1977. p. 3; originalmente den: Beurs- en 
Nieuwsberichten, 4 di ougùstùs 1953 


32 


Guillermo E. Rosario 


E KO'I MANAN 


‘Pai, bo tin sinkwent'i seis?” 
“Si, na baka, shen florin 

e otro baka ta di Serafin 

k'a pagami for di antayera.” 


“Mai, bo n' ke un ko’i mafian? 
Mi ta hunga padilanti i patras.” 
“Pero si mi gana, trese e plaka, 
no hasi manera Maria Karkas.” 


“Maria ta Maria, ami ta ami, 

si bo paga, bo ta den, 

no lagami para wanta e number, 
pasó mi n’ tin sèn pa hinka den.” 


“Pai, bo por wardami te atardi? 
Kos ta malu, bai bo bini, 
sinkwent'i seis atardi i mainta, 
m'a sofia ku Tantan Kañita.” 


“Oh, porfin m'a kohe Fichi. 
m'a gan’e dilanti i patras, 
San Dumingu i Karakas, 
djo lag’e trese plaka awor.” 


Mi a skucha mushe Kotoshi, 
e di mi n’ tofer ku potoshi, 

i pa mi mes bai buska e plaka 
i no sinta ward’e bini. 


“Ni pensa mes di bai su kas 
pasobra nunka e n’ t'ei, hamas. 
Mi tin di wak su òwto grandi, 
e modèl mas nobo ta di dje.” 


“Fichi, m'a bin tuma e plaka 
e sèn ‘i number, sinkwent’i seis.” 
“Sinkwent”i seis, kompai ta loko? 
No ponemi bira di mal beis.” 


“Ta sesent'i sinku ta bo number 

loke ta esun di bo kustumber, 

si bo ke a hunga e otro, ta bo kwenta, 
t'esei si tin pa bo skirbi.” 


“Kwantu papel Fichi ta hunga, 
lagami mira pa mi sa... 

m'a pagabo e sèn dilant'i Tuyu 
na Gasmaskapei na Awasa.” 


“Kòrda m'a bini na bon manera 
i mi ke Fichi dunami tur e sèn, 
pa mi n' hasi loke a pasa ayera 
iun di nos dos tin di bai será.” 


“Oh, kompai n’ por wanta un chánsa, 
m'a buskabo hopi, te m'a kansa, 

mi ta dunabo mitar di e plaka, 

kos a bai malu, ta p'esei.” 


T'esei t'e lamento di tur dia, 
invershon insigur di bo sodé, 
loke ta malográ hopi amistat 
ita un plaga pa komunidat. 


den: Guillermo E. Rosario, E Kòrsow ku mi ta kòrda. Willemstad, Kòrsou: [s.n.], 1969, p. 
23/4; tambe den: Pierre A. Lauffer (red.), Di nos: antologia di nos literatura. Willemstad, 
Kòrsou: Libreria Salas, 1971. p. 103/4 


34 


AR 


Guillermo E. Rosario 


E SKETER 


Feli tabata yu di Nikolas di Se’i Grandi, konosi komo Kola di Shon Sèmi. Chichi, 
su kasá, tambe tabata di bow “i seru na Band’ Abow, pero tur dos a bin biba na 
Punda, pasobra masha tempu e kunuku di nan a seka i kasi no tabata duna e loke 
nan tabatin mester pa nan mantenshon. Feli tabata den un di e kasitanan na Kinta, 
di unda masha fasil e por a yega su trabow, komo peon den Klep. Chichi tabata 
esun di promé ku a hinka den kabes di su mari, pa nan bandoná nan pweblo i bin 
Punda, aunke ku tur siman nan tabata bolbe na nan kas grandi ku Feli a traha ku 
yudansa di su amigunan promé ku e kasa. Ku tempu nan a bin haña dos yu, un 
muhé, Ana, e mayó, i e otro André, e “pretu di nan wowo.’ 


E muchanan a krese, i Chichi mes a hiba Ana pa su Pepe ku tabata traha kos dushi 
den Anch’i Bientu na Otrobanda, pero André si, pa ningun plak”i mundu e no por 
a lag'e keda seka ningun otro hende. E mucha aki a kuminsá bai skol ku masha 
smak i tabata salta klas ku tabata duna gustu, te ku un dia Feli a bin haña su yu den 
Klep, na ora di skol. E mucha no a spera su tata ei, pasobra semper nan a bis'e ku 
esaki tabata traha na “Rankamaster”, i el a bai Motètè, pa bafia huntu ku algun otro 
mucha. I nan a hañ'e. El a pèrdè smak pa bai skol for di dia ku algun amigu a hinka 
den dje pa bai bafia na e parti di Skalo, un dia ku nan mener tabata malu, i nan a 
manda nan kas, pa motibu ku no tabatin skol. 

Feli a pidi su bas liber, i ainda ku e mucha tené na su orea, el a yega Seru, ku 
kabe’i boto ku el a haña den un bot'i motor di K.N.S.M. Chichi a spanta ora ku el 
a mira e dosnan yega, pasobra ta nèt e tabata prepará su kosnan, pa e bai den kaya 
pa buska bida. Pero el a kere ku ta algu mas grave e mucha a kometé. 

“Bon” ta pone man riba mi yu,’ Chichi a grita furioso, ora ku Feli a kita un fáha 
fo'i su karson di djadumingu, ya ku na e momentu ei ta e fáha di pafia so e tabatin 
bisti. 

Feli tabatin fama di ta gran bringadó. I bo por a mira esei na su kurpa, ku tabata 
duna kwalke balente miedu. Pero ki ora ku Chichi kuminsá ku su kosnan, e hòmber 
tabata bira friw. E n’ hasi nada mas ku stot e mucha fo’i su kurpa, pasa e fáha den 
karson atrobe i sali bai, sin bisa un pi'e palabra. 

Despwes ku e hòmber a sali, Chichi mes a hasi un ademan, manera ku e tabata 
ker a suta André. Pero ora ku esaki a saka kareda pa kore bai, el a dal su kabes na 
un rèki. I Chichi a bolbe spanta pa e sanger ku a parse na e mucha su kabes. Pero 
pió ainda pa e bòlònbònchi ku a sali na e frenta. El a hala e mucha den su skochi, 
pone paña muhá, kore buska eis na bisiña, i despwes pèrdè un dia di trabow, 
pasobra e mester a lidia su yu stimá. 

For di e dia ei André tabata bai skol un aden un áfó... I asina el a bin bira miembro 
di e gèng ku tin be tabata bai sambuya den Klep o yuda ku kárga, ora tabatin hopi 
trabow, o den mayoria di kaso tabata sinta bow di palu o na pi’e bres. 


Tempu n’ para ketu, i André a bira un hoben di 18 aña, sin kaba skol i sin smak pa 
traha. Awor e tabata yuda un primu di dje na un wenkel di mekaniko, den kwa 
tarea aparentemente e tabatin hopi smak. Den esei a yega un karta, den kwa nan a 
manda bis'e ku e mester bai ker pa bira sòlda. Den un kantidat grandi di hoben 
André tabata den e pokonan ku a sali bon for di e eksamen, pasobra ei si e mama 
a pèrkurá pa e mucha kome bon, i fo'i bord'i barku tambe Feli tabata trese su 
kosnan. 

Porfin a yega.e dia ku André a bai Suffisant pa bira sòlda, sketer, manera nan 
tabata yama nan. Chichi tabata yora deskonsoladamente, pasobra un di su konosinan 
a bis’e, ku nan por a manda e mucha Korea, bai bringa kontra e komunistanan. I ta 
manera skarpion dek el a bira, ora ku Feli a bin konsol’e, i mas p'e yora. Pasobra 
el a probechá e chèns pa tira na kara di e hòmber, ku t'e tabatin fálta ku awe nan yu 
mester a bira sòlda. Pasobra si el a pèrkurá p'el a siña, awe 1'e tabata kla pa bai 
Ulanda, pa bira dòktu, meskos ku e yu di Klotilda, yu di Elodia di Shon Chofil. 

Esun ku a gusta e asuntu di sòlda mas ku ningun hende tabata André mes. E 
siman ku nan por a sali pa promé be, e tabata broma ku su uniform dilanti di su 
mama i amigunan. Su pafia tabata nèchi tené, steif striká, i su sapatunan tabata 
lombra di limpiesa. Promé el a kere ku tabata chansa e koprá tabata hasi, ora ku 
nan a bisa nan ku nan lo pon’e i e otronan riba pan ku awa den kashòt, si nan 
mester a hafia nan sapatu o bisti for di òrdu. André mester a sifia e kos ei na e 
manera duru. Pasobra el a pasa dos tres dia di amargura den kashòt, i e ku tabata 
gusta kome tantu a pasa malu, ora ku el a hañ'e ku pan ku te komo kuminda. 

Despwes kosnan a sigi marcha bon. El a komprondé e lès i e nesesidat di 
disiplina. Su superiornan a kuminsá hafia un sorto di simpatia p'e, pasobra despwes 
di esei el a drenta den garashi, i pronto su nòmber tabata un di esnan mas mentá ` 
den esnan ku mester a hasi promoshon. Leitenant Jansen a pèrkura pa e hasi tur 
klase di spòrt ku e kampamentu a partisipá aden. I André tabata gana varios medalia, 
sea pa korementu o pa tiramentu. 

Tempu ku su período di sirbishi a kaba, tabata e teniente aki mes ku a buska 
dos chèns p'e, sea pa el a bira ‘beroeps’ o pa e bira polis. Ya ku André a bolbe 
haña gana di siña su lèsnan di skol, i durante e dos aña ku André tabata na Sufisant, 
el a pèrkurá hafia tur loke el a pèrdè tur e afianan promé. El a konsultá e asuntu ku 
su tata i su mama, i aunke Feli lo a duna e preferensha pa e yu keda den dinst, 
tabata Chichi atrobe kende su palabra a bai ariba, i André a kuminsá studia pa 
polis. 

Despwes di dos aña ku el a kuminsá, el a haña dos strepi, i nan a pas'e den 
“Technische dienst’, despwes ku el a yuda nan un aña den “verkeer.” 

Marianita, e kasá di André, no por a komprondé unbe ta di kon André mes mester 
a hiba Felitu, nan yu, skol. El a kere promé ku tabata djis pa e peliger pa òwto. 
Pero asta ora ku Moi, su ruman, a bin ofrese nan pa hiba e mucha ku su yunan, 
André a ninga. Pasobra e di, ku manera e muchanan di Moi tabata salta skol kasi 
tur siman, esun di dje tambe lo por a sigi e ehempel ei, loke e n’ tabata ke. E tabata 
rekordá na tur momentu e promé dia ku el a bai baña na Skalo, i e smak ku el a 
hafia despwes pa kaya riba baimentu di skol. E tabata kòrdá tambe su bida komo 
sketer. E no tabatin dwele di esei, pasobra sigur-sigur ta na esei e debe tur loke e ta 
awor. Pero sinembargo e tabata pensa, no tabatin pakiko pa su yu mester a drenta 
dienst di sòlda, pa e siña disiplina i bira un mihó hende. Na kas e mester por a 
duna su yu e loke e tabatin mester, pa e por yega lew den bida. I esei el a proponé 
pa hasi. 

Loke el a sifia e mes, tabata basta pa e por a kontrolé e loke su yu tabata hafia 
na skol. I awor, aunke e mester a dediká parti di su tempu liber, e tabata trahando 
duru, pa e hafia di tres strepi. Pasobra Felitu si... mester a bira sea dòktu... o... 
sikiera Inspektor di polis... 


den: Guillermo E. Rosario, Kwater prenda, Willemstad, Kòrsou: [s.n.], 1969. p. 1-4; tambe 
den: Pierre A. Lauffer (red), Di nos: antologia di nos literatura. Willemstad, Kòrsou: Libreria 
Salas, 1971. p. 103/4 

Guillermo E. Rosario 


E ROSA DI MAS BUNITA 
[fragmento] 

Aja, mi tata su wig a para 

aja, tata di mi tata, mi tawela 

su lombrishi ta dera 

aja, tata di mi tawela, mi bisawela 

a mira lus pa promé biaha 

aja, tata di mi bisawela, mi tatarawela 
a nase. 


Aja, nan a pasa nan hubentud 
koriendo den solo 

bafiando den riw 

lagando bientu seka nan kurpa. 


Aja, nan a kome mango i papaja 

bòw di sombra dje pal'i tamarein 
sin kòrda mafian 

sin kòrda miseria o tristesa 

sino legria den nan Dios 1 Señor. 


Aja, nan a namorá 

na nan manera 

sin tene bergwensa 

di sigui impulso di naturalesa 
Aja, nan a kasa 

i kria famia 

I a adorá e Dios di nan tatanan. 


Aja, na kosta di mi Afrika 
na unda ku sin ser nasí 
nan a matami den barika di mi mama. 


I ta for di ora ku el a jega 

ku su bota di kweru pisá 

ku el a pone riba mi garganta 
el a sinti’e dios di mundu. 


El a mirami ku menospresio 
komo un ser inferior 

El a mira den mi 

un artikulo pa negoshi 

un bestia mansu ku e por a bende 
o kumpra pa peso o pa tamaño. 


[ss] 


Kòrdabo so, ku tur e tempu 

nos tabata kamna den mondi skur 
un mondi jen’i datu i sumpifia 

i nos tur, nos pia abòw. 


Nos tabata buska un rosa dushi 
e rosa di nos libertat 

ku tabata poné asina altu 

ku apenas por a jega serka dje. 


Mester a roza tur sort'i mondi 
pa traha kaminda pa jega aja 
abri tur nos kurpa na herida 
man 1 pia ku jaganan. 


Masha hopi bes te den nos wowo 
dolor di mas profundo tabatin 
kasi siegu nos a sigui adilanti 

sin logra hanja e lugar. 


Pero un dia Dios a abri nos bista 
i a munstranos ku klaridat 

unda shertu nos mester a buska 
pa hanja’ e flor di nos libertat. 


Ainda e rosa ta fo’i nos alkanse 

i nos tin di pasa hopi trabòw 

pero ku Dios su dibino providensia 
nos tin di jega i alkans'e. 

“Poko poko,” nan a bisa 

“No mester bai tantu pura.” 

Si fuera sumpifianan ku punta 
ta laganos bai mas purá. 


Si nos por logra hanja e rosa 

no ta regalu di ningun 

sino di nos mes, i propio esfuerso 
di logra hanja salbashon. 


Tur nos paña ta werki 

nos pia i kurpa ta kansá 
dolor ta sali tur kaminda 
manera pa kibra nos valor. 


Pero, nos mester sigui adilanti 
pasobra t'ei dilanti e rosa ta 

e kos di mas dushi den universo: 
E ROSA DI NOS LIBERTAT...! 


den: Guillermo E. Rosario, E rosa di mas bunita; 1863 - 1 juli - 1963. Willemstad, Kòrsou: 
[s.n.], 1963. p. 2/3, 14/5 

Willem H. Hoyer 


CUMINDA PA DOS INDIAN 


Nos a caba “i yega 
For di Taratara 
Drecha pa nos come 
Lo que mi ta pidi: 


Soppi di galiña 
No di warawara 
Dos paloma gordo 
Ma no kinikini. 


Bon mondongo moli 
Nada'i shirishiri 
Poco aroz sin casca 
Y sin guruguru. 


Nos ta gusta funchi 
Cu n' tin cólocólo 
Pan francés cayente 
No cu wiriwiri. 


Un canica’i koffie 
Ma sin cachi-cachi 
Poco bifia dushi 
Cu'n ta pótto-pótto. 
Pone tur na mesa 
Leu di bulabula 

Pa nan pasa limpi 
Pa nos coro-coro. 


den: Today, 9 di mei 1958 


WIJ LAZEN... 


… Simadán, literair-cultureel tijdschrift, onder redactie van Pierre A. Lauffer, Nico- 
las A. Piña, Raphael Martinez en Andrés Grimar. Met de verschijning van het 
eerste nummer van dit geheel in de landstaal uitgegeven en door landskinderen 
verzorgde cultureel tijdschrift is dan eindelijk een door velen gekoesterde wens in 
vervulling gegaan. Bestonden er reeds vroeger Curagaose dichters die zich van 
het Papiaments bedienden, hun oeuvre - de wenige keren dat dit in drukvorm 
verscheen - kwam nooit buiten hun eigen beperkte vriendenkring, zodat dit voor 
het opkomend geslacht volkomen onbekend bleef. Meer nog is verloren gegaan, 
doordat het niet zelden gebeurde, dat de minder fortuinlijken hun geestesarbeid 
niet in druk konden zien bestendigd. Feit is, dat hier indertijd veel aan poëzie 
moet zijn gedaan. De Spaanse inslag drong ertoe. Uiteraard moet er ook veel in 
het Spaans zijn geschreven en gedicht. Deze mogen misschien niet altijd een hoog 
peil hebben bereikt of het karakter van het gelegenheidsgedicht hebben gehad, 
jammer is, dat hiervan zo goed als niets bewaard is gebleven. Daarom is de ver- 
schijning van Simadán zo warm toe te juichen. 

Het streven van Simadán is - zoals de redactie in haar inleiding zegt - simpel. 
Dit streven blijkt naderhand evenwel niet zo simpel te zijn. “Simadan wil,” aldus 
de redactie, ‘een intellectuele werkzaamheid scheppen en in standhouden en van 
zijn cultuur (van dit eiland) een diamant maken, die zal schitteren in de kroon, die 
deze eilanden samen in de Caraïbische zee vormen.” Voor het scheppen van intel- 
lectuele werkzaamheid heeft men echter meer dan een forum, zoals Simadán wil 
zijn, nodig. Simadán beperkte zich liever tot het zijn van een forum en moet zich 
niet laten verleiden tot iets, dat wij - pessimisten allerminst - alsnog buiten zijn 
bereik oordelen. Dat het Papiaments als ‘cultuurtaal’ mogelijkheden heeft, is reeds 
bij meer dan een gelegenheid bewezen, ook nú weer met de verschijning van 
Simadán. Deze mogelijkheden zijn beperkt evenals aan het begrip “cultuurtaal” 
andere maatstaven dan Europese moeten worden toegemeten. Als alle levende 
talen, leeft, groeit ook het Papiaments. Aan dit groeiproces het zijne bijdragen, _ 
aan de verheffing der landstaal het zijne leveren, hierin zij het eerste doel van 
Simadán gelegen. Dit doel bereikt zij niet met “intellectuele werkzaamheid’ (dat 
op zichzelf niets zegt), maar door onze dichters de gelegenheid te bieden hun 
creaties onder het kritisch oog van het publiek te brengen. 

Typografisch ziet Simadán er wel verzorgd uit. Ook wat de inhoud betreft is 
het eerste nummer van Simadán de moeite en kosten, die aan het uitgeven van een 
dergelijke periodiek verbonden zijn, wel waard. Men treft daarbij vele bekende 
namen aan, waarvan Pierre Lauffer, “Stoepdichter”', voordrachtkunstenaar en 
politicus, wel de bekendste is. Van zijn hand is een drietal verzen opgenomen, dat 


1. Lauffer heeft een aantal Nederlandstalige gedichten bijgedragen aan het literaire tijdschrift 
De Stoep, dat van 1940 tot in 1951 verscheen op Curagao. [noot redactie] 

- hoewel niet tot zijn beste werken behorend - men met genoegen leest. Niettemin 
kan men niet aan de indruk ontkomen, dat zich van de dichter een sterk gevoel van 
verbittering heeft meester gemaakt. Zeer sterk komt dit tot uiting in zijn eerste 
gedicht “Fin di Anja’ alsook in ‘Quo Vadis’ en “Buraché”. Maar misschien herkent 
men de dichter beter in zijn “Riba Rif”: 

Scucha con den mangel 

Tin un joramentu. 

No Puntra mi ta di cuantu, 

Pega bo orea te na suela 

I sinti un pechu ronca cu dolé. 
De zwaarmoedigheid, die soms uit Lauffers gedichten spreekt, treft men niet bij 
E.R. Goilo, die zijn intrede in de muze doet met “Sapo”, dat helaas aan het slot 
afzakt. Dartel klinkt het: 

Sap'i awa, dori maco 

Unda bo tin bo para 

Cu den tempo cu n' tin awa 

Bo nos no por ripará 
Eventjes meent men bij De Stoep beland te zijn, wanneer men Tip Marugg te 
lezen krijgt. Bij eerste lezing van zijn gedichten, zoals “Desepshon', zou men 
geneigd zijn te geloven met een woordspeling te doen te hebben. Dit is echter niet 
het geval; Tip Marugg behoort tot de hedendaagse moderne (-istische) dichters, 
die hun gedachten zo onbegrijpelijk mogelijk trachten te formuleren. Men vraagt 
zich af wat de dichter bedoelt met 

Mi tin miedo 

no pasa ranka 

un strea 

for di e agonia 

di mi 

hari di morto 
Bevattelijker en naar onze smaak ook bekoorlijker is zijn “Mundu korá, waaruit 
een zekere mate van vertwijfeling spreekt. Deze vertwijfeling - teken des tijds - 
kunnen wij weer ontwaren, maar dan meer geprononceerd in Charles J. Booms 
“Duda”: 

Ay duda falsu, duda loco, 

ta kico ta bo fin? 

Bo morto so lo kita un poco 

dje amargura, dje penanan cu mi tin. 


Bai, bai leu lagami, 

no tromentami cu bo crueldad 
no recordami cu m'a entregami 
sea na mentira o na berdad. 

Uit “Un poco poesia” van wijlen J.S. Corsen heeft de redactie een gedicht overge- 
nomen, dat wellicht tot de beste bijdrage van het blad behoort. Ook het stukje 
proza “Palabra Kla’ van dezelfde schrijver, doet weldadig aan. 

Het is misschien alleen maar jammer, dat er niet meer proza-stukjes, niet alleen 
van deze auteur, maar ook van anderen zijn opgenomen. Van Pierre Lauffer worden 
drie proza-stukjes gepubliceerd, die het evenwel wat verteltrant betreft niet halen 
bij ‘Palabra Kla’ van Corsen. Andrés Grimar heeft het ‘over de waarde van de 
literatuur’; een onbekend auteur schreef ‘Den mondi di Kloof’, een luguber verhaal 
over spoken, die mensen achterna zitten, dat echter mank gaat aan een gebrek aan 
originaliteit? . Het deed ons onwillekeurig terugdenken aan een bekend filmverhaal. 
Verdere medewerkenden aan het eerste nummer zijn W.H. Hoyer, Emilio L. Hen- 
riquez, Raphael Martínez en Nicolás A. Pifia. De omslagtekening werd verzorgd 
door Charles Corsen, van wie ook een expressionistische schets is opgenomen. 
Een piano-arrangement door R.Th. Palm van W. Hoyers marche funèbre “In me- 
moriam” besluit het geheel. 

De redactie van Simadan heeft met de uitgifte van dit cultureel blad een prijzens- 
waardig initiatief ondernomen, en wij spreken de oprechte wens uit, dat het haar 
moge gelukken in bredere kring grotere waardering voor het Papiaments en des- 
zelfs mogelijkheden te wekken. 


den: De Volkskrant, 25 di mart 1950 


2. Het betreffende verhaal is van de hand van Tip Marugg. De ondertekening is niet met 
opzet door de auteur weggelaten maar bij het zetten weggevallen. [noot redactie] 

René de Rooy 


RONDEL 


pa Charles 


Madona pretu ku bo wowo di tristesa, 
pintá pa mi mes man, humilde di kolé, 
ta’tin un kurason, sklamando ku doló 
pa bo imagen su yorando bunitesa? 


Ta bo presensia den mi ser profundo 
ora den lagrima o den legria kla, 
Madona pretu di tristesa hundu, 

ta ken su kurason a sklama tan ansha? 


Dushi sekreto pa mi meditá: 

pakiko mi esfwèrso, di unda tur mi sofio, 
kisas un dia lo mi bira dofio 

di tur misterio pa mi man kriá, 

Madona pretu, ku bo wowo di tristesa? 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 114; originalmente publiká bou di e seudénimo di Andres Grimar 
den: Simadán, no. 1 (yanüari 1950), p. 13 


René de Rooy 


AMOR STRANO 


Un strafio amor, nasé no mas ku ayera, 
di un transparensha tan vago 1 fugas, 
manera huma di mainta riba tera, 

a bin lagami sin konswelo, inkapas 


di sigi ni sikiera un lokura, 

mientras ku den mi alma e eksisti. 

O strafio amor, mi tristu fiel ternura, 
ku nada mi n’ por pidi, nada priminti 


Ma blo ku lo mi tapa 

dilanti tur nan wowonan karnal 

mi bon anhelo, bow di un duru kápa, 
pa spera nos desvelo eternal. 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 116; originalmente publiká bou di e seudónimo di Andres Grimar 
den: Simadán, no. 2 (yanüari 1951), p. 34 

René de Rooy 


ARTE MODERNO 
I. abstrakto 


Ja tin algun tempu kaba, ku nos ta weta, ku aki na Corsou esfuersonan energiko ta 
ser hasí, pa introdusi i kultiva interes pa un arte moderno i abstrakto. No solamente 
riba tereno literario, ma tambe riba tereno di pintura i ken sa kiko mas. E forma di 
arte ta ser propaga ku un animo, komo si fuera e kurso nesesario, ku ekspresjon di 
arte en general mester skohe riba un isla chikitu den mar Caribe, ku awor numa ta 
kuminsa su desarojo kultural. Prome di duna un apresio o desaprobasjon pa e 
esfuersonan mensiona, ta util di konsidera un momento kon e arte jamá moderno 
i abstrakto a jega na su existensja. Pesei nos mester tira nos bista riba Europa, riba 
Mundu Bieu, na unda kuna di kultura oksidental ta pará i nos ta weta, ku e parti di 
mundu aki tin un kultura di hopi siglo su tras, siglonan den kua artistanan europeo 
a kana riba tur kaminda di arte tradisjonal. Logiko ta, ku, pa gana un fama riba 
tereno artistiko, amateurismo no tabata basta. Eksperiensja i teknika profundo 
tabata indispensabel. Sinembargo tabatin artista renombrá, ku a huzga nesesario 
pa buska otro kaminda pa ekspresjon di nan sintimentunan artistiko, bisando ku 
por ehempel fotografia i sinematografia di ultimo anjanan a forsa nan di bandona 
moda tradisjonal di pinta; enfin, ku nan no tabata gusta e sorto di kompetensia ei, 
i ku nan espiritu di intelektual tabata pone na nan disposisjon e manera adekuado 
pa ekspresa nan mes. Esei tabata arte jamá moderno i abstrakto. 

Aunke e argumentasjon aki ta basta dudoso, nos por conforma ku ne, pa sigui 
nos diskusjon. Asina ta, ku Europa tin awor na e palu grandi di arte ekspresivo, e 
flor stranjo di arte abstrakto mei-mei di tur e otro flornan, ku a lusi den e anjanan, 
siglonan pasá, hasta awendia. Kestion ta keda awor si e flor aki por ta transplanta 
riba e tronko di arte, berde ainda, riba nos isla chikitu. Parse ku propagandistanan 
di arte abstrakto no ke duna nos tronko okasjon pa hecha i bira duru, pa e plama su 
ramanan kontra sjelu; ma nan ta tira mers riba dje, sperando di kultiva un flor 
prome ku su debido tempu, di un fragansja dudoso. I dudoso e ta en berdad. 

Nos tin ehempel di Europa nos dilanti, kaminda hopi artista, despues di a frakasa 
na Akademianan di arte, a weta un manera sigur den formanan di arte abstrakto, 
pa hala atensjon riba trabau. Kubismo, dadaismo, abstraktismo i eksperimentalismo 
riba tereno di artenan plastiko a atrae un grupo di artista di segunda kategoria, 
pero ku bos enorme, sklamando pa atensjon. A sosode, ku esnan mas serio den 
nan, despues nan a lubida loke awor nan ta konsidera un lokura di nan hubentud, 
pa nan regresa riba forma di arte tradisjonal, na unda nan a weta hopi okasjon 
ainda pa gana nan lugá meresi ku esfuersonan serio. 

Lastima, ku despues di esakinan a bini otro, ku a deskubri atraksjon di e manera 
fasil 1 lihé, ku sigun nan ta termina na gloria. Sinembargo abstraktismo tin su 
derechi di eksisti. 

Na Europa. Den mundo bieu. Despues di siglonan. Sin duda Corsou no tin e 
mes derechi ku Europa, siendo ku su kultura ta masja hoben ainda; siendo ku ni 
kamindanan di arte tradisjonal e no konose. 

Sin duda kada esfuerzo ta propaga inoportunamente formanan di abstrak- 
tismo na Corsou, no ta na su lugá. I komo e no ta na su lugá, e ta peligroso pa un 
desarojo, ku no ta muri den frakaso; un desarojo normal, ku speransa di un bida 
largu. Despues kisas nos tambe por kuminsa eksperimenta, buska kaminda nobo, 
ora nos konose tur hanchi di kabritu di tereno artistiko tradisjonal. Ma awor e sorto 
di kosnan aki no ta sirbi nos, nan no ta eduka nos jiunan, ku nan no ta saka ningun 
probecho for di dje. Un puebel hambriento pa kultura no por ser alimenta ku 
eksesonan stranjo di sabor deskonosi. 


Riba tereno di literatura, si nos por laga nos bista kambia di obheto, e mes influensja 
sinistro ta reina. Uniko revista literario te poko tempu pasa na Corsou ta mustra 
esei klaramente, motibu tambe en parte, pa kuminsamentu di nos Simadan. Ei den 
nos ta weta mes un kos. 

Prome di sinja kana firmemente riba suela di literatura tradisjonal, nos poëtanan 
hoben ta ser influensja pa baila kabes abau riba waja slap di eksperimentalismo. 
Den literatura ekspresjon abstrakto tin menos derechi di eksisti, ku den pintura, ja 
ku e forma aki tin komo diskulpa kompetensia di fotografia i sinematografia. Un 
diskulpa, ku abstraktismo den literatura no tin. I komo no ta eksisti ningun forma 
pa bunitesa di poesianan abstrakto, mas difisil ta bira pa distingui entre berdad i 
lokura, entre enganjo i realidad. Masja lihe artistanan moderno por logra di bende 
publiko ignorante gatu na saku. Nan semper por mantene, ku nan produktonan ta 
arte puru. Nan lo ninga, ku nan a skohe e kaminda di menos resistensja. Kualke 
hende, ku tin dos wowo habri i ku tin algun nosjon di literatura por iguala nan ` 
produktonan, basta e deskubri e sistema, ku nan ta uza. E sistema di reemplasa pa 
sintimentunan comun imagen, ku ta ser kria den un fantasia sin disiplina, un fantasia, 
ku e autor no ke domina ku su boluntad, ma ta laga liber di drenta kua direksjon, 
ku su asosiasjon personal ta skohe. Limite no ta eksisti mas e ora ei. Posibilidad di 
skirbi ta ser ensancha, multiplika. Nos ta kompronde, ku e resultado por tin balor 
solamente pa e autor i su kompinchinan spiritual. Pa otro hende e ta falta kalidad 
di komunikasjon, ku ta un di e kondisjonnan esensial di literatura. Pasobra sin e 
kondisjon ei lektor ta hanja su mes dilanti di un basji di inkomprensjon, meskos 
ku si e autor tabata papia un lenga stranjo i e lektor ta hanja su mes obliga di 
skucha blo zonidunan so, ku ta vibra den su orea. Un autor abstrakto pues, ku ta 
ninga, ku su verso mester karga elemento di komunikasjon, no tin ningun motibu 
mas pa publika su produktonan. E por bien warda nan den un kasji i perde e jabi o 

e por bai resita su versonan kontra di laman. Solamente nan, ku sea pa via di nan 
hubentud a ser influensja, sea esnan vanidoso, ku ta buska un fama lihe o esnan ku 
a perde e lucha pa maestria di nan forma di ekspresjon, por sambuja den abstrak- 
tismo. Pasobra un bes mas, no ta eksisti norma di bon i malu. Tur sorto di “susji 
spiritual’ por ser lorá den papel di selofán pa uzo di publiko bau di etiketa di arte, 
ku letter grandi. En berdad, serka nan ta reina anarkia di pensamentu, di forma, 
ritmo i zonidu. Pa ser mas kla, nos ke ilustra nos argumentasjon ku algun ehempel. 

Un poëta abstrakto i moderno, ku ta sinti algu i ta buska palabranan pa ekspresa 
e sintimentu aki. I inkapas di ekspresa su mes riba un manera tradisional i kom- 
prensibel, sin ta vulgar o sin plagiarismo, e no por bini kla, i pesei e ta sigui e 
sistema di reemplasa su sintimentunan pa “imagennan moderno”. 

No ta nesesario di bisa, ku poéta moderno, siguiendo su sistema di substitusjon 
por jega na mil variasjon den tema komun, kada bes nobis-nobis, nunka uza te 
ainda. Asina nan ta jega di hanja ekspresjonnan manera esnan ku ta sigui aki: 

“bala di kabana' 

“djentenan dorá di tribon’ 

“raton lila den mondi kora” 

“kabeinan blau' 

‘melodia pa djaka’ 
Inesesario ta di bisa, ku no semper nan ta sigui e mes metodo. Tambe, nan por 
skohe di bai tras di zonidu di palabra i substitui loke nan ta hanja ta zona meskos. 
Nan ta argumenta, ku no ta nesesario pa nos kompronde kiko nan ke meen. Pakiko? 
Pa hanja un kos bunita, ta nesesario di komprend'e? Asina nan ta husga. Esaki ta 
un sofismo. Nos no ke ninga, ku e poesia puru, ke disir sin adision di un kom- 
binasjon, por eksisti. Ta posibel. Pa artistanan grandi. Hombernan di gran intili- 
gensia, teknika supremo i sintimentu poetiko, ku no sa hera. Pa eseinan, den nan 
ambiente, nos no tin nada kontra. Laga nan purba di weta kiko nan por hasi. Pero 
pa Corsou, den su nivel aktual... NO, NO, NO. 

Den literatura, manera den tur kos, nos mester sinja gatia prome ku nos sinja 
kana. I nos mester sinja kana prome ku nos sinja balia. I kana riba tera firme 
prome ku nos buska di bula den laria den un aparato, ku ainda nan no a kaba di 
inventa. Nunka nos a kere den e lema, ku ta bisa: ‘Poesia ta ekspresjon di mas 
individual di un emosjon di mas individual,’ pasobra e lema aki ta falta algu. E 
algu, ku ta duna un loko den su mes emosjon ‘individual’ derechi di jama su 
lokuranan “ekspresjon di mas individual’. Den tur nos kritika lektor por a lesa 
kaba, kiko nos si ke. Un desarojo gradual, konstante di podernan artistiko, ku nos 
artistanan futuro ta posee sin duda. 

Nos mester ta dispuesto di sinja nos arte for di prinsipio, di suela bau te ariba. 
Gradualmente. Paso a paso. Asina ku nos ta sinja tur e difikultadnan di teknika, ku 
arte ta pone den nos kaminda, pa nos jega na domina nan, gana i merese nos 
maestria riba nan. Esaki ta un trabau difisil. E no ta promete laurel pa nos prome 

versonan. Pero ku perseveransa i konviksjon di nos jamamentu nos lo sigui tras di 
nos fin, ku nos lo alkansa un dia, maske kon leu e ta. 

Pesei ningun poéta o skirbid6, maske kon humilde e ta sinti su mes no mester 
tene berguensa pa manda su trabau pa Simadán. Lo e hanja e konsiderasjon debido 
na nos sirkumstansjanan partikular. Pero di otro un banda nos ta bisa esnan, ku ta 
kere, ku nan por duplika modernismo di kua nos a papia: Distrui e sintimentu ei, 
prome ku e domina bo. Ranka bo bida for di e peliger di modernismo i pasa 
pasientemente den e penanan, ku arte berdadero semper ta duna. Purba i bolbe 
purba, anja tras anja, i si bo tin algu den bo, bo ta sigur di hanja e forma di 
ekspresjon, bo forma propio, karga ku bunitesa, di lustre mas ku terestre: bo kreasjon 
di artista. 


publiká bou di e seudónimo di Andres Grimar den: Simadan, no. 2 (yanüari 1951), p. 3-6 

Tip Marugg 


UN BUTISHI BASHI 


Mi ta lèn kantu di un borchi kaminda tin skirbi: TA TAHA PA HUMA imi ta 
sende un sigaria. 

Na un distansha chikitu tin dos muhé pará riba asera ta kombersa. Kaminda mi 
ta paré mi por tende kiko nan ta papia, aunke de bes en kwando nan ta baha stem 
i hala kabes kantu di otro. Nan lip no ta para ketu ni un momentu. Esun mas biew 
ta splika e otro den tur detaje kon e mester mata su kasá, pero e otro ta protesta i ta 
bisa ku e stima su kasé. Ademas e tin gana di tin ju. 

Un kaché ku ta drumi na skina di anchi i ku no a alsa su kabes wak ningun 
hende ku ta pasa, ta kuminsa grita di remata ora e mira un polis ta bini. Ni maske 
ta ladron el a weta! E polis ta mandé un ‘godverdomme’ i mes momentu e ta sak 
kabes sigi drumi. 

Mi ta kuminsa kana. Ora mi pasa dilanti di misa mi ta tende kon paden tin un 
tambu ta lora i kon un stem di muhe ku ta zona manera stem di homber ta kompanjé 
ku lélélé... 1élélé... ster bai sin stop. Mi mester hari den mi mes. E muhé ku ta 
kanta ei sigur ta bai largu shelu ora e muri. Pero kiko ta dje dos muhenan pará riba 
asera ku ta kombersa riba matamentu? Esun biew mi ta kere ta bai shelu. Esun 
jong no, pasobra e no por muri ainda: e tin gana di tin ju. 

Pero si e muhe biew por bai shelu, anto ké ubo di e polis, e kaché, e homber ku 
a traha e borchi TA TAHA PA HUMA i esun ku mi a kumpra e paki di sigaria seka 
djé? 

Ora luna saka su kara foi tras di un kas mi ta weté pa solo, pero ora mi mira 
algun strea kologa den palu mi ta realisa ku ta anochi awor aki ta. 

Awaseru ta kuminsa kai i mi ta kita mi sombré for di mi kabes. 

Awa ta muha mi sigaria i e ta dunami un smak marga den mi boka. Mi ta benta 
e sigaria door di jalusi di un kas i mi ta saka un otro for di e paki. 45 sen m'a paga 
pa e paki di sigaria aki. Promé nan aja, un paki di sigaria tabata kosta dies plaka. 
Pero kiko ke hasi, awor aki tur hende a bira ladron. Ami t'e ladron di mas grandi, 
pasobra awe mainta m'a mata sinku ju di pushi. Nan a kaba di nase i nan wowo 
tabata será ainda. Ta bon mes ku nan wowo tabata sera, sino nan lo a mira kiko mi 
a hasi ku nan. Un m'a horka ku mi lensu, un m'a hoga den un hember di awa, un 
m'a klaba dos klabu den su wowonan será, un m'a feita tur su lananan i despwes 
serélé den fréshidèr. E di sinku m'a hinka un sigaria sendé den su boka, pero e no 
amuri. E ora ei m'a dale ku hilchi di mi sapatu riba su nanishi. El a keda sapatiá 
poko, pero alafin tog el a muri. 

Di repente mi ta sinti gana di jora i mi ta disidi na dal un kansion: 

Ku tres sigaria den mi boka firkant 

Ku un mucha ku ta hole bleekpoeder 

Ku saku di suku kabes abow 

I mi pianan den lodo... 
Tuna bes mi ta kanta, lagami sigi kanta antó. Lélélé... lélélé... M'a mata sinku ju di 
pushi i tog nada no a kambia. Tur kos a keda meskos: e polis ta bibu ainda, e dos 
muhenan ku ta papia riba matamentu ta bibu ainda, e kacho, e muhe ku ta toka 
tambu den misa, e homber ku a ferf e borchi TA TAHA PA HUMA, nan tur ta bibu 
ainda. 

Asta mi mes ta bibu ainda. Pero esta fuma mi ta awe nochi, no... 


den: La Prensa, 24 di desèmber 1949 

Tip Marugg 


MUNDU KORA 


M'a lora den lodo di santana 
i m'a skupi bala di mester, 
pero ki balor 

bala di kabana 

ni orashon tin 

ora balansa mes ta 

basilá? 

Si lodo no por laba 
desenganjo ni doló 

ku nubianan ta forma 

i ta alabá, 

anto 

tampoko mi por spera 

di kologá 

den aire liber 

i anhelá 

pa mundu bira pretu. 


den: Simadán, no. 1 (yanüari 1950); tambe den: Tip Marugg, Afschuw van licht. [red. D. 


van Schendel-Labega]. Rotterdam: Flamboyant/P, 1976 

Nicolas A. Piña 


TRAHA, RUMAN 


Traha, 

ruman, 

traha bai. 

Solo a lanta i solo a kai 

i bo n'sa mes kwant'or tin, 
tempu a lastrabo bai ku ne, 
ku ni sinti bo n’ ta sintié. 


Traha, 

ruman, 

traha 

gasta bo fórsa i energia 
den bo trabow 

ku ta p'abo 

bo tristesa 1 alegria. 


Traha, 

ruman, 

traha, 

muha e gotanan di bo sodé 
e tera ku a paribo, 

ku ora e mesun tera ei 
yamabo 

i brasabo, 

bo yunan lo kòrdabo 

i nan lo kome e fruta di e simia 
ku bo a planta pa nan 

ku bo trabow di tur dia. 


Traha, 


ruman, 
traha. 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 156 

Nicolas A. Piña 


ATARDI 


Atardi ora solo 

muri 

1 trese mil rekwèrdo, 

un gran doló ta nase, 
doló ku no tin derecho 
di floresé den mi. 
Mei-mei di strea i luna 
mi ta skucha bientu hari. 
Mardugá a pasa, 

hopi lew ta kanta un gai, 
solo ta bolbe sali, 

kenta kurason di tur flor. 
Mi no sa kon 

lo mi yena mi dia, 

pa mi no mira 

ora solo bolbe sali. 


den: Pierre A. Lauffer (red.), Di nos: antologia di nos literatura. Willemstad, Kórsou: 


Libreria Salas, 1971. p. 157 

H.B.R. Evers 


TA MI FALTA? 


Bo ta cana lastra riba caja 

Cu panja susji i sapatunan gasta 
Di mainta te anochi sin n’ un cuido 
Pasobra bo no ta jiu casá 


Bo tata no kier conoce bo 
Ni sa bo’n sa ta ken e ta 

Bo mama no kier confesa bo 
Ta ken ta causa’i su pica 


Nan ta jama bo jiu di af6 
Pa nan bo ta un ser barata 


Mescos cu ta bo a comete 
E falta grandi di bo tata! 


den: Antillano, afia I, no. 3 (febrüari 1954), p. 3 

H.B.R. Evers 


TAMBU 


Wiri ta raspa 
Cachu ta yora 
Tambú ta zona 
Heupnan ta lora 


Curpa ta tembla 
Na compás di ritmo 
Butishi ta pasa 
Gritu riba gritu 


Chapi ta keha 
Tambú ta cera 
Baliadó ta yongotá 
Te abou na tera 


Custía ta troce 
Mané’ bichi’candela 
Saya ta lamta 

Mané’ barcu su bela 


Tocadó a cansa 
Rom a caba 
Baliadó t'agotá 
Gai a canta 


Balia a para 
Hendenan ta bai 
For di nan cara 
Sodó ta cai 


den: Today, 30 di yiili 1953 

Wilfrido Justina 


MUZIEK DI ZUMBI 


Tras di Shon Wei ‘i Shi Martina 
Ta sinta Doochi cu su tambu. 
Donjé “i Constancia cu su cuarto 
Ta haci senja cu Sebastiaan. 
Sebastiaan ta toca wiri 

Y e triangel ta den Wei su man. 
Donjé “i Constancia ta raje wajanan: 
He treepoochi pa Doochi... 
Sebastiaan n’ ta duna hor’e porta 
K'e pida wiri den su man: 

Mei pinchi, pinchi, 

Mei pinchi pa Finchi... 


Triangel “i Wei y Martina 

Ta grita den tur skina: 

Katib'i ken mi ta... 

Tambu di palu Doochi 

Ta bira contesta: 

Katib'i BamBam... Katib'i BamBam... 


den: Today, 21 di desèmber 1959 

José Geerman 


AWACERO Y MAISHI RABO 
[fragmento] 


Mi ta recorda vivamente com na 1925, awacero a basha cu gotanan gigantesco ariba 
Rooi Spoki. Un awacero casi sin strena, sin lampro, sin biento. Un awacero di calma. 
Un awacero di grita! Un awacero di kita sombré! Tur rooi ariba nos isla a core. Pero 
core mes! Lastrando matanan grandi hiba lamar manera penchi di swafel. Durante e 
anja ei, e rooinan a core frecuentemente. Pasobra awa a jobe... pero jobe mes! Esaki 
tabata un anja di bondansa casi sin paralelo den historia di Rooi Spoki. 

Tambe mi por corda claramente, com un grupo basta grandi di nos hobencitonan a 
bai contra cu e torencial di awacero, cu tabata basha den Rooi Spoki, sigiendo su 
curso violentamente pa lamar. E awa tabata core mescos cu un riu rabioso, scumando, 
borotando, lastrando locual cu tabata den su caminda. Naturalesa tabata bistí den su 
maximo furor, sigiendo su ruta turbulento, midiendo su forsa brutal contra cualquier 
adversario. Nubianan preto den firmamento tabata garantisa su intensidad. Den su 
furia y violencia, e awa tabata ranca patíanan for di nan mata, manera un man cu 
tabatin den su poder un nabaha skerpi, cual tabata worde usá sin misericordia. 

E donjo di e cunucunan door di cual e rooi aki tabata pasa, a perde masha patía den 
epoca ei. Nos hobencitonan a smul patía den e díanan ei, te harta. Pero no tabata 
patíanan hortá, tabata patíanan cu awacero a regala nos. Patianan grandi, chikito, 
rondo, cu strepi, sin strepi. Enfin, patfanan di tur tamaño y di tur smaak. Mi por corda 
cu cada rato un di nos tabata exclamá: “Ata patía ta bini! Ata patia ta bini!” Na e mes 
momento tur tabata basha careda, corcobiando den e awacero, pa weita ta kende 
tabatin e bon suerte di logra gara e patía promer. No kere nada, hende grandi tambe, cu 
a bin weita rooi core, y tabata tuma parti den pustamento di gara patía. Pero nos 
muchanan tabata demasiado lihé! Ademas nos no tabatin miedo di muha! Cuanto di 
nos no a sambuja involuntariamente?... Den e wegito aki tabatin masha pret! 

Despues di e promer jobida grandi aki, mi majornan a sembra un cunucu di 6 
bender. Nos a planta e prome producto di nos isla cu ta maishi rabo. Tambe nos a 
planta pinda, diferente sorto di boonchi, manera Janchi Kock, boonchi largo, wowo 
pretoe, bonovis etc. Nos a planta ademas patía, pampoena, milón, maishi grandi. Te 
hasta matanan di batata dushi nos a plei na orija di e rooi cu tabata pasa den nos 
cunucu. E matanan aki, despues di tempo, a produci batata na gran escala. Tabatin 
batata cu a pisa te hasta 25 liber. Casi increfble! Pero berdad! 

Manera m'a bisa caba, e anja ei cosecha tabata masha bondadoso. Maishi rabo a 
pari te bula over di trankera. Pinda a pari na skeplo. Cosecha di boonchi y maíshi rabo 
mester a worde cargá ariba burico hiba na parapete. Pampoena y patía tabata jená den 
mangasina di vloer te dak... l 


den: Simadán, no. 3 (òktober 1961), p. 11 

Hubert Booi 


IORA... 


I ora Dios bisa 
ku ta basta, 

nos ke yora. 

Ma kwantu biaha 
nos n' resa 

e “Nos Tata', 

sin pensa 

ku e pan 

ku nos ta pidi 

i haya 

no ta pa nos so 
sino tambe 

pa nos ruman, 
kende kisas 

no tin rosea mas 
pa pidi pan 

ku otro tin 

na abundansia, 
rikes'i mundu 
mal parti, 

di poko hende sin sinti 
ku kie mas pan 
nan so 

sin kòrda nan ruman. 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 124 

Hubert Booi 


UN PAL'I KWIHI TA KONTA SU STORYA 
[fragmento] 


Mainta bientu tabata supla pa su mesté. Awo tur kos ta ketu, ni un blachi ta muf, 
tin un nubia pretu ku ta krese ora pa ora. Mainta ora solo tabata keinta, yeyenan 
tabata pone hende loko, grita sin stòp, pero awo aki ku ta birando skur, tur kos 
parse a bira mudo. Apenas bo ta tende un buriku ronka lew den mondi. Bo kie 
yam’e ko’i loko, pero esun ku sa, sa, kada ken konosé su buriku, ta papia so e n' sa 
papia, pero ronka si. 


Manera promé nan aya, kada doño di buriku tabata komprondé su bestia. Sigur 
no! Tin biaha ta mas fasil pa un hende komprondé un buriku, ku pa un buriku 
komprondé un hende. Hende ta mas kompliká... 

Ora mi mira kon skur ta bira awo aki, kon e nubia a tapa klaridat di solo, bientu 
a stòp di hala rosea, e ketu ku ta awo aki, ta hasimi kòrda e tempu ku awa a kai 16 
dia largu na Aruba! 

Un Pachi bieu a bin purá-purá bin mara su buriku bow di mi ramanan. E tabata 
e úniko hende den e besindario ei. Promé mi a kere ku e tabata papia ku su mes, e 
so, o kisas ku su sombra, pero despwes mi a komprondé ku ta ku su buriku e tabata 
kòmbersa, mientras e tabata distrai su kachete ku su djònki di “Mi konswelo”. 

“Manera mi ta mira “ki, pariba ta bin pabow awe nochi. Ta mihó kos nos prepará 
pa pasa anochi bow di e palu aki. Lagami kita e siya fo'i bo lomba i e frena mi ta 
kolog’e na e pida staka aki. Manera hende ta mira, e siya ku e stribu aki mi n' kie 
pèrdè nan ni pa nada, ta un rekwèrdo di defuntu Buchi Romualdo.” 

Papiando asina den su mes, ken ku mi ta mira ta bin, ta Pa Toni, ku su muchila 
riba su lomba, i su machete den su man. E dos bieunan aki konosé otro bon. 

‘O hòmber, bo n’ tin miedu di spiritu? Ki mishibo den e oranan aki?” 

“Bru, awe si kaska wanta palu, tin un awa ta bin ku Dios di ta basta.” 

“Hòmber keda ketu, laga yobe, bon” spant'e.” 

“Mira e nubia riba kabes di seru di Shètè ei. Bo n’ ta mire? Pero ta kiko... Bo 
ta mira e kos ei...?” 

“Kompètr...” 

“Kiko...? 

“Bo no ta mira...?” 

“Kandela...! 

“Ki kandela, ni kandela. Bo n” ta mira ku e ta rondó?” 

“Por ta solo?” 

“Solo? Anochi? Ma hómber, bo kabes ta na waterpas?” 

‘Bo n’ yega di tende di “bol'i fwego?” 

I bèrdat e “bol'i kandela’ a kuminsá krese bira grandi, pasa riba e kabes ʻi seru i 
disparsé tras di un baranka lew ayá, despwes di poko ratu. 

‘Bo tin miedu, kompèr?’ 

“Miedu ku e machete aki den mi man? Bo n’ yega di tende, ku si bo tin stal den 
bo man, n’ tin múla pata blanku ku por ku bo?” 

E n’ kaba di menta nòmber di múla, ku den esei un lamper a kòrta, pone tur e 
luga manera di dia kla. Ni un fregá di wowo despwes un strena a lora, pone tur e 
barankanan den mondi tembla, i awa a kuminsá basha na pipita grandi. 


Maske mi ramanan tabata hopi será, sinembargo mi no por a stroba e awa di kai 
riba e trio ku tabata skonde awa. 


E dos kompèrnan a keda podjó banda di e buriku, kòmbersá te ora awa a stòp di 
kai, ku mardugá nan por a sigi nan kaminda. 


Tur e bunita plannan ku Pa Toni tabatin di yega kas tempran, pa prepará lodo ku 
yerba, pa pone pañota na su mangashina a kaba na aros di koko. Segun mi a tende 
su kòmbersashon, ta serka un tal Ma... Ma ken mi n’ ta korda mas. El a sali pa saka 
un naño fo'i su wowo. E naño a sali, e wowo a keda bon-bon, e Ma... ku mi no ta 
kòrda su nòmber, a sak’e ku su lenga. Esun ku sa, sa! 


den: Pierre A. Lauffer (red.), Di nos: antologia di nos literatura. Willemstad, Kòrsou: Libreria 
Salas, 1971. p. 125/6; originalmente “Un pal'i kwihi ta konta su storya’ ta publiká den: Hubert 
Booi, Muchila. Oranjestad, Aruba: De Wit, 1969. p. 1-18 

Hubert Booi 


SI MI POR 


Si mi por a alkansá, 
penetrá 

ku palabranan fekundo 
den bo alma 

pèrturbá 

i sin sosiegu, 

lo mi a roza 

un kaminda 

mas ainda 

den bo kurason, 

pa por planta 

e simia 

ku un dia 

lo por krese 

i bin trese 

fe pa bida 

ku tur hende 

aki na mundu 

tin mester pa biba bon, 
pa nos bida tin rason. 


den: Pierre A. Lauffer (red.), Di nos: antologia di nos literatura. Willemstad, Kòrsou: Libreria 
Salas, 1971. p. 124; originalmente den: Hubert Booi, Muchila. Oranjestad, Aruba: De Wit, 
1969. p. 25 

Hubert Booi 


E ULTIMO KARIBE 


450 aña pasé Kapitan Diego Salazar a duna órden pa saka tur Indjan fo'i Aruba pa nan 
bay sirbi komo katibu na otro lugánan. Varyos a hui skonde, otro a lucha tenasmente, pero 
tambe basta tabatin ku a sukumbí bow di e spada kruél di Diego Salazar. ‘E ultimo karibe’ 
ta desahogá su mes, promé di ser dekapitá. 


T'ami t'esun indjan, ku wowo penetrante, 

Ku a biba den baranka, den mondinan skondí. 
Mi pianan a kamna, a kore tur instante, 

Pa konosé mi isla, mi pèrla tan keri. 


Lamánan di tur kosta ta konosé mi kara, 
Kadushinan den seru sa sinti mi klamor, 

Mi mannan tembloroso, a sklama sin ripara, 
Pa libra nos un dia, fo'i man di e opresor. 


Ku hufia den mi karni, m'a lucha, bringa duru, 
Pa skapa for di e gara di hendenan brutal. 

M'a kome kokolishi, kalkó i karni puru, 

Pa haya fortalesa, pa bringa pun ideal. 


Rumannan di mi tribu, nan tur a bay lagami, 
Ranká manera bestya, matá i abow bentá. 
Awor ta yega turno na e último! Ligami! 
Awé ta boso dia, mayan NOS ta mentá. 


Kayukonan a krusa e lamé yen di misteryo 
Nos hendenan balente a plama tur kamin’ 
Rikesanan di mundu, ni plaka, ni Imperyo 
Tur kos a para kaba te yega na un fin. 


Historya si ta konta di un lama gloryoso 
Nos gran lama KARIBE bow shelu tropikal. 


Herensya inborabel di gereronan famoso, 
Ku a laga pa rekwerdo, nan nòmber inmortal. 


den: Simadan, no. 3 (1961); tambe den: Muchila. Oranjestad, Aruba: de Wit, 1969. p. 27 

Tomas Figaroa 


NA MI ARUBA 


Diminuta isla Aruba 
Centro di mi stimacion 
Ken naci aqui a purba 
Canta tur bo atraccion? 


Cu hopi pena algun poetastro 
Den nan rato di inspiracion 
A trata cu gran esfuerzo 

Di skirbi nan emocion. 


Ma e pober mofi sardo 
No por bira un trupial 

Pa t'un berdadero bardo 
Bo mester nace como tal. 


Nos no tin un tal artista 
Den nos circulo te awor 
Pa ofrece perfecta bista 
Di bo encanto y balor. 


No ta mondi di cadushi 

Tur bo bunitesa ta: 

No t'esey so ta Aruba dushi 
Como un dia a ser cantá. 


Tog lo mi no kier tampoco 
Comete e gran error 

Di yama bo com’un loco 
E paradeis di plant’ y flor. 


Bo ta carece di un flora 
Abundante y variá 

Y di yuwana bo tesoro 
No ta dj'aqui te aya. 

Pero pa un curazon amante 

Di su patria stimá 

Bo tin mas balor cu tur diamante; 
Bo t'e obheto mas mimá. 


Ta p'esey den mi pobreza 
Di palabra inspirá 


Tóg mi kier canta bo beyesa 
Maske mi haya mi critica. 


den: Tomas Figaroa, Na mi Aruba. Oranjestad, Aruba: [s.n.], [s.a.] 

Amador P. Nita 


MARIANITA 
[fragmento] 


Tempu ta guli nos ciudad chikitoe di Aruba, y por fin por fan Marianita su esposo 
a sali di será. 

Un mundo di speranza a yena curazón di Marianita ora el a tende cu su esposo 
ta na libertad atrobe, huntu cun’é na cas, riba e mes cama cu nan a dedicá e amor 
matrimonial e promer anochi di casamentu. 

Ma ay! tur speranza tabata envano! Pasobra Dudu no a bini cas. l 

Hendenan a mira Dudu banda di sjapnan di Santa Cruz ta cohe su awa 
poco-poco, sin ta corda cu na cas e tin un señora cu quen apenas e tin un aña y 
cincu luna casá ta speré. 

Quico por ta é crimen cu Marianita por a cometé, koe su esposo no quier bini 
cas? Quico ta e motibo di su indignación? Unda cu es nobedad a yega na orea di 
hende di Santa Cruz nan ta bira babocá. Un calafrieu por a pasa den nan curpa di 
tende semehante cos entre Dudu y Marianita. 

Marianita mes no tabata sabi con e por a haci pa trece Dudu cas. El por a weita 
cielu bira papel y su dedenan pen, pa el a skirbi Dudu, bisé: ‘Cu e ta un pober 
muher cu mala suerte den tur cos, pasobra awor cu el a casa cun’é el a traicioné, 
bira lomba bay lagé.” 

Pober criatura, su sanger por a bira awa pa e declara Dudu cu aunque e bay 
lagé, pa su mes falta, lo e no muri traicioná. Ma wel pa via di un cos... 

Marianita su pen a straik... e no por a skirbi mas pasobra tabata manera el a 
sinti cu ya su cartanan no ta capáz na haci ningun influencia riba Dudu. 


Cual ser por a supla e destinu cruel aqui riba e Madona di Santa Cruz. Por tin un 
hende di perdición cu ta ignorá: ‘cu lo bo no cudicia e muher di bo próhimo’ y ta 
quibra bida di es pareha aki? Sin duda...! 

Algun atardi promer cu Dudu a sali di será, el a ricibi su panja limpinan di 
pasagier. Cuantu alegria no a drenta corazón di es soldá aqui cu ya a fada di mata 
sangura henter dia den cel? Cuantu gana di sali e no tabatin pa mira su señora? 

Contentu y purá el a boltu y boltu e panjanan pa mira cual lo e bisti. Aunque 
uniform di soldá tur ta mescos, ma toch un par por ta mas nechi striká cu e otro. 
Boltiando su uniformnan limpi cu a bini pé, Dudu a bula patras di sorpresa, manera 
ta un licinbein ó ratón a sali di repiente for su panjanan limpi y su corazón a 
cuminsa bati masha pisá. Quico a spanté asina? 

Ay no! Un no por ta nada particular. Ta un pida papel. Dudu cogiendo e papel 
cu un man temblá, a habrié y a cumisa lesé. Tabata manera un copa di venenu a 

transformá e cara di Dudu pasobra un nuvia di tristeza a cubri su frenta di repiente 
ora cu el a caba di reza e papel. 

Quico nan a scirbi manda bisé? Aqui e bida entre Dudu y Marianita a bira 
indiferente. For di dia cu Dudu a hanja es pida papel aqui, el a bira resentido y 
quico cu su esposa manda bisé tabata por nada y el no quier a bay cas. 

El tin un carta den su poder cu lesand’é, ya nunca mas el por haya un satisfacion 
den un cos di Marianita. Esta un reacci6n es papel a alcanza! 

Ma ta quico? Qui sorto di carta esei por ta anto? Wel, un dia atardi cu ya solo 
tabata bahando den laman, Marianita su tata tabata para den bentana, mirando, 
riba caminda grandi. Pensamentu di e tata aqui cu ta un homber ancianu ya, tabata 
pasando riba e cambionan di tiltimo dianan entre Dudu y Marianita. Si, e tata 
tabata pensa leuw ora Dudu a pasa den caminda grandi y a jam'é: “Toy, bin tendé!” 

Yen di speranza cu ta algu di bon Dudu a trece, e tata a sali contré na caminda. 
Y Dudu a bisé: “Weta quico nan a duna mi. Promer cu esaqui mi a haya un papel 
chikitu cu nan a buta den mi sacu, bisa mi, cu na cas di mi tanta tin un papel cu tin 
mas cos skirbi adenter y cu ta declara mi tur cos. Toy ta mira, e papel ta esaki!” 

Awor si, nan a haya sa paquico Dudu no ta bini cas. Ta pa via di un pascin, cu 
ta acusá Marianita, su esposa, di infidelidad y otro casonan cu pa e y tur su fami- 
lianan ta un mintira, un falsu testimonio desconoci. Un pascin..., cu ya awe, pa su 
escritor o escritora, no por tin mas pordén. Si... hamas e hende cu a buta su man 
riba es pida papel, skirbi e pascin aki, lo por imaginá un bienaventuranza. 

Nunca! nunca ariba nos isla di Aruba por a pasa semehante cos cu ta signalá un 
fin di nos mundu mas pronto cu ta posibel. 

Mundu... Mundu ta jega sin pensar na su fin, si un pidasitu di papel sin firma di 
nada, por ta suficiente pa trece un fracaso tan grandi y horibel den bida di Sefiora 
Marianita. Dudu a pusha es papel den man di e tata bisando: “Toy tené pa bo.” 

Asina el a bay lagando e tata stom di pensa ta quico tur e cos nan aqui ta nificá. 

Dudu ya a emboracha di e “pascin” y tur loque el a corda, tabata riba matanza. 

“Swaa... un muher asina mester ta matá”! Asina el tabata bisa.” 

Pober Marianita no sabi quico pensa. Su experiencia di 17 anja no por realiza 
aïnda cu su amor ya a stop di florecé. Di dia y anochi e tabata duna su sentimentunan 
dilanti di su idolonan. Su frenta a quima na bela ma hasta awe e no a haya satis- 
fación, pasobra Dudu no a bini cas. Semper el a carga speranza cu un dia Dudu 
mester bolbe mescos cu el a bay. 

Semper el a respondé ora cu hendenan tabata puntré; cu “Mescos cu tin un 
Dios, Dudu mester bolbe pasobra mi sabi cu mi no a hacié nada’. E por bien saca 
e cos di loco for di su cabez y bini cas atrobe. Ma Dudu alcontrario no por a resistí 
reaccion di e pascin maldicioná. Despues di poco dia siguiente el a jega na bentana 
di cas y el a bisa na e mama y tata di Marianita: “Si hendenan di gobierno bini 
aqui, bay boso na kantoor y laga Marianita sol na cas.” 

Quico tabata Dudu su intención pa bisa asina? 

Christu sabi! 

Quico e mama y e tata tin di haber cu kantoor? 

Quico Dudu quier haci anto? 

El a bay y participa cu el quier parti cu Marianita. Ma el a mira cu na gobiernu 
no ta asina facil pa parti riba edea sol, ma mester di un of mas motibu profundo, 
den loqual e tabata falta. El a pensa cu un of otro moda e mester haci pa vinga 
loqual el a tende di Marianita, y pesey el a bisa na su ruman homber qu apenas ta 
un mucha di 15 anja: “Bunita cos e raman muher sinberguenza di bo ta haci.” 


Na Playa ya nan ta bisa caba cu Dudu a hura pa Virgen di Altagracia cu e mester 
traspasa Marianita su curazon cu bayonet di su scopet. 
Esta tristu! 


den: Amador P. Nita, Marianita: novela dediká na Isla di Aruba. Oranjestad, Aruba: [s.n.], 
1947[2]. p. 7-12 

E. A. Victoria 


KAS'I PAL'I MAISHI 


Kas'i pal'i maishi, 

Den bo m'a nacé 

I den bo m'a biba. 

Ki motibo tin 

Pa mi lubida bo. 

Kas’i pal'i maishi, 

Den mi pobresa 

Ta bo mi tabatin. 

Ta bó mi unico propiedad. 
Pal'i maishi o ramacoco 
Sutá riba palunan di bambu, 
Cargá p'e baranan, 

Bati cu lodo, huntá cu mers 
I blanchá cu klei 

Pa den serena, 

Solo, bientu i awaseru, 

B'a scondé mi humildemente 
Bao'i bo sombra. 

Kas'i pal'i maishi, 

Den bo m'a lamta 

I bira hende. 

Pakiko pa bo 

Awe tantu menosprecio. 
Kas'i pal'i maishi, 

Aunke mi ta den moderno 
Maske mi ta ricu, 

Biba den palacio, 

Pero den mi curason 

Lo bo hanja un loga, 

Pa semper mi keda recorda, 
Kas’i Pal'i maishi, 

Cu den bo m'a nacé 

I den bo m'a biba. 


Den: De Klok. no. 200 (mei 1965), p. 22; tambe den: Francisco Tronco i E.A. Victoria, 
Changa. Willemstad, Kòrsou, 1972. p. 3 

Zack Gilbert 


ORACION DI UN NEGER 


Si mi drenta den Bo Gloria, Senjor Hesus; no ta nada 
Si Bo dunami un kruk o un stul di oro 

O si Bo ta dunami un carson of un bisti largu 

Senjor Dios, basta Bo salba mi alma. 

Ma Senjor Hesus; si por acaso... 

Si, si por acaso, cu nan ajá tambe... 

Senjor Dios Todopoderoso - pa ta precis 

Dunami anto cabei suave 

I un cara smal i blanco. 


Mi ta masha satisfecho cu mi cara pretu 
Masha contento tambe cu mi cabei peper 
Pero si mi bai cielo, Senjor Hesus 

Pa ta precis 

Dunami anto cabei suave 

I un cara smal i blancu. 


Dos bez e fierno ta parcemi un poco di mas 

Esaki no ta merece ni un cacho 

Anto, si mi ta drenta den Bo Gloria, Senjor Hesus 
Solamente pa ta precis 

Dunami anto cabei suave 

I un cara smal i blancu. 


den: La Cruz, 26 di yüni 1963 

Charles Corsen 


SENTIMENTU DI KORSOUW 


Di con bo’n sa, cu ami sa 
cu den mi wowonan mi tin 
un spiel manchá cu awa cla 
tapá pa miëdu di mi mes? 


Pasikiko para mir’atras? 

Si ta dilanti mi ke bai, 

di con mi ta yor’un biaha mas 
pa loke mi alma lo ke tin? 


Un curpa por ta fingi un cos 
ma curp'y alma nan ta dos, 
y dos mes lo mi ta. 


den: De Stoep, serie II, no. 10 (sèptèmber 1948). p. 33 

Luis H. Daal 


LORNA, MI YIU KU MI 


[fragmento] 


Lorna 
Sabelita : 


Lorna 
Sabelita : 


Lorna 
Sabelita : 


Lorna 
Sabelita : 


Lorna 
Sabelita : 


Lorna 


Sabelita : 


Lorna 
Sabelita : 


E foto aki ta bjew, Maj... 
Klaro... ta potrèt di Soublette, ku e tempu ej tábata sakadó di potrèt 
te baj. 

Kisás mi n' kustumbrá mira Paj asina, pero... si, é tábata un dushi 
jonkumán apesar di e sombré strafio k'é tin ej na man... 

Ahán, su kamarita... 

Kamarita? 

Klaru, no... Ta dèftu é ta bisti asina. Bo n' ta mira e flus? Wèl n' ta 
ko'i loko... e flusnan spetákl ku mi ta mira muchanan di awó kuné 
bisti. Ta kashimiri di bèrdè i obra di Wachi Wòleskon, ku tábata snèjru 
snèjru... 

Famia di Adolfo Wolfschoon? 

Su rumán... ta hòmbr esej ku nan a manda buska fo'i te Beneswela 
p'é baj kose aja... Ta tem’ ku Jan Vlieg tábata maestro na Porto Kabèj 
iku el a kuminsá ku su mes sastreria. 

Vlieg ta un nòmbr konosi djaki, Maj... 

Wèl, t'esej mes! Jan Vlieg tábata tata di Luis ku Guillermito Vlieg 
ku awe bo konosé na Kòrsòw. Tur e héndenan ej a biba na parti di 
Puerto, na Beneswela i mi mes konosé hopi hende mas djaki tem’ 
nan tábata na Beneswela. 

T'e shon ej, Wachi Wolfschoon, t'esún k'a kose e karsón ej di Paj? 
Ta kiko tin di spesjal n'e karsón ej, anto? 

N'e karsón mes, kisás no. Un paña no por tin nada spesjal kuné. Ta e 
sirkunstánshanan, t'e rekwèrdo ku é ta evoká, ta pon'é haña balor 
den nos bista. Wèl ta mesun kos ta pasa k'e karsón akí. M'a bisabo 
ku é tin su istorja... 

Konta, Maj, kontami istorja dje kars6n di Paj, èn? 

Tabata nèt den tem' ku Wachi a kaba di bini fo'i Porto Kabej... su 
nòmbr komo bon snèjru tábata kore mas ku antes... Guverner tábata 
gusta mashá ku Wachi i el a pone ku nan a bin” nombra Wachi “sher- 
shant klermakr” den fòrti... Figurá hende ku Wachi, kon tur es, nunka 
n” bisti inifòrm, sino sémpr el a keda drenta fòrti sali na beru... dril 
blanku, stèjf striká, un kos ku ta kontra reglamènt... Pero, enfin, ta'a 
Wachi... Wachi den su wenku di snèjru den fòrti, a hafia un día un 
trabòw p’é hasi pa un ofishal, atjudant di guverner... un hòmbr un 

Lorna 


Sabelita : 


Lorna 


Sabelita : 


Lorna 


Sabelita : 


Lorna 


Sabelita : 


Lorna 


Sabelita : 

poko pichiri ku ta'a sa gusta saka un karné di shete pía fo’i tur kos... 
Tranka? Aj shon, laga para! El a manda un jas di inifòrm ku asina un 
buraku den su lomba pa Wachi hinka un botram adén... 

Un kiko, Maj? 

(Splikando) Un botram, bo n’ sá kiko ta un botram? 

Maj ke men un ‘boterham’? Ta ko’i kome, t'un sandwich... 

Sémpr bo tin e ko’i sabinan ej. Keda ketu anto bo ta siña. Un botram, 
Tun sandwichi manera bo ta bisa, bèrdè, pero — it'esej ta bunitesa di 
nos lenga — é ta nifká tambe un lapi den un paña, mi shon. 
(komprendjendo) Ahán... 

(Imitando Lorna) Ahaaannn! (Ta sigui konta normal) Wèl, manera 
mi di, el a manda un jas ku asina un buraku den su lomba... Wachi a 
keda mira e opasr, kaba é di kuné: “Poli ta hasimi un fabor bisa lèjte- 
nant pa mi ku ta snèjru mi tá, no mèrsla... Mi n’ sá hasi e trabòw 
haragannan ej. Ta kón lèjtenant mes por ke pa, komo atjudant di 
guverner, lèjtenant bisti un bachi ku un botram den su lomba, ora ku 
ta tur na anskún blanku, ku dehe largu lèjtenant ta sali ku guverner?” 
Anto kiko a pasa e ora ej? 

Mi shon bo ta muchu purá... Wèl sí. Respondi a baji, despwés di un 
ratu, ata lèjtenant mes a blé riba Wachi ku kara manera un bòm. 
“Klermakr,” é dí, “ta kiko e rospondi ku m'a haña di mi opásr. Mi n’ 
komprondé bon; splikami.” 

“Wèl, lèjtenant,” Wachi di kuné, ‘n’ tin nada di splika; t’ un kos mashá 
kla. Mi di ku lèjtenant, komo atjudant di guverner, n' por bisti anskún, 
tur na sabla largu na barika, anto ku asina un botram den lomba; ta 
ko'i mens. Hasi mi por hasjé, pero mi no ta kustumbrá di traha 
“lapwerk”, lèjtenant.” 

A bin rèjna un silensjo. 

Wachi a kibra e silensjo ponjendo aseka: “Lèjtenant n’ ta mira e jonku- 
man aki. Ta Zhil Santiroma. Wèl, ta un flus di kashimir inglés el a 
bin kose, djis pasobra el a tende ku, porfin, é ta baj topa n’ un balja 
ku un muchamuhé ku é ta loko kuné... Si Santiroma por, mi n’ ta mira 
pakiko lèjtenant, ku ta “lèjtenant atjudant di guverner”, n' por!” 
Den esej, bo tata — un hòmbr mashá serjo, pero mashá nèkdé tambe — 
a kuminsá hari i é di ku lèjtenant kwenta di... ta kon awó ‘trobe... 
Ahán... eh... noblès obli, mòn lèjtenant. 

Maj ta men: “noblesse oblige, mon lieutenant.” 

Bon, manera bo di. Ta bo tata tábata sá papja fransés ku tur e lenganan 
ej, ami no... E ora ej lèjtenant tambe a bin dal un gritu hari i é di ku 
Wachi: “Groot gelijk, kleermaker, groot gelijk.” Mes mèrdia, ata Poli 
a kana jega ku un pesa dje mihó dril ku tábatin na Globo, pa kose sejs 


inifòrm nobo pa lèjtenant. 

Lorna : Ta kiko e kwenta ej tin di ber ku istorja di Paj su karsón? 

Sabelita : T'e flus ej, esta e karsón akí, bo tata tábata pas n'e momentu ej... Un 
kos lèjtenant póbr n’ komprondé nunka... 


den: Luis H. Daal, Lorna mi ju ku mi, 1961 (obra radiofóniko, fragmento for di e di tres 
edishon; manuskrito di e kolekshon di Lucille Berry-Haseth) 

Luis H. Daal 


ALTA MAYO 
Na mi amigu Julian Coco 


Pal’í bandera di Montekristu bieu su sombra tabata kai, flaku manera misba, for di 
muraya di ‘Colon’, i e tabata pinta seku riba dak di Tòchi su bordèshi. Tòchi 
tabata biba den esun di delaster, esun di mas patras, te kantu di muraya di Monte- 
kristu, lew fo’i babel di kaya i di bòmbòshi di Den Kolon, pero nèt mei-mei di 
gritamentu o kantika strafio di e hende-lokonan. No tabata importá Tòchi muchu 
ku, práktikamente, ta den Montekristu e tabata biba. El a sifia konformé su mes ku 
su lokonan di Montekristu ku, segun e, tabatin ventaha di ta ofishalmente loko, 
loko rekonosi, mientras ku den mundu tin mas loko ku aya den, pero ku ta pasa pa 
tur sorto di kos menos loko, esta di ta ‘nèrvioso’ te ‘fo’i sla’, pasando pa ‘kèns’, 
“rar”, ‘baldadi’, ‘ònbeskòp’, ‘grosero’ o “kruwel” i ‘higra pretu’... 

E djadumingu atardi ei Kolon tabata mas ketu ku nunka, i pa bisa bèrdè, Tòchi 
a kaba di bai un madoho di soño, mientras ku solo, kansá di recha, tabata bahando 
poko-poko tra’i lomba di Tòchi su kas. E kasnan chiki, pèrtá, sukú, tabata manera 
sef den solo, mientras ku pa parti di ost, un pida sombra miskiña tabata mancha 
swela sushi di Kolon. Fo’i den porta di hopi di e kasnan ei hende tabata mira un 
kabes ta sali, nèt riba dremp’i porta. Rosea pisá, trankil i rítmiko tabata mustra ku 
doño dje kabes ei - un hòmber ankrá, un muhé di edat o asta un mucha chabalitu - 
tabata na soño, un soño di tramèrdia. 

Mei-mei di Kolon, riba un monton di sushi ku a keda manera un herida pretu 
riba kweru di Kolon, un kachó flaku tabata bringa pa pwesto ku dos patu ku lo 
mester tabata blanku un tem’, pero ku awo tabata di un koló ral, mas o menos 
manera di sentebibu. Na e luga ei tur sorto di porkeria a hunta, pasobra t'ei henter 
Kolon tabata bin tira loke no tabatin lugá mas p'e den kas: kachi-kachi di kòfi, 
bleki bieu, káska di banana, awa bombá, e poko ku sobra di kumínda (esta dia 
sobra i si sobra), paña bieu, o sapatu kibrá ku no por drecha mas. 

Pariba di Tòchi su bordèshi, un muhé grandi manera kas, ku un sigá, kandela 
paden, na boka, tabata sinta ku un paila grandi su dilanti, raspando koko. Tòchi 
mes tabata tira un kabes, trankil, drumí na su patarata grandesa pafó di su kas, riba 
un tabla di strika, ku un karson awá, doblá nèchi asina bow di su kabes, manera 
kusinchi. Tòchi tabata un hòmber fwèrte, pero trankil; e no tabata un hende traba- 
hoso, sino amabel, di un inteligensha natural i ku un instrukshon ku hopi hende lo 
no a spera den un hòmber manera e, bibá den ambiente di ‘Den Kolon’. 

Pero e djadumingu atardi ei Tòchi su trankilidat no a hasi wesu bieu, pasobra 
despwes di un ratu el a tende un stèm di mucha, kasi den su orea, ta bisa: “Tòchi. 

O Tòchi ei, lanta, lanta ariba. Nan tin meste di Tòchi aya'fo.” 

Poko-poko Tòchi a lanta kabes, medio-habri un wowo, mira e mucha; delegá 
manera rit, dos pal'i pia largu i un kabes pelá chinu, fo’i den kwa dos wowo grandi 
tabata lombra. 

“Ahan, t'abo, Zembla? Meste di mi? Ta ken ta nan awo?” 

‘Ami n’ sa. Ta tur e hendenan aya “fo ku ta rondó di e mener k'a drenta kurá ta 
kana mira, di ku tin meste di Tòchi.” 

“P'asi kiko awo, mi yu?” 

“Pa papia ku e mener...’ 

“Kwa mener “i hórka awo?” 

“Un shon... eh... bistí na blanku, tur na blanku, Tòchi, ku sapatu blanku, sombré 
blanku... eh, ahan... tur na anskun i ku un garoti na man.” 

‘I Zembla n’ sa ta ken?” 

“Ta promé be ku m'a mire aki den Kolon, Tòchi; ma meste ta un shon grandi, 
pasobra asta Nono ta para boka abrí, sin tribi bisa nada. Ta Mani ku Djèfi ta papia 
ku e mener. Pero nan di ku nan ulandes ta laga nan na kaya. P'esei nan a pidimi bin 
yama Tòchi.” ‘Ai si, lo ta ko’i Djèfi esei. Pero ta ken awo? Ah, hende n' por tin 
trankilidat den hende su loga djadumingu atardi sikiera.” 

Gruñando, pero sinembargo interesá den e asuntu. Tòchi a bin lanta para, shorotá 
su fáha di lomba bon i, sin bisti nada riba su flané manga kòrtiku, el a kwe kaminda 
p'ariba, tras di e mucha ku el a yama Zembla. Fo'i ora ku Tòchi a bira skina di kas 
di Wansitu Res, blè-blè di hopi stèm a dal den su orea. El a hisa wowo i el a mira 
un hòmber chiki, kabei shinishi, un skowru un poko mas haltu ku otro, ku un 
sombré di piapa i anskun di gamus den un man i su garoti den e otro. E hòmber 
tabata para skucha ku atenshon loke un yònkuman haltu tabata splika na un ulandes 
kibré ku ni feila di kaimas bieu. Un muhé kara vonvifio tabata esun ku a mira 
Tòchi ta bini, i sin pèrdè pa gana, su boka fofo sin djente a dal un gritu di alegria, 
manera esun ku hudiwnan mester a dal ora nan a mira mana ta yobe den desièrto. 

“Djésolopaga. Ata Tòchi.” 

Tur e hendenan rondé dje mener a drei buska Tòchi pa mira i e mener tambe. 
El a kuminsá hari chiki-chiki, saka poko djente grandi, hel i deskwidá. Tòchi ku 
tabata un bon opservadó, a nota mesora ku su wènkbròwnan tabata basha manera 
basora “i liber riba su wowonan. E tabata bon feitá, sin bigoti. Ku kara hari (di un 
“gran pompadó’ manera Tòchi a komentá despwes), el a kana bin kontra Tòchi, 
bisando: “Zo, dus jij bent Tottjie.” 

“Ja, meneer,’ Tòchi a kontestá beleft, mientras su wowonan tabata bai-bini, 
buskando un punto di referensha. E kier a sa sigur si e hómber ei tabata bèrdadera- 
mente e hende ku e, Tòchi, tabata sospechá ku e ta. 

“Je schijnt hier een hele Piet te zijn, Tottjie,” e hòmber bistí na blanku di ku ne, 
hariendo. 

Tòchi ku tambe tabata basta nèkdo i ku nunka no sa tene atras, maske kon 

importante e hende ku e ta papia ku ne ta, a respondé, poniendo kara-di-laba- 
ku-dos-man: “Een Piet ben ik helemaal niet, meneer. Maar... U... ha, ha, ha.” 

Nan tur dos a hari ku smak, te ku e hòmber na blanku a pega aden, kuminsá 
tosa. Tur e hendenan rondé di dje, sin por a komprondé ta kiko Tòchi ke men, a 
kuminsá ta hari sin grasia, meskos ku karné ku ta sigi otro. 

“Tottjie, kerel,’ e shon grandi di ora ku su tosamentu a lèns un poko, ‘ik ben 
eens een kijkje komen nemen bij jullie. Dat doe ik overal, zie je. Waarom in Colon 
ook niet, heb ik zo bij mezelf gedacht...’ 

“U hebt gelijk, Excellentie. Een hele eer voor Colon.” 

‘Ach, jullie moeten het weer niet zo opvatten... Ik heb belangstelling en wil 
weten wat er zo te koop is...” 

“Te koop is er. niet veel,’ Tòchi a kontest'e hariendo, ‘maar wel is er veel 
armoede, vuiligheid, rotzooi.” 

“Dan moet jij mij eens rondleiden en alles eens goed laten zien.’ 

Tur e hendenan rondó di nan dos a kuminsá ta basha palabra parew, pasobra, 
aunke nan no a komprondé presis kiko e dosnan ei tabata kòmbersa, nan intwishon 
di hende simpel a komprondé bieu kaba ku ta esaki tabata nan chèns di por habri 
kurason, basha keho, mira kiko di bon por kai. 

“Tòchi, no dobla warda. Splika e mener aki ta kon sitwashon ta den e kurá “i 
karaho aki...” 

“Tòchi, bis'é ku ta un chiké e loga aki ta...” 

“Puntr'e pa ki... nan no ta manda trek “i-sushi bin kwe e porkerianan ku tin 
mei-mei di kurá...’ 

“Ami a bisa kaba: ta dia ku alemannan basha bòm riba e lugá aki so, anto kos lo 
drecha...” 

*... O nos tur ta bai den nos mur.” 

‘Niet allemaal tegelijk’. 

Tòchi, konsiente di su mishon komo esun ku por a papia pa hende komprondé, 
a kalma su bisiñanan, i el a kumpli ku Ekselensha su deseo, mustrand’e sitwashon 
di kurá: kon chiki e kasnan ta; kon mal kondishon di bida tabata reina den Kolon, 
falta di awa, komodidat, limpiesa general i personal. Naturalmente Tòchi a mustra 
Su Ekselensha e monton di sushi mei-mei di kurá ku tur e foko di enfèrmedat ku e 
sushi ei tabata nifiká p'e hendenan ei, i e muchanan ku tabata kome malu, bisti 
pió, biba malu i kumpra fèrmidat pa nan kurpa foi trempan. 

E hòmber chiki na blanku a bai mirando tur kos ku masha interes, i dos tres 
biaha el a saka un buki chiki di kweru kòrá ku un pòtlot di oro, nota, mientras e 
tabata blo sagudi kabes, gruña den su mes: ‘Het is toch een beestenboel, een 
schande.’ 

“Misshien kunt u er wat aan doen, Excellentie,’ Tòchi di ku ne, poko-poko, 
manera hende ku kier a mansa kurason dje hòmber ku nan di a bini bin revolushoná 
kos na Korsow. 

Mientrastantu, diskushon p'ariba, diskushon p'abow den e hendenan simpel 
rondé dje dosnan ei ku no por a forma un kontraste mas grandi: un hòmber ku tur 
poder den su man, den tempu di gera; bon bisti, tur na blanku, ku anskun, sombré 
di piapa i garoti ku kabes di oro... i esun otro, un mucha di pweblo, simpel, na 
flanè, ku un faha hanchu di kargadó-di-kárga-pisá, bon shorotá na su sintura, pia 
abow, pero sigur di su mes, trankil, i dominando kòmbersashon na e mesun nivel 
ku Su Ekselensha. 

“Bo sa ta ken esei ta, Wachi?” 

‘Ami ta bisabo ku ta ofenér... Esun k'a kaba di yega.’ 

“Kwa ofenér kiko, ta prokurer esei ta, hòmber.’ 

“Boso ta loko, ta reshèrs ku nan a manda bin tuma nota dje bochinchanan ku tin 
tur djasabranochi den e logá di karaho aki.” 

Entretantu Tòchi tabata bati Shon Grandi ku lenga, kontando na plaka chiki tur 
loke e hendenan di den Kolon tabatin asina tantu afia riba nan kurason i, un poko 
tambe, riba nan konsenshi... Ku un sensibilidat di diplomátiko Tòchi tabata hasi 
un sugerensha aki, swavisá un punto ayá, habri man un biaha, pone busá un ratu 
despwes. E hòmber na blanku, parse, tabata gosa Tòchi di su alma, aunke e no a 
duna-boka abri. 

Nan a kana yega te patras-nan-ayá i Shon Grandi ya a mira i tende tur loke 
tabatin di mira i tende. Banda di muraya di Montekristu nan a keda para dilanti di 
Tòchi su kas, despwes ku Shon Grandi a dal un bista paden, mira kon Tòchi mes 
tabata biba. El a skòmbel den Tòchi su bukinan, mishi ku Tòchi su gitara kologá 
na muraya, i el a keda atmirá di Tòchi su interes pa kosnan elevá di bida. 

Pafó el a dal un bwèltu, kana bai pabow di Tòchi su kas, bisando: “Maar nou 
wil ik toch eens weten wat dit...” 

Tòchi a kore yega aseka, anshá (tur su trankilidat a somentá) i e hendenan 
rondé di nan a kuminsá sklama: “Abrenunsia. Miserikordia.” 

“Abemaria. Awo si kalakuna a daña kélo.” 

“M'a ferwakt e kos ei. E hòmber aki ta manera salu?” 

Tòchi a kore yega aseka, manera nos a mira, tratando di ‘torea’ Shon Grandi, 
pa e sak’e, hib'e porta di kurá. Di pursi ya el a mira tur loke e mester a mira. Pero 
ya no tabatin manera. Nos hòmber chiki tabata pretendidu i e garoti ku e tabatin na 
man a insisti. El a keda para dilanti dje bleki di korozin, frus ku k6ncha ta lombra 
riba su kweru, tapá ku un pida tabla, ku asina un man-di-krènk riba dje. 

Tòchi, pará dilanti di Su Ekselensha, ku su dos wowonan hanchu abri, a habri 
man, gritando: ‘Hesus ei, Ekselensha, no mishi no, mi shon. Ta mi Altá Mayó esei 
ta...” 

Pero kordando ku ken e tabata papiando, el a kore tradusi purá-purá: 

“Niet aan komen, Excellentie. Dat is mijn hoogaltaar.” - un ekspreshon ku, 
klaro, na ulandes a pèrdè tur e grasia ku na nos lenga e tin. 

Pero e desastre a sosodé kaba, pasobra ya garoti-ku-kabes-di-oro di Su Ekse- 

lensha a dal un par di be k6ntra di kurpa dje bleki di korozin, ku tabata manera kos 
ku tabata warda hende mishi ku ne, p'e rementá. Excellentie su garoti a keda ku su 
punta tur perfumá. I e pober bleki, despwes di tantu luna di trabow forsá, a kuminsá 
ta soda un sodá friw, desagradabel. Kwantu tem e bleki tabatin ta kunsumí e so, 
sin ningun hende hasi kaso di dje, mi no sa, pero awor el a kuminsá ta supla, 
hincha manera djindja, trose, skuma, bati bini ariba, mientras ku for di e yaga den 
su kustía a kuminsá sipel un stropi morto ku a bati Su Ekselensha su nanishi ku un 
ol6, ku ta na kareda Excellentie a sali for di den Kolon, bira pariba... 


Madrid 1962 


den: Pierre A. Lauffer (red.), Di nos: antologia di nos literatura. Willemstad, Kòrsou: Libreria 
Salas, 1971. p. 128-132; originalmente den Watapana, afia 1, no. 3 (april 1969), p. 5-10 


Luis H. Daal 


ISTORJA INTIMO DI FUNCHI 


Jòmbi su goso tábata di papja riba kuminda, deskribí kuminda, ‘splika’ kuminda i 
rekomendá kuminda, tur sorto di kuminda! Awó, ku man na kurasón, hende mester 
rekonosé ku Jòmbi tábata un maestro den asuntu di kuminda, bèrdè. Ora Jòmbi 
kai sinta, basha lep i komodá su mes den un stul - i si tá su stul-di-sosjegu bjew, 
mihó aínda - tá mundu a baj mondi! N’ tin kén deskribí un bon stobá o pinta ku 
mas realismo, te ku hende su boka ta kuminsá kore awa, kiko un bon pida waranawa 
temperá manera mester tá, ta nifiká den bida di un hòmbr ku, sin gaña, tin konose- 
mentu profundo di kuminda kriojo!... 

Komo hòmbr di laman, Jòmbi a lastra ront mundu kome tur kaminda i konosé 
kosnan di mas straño ku Dios a pone riba mundu. P’eséj é tábata por a papja, sin 
buska palabra ni un bjaha so i sin skeze den téknika di preparashón di ningún 
plato, di e manera presis di prepará nèshi-di-sòwchi manera chinesnan - ‘na China, 
ahán!” manera Jòmbi sa pèrkurá di splika, esta pa hende komprend’é bon - te baj 
kaba na delisja i varjedat desesperante di Smörgasbord danés bañá ku sinku dife- 
rente sorto di serbés... 

Jòmbi tábata ‘kasi’ tur kaminda di mundu. I ora papja di kuminda di Rusja, o 

di kwalkje otro lugá straño, no tá loke otro hende a kont'é é ta papja, sino loke é 
mes a experimenta. Tá asuntu di kushinamentu a pone ku, trimintí porfín, Jòmbi a 
baj mishi den kushina di un komersjante na Odesa... Konsekwensha di e “mishi- 
mentu” ej tábata ku no solamente el a sifia un plato nobo, sino ku te datu di día 
djawe, e kòki di Simeon Burdajeff - un muhé grandi manera kas - a keda ku un 
“rekwèrdo” di Jòmbi; rekwèrdo bibu ku despwés nan a bin batisá ku e nòmbr 
sonoro di Alexandra Ivanova, komo Jòmbi su nòmbr bèrdadero tábata Johan, es 
desir, IVAN na ruso. 

Dia ku Jòmbi su òwtoridat den kwenta di kuminda a keda bèrdaderamente 
konfirmá, tábata e tramèrdia di malora ku Shosho Kazir, ku tambe tábata un hòmbr 
ku a kore mundu tempu di su tem”, komo “first cook” bordo di Philadelphia di Red 
D Line, a baj purba drèjf Jòmbi den kwenta di kuminda; nèt den kwenta di kuminda, 
anto dilanti di hende strafio, pa kolmo! No hende strafio kon ku ta, sino 
STRANJERO, esta un fransés ku tábata kolekshonando dato pa un buki ku é tábata 
baj saka riba kuminda i bibida di rònt mundu. 

Wèl, nunka hende no a mira Jòmbi, ku tur su gordo ku é ta, bula lanta ku mas 
liheresa fo'i den su stul i kuminsá basha palabra na su fransés patwa pero ku 
tábata jobe manera un choro di awa limpi, dilanti di bista i den orea dje fransés ku 
a keda ta blo ripití numa, según ku Jòmbi tábata “pinta” e detaje kulinarjo dje plato 
fransés: Mais oui, ...mais certainement! C'est ça! 

Fo’i e día ej, Jòmbi su prestigio, ku ja “tábata batisá mashá tempu kaba - anto 
pa pédr kapuchinu - a keda konfirma pa tres obispu” ...manera bòw di gritu di 
harimentu, Jòmbi mes a sinta konta despwés na Nasòw un anochi di luna-kla ku 
un grupo di amigu a baj kome aja. 

Jòmbi tá hende ku, bordo di Kungsholm un djadumingu mèrdia, na Karakasbaj, 
a gana “bataja” diskutjendo ku un par di sweko abordo riba balor di nan serbesnan 
ku, según Jòmbi, no tábata serbés pa un bon rijsttafel. Pero pié tá ku el a splika e 
swékonan na plaka chiki di kon tambe. Kolmo tá ku nan, esta e swékonan, a baha 
kabés, aseptá. 

No ta duna nan a dun'é pa ganá, manera Rafa Sentiago su mala lenga a kana 
konta, sino ku ta gana mes Jòmbi a gana, pasobra é tábata konosé serbés sweko, 
anto bon konosé. E swékonan (ku a gosa Jòmbi su inglés mashá pisá) a splika ora 
ku nan a bin’ saka Jòmbi purá fo’i den bar pasobra barku a kita fo'i waf kaba te ku 
lots tábata kla pa baha... i amigu Jòmbi tábata basha palabra ketu! 

Pero, apesar di su konosementu profundo di kushina italjanu, fransés, spañó i 
chinés i di tur kuminda kriojo di henter Sur Amérika, e momentu ku Jòmbi tábata 
sintjé mas na su ehehe, té ora é ta papja di “su” kosnan kriojo di Kòrsòw. Tende 
Jòmbi papja di un sòpi di mondongo, o kón é ta splika un strafiero tá kón ta prepará 
pipita asá of un kari-kari òf un stobá di morkój, tá mas o menos manera un hende 
ku ta komprendé arte mester ta sinti ora ku un maestro den istorja di arte ta sinta 
analisá sutilesanan - pinselada, faktura, komposishón - di un kwadro ku tin un 

gran balor. 

Es ku sá, ta gosa den su mes i ta baj trahando su dam pa ora su boka kuminsá 
kore awa; es ku no sa, ta kuminsá mira Jòmbi djariba-abòw ita kaba komprendiendo 
intimidat di papjamentu, delikadesa di nos lenga i nos platonan ku no tin - nan ni 
un di dos - pakiko tene atras o sinti bèrgwensa. 

Frankamente, e día ku ami a gosa Jòmbi mas, tabata e día ku el a splika (pa un 
grupo di ju-di-Kòrsòw bjew - no esnán ku no por bisa kwátr palabra sin laga 
hende sá kón malu nan ta papja... ulandés, inglés, spañó o tur e otro lénganan ku 
nan no ta kansa di bruwa den nan papjamentu -) kiko funchi tá, kón é ta komportá 
su mes mjentras é ta nasjendo, kón mester trat'é, kón mester kom’é i sabore’é. 

Si Jòmbi tábata fransés, bibá na Fransha, té sigur ku l'el a hafia entrada komo 
mjembro den Akademja di lenga riba mérito di su deskripshón di kuminda so... o, 
talbés Legion d’Honneur lo tábata grita riba su tabla “i pechu mashá tempu! Ku 
menos mérito, tin un tÒw di hende a kana drel ku kondekorashón riba nan pechu. 

Jòmbi tin rasón. T'esnan ku sa sa ku no ta tur sémpr funchi t'e mesun kos: un 
funchi pa kome ku kolbinu temperá, nunka no por tá manera pida funchi pa kome 
ku un bon tajó di bonchi kòrá-largu; meskós ku e funchi espesjal pa kome ku un 
kadushi-bèrdè (no kadushi seku) no por tá e mesun funchi ku un sòpitu o ku un 
sòpi di gujaba ta pidi. I kiko nos mester bisa, antó, di un funchi blanku pa kome ku 
jòrki asa, ku su sòws diki asina? 

Pero Jòmbi su tròbl den e kwenta di funchi a kuminsá pasobra un makamba, ku 
a kaba di jega fresku fo’i Ulanda, a tribi kritiká komementu di funchi na Kòrsòw, 
“un kos fis’, según nos Jantje van Zuilen, manera Jòmbi tábata jama tur makamba 
ku sali fo'i su “rèjno” pa kwalke kos antipátiko ku nan hasi. 

Wèl, Jòmbi su wowo a kòrta kandela i, manera kos ku tábata pa e shonnan ju- 
di-tera ku tábata kana rònt ta mustra e makamba ko’i mira na Kòrsòw, tende, 
Jòmbi a habri tur kranchi, kuminsá elogiá funchi. Ma di un manera nèchi, fini, 
trankil, ku konosementu i sigur di su mes, manera ora un hende ta duna un konfe- 
rensha. Ku delikadesa i tèrnura di un poeta ku ta resitá su mihò poema. 

Aj, Jòmbi a papja di funchi su barika jen, na tur manera i di tur sorto di funchi; 
desde funchi di “arifia di stonwòl’ den tempu di guera di djeskwátr, te funchi-di- 
manteka (DI manteka, no KU manteka) espesjal pa kome ku masbangu na skabechi, 
pasando pa diferente tipo di funchi di arifia di maishi chikí! 

Jòmbi su ‘poema pa funchi’ no tábata un kos romántiko so, bunita pero sin 
bida, sino algu vital, rabjosamente vital i realista algún kaminda; i di un realismo 
brutal, asina bibu ku kasi hende lo por a sinti kajente di e funchi su baf dal den 
hende su kara. 

‘Figurá hende,’ Jòmbi tábata bisa, mjentras ku su wowonan a para bira glasi 
tábata manera kos ku tábata baj bula sali fo'i den nan kashi, di tantu ‘mira’ ku 
Jòmbi tábata “mira” e funchi su dilanti. ‘Figurá hende un funchi ebòltu den purá, 
djis tras di lomba di djesdós or” di mèrdia ora ku pitu di Isla n' fría mes ainda...” 


82 


“Ta hal'é ku renkor, purá; ku ansha pa por drumi un madoho di soño promé ku 
bolbe tuma adén. Den hende su purá, hende ta pèrdè sla di pal'i funchi según ku e 
bleki, stinki di rut, kèntr asina, hera di kometé un disparati den higra di solo... 
Pero, sin pèrdè pa gana, ta djis bòltu e funchi riba un panchi di dak hèldr laba; ta 
bin habri su kabés - e funchi, no e panchi - ku e mes pal'i funchi, hinka su “polis” 
den djé o su mòwlo abri na lomba ku a bini fo'i kas kun é i ku tin dos día ta 
kunsumi den su binagr ku temperu... Welek!” 

“Mi ta kòrda,’ Jòmbi ta sigui bisa, despwés ku el a logra kohe rosea di su kansá 
di “hala funchi’ den su imaginashón, “mi ta kòrda kón tem’ mi tá’a mucha, tá 
kestj6n di mandami baj kumpra kuminda den Punda, na Monda, na skina di Anchi 
di Morduná ku awé ta kurasón di Punda, bon abri pa tur hende mira su p'adén: 
Anchi di Bafio, Anchi di Znoa, Anchi di Morduná, tur m'a lanta konosé será 
manera mi moketa, sushi, ku boroto, taráj, guera i... piká na tur sorto di wèjs.” 

Pero pa mi sigui konta asuntu di bendementu di kuminda di Resmonda, mi tin 
di bisa ku hende su kabés tábata keda zonzá di tende e ora mèrdia ej, shen mil stèm 
ta pidi parew, gritando: Monda! O, Resmonda ej! Un bonchi, tres funchi!” 

‘Monda, shon mama, mira p'e man kai un poko mas pisá ku ajera, pasobra mi 
stoma tá na un ilu...” 

“Kwátr funchi, dos kònkòmbr!” 

“Ban mira; ta kaba pelá bèrdè a kaba, kaba?” 

“Un sòpi di mondongo!’ 

“Weta pa mi gjambo tin su wes'i-spèki adén. tende!” 

“Ami póbr,’ Jòmbi a sigui bisa manera hende ku ta papja ku su mes, “ami póbr, 
mucha porfin, tá’a para ketu wak mi chèns pa mi bisa Monda bòw ‘i man i splikando 
además ku un movementu di mi man slengu: Pssst, ej Monda! Pa “mi, manera 
sémpr, pero mi funchi apárt, tende?” 

Monda ja tábata sá dia kiko mi tábata men ku kestjón di mi funchi apart. E 
tábata stimami i é tábata sa ku mi debilidat tábata un funchi moli, “fòktu asina’ 
manera Monda tábata sa bisa. Además, mi funchi tábata bini apart pa laga hopi 
lugá den e wea p’e bonchi; asina ej e bonchi tábata salimi muchu mas rèjmu ku 
esún di e otro héndenan... 

Kambjando di repjente su ritmo di konta, Jòmbi dí, sin warda kontesta: tá kwa 
ju-di-Kòrsòw, lantá i kriá aki riba, n’ mira funchi tota nunka, èn? Pero nan por 
splika loke nan ta mira tur ora? 

“Wèl, según mi, tá un dje manifestashonnan mas emoshonante ku tin riba mundu! 
Tá un preba, además, ku bida tá lucha, lucha konstante, den tur kos. Ora bira e 
arifia basha den e awa ku ta herebjendo te bòltu, e arifia ta parse un dams ku kje 
wanta adén, hasi zèst; pero e awa, manera hòmbr zereru, ta kore bos'é fwèrte; é ta 
bras’é duru pero ku karifio; nan dos ta locha un ratu ku otro; un rel di emoshón ta 
rekoré hinter e ariña su wesu di lomba, pero, klaru, awa ta gana (por lo menos é ta 
kere ku t'é ta gana) i ku e ariña bon bosá e ta bira unu kun é. Nan ta uni i fo'i nan 


83 


unjón, riba un vlandam di pashén, ta nase un kriatura delikadu ku jama: funchi.” 

I aki Jòmbi a rèk su lep, kuminsá move su boka, su kara, su oréanan, su kabèj; 
hinter Jòmbi su kurpa a bin’ drenta akshón p'é splika, detaje pa detaje, kiko funchi 
ta hasi según ku é ta baj totando, según ku é ta baj kohjendo punta, te ku é hala 
mara: “Bt... bt... but, but... but... but...but... fft...but..., fftt! Pppt... ppptt, ppp... 
pptt... ffft... but... bt... ffft! Vòt, vòt, vòt! vvvt... vòt... fffff, vòt, pfft! 

Asina ej Jòmbi a keda ta hincha, subi, baha, ronka su vòt, pppfft, but-but, te ora 
ku e funchi, según su imaginash6n a mara i palu “i funchi a drenta wega, tuma 
komando. Ban mira pa Jòmbi imitá trabòw di e palu “i funchi e ora ej, halando su 
funchi imaginarjo ku su man slengu! Según e tábata hasi su trabòw, un trabòw 
duru i delikadu alabés, pero hasi tambe ku amor, pipita di sodé di emoshón, tábata 
pari na su frenta manera karawara hechu den solo... 


Añanan a baj pasando. Jòmbi su kurpa ta grandi kaba. Pero su konosementu di 
kuminda no ta respetá ni’un hende. Ja é no ta nabegá ta hopi tem’ kaba, pero den 
su memorja su bjáhanan ta biba. Su balándr di bon komedé ta sigui baj laman 
ketu, tur mardugá di nobo. 

M'a tende ku Jòmbi a ninga plaka ku nan a ofres’é p'é skirbi (o konta pa otro 
hende skirbi i haña fama kun é) su “memorja kulinarjo”, splika su experensha den 
kushina. Jòmbi a ninga redondamente manera m'a bisa. I mi ta komprendé; no ta 
strafiami nada. Tin kos ku hende no kjèr gana plaka kun é. 

Su experensha tá íntimo, parti di su mes, pida di su bida, esta esún ku el a biba 
i manera el a bib'é. Jòmbi lo por konta algu, den balor di kombersashón, mjentras 
é mes t'ej i hende ta tend'é pero no pa hende LESA despwés ku é muri baj. Jòmbi 
lo tin di baha den buraku ku su experensha, ku su bida intransferíbl. 

Un bjaha nan a hasi un homenahe pa Jómbi, homenahe pa e día ku el a diskutí 
ku e fransés na Hotel Americano... Un homenahe meresí ku, si mi tábata na Kòrsòw, 
lo ami tambe lo a baj rindiele! I tòg, ami, personalmente, a gosa Jòmbi mas e día 
ku, den un sirkulo di amigu, hende ku ta papja i ta komprendé papjamentu, el a 
splika kiko funchi tá, kón funchi tá i kón mester ila fini kun é; o kón meste burdugá 
fwèrte kun é, según kada sirkunstansha. 

Aja bòw na Janshi, Christiaan, na Wespèjn, Jòmbi, un hómbr ku a kore mundu, 
ku ta papja varjos lenga, konosedé di kushina di kasi tur tera, a toka un kwèrdè 
delikadu den mi padén papjando, simplemente, di funchi, un tempu kuminda basiko 
di nos pweblo, Papjando, además, na papjamentu. 


Madrit, 1962 


den: La Union, 30 di sèptèmber 1966 

Luis H. Daal 


FIRMESA 


Mi wowo tá skur kaba 
di mira den solo; 

mi orea tá surdu 

di tende laman; 

mi kweru ta stèjf 

di karbachi di bjentu; 
mi lenga ta rans 

di tantu amargura! 
Ma mi alma p'adén, 
lo no sede ni flakja, 
ni awe ni nunka! 


Ni solo di luho, 
poder i postin, 

ni bjentu kontrali 

pa duru ku é ta, 

ni boroto “i laman 

di héndenan bobo, 

ni sentebibu 

di un gran desepshén, 
lo no logra kibrami, 
ni awe ni nunka! 


Pasobra, p'aden, 
Òwmentá pa mi esfwèrso, 
tin un lus di bela 

ku a bira flambew, 

un vlandam “i kandela 
ku ta kima 

no mi padén solamente, 
sino asta e kurpa 

ku boso ta mira; 

e stèm ku ta vibra 

ku inspirashón; 

e wówonan limpi, 


sin mjedu... ni odio; 

e kurasé6n grandi, 
dispwesto na stima 

apesar di tur kos; 

e mannan kapás pa trabòw, 
e frenta sin mancha 

i libr 

di pensamentu miskiña... 


Bòw di bésonan lèj 

di wówonan torto, 

di pechu sin alma, 

di igra “i karbón, 

lo mi por sufri i tura, 

na aparensja un parja inútil, 
bashi, sin ningún prestigio. 
I si mi por pèrdè, 

anto lo t'awe i aki, 
pasobra, 

kibrami, o doblami, 

lo boso no por, 

ni awe ni nunka, 

pasobra mi sí tin 

mi wesu di lomba! 


den: Luis H. Daal, Na ora oradu/Te juister stonde. Rotterdam: Flamboyant/P, 1976, p. 37, 
39; originalmente den: Luis H. Daal, Kosecha di maloa. Willemstad, Kòrsou: Van Dorp, 
1963. p. 35/6 

Luis H. Daal 


TE AWORO, LAMAN 


Ajó laman, mi amigu bon; 
lo pasa hopi tem’ 
promé nos bolbe topa. 
Pero bo sâ 

ku aja riba, 

den sérunan di Iberia, 
lo mi kòrdabu; 

ku lo mi keda kòrda 

bo kweru blòw, 

bo sangr salu 

1 kantika di bo awa lòw 
ku su ritmo fjel 

kurti den mi orea. 


Lamán, amigu bon, 
bo sá ku mi n' gusta 
jama ajó na mi amigunan. | 
P'eséj, di kurasón, 

mi tin di bisa awó: 

Te aworó, laman, te aworó... 


den: Luis H. Daal, Na ora oradulTe juister stonde. Rotterdam: Flamboyant/P, 1976, p. 
25; originalmente den: Luis H. Daal, Kosecha di maloa. Willemstad, Kòrsou: Van Dorp, 
1963. p. 18 

Luis H. Daal 


NA UNDA, BIENTU? 


Na unda, bientu, 

tur e stèmnan ku un dia 

nos a stima, ku a yena nos 

ku emoshon, amor, inspirashon, 
na unda nan a bai? 


Na unda nan a bai 

si no ta den bo bus enorme, 
kaminda nan ta sigi biba 
meskos ku tur zonidunan pasa 
ku a muri ya den istoria? 


Por ta ku abo, bientu, 

ora bo drenta kishiki 

den kokolishi delikadu i tiernu 
di un yu ku nase su nanishi 

ta hasié partisipe i konfidente 
di tur e kosnan, tur tesoro 

ku abo tin warda 

den kashi biew “i bo pechu? 


den: Pierre A. Lauffer (red.), Di nos: antologia di nos literatura. Willemstad, Kòrsou: Libreria 
Salas, 1971. p. 135; originalmente den Watapana, aña I, no. 3 (yüli 1970), p. 17; tambe den: 
Luis H. Daal, Sinfonia di speransa. Willemstad, Kòrsou: Editorial Lusafè, 1975. p. 79 

Luis H. Daal 


AWA DI WOWO 


Riba sabana seku di mi kara, 

un roj kajente - hopi añ’ pasá - 

di awa ‘i wowo transparente i marga 
a lastra baj laman laga su marka 

ta para blikja bòw “i inmensidat 

di shelu inalkansabl di bo òwsensja 


Ma Dios bintishoná e awa “i wowo 
ku a drama, salbador, pa un renunsja 
iku mi sò ta bal hopi mas tantu 

ku lágrimanan skur di un malaj. 


den: Luis H. Daal, Na ora oradulTe juister stonde. Rotterdam: Flamboyant/P, 1976, p. 97; 
originalmente den: Luis H. Daal, S infonia di speransa. Willemstad, Kòrsou: Editorjal Lusafè, 
1975. p. 53 

Luis H. Daal 


SI NOS ALMA SKUCHA... 


Si nos alma skucha... 

kwántu kos l'é n' komprendé; 
kwantu pensamentu tristu, 
sin speransa i sin lus, 

lo no para bira 

fwente di legria, lus i fe 

ku ta konsolá i duna bida. 


Den nos móndinan privá 
di bèrdè, lo nos mira 
man di Dios i su poder 
ora awa kai i solo para 
pinta anglo riba kweru 
di nos tera maltratá... 


Kón manera un artista, 
lagadishi ku su rabu 

kje bin” toka un serenada 
riba wiri di un blachi 

ku a seka bòw'i un palu; 
òf zonido den djanochi 

di mil kriki ku ta parse 
stèm di Dios den skuridat, 
pa nos sá ku, asta, ej 

tin bejesa, si nos skucha: 


den kantika “i jonkuman 

di nos bjentu'i ost baldadi, 
ku ta hunga kuri-kwé 

ku su mes den un mondi “i datu 
o den palu di maishi 

ora nochi ta baj sera, 

o maínta ora un tòw di para 
para blèr na kant'i dam 

unda nan ta jega bon tempran 
pa bin bebe, bafia i bati 

bleki, promé solo bolbe sali. 

I ora núbjanan aja’ riba 
blanku-blanku, sin purá, 
krusa un shelu blòw i kla, 
ta manera man di Dios 

ku ta skirbi su grandesa 
déntr di nos kurasón, 

si nos alma sá di skucha... 


den: Luis H. Daal, Kosecha di maloa. Willemstad, Kòrsou: Van Dorp, 1963. p. 28/9 


91 


Luis H. Daal 


FLOR DI BOKA 


Mi ta habrakabu, bèrdè, 
Papjamentu, 

dushi lenga di mi mama? 

Bo mes, ku m'a jega di jama 
gròf i fini alabés, 

por tin algu ‘i keha di mi? 


Ora ku mi alma 

a sinti su mes subi i krese, 

i ku é mester a buska su salida, 

e rosea débil di alma, 

mi mes stèm, 

a pèrta sali for di mi garganta 

i t'abo, lenga di mi mama, 

ta'a esún ku mi boka 

sin fasún di mucha “i nada 

a papja pa mi pidi “pan” òf ‘awa’! 


Bo’n ta kòrda mas e tempu 

ku “Wari-wari mi ta “aj skol?’ 
Ja e tempu ej, n’ t'asina?, 
“wawa” a para bira “awa” kaba! 
Kwántu bja’a nos dos n’ locha 
pa bo zonido para bira 

pan’i tur día den mi boka? 


Kwántu expreshonnan straño 
den mi boka kèns di mucha: 
‘Djin’ ta toka; ‘mia’ hende, 
‘mej-mej di mi’, ‘Tá mi Banga’, 
promé e roj di palábranan 

tolèlè i sin fashi 

por a bira Papjamentu... 

I despwés - i te ainda - 

un kandela 

den mi alma pa bo, lenga dushi! 
Mjentras mas mi studia otro, 
mas ainda mi ta stima 

bo muzik den mi orea, 

bo tambú den mi mondongo, 
bo kandela den mi alma! 


den: Luis H. Daal, Na ora oradu/Te juister stonde. Rotterdam: Flamboyant/P, 1976, p. 55, 
57; originalmente den: Luis H. Daal, Kosecha di maloa. Willemstad, Kòrsou: Van Dorp, 


1963. p. 96/7 

Luis H. Daal 


POS SIN AWA 


Pos solitu, 

prezu den un sabana seku, 
bo ta lesa, 

sin bo kansa nunka, 
istorja ku núbjanan, 

den nan kapricho, 

ta gafiabu 

riba blachi blòw di shelu, 
día adén i día afó. 


Wowo pretu 

den un sabana ketu, 
ku ta mira, 

sin bo kansa nunka, 
etèrnidat blo drif, 
pasa riba bo, 

manera lamán ta laba 
un pjedra pretu 

riba plaja blanku. 


Wowo seku 

ku pestaña blanku, 
mèj-mèj di inmensidat 
di un sabana 

morto “i sedu, 

ja b'a jora 

tur bo awa “i wowo 
mjentras díanan i áñanan 
i siglonan ta pasa 

riba bo, 

sin laga marka atrás... 

Wowo skur 

ku, den anochi su higra, 
ta bira koro-koro 

ku ta gjèrta 

ku un stèm inútil, 

ku ta sklama 

bo pena, 

ku ta kanta 

bo tristesa sin nòmbr. 


Wowo ketu 

den kjetut di bo sabana, 

ta ki dia 

bo ta kaba ʻi jora, 

sin por basha awa “i wowo, 
bandoná 

den bo desjèrto solitarjo 
meskós ku un kara 

ku tin lus 

di un wowo torto so? 


Wowo hundu 

ku ta risibí tur día, 

i ta guli i ta traga 

lus, sin duna nunka 

lus bo mes, 

ja bo mes bista 

- barete blanku, invisíbl - 
a koba un otro pos, 
profundo, etèrno, 

den entraña dwende 

di e núbjanan ku a pasa... 


Wowo ketu, 

bo pestaña ‘i jakumènchi, 
ku no sa ni kinipí 

tá un boká na wèrki 

ku ja n’ por protehé 

bo abismo ketu 

ni bo jaga hundu i seku, 
te aja bòw, 

den tera su mondongo. 

Esta un gritu 

bo ta dal, 

sin bisa un palabra so 

1 bisandomi no opstante 
tur bo pena muda! 

Ja b'a jora 

te bo awa “i wowo 

a seka limpi-limpi 

den bo wowo-'i-awa skur. 


Bo ta sklama 

mjentras ku bo,mes, 

den prizón di bo sabana, 
ta blo lombra wowo, lur, 
wak i wèita, 

mira ketu bai, sin ni sá 
kíko bo ta mira 

o kíko bo ke mira, 

sin por jega “i mira nunka! 


Wowo místiko, 

lo mi ke puntra, 

ketu-ketu, 

pa bo so por komprendé: 
Di nan dos, tá kwá bo tá? 
Esún di man di kurasón, 
konosí komo Wowo “i Lus 
òf esún ku jama 

di salida, Wowo “i Tera ? 


Esta tristu, jen “i misterio 
kada wowo sin kompafio ta! 
Iesta un gritu hororoso, 

di dol6, di desepshón, 

kada pos sin awa ta! 


den: Luis H. Daal, Na ora oradu/Te juister stonde. Rotterdam: Flamboyant/P, 1976, p. 67, 
69, 71, 73; originalmente den: Luis H. Daal, Ku awa na wowo. Willemstad, Kòrsou: Editorjal 
Lusafè, 1975. p. 15-18 

MAISHI DEN KUNUKU 


Lamán di ola bèrdè 

ku ta baña plaja ‘i mi tranké 

te aja lew kaminda ku mi bista 
ja a bira sjegu i surdu mi orea; 
laman ku tá muzik i kantamentu 
i baljadó na mesun tem’ 

bòw di rosea di nos bjentu, 

bo ólanan ta koroná nan mes 
ku skuma di tapushi 

kargá ku nan tesoro di maishi 
ku, poko-poko, ke bin pretendé 
ku nan tá oro o sólonan enanu 
ku aworó lo meste lusa 

den skuridat di un mangasina... 


Lamán “i maíshi bèrdè den kunuku, 
tá tristu ku bo bunitesa meste kaba 
ora machete di utilidat 

den man di hámbr lo kórtabu 

pa traha dedji, stiwa warda pa mañán! 


Lamán bo tá maishi, bèrdè, 

pero kontrali di laman di awa salu, 

pa piska e piskanan den bo skochi 
man di bo piskadonan meste kapa 
piskanan “i bo tapúshinan 

matando asina ritmo 1 bunitesa 

dje grasja di bo ola bèrdè den kunuku. 


den: Luis H. Daal, Sinfonia di speransa. Willemstad, Kòrsou: Editorjal Lusafè, 1975. p. 39/40 

LAMAN SIN LIMITE 


Awa sin limite, Lamán sin fin 

di Esensja original; Sustansha bibu 

ku “t Abo, Dios inmenso i Fwente puru, 
ku ta blo jena tur espasjo ‘i mundu; 

ma ku, ku un preferensha generoso 

ku, parse, nos no sò di apresjá, 

ta bafla kosta di un isla misba 

ku tá nos mes, perdí den Bo, Lamán! 


den: Luis H. Daal, Na ora oradu/Te juister stonde. Rotterdam: Flamboyant/P, 1976, p. 95; 
originalmente den: Luis H. Daal, Sinfonia di speransa. Willemstad, Kòrsou: Editorjal Lusafè, 
1975. p. 49 

SPERANSA 


Mi pulmén, manera un mosa dams, 
ta spera jegada di e hòmbr, 
Bjentu, ku lo jega fekundele! 


Bjentu fresku, jen di bida nobo, 
ta baha kontentu fo'i sérunan, 
p'e bin drenta, sin mjedu, 

den kwébanan di mi pulmén. 


Tin vruminga loko den mi sángr 
ora bo forsa, Bjentu di Dios, 
fekundá e skochi birgen 

di mi pulmón ku ta sperabu... 


den: Luis H. Daal, Kosecha di maloa. Willemstad, Kòrsou: Van Dorp, 1963. p. 54; tambe den: 
Luis H. Daal, Sinfonia di speransa. Willemstad, Kòrsou: Editorjal Lusafè, 1975. p. 77 

APOKALIPSIS 


I ora e momentu a jega, 

B'a “nami Pan di Bida kome; 

i un Lus ku n' tin kuminsamentu 
a drama riba mi, bafiami. 


Mèjmèj “i boroto di un orkan 

ku ruwido di tur awa “i mundu, 
m'a tende un stèm chikitu ainda 
ku den entraña “i mi orea 

a menta un nòmbr, unu bjew 

i nobo, ku mi so a tende 

pasobra tá un premjo pa un trabòw 
1 un lucha di hinter mi bida. 


Awé den planta di mi man 

tin un pjedra liso i perfèkto 
ku den su kwen tin grabá 

e nòmbr nobo di un hòmbr 
ku a lucha, a vense i a truimfá 
iku, porfin, tá un ku Lus! 


den: Luis H. Daal, Na ora oradulTe juister stonde. Rotterdam: Flamboyant/P, 1976, p. 
119; originalmente den: Luis H. Daal, Sinfonia di speransa. Willemstad, Kòrsou: Editorjal 
Lusafè, 1975 

PARIMENTU 


Tur muhé ku a pari, konosé 
no solamente marga i rans 

dje dolé ku kada parimentu 
tin den furu di su entraña 

ma, tambe, e aleluja di triunfo 
ku su kampana hers di sklama 
ta entoná, kantando, 

ora bida nobo sprèjt 

fo'i déntr di su karni bibu. 


Tur dunamentu ‘i lus 

- tambe e butamentu abòw 

di un poema - 

ta nifiká dol6 i hopi bja’ frakaso 
di no logra loke ku un ilushón 
enorme hende a spera i mima 
den silensjo 1 skuridat 

ku t' adrèj di kada parimentu. 

I awe ku, porfin, b'a weta lus, 
Verso ku ami a mima i spera tantu, 
ja m'a lubidá kansá djajera 

1e karga bibu “i mi barika 

i mi mjedu íntimo, mi ansha skur, 
mi duda di skirbi i paga 

1 bolbe skirbi, sin por shèrta; 

kasi mi n' por kòrda mes 

mi dolé antisipá i kortante 

p'e bòftá - bèrgwensa di frakaso - 
ku t'ami so sâ kwántu bja’ 

m’a sufri ketu, sin por papja, 

te ku awe, al fin, 

burachi ʻi éxtasis i alegría, 

m’a skucha e ritmo delirante 

- muzik sin instrumènt, 

di palabra bibu so - 

ku, limpi, fini, hubilante 

manera stèm di un trupial maínta, 
a basha fo’i mi boka, subi kanta 
den palu “i tamarèjn - 

di un simpl vèrso, un kreashón, 
ku t' expresá na mi mes lenga 

tur loke a sosedé te ajadén, 

den mi alma, ku a sufri i gosa 
den su sufrimentu ketu 

di poeta ku su ilushón etérno 

di buska perfekshón i ritmo 
namorando bunitesa ku n’ ta muri! 


den: Sinfonia di speransa, Willemstad, Kòrsou: Editorjal Lusafè, 1975. p. 43/4 

FIRME NA TIMON 


Bistí únikamente ku un lantera 
delegá 1 transparente 

ku meste mustra mi sunú 

mas limpi i onesto, sin ripara, 

lo mi ke emprendé mi bja’a 

ku solo su rigor klaba 

den plenchi grandi di mi frenta... 


I, pia-abòw ankrá den dèk, 

mi lomba ku su koncha bjew 

ku experensha ‘i áñanan a forma, 
mi wówonan radiante ‘i goso 

i namorá di e rumbo ku m'a skohe. 


Ku rabja di mi hámbr bjew 
kalmé, na flòw 1 lotriná; 

i ku mi mannan firme na timón 

di barku grandi di mi sedu 

ku awó ta nabegá lamán 

sin deseá su awa ni su fondo; 

ku bela di mi fe hinchá pa Bjentu, 
librá di odio 1 di envidia skur! 


Asina ej mi ta baj lamán 

sin para puntra kiko tur esnán 

ku keda atrás, na tera o ankrá 
den haf sigur di nan rikesa, 

di nan postín o di nan frustrashón 
ta pensa o lo pensa di mi... 


den: Sinfonia di speransa, Willemstad, Kòrsou: Editorjal Lusafè, 1975. p. 61/2 

OTONO DI BIDA 


E blachinan patras di kas 

a tinzha kurpa... 

Di un bèrdè bibu di ayera 

den berano, 

awó ku mardugá ‘ʻi otoño 

ta kibrando, 

nan kueru, ayera di speransa, 
tá den un delirio di koló: 

di hel di oba i di tampañá kòrá 
salgá ku hel-pampuna, 

kimá ku bermeyon i ku mamaña. 


Miéntras ku blachinan 

di afia ta bai kayendo 

ku ritmo fiel inevitábel, 

otofio di mi bida ta puntando 
ku “n sinfonia “i madures 
ekilibrá, trankil i lotriná. 

Mi flornan di santana 

manera skama “i plata di un lagun 
bou di karisia “i lus di kumbu, 
ta koroná awó mi paso lento 
kargando garnafein di mi pensa, 
ku a krese, kria ala, madurá 
promé ku sukuritu dal aden! 


den: Independiente, ougùstùs 1994, p. 46; tambe den: Plenitut... Un soño su spiritu. 
Willemstad, Kòrsou: Editoryal Antiyano, 1995. p. 38 

KOSECHA DI MALOA: BUNDEL INNERLIJKE MUZIEK 


De 52 gedichten van de nieuwe bundel Kosecha di maloa van Luis Daal kunnen 
wij zonder meer een aanwinst noemen voor de belleterie in het Papiamentu. Er 
zijn natuurlijk enkele gedichten die niet zo goed getroffen zijn. Luis Daal schrijft 
trouwens zelf, [dat] voor degenen die wat hij de laatste jaren als dichter in het 
Papiamentu heeft geschreven, kennen, zal Kosecha di maloa nogal zwak uitval- 
len. Zijn eerlijkheid kunnen wij onderstrepen. De gedichten in zijn nog niet ver- 
schenen bundel Ku awa na wowo staan op een hoger niveau. Desondanks is Kosecha 
di maloa op zich onthullend. Want de gedachten van de dichter tonen ons hem zo 
naakt en zo open, dat wij onherroepelijk worden meegesleurd naar de diepten van 
zijn ziel. 

Zijn poëzie is geenszins luchthartig, hoewel hij hier en daar luchtige onder- 
werpen aansnijdt. In veel van zijn verzen is hij zelfs zeer zwaar. Daarmee dwingt 
hij de lezer tot nadenken, verplicht hij de lezer op een meeslepende manier te 
genieten van het geestelijke.Een eigenaardige attractie in zijn werk vormt wel het 
feit, dat hij, zelfs in de zwaarste gedeelten en ook in zijn meest lyrische ontboe- 
zemingen, de nuchtere denker wil blijven. Hierbij tracht hij de teugels van zijn 
gevoel zo stevig aan te halen, dat men zich afvraagt of Daal soms bevreesd is om 
zich geheel te laten meevoeren door zijn sublieme gedachtenstroom. Daarentegen 
is zijn beeldspraak zo precies, dat wij overal in deze bundel scherpe fotografische 
opnamen tegenkomen. Ziehier enkele voorbeelden: 

“Mi doló ta un blekat ku asta a stop di hasimi dwe” 

“Un tempestat di kabèj stabachi’ 

“Luna ku su kara di mosa dams” 

“Barete di pensamentu’ 
Bij het lezen van deze moderne blanke verzen krijgt men dikwijls de indruk, dat 
men hetzelfde evengoed in prozavorm kan lezen. Dit zal wel komen doordat velen 
gewend zijn in elk gedicht rijm en ritme te vinden. De poëzie van Luis Daal moet 
men echter bekijken en opnemen als brokken uit een voortdurende meditatie. Scherp 
komt dit tot uiting in “Un flor’ 

Un flor 

no por ta 

solamente 

un flor, 

un kriatura 

debil den kunuku, 

ko'i hunga 

di bjentu... 

Kosecha di maloa is onderverdeeld in vier gedeelten: Reis (Wortel), Tronkon 
(Stam), Blachi (Blad), en Flor (Bloem). “In het eerste deel, Wortel,” zegt Luis 
Daal, ‘heb ik mijn verzen bijeengebracht, die een geestelijke en lyrische ondergrond 
hebben; zij vormen de wortels van mijn gedachten- en gevoelswereld. Het tweede 
gedeelte, Stam, is de romp van de bundel. Het derde deel, Blad, is wat ontsproten 
is aan mijn denken en mijn voelen. Het laatste gedeelte is het bewijs dat ik leef.” 

Kosecha di maloa bewijst nogmaals, dat degene die zijn moedertaal, Papia- 
mentu, durft te gebruiken, schoonheid zal vinden in eigen uitdrukkingen, in de 
muzikaliteit van het Papiamentu, in de innerlijke muziek, het Papiamentu eigen. 
Het is geen volmaakte verzenbundel. Er zijn zwakke plekken, maar die doen de 
geslaagde gedichten juist beter uitkomen. ‘Alta’, “Ajó pa semper’, “Fwente di 
bida’, “Laman kombles’, “Den skuridat di un botorèj’, “Lantèrnu Bjew’ en ‘Flor di 
boka’ zullen zeer zeker Curagaose evergreens worden. 

Dit zij gezegd: Luis Daal is spontaan en oprecht. Hierdoor is de waarde van 
zijn verzen reeds bepaald. Van Dorp N.V., die het boek heeft uitgegeven, heeft 
voortreffelijk werk geleverd: eenvoudig en elegant van voorkomen: gaaf gedrukt; 
lettertype Bambo op houtvrij romandruk, die tot lezen nodigt en die de moderne 
vormen van de gedichten goed doet uitkomen. Eenieder, die echt wil genieten van 
literatuur van de bovenste plank kunnen wij Konsecha di Maloa aanbevelen. Men 
zal versteld staan van de mogelijkheden van het Papiamentu. 


den: Amigoe di Curagao, 28 di yanüari 1964 

Luc. Tournier 


PATRIA 


In deze goede moordkuil vergaan wij blanken. Wij gaan onder, onder de domme- 
kracht van geboorten uit en de onontroerde verzoeningsgezindheid van een volk, 
dat veel heeft verdragen, hetgeen wij tot onze ondergang inzien. Niet onder bloe- 
men, maar wel zo geurig en kleurig bedekt, door mollige, zulke menselike, jonge 
wezens, die als zwarte vlinder-engelen, lachend en ons verrukkend op ons neer- 
dalen, zonder wil en weinig nadenkend, en onze laatste scherpe ademtocht bedek- 
ken. Door het beeld geschroeid en tot de dood bekoord kunnen wij niet uit de kuil. 

Maar laten wij stervende niet een gif achter? Zo krachtig kan de zaadaar van 
een ras niet zijn en zo blank zijn onschuldsbesef niet, dat het het keizerlike van 
alle tijden, omdat het onschuldig immers zichzelve niet kan vernietigen, zal maken, 
of er dreigt één gevaar: Dat van het niet, ontmanning door de scherpvleugelige 
godin van de onnut. 

+ 
Voor mij ligt een bundel van Pierre Lauffer geschreven in de spreektaal van bijna 
honderdduizend mensen. Van J. Sickman Corsen werden na zijn dood o.a. twee 
populair geworden, in dezelfde taal geschreven gedichten gepubliceerd, maar overi- 
gens is Patria, zo heet de bundel, de eerste in Papiamento. Hier begint het bedrijf 
van de onnut. 

Deze dichter heeft talent. Hij is zelfs knap. Dit laatste is natuurlik jammer. Het 
geeft aan de verzen in het eerste deel van zijn werk (dat vierdelig is) het fanfare- 
achtige van gelegenheidswerk. Als algemene fout kleven verzen van deze soort 
onder de vijftig hier in totaal gepresenteerd, aan dat ze geschreven zijn om iets 
aan omstanders mede te delen. 

Lauffers constructieneiging is te sterk. Bijna elk gedicht kreeg de zending lang 
te moeten zijn. Het duidelijkst is dit herkenbaar aan het openingsvers van het 
derde deel “Mama”. Het eerste couplet had een zwakke inleiding kunnen zijn van 
een geheel anders lopend vers. Het tweede en derde couplet kunnen gaarne gemist 
worden. Maar het laatste is het gehele en aardige vers en de rest gaat eraan vooral 
om de zaak te bederven. 

‘Cuadro bibu’ aan het eind van het eerste deel mág ik om zijn speelsheid. Ook 
“Rima” uit het tweede deel, vooral de eerste twee coupletten, en “Mi Susanita” in 
zijn geheel.Het laatste deel van de bundel is het merkwaardigst van geest. Wie 
zou hebben voorspeld dat in een eerste bundel in het Papiament geschreven verzen 
er één aan Febea zou zijn gewijd? Het verlangen ging uit naar de dichter van het 
eenvoudigst Curagaose volk, die als het ware zou voorzingen wat daar aan 
volkspersoonliks (excusé un peu) in leeft. Maar ik zal de laatste zijn het Pierre 
Lauffer te verwijten, dat hij is zoals hij is! 


den: De Stoep, serie II, no. 4 (novèmber 1944), p. 46 

Pierre A. Lauffer 


KÒRSOU 


Kaminda tin baranka 
Te na unda bista tira 
Ku tèrko, tranka, 
Nan ta bira 

Kara mira 

Ku despresio, 
Olanan kore, kansa 
Na nan pia 

Den etèrno alabansa, 


Kaminda tin kadushi 
Ku ta buta bientu kanta 
Himno dushi 

I ta lanta, 

Para wanta 

Siglonan pasa 

Solo sigui kima 

Riba brasa 

Di lugá ku mi ta stima, 


Kaminda tur palu 

Ta keha, baha nan kabes 
Pa bientu salu 

I nan rama 

Tur ta sklama 

Awaseru, 

Trupial ta lanta 
Trahadónan 

Ku su melodioso kanto, 

Kaminda den kunuku 
Solo ta mira i hari 
Kon ku buriku 

Nos ta maha 

Pa nos traha 

Ku tur forsa, 

Pa di suela seku 

Nos por ranka 
Alimentu ku fe siegu, 


Kaminda ku mi tata 

A sifia mi ser humilde 
Ku su frenta 

Ku a mustra 

Mi di buska 

Bida honrado, 

Pan, trabou, sosiegu 

I mas nada 

Riba un isla bou di shelu, 


Kaminda ku historia 

A forma den siglonan pasa 
Armonia, 

Pas sonriendo 

Den tur hende 

I un pida 

Di shelu a baha abou 

Den nos bida, 

EI TA MI PATRIA KÒRSOU! 


den: Pierre A. Lauffer, Patria. Willemstad, Kòrsou: [s.n.], 1944. p. 7/8 

Pierre A. Lauffer 


LAMAN DI NORT 


Djis ku punt'i lenga laman ta lembe kantu dje baranka, hala afó, dúndula un ratu i 
gatia bini aserka, pa bolbe kalanch'e ku kara di sángana. 

E baranka, yongotá den kost'i nòrt, no ta hiba ni trese. 

Djei un ola sprinchi ta salta fo'i mondongo di laman, skarmai lomba dje baranka. 

Baranka ta kabishá, sin bisa ni hi. 

Un ola bushi ta gruña, lanta bula, ronka, kore kabe’i gai i tir’e un kabisá. Otro 
ta ranka bini, hule den kustia. Un ta habrak’e ku rábia, kunsumí den su pechu, dal 
spat na wèrki, plama na skuma, kore choria i zembla su kurpa den laman atrobe. 
Otro ta chuli'e ku boka dushi un krenchi, djei bira bedèm, sut’e, bati’e, hend’e ku 
punt'i ola. 

Un ta sapatiá, kanfufiá su kabes. Otro ta tantia un tiki paf6 ayá, dobla lomb'i 
morkoi, dal aden, burdugá ku ne, laba su kabes te lag’e lombra, supla i yora manera 
alma-malu. 

Sin kwe rosea nan ta lastra bai, bolbe tuma den, hart'e ku bòftá, maltrat'e i 
borotá manera razu. 

Ma e baranka ta karga tur riba barika, laga nan sklama bai... 

Aña ‘den. 

Aña ‘fo. 


den: Pierre A. Lauffer (red.), Di nos: antologia di nos literatura. Willemstad, Kòrsou: Libreria 
Salas, 1971. p. 145; originalmente den Pierre A. Lauffer, Wiri-Wiri. Willemstad, Kòrsou: [s.n.], 
1961. p. 12 


110 


Pierre A. Lauffer 


DOLO DI TATA 


E promé be ku su kasá tabata na estado, Lucio a pone pia “bow i protestá na tur 
sort'i moda kóntra e desishon di su swegu, ku ta Shi Brehita, e frumu bieu, mitar 
morto, di Montaña Abow, mester a yuda Estelita na parto. I pa demonstra su malkon- 
tentu mas kla ainda, el a fia seka su amigu Charles e buki “De huisdokter.” Riba su 
mesa den sala el a pone e buki ei na un posishon demonstrativo, i habri na e parti 
di yudansa na parto, pa Mai-Chenda mira ku su mes wowo e peliger di infekshon. 

Pero e aviso aki no a surti ningun efekto, pasobra dia Swegu Chenda a bin 
bishitá nan algun dia despwes, el a dal e buki sera, ku un opservashon di despresio 
pa tur e “sistema modèmu di awendia.” 

Lucio por a bira loko di nèrvio. I despwes di e desepshon aki, e esposo hoben 
a trata di hinka poko komprenshon den sintí di su Estelita, pa su opinion di pre- 
kòwshon. Ku su kara mas kariñoso posibel, e di ku su kasá: “Tende un kos aki, mi 
amor. Ta kiko un frumu antikwá manera Shi Brehita sa di infekshon? Ta swèltu di 
pushi mi tabatin, ku mi no a muri na mi nasementu bintiseis aña pasá. Mi mama a 
kontami kon e kos ei a bai. Ki ora ku mi kórda ki sokete mi por a muri, ta dunami 
un rábia. Frumunan manera Shi Brehita ta burdugu sin kastigu.” 

“Sinembargo tur mi rumannan ta salú i na bida,’ Estelita a kontest'e, “i semper 
ta Shi Brehita a yuda mi mama.” 

“Ai, mi Dios dushi,’ Lucio a kuminsá sklama, “imaginabo ku ta un yu hòmber 
i ku pa falta di un frumu di mala-mwèrtu mi yu tin ku muri. I mi n' ke kòrda riba 
e sobamentu bestial ku nan ta dunabo despwes ku bo kaba di duna lus.” 

Estelita a hala su pida kasá den su kurpa i trankilis’e ku tur sorto di palabra 
dushi. Pero yorando ku doló di su alma, Lucio a sigi bati bai ku tur su argumentonan. 
Aunke su protéstanan no a yuda ku nada. Pasobra loke Mai-Chenda a hinka den 
Estelita su kabes a tira raís manera palu di flamboyan. I tur Lucio su papiamentu 
pa evitá e trabow di burdugu Brehita a kimbek riba Estelita su fe siegu den e 
frumu mapro. 

Ku un sigaria den un man i un glas di róm den e otro Lucio tabata tirá den su 
stul manera un saku di paña sushi, sperando e momentu fatal, ora Shi Brehita ku 
Chenda a kana drenta su kas. Ni sikiera nan a bira kara mir'e. I kòmbersando 
trankil manera dos kambrada den nan zjoli, Chenda ku Brehita a drenta kamber, 
kaminda Estelita tabata drumi ku doló. 

“Burdugu,” Lucio kier a grita. 

Pero apenas un zonidu delegá a sali fo'i su boka. Poder di muhé i mitar bòter di 
ròm a kibra tur su fórsa por kompletu. 

Sin ningun sorto di dwele Shi Brehita a sera e porta di kamber. Lucio a trose di 

nèrvio, sabiendo kiko ta bai sosodé. Awor nan lo sera yalusi i pusha katuna ku 
papel den tur skref ku buraku, pa ni un tiki bientu logra pasa. Anto Shi Brehita lo 
sende su pipa ku tabak’i foya, i sinta huma manera bapor. I pober Estelita mester 
drumi soda den tur e huma stinki. Até! Ya e por a sinti e oló desagradabel kaba. 
Sigur e frumu barata lo kai sinta banda di kama na su patarata grandesa, dal su 
ròm blanku pa kenta kurpa. Den su saku di saya e sa kana ku un bòter di mushi. I 
de bes en kwando lo e zembla un skupi maron di tabaku den huki di kamber. 

“Tétano” a dal na Lucio su sinti, i el a bolbe kap un ròm mas. Den su sinti e por 
amira Shi Brehita su dos mannan manera waranawa seku, ku e dedenan kròbòkròbò 
manera tapakoncha ta lora rondó di garganta di su yu, meskos ku poko tengla di 
un sékat. 

Den kamber Estelita a dal un gritu: ‘Ai!’ Lucio a bula lanta fo’i su stul i keda 
mira e porta será. 

“Want'e awor,” Shi Brehita su stèm rènkènkè a zona, ‘want’e! At'e ta bini.’ 

Lucio a para tembla di sustu, i sodó a baster riba su kara. Den su imaginashon 
el a mira un kaha di morto grandi i un chiki ta drif pasa su dilanti, i den su ánsha el 
a kwe e bòter di ròm, pon'e na boka, kai despwes kompletamente desesperá den 
su stul. 

‘Esaki sí ta un yu hòmber manera un baranka,” tabata Shi Brehita su komentario, 
sigun el a sali fo'i kamber i bai den kushina, pa buska poko kòfi. Un ola di huma 
a sali for di kamber, plama den sala. 

Tur zorokloko Lucio a bira kara, keda mira kon e frumu a kana pasa, lastrando 
su pargata kibra, mientras e yu resien nasi tabata yora den kamber. 

“Papito,” Estelita a yam'e for di den kamber, “ta mucha hòmber e ta.” 

Pero ya Lucio tabata for di su konosementu, soñando ku un yu chikitu, kende 
tabata benta bakteria di tétano den laria, mientras e tabata balia riba un nubia di 
huma shinishi. 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 149-150; originalmente den Pierre A. Lauffer, Raspá. Willemstad, 
Kòrsou: [s.n.], 1962 

Pierre A. Lauffer 


MI KE TUMABO 


Mi ke tumabo 

den anochi 

yen di strea i klaridat di luna, 

ku bichi di kandela rònt'i nos, 

ku mondi yen di krikinan su melodia. 


Mi ke tumabo 

ora biento friw 

ta kibra tur plaser di karni, 

ku mi boka, seku di yorabo, 

ku pèrfume di serena den bo pechu. 


Mi ke tumabo 

den mi brasa, 

1 mientras bo rosea ta batiendo den mi kara 
lo mi mira lus di kumbu den distansha, 
krusa drempi di mi paraiso. 


den: Pierre A. Lauffer, Kumbu. Willemstad, Kòrsou: C.C.C., 1955. p. 27; tambe den: Pierre 
A. Lauffer (red.), Di nos; antologia di nos literatura. Willemstad, Kòrsou: Libreria Salas, 
1971. p. 144 

Pierre A. Lauffer 


KWADRO NA SJINISJI 


Den tempu ku sekura para i kalor ta tota tera, kushi pieda, mi ta gusta kana rondia 
den mondi, pa mi tende bientu burusi suta palunan ku malati di su rosea seku, 
wetando warwarú djispow grawatá den swela i skucha kon e ta tenta yerb'i bientu 
washi-washi ku selashi di temp’i awa. Vlandam di solo ta tinzji mondi ku shinishi, 
mata tur yerba shimaron, laga blo un kama di chimi-chimi ta toka maraka, pa poko 
infrow chupá para miskiñá un zoya tranká, mientras datunan ta sagudi kabes manera 
buraché stropiá, sigun bientu ta karbachá nan. Te lew ayá un karné ta gièrta i 
rondó di mi lagadishi ku blowsana ta kore sali bow di e eskeletanan di rama morto, 
markando ku nan rabu e patronchi kompliká di nan eksistensha na kareda. Dos 
tres kabes di nubia, plamá den shelu blowsá, ta pua, sin por pinga ni un finfin di 
awa, pa sikiera spula e huma di tera riba e tronkonnan kanfufiá di indju ku wabi. 
Un palu di dushi-kabei a para tembla ku sentebú di sedu, ku su brasanan alsá na 
shelu, te ku el a korkobá den su ánsha di morto, i muri ku su tenglanan paralisá 
den airu, den ultimo gritu pa yobida. Poko kabritu tèrko ta kana buska kuminda ku 
mas fe ku hende bibu, mientras nan lomba kurtí ta pasa i kibra e ramanan seku 
delegá riba nan kaminda. I riba henter e esena shinishi aki un chuchubi ta para pil 
di nos, riba punt'i kadushi: “Parabien, partibien, parabien, partibien...* 


den: Pierre A. Lauffer, Wiri-wiri. Willemstad, Kòrsou: [s.n.], 1961. p. 12; tambe den: Pierre 
A. Lauffer (red.), Di nos; antologia di nos literatura. Willemstad, Kòrsou: Libreria Salas, 
1971. p. 151 

E PIEDA DI ANACLARA 


“Te mas den kabes di seru tin masha konènchi,’ Juan e fító a splikami, ora m'a 
puntr’e unda ta mihó pa mi yag. Ku su man tur na kayo el a munstrami un seru ku 
tabata basta mas haltu ku e otronan. 

‘Ei riba ta yen. Pero tin un kos ku mi ke pidi mi shon...’ 

Juan a keda ketu un ratu i wak swela. 

“Ta kiko ta e kos anto?” m'a puntr’e, pasobra ya m'a bira masha kurioso. 

‘Ora mi shon yega den kabes di e seru ei,” el a sigi papia, i su stèm tabata 
emoshoná, “mi shon lo mira un pieda di sababa grandi banda di un palu di kibra- 
hacha. Pa fabor di Dios, no mishi ku e pieda ei, pasobra ta un pieda santu.’ 

“Ta unda b'a sali ku pieda ta santu?” m'a grita hari. 

“E pieda ei ta santu sigur,’ e kier a konvensemi. “E pieda di Anaclara ta un 
pieda santu. Si kwalke hende mishi ku e pieda ei, anto nunka mas nos lo haña 
awaseru.” 

Mester ta ku Juan a mira kon inkrédulo mi kara tabata, pasobra el a sigi papia 
ku ainda mas konvikshon, sigun e tabata bati su garoti riba swela. 

“Tur hende den e partinan aki sa ku e pieda di Anaclara ta santu. E kos ei a 
sosodé hopi tempu pasá, den tempu di katibu. Mi tawela tabata mucha, dia ku 
Anaclara'a subi bai shelu for di e pieda ei.” 

“Pero kon?” 


“Owèl, e kos ta asina aki,” Juan a sigi kontami, “Ofelia tabata un muhé katibu. Tur 
dia e tabata sinta den fresku pariba di su kas, ku su Anaclara riba su skochi. Ei den 
sémbra di su kas, bow di ramada, e tabata konta su yu kwenta. Kwenta di Nanzi, 
di Shon Arei, di Shi Maria. Anto riba un dia, ora e mucha a mira nubianan ta drif 
bai pabow, el a puntra su mama: “Mamai, ta angel eseinan ta?” 

E mama di ku ne: “Nò, mi yu. Angelnan tambe ta blanku, pero muchu mas 
bunita. Eseinan ta nubia.” 

“Di unda e nubianan ta bini, Mamai?” 

“E nubianan ta bini di Dios. Awor nan ta blanku. Pero ora tur hende trata bon, 
anto Dios ta hasi e nubianan shinishi. E ora nos ta hafia awaseru.” 

“Unda Dios ta biba?” 

“Masha lew, mi yu, te tras di e serunan ei. E kaminda pa yega seka Dios ta 
masha largu, muchu mas largu ku di kunuku pa Punda. I e kaminda ta seku, yen di 
tera, yen di pieda. No tin pos k6ntra di kaminda, ni palu di shimaruku. Pasobra bo 
mester sufri sedu. Hendenan ku ta kana bai seka Dios no por tin pargata ni sanbarku 
na nan pia. Pasobra Dios ke pa bo pia ta yen di sumpiña ora bo ta bai serka dje. I 

sodó mester seka manera salu riba bo frenta, ora bo yega riba e plenchi grandi 
rond6 di Dios su kas. Riba e plenchi ei kada hende ta hafia un ramada. Ei semper 
ta hasi fresku. E ora ei nunka mas nan no tin mester di kana kaminda lew, pa bai 
hala awa na pos. Pasobra kóntra di kada ramada tin un pos, yen di awa. Anto Dios 
ta pasa na kada ramada seka e hendenan. E mes ta saka sumpifia for di nan pia, i e 
ta laba tur nan kurpa ku awa fresku. Semper Dios ta kana ku un koto, yen di 
kuminda masha dushi. Esei e ta parti pa tur hende, tur dia, afia den afia afó. Nunka 
e kuminda no ta kaba.” 

“Mi por bai seka Dios?” e mucha a puntra su mama. 

“Nò, mi yu, ainda no. Dia bo bira mas grandi, bo deseo pa bai seka Dios lo bira 
masha grandi, ora bo mira kon hende bibu tin rábia riba otro.” 

E mucha no a puntra nada mas. I mientras e mama tabata karisiá Anaclara su 
flèktunan, e kriatura a keda mira e kaminda delegaritu di kabritu, ku tabata subi 
bai ariba, te den kabes di e seru... Su manisé Ofelia a kana bai na e kama di pushi 
den kas, kaminda Anaclara sa drumi, pa e lanta su yu. Pero e mucha no tabata ei. 
Banda di su kusinchi tabatin su pòpchi di bòter, ku kabei di pida kabuya. Ademas 
e porta di saya-ku-djèki tabata habri. Morto spantá Ofelia a kohe e kusinchi di su 
yu i kore sali pafó. 

“Mi Dios, mi yu a pèrdè,” el a kuminsá grita yora. 

Pasobra Ofelia a komprondé mesora ku su historia riba e kaminda pa bai seka 
Dios a influenshá su yu. Tur hende a kore sali for di nan kas i bin bòsha den Ofelia 
su kurá, pa tende ta kiko a pasa. E muhenan tabata borotá pió ku prikichi den palu 
di mango. Pero e hòmbernan a para tende boka ketu. Ku kara serio nan a laga 
Ofelia splika nan kiko a sosodé. I ora nan a kaba di tende, nan tur a subi seru, pa 
bai buska Anaclara. Kada hòmber tabata armé ku un bulpes o un machete. Anaclara 
su markanan di pia a sigi bai riba e kaminda di kabritu te na e pieda di sababa. Ei 
no tabatin marka di pia mas. Anto riba e pieda di sababa nan a mira e pargatanan 
kòrá di Anaclara. Ora e hòmbernan a weta e kos ei, nan tur a spanta. Yen di miedu 
nan a gloria nan kurpa, i mesora nan a kuminsá baha for di seru. Tabatin den nan 
ku a kore baha seru asina purá, ku ora nan a yega abow, nan no tabatin rosea mas. 

“Unda mi yu ta?” Ofelia a grita, ora el a mira e hòmbernan yega seka. Pero e 
hòmbernan no tabatin kurashi di hisa kara mira Ofelia. Asina nan a konta Ofelia 
loke nan a mira, nan a kana manera karné i drenta den Ofelia su kurá. Nan tur a 
yongotá kóntra di kurpa dje kas, mientras Ofelia ku e otro muhenan a kuminsá 
yora morto di Anaclara. Den esei Matias, esun di mas bieu den kunuku a kana 
yega. Mesora tur hende a lanta para, pasobra nan tabatin masha rèspèt pa Matias. 
Henter su bida Matias tabata un bon hòmber, tantu pa hende komo pa bestia. I ora 
e papia, ta únikamente pa duna bon konseho o konswelo. 

“Nos no mester keha ni yora,” Matias a kuminsá splika nan, “pasobra e kos aki 
lo ta Dios su deseo. Ya ta tres afia ku nos no tabatin yobida. Nos magasinanan 
tabata bashi. Tres afia largu nos no por a balia sehú. Tur kabritu ku karné ta flaku. 

Hopi a muri na mondi. Kisas Dios tabatin mester di sanger inosente komo sakrifisio 
pa tur malu ku nos a hasi. E sanger di Anaclara lo bira awaseru pa nos. Bira kara 
boso mira e nubianan pretu ku ya ta bini for di pariba ayá. Nan ta manera muhé 
den su di nwebe luna.” 

Tur hende a drei mira kon e nubianan tabata bola bin pabow. I mesora nan tur 
a keda ketu. Ta blo bientu so a keda supla den e kadushinan kóntra di Ofelia su 
kurá. Matias a kai na rudia; su tras Ofelia ku awa na wowo, i rondó di nan e 
hòmber ku e muhenan. Nan a resa, gradisí Dios, mientras awaseru a kuminsá yobe 
riba nan kabes. Seis dia largu awa a kai, sin welek, sin bos. Pasobra Anaclara 
tabatin seis afia. I despwes di esei nos a sigi hafia yobida seis siman largu, tur 
mainta seis or. I ora awaseru tabata kai, nan tabata mira un nubia blanku chikitu, 
ku tabata keda kologá nèt riba e pieda di sababa riba seru.” 


Juan a dal un rosea grandi, i ami mester a keda ketu, pasobra frankamente mi no 
tabata sa kiko mi bisa. 

“Ta p'esei ningun hende no mester mishi ku e pieda di Anaclara,’ Juan a finalisá 
su historia. “E ta un pieda santu. Mi ta spera ku mi shon lo tira hopi konènchi. Pero 
kòrda riba nos, ora mi shon yega den kabes di seru. Ino mishi ku e pieda.” 

M'a gradisi Juan 1 kuminsa subi e seru poko-poko, ku mi skopèt den mi man. 
Pero mi por a sinti ku tras di kada bentana di e kasnan den e kunuku tabatin hopi 
wowo ta sigimi, morto spanta, pa mi no mishi ku e pieda di sababa santu di Anaclara. 


den: Pierre A. Lauffer, Kwenta pa kaminda. Oranjestad, Aruba: de Wit, 1969. p. 2-4; tambe 
den: Pierre A. Lauffer (red.), Di nos; antologia di nos literatura. Willemstad, Kòrsou: Libreria 
Salas, 1971. p. 146-148 

MI TA KANSA 


Ora boso kaba benta tera 

riba mi i tapa mi buraku, 

no keda para spera 

ningun diskurso o ko’i makaku 
di kwalke komediante 

ku ke hasi su mes interesante. 
Bai. Bai lew, lagami so. 

Mi ta kansá, 

lagami sosegá. 


Mi n' ke pa boso planta 

palu di tamarein na mi kabes 

pa “nami sombra. Páranan lo kanta 
den su ramanan pa boso mes. 

No buta na mi timba ningun flor, 
mi no por gosa mas nan dushi oló. 
Bai. Bai lew, lagami so. 

Mi ta kansa, 

lagami sosegá. 


Ku mi mundu a hunga basta 

te ku di mi el a bira fastioso. 

Pesei mi n” ke pa boso para trasta 

na mi tumba ku lagrimanan mentiroso. 
Awor marinero a bolbe di laman, 

p`e no barka mas mañan. 

Bai. Bai lew, lagami so. 

Mi ta kansa, 

lagami sosegá. 


den: Pierre A. Lauffer (red.), Di nos; antologia di nos literatura. Willemstad, Kòrsou: Libreria 
Salas, 1971. p. 152; originalmente den: Pierre A. Lauffer, Patria, Willemstad, Kòrsou: [s.n.], 
1944. p. 49 

TUMBA 


Kanga bo saja 
Dui, mi korona, 
kokobia timba 
Te marduga. 


Janga, mi skerchi 
Di puru stabachi, 
Zoja, mi bichi 
Bo kurpa ankrá. 


Fa’ bo kustia 
Mucha djingueli, 
Balia, mi prenda, 
Lagami morchá. 


den: Simadán, no. 2, 1951, p. 28; tambe den: Pierre A. Lauffer, Ki umbu. Willemstad, Kòrsou: 
C.C.C., 1955. p. 40 

KEHO DI KATIBU 


Satanas di mala higra, 
Mira jaga den mi lomba, 
Tur mi kurpa ta na sanger. 


B'a sutami ku karbachi, 
B’a lastrami den kunuku, 
B'a hartami ku boftá. 


B'a zundrami sin motibu, 
B'a kobami sin rason, 
B'a ningami mangusá. 


Ata bo kaché ta lastra bo dilanti. 
Bomba, bo deseo ta kumpli. 

Aki un ratu mi ta rementá 

Ma mi alma lo plegabo. 


den: Simadan, no. 2, 1951, p. 28; tambe den: Pierre A. Lauffer, Kumbu. Willemstad, Kòrsou: 
C.C.C., 1955. p. 41 

MI TERA 


E pida tera'ki 

Ku Dios den su kapricho 

A laga spreit fo'i den laman, 
Ta di mi. 


Mi rais ta chupa na su pecho, 
Biba riba sanger i solo 
Ku a kore marka su historia. 


M'a kusji den tristesa 

I tura den ultrahe 

Riba su konfó di odio 

Prepará pa poko sinbergwensa. 


Pesei si awor mi lanta, 


Grita: Ladronisia! 
Ta pasobra e pida tera “ki ta di mi. 


den: Antillano, aña 3, no. 3, (febrüari 1954), p. 5; tambe den: Pierre A. Lauffer, Kumbu. 
Willemstad, Kòrsou: C.C.C., 1955. p. 11 

SJI KANINA 


Sji Kanin'e Rosaminta, 
Pal'i embra den su tempu, 
Tin dolé di kurason. 


Sji Kanin’ a raza mundu 
Tra'i sehu ku den tarai. 

I si b'a hera tuzji Sji Kanina, 
E ta kanga saja, 'chalala-bo. 


Si bo mira Sji Kanina 

Nabega den plaj'i misa; 

Ai, su rompi saja ta bencha-bo, 
Maske kon su stansj’ a pasjima. 


Hal'un banda, lagu'e traka 
Su bohoti den su banki. 
Est'un djindja sofoka 

Den su transja di pasjan. 


Tem’ Sji Kanina ta't'un sèngènè 
Su mala-lenga ta kòrta-bo, 
Belenkia-bo te na wèrki, 

Ku t'ordensia lo bo jora. 


I awor su kakunbèin chumbá 

Ta bati bòu di su nanisji tampanjá 
Un akt'i kontrisjon ku tres rosario 
Pa tur buch’i ponchi di su hubentud. 


Sji Kanin’e Rosaminta, 

Pal'i embra den su tempu, 

Ta restiá di belenkiá. 

Sjisji bida, Ai, dan waka. 

Sji Kanina tin doló di kurason. 


den: Christoffel, afia 2, no. 3 (desèmber 1956), p. 111; tambe, vershon nobo, den: Simadan, 
no. 3 (1961), p. 12; tambe den: Pierre A. Lauffer, Wiri-wiri. Willemstad, Kòrsou: [s.n.], 
1961. p. 15 

FLOR DI ANGLO MURIENDO 


No tin mas riba serunan tur 

E kapa ku bo i bo rumannan 

A forma olando ku kol6nan 

Bèrdè i hel. Bo solitu ta lur 

Spantá i ansha, skondé tras di un piedra. 


Pa kada ranká di bientu bo ta tembla. 

Pa kada sonidu di pia bo ta tapa bo kara, 
Bo no kier ta trapa. Sosega bo kier hala 
Te na último bo rosea pisá, 

Pa suave i humilde bo baha kabes, 
Konfia bo eksistensia kansá 

Den skochi di e tera kayente mes 

Ku a pari bo den tempu di áwaseru. 


Un último bista b’a tira yorando 
Riba kunukunan den serkania. 
Bo sa ku awor bo ora ta yegando. 
Ku lágrimanan di bo tristesa 

B’a muha tera i suspirá 

Pa kumpli ku lei di naturalesa. 


den: Pierre A. Lauffer, Patria. Willemstad, Kòrsou: [s.n.], 1944. p. 16 


Pierre A. Lauffer 


BALIA BARI 


Ku sintura di mamundèngè 
Ku mantuana mondong'i lobi 
Ku tur m'a balia bari. 

Y or’e chapi ta kokobia 

Y or’e kueru ta lamanta: 
Kimina, kana kue 

Kimina, kana kue 

Tur mi kurpa ta kisjiki 

Ay mi sanger ta herebe. 


Fo'i bisp'i Pasku m'a strenele 
Pa tra'i Tre-Rei mi mand’e bai 
Ku tur su fuku di anja bieu. 

Y or’e chapi ta kokobia 

Y or’e kueru ta lamanta: 
Kimina, kana kue 

Kimina, kana kue 

Tur mi kurpa ta kisjiki 

Ay mi sanger ta herebe. 


den: Pierre Lauffer, Kumbu. Willemstad, Kòrsou: C.C.C, 1955. p. 37 

KARTA NA MI NEGRA 


Mare mi por drumi 
Den bo brasa, 

Sera wowo, 

Laga mundu grita 
Y fundi mi kabes 
Den karni bronse 
Di bo pechu. 


Asina negra, 

Ku kajente di bo kurpa 
Komo fuente di delirio 
Mi ke drumi 

Sonja bai. 


Y bientu di mi tera 

Plama flor di flambojan 

Na kama di mi amante. 

Y chuchubi kanta su redasji, 
Marka ritmo di mi pueblo 
Na kompas di bo rosea. 


Dusji negra di mi rasa, 
Asina mi ke drumi 


Den bo brasa 
Sonja bai. 


den: Pierre Lauffer, Kumbu. Willemstad, Kórsou: C.C.C, 1955. p. 38 

BALADA DI BUCHI FIL 


Buchi Fil, katibu toro di Kenepa, 
un mansebu kurpa grueso i sobèrbè, 
nunka su rudijanan a tochi swela 
pa sutá di watapana ni karbachi. 


Tur mainta ku katibunan ta pasa, 
ba’ kabes i kita nan sombré pa donjo, 
Buchi Fil, kabes sunú i orgujoso, 
sa baj traha, sin sikjera bira kara. 


Bomba sutadé sa kunsumi tur dia, 
Pero Fil su lomba hanchu a spant'ele, 
1 kòrdando riba Fil su forsa brutu, 
el a grunja, kome djente den su rábja. 


“Kwalke dia mi ta gama tur bo kara,” 
Bomba Jendi a hur*e. M'a Fil a hari, 
bira man i ranka un tronkón di indju, 
puntra Jendi den ki mondi nan lo topa. 


Rib”un dia Fil a gusta Mosa Nena, 

e nigrita di mas fjera di Kenepa, 

ku su kurpa na lugá i wowo bibu. 

I nan dos a forma nan biba pa sempr. 


Pero Shon i Bomba, ku ta’tin nan bista 
basta dia rib'e dushi Mosa Nena, 

por a skuma den deseo di vengansa, 

i nan dos a pens’un chake p’e katibu. 


“But'e traha, lagu'e roza mondi grandi,” 
Shon a bisa bomba Jendi, “or”e kansa, 
bo ta habrak’e ku sla di watapana. 

Si e bastr, warawara lo kom'ele.” 

Buchi Fil a kuminsa ku su machete, 
fo'i mainta, sigui traha te atardi, 

sin kuminda, sin pok'awa pa su sedu, 
mjentras bomba sutadó a sinta mira. 


Ora skur a drenta tera, Fil a para, 
puntra Jendi, ku manjan ta sigui roza. 
“Bo ta loko?’ bomba Jendi a grit'ele, 
“Ata luna ta saljendo. Sigui traha.” 


Te mainta Buchi Fil a ranka rama, 
kap infròw, te laga mondi limpi-limpi. 
Bomba Jendi a mir'ele trose kurpa, 
kalkulá ku ja e n’ por tin fors’i bringa. 


‘Buchi Fil,’ el a grit'ele, “Bo ta duru? 
Awe ta mi dia di butabo jora. 

Awe lo bo sinti mi karbachi kamna”, 
i ku furja el a skupi den su kara. 


“Bo por purba,’ Buchi Fil a kontest'ele, 
“ma mi man lo ta barete den bo stoma. 
Bini. Drenta si bo ta sintibo machu, 

pa mi pat'i mula machiká bo kurpa.” 


Tantu brijo bomba Jendi n' por a spera, 
i di sustu el a kore plama panja, 

skonde kurpa ocho dia, sin ke sali, 

p`e katibu no kibr’e na filingrana. 


“Tin manera di mans’ele, tin manera 
pa kibr'ele,” Shon a bisa bomba Jendi, 
“otro luna mi ta bende Mosa Nena; 
anto Fil lo lastra boka’bòw den tera.” 


Mjentras Fil ta kòrta palu den kunuku, 
nan a mara Mosa Nena den garoshi, 
baj bend’ele ku’n kaptan di bark'i bela 
ku a sali pa laman e mes atardi. 

Ora Fil a kaba traha den kunuku, 
i kontentu el a buska su sosjegu, 
un bjehita labadera a kont'ele 

kon e bomba sutadé a hiba Nena. 


“Desgrasjadu,” Buchi Fil a grita jora, 
“mi nigrita nan a hòrta, pa kibrami,” 
i mesora tur su fors'a para kaba, 

di manera ku un mucha por a dal e. 


Man na larja Fil a kamna drenta mondi. 
“Mosa Nena,’ el a jora, “Fil ta muri. 

Fil a kaba, mi nigrita, Fil a kaba, 

ma si bomba ke sutami, el a pèrdè.” 


N”e baranka den kabes dje seru haltu 
Fil a para wak laman i grita Nena, 
pa despwes e tira kurpa den abismo, 
ku e nòmbr dje nigrita na su boka. 


Den anochi tin spiritu rib’e seru. 
Nan ta bisa t'un katibu kara tristu, 


ku ta sklama sigun bjentu supla duru: 
“Mosa Nena, Mosa Nena, Mosa Nena.” 


den: Pierre A. Lauffer, Kantika pa bjentu. Oranjestad, Aruba: De Wit, 1964. p. 15-18 

NA MORTO DI ZENOBIA 


Nigrita Zenobia, 
bo boka ta ketu, 

bo karni shinishi, 
bo pechunan morto. 


Lo ta ku bo sanger kayente 
a hui, bai skonde 

pa laba tur marka 

di pretu ku blanku 

fo'i felp'i kueru, 

na skina di shelu 

promé ku bo drenta 

i yanga bai buska lugá. 


M'a bin, mi nigrita, 

pa kumpli, 

pa plakia mi kulpa 

i kana bo tras bai santana. 
Mi prenda di kama, 

ainda tin gana di drumi 

den al'i bo brasa 

ta salta den kueb'i mi kurpa. 


Pordon, mi nigrita, 

pa loke m'a pensa 
dilant'i bo kurpa sin bida. 
Ta duru, Zenobia, 

ta duru pa guli bèrdat 

ku b'a muri, 

lagami stiwa ku deseo. 

Stabachi mi dushi, 

ta kiko shon mama ta resa, 
su dos man krusá, 

rosario barata pasa 

den bo dedenan tengla? 
Ta p'ami, nigrita, 

pa tantu sansaña di wega 
ku abo a tuma 

1 ami a duna 

den mondi 

ku kama di blachi 

i kantika di para, 

ku bientu yorando 

sigun nos a mèrma te dirti den otro? 


Zenobia, mi ke ku m'a mira 

un swenk “i sonrisa 

ta tembla rondó di bo boka. 

B'a hari, kisas, mirando mi pena, 
mi kask'i rekuerdo, 

mi furia sin forsa, 

e sombra di un tempu di afia, 
finfin di un nubia bashi. 


Ma lo mi ke oria 
atrobe, Zenobia, 
bo gritu kanaya 
drumi tras di dam. 


Ma lo mi ke mira 

atrobe, Zenobia, 

e pret'i bo kueru 

lombrá ku sodó, 

monton di bo karni 
tentando, pa muri 

mi morto sublime tur dia, 
sintimi chambòn 

tresten ku bo si 

tin ainda kandela pa paga. 

Mi tin un speransa 

di sinti atrobe 

vlandam den lorá “i bo kustia 

ku diki di pia stabachi. 

Mi ke ku e ola por bolbe zoyami, 
dunami horkan di barika kolebra, 
pa kaba na nada 

den ser’i bo pechu, 

ku lenga derá den garganta. 


Shon mama Zenobia, 

lagami yorabu, 

lagami mirabu ku bista di antes, 

ku flor di pashon den dos pechu para, 
dos bola di bida, 

dos fuente pa bebe 

kayente di karni. 


Tambu ta buskabu, Zenobia, 

tarai ta yorabu 

ku ròm, ku sodó i ku sanger. 

Tend'e kokobiando 

te leu den kunuku, 

yamando den hanchi di Punda, 

pa wowonan gosa kobá di bo lomba 
pa mannan por gara bo hapa, 
barank'i sintura. 


Ban, ban, mi nigrita, 
lant'e, hisa benta, 
kob”e, para mea 

den skina, den kantu. 


Batié, tamburero, 

batié te bul'e, 

pa mi kargu'e nigrita, 
want'e den kustia, 

lant’e, hisa benta, 

mul'e te sintié soda lechi. 
Batié, tamburero, batié! 


131 


Nigrita Zenobia, 

bo boka ta ketu, 

bo karni shinishi, 
bo pechunan morto. 


E pretu, e blanku, 
e shon, e peon, 
esnan k’a komebu, 
bebebu, yorabu, 
kontabu nan pena, 
pidibu konsuelo... 
ni sombra di ni un 
pa kompafio. 


Nigrita Zenobia, 

mi si lo kòrdabu 

tur semper “i mi bida. 
Isi ta posibel den sofio, 
nos dos lo lant’e, 

hisa benta, 

kob'e! 


den: Pierre A. Lauffer, Lágrima i sonrisa. Willemstad, Kòrsou: [s.n.], 1973. p. 7-10 

SKUPI NA LARIA 


T'esaki ta desilushon: 

di pordona te pasa meta 

1 sinembargo para weta 
kon boftá ku mofa 

ta kosecha pa mi kurason. 


M'a sigui su siñansa, 

kere, spera, konfia sin midí, 
pa mira kon mi lucha ta perdi. 
Ni pan ni pieda 

por a paga pa speransa. 


Mi n’ sa kua rumbo mas mi kue, 
mi n' sa ki lus por tin den skuridat. 
Bashí mi ta; 

ku tur mi fe 1 fieldat 

m'a keda bandona mane” kaché. 


12 di yaniwari 1967 


den: Pierre A. Lauffer, Lágrima i sonrisa. Willemstad, Kòrsou: [s.n.], 1973. p. 12 

Mi ta buskando algu pa yenami, 
yena e bashi den mi paden. 

Awor ku Abo mes no ke skuchami, 
soledat a kita horizonte bai kuné. 


Mi Dios, ta mi kastigu? 
Tin motibu pa tur kos? 

Lo ta ku kada un di nos 

ta para pa tistigu, 

komo dios chiki, 

formá sigun bo boluntat, 
pa asepta o nenga klaridat. 


Ma mi desierto no tin fin, 
sekura so, ku solo sin pordón 
1 kada nubia ta bof6n 

di mi deseo siegu 

pa por yena mi bashi. 


Mi tin ku sonrei i konforma, 
kabes abou i sin konsuelo, 
sin speransa ni alivio. 


Mare mi por dal un bon yorá 

i rementa e boko di binager den mi tripa. 
Sikiera algu di mi lagrima 

lo “nami forsa, 


yena mi bashi. 


17 di yaniwari 1967 


den: Pierre A. Lauffer, Lágrima i sonrisa. Willemstad, Kòrsou: [s.n.], 1973. p. 12 


134 


Pierre A. Lauffer 


MI LENGA 


Mi lenga, 

Den nesesidat sali 

Fo'i alma di aventurero, 
Kultivá na boka di katibu, 
A baj drecha su para 

Den kwentanan di jaja. 


Su kurashi sin keber 

- E márka brutu di su nasementu - 
A butele rementa busa 

I fórsa di su gan’i biba 

A lant’e di swela 

Den un warwarú di pusta-boka. 


Su kantika tin kandela 
Su simplesa tin koló. 
Ku su wega di palabra 
Mi por “nabo bo sojá 
Ku su ritmo i su stansha 
Mi por sinta namorá. 
Na mi lenga di kriojo, 
Ku su zjèitu di zonidu 


No tin dwele ni legria pa herami, 
Ni tin sort'i sintimentu 
Ku mi n' tribi machiká. 


den: Pierre A. Lauffer, Raspá. Willemstad, Kòrsou: [s.n.], 1962. p. 31 

BONEIRU 


Tokante di Boneiru si mi por “dal saja den pia’ pa sinta konta te marduga grandi. 
Den un frase mi por kuminsa na bisa, ku Boneiru tabata un paraiso di alkohol, 
muhe i wega di plaka. Den un warda-kosta nos a bai Boneiru. Nos a marja manera 
porko. Anto den e kushína nan tabata prepara kuminda ku koffi. Nos no a hanja ni 
un sneif. Holo so. Ma ora nos a jega den laman mas trankil, serka di Boneiru, tur 
hende su beis a drecha mesora. Nos a weta e kasnan di Plaja i e Forti chiki kontra 
di laman. Nos tur a jega di tende e historianan fantastiko di e amigunan di nos ku 
a pasa un temporada fantastiko na Boneiru. Aki tabatin algu bon ta spera sin duda. 

Den un di e kwartonan di e Forti nos a hanja nos luga di drumi. Ami a hanja e 
kwarto ku nan tabata jama Hotel Mama. Djis despwes ku mi a akomoda mi mes, 
m'a bai para wak laman, pará den porta di Forti. Un mucha e jega serka mi, puntra 
mi mi nomber. 

“Si, ta mi mes. Pakiko?” 

“Mama a pidimi bin buska meneer.’ 

Ami di: “Ta kla ta.” 

M'a bai ku e chabalitu na kas di su mama. Loga ja kaba nan tabata na altura, ku 
mi ta biniendo Boneiru. A start un wega di domino ku brandy. I for di e prome 
anochi riba Boneiru mi amigunan mester a kargami, pone riba kama. 


* 


Di Forti nos tabata sali, bai hasi wárda na e kampamentu, kaminda e Alemannan 
tabata será tras di waja. Nos komedor, kamber i wárda tabata keda mei-mei. Pa 
parti di nort tabatin e kampamentu pa muhenan. Pa parti suid, kampamentu pa 
hombernan. Tur rondo tabatin un kaja di mas o menos kwater meter hanchu. Nie- 
mandsland. Ta nos so por a pasa ei riba, ora ta bai kambia wárda na e dos postnan 
ku tabatin. Un post tabata kontra di laman. E otro parti di kaja dilanti di kampa- 
mentu. Un kos tabata teribel na Boneiru. Asina dies or bati, lus ta paga. Kajanan ta 
keda tristu, desolá. Den Forti nos tabata uza lanternu. Den kampamentu tabatin un 
motor pa duna lus. Aunke mi mester bisa, ku for di shet’or ja kaba tur kaja tabata 
plan bari. Ni un pushi riba kaja. 


* 


Fincho ku Dochi tabata e dos kòkinan den Forti. Fincho tabata kamna i papia 
meskos ku mariku. Su kara tabata lombra di vet. Su barika grandi tabata keda 
manera un bohoti su dilanti. Dochi, en kambio, tabata machu te bai. I fregado 
manera e so. Dochi tabata kria un porko pretu chiki, ku tabata pegá na su kurason. 

Un tramerdia m'a sali for di Hotel Mama, pasando den e plenchi di Forti. Ora m'a 
drei wak den kushína, ma weta Fincho ku Dochi sintá ei den. Anto ku un pinset 
Dochi tabata piki plateis for di Fincho su kabeinan di wowo. Kada plateis tabata 
muri un morto kima, riba e plachi kajente di heru kaminda tabata buta weanan di 
kuminda. Boka habri m'a keda wak nan un ratu. I Dochi tabata blo bisa Fincho: 
“Mira un kos aki, porko. Banja ku flit aworo. Banja tur bo kurpa ku flit. Ta sali 
mas barata, ku si bo pagami kada be un jotin pa ranka nan pa bo.” 

Algun dia despwes, mientras mi ta drumi riba mi kama, lesando un karta, m'a 
weta kon riba e flur di Hotel Mama un kareda di plateis tabata pasando manera un 
parada. Tur mi kurpa a kuminsa hinka. Mesora m'a bula lanta, buska pomp di flit 
i huma nan ku ne. No a juda muchu. E luga tabata pestá. Ta pesei mester a tene 
“Platjes-parade” den kampamentu. E dokter di Boneiru, un homber ku un figura i 
kara meskos ku un chimpanse, mester a listra kada polis. Tabatin gritu di harimentu 
1 bochincha. Majoor mester a kai aden, ora un polis a pidi e dokter: “Gewoon 
doorgaan met kietelen, dokter. Moet u soms een kam hebben?’ 


* 


Webu tabata masha barata riba Boneiru. Dos plaka pa un. Esun polis ku tabata 
pinta na Berg Altena a kumpra bintisinku webu, herebe nan duru, i sinta kome nan 
den un suplá. E anochi ei no tabatin hende ku por a drumi drechi den su kamber. 
Piská no tabata ni kos di papia mes. Sintá riba waf m'a jega di kwe basta piská. 
Unda ku bo tira linja, piská ta kome. Un dia, na kampamentu, m'a mira un labadera 
jega ku un asechi pa un di e polisnan. Kuriosidad a butami puntra ta kiko. E 
labadera a habri e asechi, munstrami piská hasá, dorná ku sibojo ku tomati. Algu 
delisioso. Mesora m'a puntr'e kwantu e grasia ei ta kosta. 

“Kwarenta sen.” 

“Trese majan pa mi tambe.” 

Asina ei m'a kome piská te fada riba Boneiru. 


ak 


Ja ku mi a menshona e labadera ei, mi tin ku konta di un otro labadera, ku tabata 
biba pariba di Nikiboko. Un muhe ku un atras onbeskop. Despwes ku el a laba 
panja pa mi varios be, m'a bin kompronde ku no ta panja so e ta laba. E tabatin 
bon kurason tambe. Anto grandi. Un tramerdia m'a hala den solo kajente riba e 
kaminda di tera, bai pariba serka e labadera. Di antemano mi a laga e otro amigunan 
di mi splikami kon e aserkamentu tin ku bai. Pues mi tabata prepara. 

Riba mi prome pregunta, e kontesta tabata : “Stop, shon, stop.” 

Pero esei no a kita mi brio. Pasobra mi tabata sa ku ta asina e wega ta bai. 
Tabatin un mucha homber ta frega den kaminda. Pa e disparse, m'a duna dies 
plaka pa kumpra mangel. I djei m'a tow e brik, bai den su kamber ku ne. Wel, mi 
no por ganja. Su moda di praktika amor tabata sublime. Aunke e barku grandi 

tabata pidi un kaptan mas fwerte ku mi, mi a logra pasa den e horkan. Komo toke 
final e labadera a hunta tur mi kurpa ku awa di florida. Asina ei, ku e holo di 
florida pestá na mi kurpa, m'a baha pa Plaja atrobe, den solo kajente, riba e mes 
un kaminda di tera. 


ak 


No a dura muchu, ku mi tambe tabata meti den e weganan di plaka riba muraja di 
Forti. Dow tabata lora ku ta tristu. Den Forti no tabatin bibida sterki. Pesei nos 
tabata bai un shap di tabla, kontra di awa i djis serka di Forti. E shap ei a disparse. 
E tabata jama Welkom. Tabatin shap di Buchi tambe. Ei nos tabata bai hunga brial. 
Alkohol a okashona basta kaso chistoso riba Boneiru. Dia Maarten a hasi anja, el 
a kumpra dos botter di whiskey, di galon. Tur hende a sinta chupa whisky. Mas 
den lat, banda di nueb’or di anochi, nos majoor a kuminsa grita, ku e ta kamna bai 
vliegveld na pia. E vliegveld biew tabata mas o menos mei-mei di Plaja i Rinkon. 

“Bo no por,’ e polisnan a pusta ku ne. 

Majoor a kita uniform, buta abow, keda na karson sijo, i pia abow. Jen di furia 
el a sali for di Forti i tumba pa Breedestraat di Plaja. E ora ei tur e polisnan a 
spanta. Na trupa nan a kore sali tras di majoor, i rogu'e pa no kamna bai vliegveld 
na e manera ku e tabata bistí. Ku masha lidiamentu i trankamentu, nan a logra di 
karga majoor hiba Forti atrobe. Net ami mester a bai hasi wárda na e vliegveld ei. 
Mi tabata bon prepara pa pasa e oranan den soledad. Den kada saku di karson mi 
tabatin un botter plat di rom. 


x 


Na Rincon nos tabata kumpra porko, pa mata i kushiná pa nos kome. Dos polis a 
sali den e pick-up berde di nos, pa bai Rincon. Pero na kada shap riba nan ruta, 
nan mester a para i dal un kos di kenta kurpa. Ta klaro ku sigun nan tabata jegando 
Rincon, e pick-up tabata zwai manera kolebra riba kaminda. Asina e porkonan 
tabata patras den pick-up, nan a bolbe tumba pa Plaja. Ma... mester a bolbe bishita 
kada shap. Kon nan a jega bibu tabata un misterio. Kestion ku tin, mas o menos en 
frente di e santana katoliko riba Wilhelminaweg, nan a dal un buriku. E buriku a 
pega den e bumper di e pick-up, sin por los. Mientrastantu porkonan tabata grita 
patras den baki di e pick-up, Godverdomme a jobe. Ku nan kabes zorokloko di 
rom, nan a baha i purba saka e buriku. Nan no a logra. I di tal manera nan mester 
a pasa den kajanan di Plaja, te Forti. Ei otro polis a tira e buriku mata. Ku pata di 
kabra mester a ranka e buriku for di e bumper. 


* 


Durante di patruja ku barku di bela tambe rom tabatin e papel prinsipal. Mi di: 
Patruja ku barku di bela. I ta berdad mi ta papia. Un majoor di nos a inventa e idea 

fantastiko, ku nos mester bai hasi patruja ku un barku di bela, pa wak... submarinu! 
Dos polis ku nan karabijn, i dos Bonerianu tabata subi barku tardisitu, pa bai liga 
asuntu di e submarinunan Aleman. Pero nos no tabata chocho ni animal. Asina e 
barku jega parti nort di Boneiru, di moda ku for di Forti nan no por a mira nos mas, 
ta basha anker kontra di tera. Ei tur hende ta hala rom i drumi saka sonjo. Mainta 
trempan, ora e kabesnan ta fresku, ta baha pa Plaja atrobe, pa nos meldu ku nos no 
a topa ku ningun submarinu. 


* 


Otro idea brijante tabata esun di hasi partuja riba kósta di Boneiru. Dos polis, ku 
e mesun karabijnnan di 1890, mester a kamna dos ora largu, den skuridad kompletu, 
pa weta ku si kwalke Aleman por a subi tera. Figurabo! E krakstenchinan tabata 
lora bow di nos pia, buta ku bo no por kamna ni drechi. Anto te alew ajá bo por a 
mira e lusnan di kampamentu. Chris ku mi tabata un be na un patruja riba kósta di 
Boneiru. Ta di kompronde ku nos alma no tabata den nos kurpa. Si Alemannan a 
subi tera, nan lo por a pipitá nos trankil. Den esei nos a tende un kos move djis un 
par di meter nos dilanti. Mi kurason a salta un sla. Mesora nos tur dos a keda para 
ketu. Ku mi kokoti di man m'a tochi Chris, pa e kompronde. Chris a tochi mi ku su 
kabu di karabijn. Boka ketu nos a keda para den skuridad, sperando e momentu ku 
un tiru ta krak den silensio i mata nos. Chrrrr. E kos ta bolbe zona. Nos tur dos a 
buta skopet kla pa tira. Chris a sende su flashlight, i ami a hisa skopet pone na 
skowru. E lus a dal riba un kangrew shinishi basta grandi, ku tabata lastra den e 
krakstenchinan. Nos a grita hari i kai sinta un ratu pa huma un sigaria. E zonidu 
lembelansa di laman kontra di kósta tabata divino. 


Ma dia un submarinu di berde a hera di buta nos tur jena karson, tabata otro kos. 
Net m'a kaba for di e post kóntra laman, den kampamentu. Pará riba e veranda 
dilanti di nos wárda, m'a tende telefon bati den e kwarto di nos Wachtcommandant. 
Tabata telefon tipo mulina di kòfi. E dos polisnan para na e post kontra di awa a 
mira un submarinu, mas o menos dos shen meter for di kósta. Esun ku a mir’e 
prome, tabata un homber será den kampamentu, ku tabata para kombersa ku e 
polisnan na post. El a avisa e polisnan, i nan a jama wachtcommandant. Por tabata 
un dies minut pasá di dos or di marduga. Tur e otro polisnan a kore bin para riba e 
veranda. Sin por a bisa un pia di palabra, nos a mira e sombra pretu di e submarinu 
riba awa. Dries, ku tabata konose silueta di tur bapor den tempu di guera, a saka 
nos for di nos duda. El a rekonose mesora ku ta un submarinu Aleman. 

E silensio riba e veranda tabata algu hororoso. Ami a pensa kon lo mi muri 
soketamente. Anto asina hoben. Djis aki metrajadora di e submarinu lo kuminsa 
basha bala. Lo tin algun gritu mahos. I despues nos tur lo ta kadaver... Kisas tabata 
unikamente dos o tres minit, ku e submarinu a keda riba awa. Pero a parsemi un 

eternidad. Djei el slep 'bai, disparse bow di awa. Tur hende a kuminsa borota 
mesora. Ta kon e no a hasi nada? E por a mata nos tur i kwe e Alemannan bai ku 
ne. Pakiko e no a tira riba nos? Ta kiko nan kier a bin mira? Nunka nos no a hanja 
kontésta riba e preguntanan aki. 


* 


Dia m'a pasa un balente mal ratu di sustu, ta lo siguiente: Un anochi, banda di 
kwartu pa dies, mi tabata sinta namora un galinja na Nikiboko. Prome mi sigui 
konta e fragmentu aki, mi tin ku bisa, ku e galinja ei ta esun di mas bunita ku mi a 
topa den mi bida. Sirkunstansha a buta nos hala for di otro. Pero ki ora ku mi tende 
nomber di Boneiru, kara di e galinja ei ta reis den mi sintí. Bueno. Den dushi 
namoramentu, nos'a tende un zonidu fwerte. Manera bala di kanjon. Mes momentu 
tur kombersashon a para. Tur hende a drei mira otro. Djis despwes otro tiru pisá. 
Ta manera maribomba a pika tur hende den kas. Nan a lanta bula, kuminsa kore 
manera razu. Trupa di hende na gritu a kuminsa kore pasa bai pariba. Un auto, sin 
tajer, a ranka pasa. Masha hopi muhe tabata sklama desesperadamente. 

E galinja a kologa na mi garganta i jorami: “No bai, mi amor. No bai.” 

Den esei un metrajadora a kuminsa pipitá bala. Esta un zonidu seku, antipatiko. 
Siendo militar, mi a realisa ku mi mester a bolbe kampamentu mesora. E despedida 
di e galinja tabata amargo. Na mi uniform berde - nos mester a kamna na uniform 
e tempu ei - m'a sali na kareda, pa jega kampamentu. Pa mi jega mas lihe, m'a 
krusa den e sabana ku tin ei banda. Un muhe biew ku tres mucha chiki a reis riba 
mi for di tras di un palu. 

E biew a dal un gritu: “Aleman!” i ranka kareda bai ku e muchanan. M'a kom- 
pronde su sustu. Den skuridad mi uniform tabata parse esun di Alemannan. Jegando 
na e kaminda enfrente di kampamentu m'a bolbe tende un metrajadora skupi bala. 
Del tiro m'a laga mi kurpa kai den tera, i skucha ta di unda e metrajadora por ta 
tira. 

Djei m'a dal un gritu: “Habri porta pa mi!” 

Esun polis ku ta wak porta di kampamentu, a kore sali, dal e porta habri i bolbe 
saka kareda bai paden. Mi ta kere ku mi a krusa e kaminda di tera den menos ku 
dos sekondu. Morto kansá m'a kore drenta nos kwarto, kwe mi skopet ku mi 
pistol, pa para kla. Tur hende tabata prepara. Mei ora despwes a drenta e notisia, 
Ku ta un ehersisio. Loga ta nos majoor ku algun polis mas a hasi e wega ei, pa mira 
kon rapido nos ta bolbe den kampamentu. Tur polis, sin eksepshon, a koba mama. 


x 


Ambiente di Boneiru ta algu ku hamas mi por lubida. E trankilidad agradabel, ora 
bo ta sinta riba muraja di Forti, banda di atardi. Mirando solo baha. Skuchando e 
olanan chikitu ta chalala kontra di kósta. Wetando e barku mará riba bui, sigun e ta 
zoja. Calitu Nicolas, un amigu di mi, a jega di skirbi un poesia presioso riba e 

barku ei. El a mir'e meskos ku ami a mir’e. 


Esun ku a bin kita nos trankilidad, tabata un hembra di Corsou. Mester ta ku el a 
tende, ku na Boneiru no tin puta. Pesei el a barka bini, pa komplase polisnan. E 
prome dia ku ela jega, el a pasa pronk dilanti di Forti, pa nos tur mira kiko e tin di 
ofrese. Un zoja. Un sonrisa i un kurpa di kita sombre. Ta manera bo a tira un pieda 
den un neshi maribomba. Polisnan a bira razu. I mes anochi e kas di tabla kora, 
den kaminda pa kampamentu, tabatin monton di bishita. Pero e bakanal a bira 
asina teribel, ku despwes di dos siman Gezaghebber a saka e hembra bon for di 
Boneiru. Ta e mes hembra aki tabata pará ganchá ku nos majoor den Keukenstraat. 


x 


M'a jega di konta kon nos tabata kwe bala ora di ehersisio na Hato. Wel, mi 
resérva di bala, a fasilitami den tiramentu di juwana, djis pabow di Lac na Boneiru. 
Un dia mainta nos mester a bai, den truck di sushi, ku poko Aleman, pa nan drecha 
e kaminda di Lac. Mientras nan tabata karga pieda, mi a sinta huma mi sigaria. 
Ora di bolbe kampamentu, mi di ku nan, ku mi ta bai tira dos juwana ku sa drumi 
banda di un binnenwater. Pero nan perkura sera nan boka, sino nan ta weta kiko 
mi ta hasi ku nan. Tur kwater a bai di akwerdo ku mi. Nan lo no tabatin gana di 
pasa pa historia. E truck a para na un distansha di e binnenwater, ku e Alemannan 
sintá patras den baki. M’a laga e shafer ku su kompanjeru bai shi e dos juwananan 
pa mi, mientras ku mi mes a drumi plat abow na swela, warda nan kore bini riba 
mi. Esta un bista mahos, ora bo mira un juwana den kareda. M’a los un bala. 
Nada. Un juwana a kore pasa banda di mi i a disparse. Di dos bala riba e otro 
tambe a faja. Juwana a pasa manera welek. A dwel mi. Pasobra m’a keda ku mi 
deseo di kome juwana stobá. 


* 


En kambio kiwa sí tabatin na kantidad. Den un bleki grandi nos tabata kamna piki 
nan kontra di laman. Djei ta herebe nan. Kada polis tabata sinta ku un sambechi, 
korta e parti patras di e kiwa, dal un tiki píka riba dje, i kome jena barika. No laga 
nan ganjabo ku kiwa tin sierto efekto espesial. Nunka nos no a sinti diferensha, 
despwes di ocho kiwa. 


ak 


Un tempu nos a kome poko pan riba Boneiru, ku tabata exaktamente meskos ku 
bals. Prome ku bo kuminsa kow e, bo ta sinti kon e ta keda pèchè-pèchè den bo 
boka. Karni di kabai tambe nos a kome. Un polis tabatin un kabai biew. Kon ku el 

a hasi su kwenta, el a bende e kabai ku majoor. I nos a supla karni di e kabai, sin 
sa. 


Un bispu di anja nobo nos a bira bestia. Awor mi tin ku splika ku nos tabatin e 
kustumber na Rio Canario, ku bispu di Anja Nobo nos ta hanja krentenbollen ku 
chocolademelk. E Alemannan será tras di waja a hanja bibida. Nan tabata stom 
kanjá. I nos no a hanja ni sikiera un limonada. Sorto di kos stranjo asina ei a pasa. 
Algu mas stranjo ainda ta e asuntu di notisia di radio. Den e kwarto di nos wacht- 
commandant di kampamentu tabatin un radio. Riba dje tabatin dos loudspeaker 
komunika. Un den kampamentu di muhenan. Un den kampamentu di e hombernan. 
Anto nan por a tende notisia di Curom. Riba un dia mainta nos majoor a kaba di 
sali serka e Alemannan. I el a bisa nos wachtcommandant, ku e Alemannan tin 
deseo di skucha radio di Alemania. 

Mesora e brigadier wachtcommandant a saka su pistol i a bisa majoor: “Ata e 
radio. Bo por pon'e na stashon Aleman.” 

Majoor a kompronde ku e fli ei no por subi. El a lora palabra, sali bai. E brigadier 
a bolbe warda su pistol. 


ak 


Algu similar ta dia Benno a kasa. Ta klaro ku el a invita tur su amigunan na 
kasamentu. Ami tabatin unikamente mi uniformnan, komo e tempu ei nos tabata 
obliga di bisti uniform stret bai. Anto mi galinja tambe tabata bai fiesta di kasa- 
mentu. Sintá riba e trapi di nos veranda den kampamentu, m'a wak kada polis ku 
ta pasa, pa mira ku un di nan por tin mas o menos mi tamanjo. Den esei m'a hanja 
un. M'a splik'e ku mi tin ku bai kasamentu, pero mi no tin un flus ni sapatu. For di 
su maleta el a saka un flus blow skur i un par di sapatu pa mi. E flus a kedami swit. 
E sapatu tabata tobo na mi pia. Pero kestion ku tin m'a bai kasamentu ku e galinja. 
Algu prome ku dies or m'a bolbe kampamentu. I djis despwes e otronan a jega den 
un auto wabi ku un polis a kumpra pa dòròdòsplaka. 

Bow di gritu: “Leve de Koningin. Weg met de rotmoffen’ nan a kore drenta 
kampamentu. Mesora e Alemannan a sali for di nan barak i kuminsa kik, ku nos a 
ofende nan. Un polis auxiliar, ku antes tabata traha na Isla, a bira bestia. Pasobra 
un ju di dje tabata aviador. Anto tabatin dos luna ku e no a hanja notisia di su ju. 
El a bula kwe su skopet, hinka sinku bala aden i ranka bai pafo, pa tira tur e 
Alemannan mata. Dos otro polis a bula riba dje, i splik’e ku ta den baina e ta hinka 
su kurpa. Nan a bin logra kalma e homber. Bo ke kere ku su manise e Alemannan 
a manda un karta di reklamo pa e luitenant ku tabata nos komandant na Boneiru? 
Chris a hiba e karta. I Chris a wak e luitenant duru den su kara. E luitenant a 
kompronde ku e kos ei si a pasa meta. Sin papia un palabra el a sker e karta, tir'e 

den kaha di sushi, dilanti di Chris. 


+ 


Inkreibel ta e motibu pakiko nan a barka un polis, manda Corsou. E homber aki 
tabata pará na post, kontra di laman, den nos kampamentu. Sigun su consigna, 
skirbí riba un pida karton, kologa den e kasita di e post, el a obra. Un Aleman a 
landa bai muchu afo, ora nan tabatin okashon di landa. Teniendo kwenta ku su 
consigna, e polis a grita e Aleman ku e mester bolbe mas paden. Esaki el a hasi 
dos be. Sinembargo e Aleman a hari i sigui landa bai mas pafo. E segundo paso pa 
e polis (sigun su consigna), tabata di los un bala den direkshon di e Aleman. 
Morto spantá e Aleman a bini tera mesora. Pero e polis mester a barka bai Corsou 
mesora. E tabata ‘ongeschikt’ pa Boneiru... 


x 


Pero senjora di un hefe haltu, kende tambe tabatin sintimentu pro-Nazi, NO tabata 
den kampamentu. Tabatin e kaso (te awe misterioso) tokante su esposo, kende a 
lusa ku flashlight riba kósta. Parse ku ta pa avisa submarinu Aleman. Mi no tabata 
presente. Pues mi no por huzga. Pero pa puru kaswalidad mi a hanja e reportahe 
riba e kaso ei den un map koló mamanja, tempu nos tabata biba na Penstraat 24. 


se 


Tabatin bapor di pais neutral ku tabata kumpra zeta. Despwes parse nan tabata 
traspasa e zeta pa bapor i submarinu Aleman. Parse ku tabatin karta sekreto riba e 
asuntu ei. Mi di: Parse. Pasobra tin hopi kos ku mi sa ku siguransa, pero lo mi 
papia kla ora e momentu jega. No lubida nos tabatin dos ofishal, ku a tira kurpa 
mata den Penstraat! 


Pará riba post na Boneiru, nos a jega di kombersa tantu kos stranjo ku nos tabata 
sa. Mientrastantu e gran komedia tabata sigui pasa nos dilanti. Un komedia barata 
i ridikulo. Grandinan tabata buska moda pa tira kulpa riba nos, ora kwalke asuntu 
resulta muchu pertá. Pero nos tabata sa di saka nos kurpa. Asina a sosode, por 
ehemplo, dia ku e Alemannan a hui for di Boneiru. Hopi tempu di antemano nos a 
avisa, ku tin e posibilidad pa hui. Lus no tabata sufisiente. Pero dia ku e Alemannan 
a hui bordo di e barku di bela Bellisima, mesora grandinan a bula bin Boneiru, pa 
weta ku ta nos tin falta. Mi ta korda kon gobernador tabata para skuma den nos 
kwarto na kampamentu. E kièr a sa ku ta nos falta. Ma dos di nos a laga tur e 
grandinan para na post, mientras dos polis a slep sali for di kampamentu. Ningun 
di e hefenan ku boka grandi no por a mira e dos polisnan sali for di kampamento. 
Esei a salba nos. 

E huimentu di Alemannan tabata masha interesante. Enfrente di kampamentu 
tabatin un terenu di deporte pa nan. I hopi dia di antemano nan tabata hiba bleki di 
kuminda, skondé den dekel, bai warda bow di tera riba e terenu di deporte. Te dies 
or di anochi lus elektriko tabata sende rondo di kampamentu. Prome ku esei nos 
mester a lusa ku un schijnwerper di bateria riba e pida Niemandsland. E lus tabata 
asina un bilorio, ku apenas bo por a mira algu. Ademas tabatin un mancha grandi 
kaminda zeta a basha riba Niemandsland. Net ei riba e Alemannan a lastra riba 
nan barika, krusa e kaminda di tera dilanti di kamp, bai na e terenu di deporte. Ei 
nan a kwe nan blekinan wardá. 

Nan a dal un buelta grandi, pa jega kaminda ‘Bellisima’ tabata riba anker. 
Pushi-pushi nan a'landa bai na e barku, korta kabuja di anker, pa e anker no hasi 
zonidu. Despwes ku koriente a hiba e barku basta pafo, nan a hisa bela bai. Te 
serka kósta di Venezuela aeroplanu a bin hanja nan. Ta klaru ku despwes di esaki, 
nos a hanja motor grandi ku lus di mil wat na kada post. Ora e baka a hoga na pos. 
Ma kestion ku tin grandinan no a hanja palu pa dal e kacho. 

Ma laga nos lubida kos laf. Ami mes ta prefera korda kasonan chistoso. Jacho ku 
Dois, dos amigu di mi, tabatin mas o menos dos siman riba Boneiru. Anto jen di 
gana di hanja un galinja. Pero sweltu no a toka nan banda. Bon sará nan tabata 
kamna keiru un anochi, den direkshon di Forti. Den esei nan a pasa dilanti di 
bentana di un kas, mira un mucha koló indjan, kabei largu pretu, ta para penja 
dilanti di su spil. Mester ta ku Jacho i Dois tur dos a perde kontrol. Tur dos a bula 
bentana parew, kuminsa brasa i sunchi e galinja. E mucha su gritu di ansha a buta 
nan dos bula bentana atrobe i lembe pia-kome-ninga te Forti. 

Su manise e mucha a bini serka nos adjudant, huntu ku su tata i su mama, pa 
weta ta kwa ta e sjowrunan ku tabata asina abuzador di bula den kas i primi su ju 
muhe. Adjudant a buta tur polis para na kareda, pa e mucha mes rekonose ta kwa 
ta e dosnan. Ma tabatin un detaje ku e mucha no a tene kwenta ku ne. Ora Dois ku 
Jacho a bula bentana, nan tabata bistí na karson ku kamisa. Ma ora nan tabata pará 
na kareda den Forti, tur tabata na uniform. I den uniform tur polis ta parse otro. E 
mucha a kamna wak kada un di nos den kara. Dois ku Jacho tabata soda zeta. Nan 
por a deposita un bokkel e momentu ei. A la fin a la fan e mucha a bisa majoor, ku 
e dosnan no tabata den e kareda pará. E ora ei majoor a bira bedem. 

‘Pakiko bosnan ta bin molestiami anto ku pantomina, butami lanta un set di 
hende for di nan sonjo?’ 

Tata, mama i mucha a sali bai ku kara masha halá. Dois ku Jacho a kore bai dal 
un trago den ‘Welkom’ mesora, pa selebra kon nan a skapa. 

Bo saki dia m'a hari te lora bow? Dia un barku di bela Dominikanu a jega Boneiru, 
jen di muhe. Ta kiko a pasa, ku nan a bini Boneiru, nos no por a kompronde. Un 
majoor di nos, muherero manera e so, a weta e barku jen di muhe, ora e tabata para 
riba muraja di Forti. Mesora el a invita nos pa ban kore un paranda ku e muhenan. 
Ami i algun polis mas a bula pipa. Majoor a jama nos sokete. Pero algun dia 
despwes ta nos a grita hari. Pasobra majoor ku e otro polisnan a hanja un “ferkout' 
ku mester a kura ku remedi ku no jama Mentolato, ni jerba herebe ku aspirina. 


Bo sa pakiko hopi polis kier a bai Boneiru? Wel, aja riba bo bida tabata mas liber, 
menos militarismo. Bo tabata skapa e malditu ehersisionan den bo ora liber. No 
tabatin mester di limpia skopet ku pistol hardi bai. Si b'a mira e polisnan subi 
warda, lo bo a hanja dwele di nan. Sapatunan sushi. Skopet un klompi di heru 
frus. Mi no sa kwantu be mi mester a tene varios di mi amigunan bow di nan 
brasa, ora nos ta para na kareda pa subi wárda anochi. Nan tabata asina kanjá, ku 
mester a lastra nan, bai pone nan riba post. Pero no tabatin peliger. Pasobra semper 
nos tabata nos dos na post. Te na ora esun ta ronka, e otro ta wak. A bai asina lew, 
ku despwes nos tabata tira lot, pa mira ken ta drumi prome. Dos mantel tabatin 
den kada post. Esun ku ta su turno di drumi, ta habri un mantel abow i lora e otro 
na forma di kusinchi. Pero tabata un lei ku nunka a mira papel, ku esun ku ta bai 
drumi, mester duna e otro su paki sigaria, pa e otro huma, pasa tempu. 

Den kampamentu tabatin un kareda di W.C. Esta poko buraku ku e f6rma di tabla 
riba nan i un tapadera. Un muhe gordo tabata tene e W.C. limpi. Ta di kompronde 
ku e shon ei tambe tabata hole fonjeke. Bo ke kere ku un polis (e mester tabata 
desespera) a jega di tuma den ku e muhe di W.C.? Anto gaba despwes tambe ku e 
ta bon? 


Djis banda di W.C. tabatin nos banjo di ducha. Ei nos a jega di banja un amigu di 
nos, e mainta prome ku e bai kasa. Frans tabata porko te den su higra. E tabatin 
miedu di awa. Su flanel sa keda mas di dos siman na su kurpa, te bira kolé di tera. 
Ta djis su kara so e tabata sa laba den purá. Dia e tabata bai kasa, nos kwater a 
his’e for di su kama, hib’e den banjo. Nos a kibra su flanel i su karson sijo, frega 
tur su kurpa na habon, lab'e pa kita kolo-kolo. Frans a keda meskos ku nobo. Mi 
ke sa kon a par’e despwes ku el a kasa. 

Dia bebementu di rom a pasa meta, majoor a disidi di saka un ordu nobo. Ken ku 
nan hanja ku bibida, ta hanja kastigu mesora. Pero Maarten no por a laga rom 
para. El a buska, te el a hanja su solushon. Sintá un anochi den nos komedor na 
kampamentu, Maarten a pone un termu koló di plata riba mesa. Ku masha delika- 
desa el a basha algu for di su termu, suple purá-purá i manda den garganta. Majoor 
ku tabata sintá ku algun di nos na e otro skina di mesa, a puntr’e: ‘Lekkere koffie, 
Maarten?” 
Maarten a traha kara mahos, guli, supla i kontestá: “H... h... ja majoor.” 

Holo di rom a jena henter nos komedor. Un otro polis, un krenchi mas bibu ku 
Maarten, tabata meskla koffie ku rom, i kamna parti pa tur hende. E ta smak fatal. 
Esei mi por bisa. Pero gana di bebe a buta tur hende guli e meskla. 


* 


Tur kos tin su fin. Dia mi a bolbe Corsou i laga Boneiru mi tras, mi por a jora. No 
unikamente pasobra mi a laga e galinja mi tras, pero Boneiru mes a kapta mi 
kurason. Por siertu te awe el a keda pa mi e isla ideal, kaminda m'a pasa tantu ratu 
sublime. 


den: Pierre A. Lauffer, Seis anja kaska berde. Oranjestad, Aruba/Willemstad, Kòrsou: Van 
Dorp, 1968. p. 34-45 

Pierre A. Lauffer 


RIB'E DIA KU MI LOGRA 


Rib'e dia ku mi logra 

mi poema di sublime perfekshon, 
enserando sintimentu di mas noble 

ku mi por a konsebí, 

lo mi ta mane” katibu, 

ku, lantá fo'i paniweri, 

ku su kurpa na herida 

ma su kara alsá na shelu, 

ta yorando di kontentu 

ku su pena ta pagá. 

Orguyoso lo mi para kontr'i awa, 
ripiti’e, 

pa makwakunan por balia riba bientu 
mientras mi ta resitá. 

Lo mi pasa den tur mondi, 

pidi páranan skuchami. 

Lo mi kana riba kaya sin ripara, 
ripiti'ele pa tur hende, 

pa su ritmo i su kanto penetrá den kurason 
di tur esnan ku ta tendemi. 

Rib'e dia ku mi tin kristalisá 

e kantidat di pensamentu 

ku m'a stiwa den mi pechu 

den akordenan riska, 

lo mi plama su zonidu riba nubia, 
implorando firmamentu den anochi 
k'e por choria den serena 

mi delirio su fulgor. 

I barankanan lo spanta, sagudi 

sigun mi gritu gogorá te den nan tripa. 
Ai, mi Musa, ta di kon bo n' ta lagami 
ranka furu di mi alma 

den poema di mas puru ku tin mi martirisá. 
Esta teribel ta mi ansha, 

ki kruel ta mi anhelo 

si mi tin ku sigi sufri 

enfokando riba tema imposibel pa palabra ekspresá. 
Ma un dia mi ta lanta, 

rementá fo’i mi kadena, 

i n° entrada di prizòn 

lo tin trianu ku gitara, 

benta, kachu ku barí 

pa habri porta di mi kanto. 

Lo tin koro di nigrita 

pa yudami desbordá mi alegria, 

i kargando riba seru di nan pechu 
nan lo hiba melodia 

dje kansion ku mi sintí a pursigí. 


den: Pierre A. Lauffer (red.), Di nos: antologia di nos literatura. Willemstad, Kòrsou: Libreria 
Salas, 1971. p. 149-150; originalmente den: Pierre A. Lauffer, Kantika pa Bjentu. Oranjestad, 
Aruba: De Wit, 1964. p. 1 

Pierre Lauffer 


JU PRETU 


Despwes di a lesa un kantidat di buki riba e ideanan robes tokante teoria di rasa, 
Henri a jega na e konklushon, ku ta un nigrita pretu-blòw e mester buska, un 
nigrita puru i legitimo. Sintá ku su amigu Johan den e restorant di Lim Tung, el a 
duna un splikashon di su problema. 

“No tin kestion, Johan. Un nigrita puru ta e ideal di un homber ku uza su sinti. 
A keda probá, por ehempel, ku ta e kutis di un neger so ta forma protekshon kontra 
rajonan di solo. E manchanan ku un blanku ta hanja riba su kweru, asina e jega na 
sjertu edat, ta konsekwensha di solo. Mi konose un nigrita di sesenta i sinku anja. 
Te ainda su kara ta lizu; su kurpa na luga. Tuma nota ku e muhe ku mi ke men a 
hanja ocho ju. B”a komprende ki me ke men?” 

Johan ku tabata sinta hunga ku e senisero riba mesa, a hisa kara i observá: 
“Pero kon bo ta hasi pa hanja un nigrita puru awor aki na Corsou? Tur hende a 
meskla riba e luga aki durante varios siglo.” 

“Kisas por tin algun ainda. Ami ta kere ku mester tin.” 

“I kiko bo hendenan lo opina? Pasobra t'ei ta sinta e baina grandi.” 

“Kiko bo ta insinuá?” 

“Bo tin koló basta kla i... bon kabei, manera nan sa bisa.” 

“Kol6 ku kabei ta gran chambonada. Por sjertu ami ta konsidera esei un dege- 
nerashon. Bo sa masha bon ku hendenan ku a bai biba na partinan friw a hanja 
falta di sufisiente solo. Pesei nan kweru a blikja. Nan a degenera. No tin nada mas 
mahos ku un blanku ku pasa kwarenta anja. I bon mirá bo por splikami ta pakiko 
hombernan tin tantu lokura pa buska nigrita? Bo no sa anto ku tin turista amerikanu 
Ku a sali for di Merka, bai te Paris, pa buska nigrita pa nan drumi ku ne?” 

“Un bon nigrita kurpa será ta e miho muhe ku un homber por tin den kama!” 

“Até. Ata bo mes ta papia bo sintimentu. Ta nifika anto, ku un kaminda skondí 
den nos sesu nos ta realisa ku e nigrita ta superior. Ta tur kaminda ta meskos. Aki 
na Corsou i na Merka tabata asina, ku e blanku por tin su esposa blanku, pero e 
tabatin su nigrita ku en realidad por a dun'e satisfakshon kompletu. Mi no tin 
mester di menta nomber. Corsou ta jen di e kasonan ei.” 

“Bo no tin mester di baha bo nervio riba mi, palu. Si bo papia ku kalmu, tambe 
ta bon.” 

“Johan, mi mester trata na bolbe na e estado ideal. Mi persona degenera mester 
sublimá atrobe. I pa mi logra esei, mi mes meste pone e prome paso. Mi persona 
por kuminsa sublimá den mi ju. Despwes mi ju ta pone e di dos paso, mi njetu e di 
tres paso. Asina ei gradwalmente mi persona por bira mas neger, mas perfekto.” 

“Bo teoria ta zona masha interesante. Ma kon bo ta hasi ku e mentalidat di nos 

pueblo?” 

“Ki karaho mi tin ku nes ku e mentalidat estupido ku nan tin. Ami ta bai buska 
e nigrita di mas pretu ku mi por hanja. Esun di miho kurpa, di mas será i mas salú 
ku mi por topa. Pa mi stim'e, kasa ku ne i traha un ju pretu ku ne.” 

‘Exito, parna. Pero bo famianan lo butabo balia keke. Komprende un kos bon, 
Henri. Si bo tin nigrita ta diberti ku ne... eh... bueno, esei nos por bisa ku ta normal. 
Pero kasa ku un mierde asina, esei ta otro kos. Henter sosiedad, esta loke nan ta 
jama sosiedad, ta bira lomba pa bo. Nan por tolera un neger. Pero no mas ku esei. 
Ora bo presenta ku un konjo pretu, lo bo sinti kiko ta nifika deskriminashon ka- 
mufla.” 

“Bo ta bestia.” 

“Bestia no, bru. Praktiko. Mi ta mira realidad. Den nos aki bisá. Ami ta konten- 
tisimo ku mi tin un tiki koló ku kabei. Kon ku bai bini mi ta gradisidu ku mi mama 
a hanjami ku un blanku.” 

‘Johan, ta pasobra bo ta mi amigu, mi por bisabo loke mi ta pensa. Bo mama a 
putja ku un blanku. Ki honor e blanku a duna bo mama? Bisami. Kwa? El a keda 
un krié pendew. Ora e no por a satisfase e tata mierde di bo mas e buchi ponchi a 
bin biba ku ne. Ta ganja mi ta ganja?’ 

Tur e ora ku Henri tabata sulfurá, Johan a keda mira masha trankil. 

“Bo sa ta kiko ta pasabo?’ el a kontestá despwes di un ratu di silensio. “Bo ta 
poko eksitá. Un poko bruá. Idealismo tin bo peseta. Pesei mi no ta tuma ni molester 
di rabia. Dal bo serbes pa bo freska bo kabes. Pasobra si bo sigui kere ko'i mariku, 
bo ta resulta den Montekristu.” 

Henri su man a tembla ora el a pone e glas na boka. Johan a keda wak e di 
abow, te ora el a bolbe pone e glas bashi riba mesa. 

“Pork-chop. Batata hasá,’ e Chines tras di bar a grita. For di patras den kushina 
un otro Chines a grita algu komo kontésta. 

ʻI nos ta ban dal un bwelta na Kampo?’ Johan a invita Henri, despwes ku esaki 
a sinta marka figura ku su dede den e tiki awa riba mesa. 

“Korda warda poko plaka un banda tambe, pa aworo bo por kura e shanki ku e 
drip.” 

Henri a kort'e: “Te aworo.” 

Johan a dal un gritu hari. Henri a pusha su stul patras i sali bai bon purá for di 
e restorant. Unda kuminsa buska?... Unda e nigrita perfekto por ta?... kurpa será, 
fwerte, salú... pechu pará, duru... atras hanchu... boka jen... pretu... pretu-blòw... 
djente limpi, kompletu... kweru fini, dushi, suave. Un nigrita ku por stima di berde... 
entregá su mes kompletu... sin komedia... sin mintira... I despwes e ju! Kon lo mi 
jam'e? Henri a lora drenta Columbusstraat. Apenas e tabata ripará unda e ta kamna. 
Blo su wowonan tabata buska tur kaminda. Kada nigrita den kaja tabata pasa un 
prueba visual sin ku nan sa. Sin paga tinu Henri a baha den kaja. Un auto a raska 
pasa banda di dje. 

Di sustu e shafer a grit'é: “Konjo. Mira unda bo ta kamna!” 

Henri a reakshona spantá i bula riba asera... Unda e nigrita di awor ei a keda? 
Ahan, at’e ta bai aja. No! E n ta sirbi. E tin meskla blanku. Bo ta nota mesora. E 
makaku ta strika kabei... E animal no sa kon na Europa masha hopi hende ta gusta 
kabei peper... Pushkin tabata orgujoso ku e ta desendiente di neger... Ta kiko e 
kaka sa di Pushkin? Madurostraat... Den e pakus ei por tin algu? Esei... ? Mes 
pendehada. No. Muchu seku... Aki den? Ata un pará na e otro banda di kaja. 
Tampoko no t'e kos. Su sanka ta plat... kara bobo... Henri a sigui kamna. Den 
Heerenstraat. Riba Awasa di Punda. Den Breedestraat. Despwes pasa den Pieter- 
maai. Penstraat. Nieuw Nederland. Cher Asile. Marie Pampoen. Banda di och'or 
di anochi el a jega kas i kai morto kansá riba su kama, sin sikiera kita panja. Un 
ratu despwes el a pega sonjo. 

Tambu! Tin un tambu ta zona. Su ritmo ta subi, te bira riw di zonidu razu. Un 
nigrita ta balia su dilanti. Blo sunu. E kurpa e brasanan ie pianan ta trose manera 
kolebra. Esta bon bo ta. Sigui sagudi. Bo pechunan no ta tembla sikiera. Na e 
pechunan ei un ju pretu lo bebe lechi te harta. Tambu, no para awor aki. Balia, 
nigrita. Move bo kustía. Mea. Suta tera ku bo plant'i pia. Mi ke pasa mi man riba 
bo kurpa, pasa mi boka riba bo kutis. Bo sodó ta butabo lombra. Mira kon pipita di 
sodé ta kore di bo kara i kai riba bo pechunan. E sodé ta buta bo bikinan lombra 
manera perla. Mi ke bo manera bo ta. Salvahe. Krudo, sin puiru, sin pintura, sin 
peluka, sin mintira. Jega serka, pa mi primibo, pa mi sinti bo karni. Pa mi stimabo 
den mi delirio. Pa bo dunami... Un ju pretu! Henri su gritu den silensio di anochi 
a buta tur hende den kas bula lanta. Su mama a kore drenta kamber, su tras e tata 
i e dos rumannan muhe. 

‘Ta kiko a pasa?’ e mama a puntr’é bon spantá. 

Henri a sagudi kabes. 

‘Nada partikular. Lo m'a sonja.’ 

‘B’a grita manera hende den ansha.’ 

‘Bai drumi numa; mi ta kere ta pasobra m'a drumi stoma jen.” 

‘Boltu bo kusinchi.’ 

Henri a grunja i nan a sali bai drumi. Ku masha trabow Henri a bin logra pega 
sonjo atrobe. 


Solo tabata basta fwerte ainda ora Henri a sali for di ofisina. Un poko fadá el a 
para den e fresku parti pabow di su ofisina i wak trafiko. Den esei a dal na su sintí 
pa bai keiru den Otrobanda. Mesora el a tumba pabow, krusa brug i pasa den Kaja 
Grandi di Otrobanda. Ku su pensamentunan fihá riba su ideal, el a bolbe sigui 
baluá kada nigrita ku a pasa den kaja. Kamnando di tal manera el a bin resulta te 
na Kas Chiki. Ei el a kansa i buska un luga di sinta sosega. Ma komo no tabatin 
ningun kaminda di sinta, el a lèn kontra di muraja di un kas i sende un sigaria. 
Zonidu di un par di pargata lastrá a hala su atenshon i saķ’e for di su pensamentu. 

Dos pal'i pia pretu bon formá ta prome kos ku su wowonan a topa. El a hisa kara 
i mira e kurpa ankrá den un shimis barata di katuna. E brasanan tabata jen. E 
garganta limpi. Kara lizu. Boka jen, orgujoso. Henri a kita kurpa for di e muraja i 
sigui wak e parti patras di e nigrita segun e mucha muhe a sigui pasa bai. E atras 
tabata burdugá bow di e bistí. Dos bola baliando bow di un sintura delega. Henri 
por a grita di kontentu. Disididu el a hinka tras di e nigrita. No a tarda muchu ku e 
nigrita a ripará ku Henri ta sigui kamna su tras. El a drei mira Henri, sonrei (esta 
poko djente blanku) i drenta un di e hanchinan di Marchena. Henri a pega su tras. 
Despwes di a pasa den dos kaja, e nigrita a para di golpi i puntra Henri ta kiko e 
ke. 

“M'a namora di bo,’ Henri a kontest'é. 

E nigrita a wak e di su kabes te su pia i dal un hari masha kanaja. 

“Shon konose mi anto?” 

“For di e momentu ku m'a mirabo, m'a realisa ku ta ku bo mi tin ku kasa.” 

“Ata. Ta den ki mi ta hanjami aki?” 

“Lo mi splikabo tur kos.” 

‘Pero ami no tin idea di kasa ainda. Ta binti anja mi tin.” 

“Mi n' bisa ku mi ke kasa mesora. Nos mester konose otro prome.” 

E mucha a pone man na kabes i keda mira Henri komo si fwera ta hende loko 
a papia ku ne. 

“Ma bo no a topa mi nunka prome.’ 

“Mi sintí a bisami ku bo ta mi ideal.” 

“Ideal di kiko awor, shon?’ 

“Di mi bida.” 

“Esta baina. Awe si m'a topa. Ki jamabo?” 

“Henri.” 

“Ju di Corsou bo ta?” 

“Di mi kabes te mi pia.” 

“Anto b'a gustami.” 

“Si tur ku por tin. Unda bo ta biba. Unda bo ta traha?” 

“Aki den Marchena, serka mi ruman muhe. Mi ta traha serka shon Elena, den 
Pietermaai. Bon” sa e kas kòrá ku trali blanku?” 

“Mi ke ku mi sa ta unda. I ki jamabo?’ 

‘Ami? Amelia. Pakiko bo ke sa tantu kos asina?” 

“Mi tin ku sa tur detaje tokante esun ku mi ta bai kasa ku ne.” 

“Ata. Bo kabes no ta parew. Ta kiko b'a gusta na mi kurpa.” 

“Tur kos.” 

Kasi mein ora Henri ku Amelia a para kombersa. Na kuminsamentu e nigrita 
no muchu inteligente a hanja henter e kaso masha stranjo. Tur su kerementu tabata 
ku Henri ta busk'e pa kama. Pero gradwalmente Henri su konvikshon a but'e 
realisa ku aki no ta wega tabatin. I ora nan a jama otro ajo na final di e komber- 

sashon, Henri tabata sa ku su manise lo e kompanja Amelia bai kas, for di den 
Pietermaai te Marchena. 

Atardi Henri a kumpra un tableta grandi di chukulati pa Amelia, i tumba bela 
jen pa Pietermaai. E nigrita tabata nèchi penja i limpi bisti ora Henri a jega na 
porta di kurá. Sigun nan tabata kamna bai pabow, Henri a kuminsa splika e nigrita 
gradwalmente kon su ideal ta. Amelia no por a kompronde absolutamente nada di 
loke Henri a papia. Den su simplesa e tabatin un deseo so, esta di waja e prome 
chispa di amor ku e jonkuman ku kolé kla i bon kabei, te ora e bira un vlandam ku 
ta hib'e kama. I sigun Henri tabata filosofia bai, Amelia tabata admira su nanishi 
para i su boka bon forma, su wowonan i su flus. Por sjertu ora Henri a karisja su 
brasa djis un tiki, el a sinti ku algu den su kurpa a kontesta mesora. 

“Ajera m'a lubida di kontabo, ku shon Elena a pidimi pa keda drumi,” el a 
konta Henri. “Asina ei mi por juda na mesa mainta. Shon Elena su kasa ta masha 
fastioso, bo sa.” 

“Den ki sentido?” 

“No loke bo ta pensa, pero bo n' sa fastioso? E ta masha pertinent. Si tin un 
krechi wiri-wiri di pan riba mesa, ja e ta reklama. Bo mester wet'e kamna. Kabes 
ta jen di porkeria.” 

‘I unda bo ta hanja un kwarto?” 

‘Patras den kurá tin un kas ariba ku abow. Abow mi sa laba panja. Mi ta hanja 
esun ariba pa drumi. Mi ta hanja mi kuminda tambe tres be pa dia.” 

Henri a hanja ku no ta mal idea. 

“Ademas bo ta spar bo sen di bus,” el a observa. 

“Esei ta berde. Anto e kamber ariba ta fresku, bo sa. Ju, bo mester sinti kon 
dushi e fresku di laman ta.” 

Na e mes un punto kaminda nan a para kombersa e dia prome, nan a bolbe 
papia riba e mil i un temanan konosi entre enamorado. Na un momentu ku ningun 
hende tabata pasa Henri a sunchi su frenta i jam'e bonochi. Amelia a sinti kla kon 
den su barika algu a ranka i trose. El a keda wak Henri te ora el a disparse for di 
bista. Su sinti a keda tur bruhá di tur e kosnan ku Henri a kont'e. Pero den su kurpa 
un kandela a kuminsa sende. Difisil tabata pa e kompronde kon e mucha homber 
asina bon tipo tabata trat'e tantu desente. Ni un momentu so el a papia kos di 
fresku. E no a bisa nada di dobbel sentido. E no a mishi ku su pechunan. E no a 
menshona nada di kama. Anto Icha, un amiga di dje i un nigrita meskos ku ne, a 
kont’e kon un mucha homber a gati’e, prinj’e den menos ku dos luna ku nan a frei. 
Despwes e mucha homber a bai lagu'e. Pero esaki tabata un homber fini, masha 
korekto. I tur e kosnan stranjo ku e ta papia. Lo e ta bon studia i di bon famia. Ma 
di kon anto, no obstante tur e finura di Henri, sinembargo ja kaba mi ta sinti algu 
stranjo den mi kurpa? 

Amelia a hanja un kama, un kashi, un mesa i dos stul pa su kamber den kurá. 
Tabata muebel biew ku shon Elena no ta uza mas, pero ‘han tabata na bon estado. 

Amelia a laba nan, lombra nan ku was i limpia henter e kwarto. Pasobra anochi su 
Henri lo bin hasi su prome bishita. Tur kos mester ta limpi. Amelia a piki poko 
flor di trinitaria den kurá i pone nan den un botter di djem riba mesa. Komo shon 
Elena a laga pasa un waja te den su kwarto, Amelia tabatin lus elektriko. Un pera 
di diessinku watt i sin pantaja tabata kologa mei-mei di plafon. Nunka di su bida 
Amelia tabata asina kontentu. El a laba panja ku furia, i for di diesun or di mainta 
ja tur kabuja tabata karga ku panja laba. Pa e no tin mester di sinta pornada tramer- 
dia, Amelia a bolbe pasa un basora den tur kamber di shon Elena su kas. Pero for 
di kwat'or el a stop di traha, p’e bai banja penja i spera Henri. 

Para den e zim grandi di awa den huki di su kamber el a karisja su pechunan i 
papia ku nan. 

“Bosnan tur dos lo bira di mi Henri, di mi junan. Bosnan lo primi riba Henri su 
kurpa, p'e sinti ku mi ta muhe. I despwes bosnan lo jena ku lechi, pa mi junan 
bebe kwantu ku nan ke. Awe nochi lo mi primi bosnan kontra su pechu, ora e 
sunchi mi, pe mira kwantu mi ta stim’e. Hahai! Mi sa ku e ta stimami. E tin idea 
serio. Si e pidimi pa drumi ku ne, mi ta drumi mesora ku ne. Lo mi entrega mi mes 
sin miedu, pasobra mi stim'é.” 

Alegremente el a sigui banja, kantando: “Mi ta stim'e. Mi ta stim'e.” 

I riba ritmo di su kansjon improvisa e tabata primi su bikinan di tete. 


Henri no tabatin meste di fleit dos be, pasobra for di prome be Amelia a saka kara 
na bentana. Henri a drenta pa porta di kurá i kore subi trapi bai den kamber di 
Amelia. Maske kwantu brio Amelia tabatin, ora Henri a kwe brasa i sunchi'e 
rondo di su kara, el a keda para ku miedu, sin sa kiko bisa ni hasi. 

“Mi amor, m'a trese esaki pa bo.” 

Henri a munstr’e un estuche ku un par di renchi di orea. 

“Pa mi esakinan? Esta bunita.’ 

“Bisti nan mesora, pa mi mira kon nan ta kedabo.” 

“No ta miho mi warda nan pa diadumingu?” 

“Ki dia ku bo bisti nan, ta diadumingu pa mi. Bisti nan numa.” 

Amelia a pega e renchinan na su oreanan i koketea ku su kabes. 

“Presioso, mi bida,” i Henri a tapa tur su kara ku sunchi atrobe. 

“Pero... Henri. Pakiko bo ta stimami tantu asina?’ 

“No puntra. Ademas amor nunka ta exigi splikashon.” 

“Si, pero...” 

“B”a drecha bo kama masha bunita.’ 

E palabra kama a buta Amelia sinti su mes bira un tiki zonzo un ratu. El a 
kalkula ku Henri lo sigui papia riba e kama. Ma Henri a kai sinta riba un stul i 
observa ku e zonidu di laman ta masha agradabel. Te dies or nan a keda sinta serka 
otro. Nan a papia, sunchi i brasa mientras kada un su alma tabata rementa di 
alegria. Ki ora ku Amelia a hanja okashon, el a primi su pechunan kontra di Henri 

su kurpa, sperando ku Henri lo reakshona. Pero Henri a domina su mes. 

“M'a komprendebo, Amelia,” el a bisa e nigrita. “Pero ainda e momentu no a 
jega. Mi amor pa bo ta butami respetabo. Ta por mi no por manchabo prome ku 
nos kasa.” 

Amelia a kita kara jen di berguensa. Tantu respet e no a spera. E pober no por 
a kompronde e amor eleva ku Henri tabata dun’e. Despwes ku Henri a bai kas, el 
a keda drumi lantá riba kama basta ratu, pensando, deseando. Pa baha su deseo el 
a hinka un kusinchi mei-mei di su pianan i primi su belnan riba dje. 

“Henri. Henri. Mi kurpa ta pidi...’ 

Mainta Amelia a laba e slopi kologa e kusinchi na solo. 


“Sigun mi ta tende, bo tin un asuntu ku un krié nigrita.” 

Henri a buta kuchu ku forki riba mesa, i hisa kara pa tende loke su mama ta 
papia. Su tata a sigui kome, aparentemente desinteresa. Pero Henri a ripara ku 
man di su tata tabata tembla. Su dos rumannan muhe sinta na mesa a wak e di 
abow. 

“Mi di ku mi a tende ku bo tin un asuntu ku un nigrita mahoso, pia di tera, e 
mama a ripiti ku ásko den su stem. 

Henri a pensa prome ku e papia. E no kier a ofende su mama, pero e no por a 
pensa mesora kiko e bisa. 

“Nigrita mahoso,” e mama a bolbe ripiti ku ainda mas despresio den su stem. 

Henri a domina su mes tantu ku e por i kontesta: “Mahos i bunita ta masha 
relativo. Inteligensia tin ku disidi. Ignoransia ta obra unikamente a base di 
sintimentu.” 

“No bini ku bo filosofianan.” 

‘Hende, generalmente, ta destina pa pensa.” 

“Pensa soketada manera bo ta hasiendo awor aki. Mete ku un nigrita ta soketada. 
Perdementu di tempu. Kon bo por rebaha bo mes asina? Mi ke sa kiko Sarah i 
Rebecca, mi rumannan lo pensa ora nan tende e kos aki.” 

Henri por a rementa, pasobra rapidamente a pasa den su sinti loke a sosode dia 
e tabata mucha di nuebe anja. Su mama a manda e ku su ruman muhe majo bai 
bishita nan tawela, riba un diadumingu atardi. Henri a korda kla kon e ku Elsa su 
ruman a sinta den balkon di e kas grandi di su tawela. Un kriá a bin sinta kombersa 
ku nan. Su tawela a pasa den sala di e kas na su pidjama. E tabata kamna tras di un 
pushi pretu, ku un tajo ku lechi. Ni un momentu so e tawela a kuminda nan. Henri 
a bolbe mira e homber blanku ta kamna tras di e pushi. E tabatin mas amor pa e 
pushi ku pa su njetunan. T'esei tabata e homber ku a duna su wela barika dia su 
wela tabata traha komo kriá na e kas ei. T'esei tabata e homber blanku ku nunka a 
kasa ku su wela. T'esei tabata e sinberguensa, tata di Sarah ku Rebecca. Tabata na 
su punt'i lenga pa bisa ku Sarah ku Rebecca ku tur sobra por bien bai den konjo. 
Pero el a guli manda bow i kontesta unikamente: “E muhe ku den su bobedad 

entrega su mes, sin matrimonio na un blanku abuzador ta komete prostitushon.’ 

Mas skerpi e kuchu no por a korta. E mama i e tata tur dos a kompronde mesora 
kiko Henri ke men. E tata a guli, i keda ketu. E mama sinembargo tabatin mas 
brio: “Bo mester mira kada kos riba su mes.” 

“Corsou ta jen di fachada,” Henri a responde. “Masha hopi hende ta biba tras di 
un kortina di fantasia. Si kada hende realisa kiko nan personalmente komo individuo 
ta bal i presta, nan lo tabata felis en realidad. Awor aki nan ta sigui fia di un 
grandesa ku nunka tabata existi den e hombernan ku tabata origen di nan existensia, 
a base di abuzu. Ademas tur loke ta blanku ta degenera. M'a mira nan na hopi luga 
i semper m'a hanja gana di saka, i skupi riba nan.” 

“Ta basta awor,” e tata a kai aden. “Mi por jega na kompronde ku kisas fisika- 
mente un nigrita ta atraktivo. Pero ku mentalmente nan bal algu... esei mi ta duda.” 

“I Pushkin? Ralph Bunch? Washington Carver?’ 

“Exepshon, nada mas.” 

E mama a bula den: “Pena la bida bo trese ningun nigrita den mi kas. Mi ta kore 
ku ne.” 

Henri a realisa ku aki ja no tabatin rasonamentu posibel. El a lanta for di mesa 
i tira su ultimo flecha: “Afortunadamente un kantidad di mama pretu no a mata e 
junan degenera ku nan a pari ku blanku. Pasa bon.” 

E no a para skucha sobra komentario. Mesora el a kohe tur su panjanan, sali for 
di kas i bai biba na un pension. 

Henri a kuminsa spar tur loke e por, pa kumpra muebel pa su kas. Na Montanja 
nan a priminti'e un kas di tabla i el a konta Amelia di dje. Pero Amelia a bis”e ku 
e ke sigui traha algun luna serka shon Elena, despwes ku nan kasa, pasobra e no ta 
gusta sinta ketu. Henri a bai di akwerdo ku ne. Pero e problema grandi tabata e 
konsentimentu di Henri su grandinan, pa por kasa. Henri tabata sa ku nan lo nenga 
redondamente. Ma ora el a bin sinta pensa bon, el a realisa ku en realidad no ta 
existi problema. Siendo franko manera semper, el a konta Amelia esei. 

‘Pero, Henri, kon nos ta hasi pa kasa anto?” 

“Fasil. Nos mes ta kasa nos kurpa.’ 

“Ta ki pantomina bo ta papia?” 

“Ken a bisabo ku no por? Ta un homber i un muhe ta kasa nan kurpa. No ta e 
pader. Tur loke e pader ta hasi ta duna bindishon.” 

Amelia su wowonan a span asina grandi. 

‘Tende un kos aki, mi amor,’ Henri a trankilis'e. “Mi sa ku bo no a tende di e 
kosnan aki. Pero t'asina ta.” 

“Di berde mes?” 

“Manera m'a bisabo. Mira aki. Nos tin sinku luna ta namora. Mi tin e plaka pa 
kumpra muebel. Wel, mi ta propone pa nos kasa dia 27 di september. E ta kai riba 
un diasabra. Aki tres siman. Aki den mes nos ta kasa.” 

Amelia a keda mir’e i purba di bisa algu. 

“No. Bo no tin nodi di duda ni kibra kabes. Aki den nos ta kasa. Diesdos or di 
anochi. Mi ta kumpra un bunita bisti blanku pa bo.” 

Di ripiente Amelia a mira den su fantasia un bisti blanku tur na mancha di 
sanger. I na e mes momentu ku el a sinti un ola di plaser korta den su kurpa, a 
pars’e ku un dolo skerpi a buta su barika tembla. 

Tres siman largu, tur dia despwes di sink’or, Henri ku Amelia a drecha e kwarto. 
Henri a ferf e murajanan i e flur. Amelia a kologa kortina i algun kwadro barata na 
muraja. Henter e kamber tabata hole limpi. 

Dia 25 di september Henri a kumpra un flus nobo i e bistí blanku pa Amelia. El 
a trese un botter di shampanja, dos glas i su tape-recorder, riba kwa el a graba 
Marcha Nupcial di Lohengrin. E kama a hanja laker ku slopi nobo i un sobrekama 
bèrdè ku fleko. 

Mientrastantu shon Elena tabata sigui tur e moveshonnan ku atenshon. I komo 
su boka tabata gusta redu, e ku su amiganan tabatin basta komentario, ora nan ta 
sinta kombersa den stupi. 

“Anto ta un mucha homber di bon famia,’ shon Elena a observa. 

Serafina, sinta su dilanti, a sagudi'kabes. 

“Masha tristu mes.” 

“Bo n' ta kere ku e nigritanan ta hasi brúha, pa tene homber na nan kurpa?” 

“Lo ta. E kria ta ku barika?” 

“Mi no ta mira nada.” 

“Henri sa keda drumi serka dje?” 

“Nunka. Prome ku diesun or e sa bai. M'a para skucha tras di jalusi varios be.” 

“Ami no ta komprende kiko Henri por ta mira den un kriá nigrita.” 

“Ami tampoko. Su mama sa di e asuntu ei?” 

“Ai si. E pober ta sufri masha. E no a kere nunka ku su ju homber por a mete ku 
nigrita. Ma bo sa ki t'e kos? Mi ta kere ku nigritanan ta hasi tur sorto di porkeria 
ku homber. Pesei hombernan ta pega nan tras. Bo no ta korda ku m'a kontabo kon 
Jorge mi kasa a mete ku e kriá ku nos tabatin? Ju, m'a reis riba nan den banjo. Mi 
no ta lubida nunka mas e posishon mahos. Un nigrita duru pretu, ku un atras 
onbeskop. Che. M'a zundra Jorge, i kore ku kriá mesora.’ 

Den e kwarto patras den kurá e dos palombanan tabata namora, sin por a tende 
opinion di e dos muhenan den stupi. 


Dia 27, for di sink”or Amelia tabata penjá, bistí. De... su kabei el a sprengu un tiki 
kolonia for di un botter ku Henri a regal’e. Su kurason tabata bati te den su garganta. 
Pensamentu riba su Henri a buta ku el a muha pápa, di moda ku e mester a kambia 
su karson. Tabata parse mintira ku tempu a pasa asina lihe. Sinku luna pasá el a 
konose Henri. Awe nochi porfin lo e por uni kompletu ku Henri, sinti Henri riba 
su pechunan, sinti Henri den su kurpa. I el a kuminsa repasa den su sinti loke Icha 
a sinj’e: “Si bo ta stima bo homber, entrega bo mes kòmpletamente. Chupa su 

lenga. Lagu'e mansa bo tetenan, chupa nan, te ora bo sinti henter bo kurpa ta 
trose. Percura pa bo ta bon muhá. Esei ta hasi e kos mas fasil.” 

Pashon a bolbe lanta ku Amelia, i el a kuminsa frega su belnan riba otro. Ora, 
pasa. Pasa lihé pa jega diesdos or. Mi ke Henri. Mi ta desea Henri. Mare e por 
prinjami awe nochi mes... Algu despwes di shet'or Henri a jega. Amelia a bula 
riba dje i primi'e kontra di su kurpa. El a sinti deseo di morde Henri su kara, 
pasobra Henri a keda masha bunita den su flus nobo. 

“Djis aki, mi amor,’ Henri a kalm”e. “Djis aki bo ta hanja tur kos. Ata m'a trese 
un nasi-goreng pa nos kome.” 

Amelia tabatin hamber, pero a pars'e ku e no por guli. Tur nervioso el a pone e 
kuminda den dos tajo, i nan a kome. Djei Henri a sende su radio di bateria. Nan 
dos a sinta den brasa di otro, skuchando muzik i mirando laman. Pero Amelia no 
por a sinta ketu. Su paden ja tabata herebe. El a primi su pechunan riba Henri i 
frega su bel mei-mei di Henri su pianan. 

“Mi amor,’ el a kuminsa jora Henri. “Aki un par di ora nos ta kasa. Ki diferensha 
ta hasi si nos hasi'e awor aki? Mi tin gana. Butami riba kama, mi amor.’ 

“Ni maske bo kurpa ta na vlandam, mi no ta hasi nada prome ku nos kasa.” 

“Pero mi ta kajente, mi amor.” 

“Mi tambe. Warda un ratu mas.” 

“Maske ta djis un tiki, mi bida.’ 

“Ni tiki ni taka. Aworo bo ta hanja sufisiente.” 

Amelia a pega su kabes kontra di Henri su pechu i sigui keha. Pero ni maske 
kiko el a hasi, Henri no a komplas’e. E oloshi grandi den hadrei patras di shon 
Elena su kas a bati diesun or. 

“Un ora so mas,’ Amelia a bisa Henri, i su deseo teribel a but'e primi Henri 
manera hende desespera. 

Djei el a hinka su lenga den Henri su boka, sera wowo, i gosa kon Henri tabata 
chupa su lenga. Un ratu Henri a laga su mes dirti den pashon. Pero asina el a mira 
ku Amelia a kuminsa tofer na su kil di karson, el a lanta para, bai wak laman den 
bentana. 

“Rabiá bo ta?” Amelia a puntr'e. 

“Ni un ora so.” 

“Pakiko bo a lanta anto?” 

‘Kada kos na su ora. Ma tende un kos aki, mi amor. M'a kontabo i splikabo 
tantu kos tur e lunanan ku a pasa. Awor aki ta falta un ora pa nos kasa. Prome ku 
e momentu desisivo jega, mi ke hasibo un sorto di... eh... examen.” 

“Examen di kiko, mi bida?” 

“Mi ke sa ku bo ta realisa kiko ta bai sosode.” 

“Nos ta bai hasi kos masha dushi.’ 

“Bo no ta pensa otro kos?” 

“Ma ta bo mes ta butami bira kajente, mi prenda.” 

“Basta. Bo sa pakiko mi ta kasa ku bo?” 

“Ata bo sa kaba. Pasobra nos ta stima otro.” 

“I pakiko ami ta stimabo?” 

“Mi ta bo nigrita ideal.” 

“Exakto. Pakiko mas?” 

“Bo ke un ju pretu.” 

“Presis. Sigui.” 

“Eh... un ju pretu... ku ta abo... pero mas neger... pa asina bo persona... mi 
amor, mi no ta korda mas. Pakiko bo ta papia tantu kos stranjo asina? Ata nos ta 
stima otro hopi kaba. Mi bida, djis aki, ora bo kibra mi senjorita, mi ta tenebo duru 
den mi brasa. Asina Icha a sinjami. Maske kwantu dolo mi sinti, mi ta keda primibo 
den mi kurpa. Anto e dushi ta buta e dolo pasa. Anto mi ta sera wowo, habri mi...” 

“Stop ku ko’i loko awor aki. Mi ta papia kos serio.” 

Amelia a spanta djis un ratu, ora el a mira kon Henri su kara a sera. I masha 
sumiso e di: ‘Papia numa, mi bida.’ 

“Pa mi persona hasi e prome paso den e direkshon di sublimashon. Pa mi, i 
despwes mi njetu bira mas neger, mas legitimo, mas noble.” 

“Si, mi amor.” 

“I ken ta kasa nos?” 

“Nos mes ta kasa otro.” 

“Kiko bo mester splika nos ju, si akaso mi muri prome ku e bira grandi?” 

“E meste kasa ku un neger pretu-pretu, pa e pone di dos paso.” 

“Bo ta bon. Awor, kiko ta nifika amor?” 

*Amor? Wel, entregá bo mes kompletu i lubida bo mes den e persona ku bo ta 
stima. Ta bon asina?” 

“Tur bon ku por tin.” 

‘Pero tin un kos ku ta preokupami.” 

“Kiko?” 

“Bo hendenan.” 

“Mi ta hasi loke ami ta hanja bon. Mi hendenan no por dirigi mi destinu.” 

“Pero supone ku aworo nan bin zundrami, ofende mi ju. E kos ei mester ta 
teribel.” 

‘Biba bo propio bida, i ignora hende estupido.” 

“Bo ta bisa asina. Pero kisas nan por amargá mi bida.” 

“Basta papia nonsens. Buta e shampanja ku e glasnan riba mesa. Nos momentu 
ta aserkando.” 

Amelia a buta e botter di shampanja den su baki di ijs i e glasnan riba mesa. 
Pero mientrastantu tabatin un orkan den su pensamentu. El a hanja ku Henri ta 
pinta tur kos masha bunita. Pero Henri tabata lubida kon hende bibu ta. Ata shon 
Elena mes a tir’e un palabra riba Henri, ora e tabata den kushína. Ai, mi Dios, ta 
kiko mi ta hinka mi kurpa aden? Tur Henri su famianan lo Bandon’e. Nan lo lastrami 

na werki. I si mi hanja un ju, e kriatura lo por pasa mal bida... 

Amelia a wak Henri pará den bentana, i bira drecha e sobrekama. E kier a hasi 
algu, ki ku ta, pa kalma su nervio. 

“Kwartu pa diesdos,’ Henri a avis'e despwes di a wak ora na su oloshi di man. 

“Paga lus.” 

A parse Amelia ku Henri su stem a zona di masha lew. El a drei e pera di lus, i 
keda para un ratu inmovil den skuridad. 

“Bin para serka mi den bentana,’ Henri a bis’e. 

Amelia a kamna jega serka. Henri a tene su man i hal'e den kurpa. El a sinti 
kon Amelia su kurpa tabata tembla. E olanan tabata sapatiá kontra di kosta. Nan 
zonidu tabata dushi, trankilisante.Te lew aja un bapor tur na lus tabata pasa. Shelu 
tabata jen di strea. E dos amantenan a keda para den silensio, mirando e bista 
maestoso di shelu ku laman. Un pa un e slanan dje oloshi den hadrei a anunsia 
diesdos or. Ku masha seriedad Henri a tene Amelia su man, wet'e den su kara i 
puntr’e: ‘Amelia, bo ta aseptami komo bo esposo, den tur felisidad i kontratempu 
di bida, te na morto?” 

Amelia a guli skupi i kuminsa tembla mas tantu. Ku emoshon enorme den su 
stem el a kontestá: “Si, Henri mi amor, mi ta aseptabo. Ku henter mi kurpa, henter 
mi alma i tur loke mi tin. Mi pechunan ta di bo, mi kurpa ta di bo, mi barika ta di 
bo. Bo Amelia ta henteramente di bo, te dia Dios tumami.” 

Amelia a sinti kon lagrima a kuminsa basha for di su wowonan. I den su vlandam 
di deseo, el a benta su kurpa den brasa di Henri. Pero Henri a kalm'e i bis’e, ku 
awor e mester hasi e pregunta. Amelia a tuma un kurashi i puntra su amante: 
“Henri mi bida, bo ta tumami pa bo esposa den tur kos te na morto?” 

“Si, Amelia. Mi ta aseptabo. I lo mi sigui proba mi amor pa bo te ora morto sera 
mi wowonan.” 

El a brasa e nigrita temblando i bis’e den su orea: “Awor si nos por bai kama. 
Ban kita panja.” 

Ni un minuut despwes nan tabata lora banda di otro den kama. Streanan a mira. 
Olanan a tende. E dos glasnan ku e tiki shampanja sobrá a tembla riba mesa... 
sigun e flur a tembla... sigun e kama a tembla i keha. 


Na skina di Duana Johan a topa ku Henri. 

‘Karamba, bru, mi por a paga plaka pa mirabo. Ta unda b’a hinka bo kurpa?’ 

‘M’a kasa.’ 

‘Laga di ta pompa. Ku e nigrita?’ 

‘Klaro.’ 

‘Esta baina. I kon e ta den kama?’ 

‘Esei ta mi asuntu.’ 

‘Mira aki, palu. Ta kiko a pasabo. Ja e mierde a hasi brúha pa bo, butabo bira 
chocho?’ 

“Stop ku bo ofensanan, Johan. Komportabo serio.” 

Johan a grita hari i puntra ta for di ki dia tabatin e presioso seremonia. 

“Algun luna kaba.” 

“B”a prinj'e kaba?” 

“Kaswalmente Amelia a bisami antajera ku e no a mira su regla e luna aki.” 

“Fantastiko. Bo ta bon den bo karson. I bosnan a bai biba na Montanja kaba 
manera b'a jega di kontami ku bo tin idea?” 

“Ainda no, Amelia ke sigui traha un poko mas, te ora su barika tin seis luna.” 

“Ban dal un serbes pa selebra e ko’i pendew ei.” 

“Ta dwel mi, Johan. Amelia ta wardami.” 

“Inkreibel. Mi amigu Henri a bira katibu di muhe. Esta un fieldad. Esta dedi- 
kashon. Karinjo, amor. Mira aki, Henri, bo no por laga di ta hode. Lanta foi 
sonjo, homber. Aworo e muhe chombon ei ta subi bo kabes uzabo pa feila.” 

“Mi sa kiko mi ta hasi.” 

“Wel, ami tambe sa kiko mi ta hasi. A jega poko muhe chabalitu na hotel. Bo ta 
djoin?” 

“Loke Amelia ta dunami ta e mesun kos, pero ku amor berdadero. T'esei ta e 
diferensha.” 

“Enfin, ta bo mester sa. Dibertibo ku bo nigrita.’ 

“Pasa bon, Johan.” 

Henri a keda wak kon Johan a drenta Columbusstraat. I e no a sinti ningun tiki 
dwele. 


Amelia su sinti no tabata na su trabow. Pará banda di e mashin di laba panja, e 
tabata blo pensa riba Henri. A la largu e no tabata tende ni e zonidu di e mashin 
mas... Tantu kos stranjo... Henri ta stim'e ku tantu lokura... tur anochi e ta entrega 
su mes na Henri... ora largu te ku el a sali ku barika... E ju pretu ku Henri a desea 
ta den su barika... Henri sa gusta karisja su barika... sunchi su barika... Pero e mes 
no por kompronde... Neger semper tin dwele ku nan ta neger... Ata varios di su 
amiganan a buska homber blanku pa drumi ku ne. No ta pesei e mes a kai pa 
Henri? Henri no ta blanku, pero hopi kla... E hendenan di Henri. Tur e kos aki por 
ta un komedia? E ju den su barika. Sinku luna kaba. Un luna mas e ta traha serka 
shon Elena. Ata shon Elena ta kombersa den sala ku un di su amiganan. Lo ta riba 
dje atrobe. Varios be shon Elena a tira púnja riba su barika. Pakiko? Ta ki rábia 
shon Elena por tin riba dje? Henri ta stimami di berde? No. Si. Si, e ta stimami. 
Nos ta bai biba na Montanja. E ora ei e no tin mester di soporta e púnjanan di shon 
Elena. 

“Tin kos ku ta imposibel,’ shon Elena a jega di observa. 

Lo e ke men e ju aki. Amelia a pasa su dos man riba su barika. I di ripiente el a 
hanj’e ta papia ku e ju: “Mi no ta lagabo pasa mal bida. Mi ta hasi loke Iris a hasi, 
pa e perde ju. E trapi! Mi ta subi te na mitar di e trapi... bila bow. Ai, mi Dios, ta 

ken a mandami. No, mi no por. Mi tin miedu. Mi por muri. Iris a hera di muri. Mi 
no ke muri. Mi no ke mi ju muri. Pero kon mi ta hasi?” 

Kwater dia largu di pensamentu amargo a buta Amelia bira teribel nervioso. 
Henri tabata blo puntr’e ta kiko a sosode. Pero Amelia tabata ganja ku ta pasobra 
e ta korda riba e nasementu di e ju i e dolo. Henri tabata kalm’e, trankilis’e, i 
kont'e kon dushi nan lo pasa den nan kas na Montanja. Ma despues di kwater dia 
ja Amelia tabata tur tolondra. I den su ansha di nervio el a tuma un desishon. 

Djis un ratu despwes ku Henri a sali bai banda di mitar di ocho mainta, el a bisa 
shon Elena ku e ta sinti su kurpa malu, i ku pesei e ta bai dokter pa mira ta kiko. 
Kompletamente disididu el a kamna bai Plasa Brion, kwe un bus di Bandabow ku 
a bah’e te na kas du su tanta. 

“Ta ki bjentu a tirabo aki banda?” e tanta a puntr’e. “Malu bo kurpa ta?” 

Amelia a forsa sonrei i kontesta ku ta un dia liber el a hanja. 

“Di kon bo no a bini ku Henri anto?” 

“Henri tin ku traha. Atardi mi ta bai kas serka dje atrobe.” 

“Hasibo na kas. Mi ta bai den kushina. Mi tin kos na kandela.” 

“Tresten mi ta bai keiru poko, kwe fresku,’ Amelia a ganja. “Mi tin hopi tempu 
sin subi riba e barankanan pabow di kas.” 

“Tene kwidow pa bo no slep ku e barika grandi ei.” 

“Mi ta kwida mi kurpa, Tanchi.” 

Amelia a sali bai den direkshon di e barankanan. Su kabes tabata manera kan- 
dela, tur bruhá. El a purba resa, pero na mes momentu e idea teribel tabata pursi- 
gui'e. El a mira Henri den su pensamentu. Henri ku tabata biba den e lokura di su 
ju pretu. Ma el a hinka den su kabes, ku no por ta posibel. E ju aki no por nase 
nunka. Ta tristesa, problema so lo bini. Henri su bida lo ruina por kompletu. 

“Dios, pordonami,” el a resa, “pordonami loke mi ta bai hasi. Pero mi no por 
otro manera. Shon Elena tin rason. Ta imposibel. Henri su idea ta imposibel.” 

Amelia a subi un baranka di mas o menos dos mester i para wak abow. E 
haltura a pars'e masha grandi. Pero el a sera wowo i bula, kai riba su pianan. 
Mesora el a sinti un dolo fwerte den su barika. Awa a baster for di su wowonan. 
Ma el a sera kurpa i kamna kasi lastrá bai kas di su tanta. Den porta di kas el a bai 
lew, dal abow. E zonidu a buta e tanta kore drenta kas, kaminda el a weta Amelia 
drumi den un laman di sanger. 

Atardi, ora Henri a jega, el a sinta lesa un revista riba kama, sperando Amelia 
jega kas. E no a bira nervioso, pasobra shon Elena a bis'e ku Amelia a bai dokter. 
Aunke el a hanja poko stranjo ku Amelia por a tarda asina tantu. Ma den su mese 
di, ku kisas Amelia por a pasa serka kwalke amiga o konosi. Pero ora och’or a 
bati, el a kuminsa hanja un presentimentu ku algu stranjo lo por a pasa. Mesora el 
a tumba pa Marchena. E ruman muhe di Amelia a kont'e ku e no a mira Amelia. 
Henri a pensa na avisa polis. Pero pa evita skandal, el a disidi di no hasi`e. Despwes 
di a sali for di Marchena, Henri a kamna informa na tur e kamindanan ku Amelia 

tin amigu. Ningun di nan a mira Amelia. Tur nervioso Henri a bolbe kas, pa mira 
ku Amelia por a jega. E kwarto tabata meskos ku el a lagu'e. E kier a puntra shon 
Elena ku e por a mira Amelia, ma komo ja a bira diesun or, e no kier a molostia 
shon Elena. Bon anshá Henri a bolbe sali, i sigui buska, informa tur kaminda ku 
Amelia lo por a pasa. 

Den su desesperashon el a drenta un shap, dal dos whisky tras di otro. Sigun su 
sinti tur bruhá a sigui traha, el a pensa ku kisas por ta otro homber ta den e asuntu. 
Pero el a kita tal pensamentu, pasobra e tabata sa ku Amelia stim'e masha tantu. A 
la largu e no por a wanta mas. El a sali bon purá for di e shap, bai buska un auto di 
huur, pa hib’e na kas di Amelia su grandinan, na Barber. 

Morto spantá e mama a jega na porta ora Henri a bati. 

“Amelia? No, shon Henri. E no a jega aki. Mi no sa unda e por ta. Basta e 
mucha no a bai hasi su kurpa ningun danjo.” 

E tata tambe a sali na porta, pa weta ta kiko a sosode. Mientras ku e mama a 
kuminsa jora, e tata a konseha Henri di bai weta na kas di Amelia su tanta. 

“E tanta stim'e masha. Por ta masha bon ku el a bai ei.” 

“Na unda e tanta ta biba?” Henri a puntra. 

“Santa Marta Grandi. Puntra pa Eloisa di Fema. Tur hende konose su kas.” 

Henri a jama danki i bonochi, bolbe bula den e auto ku a keda ward'e. 

“Santa Marta Grandi,’ el a duna e shafer orden, “Ban pura.” 

E lus di e auto tabata balia riba kaminda. Henri tabata tembla di nervio, kome 
tur su unjanan. Sin muchu difikultat el a hanja e kas, despwes di a pasa den un 
kaminda smalitu di tera. Porta di e kas tabata sera. Djis un krenchi klaridad di un 
lampi tabata sali den e skref na porta ku bentana. Henri a bula subi e dos tret di 
stupi dilanti di e kas i bati duru na porta. 

“Ta ken?” un hende a kontesta paden. 

“Henri. Unda Amelia ta?” 

A keda un silensio den kas. Henri a pone su orea na porta pa e skucha bon. A 
parse ku el a tende un hende jora, mientras un otro a papia algu masha poko-poko. 
I Henri a kompronde mesora ku Amelia ta ei den. Henri a dal un gritu: “Habri lihe, 
sino mi ta kibra e porta aki.” 
| “Mi ta bini, shon Henri. Mi ta bini,” e tanta a kontestá. 
| “Ta un shimis mi ta tira na mi kurpa.” 

Djis despwes e porta a habri na un skref. Den e tiki klaridad di un lampi di 
korozin riba mesa den huki, Henri a mira un muhe gordo pará. Mesora el a pusha 
| e porta habri i drenta kas. 

“Unda Amelia ta? M'a tende kon e ta jora!” 

“Ai, e pober su kurpa ta malu,” e tanta a kuminsa papia ku stem lastimoso. “E ta 
na kama. Awor ei el a pega sonjo.” 

‘Laga di ta ganja ko’i loko. Amelia!” 

Henri a pusha e tanta un banda, dal e porta di kamber habri. Amelia, drumi riba 

kama, a tapa su kara ku laker 1 kuminsa jora amargamente. Bon sara Henri a jega 
na e kama, 1 bisa Amelia ku e mester ban kas mesora. 

“Mi no por, Henri,’ Amelia a jora. “Mi no por. Bai lagami.' 

“Pakiko bo no por? Ta kiko a pasa? Bo kabes ta parew?” 

“Mi no por kontabo, mi amor. Bai, bai lagami. No buskami nunka mas.” 

Mientrastantu e tanta a keda para morto spantá den porta di kamber. Henri a 
bira di golpi, i exigi e tanta pa konta ta kiko a pasa. 

‘Owel... mi shon ta kompronde... Ami ta kere...” 

‘Kere ki demonjo? Papia lihe.’ 

Henri a bira bestia, ranka e laker for di Amelia su kurpa, i mira su esposa drumí 
sin e barika grandi. El a paralisa, bira friw. E no tabata sa kiko e bisa. Tur kos a 
rebultia den su sintí. Su boka a tembla, i el a sinti kon su pianan a perde forsa. Ma 
despwes ku el a bin realisa kiko a sosode, el a dal un gritu: ‘Amelia, mi ju!” 

Amelia a hisa su dos brasanan na laria, manera e kier a lanta i papia algu. Pero 
palabra no kier a sali for di su boka. Henri a kwe su brasanan tene i lant'e. 

‘Unda mi ju ta, Amelia. Papia lihe. Papia!’ 

Pero Amelia a basha na joramentu: ‘Mi amor, mi ta sinti masha dolo. Mi no 
por lanta. Lagami drumi. M'a perde nos ju.” 

Henri a tende e berdad amargo i mesora el a sinti kon henter su kurpa a krak. 
Kompletamente desespera el a kai sinta riba e kama. Awa a basha for di su 
wowonan. Pero djis un ratu despwes el a bira manera razu. Furioso el a bula lanta, 
i grita Amelia pa kont'e tur kos. Gradwalmente el a bin hanja sa loke a sosode. 
Amelia a splika jorando, pakiko el a tira e ju afo, pa e mucha no bin pasa mal bida. 
Henri a sinti kon un tristesa amargo a podera di su sintí. Su mes stem a bira mono- 
tono den su orea. Su kabes a kuminsa bira. E tabata kompletamente kibrá. 

“Abo mes, Amelia,’ el a jora ku ásko i rábia. “Abo ku tantu m'a stima. Bo 
tabata mi ideal. M’a ponebo riba un pedestal. M’a munstrabo kiko ta amor ber- 
dadero. B’a nenga di kompronde. E ju ku tantu mi a anhela. E kriatura ku m'a 
stima den bo barika. Bo ta un burdugu. B’a mata mi ju. Henter bo bida bo konsenshi 
lo sigui pursiguibo pa e krimen sushi ku bo a komete. Dos krimen b’a komete. 
Pasobra espiritwalmente bo a mata ami tambe. Pa bo kreensha estupido. Miedu di 
sosiedad. Miedu di hende ignorante. Miedu di un populacho bestia ku ta kere 
pendehada. B’a proba ku bo ta mes animal ku nan tur. Unda bosnan a dera mi ju? 
Bisami lihe prome mi chokabo mata.’ 

El a bula riba Amelia. Pero e tanta a kore jega serka, ranka Henri. 

‘Den santana di Soto,’ el a bisa Henri. ‘Den un huki pariba, parti nort.’ 

Henri a skupi riba Amelia, pusha e tanta un banda, i sali bai. 

“Mi ta kla,’ el a bisa e shafer i pagu’e. ‘Masha danki.’ 

Sigun Henri a sigui kamna bai pafo riba e kaminda di tera, e por a tende kon 
Amelia tabata grita jora. E tanta tabata blo borota. Henri a subi kaminda grandi, 
pasa dilanti di misa bai pariba. Bientu fresku a buta su kurpa sodá tembla. Rapida- 

mente el a bula e waja di santana pariba di misa. Djei el a sende varios lusafe, pa 
buska e graf fresku di su ju. E tiki lus di lusafe a buta e krusnan tira sombra 
misterioso riba swela. Su pianan di karson a jena ku simianan di jerba-dal-pega. 
Ma tur Henri su tinu tabata konsentra pa buska unda su ju ta derá. Ku ansha i ku 
rábia e tabata buska. Te den e huki parti nort el a topa ku e monton chikitu di tera 
riba un graf fresku. Bon purá el a kita su bachi, pon’e den tera, i kuminsa koba ku 
su mannan. Lagrima tabata basha for di su wowo sigun e tabata benta e tera un 
banda. Asina el a sinti tabla di e kaha, el a kuminsa koba ku mas furia. Un kaha 
chikitu, kolé blow a aparese. Henri a ranka e tapa i sende un lusafe. Ta manera su 
kurason a para djis un ratu, ora el a mira e kriatura pretu den e kaha. 

“Mi ju. Mi ju pretu,’ tabata tur loke e por a bisa. Ku masha karinjo el a saka e 
kadaver for di e kaha, primi'e na su pechu i jora sin frena. 

Algun dia despwes un kunukero a konta polisnan, ku el a weta un homber pasa 
riba e barankanan kontra di laman di nort, banda di shet'or di mainta. 

“I Pachi por a nota ki sorto di homber e ta?” e polis a puntr'e. 

“Si, mi shon, koló kla.” 

“Kiko mas?” 

“E tabata kamna kabes abow.” 

“Pachi por a mira algu stranjo?’ 

“Stranjo? Ahan, si. E tabatin un bonder den su brasa, kontra di su pechu. Mi ke 
ku ta den su bachi e tabatin un kos lorá. M'a mira un manga di su bachi ta kologa.” 

“Ki direkshon el a kwe?” 

‘Stret pa nort. Riba baranka.’ 


Brigida ku Satronilia, dos kriá nigrita, tabata bati un boka di redu kontra di e 
tranke di datu entre nan dos su kurá di kas. 

‘Anto ju, bo mester sa ku despwes ku polisnan a bini serka Amelia, nan a bin 
bis’e ku un homber a mira Henri riba baranka di San Pedro.’ 

“Bo sa ku ta awor aki mi ta tende e asuntu ei?” 

‘Bo ta lew for di notisia. Eloisa, e tanta di Amelia, por ta senjorita dams berde. 
Pero e tin su mal ehempel ku ne. Maske su kas ta dos stap for di esun di nos, e no 
a konta nos ni un pia di palabra.’ 

‘Si ju, manera mi ta kontabo. E ora ei a drenta Amelia un sorto di tristesa. Su 
kurason a kai. El a nenga kumínda. Dos siman el a keda tizga na bida. Anto e 
porko a hanja Santoli prome ku e muri.” 

“Ma ta unda nan a resa p'e?” 

“Kon mi por sa? Ami si no ta resa pa muhe asina ei. Che. Dios librami.” 


den: Pierre A. Lauffer, Kwenta pa Kaminda, Oranjestad, Aruba: De Wit, 1969. p. 63-80 

TANSHA 


Por fin siman pasa djasabra m'a haña chèns di bai hasi Tansha un bishita. Anto ta 
basta tempu kaba el a kombidami bin sinta bebe kòfi i kombersa poko. Ta por mes 
mi n' por a keda sin kumpli kuné, pasobra el a invitami ku tantu karifio i ku un 
sonrisa asina simpátiko ku mi a hañami obligá di bai maske ta un ratu seka dje. 
Despues ku m'a baha for di bòs, mi mester a kana un pidasitu riba un kaminda di 
tera, promé mi yega na Tansha su bohio. Pero asina m'a mira e kasita chikitu di 
tabla den lorada, m'a sinti ku ei mester tin un sefiorita-dams biba. Tabata enditu 
un kas di pòpchi, efèrf blou kla. Anto su bentananan tabata ros, miéntras ku e 
porta padilanti tabata lusi un kolé hel pampuna. Mi por a imaginami kon den kada 
luna di novèmber Tansha mes lo tabata pasa un kuashi di diferente koló, pa drecha 
pa Pasku. 

Den kada bentana, i na porta tambe, tabatin kortina di kanchi blanku sapatiando 
den bientu. I pa tene su porta di kas abri e tabatin un karkó kontra dje blat. 

“Ata mi shon a bin hasimi kontentu.” 

Tansha a saludámi asina m'a yega bati na porta. 

“Drentabu, papa. Anto mi shon a hafia mi kas lihé.” 

“Klaro ku si, Tansha. M'a bisa e shafer bahami na e palu di karawara, manera 
Tansha a splikami.” 

“Tende un kos aki, papa,’ e di, ku e mesun sonrisa dushi, “sintabu den sala un 
ratu asina. Djis e kòfi ta kla.” 

“Ku su kané den dje i ku suku largá?’ 

‘O, ma n’ ta kos di papia mes, mi shon. Mi tin panlefi fresku ku m'a kaba di 
traha awe mainta. Warda bo Tansha djis un ratu asina.” 

Tansha a disparsé den su kushina parti patras, lagami den e sala di mas o 
ménos dos meter i mei kuadrá. Un San Benito, dòrná ku plaka falsu, den su leshi 
pretu, tabata nèt mi dilanti na muraya. Dos kuadro mas, di un fòrti riba un seru i di 
un kas grandi den mondi tabata lusi na e otro murayanan. I riba un mesa di kantu, 
ku pia korkobá tabatin den un leshi pisá di mahòk, un potrèt blikiá di un hòmber 
ku mustashi manera man “i krènk. Kasi e tabata choka den un kòl haltu ku un 
dash'i pushi balente grandi. Na kada banda dje potrèt ei tabatin floreru, yená ku 
flor di papel. Na muraya, tras dje guengu su potrèt, tabatin un kalènder bieu di 
kabana, yená ku tarheta postal. M'a kalkulá ku e potrèt lo mester ta di Tansha su 
tata o kualke ruman hòmber. 

Un ratu despues Tansha a kana drenta ku dos kònchi di kòfi riba un teblachi, 
huntu ku un tayé yen di panlefi. Tabata agradabel pa mira Tansha su figura: chikitu, 
tènchi, masha pèrtinènt, ku su shimis manga largu, e kara djis un krenchi ploitu, 
su dedenan flakitu, i, mas atraktivo ku tur esei, e atrakshon dushi ku su virginidat 
a mantené den su kara. Tansha a buta e teblachi ku e tayó riba mesa, kai sinta na 

mi man drechi, i nos a hala na kombersashon. Tansha tabata hari, dal man riba pia 
ku alegria di un mucha di djeseis aña. 

“Anto mi shon sa, tur loke mi gana ku mi trahamentu di kokada, tentalaria, 
papilon, panlefi ku e kosnan ei, mi ta laga mi subrina Virginia bai pone na banko 
pa mi. Pasobra mester pone un sushi di sèn un banda, shon papa ta komprondé? 
Kualke kos por pasa un hende. Anto awor aki bo mester sintibu pa bo drumi den 
hòspital. Ma si bo tin bo sèn wardá, bo kabes ta fresku.” 

“Ta Tansha su tata esei?’ m'a hasi ko'i kaweta, munstrando riba e potrèt riba e 
mesa di kantu. 

“Esei? Ai nò, mi shon. Ta mi namorado Nikolas.” 

Tansha lo mester a nota e ekspreshon di no a komprondé riba mi kara. Pasobra 
el a pone su dos man den skochi, sigui splikami: “Kola ta na Panamá. Pasobra aki 
e no por a gana basta. E pober a bai traha aya, pa spar plaka pa nos kasamentu. Mi 
shon sa, dia ku Kolá a barka... ata... wardami. Mi tin e fecha skibi tras dje kalènder.” 

Tansha a lanta, bòltu e kalènder di kabana i lesa na bos altu pa mi tende. 

'16 di agosto di 1927. Si, mi shon. Mané mi ta bisabu. Dia el a bai, m'a yora 
mashá. Pero el a primintimi ku e ta keda soltero, pa asina e tin basta plaka, e bolbe 
Kòrsou, pa nos kasa. E postalnan ku mi shon ta mira ei, ta di dje. Esei si ta di dje. 
E no sa lubidá su Tansha pa nad'i mundu. Tur aña e ta mandami un pa Pasku. Anto 
shon papa sa, Kola ei ta un hende masha strafo. Balor di un dies aña pasa el a 
skibimi den un karta, ku dia e ta bolbe Kòrsou lo ta un sorpresa. Pasobra e no ta 
manda avisami di antemano. Esta baldadi, no mi shon. E por reis riba mi un ora pa 
otro. Ta pesei semper mi ta tene mi kamber limpi. Bin mi ta munstra mi shon.’ 

Huntu ku Tansha m'a lanta bai den e pidasitu kamber nos tras. E kama di heru 
di dos persona tabatin lansó limpi riba dje i dos kusinchi ku slopi bòrda. Den huki, 
parti pariba, riba un mesa, tabatin e kanika ku e kònchi di laba kara. Na kantu un 
habon nobo, den su papel, i un sèrbètè limpi kologá. 

Ta mas ku klaro ku no tabata falta e altá chikitu ni e diferente potrètnan di 
santu na muraya, i bou di kama un wea di rèspèt, kolé ros. 

“Mi shon mester komprondé,” Tansha a dunami poko detaye mas, “ku Kola mi 
namorado ta hende ku ta gusta mashé pa tur kos ta limpi. Ta un hòmber masha na 
su punto. Ami mes ta drumi aki bou den huki riba mi kam'i pushi. Pasó tur kos 
mester keda nèchi, pa si Kola blo riba mi, e por tira kurpa riba kama limpi. Shon 
papa, tende un kos aki. Dia Kola bini, nos ta kombidabu pa kasamentu. Ki” bo di?” 

M'a primintí i hari, pa mi no yora.Den sala nos a sigui kombersá, bebe kòfi, 
kome panlefi. A la largu m'a bin haña sa tur Kolá su lokura, su deseonan 1 su 
moda di pensa. Tansha a pint'é asina eksakto, ku kasi mi por a mir'é mi dilanti. 

Banda di shet’or di anochi m'a sali bai kas, ku intenshon firme di pone e istoria 
aki riba papel. Pasobra mi no por a komprondé kon Tansha tabatin e fe di keda 
spera kuarenta i dos afia largu. 


den: Pierre A. Lauffer, Lágrima i Sonrisa. Willemstad, Kòrsou; Fundashon Pierre Lauffer, 
1996 (1973). p. 31-34 

Mi ke kere, 

mi ke tin sosten, 

pasobra mi paden 

ta grita ku konstansha 

pidi mediashon di un Dios. 


Ma si mi weta kuantu kos 
ta ruiná mi bida, 

anto pordonami si mi duda 
ku tin tata di bondat ainda. 


Boso tur ta pretendé k'e t'ei 
obrando ku poder di amor. 

Ma si t'asina 

anto pakiko mester bira lomba, 
gaña fada, 

gana morto 

sin ke dal aden 

pa yuda poko yu 

ku no a pidi pa nan bin na mundu? 


Pordonámi 

si mi lanta reklamá. 

Tristesa ta komemi, 

mi sintí ta shorotá ku faha di doló 
i den abismo ku mi ta bentá 

e wowo di mi alma no por mira 
ni baranka ni tronkon 

pa brasa den mi skuridat. 


3 di yüli 1968 


den: Pierre A. Lauffer, Lágrima i Sonrisa. Willemstad, Kòrsou: Fundashon Pierre Lauffer, 
1996 (1973). p. 23 

ELIAS I ALMASOLA 


Komo blekeru ya Elias no tabata konta mas. No ku e ker a realisá esei. Pasobra el 
a sigui purba bende su produktonan. Ma kontra e kompetensha hapones e no por a 
nasi nada. De bes en kuando un ke otro muhé bieu tabata bin kumpra un panchi o 
un trepochi. Pero ademas di esei Elias su wenkel tabata ketu, i Elias tabata sinta 
ku kara tristu, mirando su solderbout, su skèr grandi di kòrta bleki i su báranan di 
staña. 

E úniko kliente den e último dos siman tabata un mama di kas ku a bin puntra 
preis di un trepochi. 

“Dos sinkuenta,” Elias a kontestá. 

“Hesusei,” e muhé a dal un gritu i pone man na kabes. “Riba Dempel mi ta haña 
un mas grandi pa un sinkuenta so. Anto tin flor riba dje tambe.” 

Elias a bira bestia, kuminsa zundra tur e kapitalistanan komersiante ku ta kita 
pan di un hòmber trahadó. E machi a haña mashá straño ku Elias a bira bedèm 
asina di gólpi. Ku un sonrisa forsá el a yama ayó i bisa Elias ku e ta bai pensa e 
asuntu. 

“Esei lon” bolbe mas,’ Elias a gruña. “Awendia ta blo porkeria nan ta kumpra. 
Basta e ta barata.” 

Bon sará el a benta e trepochi riba un mesa, kai sinta riba su banki, pensando 
| kon e por gana plaka. 

Paf6 den kaya un tròk grandi a kore pasa. Sigun e boroto dje motor tabata 
dirtiendo den distansha a parse Elias ku e silensio den su kuarto a bira insoportabel. 
El a dal un rosea grandi, lèn su kabes kontr’i muraya i keda mira e plafòn blanchá 
blanku. Meimei di dos balki tabatin un araña den su nèshi. Algun muskita tabata 
ronka bai bini. Te leu ayá e por a tende papiamentu di algun mucha. Mientrastantu 
Elias tabata sofia di mil i un posibilidat pa gana hopi plaka. 

“Folester!” a dal na su sinti. “T'esei t'e kos!” E mester a trata na bira folester. 
Ku e djap ei bo por gana bon plaka. I bon mirá bo no tin mester di ningun klase di 
kapasidat espesial. Esta bobo di dje ku nunka e no a kòrda riba e posibilidat ei. 
Anto ta mashá simpel: Buska e deklarashon di dokter, pa dera e morto... bai ofisina 
di Bevolking... palabrá ku pastor tokante respòns, misa i klok i despues buska e 
kobadé di buraku. Ta kos ku un mucha por hasi. Tur loke bo mester ta poko postin 
i un kara importante, serio. Esei mi tin kaba. Ya mi tin kuarenta i ocho aña, kabei 
un poko blanku i frenta será. 

‘Kla bo ta, Elias,’ e di den su mes. El a sonreí, despues sera frenta, p'e haña un 
| ekspreshon serio. Aworo l'e praktiká dilanti di spil. Fantástiko! E hendenan na 
morto lo mir'e i trat'e ku respèt. Ta di kon nunka e no a pensa e kos aki? Anto bo 

mester sa ku Lorenzo, e folester di su parokia tin dos luna kaba drumi den hospital, 
muriendo. Lorenzo lo no mira afia nobo mas. No ta nèt bon pa e bai papia ku 
pastor? Esei lo konsidera ku Elias ta e solushon. Di pursi Teodor, esun ku ta na 
lugá di Lorenzo, tambe ta balente mankaron. Teodor no tin figura di folester. Muchu 
gordo. E ta kana purá manera snepi. Esta mahos. Un folester mester ta outoritario 
i kana ku kara na laria. 

Elias a bula lanta, kuminsa kana bai bini, i ku stèm pisá e di: “Famia, amigu i 
konosinan por kuminsa kana tras dje defuntu.’ 

E mes a gosa e zonidu di su stèm. 

Bon purá el a sali fo'i su wenkel i tira un bista riba su muraya dilanti. Mester a 
pone un bòrchi. Elias Fertino Folester. Anto number di telefon tambe. Elias blekeru 
a para gosa, mirando tur e hendenan ku ta pasa riba kaya. 

“Tur ta bira mi kliente,’ el a hari falsu. “Si fo'i kada un mi saka sinkuenta 
florin... kisas kuarenta o trinta... Promé ku Pasku mi tin un outo nobo...’ 

Kantando alegremente Elias a bolbe drenta su wenkel, pasobra e tabatin sigur 
ku lo e logra. 

I por siertu su deseo a keda kumpli. Ni un siman despues el a haña notisia ku 
Teodor mester a tuma retiro. Preshon haltu tabata molosti’e. Lorenzo, esei a baha 
pa sawaka. Pastor a nombra Elias komo su folester di parokia i riba e mesun dia 
Elias a klaba su bòrchi na muraya. Su wenkel a bira su ofisina. 

Awor a bira ku Elias ta kana den su flus pretu, ku su kastol, i pega sinta lila o 
pretu na bachi di esnan ku ta kordondrager. Ku stèm pisá e tabata invita famia, 
amigu i konosí pa sigui tras di morto, i ku su kara na papiyòt e tabata kana ku 
postin eksagerá mas dilanti. 

Durante e promé luna kos no a bai malu. Den djeseis dia el a hiba djesun hende 
santana. Plaka tabata drenta dushi. Ta di kompronde ku Elias a saka su outo nobo. 
Ma sin e mes realisa kayente di plaka a penetra su sesu. Tur dia e tabata sera porta 
ku bentana di su oficina, pa e sinta konta plaka. I awor a bin sosode ku e blekeru 
ku antes por a drumi trankil di dje, tabata keda lantá te lat anochi den kama, sin 
por pega sofio. Rikesa, kas grandi, un boto di luho ta loke tabata pasa den su sinti. 
Su mirada a bira falsu. I asina e tende ku un persona ta grave sea na kas o hospital, 
e tabata bira kontentu, pensando riba e plaka ku e ta bai gana. 

Ma den tur esei tabata strafio ku su entrada a para bira menos. Den henter luna 
di september el a hafia únikamente nuebe entiero. Den luna di oktober el a hafia 
seis. Luna di november tabata pió. Dje djesdos entieronan den su parokia el a 
haña solamente tres. Elias no por a kompronde ta pakiko. At'e tabata hasi su 
esfuerso! Pero famia dje defuntunan si tabata sa e motibu. Pasobra a sosode varios 
be ku mucha bandidu riba kaya a hari e folester i grit'e ‘Elias fantochi’ o ‘Elias 
kara na papiyòt’. Aunke e personanan tras di morto a hafia esei algu mashá mahos, 
nan no por a kita e muchanan su rason. En realidat Elias tabata kana manera un 
payasu dilanti dje waha di morto. Anto su kara ridikulo. Bo mester a wanta pa bo 

no hari ora e pasa. Su manera di sera frenta i mira ku un seriedat espantoso tabata 
kishikibu pa hari. 

Asina a bin sosode ku un famia di un defuntu a observa: “Mi no ke e makaku ei 
na morto.” 

Rapidamente e palabra aki a pasa den pueblo. E konsekuensha tabata ku a lo 
largu ningun hende no ker a buska Elias mas komo folester. Nan tabata buska otro 
folester. 

Elias a desesperá. Ya e mester a lanta basta plaka for di su buki di banko, pa 
paga kuota di su outo nobo. Anto e mester a paga pan i kuminda, awa i lus. 

Den su tristesta el a disidi na bai seka un kurioso. Ma esei a kost’e basta plaka. 
Sin yuda ku nada. Elias por a grita di rábia. I den su ansha el a kuminsa pensa riba 
Almasola. El a yega di tende ku varios hende a buska yudansa di diabel. Na momen- 
tu ku tal pensamentu a dal na su sinti, el a spanta. No! Esei ta di mas. I por siertu 
e no tabatin kurashi. Pasobra el a yega di tende ku e persona ku a sera un kontrato 
ku almasola lo muri un morto mashá kruel i ku e ta bai fiernu tambe. Henter Elias 
su kurpa a tembla di sustu, pensando kiko por pas’e. Lo mester tabatin otro manera 
pa sali for di problema. Pero e no tabata sa kon. 

Bon nervioso el a abri un bòter di wiski i bebe golos, keriendo ku asina e por 
pensa mihó. E oloshi riba su eskritorio tabata marka dies pasá di shete. 

Despues dje di sinku beter Elias a pensa ku no tin otro salida sino Almasola 
mes. E mester a papia ku Almasola. Ya e promé siman di desember tabata tra'i 
lomba. I te ainda e no a haña ningun entiero. El a seka sodó fo'i su frenta i ripará 
ku su frenta a kuminsa bira fofo. Efekto dje wiski. 

A la largu Elias di na bos altu: “Ki mi tin kunes. Mi tin mester di plaka. Awe 
nochi mes mi ta bai kòmbersá ku Almasola. Den mondi di Kurá Spè. Pasobra 
morto lo mi haña. Shen. Mil entiero pa Elias folester.” 

Disididu el a hinka e bòter di wiski den su saku i sali for di su ofisina. Awaseru 
tabata kai. Kabes abou el a kana pasa den kaya sin mira e hendenan ku tabata lanta 
pia pa yega nan kas. Outonan pasando den kaya tabata spat awa. Pero Elias no 
tabatin tinu pa nan. Ta Almasola el a sali buska. I hopi plaka. 

El a drenta un kaya di tera, kuminsá chambuké den lodo. Den e último kas den 
e kaya ei el a tende poko hende hari. Un mucha chiki tabata supla un trompèt di 
huguete. 

“Hari numa,” Elias a grufia. Su kara a haña un ekspreshon di falsedat. “Aworo, 
ora mi papia ku Almasola, ami ta hari boso tur.’ El a saka e bòter di wiski fo’i su 
saku, dal un beter i disparsé den skuridat. 

E kaya a bira smalitu. Kantu di kaminda tabata yen di yerba. Elias a sinti e oló 
di tera muhá den su nanishi. Djis un momentu a pasa den su sinti ku e por kai den 
kualke buraku i kibra un pia. 

“Mas leu den mondi mi mester ta,” e so tabata papia, , kaminda ningun hende 
no por mirami ni tendemi.” I sigun el a sigui kana el a zwai man den laria su 

dilanti, pa hala e ramanan ku tabata dal den su kara. 

“Almasola,” e di ku stèm raché di ròm, “Elias mester di bo yudansa. Sali pa 
kaba, Almasola.” 

Pokopoko el a sigui trapa den e tera moli, drentando mondi mas i mas. Kada be 
rama di palu tabata raska su kara. Su pianan tabata djublum den lodo, ina momentu 
ku el a hera di trompeké riba un baranka di pieda, el a zundra. 

“O Almasola ei!” el a grita. 

Su stèm a zona mahos den silensio dje mondi. No tabatin ningun kontésta. El a 
fula rondó di su kurpa i gara un tronkon di palu. Pero mesora el a kita man, pasobra 
e tronkon muhá a buta su kurpa kue rel. Tur kaminda den mondi e palunan tabata 
keha. I awaseru a sigui bati riba su sombré. Kasi el a bira razu. 

“Almasola!” el a grita ainda mas duru. “Mi ke papia ku bo.” 

Di ripiente un para a bati ala, pasa su dilanti. Elias a fula su frenta, su kara isu 
boka. Tur tabata friu. 

Bon sará el a bolbe saka e bòter di wiski fo'i su saku, bebe golos. Djei el a hisa 
e bòter benta leu i grita: “Almasola, Almasola Bini pa kaba. Mi tin mester di 
plaka!” 

Un zonidu mashá mahos a kore pasa den mondi i na mes momentu un vlandam 
di kandela a lanta bula foi suela. Elias a tembla di sustu i sera wowo. 

“Ata Elias, mi bon amigu,” el a tende un stèm straño su dilanti. Di ripiente 
Elias a sinti un olé fuerte di suafel ku shinishi. Temblando manera bara berdè el a 
abri wowo i mira un figura espantoso su dilanti. E kandela ku tabata rondoná 
Almasola a buta Elias sinti mashá kayente. Elias a bèk un krenchi i gagia: “A, a, 
almasola.” 

“Bo tin mester di mi yudansa,’ e diabel di. 

“S...ss...si,” Elias a logra saka palabra. 

“Lo ta plaka.” 

Elias a kabishá kabes i konta den purá kiko ta pasa. 

“Ma ta klaro ku bo por konta ku mi,” Almasola a primintié. 

“Tuma.” 

I mesora e diabel a pusha un pida papel i un kuchú den Elias su man. 

“Ki” mi mester hasi ku esaki?’ Elias a puntr’é. 

“Kòrta den bo plant'i man,’ Almasola di. “Anto bo ta firma e kontrat aki ku bo 
sanger.” 

“Mi n' por,’ Elias a keha, i el a kita kara. 

“Ta bon anto,” Almasola a kontestá. “Den e kaso ei nos no por hasi negoshi. Te 
aworo.” 

“Nò, pa fabor no,’ Elias a yora. “No bai lagami. Mi ta firma e kontrat.’ 

Morto spantá 1 temblando Elias a tuma un kurashi, sera wowo i dal un kòrtá 
purá den su plant'i man. Sanger a kuminsa kore i Elias a sinti manera e ta bai leu. 

“Firma, Elias, firma!” Almasola a grite. 

Elias a purba mira riba e papel i firma su nòmber ku man tur tembla-tembla. 
Mesora Almasola a ranka e papel for di su man. 

“Ta kiko m'a firma?’ Elias a puntra e diabel. 

“Ku mi ta hafia bo alma ora bo muri.” 

“Mi alma?” Elias su stèm a zona desesperá. “Nò. Esei si no por.” 

“Kalmu, Elias. Keda kalmu, mi amigu bon. Ta kiko ta balor di bo alma? Nada 
partikular. Kòrda bon ku pronto lo bo ta un hòmber rikisimo. Tur kos bo por 
kumpra. Un kas grandi, flus karu, bon wiski. Tur hende lo respetabu. Nan lo lastra 
bo dilanti i lembebu, pasobra bo ta riku.” 

Elias a hari manera mucha sokete. Den su pensamentu el a mira su outo, algun 
kas grandi, un yate ku el a mira den un revista merikanu. Ke men anto ku awor l'e 
bira un hòmber riku, di peso, respetá. El a kuminsa hari manera hende kèns. Su 
boka a tembla. E ker a bisa algu. Pero di ripiente e kandela i Almasola a disparsé. 
Blo e oló di shinishi ku suafel a keda kologá den mondi skur. 

Elias a basha grit'i harimentu i kore purá bai kas. Ei el a likidá mitar bòter di 
wiski, pa pega sofio mesora. 

Su siguiente dia mes ya e tabatin ku regla un entiero. E dia despues un mas. 
Henter siman e tabata okupa. Plaka a kuminsa yobe. Pesei ora telefon a bati djasabra 
anochi, banda di dies or, Elias a sonreí asina el a lanta e bosina. 

“Ta Elias?’ un hende a puntra. 

“Na mi shon su òrdu,’ e folester a kontestá. 

“Bo papa a kaba di muri,’ e stèm di, “atake di kurason. Bo ta bin mesora?’ 

Elias a paralisá di spantu. Su rosea a bira kòrtiku. El a keda mira e bosina ku 
rabia, sin por saka palabra. 

“Halo, halo, halo,’ e stèm a yama. Elias a pone e bosina riba e telefon i kokochá 
bai sinta den un stul. 

‘E sinberguensa a mata mi tata,” el a logra papia despues di un ratu. ‘Pero mi n' 
ta guli e kos aki.” 

Bon sará el a kore sali fo’i kas i tres kuart'i ora despues e tabata seka Almasola 
den mondi. i 

“Esei no tabata e idea,’ el a grita rabiá. “Ora m'a pidibu hopi entiero, mi no a 
menshona mi mes famia.’ 

‘Tende un kos aki, mi amigu,’ Almasola di kuné. “P'ami tur morto ta morto. 
Pero lo mi hasi un esfuerso pa tene kuenta ku bo deseo.’ 

Elias tabata tristu di su alma ora el a yega kas di su tata. El a regla e entiero, 
pero ku awa na wowo. 

Ma su tristesa no a dura largu. Deseo di plaka a but'e bira siegu i hasi su 
kurason bira duru. Ademas di esei e tabata okupá konstantemente. Den e di dos i 
e di tres siman di desèmber e tabatin mashá trabou. No a pasa ningun dia sin 
entiero. E tabata bisti dashi pretu, pa tur hende mira ku morto di su tata a kous’e 
mashá tristesa. Pero ya Elias tabatin otro pensamentu. E ker a gosa dje plaka ku 

tabata drentando tur dia. Ta klaro ku e no por a keda Punda pa selebrá Pasku 
manera e ke. Hendenan lo papia i kritiká. Pesei el a hür un kasita na kunuku. Ku 
algun bon amigu di konfiansa lo e pasa Pasku i dos dia di Pasku na kunuku, na 
laman, ku hopi kuminda i bibida. 

Ya e tabatin seis bòter di wiski den baul di su outo. Nan lo bai ku tres mucha 
muhé, pa nan pasa un pleizi di grita. Mayan anochi l'e kumpra sinkuenta liber di 
ijs. 

‘Aki ta, Elias,’ e empleado di gobiernu di, i entregá e folester e diferente papel- 
nan nesesario. Elias ku tabata pensando leu a spanta un momentu, gruña algu i 
tuma e envelòp. 

Un ratu despues, mientras e ta pasa spit den su outo, a pasa den su sintí kon lo 
e diberti i balia ku e mucha-muhénan. 

“Hei, Elias!” un stèm di muhé a grit'e sigun e tabata pasando Ser’i Pitermai. El 
a brek i hala kantu. Un muhé gordo, ku un lensu mará na kabes a basha kareda pa 
yega serka Flias. 

‘Elias,’ el a kuminsa papia anshá. “M'a buskabu tur kaminda. Awor ei Mamachi 
a muri di ripiente. Sinku pasá di djesun. Nèt e tabata kushiná aros pa merdia.’ 

‘Kiko?’ Elias a dal un gritu. ‘No ta posibel. Un ora pasá el a pidimi kumpra un 
bòter di ponche krema p’e i un tarheta di Pasku. Kon e kos a sosode? Papia!’ 

‘E di ku e ta sinti un doló den su pechu. Djei el a dal un gritu, kai morto.’ 

Elias a gara e stür di su outo, keda mira su dilanti. El a sinti kon su stoma a wal. 
El a guli i sagudí kabes. Su kara a hala i lágrima a kuminsa basha fo’i su wowo. Ke 
men anto ku Almasola a mata su mama. E ta bai p'e mierdè. Mañan anochi, despues 
di entiero. 

Henter dia Elias a sinta banda dje kaha di su mama, sin bisa un pi'e palabra. 
Ku mashá kuidou e hendenan na morto a pone man riba su lomba, sigun nan 
tabata kondoler e. Ma ni un be so Elias no a hisa kara. E hendenan a kompronde 
ku Elias mester tabata masha tristu... 

Despues di entiero Elias a kore bai su ofisina i sera su kurpa ei den. E boroto di 
kaya a dun’e rabia. E hendenan hariendo, kargando saku di kuminda pa fiesta di 
Pasku a molosti'e. E no ker a tende nan beheit. 

‘Mañan ta Pasku,’ el a pensa, “i mi mama no t'ei.” Kompletamente amargá 
el a kai sinta na su eskritorio i keda mira e oloshi na muraya. 

“Kuartu pasá di seis,’ e di den su mes. ‘Awe nochi mi ta regla su kuenta p'e.” 

Den kaya e alegria pa fiesta di Pasku tabata oumentando. Outonan tabata kore 
pasa, bashando pitu. De bes en kuando Elias por a tende stèm di hende riba kaya, 
deseando otro bon Pasku. Nan alegria tabata kous’e doló. Den silensio di su kuarto 
tabatin únikamente e zonidu dje oloshi i di su rosea pisá. A pars’e ku e por a tende 
stèm di su mama. Ta manera su mama tabata menta su nòmber, sin renkor i ku un 
sonrisa riba su kara bieu. Den su pensamentu el a mira su mama sintá den e stul di 
zoya pretu den komedor. 

‘Elias, mi yu,’ e mama di karifiosamente, “sin rikesa bo por ta muchu mas 
felis.” 

E folester a sinti ku e no por a wanta mas. Di gòlpi el a basha na yoramentu. El 
a pone kabes den dos man i yora ku doló di su alma: ‘Mamachi, pordonami. 
Pordonami pa fabor.” 

Su lagrimanan a muha pida papel riba su eskritorio. 

‘Pasa un bon Pasku,’ stèm alegre di un mucha muhé a grita riba kaya. 


Ku un rosea pisá Elias a lanta kabes despues di un ratu i keda mira e kalènder na 
muraya. Su wowonan a keda fiha riba e sifranan kòra dje 25 di desèmber. E tabatin 
deseo di sinta medita riba e trankilidat ku antes e tabatin. E pas ku tantu be el a 
yega di sinti. Promé ayá e por a sinta ora largu dilanti di su wenkel, mirando e 
streanan na shelu. Nunka e no a sinti miedu. Pero awor aki! E spantu teribel ku 
tabata buta su kurason bati duru. Tur sorto di pensamentu a kore pasa den su sinti. 
E plaka. Almasola. Su mama. Morto. Su tata. Morto. E kontrat. Su alma. Kima 
eternamente den fiernu. E palabranan a sigui bati manera mukel den su kabes. I el 
a sinti kon un dolé a kuminsa sera den su pechu. Henter su kurpa tabata tembla. 
Sodó a kore fo’i su kara. Morto spantá el a kue su kabes tene, despues su kamisa. 
Ku dos man el a sker su kamisa i grita: “Mi Dios, mi Dios. Salbami!” 

Den un dje kasnan ei banda nan tabata toka un disko. Un stèm di hòmber tabata 
kanta “I'm dreaming of a white Christmas.” 

E kantika a zona leu, vago, mashá leu... 


‘Parse ku e kos aki ta den su famia,’ e dokter di, sigun e tabata firma e deklarashon 
di morto. “Su tata i su mama tambe a muri di atake di kurason.’ 

‘Asina m'a tende,” e polis pará banda dje dokter a kontestá. “Ma mi n’ ta haña 
ku ta agradabel pa baha pa sawaka nèt dia di Pasku.’ 

“Di kon?’ e dokter a puntr’e. “E no tabatin un rosario den su man ora boso a 
hañ'é aki den?” 

“Si. Un rosario di plata.” 

“Anto mi ta kere ku awor akí e ta selebrando su Pasku seka San Pedro. Mira 
kon trankil su ekspreshon di kara ta. Lo e tabata sinta resa na momentu ku el a 
haña atake. Otro kos. Bisa na warda ku awe mi ta na Wespen. Si tin mester di mi, 
bo ta yama telefòn.’ 

“Ta bon, dokter. Pasa bon Pasku.” 

“Danki. Igualmente.” 


den: Pierre A. Lauffer, Zumbi, Spiritu, Almasola. Willemstad, Kòrsou/Oranjestad, Aruba: 
Van Dorp, 1975. p. 22-29 

Pierre A. Lauffer 


LO MI BOLBE 


Bòw di ala di flamingu rapido 
Laman ta karisiá-bo den kustia, 
Ripitiendo su eterno melodia 
Suavemente ku murmuro timido. 


Mester ta un amor masja sinsero 
Páranan a sinti pa bo humildad, 
Ku nan a basja na gran kantidad, 
Bin dòrna bo sekura altanero. 


Riba bo, Bonaire, pa mi ja ta sufisiente 
Di por biba den olvido i na pas, 
Lagando e trankilidad di bo ambiente 
Penetrá-mi poko-poko mas i mas. 


Lo mi bolbe atrobe na bo plaja, 

Na bo kósta, den bo móndinan. 

Lo mi bolbe i kamna sonja den bo kaja, 
Bo sabana i bo salinjanan. 


Lo mi bolbe. Mi n’ por ninga kòrda 
Kon b’a graba ku sonrisa di bondad 
Bo nòmbr den mi pechu i sinta bórda 
Den mi alma bo mes márka di fieldad. 


Lo mi bolbe. Bo jamada ta gritá-mi 
Unda lew ku mundu por tirá-mi. 


Lo mi bolbe sempr atrobe den bo brasa, 
Laga mundu grita, laga tempu pasa. 


den: Pierre A. Lauffer, Njapa, Willemstad, Kòrsou: [s.n.], 1961. p. 35 

Pierre A. Lauffer 


37 


Bubuchi tabatin un fe siegu den San Antoni. Pero e tabata di opinion, ku ta un 
imagen grandi lo por a produsi milagro grandi. Pesei el a hisa e imagen chikitu di 
San Antoni ku e tabatin riba e alta den su kwarto, tir'é trankilamente den kaha di 
sushi, i kumpra un imagen balente grandi pa dosshen florin. 

“Tende un kos aki, Papa Toni,” el a kuminsa papia ku e imagen nobo, buta riba 
un mesita den su sala. “Diadumingu awor tin brijechi di San Dumingu. Aki ratu 
mi ta bai fia shen florin, pa mi kumpra number 37. Kwater number di bintisinku 
florin pa un. Awor tendemi. Korda bon ku ta plaka fia. No hasi ko’i chombon i 
lagami na kaja. Bo sa masha bon ku semper mi tabatin fe den bo. Bo ta pal'i gai. 
Pesei semper ba hanja bela ku flor serka mi. Ta klaro ku mi ta masha gradisidu pa 
tur loke bo a laga slek pa mi. Pero awor aki m'a disidi ku ta premio majo mes mi 
ke. Ta bo tin palabra. Fix e asuntu aki pa mi i perkura pa e sali den kabes.” 

El a karisia kabes di e imagen, pasa man riba su lomba, i sali bai ku konvikshon, 
pa kumpra su numbernan. 

Su diadumingu despwes, banda di mitar di dies, Bubuchi a sinta na su hehehe 
dilanti di radio, i skucha kon nan ta jama e numbernan di San Dumingu. 

Kos a bai fututu. Ora nan a kaba di jama ultimo number, Bubuchi a realisá ku 
el a keda ku un debe di shen florin. Sinembargo Bubuchi no a pèrdè kurashi. Djis 
despwes el a bolbe bai fia shen florin mas serka otro hende, i bolbe kumpra kwater 
number 37 di bintisinku florin pa un. 

“Ma ta pakiko bo ta antohá ku 37?’ su amigu Leonardo a puntr’é, ora nan 
tabata para kombersa banda di plasa di Otrobanda. 

“Ta trinta i shete anja mi tin,” Bubuchi a splika. 

“I ken bo ta pidi pa judabo? Martin de Porres o Toni?” 

“Pa mi ta Toni t'e toro.” 

‘Pero bo sa ta kon bo tin ku trata ku Toni?” 

“Klaro. Papia ku ne. Splik’e e sitwashon i bis’e ku kos ta perta.” 

“Bien berde semper bo ta sali perdi. Bo ta lubida ku Toni den su tempu tabata 
un parandero di grita. Bo mester kanga saja ku ne, zundr’e, korta su kurpa ku 
palabra, dal e un bofta. Anto e ta spanta. Pasobra e ta kere ku e ta perde un di su 
hendenan. Mesora e ta laga fir pa bo. Bo n’ ta kompronde ta kon mester trata?” 

Bubuchi a keda wak Leonardo duru den su kara, i para pensa un momentu. 
Djei el a gradisi Leonardo pa e bon konseho i baha pa kas. 

“Hal'e na un bon zundrá,’ Leonardo a grita sigun Bubuchi tabata kamna bai. 

Su siguiente diadumingu Bubuchi tabata sintá atrobe dilanti di su radio, bon 
nervioso i kasi pa rementá di nervio ku ansha. 

“Veinte pesos,’ e stem na radio di San Dumingu tabata kanta kada be. Bubuchi 
a kuminsa trose den stul i kome unja. Sodo friw a rementa na su frenta. 

Dosshen florin, el a pensa, dosshen florin fiá... Ta kon ta hasi pa paga tantu 
plaka?… Si e no saka e kos aki den kabes... e ta keda pegá den lodo... Est'un 
debe... Ora nan bin kobrami... Kon mi ta hasi? 

Bubuchi no por a soporta mas. El a lanta bula manera hende loko for di su stul, 
1 kuminsa zundra e imagen. 

“Sinbergwensa sin heful,’ el a grita i sera moketa pa dal. “Si bo tin kurason di 
lagami na kaja, mi ta plama bo kara pa bo. Mi ta bentabo den kaha di sushi. No 
keda mirami ku kara estupido. B'a kere ku mi ta asina chombon di sigui dunabo 
flor ku bela? B”a kere mi ta lana? Mi ta kap bo na mochi. B'a tende ki mi di? Sigur 
bo tin gana di bebe. Wardami. Mi ta trese ko'i bebe pa bo.” 

Dramando un vokabulario aplastante, Bubuchi a habri su refrigeradora, i trese 
un bòter di serbes habri pa e imagen. 

“Tuma. Seipu!” el a grit'e. “No ta parandero bo ta? Bebe anto te ora bo zíkinza 
ta jen.” 

Hariendo manera hende ku a pèrdè kabes, Bubuchi a basha e serbes riba e 
imagen. 

“Anto perkura pa bo dunami premio majé, sino mi ta kargabo hiba shut na 
Hato awor aki mesora...’ 

“Mil cuatro cientos treinta y siete,” e stem na radio a anunsia. “Primer premio.” 

Bubuchi a paralisa di sustu. Henter su kurpa a bira friw. Su pianan a bira pisá. 
Di nervio el a kuminsa ranka orea, boka ku nanishi. El a dal man na frenta, grawata 
kabes i para tembla. 

Na pida-pida e palabranan a kuminsa sali for di su boka: “Trin... ta i shete... 
No... no por ta...” | 

“Papa Toni!’ el a grita, kasi razu. “Papa Toni, mi ta hala tur mi palabranan 
atras. No ta asina mi kier a men. Ta mi nervio, Papa Toni. Pordona mi, Papa Toni. 
Papa dushi, pordonami. Hasi manera bo no a tende kiko m'a bisa. Bo ta hanja un 
kaha di bela serka mi. Esnan den glas grandi. Mi ta kumpra un buket di bintisinku 
florin pa bo. Mi ta seka bo kurpa pa bo. Ku un serbete limpi. Lubida tur loke 
Bubuchi a bisa awor ei.” 

El a sunchi kabes di e imagen, kore drenta kamber di banjo bon purá, i bolbe 
ku un serbete di mondongo, riba kwa tabatin un mucha muhe na bikini. Ku masha 
delikadesa el a seka e imagen, mientras el a sigui papia masha dushi ku ne. 


No a pasa ni ocho luna, ku Bubuchi tabata plan bari atrobe. 
den: Pierre A. Lauffer, Kwenta pa Kaminda. Oranjestad, Aruba: De Wit, 1969. p. 30/1 

Pierre Lauffer 


Ta sukuritu kaba, prenda. 

Solo su pinsel a pinta mi atardi 
tur shinishi ku kòrá 

1 streanan ta spreit den shelu, 
anunsiando mi anochi. 

Ma mi kurason ta sapatiá 

pa bebe maske ta sobrá 

di un serena di amor. 


Lo mi dunabu mangusá di mi kunuku 
sprengu awa di mi dam den bo kabei 
i planta riba kada pechu 

yerb'i bientu di mi ilushon. 


Pa mas den lat 

nos sinta den kabes di seru, 

ku mi kara den bodogo di bo skochi, 
spera luna sali, | 
pa mi disparsé. | 


1 di sèptèmber 1969 


den: Pierre A. Lauffer, Lágrima i Sonrisa, Willemstad, Kòrsou: Fundashon Pierre Lauffer, | 
1996 (1973), p. 26 | 

Pierre Lauffer 


Ya no ta falta muchu mas. 

E sombranan di atardi 

ta drumí tur larg'i kurpa; 

paranan ta buska nan lugá den mondi 
i kabritunan ta baha pa kura. 


Mi mes ta sinti 

tera di santana 

sprengu den mi kara. 
Djis aki ta or'i yama ayó. 


Ma un deseo mi ke benta 

den bosnan ku ked'atras: 
kaminda chapi kai for di mi man, 
lant'é 

i sigui bòltu tera gordo, 

planta, kuida, kosechá 

e lenga dardu di nos mama. 


Esta dushi mester ta, 

despues, 

pará un kantu, seka Tata grandi, 
di por tende trup’i yu di tera 
basha bin 

wapando último seú 

n'e lenga bibu di nos tur. 


26 di sèptèmber 1969 


den: Pierre A. Lauffer, Lágrima i Sonrisa. Willemstad, Kòrsou: Fundashon Pierre Lauffer, 
1996 (1973), p. 27 

Pierre A. Lauffer 


ZO IS CURACAO: BOEMERANG 


‘Buchi! Hei, Buchi!’ riep iemand, terwijl ik mij zigzaggend een weg baande tussen 
de vele voetgangers op het trottoir. 

Ik had het roepen wel gehoord, doch het drong eerst niet tot mij door, dat een 
medemens mij zo vroeg in de ochtend nodig kon hebben. En daar ik niet de enige 
Buchi was op dit eiland, schoof ik rustig verder tussen de kakelende vrouwen en 
mannen, die elkaar op het smalle trottoir verdrongen. 

‘Buchi!’ klonk het weer, harder en gebiedender. 

Ik keek om en zag een gore figuur staan onder de flappende zonneschermen 
van de fruitbarkjes op de Ruyterkade. Hij wenkte nerveus, alsof hij een laatste 
wilsbeschikking wilde doorgeven voordat hij in elkaar zou storten, en schreeuwde: 
“Ik moet je spreken.’ 

Vóór een langzaam rijdende auto zwenkend, bereikte ik de overkant; een minder 
schoon woord incasserend van de slaperige bestuurder, die blijkbaar geschrokken 
was door mijn plotseling voorbijflitsen. Met een allervriendelijkste glimlach op 
zijn gul breed gezicht greep de man mijn hand en drukte die zo hard, dat ik een 
ontwrichting van al mijn vingers verwachte. Herkenning simulerend, bladerde ik 
haastig in de archieven van mijn hersens om zijn verschijning thuis te brengen. 

“Amigu, waar zat je toch?’ vroeg hij en legde zijn andere hand amicaal op mijn 
schouders, “we zijn eergisteren van Klein Curagao aangekomen met een flinke 
vracht vis. Ik had voor jou een halve dradu klaargelegd, maar je was nergens te 
vinden. Sjorombu heeft me verteld, dat hij jou een paar dagen niet gezien heeft. 
En die vis woog wel vijftig kilo. Het is echt jammer, dat ik die dradu aan iemand 
anders heb moeten geven.” 

Terwijl de onbekende vriend de afmetingen en lekkere smaak van de vis be- 
schreef, was ik nog steeds wanhopig bezig om hem te plaatsen. Ik kende wel 
twintig Sjorombu's, maar gedurende de laatste twee weken had ik zeer zeker geen 
enkele ontmoet. Had ik deze soms één of andere dienst bewezen? Was hij misschien 
één van de vissers die mij op Westpunt aan wat aas had geholpen, in ruil voor een 
borrel? Nee, een beroepsvisser was hij toch niet; daar was zijn hand niet eeltig 
genoeg voor. En hij stonk meer naar rum dan naar vis. Dat vettige gezicht van hem 
en die vuile stoppelbaard konden niet veel zeewater hebben gehad. Hier klopte 
iets niet. 

‘De volgende keer zal ik een paar kreeften voor je meenemen,’ vervolgde hij, 
met de hand nog steeds op mijn schouder geklemd, ‘nu ga ik koffie drinken bij de 
Chinees. Heb je misschien een kwartje voor me?’ 

Ik stond zelf versteld van mijn snelle reactie op zijn vraag. Met uitgestreken 

gelaat gaf ik hem het verhaal van mijn zeer geliefde grootmoeder, die net overleden 
was; hoe ik als enig kleinkind de hoge begrafeniskosten had moeten betalen en nu 
met de handen in het haar de hele lange maand op de volgende salarisuitbetaling 
zat te wachten, zonder zelfs een sigaretje te kunnen roken. 

Of hij dat slikte of een geslepen komediant was, weet ik niet. Maar met een 
doodgraversgezicht liet hij zijn hand van mijn schouder glijden, greep toen mijn 
beide handen vast en condoleerde mij met dat onherstelbare verlies. 

‘Dat is echt jammer,’ zei hij hoofdschuddend. 

En ik liep weer door, niet wetend of zijn spijt mijn grootmoeder betrof of het 
niet gekregen kwartje. 


den: Amigoe di Curacao, 23 di sèptèmber 1961 

René de Rooy 


PRIJS DE DICHTER 
Bij het verschijnen van [de dichtbundel] Wiri-Wiri door Pierre Lauffer. 


Ik zou een lied van dankbaarheid willen aanheffen, een lofzang van helle en donkere 
klanken, die mij diep uit de borst wellen naar de keel om uit te breken in klare 
jubelkreten. Een hymne voor Pierre, die de moedertaal ongeschonden heeft weten 
te bewaren en behoeden, en wederom wil bestendigen in de literaire kruimels, die 
zijn Wiri-Wiri bevat. Want eens ben ik bevangen geweest van de schrijnende vrees, 
dat dit talent, dat deze begenadigde dichter in de waarste zin van het woord, zich- 
zelve niet trouw zou blijven en zijn zuivere roeping zou versmaden. Doch sedert 
het vreugdevolle weten, dat niet alleen de vriend maar ook de zanger gebleven is, 
viel dit van mij weg en de bevrijding, de zijne evenzeer als de mijne, betekent een 
onzegbaar geluk. 

Al wie Pierre’s ontsterfelijke verzen uit Patria gelezen heeft, zijn bijdragen in 
[het literaire tijdschrift] Simadan, grotendeels gebundeld in Kumbu, zal met mij 
en zijn andere vrienden aan wie Wiri-Wiri opgedragen is, delen in de oprechte 
blijdschap, die dit hart vervult. Wij op de eerste plaats, Djul en Chal, Jei en Tip en 
Nikolas [Jules de Palm, Charles Corsen, Luis Daal, Tip Marugg en Nicolas Pifia], 
die hem kennen, aan wie hij op de meest uiteenlopende plaatsen zijn verzen voorlas 
op straat, ergens aan de kust, of onder een boom: wij, die hem meegemaakt hebben 
in uitbundigheid en verslagenheid, ontroerd of schijnbaar onverschillig, maar nooit 
zonder de geheime wetenschap, dat Pierre altijd de dichter Pierre was. 

Om uiting te geven aan mijn gevoel van dankbaarheid jegens hem, nu hij nog 
in ons midden is, deze luttele regels, waartoe ik gedreven word, na uit zijn nieuwe 
bundel schetsen niet méér gelezen te hebben dan het volmaakte proza-fragment 
“Laman di Nort’, dat mij reeds toen hij het enige maanden geleden terug voorlas, 
trof om zijn gaafheid, de taalbeheersing en de grote liefde voor zijn moedertaal. 
Daarom prijs ik Pierre met een dankbaar hart. 


den: Amigoe di Curagao, 11 di febrüari 1961 

Jules de Palm 


BETER BAY 


Un dia lo mi bebe te mi baster 
1 mi dòbel lo ta horká. 

Ranka mi ke ranka e delaster 
gota di mi sanger kondená. 


Lastra lenga, brongosa mi kara, 
ki mishi mi yora malay? 

Awor m'a bira warawara; 

ku pied'e chincha mi n’ por kai. 


Si den bòmbòshi mi ta chambuká 
pa mi garna mi sinti, 

t'asina so mi por lubida 

ku ta pa sufri m'a eksisti. 


Ay, gafia bo mes ku tin un Dios 
pa bo sigui balia te na fin. 

Ami a lebumay tur kos 

i mi mes ta toka parotin. 


den: Pierre A. Lauffer (red.), Di Nos: antologia di nos literatura. Willemstad, Kòrsou: 
Libreria Salas, 1971. p. 160 

Jules de Palm 


RABIA 


Mi tin rabia riba solo di Ulanda: 
e tin muchu trastu... 


Mi tin rabia riba e luna maluku 
ku ni matá n' ke stòp di yora. 


Mi tin rabia riba e streanan jen di mèmpris 
ku ta mustra kara, kaba kore bai skonde. 


Mi tin rabia riba e bientu kaprichoso, 
te awe e n’ sa ki banda e ke supla. 


Mi tin rabia riba e palunan asaránte. 
Nan no kièr baha kabes pa mi Dios. 


Mi tin rabia riba e laman porko. 
E ke ku e por laba tera i hende, 
pero ta lubidá su mes. 


Kaprichonan di naturalesa 
mi no ke tribi na komprondé, 
ma si ta pèrmiti pa skohe, 
bentami na Kòrsow. 


revis4 pa outor; originalmente den: Pierre A. Lauffer (red.), Di Nos: antologia di nos 
literatura. Willemstad, Kòrsou: Libreria Salas, 1971. p. 161 

Jules de Palm 


TONI GONSALEZ 


Hopi hende tin un pakiko di envidiá Toni Gonsalez: no opstante ku e ta - loke nan 
ta jama - un benesolanu barata, el a kria postin for di dia ku el a kasa ku un mucha 
muhé “di bon famia’. Dia swerte a tok'e, ku el a gana pre'majo, el a habri un 
tienda na un bon sitio, ku a pon’e riba pía den un par di aña. E tabata kompeti di un 
manera asina atrés, ku mala lenga tabata bisa, ku e tabata tira kontrabanda ku Dios 
di ta basta. Toni a kumpra un par di kas, ku e tabata hiir pa 200 heldu pa luna ku 
makamba so. Kwalke otro hende lo a kumpra enemigu pa su kurpa - ‘pursi ta ki 
falta nos ku nos no por biba den kas di Toni, ta ken ta Toni, òf mié dicho: ta kiko 
ta Toni’ - ma loke Toni Gonsalez hasi, ta bon hasi. Aunke nunka e mes no ke duna 
boka, tur hende tabata sa ku e ta hiir ku makamba so, pasobra nan ta gusta paga hiir 
delanta, mientras hopi ju di Kòrsòw tin kustumber di keda debe dos, tres luna di 
hür. Ademas makamba no sa duna Toni ni un klase di dolé'i kabes, pasbora kwalke 
kos ku falta n'e kas, nan mes ta bira man drecha. 

Ta kiko anto tabata pone tur hende gusta Toni, asept'e den tur sosiedat? Su 
plaka? Sigur plaka sa hasi hopi kos posibel na Kòrsòw ma tin hopi persona, putri 
di plaka, ku hende n’ ke mira ni pintá... Su tipo? Kwantu hende n” tin ku mié tipo 
ku Toni, ku ta antipatiko, arogante òf asta brutu? Nò, segun Toni, pa bo ta bon 
mirá na Kòrsòw bo mester kustumbrá di no tuma desishón. 

“Asina bo disidí, b'a skohe i asina bo skohe, tin un hende malkontentu, ku ta 
bira bo enemigu ie ta kana dafia bo nòmber.” 

Si pa un motibu òf otro ta mester mester tuma desishón, Toni ta enkargá su 
úniko empleado, ku ta hasi tur kos p'e, pa “fèx e asuntu, hermano,” un frase, ku 
Toni ta uza ochenta be pa dia... Chebu tabata un hòmber grandi, fwèrte, kolé skur, 
ku un kara tristu manera hende, ku no por kaba di jora e derota ku el a sufri den 
ring komo bòxdó, un derota, ku a kibra su karera: si el a gana su pelea kontra e 
kampiun di Trinidad, lo el a bai Merka... Awor el a resultá na Kòrsòw kaminda el 
a para bira un sorto di majordomo muda. Masha poko hende a jega di tend'e 
papia. Ora e ta stiir òwto pa Toni, ta su kabés so e sa move si Toni mand’e hasi 
algu. Den tienda ora e mester juda e no sa puntra nada: ta mira e ta mira su kliente 
ku un mirada tristu, alsa un wènkbròw i span su nanishi; kobra e ta kobra, poniendo 
su man grandi riba skowru di un persona, primi un ratu i mustra e nota; te ainda no 
a sosodé, ku un solo persona a bis’e “pasa majan” òf “kos ta malu’; ta paga sa paga 
Chebu! 

Na misa di Kwartier tabatin un kolektant makamba, ku tabata bai baha ku 
pensiun fo’í Isla. Pa su pastor tin chèns di buska un hende pa remplas’e na tempu, 
el a konta pastor promé ku tur hende. E Stoop aki tabata biba den un kas di Toni. 

Pastor n’ pèrdè pa gana: el a bai seka Toni i pidié hür e kas ku dos dams biew, ku 
tabata juda den misa, resa rosario, hasi obra di karidat pa gana shelu i tene pastor 
na altura di tur skandal di Kòrsòw. Hopi tempu kaba nan tabata antoha ku nan ke 
troka kas pasobra “komo sirbid6 di Hesu Kristu nan no por sigi biba den kas di 
palu.” 

Pastor a basha un wiski dobel, tira un par di klompi di èis adén, hala un huma 
di su siga, tosa un tosa di hende riku, raspa su garganta i mirando Toni ku un par di 
wowo blòw kla, e di: “Don Antonio, mi sa ku bo no sa hiir kas ku ju di Kòrsòw, 
pero mi sa tambe ku e sefioritanan a laga sa, ku si nan no troka kas, bai biba den 
kas di pieda... nan lo mester stòp di judami... Bo ta kompronde, Don Antonio,” - 
pastor a manda un huma den kara di Toni, dun’é chèns di saboriá e siga, ku e mes 
a kaba di regalá pastor - “ku si e señoritanan no haña e kas di Stoop, ta bira poko 
difisil pa perkura pa henter parokia hasi tur kompra na Casa Antonio...” 

Toni a komprondé. E señoritanan a okupá e kas mes dia ku Stoop a sali. Manera 
sa pasa mas be na Kòrsòw ni un hende n' tabata sa ki jama Shon Didichi 1 Shon 
Dadachi. Ta asina tur hende a lanta konosé nan. Nan tabata manera hende, ku a 
nase biew. sa 

Loke Toni tabatin miedu di dje, a sosodé: tres luna a pasa i Toni n' mira ni un 
sen chiki di hür. Asina Chebu jega na porta, nan tabata grit'e: “Mi6 bo buska un 
trabòw bo traha, stop di molestiá hende drechi... Nos n” ta bo parew, tende!” 

Un dia ku Toni tabata sinta, rondoná di su amigunan, splikando nan di sobenta 
biaha kiko Nixon mester hasi pa kaba gera di Vietnam, Chebu a kana drenta, pone 
un resibu su dilanti, span su brasanan, halsa su skowru hanchu manera un persona 
desesperá. Amigunan di Toni a komprondé mesora ta kiko ta pasando i nan a 
kuminsa hari. Toni a bira kòrá pero el a dominá su mes. 

Un di su amigunan a bati’e riba su lomba, bisando: “Tonichi, bo n’ por keha... 
M'a tende ku tur dia Shon Didichi ku Shon Dadachi ta sende un bela pa bo na e 
San Antoni ku bo mes a regalá misa.” 

Esei a pone Toni rementa. El a bula lanta, kwe Chebu tene i grita: “Ta kiko? Ta 
faja bo ta faja? Bo n' por fèx e asuntu, hermano?” 

Chebu a pone un man pisá riba Toni su skowru; el a keda mir*e duru den su 
kara i den djente nan a tend'e gruña: “Kobra nan bo mes!” 

E palabranan aki a pone tur hende pasmá: e amigunan a spanta di tende Chebu 
papia, mientras Toni su boka a dal abri, keda abrí. A dura kasi un minüt p'e bini 
bèi. El a primi su siga paga ku rabia. Su amigunan a tend’e bisa ku un stém hers di 
emoshón: “Ta bon, Chebu, ta bon. Mi mes ta bai kobra mi plaka. Sinta aki bo 
warda mi, pasobra ora mi kaba di kobra mi plaka, lo mi paga bo bo plaka... i... i... 
lo mi regalabo un pasashi pa bo bai Coro bèk...” 

Chebu a hisa kara mira Toni i laga su kurpa kai riba un stul mientras Toni a 
sali, start su òwto i ranka bai ku masha boroto. E bientu fresku ku tabata brua su 
kabei ora e tabata pasa rònt, a pon'e kalma. 

Shon Didichi ku Shon Dadachi a mir’e ta bin di alew; tur dos a sali den hardin, 
léi e hiba paden. Den kas Toni a mira tur dos hasi nòmber di Tata parew. Un di nan 
a saka un skapulir, sunch’e, mientras e otro a sklama: “Alabá sea Hesu Kristu!’ 

Esun ku skapulir, bahando su kabes a rospond’e: “Alaba sea su santu nòmber!’ 

Toni a sonreí i kuminsa: “Mi shonnan sa... ta pakiko m'a bini...?? 

“Sigur, no, señor Antonio... ta Dios a manda bo pa nos. Figura bo, ainda ni kòfi 
nos n' bebe pa keinta nos hardunan... Krus ta bòw! Nos a resa un rosario inté, nos 
apriminti San Antoni un bon regalo p’e hasi un bon palabra pa nos seka e nifio, ku 
e tin tantu tempu kaba ta karga... Den esei nos a hisa kara mira sefior Antonio ta 
bini ku un fért manera t'e niño ta gía bo man. Kasi bo òwto tabata bula riba 
kaminda...” 

El a saka su pòtmòni hinka 25 heldu den nan man. Promé ku nan kuminsa ku 
nan letania, el a saka plaka di tres luna di hür. 

“Mira “ki... tende mi bon... Tene e suma aki. Aki ratu Chebu ta bini. Hinka e 
plaka aki den un envelòp i dun’e. No bis'e nada. Kòrda bon, ni un pia di palabra... 
En boca callao no entran moscas, ha, ha. Nos ta na mundu pa juda otro, n” ta 
berdat? Mi por konta ku mi shonnan?” 

E señoritanan a drei mira otro, kaba nan a dal un gritu hari. 

“Señor Antonio ta un gran nèkdo. Keda trankil, nos no ta kompronde e chasko 
muchu bon pero nos lo duna Chebu e plaka aki den un envelòp lila... Nos ta plak 
e sera...” 

Ora Toni a jega Punda bèk, el a drenta ku masha buja. 

“Kantinero, a ver! Jena e glasnan aki na mi kwenta. Chebito, despensami loke 
mi a bisa bo... bo sa ku Casa Antonio n’ por sin bo. Hermano, m'a fèx e asuntu pa 
bo. Ata resibu; bai kobra e señoritanan awor unbé. Si nan no paga, anto mi n’ jama 
Jesús Maria Antonio de Padua Gonsalez.” 


den: Pierre A. Lauffer (red.), Di Nos: antologia di nos literatura. Willemstad, Kòrsou: Libreria 
Salas, 1971. p. 162-164 

Jules de Palm 


1933: BO TA RENUNSIA DIABEL? 


Un muchahòmber haltu na karson largu ku a para huma pushi-pushi den huki a 
dekretá ku e muchanan di 6-A mester sigui'é. Nos a kana pasa di e klasnan haltu, 
subi un trapi pa bai na un edifisio nobo ku-ainda tabata hole fèrf. Ora mi tabata 
pasa, ku mi rab'i wowo m'a mira na muraya: bark’i bela, sòlda ku ta bringa i un 
paisahe di sneu. Ainda no tabatin un fratu para dilanti di klas. 

Segun mi kustumber m'a bai sinta riba e promé banki den e rei mei-mei. Un 
mucha makamba, chikitu, ku un brel chiki riba punta di su nanishi tur na purunchi 
a hala sinta mes ora band'i mi, tòch mi riba skouder i hariendo e di: “Dag, lotgenoot.” 
Ami a komprendé ‘landgenoot’, mi tambe a hari i m'a bis’é den su orea ku mi no 
tin chanchan bèrdè. Un biaha ku mi tabata kana dualu den hanchinan di Otrobanda 
m'a yega di tende nan ta zundra makamba i yama nan “kulu bèrdè”. E mucha 
band'i mi no a rabia. El a tòch su frenta ku su dede i el a hari karifiosamente ku mi, 
bisando: “kulu bèrdè no ta chanchan bèrdè, kèns, nan ke men e unifòrm bèrdè di e 
polisnan.” 

Ora ku el a mira na mi kara ku mi no ta kere el a sera su wowo i kuchi-kuchi e 
di ku mi: “si ainda bo ta duda mi no tin nada kontra di mustrabo mi chanchan.” 

E tabata sintá ku kara kòra ta hari ainda ora un raspa duru di garganta a anunsia 
ku Kabes di skol tabata yegando; manera semper nos a lanta para banda di e 
bankinan. El a hasi un sefia pa nos kai sinta, keda wak rònt tira un bista riba e 
muchanan den klas i di ku nos ku ‘zesde klas’ ta e klas di mas difisil. Solamente 
bo por bai over pa “zevende klas”, promé klas di MULO, si bo pone un bon fundeshi. 
Ta un fratu so e por a konfia ku e tarea difisil aki. Un par di sekònde el a duda, 
kaba el a dal un gritu duru: “Drentabo Rigobert,’ i e mes a sali bai. 

Mi por a rei! Bèto Banana! Tabata bisto ku e Kabes di skol tabata permiti e 
fratu ei hasi mas ku otro: mainta na mis’i mucha fratu Rigobert tabata disidí kua 
kantika ta kanta i ora nos ta hunga e ker a bisa ta kua wega ta hunga i pa kolmo ta e 
ker a disidí ta kua di e muchanan por a hunga. Ora bo bai fia un buki na biblioteka 
di skol ta ken bo ta hafia sintá n'e mesa: Ai si, fratu Rigobert! Tur dia band'i 
sink’or di atardi ora e Kabes di skol sali keiru den Kaya Grandi di Otrobanda ta 
unikamente ku fratu Rigobert e ta sali, ku ningun otro fratu. N” tabata bista: e 
Kabes di skol, un gigante, i band'e dje un figura flakitu ku un lomba di dori. No ta 
strafio ku por a tende hendenan murmura ora nan pasa: “tata ku yu’. Mi tabata 
konosé fratu Rigobert for di den ‘eerste klas’, ei el a dunami un beinam: “brilleman”. 
Ki mishi un fratu di ‘een en een is twee’ duna lès den e klas di mas difisil? M'a 
sara ora m'a mira ku den un fregá di wowo el a hòrta kurason di hinter klas. Pa 
kuminsá el a hasi manera e no ta tende e beinam ku un mucha a grita na bos altu. 

Ora e muchanan a kuminsá papia, logá di e grita “koppen dicht’ manera hopi fratu 
sa hasi el a baha su bos i e di: “Sefiores, bosonan por tin e amabilidat di laga mi 
tambe bisa algu?” 

Ora porfin klas a keda ketu kiko el a hasi? El a konta un chiste pone tur mucha 
hari. Sin mi por yuda ami tambe a hari. A duel mi! Maske algun mucha a probechá 
di bati man duru riba banki miéntras nan tabata hari i tabatin mucha ta purba 
pusha otro fo'i dje banki e fratu no tabata pone òrdu. Ku un sonrisa el a para mira, 
opservá, e esena aki. El a saka un oloshi fo’i su sak’i paden i keda fih'é manera ta 
kontrolá e tabata kontrolá kuantu tempu nos harimentu ta dura. Di repente el a 
hisa su dede, traha un kara i m'a keda asombrá ku klas a keda ketu ketu. 

Fratu a bisa nos e or*ei ku den “zesde klas? nos meste renobá e promesanan di 
boutiso; aki ratu lo e splika nos kiko e ke men. E ker a siña nos un kantika ku klas 
masha spesial so mag kanta. No tin pakiko di sinti nos mas ku otro pero el a nota 
mes ora ku nos klas ta un klas spesial. Ta p'esei un kantika na Aleman: 

Tránen hab'ich viele, viele, vergossen 

Dass ich scheiden muss von hier 

Doch mein lieber Vater hat es beschlossen 

Aus der Heimat wandern wir. 
El a tira su kabes atras, bai bini riba su tench'i pia wowo mitar será, fratu a keda 
manera un direktor di orkesta ta zuai man bai bini miéntras e tabata kanta e refran 
pa nos: 

D'rum adé, adé, adé 

D'rum adé, adé, adé 

D’rum adé, so lebet wohl. 
Naturalmente nos no a komprendé ni un pátaka ma nos a sinti nos mashá orguyoso 
di por a kanta na un idioma ku kasi nunka nos no a tende na Kòrsou. Parse anto ta 
esei tabata e diferensia entre nos skol i esun bang’i dje, Sint Vincentiusschool, 
skol di pòrnada. E muchanan di e skol ei nunka lo por siña un kantika na Aleman. 
Ora nan kanta semper nan ta’ kanta e mesun kantika fastioso, anto ku smak: 

D’r kwam unne boer uit Zwitserland 

Kadi, kadoeleke, kedá 

Die had een ezel aan zijn hand, 

Laberdee, laberdá, laberdonia, 

Die had een ezel aan zijn hand, 

Cecilia... 
Tin biaha bo tabata tende un bèl bati anto hinter klas tabata grita duru: ‘God ziet 
mij!’ Nunka mi no a komprendé ta ki nodi tin. Yen di kos straño mas mi tabata 
ripará: algun di e muchanan pretu manera karbon tabata bin skol pia “bou ku 
sapatu na man. Te ora nan ta bai drenta klas nan tabata bisti nan sapatu. Riba 
speelplaats tambe semper nan tabata hunga pia “bou. Nan tabatin un aspekto pober, 
ku paña tur na kosé-kosé. Mi a yega di tende ku no sa kose un ‘winkelhaak’ den bo 

kamisa. Si un hende opservá ku bo kamisa ta kibrá bo tin ku hasi manera bo ta 
asombrá i bo tin ku bisa ku bo no a ripará pero ku lo bo bisa bo tata pa kumpra un 
kamisa nobo pa bo. 

‘Dia boso a batisá,’ fratu Rigobert di, “boso grandinan mester a primintí di 
eduká boso manera Mama Iglesia ta manda. 

Nan mester sòru pa sifia bosonan birtut di kristian. 

Boutismo ta laba bo alma limpi-limpi, kita e piká original pasobra ku piká 
original nunka lo bo por drenta shelu. 

Komo mester hasi un fiesta grandi pa e evento importante aki, na Kòrsou ta 
riba djadumingu ta batisá.’ 

E mesun muchahòmber haltu ku a keda sinta i ku a hiba nos nos klas a hisa su 
dede i e di: “Nan a batisami riba un dia den siman.” 

“Ta pakiko bo hendenan no ker a hasi fiesta?’ fratu a puntra. “Nan tabata ke 
si...” e mucha di, “ma komo mi tata no ta kasé ku mi mama pastor no a permití pa 
nan batisami riba un djadumingu.” 

Na kas mi tambe a tende nan bisa un kos asina, pero ora m'a puntra ta pakiko 
mester hasi diferensia nan di ku mi: ‘Bai hunga.’ 

Fratu Rigobert si lo sa m'a pensa, i m'a habri mi orea pa mi tende. Hinter klas 
a pone nan orea na prim ma fratu a hasi un gesto di ‘laga numa”. E di ku e mucha 
pa e pasa seka dje despues di lés, awor aki e mester kaba di splika nos. 

“Pa ta sigur ku e mucha lo sigui den bon kaminda Iglesia Katóliko ta eksigí ku 
na e boutiso un ‘peter’ i un “meter” meste ta presente pa korigí ora tata ku mama 
faya. Awó ku boso a bira grandi i tin basta tinu ku boso mes por primintí di hasi 
loke Iglesia ta manda, boso tin mag di renobá boso promesa di boutiso den kapèl 
di fratu e aña aki.” 

Peter? Meter? Fratu mester a mira na nos kara ku nos no sa ta kiko ta “peter” ku 
“meter”, el a sera su wowonan pa e violá un lei kapital. “Padrino, madrina!” el a 
grita. 

Su kara a bira kòrá-kòrá ora un mucha sintá te patras a blas e, gritando: ‘Fui 
fratu Papiamentu den klas... ta prohibí!” 

Prohibi òf nò sikiera awó m'a sa ku mi padrino a primintí algu. Esei anto lo ta 
e úniko kos ku el a yega di hasi. Mi padrino tabata un hòmber ku postin, semper na 
blanku, sapatu blanku. Te hasta su dashi i su sombré di lana tabata blanku ‘pa tapa 
su koko pelon’ manera mi mama hopi biá sa bisa. E no tabatin lei kuné. Kasi 
nunka e no tabata bishitá kas. Pero mi tata sí semper a persistí pa mi bai mustra mi 
padrino mi ràport. Ta asina lei ta manda. Tres biá pa aña mi mester a someté mi 
mes na un esena humiliante. Esei m’a tuma mi tata na malu. Otro ora sí e 
argumentashonnan di mi mama sa konbens'é - mi mama tabata haña no tin pakiko 
bishitá padrino - pero aki sí el a para ‘riba. Ta mester mi mester a bai seka su 
‘kompèr’ manera e tabata yam'é. 

‘Padrino pelao,” mi mama a chèrcha i el a hari mi tata ku a bira nervioso pasobra 

e tabatin miedu ku ami lo kere ku “pelao” ta fam di mi padrino i ku den mi inosensia 
lo a yam'ele asina. Ki’ el a kere? Masha tempu m'a komprendé ku pelao ta nifiká 
pichiri. Mi amigunan a yega di kontami ku nan padrino sa regalá nan un par di 
sapatu, un kamisa, òf un karson. Ora nan tabatin mester di plaka pa nan kumpra 
algu ekstra, nan mayoman tabata manda nan bai kumindá padrino. 

Ora fakansi kuminsa ku disgustu mi tabata kana bai n'e pakus grandi di mi 
padrino, sabiendo kiko ta wardami... Ku mi rapòrt ku mi tabata tene ku kuidou ku 
dos man pa bientu no bulé mi tabata para atmirá e rèkinan ku flusnan masha 
bunita te ora un hòmber bieu, ku a molestiá su kurpa hopi, konosi komo Shosho, 
ofresemi un stul pa mi sinta i bisami mi tin ku sinta den un huki warda su Hefe un 
ratu. 

“Un momentiko.” 

Mi no por a mira e klientenan ma mi por a tende kon fastioso i eksigente nan 
tabata. E Hefe si nèt mi por a mira sintá den un kamber manera un kouch'i galiña 
ku un bòrchi: Office. E tabata tene e korant leu fo'i su kurpa i tabata lesa ku 
atenshon. Ni den su “office” e no tabata kita su sombré. Segun mi e tabata lesa 
masha poko-poko pasobra a parsemi mi mester a warda ora i mas ora promé ku 
Shosho a bin buskami. E rapòrt semper e tabata fiha hopi tempu manera ta fo’i su 
kabes e tabata sifia e sifranan. Kaba e tabata hisa kara mirami, sagudi su kabes i 
bisa: Pa ‘schrijven’ ta djis un 6 b'a haña i bo tata ta skibi asina bunita... asina 
bunita... Ni un palabra e no tabata menshoná di tur e 8-nan, e no tabata mustra 
ningun tiki atmirashon pa e 9-nan pa ‘Godsdienst’ i ‘Bijbelse Geschiedenis’. Hopi 
ora e tabata keda ketu sin bisa ni un palabra. Promé e tabata kohe su kartera, sinta 
hunga ku e plaka di papelnan, hinka e kartera bèk den su saku, saka su pòtmòni, 
keda mira den dje pensativo pa despues e rèk i grita duru: “Duna e mucha dies 
plaka pa mi.” . 

E tabata pushami ku e rapòrt ku mi tabata hinka yen di nervio bèk den e ènvelòp. 
Ku un ‘danki Padrino’ mi tabata kana bai na e kaha kaminda un jefrou tur na 
puiru, lepnan diki pintá, tabata hinka dies plaka den mi man, hariendo chiki-chiki. 
Padrino pelao! 

Na Kòrsou tabata kustumber di skohe amigu di e tata komo padrino; e madrina 
kasi semper tabata un amiga dje mama. Nan tabata perkurá pa e padrino ta un 
hende ku plaka komo e tabatin hopi obligashon finansiero. Entre otro e mester a 
laga drùk karchi di boutiso i e mester a kumpra un regalo karu tantu pa e ihá komo 
pa e madrina. Mi tata mester a sa ku e hòmber ku tabata su amigu i ku el a skohe 
pa ta padrino enbèrdat tabata riku pero tambe konosí na Kòrsou komo ‘masha bon 
komersiante’ lokual ke men ku e no tabata gusta saka plaka. Despues di hopi 
tempu mi a bin haña sa ku e tabatin na bista un otro amigu ku a yud'é pone su 
negoshi riba pia, su negoshi propio. Ma esaki a hasi loke nunka ningun hende no 
sa hasi: el a bai seka pastor i puntra kiko ta tarea di un padrino. 

‘Kon mi por eksigí despues di bo yu pa e mantené e dies mandamentunan 

miéntras mi mes no ta hasié? I pa bisabo kla ni sa mi no sa e sinku mandamentunan 
di Iglesia!” 

Mi tata a sintié masha ofendi. Na Kòrsou bo no por nenga di ta padrino! Amistat 
a kibra einan. Mes ora e pichiri a kai aden bisando mi tata ku pa e si tabata un 
honor di por ta padrino ya e tambe por tin un ihá. 


Nèt den e tempu ku mi tabata prepará pa renobá mi promesa di boutiso m'a bira 
lokamente namorá di un dama ku bañá den perfume a hinka rudía band'i mi na 
mesa di komunion. E fratu tabata gabami pasobra tur dia mi tabata entreg'é e 
karchi ku ta parti despues di misa. Ta klaro ku mi no por a duna boka ku mi 
deboshon tabata falsu i ku mi bishita na misa di mucha tabata nada mas ku un 
preteksto pa mi mira i hole mi adorada ku m'a duna e nòmber “Aurora”. Segun mi 
e tabata e muhé di mas bunita di mundu, ku wowo pretu masha bunita i hopi kabei 
pretu. Su korpulensia - un palabra ku m'a sifia despues - tabata ked'é bon. Ora 
misa kaba mi tabata bai para na porta. E tabata kumindami na Spafió ku un sonrisa 
riba su kara. Mi tabata sintimi asina felis, ku e kontesta ku mi tabata prepará tur 
dia pa mi bis’é no ker a sali fo'i mi koro-koro. Un dia ku sin mi por yuda mi 
kokot'i man a tòch su pechu reimu i m'a gusta, mi tabata sigur ku diabel ku mi n' 
sa kuantu be nan a hura nos pa tene kuidou kuné tabatin mi den su gara. 

Fratu Rigobert a sifia nos ku ora bo ta konfesá ta basta si bo menshoná e man- 
damentu kontra kua bo a peka. Por ehèmpel: en bes di bisa ku bo a falta respèt pa 
bo tata òf bo mama bo por a bisa “mi a peka kontra e di kuater mandamentu”. Nos 
no mester bisa ku nos a hòrta kos dushi, solamente: “mi a peka kontra e di shete 
mandamentu.” 

E pader ku despues di trinta mucha tabata kasi kabishá a bendishonami ku 
wowo será. Tur gagu m'a konfes’é ku mi a peka kontra e di seis mandamentu. 
Pader a spanta, span wowo i puntrami “kuantu biaha?’ Ora m'a sigur'é ku ta un 
biaha so mi a hasi kos di deshonesto e ker a sa tòg si ta ku mi mes òf ku otro. M'a 
baha mi kabes i bis’é ku mi no por a yuda i ku e persona tabata un dama. Komple- 
tamente babuká m'a basha kareda kore bai ora el a puntra si un ke otro a sosodé 
riba paña òf bou di paña. M'a keda kore te ora ma yega riba Ref kaminda mi a kai 
sinta riba un pieda wak laman. Mi n’ ta'a sa kiko pa mi hasi. Aparentemente mi no 
tabatin noshon ta kiko ta hasi kos di deshonesto i deseá kos di deshonesto pasobra 
ta di otro kos pader tabata papia ku mi. Tabata posibel pa hasi ko’i deshonesto ku 
bo mes? Ki mishimi bou di paña di mi adorada? Pakiko nan no tabata siña nos e 
dies mandamentunan ku tur dia nos mester a ripití na un lenga kla. Si “weest 
gedachtig dat gij den dag des Heeren heiligt’ solamente ta nifiká ku bo ta obligá di 
bai misa diadumingu i bo tin di evitá di traha trabou pisá pakiko antó siña e frase 
trabahoso ei fo'i kabes? 

Ik zweer voor God op deze stond’ 
met Jezus in mijn harte. 

Trouw tot den dood mijn doopverbond 

in “s levens vreugd en smarte. 

Ik ben een kind des Moederkerk 

strijd ik met haar dan ben ik sterk 

nooit zal ik van haar wijken. 
Yen ʻi postin m'a kanta “tweede stem”, mi wowonan klabá riba e remónstrans ku 
tabata poné riba altá. Tabata e promé bé ku a permiti nos of misa den kapèl kaminda 
otro ora fratu so tabatin mag di drenta. Un biaha ku m'a keda skol pa yuda kaft 
buki mi a mira kon fratunan tabata kana un tra'i otro ketu-ketu, algun di nan ku 
rosario den man ora nan tende un klòk bati purá-purá. Nan manera di hasi tabata 
‘sina impresionante ku segun mi e kapèl lo mester tabata un lugá na unda por a 
mira angelnan luchando i derotando e diabelnan. Ta p'esei mi a keda desapuntá 
ora m'a ripará ku e kapèl tabata un misa chikitu kaminda kada sonido por a rementá 
bo tambú di orea. 

“Bo ta renunsiá diabel?” segun mi fratu tabata gritami. 

“Mi ta renunsiá,’ m'a grit'é bèk. 

“Tur su obranan?” ainda mas duru fratu a grita. 

“Mi ta renunsiá,’ m'a grit'é mas duru ku mi por. 

“I tur su banidatnan?” otro gritu. 

“MI TA RENUNSIA!...” 

Mi tabata sinti manera un kos strafio tabata sosodé. Mi kurason a kuminsá bati 
purá i mi a kuminsá soda. E klemensia ku tantu m'a deseá porfin mi tabata hafi’é? 
Ranka bo bin Satanas, mi por bo, abo i henter mundu! 

Diabel n' pèrdè pa gana pa e asepté mi invitashon. Apénas un siman despues 
atami atrobe na mesa di komunion banda di mi Aurora. E biá aki si pa malu mi a 
tòch su pechu. Pa hopi tempu m'a logra di bai risibí pareu kuné, hinka rudia band'i 
dje i sinti un koriente na momentu ku mi laga mi mannan krusá sosegá un ratiku 
asina kontra di su pechu ora mi lanta. Mi no sa si el a ripará ta kiko mi ta hasiendo, 
pero fratu Rigobert si. Un bon dia el a parami i lagami bai risibi ora e dama ya 
tabata bin bèk for di mesa di komunion. Pasobra di repente mi no tabata hafia 
nesesario di risibí Hesus tur dia den mi kurason Dios Tata a tuma bengansa: Na e 
momentu ku m'a yega na mi lugá di kustumber, sperando su sonrisa i saludo di tur 
dia, Aurora a bira kara pasobra el a tende pitu di un outo grandi kora ku blanku. El 
a krusa kaya manera hende ku tabata kana riba webu, miéntras un par di hòmber 
tabata opserv*é ku atmirashon i dal e un flòit. 

Mi por a mira kon un sefior dèftu a tene porta dje auto habrí p'é. 

Ku elegansia el a kita su sombré ta yam'e danki hariendo. El a keda hari miéntras 
ku e hòmber tabata dera pedal. Sikiera e por a drei mirami, e por a zuai mi p'e 
diskulpá su mes, maske ta un mirada, un gesto. Nada, kompletamente... nada! Mi 
no sa kuantu ora m'a keda pará einan tur sòf luchando en bano kontra e lágrimanan 
ku a kuminsá pusta riba mi kara. Mi no tabata paga tinu na e opservashonnan di e 

hendenan ku tabata kana pasa, te ora un man a kohemi, sagudimi, i m'a tende un 
bos grita: “Ta kiko yu, ta bo mama a muri?” 

“Mi mama? Mihó ta’ mi mes,” loke m'a bisa fratu ku a halami un banda despues 
di skol. 

“Muri? Mucha, bo tin un bida largu bo dilanti ainda. Ma suponé ku di bèrdè- 
bèrdè bo muri mi no ke ta’bo, chabalitu... Of bo ta kere bo no ta haña kastigu pa 
loke ultimamente bo tabata hasi? Ta kon bo mes por ke di usa mesa di komunion 
pa bo plaser baho? Che!” 

Loke el a konta e or’ei di kaminda bon drechá pa fièrnu i e tentashon ku mi a 
eksponé mi mes n'é no a hasi ningun sorto di impreshon riba mi: mi no a komprendé 
ni un pátaka. Ta ora el a bek pone man riba mi kabes i puntrami poko-poko si mi 
sa tini “natte dromen” òf ku si mi sa muha mi kama mi a bula lanta. M'a ranka bai 
rabiá. Ta loko fratu a bira? Ni komo mucha mi no a hasi esei, a lo ménos si mi por 
kere mi mama ku tabata gaba ku nunka su yu no a pishi kama, komo si fuera ta sú 
mérito. Mi Dios, ta kiko ke men ‘Natte dromen’ awó? Mi ruman mayó ku mi a 
konsultá a djis hari i di: “E Bèto kèns ei, parse no sa ku ta diesun aña so bo tin.” 

Kon ke sea ta ami ku mi problema. A drentami un idea: di bai lòf. 


Den kurá di misa semper tabatin mucha ta kore hunga. Nan lo tentami, yamami 
“mariku”, pasobra lòf no ta kaminda pa un muchahòmber normal bai. P'esei ma 
disidi di drenta misa na port'i patras, esta via Hanch'i Bientu. M'a pasa band'i un 
sneiru ku tur hende tabata yama .'loko”. No por tabata pa e hecho ku e tabata kohe 
su klientenan kabes abou i nunka e no tabata kumpli ku su promesa. A yega di 
pasa ku mi mes. E sneiru ku mester a kose mi karson di bayete tambe a lagami na 
kaya. Aparentemente nan tabata komportá nan mes asina pa duna nan mes mas 
importansha. 

Mi a sak abou gafia mara mi feter di sapatu pa mi por a tira un bista paden. Na 
e piano m'a mira un hòmber pretu, flaku, wowo será sintá ta toka. Sigur sigur e 
tabata sa e melodia fo’i su kabes. M'a lanta para pa mi por a skucha mihó. Esta 
bunita! Ta manera el a sinti ku mi tabata wak e: el a habri su wowo un ratu i el a 
grita ku bos ronko: ‘Trouw Marij, trouw Marij, shumang, shumang...!” Ta te hopi 
aña despues ku mi amigu a siña toka piano ku un kurso “Klavarskribo” di Slikkerveer 
m'a bin komprendé ku ta Traumerei di Schumann e ker a men. M'a puntra mi mes 
ta pakiko e hòmber ku tabata pasa a dunami e kontesta. 

“Neger n' tin nada ta toka piano, un neger ku ke sa ku e ta blanku: ta loko!” 

E sneiru-pianista a reakshoná dor di bati un par di akort mas fuerte. 

Den Misa tabata sukuritu ora ku m'a hinka rudia den un di e tiltimo bankinan 
banda di un pilé. Segun e hendenan tabata drentando e lusnan a sende. Masha 
bunita! Promé biaha di mi bida mi tabata den un Misa anochi. M'a deskubri 
diferente kos ku nunka m'a ripara: prekstul ku pa mi semper tabata un lugá kaminda 
un pader rabiá tabata fulminá kasi pa bula bo tambú di orea a resultá di ta un 

eskultura masha bunita. Koló di e imágennan tabata bibu i esta hopi tabatin. Ami 
tabata konosé solamente San Antoni ku t'e santu ku entre otro bo ta pidi yudabo 
ora bo pèrdè kos. M'a rekonos’é pasobra riba su brasa e tabatin tantu e Niño Jesús 
komo un buki diki. Tur e otro santunan tabata parse ruman di San Antoni: nan 
tabatin nan bista serio fihá riba plafòn. Ta strafio ku tur tabata blanku, m'a pensa, 
ma ki’ ke hasi, si neger ni sikiera mag toka piano anto sigur nan no por a bira 
santu. Banda di e altá mayé tabatin un altá kaminda un baiben di hende muhé 
tabata kana bin sende un bela. Den nan no tabatin ni un muchahòmber, tur tabata 
muhé i algun damsita bisti na rou. 

Riba kor ta hòmber tabata kanta na Latin, pero mi no por a mira nan. Komo mi 
no tabata konosé e kantikanan aki na Latin mi no por a kanta huntu ku e hendenan 
ku tabata grita kanta. Un pader bistí ku un ‘kazuifel’ presioso, kanando tras di dos 
sirbid6 di misa tabata sensia. Un di e sirbid6 di misanan a trosemi wowo malu i 
saka su lenga pa mi. E sensiamentu ei tabata ponemi kòrda mi mama ku bispu di 
aña nobo tabata kana sensia henter kas p'e kore ku alma malu. Segun fratunan esei 
tabata ko’i paganonan, pakiko esaki nò...? 

Pader a kuminsá resa i e hendenan presente tabata respondé di un manera monó- 
tono. Atrobe mi no por a djòin nan pasobra mi no tabata sa e orashonnan na 
Papiamentu, na skol ta na Hulandes m'a sifia resa. Ku un fasilidat mi por a bisa: 
“Toren van David, bid voor ons. Ivoren Toren, bid voor ons, Ark des Verbonds, 
bid voor ons’ sin sa kiko ta nifkiká. “Orashon pa gana indulgensia plenaria’ tabata 
zona mas bunita ku “volle aflaat’, ma tampoko mi no tabata sa kiko esei ta nifiká. 

Ora nan a kuminsá toka òru duru - mi kurpa a kohe rel m'a mira kon tur hende 
tabata kana bai dilanti. M'a imaginami ku nan lo tabata parti karchi òf por ta un 
“bid-prentje”. Mi no a pèrdè pa gana i m'a hala bai dilanti. Ta ora m'a yega na 
mesa di komunion m'a ripará ku un pader tabata aserká e hendenan ku un sorto di 
kompas ku un pa un nan tabata sunchi. Anto ami aki mester a bai sunchi e pida 
glas dòf ku tur e bokanan bieu i seku a pasa riba dje? Dios librami! Pader tabata 
limpi'é wèl, lihé-lihé, kada be ku un pida paña, pero mi a keda hañ'é fis. Te awe 
mi no sa na unda m'a saka e kurashi ei, ma ora pader a yega serka mi m'a hala 
“tras, sagudí mi kabes i kore sali bai fo'i Misa. 


den: Jules de Palm, Kinderen van de fraters. Amsterdam: de Bezige Bij, 1986. p. 109-125; 
tradukshon di Jules de Palm 

A 


Edward A. de Jongh 


DELIRIO 


Ayooo! Mundo qu'n ta dimi! 
No falta muchu pa Bo matami; 
Mundo! Esta chiqui Bo ta! 

No tin nada qu mi no a mira... 
Pero qui tristu y misterioso ta 
Di contempla Bo naturaleza: 


Lagrima di awa y solo 

Riba cara di Bo blachinan, 

Y tras di un port'i flor, 

Yen di perfume y color, 

Mi ta mirami ya ta disparce... 


Pero nada “n pasa; 
Nada! 
Nada den inmensidad di existensha! 


Mi ta mira un mas gota 
Lora di un blachi, cai, 
Ma ya den tera e ta bai. 


Morto tin biaha ta bini 

Manera un amigo bieu: 

“Basha bitter pa nos goza poco! 
Pa nos celebra un era nobo!” 


Mi tin gan`e grita-hari; 
Grita-hari di abandono; 

Di abandono mi ke yora, 

Y yorando, basha carcahada, 
Lagando un mishon sin termina. 


Sin termina? 

Podon, Senor! Lo ta mi delaster pica, 
Sin termina... Sin termina... 

Hahaha! Hahahahaha! Hahahahaha! 


den: Edward A. de Jongh, Quietud. Willemstad, Kòrsou: [s.n.], 1957. p. 22 


Edward A. de Jongh 


SJRRRR 


Mi tabata solito sintá ta leza den mi oficina. Ni un auto tabata pasa voorbij den e 
ora laat djanochi, ni un hende riba caya; e unico sonido qu tabata quibra silencio 
di medianochi tabata e sjrrrr-sjrrrr-sjrrrr di e Portugues qu tabata bari caya, y quen 
na momento ey tabata cordami riba un hoben qu semper tabata sonja di bira un 
pintor di caliber, y cu e poco experiencia y edad qu e tin ya e la demostra hopi 
abilidad den pintamentu di escenanan bibu y alegre. Pues, mi tabata corda qu 
mainta mi “ta sintá den Ritz na Otrabanda ta dal mi limonada ora qu el a drenta bon 
purá cu un pintura di cet ʻi verf na man. El a pon’e contr’e toonbank hala “tras p'e 
mes admir'e. N'e mes momento un weter a acerqu'e pa admira e obheto qu el’a 
caba di pone abou cu tantu brio. 

“Com bo ta hanj’e,’ el a puntra e weter. Den su boz e ansia pa tende: “E ta bon, 
bo sa!” 

Y en berdad. “E ta bon bo sa! E ta masha bon!” e weter a comenta rapido cu un 
sonrisa qu ta extende di un orea pa otro. 

“Bisami francamente: ta quico bo ta hanja qu no ta bon na dje... pero corda 
bon, mi “n cab'e ainda!” 

‘Aha! Wel, eh... por ehempel… ta quico e cosnan aqui ta nifica?” 

Y el a mustra riba seis of ta siete figura pintá na colonan scerpi riba un fondo 
blaupretu, un cielu cu un scuridad hundu. E figuranan tabata relativamente grandi 
y un tras di otro formando un círculo, un wega di fantasía, y nan tabata destaca 
riba e pintura mas qu tur otro detayenan. Tal vez pasombra nan “ta stranja, tal vez 
pasombra nan no mester t'ey, tal vez pasombra nan ta medio cabá, pero bunita 
sigur nan no tabata queda manera nan t'ey. 

“Esey ta e aeroplanonan qu ta drei rond. Ainda mi tin qu pinta dos hende sintá 
den cada un di nan, ademas e stacanan qu ta tene e aeroplanonan y e efect qu e luz 
ta haci cendé meimei riba su maquinaria... Ta un escena di delaster Coney Island 
qu'a bini Corsou, bo’n ta corda?” 

“Aha!” 

Cu un sonrisa hanchu, su curpa largu y delegá, cu su wowonan manera di 
chines poco y scerpi manera un kinikini, e hoven a drei wak su tras mirami sintá 
poco leeu, y aunque for di caminda qu mi tabata sintá mi por a distingui su obra 
bon, el a cumindami lihé cu un cabisha di cabes y un hizá di wowo, puntrando: 
“B'a mir'e!? Acercabo poco mas, no!” 

Papiando asina el a cai sinta na e mesa mi dilanti, cual tabata enfrenta su pintura. 

“Bini mas cerca, no!” el a agrega. 

Pero teniendo poco mal beis y sin intenshon di lamta for di caminda mi tabata 

pa mi duna mi opinion, mi di: “M'a mir’e caba; m'a mir'e bo sa; en ta malu.” 

“Bo ta permitimi convidabo na e mesa aqui? Lo mi aprecia masha si bo quier a 
sinta huntu cu mi pa bo dunami bo opinion riba mi trabao. Bo ta un homber qu tin 
idea dje cosnan... Ta quico bo ta opina? Mi ta gusta hanja opinion di hende manera 
bo.” 

E elogio qu el a dunami tabata grandi pero sali for di su curazon, loque mi sabi 
conociendo su franqueza di opinion semper or'e papia, ademas su manera y bon 
boluntad pa remedia un disgusto qu nos tabatin cu otro mas qu dos anja pasa, a 
cambia mi beis instintivamente y no a quedami otro cos sino complace cu su 
suplica. 

“Bo ta tuma un cerbes huntu cu mi?” 

“No, danki, lo mi satisface cu un orange, como nunca mi'n sa bebe bebida 
alcoholico prome mi bai leza. Mi tin un buki interesante ta wardami na cas aworo.” 

Poco desapunta el a mirami den cara como si fuera qu ta un cos stranja m'a 
caba di bisa, pero aparentemente a conforma cu mi consentimiento di dal un orange. 

Nos a sinta ta analiza e pintura detayadamente, alrededor di un ora largu. Chas, 
asina yama e hoven, a queda masha contentu cu e opinion detayá y obhetivo qu mi 
a duna riba su obra. Berdaderamente, compara cu algun anja pasa el a progresa 
hopi, pero un cos mi a ripara ta qu e quier a caba su obra muchu lihé. M'a mustr’e 
tambe na unda el a cuminza pinta y caminda el a caba. E cuminzamentu tabata 
muchu mas bunita. E tabata asombrá com mi por sabi un cos asina y e tabata 
contentu qu el a sinja algo for di e experensha aqui; e tabata sinti’e feliz di por 
tende qu su obra, masque e no ta completamente cla, no ta un obra cabá, pasombra 
despues qu el a pinta e Portugues cu su baki di palu frieu, e dos muhernan-bendedo- 
di-pinda, e homber gordo-corá-manera-un-kreeft cumprando su caarchi na loket, 
el a cansa, y en vez di sosega el a sigui pinta, sigui pinta, danja su obra na parti di 
man drechi y den background. 

“M'a traha tres ora riba dje; tres ora awe mainta,’ el a bisami. 

“Ta muchu poco,” m'a contest'e. “Bo tabata muchu cayente pa cab'e.” 

“Si, asina ta , bo sa? Mi ta masha contentu si qu b'a bisami. Esey ta yudami 
hopi, bo sa?” 

“Loque mi ta gusta mashá den tur cos ta e dos muhernan di pinda cu nan heup 
hanchu y pia diqui y nan panja mará na cabes, y e Portugues di palu frieu pará 
banda di su baki ta saca ice cream. E ta pret tambe. Masque bo’n ta mira su cara, 
toch bo ta ripara cla t'un Portugues e ta.” 


“Sjrrrr... Sjrrrr... Sjrrrr...? 
Profundizá den e película di mainta cual tabata repasa den mi pensamentu, mi 
no a sinti qu e baridó ya a yega dilanti di mi cas caba. M'a lanta fo’i mi stul bai lur 

den jaluzie. E baridó, un homber corticu-hancrá, cu su carson mará hopi abou na 
su barica, cu su pèchi skeins riba cabes, como si fuera t'e mes un Portugues qu 
m'a mira pintá mainta. Tabata un co-incidencia tur e detayenan aqui? No! E tabata 
para ta wak na laira, manera tur otro baridónan di caya y bendedónan-di-palufrieu- 
Portugues sa haci, manera nan tur sa pensa, leeu, cu nan pèchi skeins riba cabes. E 
tabata solito, rondoná misteriosamente pa un laman di quietud y tapá cu un velo 
fini di luz di luna cual tabata alumbra suavemente, no muchu cla, haciendo di dje 
un siloëta mas qu un hende bibu. 

“Si Chas tabat'aqui l'el a pint'e manera e ta pará ey!’ m'a pensa. “Cuantu placa 
e homber ey “n warda caba for di tem qu'e ta na Corsou trahando di dia y di nochi? 
Tal vez e tabata pensa riba Madeira, caminda el a nace, caminda muy probable e 
tin su famiyanan pa cria. Tal vez e tabata sinti'e feliz cordando qu e por haci su 
trabao manera e tin gana di haci’e, siendo qu tin ningun hende pa control’e. Tal 
vez e tabata stima su djap y e poco placa qu e ta gana y qu p'e ta nifica un gran 
tesoro... Pober homber, ta esey so e por haci? Bari caya?... Aunque pa Dios nos tur 
ta igual, rib'e mundo aqui si nos tin qu conforma qu no t'asina.” 

“Sjrrrr... Sjrrrr... Sjrrrr...? 

“Bo sabi quico a dunami idea di pinta e Portugues aqui?” mi tabata corda con 
Chas a puntrami esaqui na ultimo ora qu nos a caba nos di dos y delaster rond. 

“No!” 

“Wel, poco dia nochi mi tabata sintá den mi bentan'i camber ta wak afó ta mira 
un Portugues ta bende palu frieu. Tabata scur, y di repente mi mester a hari, paso” 


NAAN AN 


m'a tende un mucha chiqui ta canta: “Blèèèèè - blèèèèè - blèèèèë; Portugues “n sa 


NANAS XXX 


bari caya - Portugues “n sa bari caya - Portugues “n sa bari caya; blèèèèè - blèèèèè 
- blèèèèè - blèèèèè - blèèèèè - Portugues “n sa bari caya; blèèèèèèèèèè. 
M'a hari: “E ta gracioso; masha gracioso.” 
Pero awor m'a pensa: “Ta quén sa bari caya antó!” 


‘Sjrrrr... Sjrrrr... Sjrrrr...” 


993 


den: Pierre A. Lauffer (red), Di nos; antologia di nos literatura. Willemstad, Kòrsou: Libreria 
Salas, 1971. p. 168-171; originalmente den: Edward A. de Jongh, Bon biaha; novela corticu 
y tres short stories. Willemstad, Kòrsou: Libreria Salas, 1955 

A 


Edward A. de Jongh 


MAINTA 


Den mainta ora bista 
Mi dilanti cumindami, 
E ta mculcami: 

Biaha largu 

Rib'un barcu. 


Pasa dakinan di cas: 
Rib’e pida lama, 

Y contr'e ceru mi ta mira 
Tur cos roos 

Den humedad. 


Pensativo mi ta queda, 


Luminá pa mi inspirashon, 


Qu mi ta garra 
Pa nan no lagami 
Bandoná despues. 


Contra mi curpa 

Mi ta sinti e frescura, 
Mientras alegre 
Prome sonidonan 

Ta habri un dia nobo. 


Tur melancolfa 

Di anochi anterior 
Ta bira legria, 

Como si fuera 

Pa confundi realidad. 


Ma nó, no tin confushon, 
Pasombra den mainta 
Nervionan ta relahá, 
Curpa no ta mas cansá, 
Y calor di solo ta na biá. 

AI 


Den mainta ora bista 

Mi dilanti hari cu mi, 

Mi tambe ta hari, 

Y comprende pakico 

E melancolía den anochi. 


Mi ta sinti cla 

Con sugestion 

Tur mainta ta anuncia, 
Qu energía nobo 

Ta abarca felicidad. 


den: Edward A. de Jongh, Quietud. Willemstad, Kòrsou: [s.n.], 1957. p. 4/5 

Ed 


Edward A. de Jongh 


PAL'I BIENTU 


Carpachi misterioso tur troza'i bientu, 
Cu bo cabes manera un basora bieu; 
No solamente bo eterno posishon, 
Mustrando den un solo direcshon, 
Ta e símbolo di nos passaat, 

Ma bo ta un milaguer natural 

Pa hende y pa animal; 

Semper berde den temp'i awa, 
Terco-cabelimpi den secura; 
Admirabel-incansabel bo ta wanta; 
Ni pa nada bo'n ta spanta. 


Den un anochi m'a tend'e suspiro 
Di bo blachinan den bientu frieu, 

Y buscando consuelo pa mi tristesa, 
Un alivio caminda mi por sosega; 
Rib'e troncon na bo pia m'a pone mi cabes, 
Bo'i bo sombra den mainta 

M'a spierta y m'a mira 

Com e maribombanan sin bo 

“N por contra cu nan flor; 

Paranan “n por canta nan canshon: 
Ey m'a contenta mi curazon. 


den: Edward A. de Jongh, Capricho. Willemstad, Kòrsou: [s.n.], 1955. p. 9 

Edward A. de Jongh 


DJECPOT 


Imponente, frieu, cruel 
Invitashon sin boca ni papel, 
Ta apela dilanti di su corte 
Un careda múchu largu 

Di ignorante inocentenan, 
Distribidonan di nan pan, 
Inconcientenan qu tin placer 
Di sacrifica arte pa babel. 


Un pa un ta acerca; 

E huez ta hustifica 

E pesu di nan portamoneda: 

Basta placa sigui su careda 

Qu ta cuminsa den sacu di carson 
Pa termina den un profundo baricon, 
Sin trece cuenta ni razon 

Di ningun debil curazon. 


Sinberguenza y cruel, 

Ta exigi troca placa di papel; 

Tras di un cuer’i barica transparente 
Bo por hol’e sodó di hopinan su frente; 
“Tira numa, ranca bai!!” 

Bo por tend’e or’e grita, 

“Tira numa, ranca bai!” 

Si mi yena bo ta gai!” 


Orguyosamente e ta traga, 

Nan ta tira-ranca-bai; 

Mare nan por realiza, 

Condena secreto di e gai; 

Ohalá, si tur por testigua, 

Qu ora sal'i corte ser bandoná, 

Tur nan placa tambe ta ser mudá 

For di den barica ya cargá, 

Caminda di un porta di atras 

Un yobida ta yena otro portamoneda. 


den: Edward A. de Jongh, Capricho. Willemstad, Kòrsou: [s.n.], 1955. p.5 

ELIS JULIANA IN ROXY: STER AAN CURACAOSE HEMEL 


Gisteravond trad onder auspiciën van de Stichting Cultureel Centrum Curagao en 
Sociedad Pro Arte Escénico in het Roxy Theater op, de Curagaose dichter-voor- 
drachtkunstenaar Elis Juliana. Elis Juliana, thans de meest besproken kunstenaar 
op Curacao, wist gisteravond het aanwezige publiek gedurende twee en een half 
uur te boeien met een programma van eigen werken. Iedereen, die Elis Juliana 
reeds door de radio had gehoord, of deze kunstenaar reeds eens in besloten kring 
had gehoord of een enkele keer in Roxy, wanneer hij met een enkel gedicht naar 
voren kwam, koesterde hoge verwachtingen. Het zou voor het eerst zijn, dat een 
Curagaoënaar een dergelijk programma geheel voor zijn rekening ging nemen. 
Maar dat hij dat met zoveel succes zou doen, dat overtrof ieders verwachting. 

Het programma vóór de pauze was uit wat ernstige gedichten samengesteld, na 
de pauze ging het over naar het komische. Degenen, die de Papiamentse taal beheer- 
sen, kunnen zeggen dat ze werkelijk hebben genoten van de goede woorden in de 
stukken gebruikt, maar ook zij die het Papiaments niet machtig zijn, konden hun 
hart ophalen aan de gebaren en vooral de mimiek, die de woorden accentueerden 
en de bedoeling zeer goed tot haar recht lieten komen. Elis Juliana werd aan de 
piano begeleid door de heer Norman Moron, die ook het zijne bijdroeg om het 
geheel te doen slagen. 

De heer Jossy Martina, die de conference verzorgde, leidde de heer Juliana in. 


Na de aanwezigen te hebben verwelkomd, zei hij o.a. in zijn openingswoord, dat 
vooral de aanwezigheid van het publiek zeer op prijs wordt gesteld, want dat geeft 
Elis Juliana de morele steun, die hij nodig heeft om het Curagaose volk te geven 
wat hij denkt dat goed is en de moed om verder te gaan met datgene waaraan hij 
bezig is. Op een zeer duidelijke wijze, zodat iedereen tevoren wist waar het over 
zou gaan, gaf de heer Martina een korte uiteenzetting vóór elk nummer. 

Het publiek toonde zich erg dankbaar, wat ook niet anders kon, want Elis heeft 
zich niet alleen bekend gemaakt door zijn gedichten en voordracht voor de radio, 
maar hij heeft gisteravond getoond zeer goed voor het publiek te kunnen optreden. 
Elis Juliana is een kunstenaar van kaliber, die bewezen heeft zijn goede gaven niet 
onder de korenmaat te houden. Onmogelijk is het de nummers te noemen - wat de 


woorden betreft - die het beste waren, want ze waren in een woord gezegd allemaal | 
goed, wat ook bewezen werd door het daverende applaus van het publiek. 
De komische gedeelten na de pauze deden de aanwezigen brullen van de lach. 
Elis Juliana is de dichter, die het volkstafereeltje tot in de meest pikante finesses 
onder woorden weet te brengen en niet verlegen zit om climaxen. Het pikante 
moet hierbij verstaan worden in de meest ruime betekenis van het woord. De 
dichter spiegelt selectief wat iedereen in feite dagelijks kan waarnemen, hij verdicht 
de waarheid. En dat doet hij op een zo oorspronkelijke wijze door het uitbuiten 

van vergelijkingen, tegenstellingen, ritmen en ook van een zwijgen, dat soms meer 
zegt, of meer aan de verbeelding overlaat dan woorden kunnen duidelijk maken. 

Elis Juliana maakt niet alleen snapshots, hij concentreert de snapshots die hij 
neemt in een zeer sterk eindproduct, waarvan het geheel meer is dan de som der 
delen. Een ding is jammer. De vraag van het publiek, zoals dat meer het geval is, 
is groter dan het creatieve vermogen. En hoewel aan de ene kant daarvan het 
gevolg is dat Elis Juliana zijn creaties bij herhaling voordraagt, en zij zijn de 
moeite van het meermalen beluisteren ten volle waard, aan de andere kant is Elis 
Juliana kunstenaar genoeg om zich door de publieke vraag niet te laten overhaasten 
met het gevaar van kwaliteitsdevaluatie van zijn creaties. 

Uit de voordracht van gisteravond willen wij, al valt het moeilijk een keuze te 
maken, toch noemen “Amor pa Mama’ en vooral ‘Coma Katrien’, voorstellende 
een oud vrouwtje, zwarte sigaret omgekeerd in de mond, dat links en rechts haar 
smoesjes begint om een kopje koffie los te pingelen. ‘Telefon’, de uitbeelding van 
de ambtenaar in zijn dagelijkse bediening van kantoorapparatuur, was kostelijk. 
Als toegift werden twee bekende stukken gereciteerd, waarbij vooral de belang- 
stelling (en de roep) uitging naar “E Coco’, een parodie op twee bekende politici, 
waarbij Juliana’s pantomime en prononciatie geen twijfel over liet aan de identitiet 
van de beide ‘slachtoffers’. 

Een ding betreuren wij bij Elis Juliana: dat hij zijn volksminiatuurtjes niet in 
het Nederlands brengt. Misschien kan hij een goede vertaler vinden, die de gekruid- 
heid ervan weet te behouden. Het zou zijn publiek aanzienlijk uitbreiden. Nadat 
het programma afgewerkt was, lieten de aanwezigen zich niet onbetuigd. Het geklap 
en gestomp ging zolang door totdat Elis Juliana twee toegiften beloofde. Wij danken 
Elis Juliana voor deze genoegelijke avond en weten zeker, dat hij het hierbij niet 
zal laten, want aan hem was te zien, dat de aanwezigheid en dankbaarheid van het 
publiek voor het gebodene hem nieuwe moed heeft gegeven. 


den: Beurs- en Nieuwsberichten, 3 di mei 1957 

Elis Juliana 


BEDEI MI BON 


Tin hende ku ta eksperto den bedèimentu. Na plaka-chiki nan por kuminsá konta 
un kos, yega na ekstremo, salta diferente generashon bai atras, hisabo benta hente- 
ramente un otro kaminda, bolbe kuminsá di nobo ku mes fasilidat. 


Pa Chein, por ehèmpel, bibá banda di e tienda pegá ku e sapaté mankaron, chikitu 
asina - m'a lubidá su nòmber - ku ta keda nèt na e skina dje kaya ku nan ta yama 
“Hisa benta’, pa via ku e tempunan ayá fast ora tin tarai Djasabra, tin bringamentu 
i hisa benta pa bentana, laga dònder abow -loke a pasa e sapaté- ahan, m'a hafia su 
nomber, ki yama “Bonjé Franses’. Danki pa Djòs ‘i Beberin ku ta kasá ku Clarit'e 
Wili “bagaso”, ku ta masha yegá di Antwan ruman “i Wechi, aktu-primu di 
“Shosho-laga-drif” ku a pèrdè pia na bògòn “i kafia na Cuba. El a yega nèt na 
tempu, karg'e pober hiba hospital, sino el a muri, komo tur hende a baha na awa 
ora nan a mir’e tur sangrá ta sklama ei bow, drumi den barank'i pieda ku glas. 

Nan di t'e ku “Hulio-da-muhé” a kwe kestion riba mi n' sa ku bo ta kòrda e 
galiña gord’ asina ku ta'tin masha edea riba Tommy ku ta bende den shap di 
Clarizijn, swa di ‘Pedritu-ròchil’, k'a gana tres repi di premio mayé, kièr sa ku ta 
galifia so e por kome, bisti bon, bira loko dia plaka a kaba, keda pariba “ya te dato 
dia djawe, fiam” bo swafel... 


den: Pierre A. Lauffer (red.), Di nos: antologia di nos literatura. Willemstad, Kòrsou: Libreria 
Salas, 1971. p. 181; originalmente den Elis Juliana, Maka Taka, Willemstad, Kòrsou: G.C.T. 
van Dorp K Co., 1961. p. 42 

HISTORIA DI SHAP 


Donjo di shap, cu super pasenshi, 
sin ningun clase di atencion, 

ta scucha tur su clientenan 
dunando tur “si” pa rason. 


“Ta mi, ta mi ta Bolin, 

den tur bario conocí, 

como e tipo di más galante, 
di más decente, di más sabí. 


Mi ta homber cu ta papia 

ki idioma cu bo ke. 

Rond den mundu 'n tin un tera 
cu Bolin no conoce. 


Si bo tende mi lora Ingles 

bo ta keda babucá. 

Ta den ‘yes’ cu “no” sé tin be 
mi por kibucá. 


Frances esey ta mi gilea. 
Den cuater dia m'a sinjé. 
“Ghe le flu, le flu le ghe, 
pr te sua,’ bo'n compronde? 


Spanjo Tun idioma facil. 
Na sonjo mes mi ta loré. 
“La misma cosa que yo viene, 
nunca viva que volveré.” 


Hulandes, ay laga loco, 

‘Niks gespraken hoor, versta.” 
Den asuntu di “De mieter’ 

mi t'un maestro graduá. 

Aleman si ta poco duru. 
“Haben schaften unden kret.” 
Mi ku Hitler den paranda, 

ay, e t'un homber masha pret. 


Den asuntu di financia 
nunca mi'n sa preocupa. 
Semper bai mi potmoni 
ta cu dos tres cien jená. 


M'a bai school di baliamentu. 
Den cuadrilia, lubida. 

E cu wals, mazurka, danza, 

ta tur mi ta cocobiá. 


Ta pesey mi por pidi bo 
fia mi un bitter te majan... 


Donjo di shap ta bira lomba; 
‘Esaki si No mi ruman.’ 


den: Elis Juliana, Flor di datu. Willemstad, Kòrsou: [s.n.], 1961. p. 62/3 

TAMBU NA MA FIN 


Telelele telelele 
telelele telelala 
telelele telelala 
telelala lelela 


Rumannan tur dunami brasa 
yudami yora mi bari, 
dunami brio pa mi grita 
ikant'e mala gradisí. 


Morto ku morto den santana 
bibu ku bibu den bari, 

afia nobo un dia grandi, 

mi si n’ po’ laga mi pleizí. 


Tokadó mi tamburero, 
tok’e tambu te bo kibr’e, 
n’ ta bo mama ni bo tata, 
ta pida kweru dje karné. 


Si mi no yora mi mamachi, 
ta ken lo yora “nto? 

t'e ta mi pida lensu blanku 
ku a seka mi lagrima. 


Si totolika ta falta pluma, 

ta falt'i kayente di su mama, 
ma si karni ta kaba na mi kurpa, 
ta pa motibu di bok'i pekador. 


Ora galifia ta bai plenchi, 
shonnan, ta bientu ta hib’e, 
ma ora Dalia ke bai lagabo, 

e ta buskabo tur klas'i kestion. 

Ai, kabaron ta mi nómber, 
mi bibá ta bow “i lodo, 

si bo mirami riba tera, 

ta ko’i reda lo mi tin. 


Mi n’ tin mied'i maribomba, 
mi n’ tin mied'i skarpión, 
mi tin mi nèshi di arafia 

pa bòrda mi enemigunan. 


Temp'i berán b'a bin trastami, 
m'a yuda kwantu ku mi por, 
galiña a bula subi mesa, 
p'esei bo n’ konosemi mas. 


Mi ta kome funchi ku súku, 
bebe mi awa, drumi sosegá, 
pa ora doño pèrdè su galiña, 
e n’ pasa wak den mi kurá. 


Radio grandi ta zonzabo, 
stof ʻi gas ku frishidel, 

na fin di luna tin mizeria, 
paso’ n’ tin mod'i paga kas. 


Mi si n’ por drenta kompromiso, 
miho mi keda blo bashi, 

dofio a rabia bai ku radio, 

anto anten’ a keda kologá. 


Pòwis, kidow ku pára pretu, 
no molosti’e, lag'e na pas, 
p'e n’ reda mondi ta pakiko 
bo pianan ta delegá. 


Kokèt di dia pa grandesa 
ta roza blanku di papel, 
ora galiña buska su nèshi, 
ta bende webu ku kangrew. 

Buska mucha tur kaminda, 

ma n’un kaminda n’ por hañ'e. 
a be hañ'e tra'i seru grandi 

ta konta strea “i mardugá. 


No bin trosemi wowo malu, 
ta mi pober por a yuda “nto? 
ta katapila ku a roza mondi 
a deskubri sekretunan derá. 


Chuchubi pretu a grita den sabana, 
chuchubi blanku a para kontestá, 
tin kwent’i balia ku almasola, 

pa fòrsa paga debe atrasá. 


Si mi kaché hasibo malu, 
no tene rabia riba dje, 
kaminda e mira pida yòrki, 
e n’ por lag?i tira riba dje. 


A pone dalia den huki ketu, 
dun’e su sòpi di boyon, 

e pober a bira muebl' i sala, 
kamind'i kologá sombré. 


Bo por skonde waranawa, 
ma bo n' por dèmpel su olé, 
si pushi pretu por a papia, 
su dofio mes l'a venen'e 


Telelele telelele 
telelele telelala 
telelele telelala 
telelala lelela 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 178/9; originalmente den Elis Juliana, Flor di Anglo, Willemstad, 
Kòrsou: [s.n.], 1961. p. 78-80 

KANGA SAYA 


Hasiment'i gera a bai fo'i moda. Antes, ora dos bisiña hopi tempu bibá dushi-dushi 
kwe pleitu ku otro, ni un sirko lo por a yama tantu mirones ku ta bin mira i tende 
e dosnan “roza kunuku di otro, saka bichi sunú pone riba tera.” 

Manisé di gera e atversarionan ta lanta ku garganta hinchá, kurpa sofoká, wowo 
kòrá i batiment'i kurason, ku papel di tienda muhá na frenta, pa kita doló di kabes. 
Tin be asta nan mester konsultá dokter i tene kama dos tres dia. Pero esun ku kere 
ku e gera a kaba, ta henteramente kibuká. E gera ta sigi ku mes ánimo, aunke bow 
di un otro fórma ku nos lo por yama: gera silensioso. Un gera di puña i demostrashon 
sarkástiko ku tin mes efekto ku ásido. E ta kome poko-poko pero sigur, i su final 
sa resultá fatal. Esun ta kologá un pòpchi di paña tur shawawa i desformá na su 
kurá. Si e bisiña ta flaku, e pòpchi tambe. Si e ta gordo, igwalmente. Pwes un 
imitashon eksagerá. I espesialmente pa e bisiña tende, e ta papia ku e pòpchi: 
“Esta mahoso, esta mahos, mira bo bunita, esta mahos.” 

Tambe nan sa kologá basora, feila, wea “klásika”. Pero e pòpchi ta èkstra. Djis 
despwes e bisiña tambe ta kologá su pòpchi, ainda mas fastioso. Si di esun promé 
ta klabá na kurá, di dje ta kologá ku un kabuya na garganta. 1 di tur dos banda tin 
tirament'i puña. 

Tambe un di nan por buska un kaché i dun'e komo nòmber: Sinbèrgwensa, 
Lakrana, Satanás, Shushi, enfin, kwalke kos pa e tèr e otro ku ne. Ora e otro ta 
pasando, dofio di e kaché ta sali grita: “Sinbèrgwensa!” 

I ora e kaché kore bini serka e doño: ‘Bini, Sinbèrgwensa. Lagami marabo, pa 
bo no bai porta di ningun otro i pega ku nan sarna.” 

Pero no ta tarda ku e ta hafia su kontésta, pasobra e otro ku por e, ma ku no tin 
kaché, ya a studia algu pe. E ta tira dos pida wesu di yòrki dilanti di su mes porta 
di kas, i ora e kaché bin kwe un pida wesu, e ta grita: ‘Hesu e pobersitu tin hamber.’ 

I tirando pida karni di yòrki pa e kachó: ‘Tuma, partié ku esun mas grandi ku 
bo.” 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 180; originalmente den Elis Juliana, Maka Taka, Willemstad, Kòrsou: 
G.C.T. van Dorp & Co., 1961. p. 17/8 

KANTA KWERU 


Kanta, kweru kayente, kanta 
kanta, kweru kayente, kanta 
kweru, kanta eh pa mi lanta, 
pa mi lanta, eh pa mi lanta 
kanta, kweru kayente, kanta 
kweru, no puntra pa ki’ mi ke lanta 
mi ke lanta, mi ke lanta 

ai, mi lomba, eh mi ke lanta 
eh mi ke lanta kweru kanta 
mi ke lanta, eh mi ke lanta 
ai, mi lomba, eh mi ke lanta 
kanta, kweru kayente, kanta 
mi ta lanta, eh mi ta lanta 
ariba, lomba, eh sigi wanta 
mi ta lanta, mi ta lanta 

eh m'a lanta, kweru, m'a lanta 
kweru, m'a lanta, para wanta 
sigi kanta, kweru, m'a lanta 
m'a lanta, m'a lanta 

kanta, kweru kayente, kanta 
kanta, kweru kayente, kanta, 
kanta, kanta... 


den: Pierre A. Lauffer (red.), Di nos: antologia di nos literatura. Willemstad, Kòrsou: Libreria 
Salas, 1971. p. 182; originalmente den Elis Juliana, Flor di Anglo, Willemstad, Kòrsou: [s.n.], 
1961. p. 17 

RECUERDO 


Cu nostalgia mi ta corda Jeje di Goja cu su dos flektunan pretu casi blou lorá na 
dos sibojo grandi, su renchi’ oreanan rondó, su ‘rudía’ riba su cabes cargando 
lenchi un baki cáncán di piscá, su saja hanchu cu sacu cada banda, su blusa manga 
largu cu kraag smal, su frèskòt di sacu di hariña y pargata na pia, ta tira stap cu pep 
riba caminda. 

Ki dushi Jeje ta canta: “Chaaanaaan bon mooochi dradu freescu, fleeerchi 
buladooo.” 

Chèp! chap! chèp! chap! 

Anto ora, meimei dje canto, djaleu un hende grité pa cumpra piscá “Jeje!”, e ta 
rospondé “kiiiw”, para, pone man na sèit, lora suave asina cana bai serca e hende 
cu a jamé, baha su baki abou y puntra cu dulsura: “Di cuanto bo ke, duy?” 

Su cariño só ta duna hende gana di cumpra henter e baki. E ta bende su piscánan, 
saca su macut'i-sacu duna cen buelta, lora su “rudia” buta riba cabes y pidi cualkier 
hende duné un man hisa su baki y sigi cu: “Booon mooochi draaaadu freeescu 
fleeerchi buladooo.” 

Pami semper Jeje lo keda e muhe cu mas dushi tabata canta piscá. Mucha di 
seis-shete aña, ki ora e pasa dilanti mi cas, mi tabata cumindé: “Cumbai Jeje”, pa 
e respondemi: “Cumbai mi amor” i sigi come caminda bai segun su pargatanan ta 
tira piedra chikitu den larja su tras. 

Den tempu di cuaresma ora tin webu di bubi, Jeje ta pasa cu punchera blancu 
di granit riba cabes: “Weeebu dje para cantadooo”. 

Mi no sa si bubi ta un para cu sa canta bunita, pero kico ta importa? Ata Jeje 
mes ta canta pe...!? 

Mi ta corda con diablitu mi tabata y con mi tabata trastorná no solamente mi 
mama sino tambe nos bisiñanan. Mi ta corda e famia rumannan Fafa, Meme y 
Shon-Mi, kendenan tur ora bai tabata na ansha cumi, pa scualmi, pa curigimi 
como si fuera ta nan propio ju stimá mi tabata. 

Mi ta corda Shon-Mi cu sincero gratitud como mi debele danki cu awe mi ta un 
homber bibu riba mundu y no restu lubidá di un mucha drumí den santana cu un 
crus di palu putrí riba su pechu. 

Mi ta corda con mi a hui di cas core hunga mei-mei di caja, lorando un tajer o 
wiel di baiskel y con un di nan tabata cohemi tene rancami na man hibami pa mi 
mama pa auto no plèchèmi. Mama ta dunami un bon halá”i sota serami den camber 
pero asina dolé fria, mi ta slip manera un inanu onsebaar. 

Djis ratu ata Fafa cu gritu cumi na man trobe: “Majo, e mucha’ ki “n ta haci 
wesu bieu, bo sa? Auto a heré'maté dilant’ajá’ trobe.’ 

I strafiá mama ta puntra: “Ma ta ki ora e alimá a sali?’ 

Fafa, cu stem cansá, ta conta mi mama con m'a cai drumi plat abou den caminda 
ta canta: “Auto “n por matami, auto “n por matami’ y ora auto core jega serca, mi 
ta bula lanta core bai. Anto e shafernan ta zundra. 

Mi ta bolbe haña un lá pa despues mama kita mi pañanan sconde, serami den 
camber trobe, pero di unda cu ta mi ta tover un carson, maske ta di mi ruman 
muhe. 

Mi ta corda con un diarason atardi, tempu e truck di Cinelandia, cu su belnan 
chikitu, tabata core pasa rond Montaberde parti programa di cine y multitud di 
mucha su tras pa tuma papel como si fuera tabata placa. Mi tabata pará riba acera 
den Penstraat, net dilanti e hanchi cu ta bai Alacanoa, wardando e truck bini di 
pariba. Bientu ta carga papelnan cu ta bula for di man di Chebu laganan cai den 
caja dilanti e truck coriendo cu poco velocidad. Sin pensa nada m'a baha for di 
acera, sac abou ta bai piki un papel net dilanti e wiel drechi cu ta lora, bin subi mi 
garganta... ta un gritu skerpi... !!! múchá!!!... m'a tende mi tras pareu cu un man 
bindishoná a rancami na mi atras hisami benta riba acera. 

Tabata Shon-Mi, mi angel wardadó, kende den tur e behèit di partiment'i papel, 
no a perdemi fo’i bista y a scapami di un morto cruel. 

Mi ta corda... 


den: Elis Juliana, Wazo riba rondu. Willemstad, Kòrsou: [s.n.], 1967. p. 3/4 


216 


P 


Elis Juliana 


NOSTALGIA 


Mi kabes hundí 

den kweba di mi kusinchi, 
afó bientu ta yora 

un kanto sin palabra, 
pipíta di awaseru 

ta toka den un barí. 


Vishon di un hòmber 
pará den distansha 

ma su kara na mi kara. 
Mi ta sinti su rosea 

ta kima den mi orea 

i mi kurason ta sklama: 
sunchimi, sunchimi 
promé bo destilá. 


Afó bientu ta yora 
un kanto sin palabra, 
pipíta di awaseru 

ta toka den un barí. 


den: Pierre A. Lauffer (red.), Di nos: antologia di nos literatura. Willemstad, Kòrsou: Libreria 
Salas, 1971. p. 187; originalmente publiká bou di seudónimo di Micha Rofalda den: La Prensa, 
11 di novèmber 1959; tambe inkluí den: Micha Rofalda/Elis Juliana, Dama di anochi, 
Willemstad, Kòrsou: [s.n.], 1959 

FLOR DI PAPEL 


“Mi tin honor di balia e piesa aki cu bo?” 
(flecha di un sonrisa) 
“Ah! Mi ta sinti mi den cielu.’ 
‘Anh?’ 

‘Bo ta balia dushi, bo sa?’ 
‘No bofon di mi.’ 

‘Bo mes ta dushi.’ 

“Tcht” 

“Ki jama bo hhh?’ 

“Mi'n tin nomber.’ 

“Ni di carinjo?” 
“Mmm-mh.” 

“Carmen?” 

“No.” 

“Rosana?” 

“No.” 

“Magda?” 

“Tampoco.” 

“Cuá di nan anto?” 
“Ni'un.” 

“Mi mes tin un pa bé.” 
“Cón?” 

“Y da.” 

“Di cón Yda?” 

“Un pida di kerida.” 

“Tcht. Loco.” 

“Loco di bo hhhhh.” 

“Di kiko?” 

“Bo hermosura.” 
(silencio) 

“Mi tin gana di morde bo orea.' 
“Cuidau!” 

“Bo curason ta bati duru.’ 
“Mied'i bo mi tin.” 
“Pakiko?” 

“Mi'n sa.” 

“Esta duele.” 

‘Kiko?’ | 
ʻE piesa ta bai caba.’ 

‘Tin hopi mas.’ 

“Phphp. Dushihhhh.” 

“Nan ta mira bo.” 

“n Ta nada.” 

“Pa'mi si.” 

“Di con?” 

“Un hende.’ 

‘Kén?’ 

“Mi...namorada.” 

“Ehhhm! Masha danki senjorita?! 
“Di nada.’ 


den: Elis Juliana, Flor di anglo. Willemstad, Kòrsou: [s.n.], 1961. p. 59/60; originalmente 
den: Antilliaanse Cahiers, afia III, no. 3 (yanüari 1959), p. 30/1 

HARI NEGRITA 


Hari negrita 

hari pa mi mira 
e chispa malucu 
den bo wowonan 
pretu y bunita 


Hari negrita 

hari pa mi balia 

riba ritmo di bo stem 
lubida mi tristeza; 
Hari pa mi baña 

den calor di bo cara 
kita friu di serena 
for di mi curason; 
Hari pa bo hibami 
den comf6 di ilusión 
pa mi tota mi pena; 
Hari, hari negrita. 


den: Simadán, no. 3 (oktober 1961), p. 22 

ANGEL PRETU 
Den scochi di su mama e mucha a puntra: 
“Mamita, tin angel pretu?” 
E único contesta cu e mama por a “nele ta: 


“Drumi mi yiu, drumi ketu.” 


den: Elis Juliana, Flor di datu. Willemstad, Kòrsou: [s.n.], 1956. p. 10 

HE PATU 


Hé patu ta janga. 
Hé patu ta rondia 
Hun tiki cuminda 
Pa su muchanan. 


Hé pa ki. 
Hé pa ya. 
Hé pa ki. 
Hé pa ya. 


Hé patu ta zoja. 
Su yiunan den fila 
Nan rabu ta zoja 
Mesco cu mamá. 


Hé pa ki. 
| Hé pa ya. 
Hé pa ki. 
Hé pa ya. 


Hé patu ta mira 
Hun tiki cuminda 
Pone den un bleki 
Den huki cura. 


Hé pa ki. 
Muchanan, 
Hé pa ya. 
Ban pura. 


Hé patu ta come. 
Su yiunan ta come 
Te ora nan laga 
Hé bleki bashi. 


Kiko ta muchanan 
Kiko ta? 

Hé baricanan tur 
Ta jena? 


Hé patu ta canga 
Su saja di patu. 
Su yiunan ta sigi 
Den fila su tras. 


Hé pa ki. 
Hé pa ya. 
Hé pa ki. 
Hé pa ya. 


den: Elis Juliana, Flor di datu. Willemstad, Kòrsou: [s.n.], 1956. p. 51/2 

ARTE MODERNO 


Mi ta un pintor di arte moderno. 

M'a gana promé premio na exibici6n. 
Tur hende cu mira mi obra grandi, 

ta keda muda di tantu admiracion. 


Como un bon amigu lo mi kier confia bo 
secreto di e arte cu a haci mi gran pintor. 
Pero prome mi bisa bo, lo mi kier pidi bo 
no bende mi jerba pa mi'n perde balor. 


Tres loco cu a hui, a drenta un anochi; 
den mi estudio; m'a spanta mashá... 

Sin bisa ún palabra nan a cohe mi ferfnan 
i a cuminsa shusha un cuadro cási cla. 


Na rand di un stoel, rosea “den m'a sinta; 
| m'a kere sigur mi curason ta explotá. 

Despues di dos ora nan a sali més ketu... 

E porta “n caba di sera cu m'a desmajá. 


Pa un kibucacion e cuadro shushi a bruha 
den esunnan cu m'a manda exhibicion. 
Figura bo mi amigu, ta casi increibel... 

E cuadro a gana premio di mitar milion. 


den: Elis Juliana, Flor di datu. Willemstad, Kòrsou: [s.n.], 1956. p. 47 

E NEGRITA CATAN 


Catan “ta un negrita 

cu sintur’e ma'mundenge; 
cu wowo pretu grandi; 
boc*e konop'i roza; 
diente manera perla; 

afin, den un palabra, 

un negrita tur afo. 


Catan “ta sirbi serca 

shon Mies casa'i shon Wimpie. 
Catan “ta tra? manera 

buric’i Joonchi brutu. 

Shon Mies “n ta dunele 

ni un momentu di sosiegu; 

ni sikiera'nochi 

e'n por drumi sosega. 


Asina gainan canta, 
Catan ta bula lanta; 

e ta penja un dundu 
maner’un bol'e mundu; 
bisti su renchi grandi, 
su saj'e bala-bala; 

su blus'e saca body; 
sapat’i hiltchi haltu; 
e ta ba’ pa plasa, 
tirando zoja skerpi 

di “ki mi tin cu nes’. 

Henter dia bo ta tende: 

Catan, mi tin cu sali, 

be skeiru mi sapatu; 

Catan be kwe un cartera 

cu ta bai cu mi shimis; | 
Catan den laatchi kashi 
bo ta hanja mi cojar; 
Catan be kwe un sker 
pa bo corta mi unja; 
bin ke botter tambe 

pa bo pinta nan; 


Catan mi ta sinti mi 
nervioso di calor; 

Bin hunta mi cu glacial; 
Catan mi tin dolo’i cabes, 
tres’un saridon; 

Ai Catan mi ta cansa 

cu mi'n por bai un sonjo; 
Bin ku e buki novela 

o bin conta m'un cuenta; 
Catan mi tin doló 

net na mi rudia; 

Kwe e botr'i viks 

pa bo hala tur mi pia; 

Ai Catan hasi esaki 

Ai Catan hasi esaja; 

Ai Catan paja paki 

Ai Catan paki paja. 


me 


Dia shon Mies a sinti falta di 
su renchi diamantina, 

e por a cai steipi 

riba lomba di Catan. 
Shon Mies a para heringa 
cu awa na su wowo; 
Catan a habri laatchi 

te su man a bira doof. 
Despues di tantu busca 
sin renchi por a sali. 

shon Mies a jama telefon 
y papia na ingles, 
despues a sera cas na jabi 
drenta auto bai. 


Cansá Catan a drenta 

su cuarto subi cama; 

e pober “n por a pensa 

cu shon Mies ta sospeché. 
Despues di poco ratu, 

un bat'i ment'i porta. 

Shon Wimpie a cana drenta 
cu'n cara bon sera. 


Catan mi meste listra 

bo cuarto y bé tambe. 

Catan a keda drumi 

caminda e tabata. 

Shon Wimpie a listr’e cuarto 
pone diariba “bau; 

hast'e wea di ún orea 

ela bira boca “bau. 

Catan su tum'a jega; 
Shon Wimpie a cuminsa; 
ora pa ore cara 

ta bira mas cora; 

e cara tan rabioso 

a perde su rabiá... 


E negrita Catan, 

ai e negrita Catan. 
Est'un negrita skerpi, 
ai est'un Catan. 


E negrita Catan, 

ai e negrita Catan. 
Est'un negrita wapu 
ai est'un Catan. 

Ai est'un negrita, 

ai est'un Catan. 
Aiaiai Catanchi 
HHHHH aaaai Catan. 


Ora shon Mies a jega cas, 
shon Wimpie a bise: 
m'a cans’e busc`e renchi, 
pero mi tin cu hanjé. 


Manise shon Mies a sali; 
shon Wimpie si a keda cas 
pa busc’e renchi diamantina; 
e tin sospecho den Catan. 


Ai est’un renchi trabahoso, 
y esta un Catan. 

Est'un negrita maliciosa, 
ai est'un Catan. 

E negrita Catan si; 

ai e negrita Catan. 

Pero est'un negrrrrrita, 
hhhhhhhaiiii Catan. 

E renchi a bin sali; 
shon Mies mes a hanjé. 
E mes a sinta corda 
camind'ela wardé. 


Shon Wimpie a regala Catan 
un pida tera y un cai beton. 


Danki p'e renchi diamantina 
Catan a bira shon Catan. 


den: Elis Juliana, Flor di datu. Willemstad, Kòrsou: [s.n.], 1956. p. 77 

Elis Juliana 


MONOLOGO DJE PISCADO 


Ja solo a subi haltu 

ta tota mi sun band'i cara, 
anto bientu a tèr laman 

te butele cunsumi. 

Tur mi as ta bai cabando 

y te ainda mi’n po sinti 

ni holo`i piscá. 

Hendenan sintá na cas 

“n sa kere cu laman 

tin la di neng'i duna. 
Laman ta mescos cu muhe. 
Ta dia su cabes ta bon 

e ta carifiabo; 

ma dia e lanta cu mal beis... 
ahán! porfin ma sint'un pic, 
cóme dushi, cóme prenda 
ta bo mes m'a sinta warda 
te mi curpa bira dué; 
cóme, cóme mi corona, 
demostrá bo apetit. 

Bo ta pic cu muchu miedu 
o kisas bo’n ta gust'é? 
Come duy, ta tur ta pabo 
bo’n tin nodi cremenché. 
Na bo picmentu mi ta sinti 
bo esperencia di anzwé. 
Tuma un brio come ranca, 
ranca numa, mi’n ta spanta, 
cóme dugudugu, comé, 
mi’n po bolbe cas bashí, 
cóme sucu, laga mafia, 
bo'n ta fad'i tèru mi? 

Até! b'a pompa na mi liña, 
para tuma'wo goloso 
sinberguensa, core numa, 
cére ata lifia, tuma, 

mi tin cuantu cu bo ke, 

b'a cansa? wel, awo ta pami, 
m'a lagabo hiungsa basta, 
ami si ta cabe wega. 

Jucu di puta cu bo ta! 


den: Elis Juliana, Flor di anglo. Willemstad, Kòrsou: [s.n.], 1961. p. 65/6 

Elis Juliana 


LABADERA 


Kén lo ta korda tempu di karga tobo pisá riba kabes pa bai bati paña “na laman? 
Dios korda di hende! Hesú labaderanan tabata traha manera buriku. Anto buska 
kiko nan tabata gana. Nan por laga di muri mankaron? Amanan di kas awendia nó 
sa ki gratitut nan debe na teknika moderno. 

Awendia bo ta kohe bo bonder di pafia sushi hisa benta den wasmashin, laga 
drei. Sende bo radio skucha bo programa favorito o sinta lesa bo korant. E aparato 
mes ta laba, kambia awa, hawa, trose i bati bel bisabu ta kla. Tur loke bo tin ku 
hasi ta bai habri e pañanan kasi seku kaba na waya. Anto ainda bo ta kik. 

Antes, ta for di anochi tabata pone e pafianan den tobo ku awa ku habon blou 
kortá na dou-dou, pa hasi e shushi bira moli. | 

Mainta tempran tabata “lochanan” (spula pa kita e shushi mas leve) trosenan | 
| pone den tobo, hisa buta riba kabes pa bai sigi ku e proseso di labamentu na 

laman. Ta saka unu pa unu hinka den awa di laman, form'é na un bola pone esei 
riba un punta plat di baranka i suta e paña ku palu di bati paña; un palu pisá ku 
hende por a dal un baka tumba kun e. Karpinténan bieu manera Om-Pe asina 
tabata traha palu di bati paña. Mas o menos sinkuenta sentimeter di largura, kuater 
sentimeter diki; e kaminda di tene ta rondó i e mitar sobrá plat ku mas o menos dies 
sentimeter den hanchura. 

Ta di komprondé ku e pañanan mester tabata di tela hopi duru pa a resistí tantu 
sla. Kada sla tabata bai kompafiá ku rosea pisá dje batidó. Ora a kaba di bati, (pa 
a los e shushi mas pisá) tabata bolbe trosenan pone den tobo, karga hiba kas. Djey | 
ta bolbe hinkanan den awa dushi pa saka salu. Bolbe trosenan pa bolbe ponenan | 
den awa dushi. E or’ey numa ta kuminsa laba ku habon blou di bara i algun klompi | 
di soda brutu i freganan ku “piedra di laba paña”, ku skeiru o riba washi. Piedra di 
laba pafia ta un piedra plat abou i ariba bolá, un koral gastá ku grandura di un 
plant'i man normal; e tipo di ‘hersen koraal’ ku rebchi stompi i lizu pa no korta e 
pafianan. Despues ta hawa, pa saka skuma dje habon, bolbe pasanan den awa 
limpi den kua a tira pida blous, pa finalmente trose e pafianan yena den tobo pa 
karganan bai habri riba tranké, na waya o habrinan abou riba krakustenchi kantu 
di laman. 

E ultimo aki tabata e medio di mas riska si n6 a keda un hende pa a tira bista 
riba e pafianan. Ladron tabatin semper aunke mester bisa ku e tempu pasa tabatin 
muchu mas respet pa propiedat di otro hende. E risiko mas grandi tabata e gran 
kantidat di kabritu ku l'a gusta saboria un manga di kamisa, zom di un shimis o pia 
di karson komo e solo sterki por a sekanan, blikianan meskos ku papel. 

| Den tramerdia ta tresenan kas pa a gumanan i bolbe habrinan pa laganan seka, 

generalmente na kas mes. Atardi ta kohenan, sprengu unu pa unu forma na un bola 
pone den baki pa bai strika su manisé. 

Promé heru di strika pafia tabata e heru masivo di kenta riba kandela di karbon 
den komfó, heru di komf6. Luego a bini e tipo di heru ku forma di un mitar pontón 
ku tabata wordu yená ku klompi'kandela di karbon; despues a bini heru di gasolin 
i por ultimo e heru di koriente o sea “her”i lus’. Pa nos keda na prinsipio ku heru di 
karbon; mester a mantenénan huntá ku sebu pa evitá frusamentu. 

Tempran mainta tabata prepará kandela, pone kuater o sinku heru pa un ratu 
riba komf6 laga kenta pa dirti e sebu, freganan limpi limpi riba un paña grof pa 
despues ponenan riba kandela. Ora kalkulá ku nan ta sufisiente kayente, ta tene 
pida lapi pa kohe e heru. Pa a kontrolá e temperatura dje heru promé ku kuminsá 
strika tabata pasé riba pida paña blanku. Esaki alabes ta haña siguransa ku e heru 
no ta laga ningun mancha atras. Tambe por muha un dede ku skupi i pasa esei na 
e abou dje heru. Algun hende tabata hisa e heru kayente i tenele na un distansha di 
nan band'i kara pa a fula e dam. 

Despues di a konstatá ku tur kos ta na ordu, tabata ‘gloria kurpa’ o sea hasi un 
siñal di krus, pa a kuminsa strika. Un labadera di profeshon kasi semper tabata 
prepará su trepochi di kofi mulá riba un klenku banda di e komfó p'ela retené su 
energia durante e oranan largu di kambia heru, yena karbon, strika un ratu, kambia 
heru, enfin, sin tempu pa sinta kome... i tin dia ta ún palu bati foi mainta té mei 
anochi. Pesei tambe ta konosi ku hopi labadera di antes a muri mankaron. 


den: Elis Juliana, Wazo riba rondu. Willemstad, Kòrsou: [s.n.], 1981. p. 9/10 

Elis Juliana 


PICNIC 


...Loke mi ta bai contabo aki a pasa mas o menos dies aña pasá. Banda di mi cas 
tabata lantando un conhunto di poco hoben jen di entusiasmo y fé den nan talento 
artistica. Nan tabata ensaja pa bibu cu morto, tur dia casi, buscando perfecshon, 
cambia cantante cambia tocadó y despues di mas o menos seis luna asina nan a bin 
considerá nan mes den condishon pa presentá na publico. 

Nan a bai radio, machicá nan piesanan, hendenan ta criticánan, caba cu nan, 
| pero nan no a perde curashi y despues di dos luna presentando na radio, nan a bini | 
hafia nan promé oferta. Un sefior a combidánan pa toca na un picnic. Ta di com- 
pronde cu nan por a bira loco di contentu. Mi tambe tabata invitá na e picnic. 
Diessincu florin pa heer y shetesincuenta pa dams. Organisador dje picnic tabata 
conoci pa un homber fregadé y “gato”, sinembargo casi tur hende cu ela combidá, 
y tabata hopi, a tumaden, kisas pa e sensashon cu e picnic tabata priminti. 

E picnic lo tabata na San-Pedro. A keda pa sali ochor y manera semper ta di 
spera, nos a bin sali nuebor y algu. Jega San-Pedro, conhunto a cuminsa stem 
sperando riba e piano cu a kedatras, diesor piano a jega, bolbe stem di nobo, 
hendenan ta cana bai-bini grawatá cabes té porfín conhunto a cuminsa toca. Pare- 
hanan a bula subi dansflur. Conhunto ta chambucá su piesanan, heernan ta bló 
pèilu dirishon di bar, té porfin mitar’i diesun a parti promé bitter, un whisky-soda 
of soda-whisky sin ijs, un cos manera awa cu a laba glas di bibida. Pero ela kita 
sed. 

Binti minut despues a bini su sun pia, enditu. Diesunor nos a haña un sandwich, 
delegá manera dos blaadchi'papel riba otro cu un mi'n sa kico di smeer aden. 
Mitar’i diesdos tercer soda-whisky. Conhunto ta pifja sin misericordia. Parehanan 
riba dansflur ta gancha otro duru pa no cai di flakesa. Dado momento un hende a 
grita e tin hamber y tur otro a buta man na stoma. En bloke a bai riba e organisador 
y cuminsa tranca cuné pa cuminda pero cu tacto ela calma tur, bisando cu e kokki 
ta na caminda. 

Conhunto a floha. Un cabajero a bin ofrece su mes como kokki. Dos dams a 
bin reforsé. Organisador a cuminsá hañe den paña. Ela bin saca un wea grandi y 
algun paki di aros. Mientrastantu ora ta hala. Unor ta bati, ta un wea di aros tin na 
candela, heernan a cai sinta mei-mei di dansflur grita en coro: 

nos-tin-ham-ber-nos-tin-ham-ber. 
Organisador a purba calmanan cu un whisky sunú, un dams a exigi soda cu ijs, un | 
heer a grita manera alma malu demandá su placa bèk sino-fono. Un otro a puntra 
cu ta aros secu nan ta bai come como e no ta mira nada di carni. Ata dofio di picnic 
| a saca un otro wea ta jena cu awa, saca tres paki di soppi tira aden. Ora a puntré 

unda e carni ta, ela bisa cu ta e kokki mester bini pa mata e cabritu, un pober bestia 
flacu tristu y pashimá, manera cos cu mal'i pechu, mará casi pa horca na troncon 
di un palu. 

Den esey a drenta e hendenan un panico. Poco tipo burusi a cuminsa burdugá 
cu otro, damsnan na careda, e tiponan a atacá bar, bartènder a plama na catuna, 
corementu pakipaja, gritu, zundramentu, ata nan ke dal dofio di picnic, amigunan 
cu parti den e asuntu ke defendé, damsnan ta grita ranca nan joncuman, tocad6nan 
cu instrumènt bou'i brasa, den bar bibida ta core, dos tipo a habri botter di serbés 
laga basha riba dansflur, free-for-all ta na punto, ata nan a lastra piano pone drumi 
mei-mei cai sinta riba ta bati cu skop, un bon alma a corta cabuja dje cabritu, un 
baranca di piedra a dal wea di aros tumba fo’i candela, corementu, mi tambe na 
careda a drenta auto plama paña bai. 

Despues m'a bin tende con a para. Doño di picnic cu su compinchinan mester 
a hui pa scapa curpa. E tiponan a raza e logá exigi nan placa bèk sino-fono, ai, nan 
a splèndu cos foi otro. Tabata un picnic di kita sombré. 


den: Elis Juliana, Wazo riba rondu no. 1. Willemstad, Kòrsou: [s.n.], 1967. p. 30 

Elis Juliana 


LABA PENA 


Rumannan, rumannan, 
bin tende, bin tende, 
bin laba, bo pena, 

den tobo kotobun 
tobo kotobun 

tobun tobun 

tobo kotobun | 
tobun tobun'n 

na bokona 

tingina bokona 
tingina bokona 
tingina bokona 
tingina bokona bin 
para coba den 
para coba den 
para cobé 
mandele cuné 
bentele cuné 
mandele cuné 
bentele cuné 
tingina bokona 
tingina bokona 
bin tobun 

bin tobun... 


den: Flis Juliana, Flor di anglo. Willemstad, Kèrsou: [s.n.], 1961. p. 16 

Elis Juliana, 


PELEA 


Beberin cu Liz'e Toni 

- dos muhe bibá un tempu 
dushi-dushi band'i otro 

te cu malalenga “hafia 

cos pa blèblè riba dje, 

ma cu awo ‘n ke mira otro 
ni pintá riba papel - 

a cana topa tramerdia 
cara-cara riba Dempel. 


Beberin a keda mira 
Liz'e Toni ku mal wowo, 
caba bira cara scupi, 
bisa: “Abrenuncia. Ché!” 


E otro a duna pa contesta: 
“T'ami, t'ami Liz’e Toni, 
delegá manera semper 

sin postema na mi curpa. 
Mi ta prepará tur ora 

pa mi soja cualke porco 
stinki malagradeci 

cu m'a gorda cu fiòmifiòmi 
enbes di cria mi caché.” 


Beberin a para supla 
maner’un djindja hostiná, 
dal un stap mas dilanti 
hinca man den car'é Liza 
y bisé cu djente será: 
“Cun ta Dios mi ta corda 
mi ta hisa e tas aki 
lababo na sanger, bo sa.” 

Kawetanan a hala bola 

pa hinca palu bau'i candela. 
Cu un sonrisa venenoso 

y sin dal un stap atras 

Liz'e Toni a para bisa: 
“Awendia masha hende 

ta baha Punda manera Huda 
cana hari saca djente 

cu cartera blo bashi 

carga tas asina grandi, 
papel den bom, salada “riba 
pa torta bist'e pecador.” 


Hendenan a grita hari 

y esey a pone Beberin 
bira gagu mand'un grandi 
bula cohe Liza choca 

y clabé un bofta den boca. | 
Ora Beberin a mira sanger 
spreit fo'i bok’e Liza, 

su wowonan a bira sucú. 
Ela kita su sapatu 

lanta man pa hisa pone, 
ma ta kico; den bashí. 
Liz'e Toni tantu wapu, 

ai, ela plama pafia bai. 

E multitud a keda uuuuuh! 


den: Elis Juliana, Flor di anglo. Willemstad, Kòrsou: [s.n.], 1961. p. 42/3 

Elis Juliana 


DONDE CUBA 


Palu Wico a bini Corsou 
despues di binticincu afia 

cu ela keda riba Cuba 

den cunucu corta caña. 

Ela bini cu un sacu di sucu 
cáncán di dollo mericanu; 
bon pegá na cashimiri 

cu kokhil di punt'i flecha, 
sombre di cowboy tirá di banda, 
un siga di Habana puru 

na su lipnan cologá; 

cu su rit di caña brabu 

y tur oro di Cuba den su boca. 


Ai, ora e sinta pa gababo 
con ela pasa na Cuba, 

e ta batibo cu: 

“Che-ke-ba! 

Cuando yo ta sali de aki, 
odje, Corsé ta cambiá bo sa. 
Pa bisabo francamente 

ami en ta gusta ki masja. 
Donde Cuba uno ta biba 
con mucho ma trankilida. 

Si mi contabo, bo ta bisa 

ke ta ganja mi ta ganja. 

Ta uno me meste mirá. 
Odje, ke ami ta bisabo, 

si bo ta cree bo ta cree, 

pero ami ta bisábo si. 

Don Cuba, adja tin oro 
mucho máh ke aki tin pieda. 
Por eso pué tanta hente 

ke ta já en ke bolberá. 

Ajá un hardin de muchachita 

dulce manera canja mes. 
Por la Sabado asina 

si bo sali pa diberti, 

ay ta djodjo bo ta djodjo. 
Pero aki, ay Djo me libra. 
Si bo mira una mosa, 

bo saludé con cortesia, 

e cara so ke drei mirábo, 
Cielo Santo, bo ta spantá. 
Y por donde ke bo en sa 

ta sali un cabayero 

ma bruto ke Goliath. 
Donde Cuba, adja tin bida. 
Pue, de la manera ke yo be, 
no se keda muchu tiempo 
ke me tin ke bolberé. 
Bueno entonhe, laga no bisa: 
hasta pronto si Djo ke.” 


den: Elis Juliana, Flor di anglo. Willemstad, Kòrsou: [s.n.], 1961. p. 7 


Elis Juliana 


NAPA DI KOLOKOLO 


No preokupá lesa 
e [siguiente] blachi 
si bo né ke sa 

kon egoista 

ni kon idiota 

nés, hombernan 
balente, por ta! 

YALURS 


Sera bo smul yuku di puta! 
Munhé barata ku bo ta. 

Pa ki karaho bo ta grita 
yora djis p'un par'i sla? 


Bo'n ta tende stop di hode? 
Ainda bo n” tin skrèmènt? 
Mi ta hisa pat'i mula 
dispidi bo fundamènt. 


Bo n’ ta nada mas k’un kaka. 
No purba hasimi bo pendeu. 
Bo n’ ta logra nò, ni maske 
bo be studia mas aleu. 


Bo mes sa ku mi t'un kofio 
ku nada mi n’ ta respetá. 
Si ta lana bo ke hasimi 

bo ta keda kibuká. 


Paskí kofio bo ta drenta 
den su auto? Kén e ta 

ku bo n' po bis’e bai numa 
bo ta warda bo kasá? 


Tarda muchu kí karaho? 
T'ami ta doñ’i kaya’antó? 
Gaña bo ta gaña, kofio, 
bo mes n’ mira tráfiko? 


Anto bo ke bin hodemi 

ku bo n’ sa ni su nòmber bon. 
Muhé ta kiko bo ke hasimi? 
Purba baha mi karson? 


N6 bisami mi ta gafia. 
Kón binibu antó sintá 

ku bo man riba su skouder 
kasi riba dje pegá. 

| Auto ta kore poko poko 

1 bosnan dos ta kombersá 
kada be drei mira otro 
mané dos kaka namorá. 


Anto ami tin ku sigui 
boso tras mané un lolás 
un kaché tras di su doño; 
ai, mihó mi n’ kòrda mas. 


Basta yora m'a bisabu 

pa mi n' bolbe eksitá. 

Bo ta mira? Bo mes falta 
| bo sun wowo ta blousá. 


Lagami mira. E ta morde? 
Mi ta bai pone awa lou 

| bo ta bèt e ku mi lensu 
pa e kita e marka blou. 


M'a bisabu miles biaha 

ma bo n' ke purba komprondé. 

Mi n' ta gusta ningun hòmber | 
pasa ni band'e mi muhé. | 


Mi ta bira kofio, loko, 
rabia, pèrdè mi sinti... 
Lagami bèt e poko p'abo; 
hal’un krenchi mas akí. 


Ai, bo kurpa ta kayente. 
Bo tin mi loko mes, bo sa? 
Bini, drumi den mi brasa, 
mami, purba lubida. 


Mi kuminda ta friando? 
Lag'e para té despues. 
T'abo mes ta mi kuminda; 
mi ke komebu aki mes. 


| den: Elis Juliana, Kolokolo di mi wea. Willemstad, Kòrsou: [s.n.], 1977. p. 30 - 32 

Charles J. Boom 


DUDA 


Ay duda falsu, duda loco, 

ta kico ta bo fin? 

Bo morto so lo kita un poco 

dje amargura, dje penanan cu mi tin. 


Bai, bai leu lagami, 
no tromentami cu bo crueldad 


no recordami cu m'a entregami 
sea na mentira o na berdad. 


den: Simadan, no. 1 (yaniiari 1950), p. 26 

Charles Boom 


MONDI 


Reino seku 

di kadushi, di sumpifia 

ku solo i bientu so ta karisiá. 
Bo n’ tin ni sombra 

di un pal'i mansalifia, 

pa mi hala un rosea, 

sinta un ratu, 

sosegá. 


Bo sedu, 

bo sekura 

ta kontagioso. 

Bo kurpa kayente ta duru, 
t'e ta lastimá. 

Maske kwantu bo dòrna bo mes 
ku anglo presioso, 

mondi 

bo ta keda, 

semper huí, 

despresiá. 


den: Pierre A. Lauffer (red), Di nos: antologia di nos literatura. Willemstad, Kòrsou: Libreria 
Salas, 1971. p. 187; originalmente publiká den: Simadán, no. 2 (yanüari 1951), p. 36 

Ornelio ‘Kees’ Martina 


YU DI KORSOW 


Mir`e einan pará. 

Su alma ta mará 

na e baranka ku ta bringa ku laman. 

Tin ora, den lokura, e ta zundra tur esnan 
ku rikesa di su isla a atraé 

1 ku ke domin’e. 


Ta manera e sa ku si algun dia 

tur bienestar, alegria, 

luho i rikesa bai, 

tur esnan ku a probechá tambe laga kai, 

i su lugá ta henteramente bandoná 

manera un fiesta ku a kaba mardugá, 

kansá l'e pone su kabes abow, 

bisando: Ami sí n’ por bandonabo, mi Kòrsow. 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 195; originalmente publiká den: Antilliaanse Cahiers, aña V, no. 
1 (1962), p. 50 

Ornelio ‘Kees’ Martina 


E SHAP DI FRANS 


Frans Kirindongo tabata un trahadó di den Klip, ku mas ku tur kos na mundu, 
inkluso su muhé, tabata gusta dal su beter. I e tabata gusta dal e grandi. Grandi bo 
ta sintié kima paden! E tabata stima su ròm asina tantu, ku e mes tin ora tabata 
haña bèrgwensa. l 

Asina un dia el a drenta den ‘Gato Negro’, pidi un mush’i ròm den dos. Ora e 
kantinero a bash’e, el a drei rònt, drei rònt, dal un di nan, drei rònt un biaha mas. 
Djei e di: ‘Bon, ta na unda e hòmber ei a keda? Enfin, laga mi mes dal e anto.’ 

I ku esaki el a inventá un sistema di bebe henter un mushi den dos bebé, sin 
hala atenshon. Es desir, sin hala atenshon di e otro hendenan den shap, pasobra 
seka e kantinero sí ta un be so e kos ei ta pasa. Pero kantineronan generalmente no 
ta papia riba sekreto di nan bon klientenan. 

Kada hende tin den nan un kos ku nan ta deseá mas ku tur otro kos na mundu. 
Tambe nos amigu Frans. Su deseo di mas grandi tabata, di un dia ta doño di su mes 
shap, doño di kwantu ròm ku e por soña na bebe. Ai, kiko lo e no duna pa e soño 
ei por bira realidat. Un tempu el a pensa di kuminsá spar. E tabata duna su muhé 
sèn warda p'e. Nunka e n’ bisa e muhé si ta pakiko e kier a spar. 

Dia ku el a haña sa ku e muhé a kita djessinku florin for di su sèn, pa kumpra un 
shimis, el a bati e muhé mal batí, kwe tur e sèn ku e ta’tin wardá, bebe fuma ku ne. 
I por lo pronto el a yama e idea di un shap di su mes ayó. 

Sinembargo tabatin dos momentu ku e shap tabata bini fwèrte den su kabes. 
Esei tabata ora den solo kayente e tabata mula su kurpa ku kárga di bapor i un sedu 
teribel koh’e, i ora stòm kafiá nan sak'e for di shap, pa nan sera. 

Tòg Liza, su muhé, tabata stim'e hopi. E pober a kustumbrá ku ne i su manera, 
i ora e n’ tabata fuma, nan tabata biba masha felis. Pero den nos tur su bida ta bin 
sosodé un kos ku ta troka e kadena monótono di tur dia, i ku ta trese kambio, sea 
pa bon o pa malu. Esaki pa Frans i Liza a bini den fórma di mitar premio mayó. 

Ora Liza a tende riba e djawebs mainta ei ku su number a sali promé premio, ta 
un pasá el a pasa te Klip, bai konta Frans. Uniko kos ku e hòmber por a bisa 
tabata: ‘Liza, bo ta un bon muhé. Liza, bo ta un pal’i muhé. Liza, ‘nami brasabo, 
mi dushi.’ 

Al momentu el a pone trabow abow i baha pa kas. Lat den anochi dilanti di nan 
bòter, ora nan a kaba di disidí ku nan lo bai cu Frans, su vorman, bai kambia e 
mitar briyèchi, pa e atendé e asuntu di ponementu di e sèn na banko pa nan, Liza 
a puntra: ‘Bon, Pai, awor ku nos tin djessinku mil florin, ki’ nos ta hasi ku ne?’ 

‘Kiko bo ta kere, Liza?’ 

‘Wèl, nos tin di traha un kas. Bo tin ku siña stür, paso’ nos mester kumpra un 
owto. Ata palabra. Awor ku nos tin sèn, bo n’ ta sigi traha den Klip mas; bo ta bira 
shafer di owto di hür, i nos ta kore semper bai den owto nobo-nobo.” 

“Muné, mi tin notisia pa bo. E sèn ei nos n’ ta traha kas, ni nos n’ ta kumpra 
owto ku ne. Ami ta bai lanta un shap ku e sèn ei. Mafian mes mi ta bai seka un 
amigu di den politiko ku mi tin, pa mi haña un vergunning.” 

“Abrenusia! Un shap? Mi Dios, ta kon ta hasi? Frans, bo n’ ta bebe bastante 
kaba?” 

I Liza a sigi papia bai, bringa pa su kas i su owto di hür. Pero komo den e kas ei 
ta Frans su palabra tabata manda, su sigiente dia mes el a bai seka su amigo politiko. 
In’ tabata ni nesesario di atendé ku gobièrnu. E amigu mes tabatin un patènt ku e 
tabata dispwesto na hiir ku ne. I despwes ku nan a gasta poko plaka, drecha un 
lugá, riba un dia yen di solo i alegria e shap a habri, i Frans su deseo a keda 
kumplí: Un shap di su mes. Kwantu ròm ku e ke. I hende rònt di dje ku ta gusta 
bebe. Deseo kumpli ta bida largu. Ki sintimentu, ora loke mas bo ta deseá bira 
realidat! : 

E promé lunanan naturalmente e lugá a pèrdè plaka. Tabata bini hopi hende 
wèl, pero Frans tabata manda muchu trit, i negoshi tabata bai malu. Pero despwes 
el a kuminsá baha man poko. I el a ripará ku menos e bini den shap, mas mihó e 
negoshi tabata bai. P'esei el a laga e mucha hòmber ku tabata traha p'e so atendé 
tur asuntu, i anochi e tabata bin hasi kwenta. 

Pero pronto el a kuminsá sintié laf i di mal beis, sin nada di hasi henter dia. Te 
asta el a pèrdè gana di bebe. El a kuminsá pensa kon e por hasi su sèn bira mas 
hopi i ki negoshi mas e por a kuminsá. 

Te riba un dia ku e tabata den e shap, seka ora di sera, un tal Hector, un amigu 
biew di dje, ku semper tabata gusta broma kon bon su yu Boy tabata sifia na 
H.B.S., a ofres’e dal un beter ku ne, i el a nenga. Realmente e n’ tabata sinti n'un 
tiki smak di bebe nada. 

Pero ora el a sera e lugá, ku e mucha hòmber ku tabata traha p'e a bai, el a kai 
sinta na un mesa den e shap blo bashi. I su bista a kai riba e kareda di bòter di 
bibida. Kon su bida a kambia. Awe e, Frans Kirindongo, e hòmber ku tabata gusta 
ròm mas ku su muhé, a nenga un beter... 

Ta kon por ta? Ta te kon lew un hende por kambia? Nò. Un hende no por biba 
asina aki. Sin gana ni di dal un beter. Ta asina bo deseo di mas grandi ta keda 
kumpli? 

Su sigiente dia el a spièrta sink’or di mardugá, lanta Liza for di soño, bis’e: 
“Liza, mi muhé, awe bo Frans ta bai traha den Klip bèk. Ata e shap ei. Hasi kiko 
ku bo ke ku ne. Bend’e, kim’e, bul'e, mane” bo ke. Mi n’ tin ku nes. Paso’ sie shap 
ei mester a kita mi gana di dal beter, anto mi n° ta mira pakiko mi tin mester di 
shap. Mi ta bai traha den Klip, pa mi hafia smak di bebe ròm atrobe manera mi 
kièr. 


den: Pierre A. Lauffer (red.), Di nos: antologia di nos literatura. Willemstad, Kòrsou: Libreria 
Salas, 1971. p. 196-198; originalmente publiká den: Ornelio Martina, Ban, ban pasa un rondu. 
Willemstad, Kòrsou: Libreria Salas, 1954 

Ornelio Martina 


POESIA 


Bòltu, bòltu pensamentu, 
buska fórma 
pa mi sintimentu. 


Hunta realidat i fantasia, 
pa mi pari 
un poesia. 


Primi e herida ‘ki lihé, 
saka sushi i sanger afó, 


p’e por stòp di hasimi dwe. 


Mi no ke pordon 
ni hustisia ni legria, 
numa aliviá mi kurason. 


Bòltu, bòltu pensamentu, 
buska f6rma 
pa mi sintimentu. 


den: Antilliaanse Cahiers, aña V, no. 1 (1962), p. 39 

Ornelio Martina 


CORSOW NO BAI 


Tiru a tira, afia nobo 

Nochi'yen di alegria... 

Pero awe mi ta tristu! 

Na lugar di mi camisa’i fantasia, 


Un tuxedo, preto y blanco, morto. 
Na lugar di un bon tambú exótico, 
Un orquesta cu tur sorto 

Di coi chambon melódico. 


Na lugar di cana dal mi bitter 
Atami den un club yen'i hende stranjo 
Y e cosnan aki, no di mi tera, 
Na mi coerason ta hasi dafio. 


Mi Corsow bo ta cambiando, 

Bo edificionan a cai pa cas 
Moderno y nomber di bo cayanan 
Mi n'conocénan mas. 


Mi Dios ta cua ta nos picánan 
Cu ni awasero mas ta yobe, 
Cu nos por tin un simadan 
Un fiesta di nos mes atrobe. 


Ata hasta hanchi’Punda 

Lugar yen di cos cu no por mira luz 
Yen'i balia, rom y zundramentu 
Awor a yena cu pacus 


Bo ta cambiando mi Corsow. 

Bo gozo, bo placer, bo alegria 

Bo hendenan, bo bida y existencia 
Bo morto, bo tristeza y ochodia 

Tan aaa 


Te hasta e lenga dushi Papiamentu 

Cu cua nos mama a caricia nos for di mucha 
Den cua nos tur a siña namora 

Pa doené un lugar mester di lucha. 


Mi sabi, mi'n por pone solo para 

Ora e ta bai baha den e laman pabao 

Pero lo mi reza te awa baster foi mi wowo 
Corsow no bai, no bai Corsow! 


den: Antilliaanse Cahiers, aña V, no. 1 (1962), p. 51/2 

Guillermo Tarcisio Pieters Kwiers 


BARBULETE 


Bula, barbulètè, 

no skonde bo beyesa 
den sombra di sumpiña. 
Lusa, barbulètè, 

lusa den bo paña di seda, 
ku enkanto di bo ala 
dòrna kada blachi 

ku kalor di bo boka, 
toka kada flor, 

1 ora den bo orea 

seis or kanta su melodia, 
drumi, barbulètè, 

drumi, barbulètè, 

i no spièrta mas. 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 207; originalmente publika den: Today, 23 di augustus 1960; 
tambe inklui den: Tharcisio Kwiers, Alpha. Willemstad, Kòrsou: [s.n.] 1965. p. 34 

Guillermo Tarcisio Pieters Kwiers 


REKWERDO TRISTU 


Rekwèrdo tristu, 

atardi ku ta hundi 

mi memoria 

den un frente di melankolia. 
Kada dia un atardi 

1 kada dia un rekwèrdo. 


Atardi ta mi konswelo, 
tras di bo belo 

un sonrisa, 

pero tras di bo sonrisa 
un rekwèrdo tristu. 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 208; originalmente den: Tharcisio Kwiers, Alpha. Willemstad, 
Kòrsou: [s.n.], 1965. p. 24 

Robert Henriquez 


CHUCHUBI 


Bin, Chuchubi, al'i seda, 
bisa unda bo a keda, 

mi tin algu pa mi reda. 
Ai, no bula bai 

Mi ta so, sin kompania, 
sin yudansa, sin legria 
den un mondi di.sumpina. 
Ai, no bula bai. 


Ai, Chuchubi, kontestami, 
mara abo ke hibami 

i bo alanan kargami. 
Chu-chu-bi-ri-bin. 

Mira kwantu mi ta yama, 
aw'i wowo ku mi a drama, 
Chu-chu-bi-ri-bin. 


den: Pierre A. Lauffer (red.), Di nos: antologia di nos literatura. Willemstad, Kòrsou: 
Libreria Salas, 1971. p. 211 

Eddie Pieters Heyliger 


ATA “KI MAI 


(musik; efecto di sonido: auto ta corre) Den luna di mei, generalmente nos isla a 
cuminsa sinti e calor caba, cu ta parti di nos clima, asina cu m'a habri tur bentana 
dje auto, pa aliviá mi situashon. Asina mes m'a los mi dashi i habri e boton cu ta 
sera mi col. Haaa, asina tabata mihó... 

Mi ruta tabata stipulá pa seis luna caba, den e mesun direkshon: mi mester pasa 
buska mi yiu mas chikitu na lushi skool of manera casi tur hende ta bisa awendia 
den palabranan mas modernu: kleuterschool. Como cu skool ta caba mas laat cu 
mi ora di trabow, mi no tabatin muchu purá, i maske tráfiko tabata poco será n'e 
oranan di merdia, no a molestiami tantu asina. Ademas tabata un bon okashon pa 
skucha e noticianan local i intemacional. 

Asina sin realisá esei muchu, m'a jega den curá di misa, na cual e skool cu mi 
yiu ta bai, [ta situa]. Un saludo aki un saludo aya pa hende, tantu como mama di 
otro mucha i cu den transcurso dje lunanan ta cumindá, sin cu por papia di un 
berdadero amistad, pero cu sinembargo ta saludá. Podisé t'e interés común cu ta 
hasi nos cumindá otro. 

Semper lushi skool ta caba algu promé cu e skool grandi i ata Emlyn mi yiu ta 
parse, cu tur dos man okupá. Den un man e tin su tas, su orguyo. Mirando riba su 
rumannan más grandi ta un dje cosnan cu el a pidi p*e hanja foi dje promé momentu 
cu nos a papia di baimentu di skool. Den su otro man un cos cu mi no tabata sa ta 
kiko. 

“Habri bahul,’ el a cuminsa papia cu mi. 

“Bon'ta bisa bo tata bon tardi, mucha?” m'a puntrele. 

“Bon tardi tata, habri bahul pa mi. Ta un cos pa moederdag. Mai no tin mag di 
mirele, promé cu majan.” 

Nan a sinjami, cu bo mester munstra interés pa un cos cu bo yiu tin interés 
aden i m'a puntrele: “Ta ken a traha e cuadro ei pa mai.” 

“Ta mi a trahele,” el a contestami cu yen di orguyo den su stem. 

‘Asina,’ m'a contestá, “mai ta bai keda contentu.’ 

Pa mi complacé cu su súplika, m'a baha foi dje auto, habri bahul i bow di su 
vigilancia, mi mester a pone su regalo pa su mama, na un bon caminda, p'e no 
kibra. 

“Podisé esaki ta bira e regalu más precioso pa mi casá, mama di mi yiu, m'a 
pensa den mi mes. Weta cu cuantu carinjo Emlyn ta cuidele. Su balor no ta casi 
nada, pero e carinjo dje mucha si, no tin prijs. No tin plaka pa cumpré. T'e mesun 
cos cu carinjo di un mama pa su yiu. No tin plaka pa cumpré. No por expresé den 
un suma... (musik) 

‘Nos a sinja un versje tambe, tata sa," Emlyn a bisami. 

‘Boso a sinja un versje, ta ken a sinjabo,’ m'a puntrele, aunke mi tabata sá 

mucho bon, cu ta su juffrouw lo mester a sinjele. 
“Juffrouw a sinja nos.” 
“Si? “ 

“Tata ke tendele?” 

“Ma ta claru mi yiu,’ m'a continua “mi tin gana di tende con bo ta bai bisele pa 
bo mama.” 

I inosentemente, manera mucha só por el a cuminsá recita na hulandes: 

Vandaag is moederdag 

En dan gaan wij aan de slag 
Wij zullen alle schotels wassen 
En braaf op moeder passen 

‘Nechi,’ m'a bisele, pa mi duné animo p'e sigui cu su plan di honra su mama. 
Asina mester ta. No solamente dia di mama, sino cualkier otro okashon cu nos ke 
celebrá, ta nos mes mester hasi algu p”e bira un dia di fiesta. 

Hopi biaha hende ta lubidá esei ora nan mira otro ta gosa, otro ta fiesta - esaki 
no mester ta necesariamente musik i baljamentu - nan ta hanja envidia i sinti nan 
mes infelis, siendo cu nan mes tambe por ta di fiesta. Kiko ta un dia di mama, si e 
yiunan mes no hasi nada pe mama? Kiko ta cualkier otro fiesta, si nos mes no 
hasié un fiesta. (musik) 

Su manisé, e di dos diadomingo den luna di mei, Emlyn a lanta masha tempran. 
Apenas solo a manda tur su claridad riba nos mundu. No asina tempran, mi mester 
a bisele pa domina su entusiasmo. Mai tin mag di drumi un tiki mas laat awe. 

“Na unda tata a pone mi regalu,’ el a puntrami ora m'a bai den cushina cuné. 

‘Den cashi.” 

“Mai no a miré no? el a puntrami precupa. 

“No, t'ajera nochi, ora el a drumi caba, m'a saka bo regalu foi den bahul i poné 
den kashi.’ 

“Mi ta bai miré.” 

“Bo ta korda bo versje.” 

“Si tata.” (musik) 

Porfin e gran momentu a jega. Mai mester a bai sinta den un stoel pa Emlyn recitá 
su versje p’e. Esta un momentu precioso, esta un momentu di alegria. Esakinan ta 
momentunan cu hamas i nunca un hende por lubidá den su bida. Emlyn a cuminsá: 
“Vandaag is moederdag.” 

El a sigui: “Vandaag is moederdag.” 

Tur loke e por a sigui bisa: “Vandaag is moederdag. Vandaag is moederdag...’ 

‘Jammer, el a pega,” m'a pensa den mi mes i casi mi mester a hari p’e tantu cu 
m'a sinti duele. Emlyn a ripití i ripiti e “Vandaag is moederdag’ diferente biaha 
mas t'e cu na un dado momentu el a realisá cu e no por hanja e texto mas dje 
poesia i el a corre bai, cohe su regalu i dunando su mama, el a bisa: “Ata “ki mai!” 


den: Eddie Pieters Heyliger, Despedida di un sonrisa. Willemstad, Kòrsou: [s.n.], 1971. p. 
6-8; originalmente un skript pa radio pa Dia di Mama di aña 1971 

Antoine J. Maduro 


ORTOGRAFIA 


Mi ta kere ku “n tin ningún incumbiniente pa aceptá 
e ortografía ku Drs. Raúl Römer a proponé. 

Mi ta spera ku pronto tur cos lo keda reglá 

pa biew- i hobennan tur sá cón ta skirbié. 

En lo futuro “n tá: spaar, smeer, koor ni huur; 

sino simplemente: spar, smer, kor i hiir. 

Cu i-griega ta skirbi e nòmber Kay i Pay 

i tambe: bay, may, kabay, skarmay, tokay i tray. 

E mes un cos ta tuma lugá cu Trey i frey; 

bo ta bin haña: rey, kabey, drey, ley i wey. 

No skirbi mas: eis, ijs, bijs, lijs, ni prijs; 

nan tur tá ku ‘eys’: reybeweys, keyker, kreyt i weys. 
I pa bo còrda cón ta skirbi morkoy, 

bo ta compar'é cu nòmber di nos amigu Toy. 

‘Oe’ lo no existí mas den ‘stoel’ ni den ‘foei’; 

ta usa solamente ‘u’: Den Tuy, kuy, buy, Uy i fuy. 
Cu acento grave: den “bòs” di Chan ta ole “mòf” 

i sin acento: den Chin su “bus” tin un cos ta “muf”. 
Lo no tin ‘c’ ni ‘q? mas; tur cos ta cu “ka”: 

kenta, kos, kòrá, kuri, kinta, kiwa i saka. 

Tene cuenta ku a bira ‘syensya’ i “konsekwensya' 
en bes di e tròbelnan “ciencia” i “consecuencia”. 

Si Kay” ‘kai’, pasobra b'a sak'é un ‘kaf’, 

anto “n tá pasobra é ta bisti sombré ʻi lataí. 

Un haragán “n ta bai mas manera ‘pieu’ riba ‘breu’; 
nò; en lo futuro l'e bai manera “pyew” riba ‘brew’ 

i asina ta skirbi tambe: Tew, kangrew, snew 1 byew. 
Kiko bo tin cunés mas cu ‘rouw’ ni cu ‘blauw’; 

en lo futuro tá: flow, tow, kow, krow, i abow. 
Muchu menos tin di tene cuenta cu “auto”, ‘saus’ i “blauws'; 
awó tur ‘au’ i ‘ou’ tei bira ‘ow’: owtoridat, sows, blows. 
I ora bo tin di haci cu: acción, ocasión, actuación, 
no lubida ku ta akshon, okashon, aktwashon. 

Sin acento lo skirbi: dyabel, kwater, sanger, i angel; 
ma awó lo acentuá: papél, podér, sabér, habér i kruél. 
Como “d? ta bin zona “d” sin ningún excepción 

(den e nobo lo bo meste skirbi si: eksepshon). 

bo ta bin haña: bèrdat, pyedat, libertat, amistat; 

no mas: maldad, bondad, fieldad, tempestad. 

E asuntu di ‘g’ si ta un poco fastioso; 

den reunión, día 9, el a bira un cos fadoso. 

Como e [lèter] aki ta bin tin ún solo zonido, 

anto ta bin hafia: gana, gera, ginda, gosa, gustoso. 
M'a puntra ta cón ta haci cu: giro, genio, generoso 
i cu: brug, mag, toch i augustus - mi “n sa bisa agosto. 
Un otro punto ku m'a toca i ku a stroba e melodia 
tá ku “n laga lugá pa abeja, joya ni joyería. 

Eséi Pun cos ku sigur ta entorpecé nos ortografía. 
Pronunciashón i dikshón corecto “n meste ta strobá, 
pa fórsa nos ortografía den un koshét muchu pertá. 
Ta parcemi además ku tur regla bon 

ta fiha i conta cu algún excepshón. 

A bòltu e asuntu éi tur banda, n'un solushón si “n yega; 
ma loke “n fiha ainda, cón ku tá lo meste bin pega. 
Finalmente mi ke còrdabu cu awor tá “papyamentu” 
i mescos lo skirbi: papya, balya i balyamentu. 

“n Tá cha Nanzi a bisa ku tur cos t'un purbamentu? 
Loke m'a skirbi aki ta djis pa duna un idea; 

afnda tin varios cos mas pa stoba den wea. 

Manera bo ta mira, “n tin ortografía mas fácil; 

kéns nos tábata di ker a hacié semper mas difícil! 


den: Antoine J. Maduro, Pa distraí: loradanan di bida. Willemstad, Kórsou: [s.n.], 1969 

Emilio Lopez Henriquez 


MAINTA 


Y el hombre 

No sabe al despertar todos los dias, 

En qué desierto plantará su tienda. 
J.C. Zenea 


Ora mainta tempran, 
Den mi bentana sintá, 
Mi mira cielu y lamán, 
Tur dos limpi y sosegá, 
Y mi mira páranan 
Yena hopi den curá, 

Pa bin busca awa y pan 
P”e chiquitonan stimá, 
Mi ta gosa, ma despues 
Ku mi pensa den mi mes 
Riba suerte gañadó, 
Sacudiendu mi cabez, 
Mi ta puntra ku doló: 
Unda lo mi ta aworó? 


Curacao, 28 de enero de 1906 


den: Pierre A. Lauffer (red), Di nos: antologia di nos literatura. Willemstad, Kòrsou: 
Libreria Salas, 1971. p. 241; originalmente den: Simadán, no. 1 (yaniiari 1950), p. 22 

Frank Martinus Arion 


Ma ora solo ku luna lagabo pasa 
bini bek bo tera - bo n' skapa: 

Ba bira mitar hende mitar stranjeru - 
Un di bo wowonan ta mira funchi 

i e otro ta mira batata - ma 

ni un di nan dos bo n' gusta. 


Den anochi bo ta sonja, spanta. 
spierta, kere ta den sneeuw bo ta - 
pa mainta bo lanta papa sodá, 
pasobra ta den fornu ba drumi. 


Si bo bai Hulanda bini bek 

bo ta keda semper un barku mal mará 
Ku ki ora ku ta por ranka bai - 

ku hopi hende ma sin amigu 

ni kaminde bai - pasobra 

ni un kaminda bo n’ ke keda. 


Anto dal man na kabes si bo ke 
1 grita jora: Ba kondená bo mes 
ku tur studia ku ba studia. 


MA SIGUI PURBA! No desespera 
benta bo kurpa na awa. I si ta 


sa mes bo n' sa mas kiko hasi: 
Anto dal man na obra grita i hari. 


den: Frank Martinus Arion, Ta amor so por. Willemstad, Kórsou: Libreria Salas, 1961. p. 21 

Frank Martinus Arion 


Tin bia bo ta puntra bo mes: 
“Ta di kon ta net ami 
mi mama a hanja gane hanja?” 


Atami planta den bida 

Mi kurason ta bati duru 

Mi ta zonzá di mi mes forsa 
itog mi n' sa ki banda mi kue. 


Luna ku solo ta bringa mi dilanti 
Streanan ta dal spat den mi kara 
mil i un desgrasia tur kaminda - 

i ta pesei mi n’ sa ki banda mi kue. 


Mi frenta ta papa muá di sodó 

di tur hende “i mundu ku ta sufri 

I asina tantu awe wowo a kai na tera 
ku kasi ni mira mi n' por mira. 


Pesei mi n’ sa ki banda mi kue! 


Ken mi duna i ken mi lagei duna 
Ken mi kere i ken mi lagei kere: 


Ta amor so por mustrami ki banda mi kue! 


den: Frank Martinus Arion, Ta amor so por. Willemstad, Kòrsou: Libreria Salas, 1961. p. 10 

Frank Martinus Arion 


Kantika pa hasi ju sonjo kune 


Ma kai den sneeuw 
Bo n' por sakami? 


Kai bande mi anto - 
judami jora. 


Si bo por a papia papiamentu 
lo ma jama bo DUSHI - 

pidi bo un sunchi pa sakami 
ma bo n’ por bira pretu. 


I nan a bisami 

I nan a hurami: 

Si bo kasa ku un muhe blanku 
bo n' por drenta 

bo tera pretu. 


Ma kai den sneeuw 
Bo n' por sakami? 


Kai bande mi anto - 
judami jora. 


den: Frank Martinus Arion, Ta amor so por. Willemstad, Kòrsou: Libreria Salas, 1961. p. 16 

Frank Martinus Arion 


Pa mi ruman resita pami 
si kalke dia mi lubida ken mi ta 


PENSA UN RATU 


Bo n' ta korda mi ruman 
e oleifi bande kas 

i mas patras 

e jerbanan ku nos sa korta 
buta den sapatu? 


Pensa un ratu mi ruman 

Kant “i porta madalena 

mas aja kajena - flambojan 

e barbe jonkuman - e kelki heel 
e heel di anglonan 

ku sa siega nos merdia - 

ku na fin di kada dia 

ku nan blatchinan i flor 

sa jena tardi ku splendor. 


Pensa un ratu mi ruman: 
Mamai sa sinta borda 

ku dedenan pura 

den hoffi den kura 

Nos sa hunga bou dilanti dje 
O kore piki palu pe. 


Pensa un ratu mi ruman: 
T'asina grandi bo a bira 

den mundu di lokura i mintira 
ku ni korda bo n’ ta korda 

ku ta bruki pa nos mes 

di nobo kada bes - 

Mamai sa sinta borda? 


den: Frank Martinus Arion, Ta amor so por. Willemstad, Kòrsou: Libreria Salas, 1961. p. 
16; originalmente, bou di título “Anhelo”, den: Antillano, aña I, no. 6 (mei 1954), p. 7 

Frank Martinus Arion 


MI TA SKIRBI 


Mi ta skirbi pa libra mi mes 

di malu 

i skapa di dolonan 

di kada dia - 

poesianan sin renkor 

pa diskubri 

un mundu pa hala rosea di nobo 
ora e rosea aki kaba 


Mi ta skirbi 

pa persigui solo 

mas leuw ku kaminda e ta baha 
ku sodó di mi frenta 

ku sanger si tin mesté - 

ma sin rabia 


Mi ta skirbi pa hanja sa 
ta kiko ta hende 

iken mi ta 

Pa trese union entre ami 
imi morto - 

pa no tin miedu - 

pa forsa di kada dia 

pa santifika 

nomber di amor 

na sjelu i na tera - 

mi ta skirbi. 


den: Frank Martinus Arion, Ta amor so por. Willemstad, Kòrsou: Libreria Salas, 1961 


262 


Shrinivasi 


MARIE PAMPOEN 


Goud en donker als 

de trupial 

is mijn hart 

nu de wind speelt in de bomen 
een dartele toemba. 


Vandaag zingt de zee 
nabij jouw huis. 


Waarom? 


Laat de zee zingen. 


Haar mond kan niemand snoeren. 


Haar ogen evenmin verbieden 
open te staan 

of haar handen te spreiden 
om dit land 

te omhelzen. 


Laat de wind spelen 

om jouw huis drentelen 
verlegen maar ongezien 
en praten met jou. 

In je oor fluisteren 
woorden van weleer 
goud en donker omrand. 


En waarom in je ring 
die druppel bloed? 

En waarom in je ogen 
een doffe aanwezigheid? 
En waarom in je handen 
de onvrijheid van 

de slaaf. 

Waarom? 

Goud en donker als 

de trupial 

is mijn hart. 

Maar vandaag sluit ik 

mijn ogen. 

Voor zijn zang alleen 

in de goudgedreven morgen 
staan mijn oren open. 


Want dan ervaar ik jou: 
als je land en 

de zingende zee; 

als je land en 

de wenkende wind; 

als je land en 

de lonkende zon. 


den: Culturele Kroniek, aña III, no. 1 (mei 1963), p. 7 [Shrinivasi ta seudónimo di e outor 
sürinam Martinus Lutchman] 

Shrinivasi 


MARI PAMPUN 


Mi alma ta un trupial 

Di oro bibu, pretu tristu. 

Si mi tende bjentu hasi wega 

Koba tumba den kabes di palu. 

Awe banda di bo kas, laman ta kanta 
Mi ke sa pakiko. 


No stroba e laman di papia. 

Pursi ken por pone frena na su boka 
Ni kit'e di mira, 

Te pa ninga ku su brasanan 

Lo namorá e tera'ki. 

Laga bjentu echa kwenta 

Bula balja, den kustia di bo kas 
Kontabo kúchi-kúchi den orea 

Dos tres kana di palabranan di antes 
Oro bibu, pretu tristu. 

Ma pakiko? 


I pakiko den bo renchi 
Tin un got'i sanger 

I pakiko den bo wowo 
Un ausensia muda 

I pakiko den bo man 
Tin sklabitut? 

Lo mi por sa? 


Oro bibu, pretu tristu 

Di un trupial mi kurason a bira. 

Pero awe mi ta sera wowo 

Pa su kanto den mainta s6 mi tin orea. 

Pasobra “sina mi ta komprendebo 
Den bo tera 

Bo laman 

Ku bjentu 


Tradusi pa Pierre A. Lauffer 


den: Culturele Kroniek, afia III, no. 1 (mei 1963), p. 7 

Oscar E. ‘Papachi’ van Kampen 


MR. FOLKLORE 


Como nos “man of the week’ e biaha aki nos a catch un tipo hopi conoci den nos 
comunidad. Nos ta bisa hopi conoci, pasobra e caballero aki aunque relativamente 
joven a destacá su mes den diferente circulo, como por ehemplo riba terreno 
comercial, politico, militar y cultural. 

Como comerciante nos amigo a “blinke uit' como super-salesman, pasobra ora 
e cuminzá contábo ventahanan di cierto producto, e no ta stop di papia sino te ora 
cu bo dicidi di cumpra e producto ei, no pasobra bo tin asina mester di djé, sino 
pasobra door di nos amigo su alabanza na e momento ei bo ta convenci cu ta un 
producto milagroso b'a cumpra. 

Como politico nos “hombre de la semana’ tabata un ‘steunpilaar’ pa e partido 
geel den tempo di eleccion, no solamente como trahadó dinámico, sino tambe 


“Mr. Folklore” di Oscar E. ‘Papachi’ van Kampen, Lorito Real, 10 di òktober 1952 

como “ghostwriter” y como orador. Nos ta corda com na cierto reuni6n público di 
e partido ei el a terminá un discurso cu un poema riba Corsow cu e mes a componé 
y cu el a declamá di tal manera cu hopi hende casi a yora! 

Como polis (no di bokkel) e tipo aki a pasa masha aventuras, pero kizás mas 
parti di nan no ta adecuado pa ser relatá aki. Solamente nos kier bisa cu parse na 
cierto parti di Plantersrust tin un pilá biew y segun rumores ki ora ku e pasa ei 
banda su wowonan ta yena cu lágrima. Segun leyenda ta un día mardugá awaseru 
a cuminzá yobe mashá duru y e mester a sconde tras di e pilá ei (su s6?). 

Aunque nos “homme de la semaine” tin un nomber poco francais, e ta loke se 
yama un joe di Corsow 100% of manera é mes lo bisa “te den mi [higra]. 

E terreno riba cuá nos ‘hombre de la semana’ a destacá su mes más tanto, ta 
riba terreno cultural. E ta loke se yama un ‘geboren poeet’ y e ta un di e poco 
joenan di Corsow cu a yega di publicá un boeki di poesías. Pero no solamente 
poema, sino tambe cuenta, novela y hasta comedia el a yega di skirbi, y loke ta di 
apreciá mashá, tur su obranan ta respirá e amor pátrio y e sintimento indigena pa 
tur loke ta netamente Curazoleño. Además di ta poeta, tambe e ta un músico conocí 
y su composicion “Mi Pushi’ te aínda ta un hit riba plaza. Tambe nos sá cu e tin un 
don pa pintamento, pasobra den sala di su cas e tin dos cuadro bunita cologá cu é 
mes a yega di pinta. 

Nos kier terminá e micro-biografía akí, bisando cu no solamente nos “man of 
the week” ta un amante di tur loke tin di haber cu cosnan cultural, sino tambe di 
cosnan culinario. Den e arte di liquidamento di un bon plato criollo, e no ta sola- 
mente un maestro, sino un genio! [...] 


den: Lorito Real, 10 di Oktober 1952, p. 9 

Oscar E. “Papachi” van Kampen 


E GRAN TRIO 


Nos a sinti un reel corre pasa den nos wes’i lomba poco día ei y nos a keda impre- 
sioná te den nos boca di stoma! Un deseo cu hopi tem caba tabata latente den nos 
mente, direpente a bira potente. E “Tiponan Alegre’, sin cu nan mes tabata sa, a 
toca un cuerde delicado den nos padén... 

E cabez manera di Adamson cu a sali poco día ei publicá den Amigoe, repre- 
sentando Tula, a pone nos corazon bati te den nos ciel'i boca y e palabranan cu a 
sali imprimí e mes día ei den La Prensa casi a pone lágrimas brota fo’i nos 
wowonan... 

Tula, Ba Djang Carpata y Pedrito Wacau, kende te awor a ser considerá como 
rebeldenan medio salvaje cu a pruba tuma venganza riba nan maestronan door di 
cometé crimen, pega casnan na candela, horta maísji y bestia, destruí muebles y 
venená pos- y reembaknan, porfín porfán ta bai haña e lugá cu, segun nan descen- 
dientenan, nan tin derecho riba djé den nos historia. 

Den nos imaginacion, cu semper ta yen di fantasía, ya nos ta mira caba com aki 
poco tem ta ser formá un comision, cu, cobando back golós den e parti preto di 
nos historia, ta pidi Gobierno pa laga tumba e estatua di Brion cu ta sinta ta cabishá 
riba Awasá di Otrabanda, pasobra lugá di haci nos sinti nos orgulloso, ta duéle e ta 
duna nos di djé. Y na su lugá nan lo proponé pa buta un estatua di brons di e gran 
Tula, tur bistí na uniform dje inmortal general Rigaud. E pleenchi di más traficá di 
nos dushi isla lo bin carga nomber di Tula-plein. Sacando un baca biew dje caliber 
aki fo’i nos lodazal histórico, esei sin duda lo yuda pa caba di kita e último rasgonan 
dje diferencia racial cu te aínda ta existí aki banda. Principalmente pa e juventud 
cu ta bayendo school awor esei lo ta un experiencia simpático. 

Y papiando di much'e school, e estatua di Stuyvesant cu su pi'e palo na Pieter- 
maai lo ser mandá Isla-riba, na unda el a yega di perde e aparato di camna cu n'é 
ei, y aya lo e por bai sigui para cria beskein. Na su lugá lo ser poní un estatua di 
ébano di Carpata y e ora ei e Peter Stuyvesant College lo ser batizá di nobo cu e 
bunita nomber di Bastiaan Carpata College. 

Riba e plaza na Scharloo, cu awor akí ta luci e estatua dje Gran Libertador, lo 
bin ser epronk un imágen di Pedro Wacau den tur su grandeza. Nos ta imaginá nos 
cu nan lo traha e estatua ei di tal manera cu riba djé nos lo por bin mira rabo dje 
cabai na cuá, pa chanza, el a yega di mara e meester di school yamá Sabel, kende 
el a lastra riba caminda y barancanan di cunucu durante 3 hora y mei te ora e 
homber a hala pa Galilea... 

Pa n' keda atrás, Directiva di cierto Sociedad lo pruba haci un bon papel, cam- 
biando nomber di nan club cu ta keda n'e plaza ei, pa Sociedad Wacayana. 

E balentianan dje gran Mártirnan aki, kende Gobierno a yega di habrak, lo ser 
skirbi cu letternan di oro den boekinan di historia Antillana pa nan ser un chempel 
y inspiraci6n pa nos juventud cu ta lamtando awor. 

Corsow ta camnando ta bai cu pasonan firme den direccion di un futuro masha 


bunita! 


den: Lorito Real, 28 di novèmber 1952. p. 5 

May Henriquez 


NOSTALGIA 


Yaya pretu zojando jiu blancu 
Yaya stimá, cu cueru di satin 
Yaya cu ta canta cantica di bieu 
Yaya cu pechu grandi y moli 
Yaya cu brasa gordo y frescu. 


Mi ta corda bo holé, dusjimarga 
Di puiru cu habon. 

Mi ta corda bo camnamentu 

Cu ritmo y cadenza. 

Mi ta corda bo stul di zoja 

Di cabana di cunucu. 


B”a lantami riba cuenta di Nanzi, 
B'a zojami, b'a stimami, b'a yayami 
Pero ay, yaya pretu, b'a danjami. 


Awe, riba caminda borrascoso di bida, 
Cada bes cu mi hanja mi contrariá, 

Mi ta sinti un nostalgia pa bo scochi. 
Mi ta sinti un gana di jora pa bo brasa, 
Unda mi por core bai sconde, 

Unda mi por busca un consuelo 

Pa mi alma tromenta. 


den: Antillano, afia I, no. 4 (mart 1954), p. 6 

May Henriquez 


PIEDAD 


Mata torturá pa bientu 

wabi despreciá 

bo ta simbolo di nos tera seku 
aire kajente ta bo aliento. 


Den piedra b'a germina 

jú di greis i di solo 

riba baranka bo mester gara 
pa no wordu eliminá. 


Maltratá 
tromentá 
kanfuñá 


Silencioso 

bo ta karga 

bo krans di sumpinja 
pa plama bindisjón 
di bo sombra. 


den: Culturele Kroniek, aña III, no. 9 (yanüari 1964). p. 6 

IV 


NOS KU NAN 


Frank Martinus Arion 


INTRODUCTIE: EEN DAAD VAN WANHOOP? 


Wanneer het ooit zover zou komen, dat de kunsten zouden ophouden te bestaan, 
zou daarvoor op de Antillen waarschijnlijk niet veel tranen gelaten worden. Het 
ingewortelde materialisme en de daarmee gepaard gaande burgelijkheid is een 
bijna inherent bezit van de Antillen. Van de Antilliaan beter gezegd, want de Antil- 
len als land zijn het hoogtepunt van poëzie. Ze zijn gezegend met een goed klimaat, 
een diepblauwe, mooie zee, en een frisse wind. Is het, hoe paradoxaal het ook 
klinkt, juist aan deze gratuite eigenschappen van het Antillaanse leefmilieu te 
wijten, dat de kunst hier haast niet van de grond komt? Het kan zijn. Als een regel 
- de regel zou dan zijn, dat een goed leefklimaat per definitie nadelig is voor de 
kunst - hoeven we dit echter niet te beschouwen, omdat we, om maar een ding te 
noemen, het voorbeeld van de Grieken hebben. Daar is de zee ook blauw, zij het 
misschien iets lichter blauw dan de zee van de Antillen, en het leven is er zonnig 
en open en vrij: toch hebben de kunsten daar gebloeid. Eeuwenlang. 

Een andere reden? Misschien de associatie met Nederland. Ik wil opzettelijk 
naar zijn en opmerken, dat in de driehonderd jaren dat er op de Antillen Nederlan- 
ders zijn geweest, bitter weinig door Nederlanders kunst is voortgebracht. Dit is 
natuurlijk alles behalve een pluim voor de Nederlanders die hier in de zeventiende 
eeuw hebben rondgelopen. Stelt U zich voor, in drie honderd jaren niet één dichter, 
beeldhouwer, schilder op de Antillen. Het moet dus een verschrikkelijke rottijd 
zijn geweest. En dit gebrek kan niet goedgepraat worden door Luc Tournier 
[pseudoniem van Chris Engels], die het met zijn schets van de Curagoase be- 
schouwingsgeschiedenis [Het Curagaose patroon, 1948], gebaseerd op Freyre, 
heeft geprobeerd: van de prachtige brede landhuizen zou de cultuur over het omlig- 
gende landschap van slavenhutten zijn uitgestraald. Mijn goede God, die zeven- 
tiende eeuwers hier, en de achttiende en de negentiende eeuwers voor wat dat 
betreft, waren harken, beesten: Op mijn woord van eer. En ze bezaten zelfs minder 
cultuur dan de slaven, die zij in hun bezit hadden. Vooral als het waar is, dat die 
slaven hun hutten bouwden, volgens patronen, die in hun stamland mode waren. 
Misschien is de associatie met Nederland, tot voor de komst op de Antillen van 
Dr. Ch[ris J.H.] Engels rond 1940, de enige Nederlandse dichter op de Antillen in 
drie honderd jaren, weinig stimulerend geweest; en de situatie is ondanks de aan- 
wezigheid van Luc. Tournier in beginsel hetzelfde, d.w.z. weinig stimulerend voor 
het artistieke leven op de Antillen. Trouwens, dit is eigenlijk allemaal gekheid! 
Artistiek aangelegde mensen houden er geen slaven op na. En we zitten dus met 
de contradictie: Terwijl aan een kant de zeventiende eeuw het culturele hoogtepunt 
schijnt te zijn van het merendeel der Europese volkeren, is ze ook de eeuw waarin 

deze volken hun culturele dieptepunt bereiken: Ze houden slaven. Terwijl aan de 
ene kant het zeventiende eeuwse humanisme de mens centraal stelde, besteedt een 
andere kant van de zeventiende eeuw al haar tijd en geld om over de hele wereld 
koninkrijken te verwoesten en mensen te knechten. Een contradictie die we 
overigens ook bij de Grieken vinden, die tenslotte ook slaven hielden, hetgeen 
maakt dat we de mooie woorden afkomstig van Europa, de Europese cultuur, altijd 
met een scheef oog moeten bekijken. In de laatste instantie kunnen de Joden 
daarover oordelen. Ze zijn door een volk van Europa bijna uitgeroeid. Maar ja, 
ook de joden hebben in de zeventiende eeuw slaven gehad. Dat is waar. We zeggen 
dus dat de kunsten op de Antillen en in het Nederlands slecht gebloeid hebben, 
omdat de Nederlanders die hier kwamen, en die hier komen, een klein aantal uitge- 
zonderd, barbaren waren en zijn. Dat zeggen we. En dat herhalen we. Want in de 
Spaanse sectie is er wel het een en ander voortgebracht. En ook het een en ander, 
dat mooi en belangrijk is. 

Kunnen we dus aannemen, dat het materialisme, zo niet het barbarisme, van de 
Antillen, een typisch Nederlands exportartikel is - het barbarisme, dat maakt, dat 
een hedendaagse Antilliaan, en ook wel in de kringen van de gecultiveerde Antil- 
liaan, de bekroning van het leven beschouwt als het bezitten van een huis, een 
automobiel en een fernseher, ik bedoel geen verrekijker maar televisie? Zo ja, dan 
is het uitgeven van een tijdschrift dat zich bezighoudt met de kunst en niet met 
auto onderdelen (of met auto’s), misschien toch niet een daad van zo’n grote 
wanhoop, als dit op het eerste gezicht zou lijken. Het is dan gewoon een daad van 
vrijmaking, vrijmaking van het Nederlandse, steriele, onproductieve, oncreatieve 
barbarisme. Het is aansluiting zoeken bij de slavenhutten daar beneden in het dal. 
Het is kloppen op de ramen, die groene kleine ramen van die onhandig gebouwde 
schuine huizen die geverfd waren volgens motieven, die afkomstig waren uit het 
oude stamland. En waar een motief te vinden is, ook het kleinste, in die buurt is 
kunst, is hart. Want tussen U en mij: lets van kunst kan ik, in onze lompe landhuizen 
niet ontdekken. Het zijn veeleer forten. Ze moeten de indruk van bouwvallig hebben 
gemaakt, op de eerste dag al dat ze gebouwd waren. De muren zijn dik en de brede 
porch is niet om er “s avonds op te gaan zitten en te genieten van een koele dronk 
- want werkelijk genieten van een koele dronk kan men alleen maar doen als men 
een verduiveld goed geweten heeft. De porch is breed gebouwd opdat de negerslaaf 
als hij zijn meester wilde aanvallen en vermoorden, niet meteen bij de deur zou 
zijn. Wie weet hoevelen van hen midden op dat fortplein zijn neergeknald in de 
aanvalshouding. 

We gaan dus een tijdschrift maken, voor degenen, voor wie kunst een noodzaak 
is, een even grote noodzaak als een auto, of misschien een grotere. We hopen 
daarmee de vrijmaking van de Antilliaan van het materialisme te bereiken, zij het 
maar een pietske. We houden onze kolommen daarbij ook open voor een enkele 
Nederlander, die een goed gedicht heeft. (Rijmpjes kunnen ze gevoeglijk in [het 

dagblad] de Beurs- en Nieuwsberichten blijven publiceren. Die rijmpjes in de 
Beurs zijn het begin van de pornografie op de Antillen, omdat ze voor de jeugd 
smaakbedervend werken. Ja. Ja.) En voor de een of andere Nederlandse schilder. 
In de drie honderd jaar verbintenis tussen Nederland en de Antillen, zijn er niet 
meer dan drie of vier schilders van betekenis geweest, en die zijn dan ook van de 
moderne tijd. In de oude tijd is er maar één geweest. Een niet onbegaafde marine 
officier, Voorduin, die mooie gezichten van de haven en toenmalige zeilboten 
heeft getekend. Wat stijf allemaal, maar de man had in ieder geval een van de 
beste hobby’s die een man zich kan kiezen. Hij was waarschijnlijk beschaafd. 
Kennen we elkaar nu een beetje? Aan de Nederlandse architectuur van de 
17de eeuw hier op de Antillen hechten we voorlopig weinig waarde. We laten dat 
ter bewondering over aan de Amerikanen, en merken op, dat de architectuur, helaas 
van de kunsten, het burgerlijke het meest benadert. Architecten moeten dan toch 
maar galgen en schavotten ontwerpen, hetgeen de schilder, de beeldhouwer, de 
dichter en de musicus niet hoeven te doen. Les Architectes ont les maines sales! 


den: Ruku, afia I, no. 1 (yüni 1969), p. 1-2 

Pierre A. Lauffer 


KWADRO NA MULTI-KOLO 


No tin hende na mundu pa bisami ku Korsow no ta forma un tereno masha fertil pa 
esnan ku ke skirbi. I pa hopi motibu. Kuminsa ku tira un bista den nos historia, ku 
ta un kwadro na multi-koló: Indjannan Arawako ta bin topa ku Spafionan na 
momentu ku Ojeda yega Korsow. Despues Hulandesnan ta podera di nos isla. 
Pelea entre Hulandes i Spafio. Inglesnan ta okupa nos pais dos be. Fransesnan ta 
purba, sin logra. Mas pelea i choke. 

Ya kaba nos tin kwater grupo diferente. Kada un ku kustumbernan i ku nan 
ansha pa poder. Kwantu tema tin ey kaba, pa utilisa den kwenta, largu o kortiku! 
Si bo sinti deseo di skirbi, anto sambuya den nos hystoria, pa bo haña tema na 
granel. Si nos mira tempu mas moderno, anto tin otro riw di posibilidat. Tantu 
hende di tantu diferente nashonalidat a bin establece aki riba. Mi ta korda algun 
afia pasa, ku tabatin un serie na radio di Venezuela, riba e diferente nashonalidatnan 
na Venezuela. Tabata masha interesante pa skucha. 

Tuma nota con e Polako, e Arabir, Hindustani, Venezolanu, Colombianu, Sur- 
nam, Italianu, i Griego a adapta tantu ku nan por den nos komunidat. Tende kon 
nan ta pronunsya nos lenga. Paga tinu riba e relashon entre e Surnam i e Yu di 
Korsow. Weta e Griego solitario, biba riba un soldu, pa anochi e tuma karchi na 
porta di sine. Korda riba e marinier hulandes ku su mulata stima, e polis makamba 
ku su nigrita adora. I tur e otronan ku a keda pega riba Korsow. Tin kos di skirbi te 
bay gol. 

I awor nos esenaryo, pa pone tur e figuranan ey aden. Nos terenu, nos paisahe, 
nos naturalesa: Laman, kweba, sabana, kunuku, mondi, playa, forti byew, hanchi 
smalitu. Tin tantu kas di kunuku, sea di shon o esnan di bara ku pal'i maishi. 
Ripara Skalo, e kaya ketu ku tantisima pila blanku. 

Para anochi riba Ser’i Domi o Ser’i Skalo, pa bo gosa bunitesa di Punda i 
Otrabanda. Bai weta Isla Makwaku. Kore den boto riba Spaanse Water. Bay den 
Buena Vista, tras di Kas Chiki o den Bonam. Para na Watamula o riba barankanan 
na kosta di nort. 

Bo ta desea tema o topiko pa skirbi riba dje? Ata: Piratanan ku a bishita Korsow, 
katibunan ku a trese nan kultura di Afrika, Fransesnan ku a keda poko tempu riba 
Korsow, Hudiwnan ku a bini ku nan religion, nan kustumber i nan lenga Portuges. 
Makambanan di Negropont i Bullenbaai i Julianadorp. Bonerianunan den Fleur 
de Marie. Batyandinan den Sarasi i Nieuw Nederland. Tur e hendenan biba den e 
kayanan smalitu di Otrabanda. Poblashon di piskado na Boka Sami. Esnan di 
Santa Marta o Lagun (kasi tur ta famia). E ambyente di Hala Kanoa. Sami Liber, 
un pweblo riba su mes. Den Marshe ku Plasa bo por bebe bo barika yen, mirando 

YA maman 


ai 


tantu figura interesante. Si bo ke presensha algu presyoso, anto bay asisti na un 
sacrifisyo di misa den e kapel na Lagun. Si ta hende moderno bo ke mira, den su 
lokura i ansha di plaser, anto bai Wespen riba un Djadumingo, o playa di Sta. 
Barabara, o den e hotelnan nobo. Tin materyal na abundansha ku esenaryo na 
kantidat, pa uza den nos propyo literatura. 

Tin historya di Papachi Sassen, Doortje Gorsira, Granco, e emperador Haitianu 
ku a biba na Korsow. Tin tur esnan ku a hui for di nan pais, pa haña trankilidat den 
nos luga. Wak e Chines, e Portuges i nota kon el a lanta bini ariba. 

Aki na Korsow nos tin figura interesante. Por ehempel: 

E yaya; 
E fito den kunuku; 
E kerida di e shon; 
E mucha muhe, lanta i kria den kas di protestant; 
E yu dj'afo, stima i mima den kas di hudiw; 
E kunukero, luchando den sekura; 
E muhe di kaya ku despwes ta drecha bida; 
E hoben di Korsow ku su esposa Europeo; 
E blanku ku su nostalgia pa e tempu di antes; 
E neger den politika; 
E hasido di brua i esun ku ta kere; 
E makamba ku a guli algu di Papyamentu (plaka-dag, sushi-bak, pomperen); 
Esnan ku a influensha otro (Shiva di Hudiw parse nos ocho dia; e shon 
Europeo tambe tabatin su tipo di Sehu). 
Pero awor lo bo bula bisami: “Pakiko tin asina poko eskritor?” 

E kontesta ta fasil: Flohera ta choka hopi hende ku tin deseo di pone nan pensa- 
mentunan riba papel. Materialismo ta horka un kantidat. Y por ultimo: Un berguensa 
sin fondo ku ta forma un brek pa hopi di nos. 

Skirbi no ta tantu difisil manera tin hende ta kere. Tur loke bo mester hasi ta: 
Mira, skucha, observa. Bida ta yen di tema, sea chistoso, tristu, tragiko, romantiko 
o alegre. Mi sa ku e skirbimentu na machin o na man ta un poko laf. E ta tuma hopi 
tempu. Pero ora e inspirashon ta dushi, bo ta skirbi ku fert. 

Karamba nos tin hopi kos pa skirbi. Pa favor, utilisa nan. Pasobra nos por grita 
Identidat kwantu ku nos ke. Pero si no tin autor pa pone e kwadro multi-kolo di 
Korsow riba papel, anto nos lo mester asepta ku aki poko afia nos lo keda sin 
Identidat, sin kultura, sin literatura i sin idyoma propio. 


publiká bou di seudónimo Ben Balente den: La Cruz, 25 di sèptèmber 1969 


281 


Guillermo E. Rosario 


E ANGEL PRETU 
[fragmento] 


ROBERTO 


Tabata luna di desèmber, ultimo día di eksamen. Manera semper legría ta briya 
riba semblante i den kurason di algun, i tristesa den di otro disipulonan. Roberto 
Newindt a sali ku mihó punto, i ta sintá ku kalma ta spera Frater bin duné ofisial- 
mente resultado di su eksamen. Banda di dje ta sintá e yu hòmber di e Administrador 
di finansas di e isla ku ta un makamba, Henki van Staveren. 

“Porfin bo ta bai studia af6, Newindt?” Henki ta puntra. 

‘Aínda mi no sa, Henki,’ Roberto ta kontestá humilde. ‘Por ta ku mi bai pero 
aínda mi no sa ku siguransa.’ 

“Mi mayornan tabata spera resultado di mi eksamen promé...” E ta agregá komo 
si fuera un diskulpa. 

“Ta strafio, abo ku semper tabata e mihó di klas, mester spera te ora sa e resultado 
di e eksamen, mientras ku ami ku ta number seis sa kaba ku mi ta bai.” 

“Pero bo kaso ta otro, Henki, bo hendenan tin e manera di mandabu bai studia 
afó...’ 

‘Pero no ta mi hendenan ta paga, ta ku beurs di Gobiernu mi ta bai studia.’ 

‘Bo no sa antó ku Gobiernu ta duna beurs na e mihó leerlingennan?” 

“Thasta C.P.I.M. ta hasié pa yu di su empleadonan awor, ata Frits N ieuwetrappen 
i Jan Koenen ta hafiando beurs di aya, i ta kasi sigur ku nos ta sali huntu den e mes 
un vapor, anto semper m'a kere ku bo tambe lo tabata bai.” 

“Ainda mi no sa, pero por ta ku mi tambe bai...” 

“Bai unda...?” E frater direktor, ku ta yega aserka, i a tende e ultimo parti di nan | 
kombersashon ta puntra... 

“Bai studia afó, Frater...” Henki ta kontestá pa Roberto. 

“IT Newindt ta bai studia afó...?” Frater ta puntra, dirigiendo su mes direktamente 
na Roberto. 

“Mi no sa aínda, Frater, pero tin probabilidat.’ 

‘Kiko boso ta spera antó...?” 

‘Ata bo lista di puntonan aki, loke mi a trese pa bo huntu ku mi felisitashon, no 
solamente bo ta mihó di bo klas, sino ku esaki ta un lista ku masha poko bes nos a 
yega di mira aki na skol, mi felisitashon un bes mas, i felisitá bo mayornan pa 
mi...” 

‘I bisa bo papa ku mi kyer a papia ku ne tokante di bo estudio afó...” E ta 

agregá, ora e ta entregá e mucha hòmber e lista di punto. 

“Danki, Frater, lo mi hasié...” I tumando e lista for di man di esaki, Roberto ta 

| despidí di dje i su amigu Henki. 

‘Ta di kon e no a haña beurs pa el a sigi ku su estudio?’ Henki ta puntra e 
Frater, después ku Roberto a sali fo'i dje kurá. 

‘Kisas e por a haña di Vikariato, pero di Gobiernu i C.P.I.M. e no tin chens, 
komo e solisitut mester tabata hasí hopi día promé...’ 

‘Pero promé ku eksamen Frater...?? Henki ta puntra asombrá. 

‘Mi yu, no ta mi mester disidí, i ademas pasikiko bo ta kibra bo kabes, ata abo 
a haña di bo...” 

‘Ta inhustu ku e mihó no ta haña...” Henki ta purfiá bisa. 

“Nos ta kombersá riba esey después, Henki...’ Frater ta interumpié bruskamente, 
‘bai tuma bo lista di punto, bo mayornan lo ta ansioso pa sa e resultado, te aworó.’ 

Henki a hasi manera su instruktor a mandé, i aparentemente el a lubidá riba e 
insidente. Tan pronto ku Roberto a haña su lista di puntos el a tuma direkshon pa 
su kas. 

Yegando ayá, el a keda straño di tende bos di su tata na kas kaba, pasobra 

| apenas tabata tres or di atardi. Su tata i mama tabata kombersando den sala, pero 
asina el a drenta nan a stòp e kombersashon, i su tata a bin kontré na porta. 

‘Ikon a bai, mi yu, e seifernan ta bon...?” E tata ta puntré. 

“Si, papa, nan ta hopi bon, mi a sali number un di mi klas.? E mucha ta kontestá 
simpelmente. 

Sin sikyera mira e lista ku su yu tabatin den su man, lagrima di goso i emoshon 
ta yena Medardo su wowonan, ora e ta brasa su yu, i e ta dirigié na su esposa ku e 
palabranan: “May, nos yu a logra.” 

| Roberto a kita for di brasa di su tata i bai brasa su mama. Sin ku esaki tabata sa 
pakiko, lagrima tabata basha for di wowonan di Marieta tambe. 

“No ta piká, di tene un mucha su estudio atrás, nada mas pasobra su kolé ta 
pretu, ta ki dfa e inhustisianan aki ta kaba, ta ki dfa nos por sinti nos riba e lugá aki 
parew ku tur e hendenan ku ta bini di afó i tin kweru blanku...?? E muhé ta bisa 
mientras e ta primi e hoben duru den su brasa. 

“Kada momentu, kada paso ku bo duna, nan ta bisabu esey, o ta lagabu sinti ku 
bo ta un neger...’ 

‘O, yu di mi alma...” 

“No yora mama, no yora...” Roberto ta bisa konsolando su mama. “Mi sa ku ta 
asina ta, i ku semper lo keda asina, pero mama, nos no mester yora, sino mas bien 
nos mester lucha, pa nos por logra e lokenan nos ta deseá.’ 

“Si mi no por bai sigi ku mi estudio awor, lo mi bai traha pa mi haña plaka, i lo 
mi hasié después, ma no yora mas, mama, mi no kyer mirabu yora nunka mas...” 

“Ta bon, yu di mi alma, lo mi no yora mas, lo mi resa pidi Dios pa bo, pé 
konservábu semper manera bo ta awor...” 

“Bob...” Medardo ta bisa después ku e mes a dominá su emoshon, “awor ku bo 
ta kasi un hòmber kaba, i lo bo tin di para riba bo mes bien pronto, lo mi papia ku 
bo ku tur frankesa.’ | 

“Pa salba un kompromiso serio, om Brito mester a disponé dje plaka ku e 
tabatin wardá pa bo estudio, ta mi mes a avisé pa el a hasié.” 

“Tantu di parti di Gobiernu i Kompanía, nan a kontestami ku nos solisitut ta 
lat, anke ku di fuente bon mi ta informá ku ta manera di ningami esey na fini 
manera, komo ta nos ta e promé hendenan di kolé ku a solisitá pa un beurs na e dos 
instanshanan aki.” i 

‘Di Vikatario nan a ofresé un beurs, kontal ku bo ta bai studia pa Pader o 
Maestro di Skol, i sin sikyera puntrabu, mi a ninga e oferta ey redondamente 
pasobra mi sa ku bo deseo ta otro.’ 

‘Riba mi mes mi no por hasi nada direktamente, ma mi tin di spera riba algu, 
pero esey por tarda un afia mas promé ku e realisá...’ 

‘No afligibu, tampoko, papa, si na e momentu aki bo no por paga mi estudio, lo 
mi spera un poko tempu mas, mi ta bai traha mientras tantu i asina mi por yuda 
abo i mama.’ 

‘Tòg ta diesinku aña só mi tin, nos por spera un par di aña aínda.’ 

‘I unda lo bo kyer bai traha...?? Medardo ta puntré ku orguyo den su bos. 

“Unda ku mi por logra hafia un trabow kumbiniente o si ta nesesario mi tambe 
ta bai traha ku karbon...” 

“Tòg bon’ sa ku na skol ora ku nan tin gana di mofa di mi, nan ta yamami 
“karbonero”.” 

“Mi sa, mi yu. i mi ta komprondé bon e lokenan bo a pasa pé, pero grasias a 
Dios ku mi no ta karga karbon mas, di moda ku bo tin di skohe un otro okupashon, 
1 mi ta kere ku otro siman mes lo mi por hafia un otro trabow pa bo.” 

“Na Kompanía nan ta paga prinsipiantenan mashá poko, meskos ku na Gobiernu. 
Ikomokiéra ku no ta pa largu, nos mester buska un trabow na unda bo por probechá 
di e ganamentu.” 

“Ahdn, mi sa algu kaba, mi ta bai bini...” I aki e ta kohé su sombré i e ta sali. 

‘N’ ta mihó bo probechá kome promé...’ 

Marieta ta grita aínda, pero parse Medardo no a tende esey, i el a sigi su kaminda, 
lagando e dosnan so ku nan pensamentu. 

‘O, mi yu, mi no tabata sa nunka ku bo tabata sufri tantu pa motibu di bo koló, 
i e trabow ku bo tata a yega di traha...’ 

‘Ai, no ta nada, mama; Na prinsipio mi tabata sinti e kos ey mashá hopi, ki ora 
ku nan yamami neger i karbonero; Ma después ku mi a lesa diferente buki kon e 
martirnan tabata sufri pa nan fe i religion, mi tabata sufri pa mi koló, sin keha, i mi 
a hasi mi mes e promesa di no bisa ni abo ni papa esey nunka; E uniko biá ku m’a 
kibra e promesa ey tabata día mefrow Neholt, e mama di Josefina, a yamami 
‘neger’ i ‘karbonero sushi’. E día ey mi no sa pakiko, ma tabata manera henter 

mundu tabata bini riba mi, mi no por a soportá esey mas, mi so, i ta p'esey m'a bin 
bisabu, mama.” 

“Kisas esey a sosedé pasobra nunka mi a spera ku mama di Josefina por a 
ofendémi tantu, ma hasta di esey mi a sana, i ta for di e día ey mi a hasi e primin- 
timentu ku lo mi demonstrá mundu henter ku e yu di e karbonero ta bal mes tantu 
i hasta más tantu ku nan tur, i p'esey mi a perkurá pa semper mi tabata e promé di 
mi klas.” 

Marieta tur e tempu no a bisa nada sino kontemplá e mucha ku orguyo. 

“Mi a spera di bai sigi mi estudio pa Dòkter unbes, espesialmente p'esey tambe, 
pasobra aki no tin Dòkter di mi rasa, pero ya ku Dios kyer pa sosodé di otro 
manera, mi ta konformami i lo mi bai traha promé. Di moda ku, mama, no afligfbu 
tantu, tur kos lo drecha, i nos lo sali bon...” 

Marieta tabata asina tantu emoshoná ku e palabranan di su yu, ku e tabata 
stima tantu, ku e no por a hasi nada mas ku brasé duru den su kurpa, i sigi yora di 
legría i komformidat. Ey ta bini na su rekuèrdo e día ku Roberto a kore yega kas su 
kara labá di lagrima. Promé el a spanta, pasobra el a kere ku ta dal nan a dal su yu. 
Na un prinsipio e mucha no kyer a papia nada, pero poko poko el a bin tende di e 
mucha e loke a pasa. I el a hafia sa ku Roberto i Josefina tabata huntu den kurá di 
e ultimo su kas. El a kaba di yuda e mucha muhé ku su huiswerk i tabata toka su 
fió, ora ku Josefina a puntré di ripiente: “Ki bo ta bira día bo bira grandi, Robert?” 

“Mi ta bai studia pa Dokter, i abo...?” 

“Lo mi bira bo kasá, pasobra lo mi no kasa ku ningun otro hende sino ku bo 
SO...” 

E dos hobensitonan a kere ku nan dos tabata so, pero tras di nan señora Neholt, 
mama di Josefina, tabata pará, i a tende tur nan kombersashon. 

“Josefina,” el a grita e mucha muhé. “Josefina, bini aki, ta kiko bo ta papia...? 
Kasa ku ken, abo nunka lo kasa ku ningun neger, i menos ku yu di un karbonero 
manera e mucha ey i for di awe mi no ke pa bo hunga nunka mas ku ne...” 

Roberto, ku un momentu promé tabata kontentu, hungando ku su kompañera, a 
bira tristu i a sinti kon tur sanger a kita for di su kara. El a kohé su fió i sali for di 
e kurá i na porta aínda e ta tende kon e muhé tabata bisa: “Karbonero sushi..!” 


den: Guillermo E. Rosario, E angel pretu. Willemstad, Kòrsou: [s.n.], 1975. p. 98-103 

MI NIGRITA PAPYAMENTU 
[fragmento] 


MI NIGRITA PAPYAMENTU 


Ay, 

mi nigrita-papyamentu 
mi stimabo 

meskos ku mi stima 

e 

muhé krioyo 

dushi 

di mi tera. 


Esun ku’n stansha 
agradabel i partikular 
yen di vigor 
orguyosa manera 

un 

kabay di rasa, 
konsyente 

di 

su balor. 


Esun ku 

frenta anchu 
boka grandi 
wowo skur 

ku ta 

kórta kandela 
sea ora e ta rabya 
o 

e ta kontentu. 

Esun ku 

mirada di sofio 
ora e ta stima; 

lep di 

wendreif pretu echu 
ku ta sunchi 

ku un smak 
manera di 
kenep’i dam 

ku medyo a putri; 
djente blanku 
manera pérla; 
nanishi 

medyo para 

ku ta laga 

e balki 

drumi riba 

e dos bok'i fórnu. 


Esun ku 

pechunan para 

i duru 

manera un meskla 

di 

lará i grepfrut regular; 
bon sanka 

hep anchu 

manera brik 

pa hopi karga; 

kwer'i barika 
asentwa 

ku ta pone hende 
pensa tur kos; 

brasa largu, obra di arte; 
mannan sensibel 

pa karisya 

i 

hasi tur klas’i trabow. 


Esun 

ku 

pal'i pia 
fuérte 

form'i papilon 
kweru lizu 
kolé di 

mespu echu 

o 

di chukulati 
kurpa senswal 
i 

atraktivo; 
kaná 

manera 

zjilea 

drumi lánta manisé. 


Bo ta manera 
e 

muhé pretu 
simía 

ku 

bo no ta haña 
otro kaminda 
sino 

aki so 

riba e swela 
ku ta produsí 
poko awa, 
ma 

di un gustu uniko: 
aw'i pos 

ku ta imita 
awa di koko. 


[ss] 

Mi dushi 
nigrita-papyamentu 
tur kos 

a bira deferént: 
Nos ta propaga 

nos tambú 

meskos 

ku 

nos 

funchi ku piska 
den hotélnan di luho 
i 

nos ta 

alabanan 

dilanti 

di strafio i di kas... 


Nos 

ku ta mas hopi 
ya 

no tin bérgwensa 
di nos kabei 

di ‘kring’ o di ‘peper’ 
anke p'esey 

nos ta uza 

estilo “Afro” 

ma 

nos n'ta imitá 

e ‘bon’ aya mas. 


Pargata a bira 
kos di luho 
maske p'esey 
nos mester 
pone 

un pón-pón 
riba dje. 

Mi ke 

pa porfin 

bo bira 

manera nos 
stobá di bestya chiki 
nos bari sera 
nos sopitu 

nos tumba 

o soppi di piská 
nos gyambo ku funchi 
o 

bolo pretu 

nos wiri 

o triangel 

nos tentalarya 
O 

panseiku; 

Tur, 

kosnan 

pará riba nan so 
di nos..! 


Anto 

mas awor 

Ku hasta esnan 
ku un tempu 
tabatin bérgwensa 
den bo uzu, 

ta bin pretendé 
di ta 
spesyalista 

1 kampion 

den bo kawsa 
komo idyoma; 

Mi 

ta mas sigur 
ku 

lo yega 

e 

dia 

ku 

abo 

mi dushi lenga 
lo ta para 
riba 

bo mes 
mei-mei 

di 

hopi strafio 
ma, 

den 


un pwesto privilegyá 


bunita 

pa nos, 
uniforme, 
praktiko 

i 

konsekwente 
den tur aspekto. 


E ora ey 

lo bo 

skucha 
gritunan 

di atmirashon 
hé... hé... hé... 
fleitmentu 


fwuiiii... fwuooooo... 

E ora ey si, 

esnan 

di bo 

ku, 

te awe 

no a hasi kaso 

lo bin apresyabo 

1 dunabo, bo balor. 


E rekonosementu 
aki 

di pursi 

lon’ta 

pasobra 

bo parse 

spafió, ulandes 
ingles ni portuges 
sino 

pa bo meritonan 
propyo. 


Asina ey meskos 
porfin 

nan lo duna 

balor na nos 

muhé krioyo 

pa su 

zjeitunan personal. 

I 

ora esaki sosedé 
i 

ku 

di bérdé mes 

e transformashon 
a tuma lugá 
rekonosyendo bo 
den mili un 

sin duda 

nan lo grita 

ku un kurason 
rebosá 

di gran orguyo: 
Ta di nos e ta... 


TA DI NOS E TA...! 


Kòrsow, 26 di Jili di 1971 


den: Guillermo E. Rosario, Mi nigrita papyamentu. Willemstad, Kòrsou: [s.n.], 1971. p. 
2-6, 34-43. 

E RAIS KU NO KE MURI 
[fragmento] 


TOUSSAINT L'OUVERTURE 


Kato a perkurá pa for di tres or e tabata klé pa su bishita na Toussaint. E no por a 
kome, asina exitá e tabata, i el a laga exkus'e ku Malila; Ademas ku e no tabatin 
mashá gana di sinta ku Brunning i Caspar na mesa, huntu ku Lala. Tres or en 
punto, Lala a yega na su kwartu, na momentu ku e tabata bringa ku un kamisa 
blanku, ku Lala a manda p’e bisti huntu ku otro paña i e sapatu. 

Komo katibu na Kòrsow, e no a bisti sapatu nunka di su bida, sino te dia ku el 
a bini Hispaniola. Mayoría di bes e tabata sea pia’bow, o bistí ku sambarku. Pero 
awe, e mes a komprendé ku e no por a yega dilanti di e hòmber mas grandi di tera, 
kon ku ta bisti. Otro ora e tabata sigúr ku l'e no a permití Lala yud'e ku nada, pero 
den e kaso aki si, e ke a bisti ku esmero, i despwes e mes a keda satisfecho di su 
aparensha, i den briyo di Lala su wowonan, el a komprendé ku esaki tabata orguyoso 
di dje. 

“Bo mester hasi lihé, pasobra unbes André Christophe ta bin buska bo ku e 
waha, ya ku Papa Toussaint ta gusta puntwalidat...” 

“Ta ken ta André Christophe, otro di bo konkistanan...?” Kato ta puntra, na 
momentu ku e ta hala e chaké un poko mas abòw, manera e sa mira shon Henki 
hasi, ora esaki sa bisti pafia su dilanti, na kas di Maladi, na Kòrsow. 

“Bon'tin mester di hasi jalurs; André ta yu di e gran Christophe, general di 
Toussaint, i meskos ku nos, e tambe ta bini di Elmina. E tambe ta ofisyal di e 
ehersito di liberashon, i ta e mes a regla e entrevista pa nos. I el a ofresé su mes 
boluntaryamente pa hibabo den e waha, pasobra di otro manera e vehikulo no por 
drenta te unda Toussaint ta, i, na e mes tempu, e ta introdusibo serka esaki...’ 

“Ahan...,' Kato ta bisa pa tur respwesta. 

“Ahan... kiko...?” 

“No..., nada..., unda Mandobo ta...?” 

“E ta drumi..., e ta tumando su syesta...” 

Tono di e bos di e muhé ta sona orguyoso, i Kato ta isa su kara, pero na e mes 
momentu, nan ta tende Malila su bos, i pronto esaki ta bin anunsyá yegada di 
monsieur André Christophe. Kato a pèrdè dominyo riba su mes pa un momentu, i 
visibelmente hende por a nota kon su nervyonan tabata domin'e. 

“Tuma, bebe un brèndi...” Lala ta bis'e, na momentu ku e ta basha e likor for di 
e garafe, i ta ofres'e. Kato ta bebe sin mas. 

“Ata, aki, esaki ta pa bo duna Papa Toussaint, mira pa e no kay pèrdè.” 

Ta un pyedra presyoso, bis’e ku ta un rekwèrdo di Madam Loreta, pa su kolek- 
shon. Kato ta abri su man, i Lala ta pone un gran safiro, un prenda bunita den dje. 
Kato ta bay sali, pero Lala ta ten'e na solapa di su chaké i ta bisa: ‘Asina bo ta 
bay...? Sikyera lagami deseabo swèrte den bo empresa...” 

I e ta forsa Kato sunch'e. Nan dos ta sali embrasá, i ta yega na e waha. Un 
hòmber, hoben ainda, ku uniform di ofisyal di e ehersito Haitianu, tabata sintá 
riba e pwesto di kochero, pero e ta baha, ora e ta mira e pareha aserká. E tambe 
tabata un neger. E ta saludá Lala ku mashá kortesía, hasta poko exagerá na smak 
di Kato, i despwes ta hasi un referensha, ora Loreta ta presentá Kato: “Esaki ta 
mensahero di Kòrsòw, ku mi ta deseá pa bo introdusí serka Papa Toussaint, mon- 
sieur Christophe. Mi ta spera ku lo bo tin exito...” 

I e ta hala atras. Ningun di e dos hòmbernan a komprendé presis ta na ken e 
ultimo palabranan tabata dirigi, pero nan no tabatin tempu pa pensa riba esey 
tampoko, pasobra tan pronto Kato a subi riba e vehikulo, el a ranka ku un gran 
velosidat, i pronto a disparsé for di bista. 

Enberdat, persona di André Christophe a evitá Kato hopi difikultat, i pronto el 
a hanj’e dilanti di porta di e ofisina di Francois Dominique Toussaint L'Ouverture, 
Generalisimo i Libertador di Hispaniola. Tabatin un baybini di otro mundu den e 
kwartu, na unda Kato tabata, i portanan tabata abri sera, sin stelestan. 

Mayoria di e presentenan i bishitantenan, tabata militar, i Kato a opservá ku 
nan tabata di rangonan altu. El a tende un menshoné nòmber di e generalnan: 
Christophe, Moise, Desalines i Vincent. E ultimo aki tabata sintá na un mesa un 
poko apartá, i André ta munstra Kato, i ta bisa ku orguyo: “Un di e generalnan 
blanku ku ta sirbi bòw di Papa Toussaint...” 

Meskos ku awor, tur e tempu ku e tabata spera, André a trata na pon'e na su 
komodidat, papyando, hasyiendo chansa riba e hendenan ku tabata drenta o sali. 
Pero e no por a logra na kita e nervyosidat di Kato, anke esey no tabata nota tantu. 
Kato a opservá ku e no tabata e uniko sivil ku tabatin den e aposento, sino ku 
tabatin varyos den nan, un bankero, i un empleado altu di gobyernu, ku tabata 
exigi pa mira Toussaint, sin perdida di tempu, i tabata diskuti ku e Ofisyal na 
warda. 

A parse Kato ku a pasa varyos ora, pero na momentu ku nan a anunsyá ku 
General Toussaint por a risibi’e, André ta bis'e: “B'a weta kon exakto e ta? Mira 
ta kwat’or en punto...” 

André ta drenta huntu ku Kato i ta kana yega unda Toussaint tabata sinta, i ta 
kwadra pa esaki militarmente. 

“Mon General, esaki ta Monsieur Kato, di e Isla di Curagao, mensahero di 
Madam Loreta Brunning...” 

“Ah..., oui..., oui..., Curaçao... Madame Loreta..., oui,.., oui... 

I Toussaint ta lanta for di su stul, i ta ofresé Kato su man, ku esaki ta tuma 

€ ÉS En DO a a EDO 


timidamente. André Christophe ta keda para, pero aparentemente Toussaint no ta 
pone mas tinu n'e, i ta dediká su mes kompletamente na Kato, ku atrobe a kuminsá 
sinti ku su nervyonan tabata bay punta. Toussaint ta ofres’e un tabaku, ku e ta saka 
for di un kahita riba e mesa. E ta send'e pa Kato, i ora esaki spera ku e mes lo a 
huma tambe, e ta sakudi su kabes, manera ken lo a bisa ku pa e no. Kato ta keda 
para, pa un momentu indesiso, pasobra e no tabata sa kon kuminsá. 

Enberdat e tabata komprendé kreol i por a papya algun palabra, ya ku el a siña 
i praktika hopi ku e Atministrador na Kòrsow. Pero e tabata timido pa papya, anto 
mas dilanti di un hòmber grandi, manera e General, i e no ke a hasi su mes redikulo. 
Pero atrobe, ta André ku ta bin sali na su ayudo i ta bisa na e dialekto di Elmina: 
“General, e sefior aki, nos amigu Kato, tambe ta di e tribu Elmina, meskos ku su 
tatanan...” 

“Kiko...? Di Saint George D”Elmina...? Lugá di mi tata, tio Christophe i 
Malila...? Antó, laganos papya nos idyoma...” 

I enberdat, despwes di esey e ta dirigí palabra na Kato den e dialekto di nan 
Pais. 

“Curacao, m'a tende mashá di e Isla ey. Ademas ta nos tur ku nan a trese for di 
Afrika, a pasa pa e porta ey. Ta berdat ku e ta asina animá manera nan ta bisa...?” 

“Si, mi General...” Kato su bos te aínda ta sona un poko delegá, pero el a sinti 
ku su nervyosismo a kita un poko, kisas ta pa motibu di e tabaku o pa e manera 
simpel ku Toussaint tabata trat'e. 

‘Kontami algu di Curaçao. Nan ta trese esklavo for di nos tera aínda...?” 

“No, mi General, nan a stòp basta afia pasé. Kaswalmente ta e barku ku a 
hibami na e Isla, a hiba e ultimo kargamentu...’ 

“No bisami ku no tin trafikashon ku katibu mas. Akaso boso ta liber antó...?” 
Toussaint ta puntra ku un kara semi seryo. 

“No..., Si..., mi General...” Aki, tantu Toussaint komo André, ku ta sigi e kom- 
bersashon, ta dal un gritu hari. 

Pa un momentu, Toussaint ta fiha su bista riba André, pero ta kit'e pronto 
atrobe, i su kara ta bira seryo. 

“Ta un abuzu..., ta un piká..., ku nos mester salba di dje...!” E ta grita kasi, p'e 
sigi inmedyatamente ku e pregunta na Kato: “Abo mes ta liber...?” 

“Si, mi General..., m'a kaba di hanja mi libertat di Madam Brunning...” 

I Kato ta hinka man den su chaké pa e saka su freibrif. Pero Toussaint ta par’e 
ku su man na altu, bisando: “Madam..., i no Monsieur Brunning...? 

Kato, ke ku el a nota algu di sarkasmo den e pregunta, pero e no ta sigúr di 
esey, i e ta kontestá: “Ta Monsieur Brunning a firma...” 

‘Ahan, pero kontami algu mas di Madam Loreta di Curaçao...’ 

“Ah, mi General...” Kato ta interumpi’e. 

Ta bini un mwestra di disgustu riba Toussaint su semblante pa e interupshon, 
pero e kara ta bolbe klara ora e ta mira loke Kato tabatin den su man. Esaki a kòrda 

riba e pyedra presyoso, ku Lala a entreg’e pa e General, i e ta duna esaki e prenda. 

“Oh lala..., ki presyosidat..., ki enkanto..., ki briyo...” I pa largu ratu e hòmber ta 
keda expresa suspiro di alabansa, pa e prenda ku awor e tabatin den su man. 

Di momentu e ta munstra Kato su kolekshon di pyedra presyoso ku e tabatin. I 
Kato ta kalkula ku eseynan so, lo a kosta un fortuna, kompara ku loke e sa mira e 
muhénan di alta sosyedat ku n'e na Korsow. Largu ratu, Toussaint a dediká na 
splika Kato, kwalidat i origen di kada pyedra, ku e tabatin den su poder, i despwes 
di a pone e ultimo den e lachi ku e ta sera ku yabi, e ta bisa Kato: “Pero m'a kita tur 
bo tempu, ku mi lokura. Ban al grano, pasobra, min’ta kere ku bo a bini for di 
Curagao pa bo bin mira mi kolekshon di pyedra presyoso so, no ta berdat...?” 

“No..., mi General..., e kolekshon ta sublime...’ 

Toussaint ta hasi un referensya, sin bisa nada, i Kato ta sigi bisa: “M'a bini mas 
byen pa papya di e sitwashon di nos hendenan na Kòrsow, itrata e manera di hanja 
nan libertat...’ 

“Boso tin arma...?” Toussaint, ku tabata skucha ku kabes abòw, ta puntra. 

“No, mi General...” 

“Eh, antó e kos ta mas difisil..., pero no impusibel. Na lugá di arma, uza as- 
tusya...” 

Toussaint ta bira e konopi di e lensu na su kabes, i ta kontinwa, dirigyendo su 
mes na André, ku tur e tempu a keda para: “Yega mas aserka bo tambe, ya mi no 
tin di bis’e dos bes...” 

E Ofisyal ta aserka, i Toussaint ta hasi un sefia ku e dos hòmbernan hoben pa 
nan sinta, i e mes ta tuma asyento tras di su eskritoryo. 

“Pa kuminsa...,” e ta bisa, na momentu ku e ta pusha e kaha ku tabaku den 
direkshon di Kato i André, “no tin mester di uza violensha, ora bo por uza astusya, 
1 semper preferá astusya.” 


den: Guillermo E. Rosario, E raís ku no ke muri. Amsterdam: de Bezige Bij, 1969. p. 117-122 

LUSHI-KLAS 


Afnda mi por mira mi mes sintá den e fröbelklas na Batavia, e último dia dje afia 
eskolar, meimei dje otro muchanan. Aínda mi ta mira e maestra pará mi dilanti, ku 
a kaba di partisipá den presensia di tur e otro muchanan, ku m'a kaba skol komo e 
mihó matjesvlechter den klas. Felís, altamente felís m'a bira. I tabata, komo si 
fuera, ku’n tabatin otro manera sino ku t'ami mester tabata esun di promé. Juffrouw 
tabata gaba mi matjesnan semper bai, dunando mi nunka menos ku dies púnt. 
Orguyo tabata ausente, simplemente ausente. 

Nos a haña nos skreftnan bèk, tur e skreftnan di henter aña, i nos por a sinta 
wak e matjesnan tur un pa un di nobo, i mi tabata mashá kontentu, ku nos por a 
tene tur e skreftnan pa nos mes, i asta pa nos bai kas ku nan, pa mustra nos mama, 
tata i rumannan. 

Tabata podisé e promé gran éksito di mi infansha, un dje poko berdadero éksi- 
tonan grandi. Mi tabata bòltu e blachinan unu-unu i atmirá di nobo e matjesnan ku 
mi mes a traha, figuranan simétriko di mil forma, tur sorto di kombinashonnan di 
koló, lombrante, briyante...! 

Ki felisidat...! 


den: Edward A. de Jongh, Mi ta kòrda. Willemstad, Kòrsou: Editorial Bartolomé, 1978. p. 79 

HUISIO FINAL DI UN WELP 


Batavia, Java, N.O.I. Tabata na aña 1930. Mi tabatin seis pa siete aña di edat. 
Djarason nos grupo di wèlp tabata bai landa na “Militaire Zwembad', riba un seru 
bèrdè-bèrdè. Nèt promé nos yega e pisina, mi ruman grandi ku mi, tin be tambe 
algun otro amigunan wèlp, nos tabatin kustumber di basha poko dje frutanan abou 
ku chincha, for di e palunan di mangistan, ku nos tabata pasa na kaminda, palunan 
di duku, mangga, rambutan i mi'n sa kiko mas. Despues di landamentu nos tabata 
drenta den e sawa di aros ketu-ketu, mas abou dje pisina, kaminda tabatin tambe 
plantashonnan di ketimun (kònkòmber) i lombok (promèntè). Semper nos tabata 
perkurá bini ku poko salu, pa kita e rans dje kònkòmbernan bèrdè. 

E pisina, manera tur bon lugá di landa, tabatin su partinan ‘diep’ i ‘ondiep’. 
Esnan ku no tabata sa landa ta’tin mah di drenta ‘ondiep’ so, kaminda nan kabes 
ta’ sali riba awa. Mi tabata sifia landa, tratando di tene mi kurpa den awa sin laga 
mi pianan toka e bòm. Tabata hopi difisil, espesialmente na prinsipio. Pero un dia 
m'a yega pisina ku asina un entusiasmo, ku m'a logra landa un distansha di varios 
meter. Segun mi, m'a ‘kue e sla’. Kontentisimo di mi, m'a desidi kombida un 
kolega wèlp pa huntu nos bai krusa e parti “diep”, pusta ta ken ta’ yega e otro 
banda promé. 

Mi kolega a puntrami, mi ta kòrda manera t'awe: “Bo sa landa kaba anto?” 

“Legumai esei!” m'a kontest'é. 

Nos dos a bai para pegá n'e kabel espan riba awa, entre diep i ondiep. Mesora 
m'a duna e señal: “Unu, dos... tres!’ Ku e máksimo esfuerso pa gana e bataya, O 
mas bien pa broma kòn bon ya mi sa landa, m'a stot mi kurpa den diep i kuminsá 
tira sla ku mi brasanan, ku tabata un goso. M'a sinti, ku mi amigu kontrinkante no 
| tabata hasi muchu esfuerso, kurioso ku e tabata pa mira e resultado di mi invitashon 

atrevido. Mientras mi tabata tira mi brasanan pa yega n'e meta mas lihé ku ta’ 
posibel, mi tabata tira bista mi tras i opservá, ku mi kolega tabata zuef den awa na 
lugá di landa. E tabata warda ketu bai e resultado di mi osadia. 

Lo mas ku mi por a logra, tabata un sinku meter. Mi'n por a tene mi kabes na 
haltu mas, mientras awa a kuminsá drenta pa boka i nanishi. Mi abilidat natatoria 
tabata faya kompletamente. M'a hasi tur esfuerso pa tene mi kurpa ariba, pero ya 
mi tabata bahando, bahando i bahando... 

Mi tabata sinti, ku mi oranan di bida tabata kontá, ku un djis lo m’a bai, pa 
semper. Mi tabata zak bai abou. Mi wowonan tabata espan hanchu-hanchu, eher- 
siendo e máksimo esfuerso pa realisá un milager... 

Na haltu mi por a distinguí un pia ta kologá, di un dje muchanan sintá riba e 
pipa ku ta’ kore na kantu, riba superfisie di awa. M’a rèk mi man drechi pa mi toka 

e pia, djis un toká so promé mi sigui zak mas abou. M'a logra di tòch e pia, djis un 
toká so promé mi sigui zak mas abou. M'a logra di tòch e pia, djis tòch e!... Ya e 
reakshon djariba a tarda. Nan no a komprendé mi mensahe. E wardamentu tabata 
un eternidat den e momento di angustia i lucha kontra morto. Atrobe m'a hasi un 
esfuerso maksimo pa toka e punt'i-pia, pero tabata un fayo. Ya mi forsanan a 
sukumbi. E distansha fe dje pia tabata aumenta. Den frakshon di kisas ni un sekònde, 
mi tabata kontemplá, komo si fuera ta’ un pelikula ta’ drei mi dilanti, historia di 
tur e pikánan ku mi por a kometé den mi bida di mucha ku apenas a siña razoná. 
Kuantu resumen di tur e pikánan m'a mira den e frakshon di tempu pasa mi dilanti 
manera weleht, mi no por bisa; aparentemente sentenares. Awa tabata drenta mi 
kurpa mas i mas. Mi brasanan, e último esfuerso pa salba mi bida, a keda ta grapa 
desesperadamente... Mi kurpa ta” trose... ayooo...! 

M'a sinti un man ta gara esun di mi; duru. Ya mentalmente mi no por a selebrá 
e sensashon di salbashon. Ya ma drenta e momento fatal di entrego... 

Varios man tabata gara - i ponemi riba e piso di konkreto. Nan a hisami i 
ponemi un poko leu for di kantu. Nan tabata dobla mi kurpa, primi mi barika i bati 
riba mi lomba. Mi tabata sintimi miserabel. Awa tabata kore fe mi boka i nanishi... 

Tur esakinan m'a keda kórda, te awe, kos ku hamas lo mi por lubidá, partiku- 
larmente kaminda m'a kontemplá milagrosamente tur e pikánan ku mi konsenshi 
tabata rekoré na forma di un pelíkula di máksimo belosidat. 

Kòn m'a yega kas, ku ken, si nos a bai hòrta kònkòmber pa mata hamber i 
kansansio, mi no ta kórda. 

Den último klas di Mulo, na Kòrsou, frater F. tabata konta nos algun historia 
relashoná ku misterionan spiritual, i einan, pa di promé be despues di tantu aña, 
m'a haña tende di e fenómeno ku ta eksistí na momento ku un hende kambia su 
bida temporal riba e mundu aki pa un otro bida mas ayá, ku e frater tabata denominá 
komo “hiernamaals”. 

Asina m'a kita skol i kuminsá traha, m'a haña akseso na bukinan riba tópikonan 
mas ayá, for di kualnan m'a siña, ku peritonan grandi ta kibra nan kabes ku e 
fenómeno ekstraordinario aki, ku varios di nan ke splika komo materia tangibel 
den mente di hende, ku ta sali, i drenta den un otro eksistensha, e mente universal. 
Tambe m'a siña enkuanto e teólogonan, ku ta pretendé, ku e pelíkula di aktonan di 
desobediensia kontra leinan di Dios, lo bolbe drei atrobe un biaha mas, na okashon 
di Huisio Final. 


den: Edward A. de Jongh, Mi ta kòrda. Willemstad, Kòrsou: Editorial Bartolomé, 1978. 
p. 65-67 

30 DI MEI 1969: E DIA DI MAS HISTORIKO 


Parse ku e dia anterior, no ta mainta sé tabatin gran demonstrashonnan di welga 
na Post V. Pa kuminsá, den atardi pa banda di mitar di kwater un trintisinku hòmber 
a bishitá Fort Amsterdam i aya a tene un demonstrashon. Despwes ku e entre- 
mediador di Gobiernu a papia ku nan (tabata mitar di seis), nan a kana bai Casa 
Sindical na Pietermaaiweg. Den e edifisio aki PWFC a tene un rewnion den anochi, 
den kwal hopi welgistanan di Wescar tabata presente i tambe di otro kompanianan. 
E miembronan di PWFC a desidi di tene un welga di tur trahadornan di Shell 
durante bintikwater ora, kuminsando e mes anochi mitar’i diesdos. Despwes di e 
rewnion den Casa Sindical, di alrededor di un mil hòmber, e mayoría a bai para na 
tur dos banda di kaya dilanti di e edifisio. Nan a para hopi owto ku tabata pasa i 
hasi daño na varios di nan i molestiá e shofernan, prinsipalmente ora esakinan “ta 
Makamba. Polís no ta tin e podér di hasi muchu kos. Un parti di e trahadornan a 
bai ku owto n'e portanan di Shell pa nan stòp e trahadornan (ku no sabi dje welga) 
di drenta den Kompanía. Pa banda di tres or di mardugá numa e hendenan a plama 
poko-poko. 

Maínta trahadornan di haf a drenta welga ku lo a dura bintikwater ora. Traha- 
dornan di hòtelnan tambe tabata anunshá un welga pa radio. Tabata mitar di ocho, 
ora e hoofdagent di Polís ku tabata enkargá ku orden na Post V, a pidi reforsa. E 
momento ey e kantidat di hòmber pará dilanti di Post V tabata mas o menos mil. 
Na Dam Negropont tambe tabatin hopi welgista. 

Tabata kwartu pasá di ocho ora e lider dje marcha, Papa Godett, a yega. Komo 
dirigente di union di haf AHU, el a proklamá ku su hòmbernan tambe a welga. 
Hopi lider di bòntnan a tene diskurso, pará riba un kamion ekipá ku loudspeaker. 

Banda di nueb’or tabata visto ku polisnan a pèrdè kòntròl riba e multitut grandi 
aki. Algún mucha-hòmber a boltu un truck di Jacobsnan di Blauw i a kim'é na 
kandela ku e gasolin ku e truck mes tabata karga den algún drums. 

Hopi hobennan ku no tabata pertenesé na e grupo di welgistanan a djoin i por 
bisa, ku banda di nueb’or ya tabatin alrededor di sinku mil hòmber reuní. Nan a 
kuminsa kana den direkshon di Groot Kwartier. Den dies minut nan a yega warda 
di polis dilanti Post VI. Papa Godett a kombidá e polisnan presente pa nan djoin e 
marcha. Esakinan no a reakshoná. 

Banda di Rio Canario nan a bolbe sende un owto na kandela. Hopi mucha- 
hòmber, kanado dilanti di e par di owto ku tabata enfrentá e marcha, a drenta i 
hòrta e supermerkado inglés di Henderson, un kompanía ku tin relashonnan mashá 
será ku Shell. Despwes tabata sigui e tienda-fruteria-pakús portugués Nobrega, ku 
Gobiernu tabata tolerá kontra tur ley, di keda habrí te lat tur anochi durante añanan, 

bendiendo tur sorto di artikulo (di makutu i bot6n te na fruta i keshi), mientras 
skòndi patras dje edifisio, nan ta bisa, ministernan ta sinta ta bebe bibida stèrki, 
sin permit di shap. E hobennan a saka mashá hopi kos for di e negoshi, partikular- 
mente bibida stèrki. Nan tabata festehá ku e bibidanan aki, i asina, soyá pa e 
kayente di solo, nan tabata hafia brio i kurashi. 

E trupa a sigui marcha pa Rijkseenheids Boulevard. Nan a bishitá fábrika di 
Texas Instruments i tambe Coca Cola plant i ayanan a kowsa tròbel i hasi varios 
daño. 

Pa stashonnan di radio, Gobiernu a anunshá ku tur nogoshi i kantornan mester 
sera nan portanan. Forsa di Polís a faya: e masa tabata muchu poderoso. Gobiernu 
a pidi koperashon di Marina hulandés stashoná na Kórsow. Orden tabata pa Polisnan 
mantené un aktitut menasador na promé lugá. Si ta nesesario anto nan por tira un 
bala na laria i si ta absolutamente nesesario di tira, anto ta tira riba pía só. 

Papa Godett tabata den su zjiléa. Su kurasón tabata bati di viktoria. Kontinwa- 
mente e tabata papia den mikrófono, mientras e marcha grandioso i menasador di 
algún mil hòmber tabata move bai Punda, un distansha di diesún kilometer. Godett 
a instrui su hòmbernan di marcha bai Fòrti pa nan baha Gobiernu. E hómbernan a 
reakshoná kontestando na koro i hisando nan brasanan na laria i serando nan 
moketa. 

Na un dado momento Godett a deklará: “Si nos no logra sin forsa brutu, nos lo 
tin di usa forsa brutu. Ami lo bai dilanti, pero si mi muri, mi ke pa boso sigui e 
lucha'ki! Nos tin ku paga bon tinu na inspektor Gieling. E hòmber aki lo ta para 
kla ku arma. Lo mi bai dilanti i bosonan tin ku siguimi. Ta pueblo ta gobiernu. E 
Gobiernu aktual no ta sirbi pa nada i nos lo tumb'é.” 

Mientrastantu Do Nita, e sekretario di Godett su bònt di haf, tabata meditá kon 
e mester manipulá pa e no tin nodi di kai den man di ley i bai será ku prweba 
kontra dje. Te tabata e serebro tras di Papa, ku durante henter su bida a keda 
dominé pa e boluntat di bringa podér di e grupito, manera e mes semper sa yama 
nan, di e protestantnan blanku, kende ta dominé politika di Demokratnan. Do ta 
un gran atmirador di Voltaire. 

“Bo sa ki ora e hendenan a bira koño?” Wang a konta Boy i Bèto i algún otro 
hende ku a keda pará pa tend'é. “Ta ora nan a tira Papa na Ser'i Pietermaai. Aya ta 
tin un kord6n grandi di polis. Pero ke va! Nos a rement'é fo'i otro ku e par di owto 
ku nos ta tin. Nos tur a bira bestia basha drenta den Punda. Ta kore m'a kore duru 
pa mi alkansa hòspital mira ki a para di Papa awor. Polisnan a trata tur manera pa 
stòp nos. Ai! Nos a basha e kofionan ku ma piedra! Ta poko lolo nan ta. Ki mishi 
nan detené tres pa kwater mil hòmber. Djo libra! Nos a basha nan ku piedra ku ta 
tristu. Nan a tira varios di nos, pero hopi di nan tambe a sali heridá... Te “woré! Te 
“woré! Mi ta bai hospital pa mi mira kòn a para ku Papa... 

Parse ku e dosnan no tabatin purá mas di bai Punda. Nan a keda den Otrobanda 
i a konversá ku varios konosí di nan ku nan a kontra kuné; tur tabata personanan 

ku no a presensha e marcha dje obreronan, pero ku, for di sierto fwentenan tabata 
na altura di un of otro kos. Asina ora tabata pasa, te ku na un dado momento, ora 
nan tabata pará dilanti di shap di Shon Itu na skin'i-hanchi, nan a mira algún hòmber 
ta bini di pariba na un distansha di un doshen meter. Na nan manera di kana, e dos 
amigunan a ripará ku e hòmbernan aki tabata eksalta. Nan tabata nan sinku o seis, 
kanando plamá for di otro. Unu ta tin manera un pida palu, largura di un klòp, den 
su man. Dos otro tabata karga den nan man un opheto manera un piedra. Un di nan 
a hisa su opheto na laria i zwai e den un pakús. Por a tende klá sonido di glas ku ta 
kibra. No tin duda ku ta un shokés a kibra na wèrki. E grupo tabata biniendo purá. 
Awor tabata visto ku ta barank’i-piedra mes nan tin ta karga ku nan. Atrobe un dje 
hòmbernan a lanta man tira un barank’i-piedra i plama otro shokés na wèrki. No 
tabata visibel si tabatin hende den e pakús. 

Boy 1 Bèto a hala tras un tiki den skin’i-hanchi di Itu, tras dje muraya di shap di 
Shon Itu, pa nan ta protehá kontra kwalke peliger. Ya e hòmbernan a yega no 
muchu lew for di nan. Awor nan tabata mas plamá i pasando dilanti di Casa Leon. 

“Djo laga nan n' kibra e Pakús ey!’ Bèto a bisa. Nan no a toka e pakús. El a 
skapa i hopi otro pakús tambe a skapa na man di e destruktornan. Awor e hòmbernan 
tabata kasi kompletamente plama for di otro. Dos di nan ya a pasa dilanti dje 
hanchi kaminda Boy i Bèto tabata haña nan pará medio skondí. E otro hòmbernan 
a keda ta para ta drei rònt, komo si fwera ku nan tabata warda nan lider bini. Nan 
tur tabata hòmber entre diesochi i trinta aña di edat. Un dje hòmbernan ku a pasa 
nan dos kaba, a keda para despwes di un dies meter, kaminda ta tin un drums 
grandi riba kaminda para banda di tròtwar. El a yega n'e drums, kog’é tene pa 
parti djariba i djabow ku su dos mannan, his’é drums bai laria poko-poko, usando 
tur su forsa, te ku el a logra di ten'é haltu ariba su kabés. El a drei rònt mitar 
sirkulo ku e drums tené na laria. Su kurpa tabata tembla di e esfwerso grandi ku e 
tabata ehersé. Poko-poko el a krusa kaya. No tabatin trafiko di vehikulo e momento 
ey, komo si fwera e kaya tabata blokja kaba. Asina e hòmber a krusa kaya ku su 
drums, un owto a pasa trei su lomba. 

Boy, komprendiendo intenshon dje hòmber, a kore aserk’é na un distansha i 
bis’é: “Amigu, e dofio dje negoshi “ki ta yu “i Kòrsow e ta!” 

E doño mes, un hòmber gordo i haltu, kara kòrá manera un kreft, ku a bai para 
mei-mei di kaya e momento ey, a sklama: “Foei, hòmber! Por Dios! Pasikiko bo ta 
hasi e kos ey!” 

Boy a repití: “Bon hasi e kos ey, amigu. Ta yu'i Kòrsow e hòmber “ki ta!” 


den: Edward A. de Jongh, 30 di mei 1969. E dia di mas históriko. Willemstad, Kòrsou: 
[s.n.], 1970. p. 43-56 

ELUCHA FINAL 
[fragmento] 


Introdukshon 


Nos ta awe loke ayera a hasi di nos. E musical aki ta un album di potrèt di ayera y 
un spiel di awe. E imagen ta di e mes un hende, den e mes un sitwashon, den e mes 
un relashon ku otro. Ora inventario wordu hasi y maskaranan wordu kita, ta keda 
solamente un diferensia den ambiente y entourage. Den e musical aki, Kòrsòw di 
antanyo lo wordu poné banda di Kòrsòw di awendia. E semehansanan grandi lo 
demostra ku poko a kambia: E katibu a evolua bira obrero, e katibu moderno. E 
shon a bira e donyo di trabòw ku ta eksplotá hende ekon6mikamente. Kunukunan 
a hafia un otro aparensia den empresanan grandi. Frustrashon y hypokresia a keda 
meskos. 

Diferente fo’i e otro musicalnan, den e musical mas uso ta wordu hasí di instru- 
mèntnan rítmiko en bes di instumèntnan melódiko. Esfera di e obra aki ta manifestá 
su mes den variashon den ritmo. Komo e musical aki ta wordu sostené dor di e 
diferente ritmo y bailenan ku Kòrsòw konosé e totalidat ta hafia un kol6 specifi- 
kamente di Kòrsòw. 

Nos ta spera ku e spiel aki lo kontribui na un konfrontashon ku realidad, loke ta 
e promé kondishon pa trese kwalke kambio den un komunidad. 

febrüari 1972 


Etzel Provence (músika) y Angel Salsbach (letra) 

A = Realidad 
B = Fikshon 


Scene 1: Situashon A 


1 - 10 = Revolushonario 
11 - 20 = Konservativo 

Pompamento mester kaba aki riba. : 

Ki donder nos ta keda chalala riba protestant blanku, kapitalista, kolonisador. 
Laga nos lubida loke a pasa i ban traha pa futuro. 

Sigur no. Masha bunita. 

Bo tambe lo lubida ku bo papa, 

protestant blanku, kolonisador, hudiw, kapitalista, 

a malusá mi papa di tal forma ku awe abo ku plaka y manager sin estudio ta 
malusá ami sin plaka pero ku estudio pa jena bo saku ku mas plaka. 

Bo no por keda husga mi pa loke mi papa a hasi den pasado. 

Tanten ku bo ta mantene e sistema ku bo papa a krea y di kwa mi ta viktima 
awe, lo mi husga bo tambe. 

Bai na mierde ku bo. Ki kariso di sistema mi tata a krea. 

Bo ke men e dos pipita di katibu ku mi tawela tabatin? 

Ki donder bo ta papia di katibu mientras ku tin mas ku 100 anya ku sklavitud 
no ta eksisti mas. 

Wanta bo wiel palu. Sklavitud ku bo tawela a introduci no ta e sistema, sino 
parti di e sistema. 

N’ ta mi tawela a introduci katibu, pero Peter Stuyvesant. 

Bo ta mira ningun diferencia entre bo tawela y Peter Stuyvesant? 

Mi ta hanya bo tawela mas ku kulpabel ainda. 

Pasobra Peter Stuyvesant a introduci e akto inhumano aki 

y bo tawela a hasi uso debidamente di dje. 

Estado di mente di bo, bo tata, bo tawela y Peter Stuyvesant ta kompletamente 
idéntiko. 

Kiko bo ke men. 

Mi ke men eksaktamente ku bo tawela a usa mi tawela pa enkresé su rikesa, 
establesé su ekonomia. 

Bo tawela a usa mi tawela manera bestia pa traha pe. 

Bo tawela a kolonisá nos y e konsekwensianan ta ku poder gobernal tabata 
den man di bo tawela y awe ta den man di bo tata. 

Ku nos konstitushon ta trahá pa pais di bo tawela. 

Ku nos ta wordu goberná ekonómikamente y polftikamente pa pais di bo 
tawela. 

6 Ku hefenan di servisio di gobierno ta subrino, primo y famia di bo tawela. 

7 : Ku huesnan ta famía di bo tawela. 

8 Ku nos sistema edukativo ta pa benefisiá bo tawela y su desendientenan. 

9 Ku awe donyonan di trabow ta abo y desendientenan di bo tawela. 

10 : Bo tawela a kibra nos kultura. 

1 Mi ke men kultura di 90% di nos pais. 

2 : Ku nos historia a wordu skirbí pa bo tawela y na su manera. 

3 Ku awe bo ke diskuti ku mi, bo ke ponemi lubida pasado pasobra no ta 
benefisiabo, pero 

4 : mitawela a mula su sanka pa jena bo tawela su saku ku plaka y 

5 : awe mi tin ku mula mi sanka pa jena bo saku ku plaka. 

20: Bo ta lubida di bisa si ku mi tawela a introducí e sistema di demokrasía 
parlamentario pa asina bo tambe hanya un chens pa disidí riba ami y bo 
mes. 

6 : Brodu bai den krow. Bo ta korda ku ta mi wela a bringa pa autonomía 

7 : y pa motibu di un táktika polítiko basá riba kumpramentu di hende bo wela 
a bai firma e decreto. 

8 : mientras tantu ku mi wela tabatin mayoría aki. 

9 : Bo ta korda ku bo papa a bin laga mi firma volmacht y Alfredo mi primu y 
Shon Pa mi tio, pa nan por a hanya un miserabel job pa kria nos ku tabata 
den miseria. 

10: Bo ta korda ku mi tanta Chichi mester tolera bo primu drumi kune pa e por 
a hanya un cas chikitu pa asina e por a sali fo’i e kauchi di galiña ku e tabata 
biba aden. 

1: bo ta korda kuantu hende boso a trata meskos ku mi papa, mi tio, mi primu 
y mi tanta pa boso a keda na poder. 

2 : Brodu, bo ta korda ku esun ku no hisa bandera di bo papa na su kas tempu 
di elekshon pa nos demokrasía parlamentario a hode e 4 aña benideronan? 

3 : Brodu, bo ta korda kon bo tio a subi podio bisa nos ku nunka nos a tende ku 
hende pretu sa manda. 

11 : Bo m ta hanya ku boso mes ta pendew? 

12: Ata pretu ta manda. 

4 : Kwalke otro momentu lo mi a kibra bo smoel, pero mi ta korda mayan. 

5 Ayera mi tata, mi mama, mi wela y mi tawela tabata pendew. 

6 : Awe e pretunan ku boso a hode nan mente añanan largu ta manda berdad. 

7 Pero brodu, mayan nos lo topa otro. Laga nos mira e ora ey ta ken ta pendew. 

8 By the way, despues di tur esaki bo ta insisti ainda ku mi mester lubida tur 
kos? 

13: (notisiero) Un barku a drenta den haf!! 


2 : Tin un barku den haf? 

Scene 2: Situashon A: Kantika 1 


14: 
Un barku a drenta den haf 
Pata pata di hende 
Hende pretu, hende blanku 
Hende grandi, mucha chiki 


Coro: refran: 

Grandi y chikitu 

Pretu o blanku 

Homber o muhe 

Nan ta bini pa ekonomia, ekonomia 
Tur kos ta pa ekonomia. 


3: 
Si ta barku di turista 
Belnan grandi ku ardu 
Tete grandi tur basha 
Tiradó di gran pará 
Coro: refran 


58 
Un mesa pa nan por sinta 
Duna nan bo kuminda 
Hala un banda pa nan pasa 
Bon bini, shon, bon bini 
Coro: refran 


7: 
Si nan ta den bo laman 
Sali, shonan ke landa 
Pretu nan ke bira awor 
Pa jama bo un nigger fies 
Coro: refran 


15: 
Boy, whisky with ginger ale 
Mother fucker, with lemmon! 
Yes sir, yes mam, please a moment 
Move your ass a little bit, quick 
Coro: refran 

16: 
Thanks mam, thanks kindly sir 
Thanks a lot for your dollar 
Fuck you tur ta pa bo cen 
Pa tur hende mi t'aki awe 
Coro: refran 


17 
Ay Punda ta warda tur 
Plan barí lo bo keda 
Comerciante ta wardabo 
Pa kita bo blo sunú 
Coro: refran 


8: 
Jama mi loke bo ke 
Abusa di mi mama 
Trese pa mi e lastu cen 
Bai kaminda b'a sali bèk 
Coro: refran 


9: 
Si katibu nan tur lo ta 
Pia abow sin kamisa 
Khaki o den overall 
Traha duru sin kompashon 
Coro: refran 


10: 
Tortura lo ta wardabo 
Error ta sla o retiro 
Pa kuminda mester bringa 
Bida ta den man di Shon 
Coro: refran 


jk 
Shon tin ku bira mas riku 
Pober bo mester keda 
Si ta riku Shon ke bira 
Traha duru pa un garná 
Coro: refran 


18: 
Den temp'i free enterprise 
Obrero bo mester keda 
Ta pa Shon su ekonomía 
Ta katibu bo mester ta 
Coro: refran 


Scene 3: Situashon B 


11 - 15 ta bira Invertidornan (Inv) 1,2,3,4 y 5 

16 = Owtoridad 

17 y 18 = Hombernan den uniform 

1 = Chadó 

2 - 10,19 y 20 = Opriminan (Opr) 

16:Segun artíkulo 15 di Reglamentu di ordu, usa tur medio disponibel pa mantene ordu y 


disiplina ora di presenta dilanti di nos honrabel señornan 
17 y 18 ta ehekuta e komando aki 
Opriminan ta wordu hibá te dilanti di Invertidornan 


16 ta saka un papel foi su saku y ta lesa su speech for di e papel 


16 : 


Zeer hooggeachte heren, 

Het is voor mij een grote eer U namens de wettelijke autoriteiten, dank en 
waardering te brengen voor het heugelijk feit dat U zich hier hebt willen 
vestigen. De regering is zich ervan bewust dat zonder Uw wens om hier te 
investeren, het niet zo rooskleurig gesteld zou zijn met onze economie. 
Positiever gesteld zou ik zeggen dat Uw investeringen hier van onschatbare 
waarde zijn voor het floreren van onze economie. De regering heeft dan 
ook getracht alles te doen wat in haar bereik lag om een zo gunstig mogelijke 
investeringsklimaat te scheppen. Zoals U ongetwijfeld zult weten, is de 
regering erin geslaagd een hoge mate van politieke stabiliteit te bereiken, 
gepaard gaande met de arbeidsrust. Miljoenen zijn uitgegeven voor de infras- 
truktuur, de nieuwe brug is de enige die tot nu toe gefaald is. Over de loon- 
politiek kan medegedeeld worden dat de regering tracht deze zo laag moge- 
lijk te houden ondanks het stijgen van de kosten van levensonderhoud, om 
zodoende U in staat te stellen zo arbeidsintensief mogelijk te investeren. 
Gezien de hoge kosten waarmee U in het begin geconfronteerd wordt en 
met het oog op de rentabiliteit die U nastreeft, heeft de regering nog enige 
faciliteiten gecreëerd, nl.: 

- een belastingvrije periode van tien jaar, 

- vrije import van bouwmaterialen, s 

- optie, erfpachtrecht en eigendomsrecht over de nodige terreinen door Uzelf 
aan te wijzen, 

- geen intensieve controle op de door U op te geven inkomsten en het achter- 
wege laten van winstbelastingen, 

- en last but not least, (mustrando riba grupo Opriminan) deze groep, waar- 
over U naar eigen inzicht kunt beschikken. (Aplauso di Invertidornan; du- 
rante e speech mime: protesto di Opriminan) 


Scene 4: Situashon B: Kantika 2 


Opr.2: 

Si bo kai den man di Shon 
rumanan 

Mihó b'a nase na horka 
Si bo kai den man di Shon 
rumanan 

Caché ta pasa mihó 


Tur: refran: 

(Opr2 y Opr3 ta wordu inkorporá serka inv.l) 
Shon ta manda 

Shon ta disidi 

Shon lo keda chikabo 

Te dia bo muri 


Opr.4: 
Si bo kai den man di Shon 
rumanan 
Bo bida no ta bo bida 
Si bo kai den man di Shon 
rumanan 
Tristesa ta wardabo 
Tur: refran (Opr.4 y Opr.5 serka Inv. 2) 


Opr.6: 
Si bo kai den man di Shon 
rumanan 
Lo bo pasa di man pa man 
Si bo kai den man di Shon 
rumanan 
Bo no tin un parashon 
Tur: refran (Opr.6 y Opr.7 serka Inv.3) 


Opr.8: 
Si bo kai den man di Shon 
rumanan 
Bo lomba lo ta na yaga 
Si bo kai den man di Shon 
rumanan 
Ta bichi ta wardabo 
Tur: refran (Opr.8 y Opr.9 serka Inv. 4) 


Opr.10: 
Si bo kai den man di Shon 
rumanan 
Bo mama bon lo jorabo 
Si bo kai den man di Shon 
rumanan 
Ayó pa eternidad 
Tur: refran (Opr.10 y Opr.11 serka Inv.5) 


den: E lucha final (febriiari 1972), p. 1-6; manuskrito den archivo di Cultureel Centrum Curagao 

Pacheco Domacassé 


TULA 
Un drama histériko 
[fragmento] 


Rebelde 1: 
Tula, na unda Tula ta? (Silensio i tenshon; Tula ta bini dilanti) Kapitan Tula... 
Shon Pader Schinck ke papia ku bo. E ta pará na port'i kurá, huntu ku kuater soldá 
bon armá. 

Gachi Toussaint: 
(Fuerte) Kon, un pader ke papia ku nos? (Agresivo ku Tula) Mand'e hombr'ei 
bai! Ta manda nan a mand'e pa kohe nos un kabes abou! Ta spion ku boka dushi 
sort'i hendenan ei ta! ! (Algun Rebelde ta reakshona pro Gachi) 

Bazjan Karpata: 
(Dirigiendo su mes na Gachi i papiando ku hopi énfasis) Mi n' sa ku b'a tende 
bon, pero ta ku Kapitan Rígo pader ke papia, no ku bo! I konosiendo Kapitan 
Tula, mi sa k'e ta basta homber pa tum’un desishon su mes! (Bastante reakshon 
pro Bazjan) 

Tula: 
(Ku Rebelde 1) Bisa Pader Schinck, ku Kapitan Rígo ta dispuesto pa papia kune. 
Pero prome e kuater soldanan ku ta kune, mester bolbe kohe e direkshon di unda 
nan a bini! (Bisando e palabranan aki, Tula ta bira kara bai. Bazjan Karpata ta 
sigi'e. Nan ta bai tras di kolisa.) 

Luis Mercier: 
(Ordenando) Ban mira, sigi trabou! Nos mester kaba prome ku nochi sera. Man na 
obra, rumannan, man na obra! (Gachi ta bula bini dilanti i ta bisa na su manera 
agresivo) 

Gachi Toussaint: 
Awor si, Shon Pader ke bin papia ku nos! Di kon e n° bin papia k'e Shonnan 
malditu ei dia ku nan tabata maltrata nos i malusa nos!? (Reakshon pro Gachi) Di 
kon e n° bin bisa nan ku ta malu nan ta hasi i ku nan no tin derecho di trata nos 
komo kachó!? Awor ku nos ta dispuesto pa bringa pa nos libertat, sí Shon Pader 
tei pa bin papia! (Reakshon pro Gachi) Boso sa kik'e ta bin hasi?! Papia e ta bin 
papia nos pa bolbe bira katibu, bira kachó! (Reakshon; awor e ta hasi bofón di 
Pader, papiando ku aksento di un Hulandes ku ta papia papiamentu) “Mi yunan 
stimá, por fabor, bira katibu atrobe, laga nan sigi abusa di boso i usa boso pa 
buriku di karga, pasobra ta p'esei Dios Todopoderoso a destiná boso den tur su 
bondat.” (Balente reakshon pro Gachi. N’ e momento aki, Pader Schink ta kamna 

yega, ku dos Rebelde arma su tras. Tula i Bazjan ta aparese. Tula ta bai sinta 
rib' un blòki rib'e dekor. Tur hende ta rondona. Silensio Kompleto. Pader Schink 
ta wak ront i kuminsa papia nervioso i estilo padristiko.) 

Pader Schinck: 
Mi yunan stimá, for di te Boca San Michiel mi a kamna bini akinan pa bin papia 
ku bosonan i tende ta di kon bosonan no kier bai traha mas. (Silensio) Tula mi yu... 

Gachi Toussaint: 
(Kibrando palabra di Pader na un manera brutu) Kapitan Tula pa bo, Shon Pader! 
Komprondemi bon! 

Pader Schinck: 
(Ku miedu den su stem) Kapitan Tula mi yu, ta kiku ta pasando ku bosonan? Di 
kón bosonan no kier bolbe bèk mas na boso trabou? 

Tula: 
(Sigur di su mes) Wel, lo mi tin di bisa Shon Pader meskos ku m'a bisa Shon 
Caspar ayera mainta: Simplemente, pasobra nos n' ke ta katibu mas! Nos ke nos 
libertat, esei ta tur kos! 

Pader Schinck: 
Si... mi ta kompronde... pero... 

Gachi Toussaint: 
(Fuertísimo) Pero kiko, Sefior Pader!? 

Pader Schinck: 
(Ku mas miedu) Pero... di es manera aki, nunka bosonan lo bira liber... 

Gachi Toussaint: 
(Fuerte, papiando manera mucha-chikí) Talbes Pader konose un otro manera anto? 
Mi ta mirami kaba dilant'i Direktor De Veer: Shon Direktor, ami ta Gachi, miho 
konosi komo Gachi Toussaint, i m'a bin pidi libertat pa mi i tur otro katibunan di 
Korsou. (Birando agresivo atrobe) Shon Pader sa ta kiko nan ta hasi ku mi!? Dal 
mi un bon skòp, batimi te saka sanger i despues tirami den piskalá! 

Pader Schinck: 
Ta kon e nomber ta, mi yu? 

Gachi Toussaint: 
(Mesora i fuerte) Gachi, miho konosi komo Gachi Toussaint! 

Pader Schinck: 
Bo no ta komprondemi bon, Gachi. Boso no por gana di e soldanan di Gobierno. 
Nan ta muchu hopi... nan tin hopi arma peligroso i... nan ta spesialmente prepara 
pa bringa... 

Gachi Toussaint: 
(Gritando ku rabia awor) Si, spesialmente prepara pa oprimi i mata nos, hende 
pretu! Pader mes n” ta haña ku ta abusu 1... 

Tula: 
(E ta lanta para i stop Gachi) Ward’un ratu Gachi, laga Pader papia! 

Pader Schinck: 
(Despues di kohe poko kurashi e ta dirihi su mes n'e grupo) Si boso topa ku nan 
den bataya, esei lo bira un desaster sigur. Hopi di boso lo worde matá i esnan ku 
keda bibu, lo bolbe bira katibu i pasa peor ku awor. Lo tin pena i tristesa pisa na 
tur parti di Korsou. Mamanan i Tatanan lo yora nan yunan, yunan lo yora nan 
grandinan. (Algun reakshon pro Pader) P”esei mi a duna mi mes komo voluntario 
pa bini aki bin papia ku bosonan i hiba bosonan keho pa Direktor De Veer i miem- 
bronan di Raad, ku a priminti pord6n general pa tur loke a sosode, si tur hende bai 
traha trankilamente na nan kunuku atrobe... Pasobra lo duelmi di mira bosonan 
kai den miseria i desgrasia. (Reakshon leve pro Pader) 

Tula: 
Pero Pader, nos ta den miseria kaba! Por tin bida mas desgrasiado ku bida di 
katibu?! Nan a maltrata nos demasiado Pader! Nos n” ta buska ningún hende pa 
hasi malu, ta solamente nos Libertat nos ke! Katibunan Franses a haña nan Libertat 
serka Fransha; Fransha a vense Hulanda; Asina ta ku nos tambe ku t'aki mester ta 
liber, Shon Pader! 

Pader Schinck: 
(Kontradisiendo Tula) Nò, nò, ningún momento so, Fransha no a vense Hulanda. 
E outoridatnan ku mester duna libertat na katibunan ta establese na Hulanda i ta e 
outoridatnan ei mester obedese, no esun di Fransha. 

Tula: 
(Poko fuerte i hinkando Pader den pertá) Bisami un kos awor, Sefior Pader: Si 
Fransha n’ vense Hulanda, ta di kon masha tempu ningún barku hulandes n’ bini 
Korsou? Barkunan di Pirata Franses si ta drenta-sali ki ora ku nan ke, meskos ku 
ta nan ta dofio di Korsou! 

Pader Schinck: 
Tula, Tula, ta kiku mi mester hasi, kon mi mester papia ku bo, pa konvensebo, kon 
poko chens un lantamentu aki na Korsou tin di logra... 

Gachi Toussaint: 
(Na su manera di kustumber) Ningun momentu so, Pader n’ mester a bini ni mes 
pa bin trat'i konvense nos! Di kon, Pader n’ bai serk'e Shonnan mal-bestia ei i 
trata di konbense nan ku ta ko’i abusu nan ta hasi ku nos i ku nan mester duna nos 
libertat!? Pader n' ta hafa ta miho Pader tum’e skòpèt aki (pusha pader k'un 
skòpèt) i yuda nos matanan, na lugá di para papia perdè tempu aki!? (Cherchando) 
Un ta Pader su yunan stimá nos ta!? 

Pader Schinck: 
(Ku Gachi) Mi né ta un lider Rebelde, ta boso tata spiritual mi ta. Ademas, nunka 
lo mi a dirihi un rebeldía ku no tin ningun posibilidat di logra. 

Tula: 
(Awor basta fuerte) Ta di kon anto esun di Haiti i Sandomingo si a bira un eksito!? 

Pader Schinck: 
Simplemente, pasobra aki no ta Haiti. Korsou ta muchu chiki i pronto Rebeldenan 
lo haña falta di kuminda. No tin kunukunan grandi yen di maishi, fruta..., kaña. 
Ademas no tin serunan solitario, ni kueba na unda Rebeldenan por skonde. (Aki ta 
sigi hopi reakshon pro Pader; Tula n' ta laga ningun hende papia i ta grita rabiá) 

Tula: 
Afó, tur hende sali af6! (Ora nan tarda pa sali E ta grita) Gachi, pasami e skòpèt 
ei! (E ta tira den laira i grita atrobe) Tur hende afó, af6! Gachi i Bazjan, wanta 
nan af6 pa mi. (Gachi i Bazjan ta logra saka tur hende i Tula ta keda e so ku 
Pader; Tula poko emoshona) Pader, bo mes a sifia nos ku tur hende a bini dje mes 
un Mama 1 Tata. Ta di kon anto, unu por ta Shon i e otro su katibu? M'a hasi malu 
di libera binti-dos di mi rumannan fo’i buynan ku tabata tenenan kautivo inhusta- 
mente!? 

Pader Schinck: 
Pero... pero... 

Tula: 
(Sigiendo) Libertat di katibu na islanan Franses tabata solamente un tormenta pa 
nos. Ora nan tabata kastiga un di nos, nan tabata bis’e: “Bo tambe ta buska libertat? 
Ata ki!” 

Pader Schinck: 
Si, si,... ture kosnan ei ta berdat i mi ta komprende ku... 

Tula: 
(Sigiendo na mes un manera) Dia mi tabata mas mucha, nan a marami! Mi tabata 
grita sin stop, pa nan pordona un pober katibu i ora nan a los mi, mi boka tabata 
kore sanger! M'a hinka rudia i sklama na Dios: (Aki E ta kaí na rudia i hisa su dos 
brasanan na laira) O, Mahestat di Dios! O, Spiritu di mas puru! Ta Bo boluntat 
anto pa nos ser maltrata tantu asina?! (Pader Schinck no sa kik'e bisa. Tula ta 
lanta para) Ai Pader, nan ta kuida un bestia miho! Or”un bestia kibra su pata, a-lo- 
menos nan ta kur*e! (Pader no por kontesta i Tula ta sali bai lag'e. Bazjan ta 
drenta) 


den: Pacheco Domacasse, Tula; un drama históriko. Willemstad, Kòrsou: [s.n.], 1975. 
p. 49-57 

Eric La Croes 


LAGA RUBA 


Si Ruba ke bai... 

Lagu'é... 

Si e ke sali bai af6, 

para riba su mes pianan, lagu'é! 

Pero ruman no lubidá: 

Nunka di nos bida nos no ta traishonabo; 
aunke tin be un stranheru por gafia bo 

ku t'asina. 

Ruman, si bo ke bai, 

tur kos bon. 

Pero no lubidá... 

ku ta katibu nos tabata ta 

i despues kria... 

Mas mihó bisá Ruba-ruman, 

mucha mandá nos tabata ta. 

Nos ta atmití fayonan a wòrdu hasí. 

Nan ta hopi pa nos konta riba nos dede. 

Tin be bo ta kamna konta ruman, 

ku nos no ta bo sanguer. 

Bo ta kere ku sigur entre dje 344 afia 

te ainda nos no ta ruman? 

Ruba...Ruba, tende prome ku ta lat. 

Nos por parse makaku, 

kisas nos ta hasi ko’i makaku, 

pero den nos kurason nos yama hende 

1 nos t'e mesun hende ku bo. 

Nos ta ruman di karni i spiritu. 

Nos tur a sali fo'i barika di mamachi Antia. 
Tin be bo ta wòrdu sugestioná k'e diferensia 
entre nos dos ta meskos k'e di un kabai ku un mula. 
Si bo ke, tuma e imagen numa di kabai, 
pero no lubida ku nos t'e mula ku semper a kar- 
ga e peso di mas pisá. 

Duna nos awor aki un man Ruba! 

Analisa nos istoria... 

di Tula te Makuarima... 

di Makuarima te Willem de Zwijger... 

Ecury no a muri pornada, 

Maduro tampoko, 

Piar no menos, 

ni Nita. 

Bo ta hasi awor manera un ruman ku koló 
mas habrí k`e otronan. 

I ku ta bisa: “E makakunan ei, min” konose nan no.” 
Bo ta hasi manera e mulata ku ta nenga te na 
morto den su shonnan hai, di kolé di Viktoria, 
progreso, sabiduria i di kultura haltu, 

k'e muhé ei, ku kolé tristu, 

no ta bo mama, pero bo kria. 


Ruba-ruman...sina konose bo sintimentunan 
i bo pasado. 

Nos mamachi lo yora di tristesa, 

te asta bóltu den su tumba sagrado. 

Ocho dia lo nos tene pa bo, 

ora bo bisa: “Mi ta bai, ayó!” 


Ruba-ruman un bashí lo keda den kas di bo tata. 

E stul ku semper tabata wardá pa bo lo keda bashi. 
Kisas nos lo bringa te asta ku otro pa haña e 

pida di mas grandi di bo stul, 

pa warda komo un rekuérdo. 

Asina stimá bo ta Ruba. 


Pero Ruba-ruman nos ta respetá 

1 lo sigui respetá otro su opinion 
meskos ku mamachi i papachi a siña nos. 
Nos lo bisa un i tur ku ke stroba bo: 
‘Laga Ruba’. 

Pero pensa prome ku ta lat ruman. 
Huntu nos por logra. 

Laga nos sinta na mesa, 

konfesá otro i pidi otro despensa. 
Antes bo por a hasi penitensia 

i pidi e Hòmber Grandi ei riba, 
sintá tras di nubia pordon. 

Pero fo'i dia ku nos a haña sa 

ku serka Dios den shelu i na Antia, 
tur kos ta pusibel, 

nos ta pidi abo... Ruba... pordon. 

Pero no lubida, ku abo tambe 

a yuda traha i kome e tutu aki. 
Ruba-ruman, nos no por hasi otro. 
Ora bo bai, nos lo sklama i yora pa bo 
bini bèk. 

Nos lo sinti bo falta, pasobra nos sa kiko 
ta warda nos. 

Pero ku tur rèspèt si bo disidi, 

nos lo bisa na un i tur ku ke tene bo: 
‘Laga Ruba.’ 


den: Eric La Croes, Trinta di mei, mi ta konmemora bo/Dertig mei, ik herdenk je. Willemstad, 
Kòrsou: [s.n.], 1979. p. 47-49 

Hieronder volgt een fragment uit het TULA herdenkingsprogramma [dat was] be- 
stemd voor t.v. en [werd] samengesteld door Hubentud Folklorico Corsow, Hubentud 
"70, Hubentud Expresivo, Krow, Tribunal [en] Freedom Co. Zoals bekend vindt de 
uitzending [niet] plaats, aangezien Bureau Cultuur en Opvoeding, haar medewerking 
introk. 
MAAR: Hedenavond om 20 uur in Buurtcentrum Brievengat zal het hele programma 
voor publiek worden opgevoerd: dans, zang, poëzie, ritme, voordracht - een pro- 
gramma, modern en revolutionair. 

Gedichten: Siegfried Silvanie 
Tekeningen: Eithel Kroon - Muziek: Bij deze gedichten speeksel gekomponeerd door 
Etzel Provence en gespeeld door Salsbach Trio.Hedenavond in Brievengat 
Buurtcentrum 


awe a nase un flor nobo den mi hardin 
mi hardin di datu seku 

n' ta flor di rosa dalia y hasmin 

den mi hardin di datu seku a nase awe 
un flor di pal'i wabi 

di pal'i lechi 

di pal'i indju 

watapana 

kibrahacha 

datu 

kadushi 

sumpinya ku ta djump 

flor ku ta djump 

flor rebelde 


entre mi y mi miseria 

ta sisti tenshon 

gera 

gera abierto k'a floresé 

den mi hardin di datu seku pretu 

sumpinya a spierta 

reis kabes 

lanta para klabu-klabu 

klaba su unya punyá den miseria di mi hardin 
yamámi af6 ku masha kurashi 

rabia 

renkor 

bengansa 

y pone mi hardin di datu seku pretu shangrina a 

ku warawara na kabes 

nos paranan feros k'a transforma 

den oroplan'i gera 

a pinta un magnifiko V di viktoria 

den airu turbulento 

tumba kabes pariba y kwe rumbo di suidat 
dos luchadó sigí pa pushi kaché leon y panter 
a krusa mondi 

PA HIBA TULA MAS AYA 

MAS AYA 

MAS AYA... 


porfin 

porfin 

mi ruman ta na kaminda 

mi ruman ku pronto lo bira 
kompanyero den lucha 

porfin a bula tranké di su hardin di flor falsu 
porfin a rekonose su origen 

alegria a hasimi burachi 

burachi di mi alma 

bo ta kere ku abo ku ta trata di sigimi 
den mi poesia di datu 

por kompronde e momentu grandi aki 
purba komprondemi pa bo tambe bira 
ruman den lucha 

mientrastantu mi ruman ta na kaminda 
m'a basha kareda kore kontré 

foi djalew m'a rekonose 

si; t'é mes 

mi ruman 


nos ta freska ku aw’e pos 

y djus di sentebibu 

dal un stobá di kòmkòmbr'i kachó 

bebe lechi’ sumpinya 

zembla e kurpa ku un matumba di yerba 
pasa boka ku milon'seru 

dia den dia af6 

siman trai siman 

luna kontra luna 

un meskla di sumpinya 
ta kwaha bira siglo 


mi hardin di datu seku pretu 
a pèrs basha wèrp 
dos poeta politiko 
dos politiko poeta 


den mi hardin a nase awe 
dos geriyero invensibel 


mi flor rebelde a multiplika 
y produsi dos flor luchad6 


sanger di leon a traspasá nos bena 
espiritu di panter a prinya nos sesu rebelde 


flor rebelde 
a kuminsa su racha di viktoria 


nochi a sera pa delastu bia 

den nos hardin di datu 

un trankilidat profundo 

a choria foi rayonan dje solo muribundo 
e solo di bispu dje dia desisivo 

e dia di viktoria 

mi sa ku ta difisil 

mi sa ku ta difisil pa bo bandona bo hardin 
lubida bo hardin di rosa dalia y hasmín 
bo hardin di flor falsu 

mi sa ku boluntat'ei, pero kaminda ta lew 
lo mi no ganyabo nunka 

ku mi hardin ta djis pegá k'esun di bo 

mi n’ ta primintibu nada 

nada nada 

pa yega kaminda mi ta 

bo tin ku lastra den kaminda malu 

y hasta mi ta kere ku bo kurason debil 

lo lagabu na kaya 

pa yega kaminda mi ta biba 
bo tin ku mula bo kurpa 
gatia riba baranka ku punta skèrpi 
mi n' ta trata di intimidabu 
si bo ke bin 

bin di bo propio boluntat 
mi hardin di datu seku pretu 
ta keda lew foi swidat 

mi hardin di datu seku pretu 
mi desièrto 

bo desièrto 


ta kasi impusibel deskribi 
nos abraso fraternal 

abraso eterno 

ora man a gara man 

brasa a kontra brasa 

y muskulo di kurpa a kontraé 
den nos abraso profundo 


bo kurpa stinki di sodé 

bo kara tur na tera sin risa di payaso 
bo wowonan serio, limpi 

sin renkor ni reproche 

a papia bèrdat 

palabra di hòmber 

konfiansa di ruman 


Antiyas Liber Uni a kontempla 
kaída dje baluarte di opreshon 
prome be den historia ku flor falsu 
di mala yerba a peresé 

y riba muraya di mayan 

flor vensedó a sprèit su rais 

di libertat... 

nos a kuminsa prepara 

pe gran dia di viktoria 

mainta tempran nos ta lanta 

kore bula gatia dal bòltu 

fortalesé e kurpa 

sinya triki di warawara 

malisia di pushi pretu 

y atake di leon y panter 

dia pa dia 

e kontakto entre ami y naturalesa 

ta bira mas y mas intenso 

e parti ku hende bibu semper a despresiá 
ta birando mi orguyo 

datu kadushi infròw 

milon’i seru, pal'i wabi 

y kònkònbr'i kaché ta dòrna mi hardin 
chuchubi pretu kinikini valki y warawara 
ta biba den mi mondi 

kacho brabu pushi pretu leon y panter 

ta warda kura 

mi unyanan a deformá bira sumpinya 

mi olfato ta mas refiná k'esun di kach6 
mi orea ta tende pushi pretu kana 

mi wowo ta lombra den sukú pió ku wow”e panter 
mi brasa a bira pat'e leon 

y ora sonyo tormentami mei anochi 

mi ta tira mi kurpa bòw 

lèn mi kabes kontr’e lomba di leon 

pega sonyo ku kurason trankil 

paso warawara ta mi wardadó 

ora nochi gatia kontra di dia 

y solo kumisa skupi kandela 

mi amigu chuchubi pretu ku su stèm di bleki 
y repugnante 

- di un bunitesa alabes ku ta mi so lo komprende - 
ta yora mi despièrto den d-minor 

nochi a hala mara 
bira chumbu chumbu 
silensio... 


henter anochi laman furioso di karibe 
a keda sofoká sèis pida baranka 
ku su ola di rab'i tribon 


den mardugá laman su rabia a baha 

y prome ku solo a hanya chèns 

di saka su kabes trai nubia 

un likido misterioso foi den fòndu 

a kore drenta den tur nachi dje seis pida barankanan 
drenta boka, garganta 

slép pasa te den nan tripa 

laba y purifiká nan mondongo 

y penetrá te den kweba di nan matrís 


y e sanger di katibu k’a para kwaha 
kasi kwater siglo 


a bira likido 
y kumisa lèk 


den: Amigoe di Curacao, 18 di ougùstùs 1973 

Siegfried Silvanie 


SI MARE MESTER... 


Si kada risa di payaso 

por resoná den fondu 

di nos pechu 

1 brongosá nos kara maskará 
si kada paso ku nos marka 
por t'un paso mas ayá 


anto e or?ei Si... 


mare kada bòter plat 

ku ròm marga 

bon warda den nos saku patras 
port'un buki di historia amargá 
kuahá den nos memoria 


anto e or’ei Si... 


si kada bes ku nos balentia 
dirihi nos 

- hòmbernan machu - 

pa kampo tristu 

pa deshogá nos hombresa 
riba pechu i lomba latino 
desampará 


mare nos por logra 
di kompronde nos kobardia 
enbes di konkistá un muhé mas 


anto e or'ei si... 


si kada lenga largu 

di tolèle 

por bira skèrpi i kòrta 

su enemigu 

en bes di lastima su ruman 

anto e or’ei Si... 


mare kada kitara 

den show di job 

por para bira un mukel 
den man di kada inosente 


pakiko kada bos ignorante 

i malusá den show di job 

logá di ta un portabos komersial 
no por grita 1 boga 

pa libertat sosial 


anto or’ei Si... 


mare kada biá k*e klòknan 
repugnante di misa 

yama su lamchinan kurá di dios 
pa basha nan fedrit dilanti 

un pida bela di wisinwas 

i pida piedr'i kalki pintá 

nos sano huisio por yuda nos 
kompronde ku es ku drumi 

pia na laria warda kos kai 

fo'i shelu, lo keda desapuntá 


anto e or’ei si... 


si kada obrero honesto 
por biba komprendé 

ku oumentu di salario 
ta wega di gai pilon 

i triki di shon 

anto e or’ei si... 

si muhernan di vietnam 
angola i mozambik 


por kue arma den nan man 
i defendé nan libertat 

anto nos muhénan 

por lo menos 

por ranka nan peluka 
fo'i nan sesu 

i nan trahe di luho 

fo'i nan kurpa 

i grita yora di berguensa 


si kada biá nos grita: 
abusu, abusu, abusu 
sin studia e kousa 
fundamental 

1 organisá nos filanan 


anto e or’ei Si... 
nos a keda mes leu 


mare nos por sifia 
ku dividí i reina 
ta lema i lei 

di shon opresor 


si nos pueblo oprimi 
no lanta fo’i soño 
awe 

span su wowonan 
halsa su kabes tumbá 
lanta para riba su pia 
destrui ignoransha 

i tuma su destino 
den su mes man 
anto si nos por 

bien tapa warda 


Si ta Si o Mare 
anto Si!! 
ma n’ ta kuent'e si 


ni mare mas 


ta MESTER. 


den: Bosero, aña V, no. 1 (febr./mart 1981). p. 3 

Gibi Bacilio 


E DJAKANAN 


Kuidou, kuidou 

Kuidou k'e Djakanan 

Ta bisti pafia di felpa 

ku hanskun hel i dashi kòrá 
ta sinta papia diskutí 

di meta hel, di meta kòrá 

di rumbo blou, di rumbo maron 
kòrá, hel, blou, maron, berdè 
maron, blou, hel, kòrá, berdè 
i bou dje paña di felpa 

un kurasón blousá 

blousá pa kapital 


PLAKA PLAKA PLAKA 
PLAKA PLAKA PLAKA 


Kuidou, kuidou 
kuidou k'e Djakanan 
ta sinta, ta kome 

ta bebe, ta diskuti 
Un man ta riba mesa 
e otro bou di mesa 
ta kinipi, ta kishiki 

e otro Djakanan 

pa stroba desishon 
pa trese bruashon 


Kuidou, kuidou 

kuidou k'e Djakanan 

nan meta no ta PUEBLO 
nan meta no ta Informashon 
nan meta no ta Formashon 
ta divishon nan ke 

i e saku, i e saku 

e saku yen yen yen 

Ai kuidou, kuidou 

kuidou k'e Djakanan 

Si bientu bai pariba 
pariba nan ta bai 

si bientu bai pabou 

pabou nan ta bula bai 

si un grupo ke bandera 
bandera mester bin 

si un grupo ke un mitrayer 
ta mitrayer ta bin 


E Djakanan ta bati man 
pa un grupo Kolonial 
E Djakanan ta bati man 
pa un grupo Nashonal 
pa un grupo Kolonial 
pa un grupo Nashonal 


Kuidou, kuidou 

kuidou k'e Djakanan 

ta sinta papia, bati boka 
ta sak abou, ta bek abou 
ta bisa si, ta bisa nò 

ni karni ni piska 

ta sak abou, ta bek abou 
ta skonde bou di mesa 
ta morde un tiki un tiki 
e píanan dje MESA 

dje MESA RONDO 

ta lembe, ta chupa 

ta ranka, ta morde 

e píanan dje MESA 

dje MESA RONDO 


Kuidou, kuidou 
MESA ta tambaleá 
MESA ta sakudí 
MESA ta korompí 

Kuidou, kuidou 
kuidou k'e Djakanan 
Kore ku nan 

shukué, shukué 
Kore ku nan 

shukué, shukué 
promé 

promé 

promé ku ta 

lat 


den: Bosero, afia VI, no. 3 (1982). p. 6 

Gibi Bacilio 


BIRA UN 


Indjan 
Indjan 
Indjan unda bo ta, unda bo ta, unda bo ta 
Bo tabata aki 

B'a bai, b'a bai, b'a bai, b'a bai 


Indjan a ser sorprendé pa kayon 

Indjan a ser aplastá pa larsnan di kueru 
ku ta kòrta habri herida 

Indjan a bira katibu 


Indjan 

Indjan 

Indjan unda b'a bai, unda b’a bai, unda b'a bai 
ba bai, b'a bai, b'a bai, bai bai bai bai 
Bai 

Bai foi di akinan 

nan a ordenabo 

Sak bo kabes 

bek abou 

dobla lomba 

tuma karga pisá 

Indjan no tabata por 

su kurpa agil i arm6niko 

kustumá ku peskeria i yagt 

ta sukumbi 

ta habri for di otro 

ta desintegrá 

ta bira stòf 

Indjan, Indjan, Indjan 

Stòf di Indjan 

a bira Neger 

Neger ranká for di lombrishi 
di Afrika 

kòrtá for di tribu 

zumbi i nanzi 

benta na kosta di isla karibense 


Neger, Neger, Neger, unda bo ta 
unda bo ta, unda bo ta, unda bo ta, 
bo ta, bo ta, bo ta 

abo a asumi e lugá di Indjan 

ku a sufri, ku a kibra, ku a muri 
Abo a karga barankanan 

ku a plècha orguyo di Indjan 

B'a lastra piedranan skèrpi 

ku a kòrta fantasia indigeno 

B'a modelá barankanan masivo 
pa edifiká kasnan kolonial 

B'a koba posnan den solo infernal 
ku a bira grafnan di tesoro 

i grafnan di bo mes skelèt 


Ai Neger, Neger, Neger, 

unda bo ta 

B'a bai 

B'a bai kunuku 

pa sirbi shon 

Ku a abusa di bo hende hòmber 
di bo hende muhé 

B'a bai kunuku 

pa planta semia di shon su shelu 
ku a bira semia di bo mes fièrnu 
B'a bai kunuku 

pa den anochi skur 

ku rosea wantá aden 

bo kòrda ku tristesa i alegria 

e tambú di bo eksistensia 

B'a kordé, B'a kordé 

B'a kordé, B'a kordé, B'a kordé 

Abo a kort'é 

B'a kort'e 

B'a kòrta Indjan 

B'a kòrta Neger 

B'a kòrta Hende 

B'a kòrta nos 

fo'i nos suela 

fo'i nos awa 

fo'i nos airu 

fo’i nos solo 

B'a kort'é, B'a kòrt'é 
Sanger a keda basha 
Sanger a keda kore 
den anochi skur 

den dia kla 

riba kueru di Indjan 
riba kueru di Neger 
riba kueru di yunan di Katibu 


Neger, Indjan 
Indjan, Neger 
Unda boso ta 
Unda boso a bai 


Sanger i sodó 

di Neger i Indjan 

a meskla ku otro 

a brua ku spèrma oropeo 
a krea ANTIANO 
ANTIANO KARIBENSE 


ANTIA ANTIA 

Lanta para Hisa kara 

Stop di wak lombrishi heridá 
mara lombrishi ku lombrishi 
mara nan na otro 

nan lo stòp di basha sanger 

Wak Kòrsou 

Wak Ruba 

Wak Boneiru 
Wak San Martin 
Wak Statia 

Wak Saba 

Ata ANTIA ta bin 


Wak KARIBE 
Henter KARIBE 
E mesun pasado 

E mesun historia 
E mesun Opreshon 
E mesun Lucha 


KARIBE 
Hala mara 


Hala Sera 
BIRA UN 


den: Bosero, aña V, no. 3 (1981). p. 10 

Gibi Bacilio 


MI TIN KU SALI 


Mi ke sali fo’i kashi 

ku ta hole mòf 

kakalaka morto i kamfer 
mi ta stek 


m'a kansa di bisti flus bieu burgués 


ku dashi te den korokoro choká 
mi ta stek 


m'a habri port’i kashi 

djis na un skir 

airu, airu fresku 

moveshon di hende 

kalor di hende 

mi poronan ta reis 

kalafriu ta sakudí mi kurpa dòf 
airu, airu fresku 

mi ta sali mi tin di sali 


diesmil par di wowo 

ta penetrá mi mundu skur 
ta wak skèrpi 

ta bira awa 

ta spat kandela 

ta pushami manda patras 
patras mi ta bai 


diesmil dede largu ta apuntá 
hufia bòt komé pa rabia ta kras 
riba port’i kashi 

ponemi rel te bòltu stoma 

nan ta mustra, nan ta apuntá 
nan ta pusha manda atras 
patras mi ta bai 

mi ke sali 

mi tin ku sali 

diesmil lep kori ta hari fis 

ta kambia bira djente 
bokanan ta papia 

ta murmurá palabra insolente 
mi ta bai bèk 

patras mi ta bai 

mi tin ku sali 


m'a sera port'i kashi 

lagando af6 

wowonan na kandela 

dedenan herida 

bokanan kongelá den un palabra 
oprimiente 

e eko a keda zona den un espasio 
kardenal 


m'a lòk e porta 

i bolbe bisti e mesun flus bieu 
burgués 

i ku un klòmpi den mi stoma 
m'a kologá mi mes na un hèngel 
frus 

den e kashi di mahòk 

sperando otro buelta di afia 


Mi tin ku sali 
Ta ken ta bati na porta 


den: Maribomba, no. 1 (1994), p. 13 

Mario Dijkhoff 


E REBELDE 


Lo mi kier a konta bo 
di djé, 

e rebelde, 

ku palabranan pisá 
ku na mesun tempu 
ta hari, 

yora, 

bringa, 

sapatiá 

i balia 

riba ritmonan 

di mitrayor 

...pero en bano. 

Su lucha 

ku tabata 

manera un blòki’èis, 
duru, 

ku forma, 

pero sin fundeshi, 
a dirti, 

plama 

1 somentá 

na mesun tempu 

ku mi kier konta bo 
di djé, 

e rebelde. 


den: Mario Dijkhoff, Poesia te asta pa bo [II]. Amsterdam: [s.n.], 1977; originalmente 


den: Kontakto Antiano, afia VI, no. 7/8 (nov./des. 1974) 

Mario Dijkhoff 


E REBELDE 


Mi ta odia bo 

abo ku ta karga 
kapitalismo 

i ta laga 
kapitalismo karga bo 
abo mes 

ku ta kontra dje 
ku palabra | 
pero tur dia 

ta kana den dje 

ta biba di dje 

i den dje 

abo ku ta pretende 
di tin ideologianan 
marksista 

pero ta ideologianan 
di biento, 

putri, 

sin fundeshi 

ku ta karga 
kapitalismo, 

mi ta odia bo 

den mi mes 

mi ta odia. 


den: Mario Dijkhoff, Poesia te asta pa bo [II]. Amsterdam: [s.n.], 1977 


338 


Mario Dijkhoff 


E REBELDE 


Ya mi kièr 

a konta bo 

di dje, 

e rebelde 

ku su idea 

sin palabra, 

palabra 

sin sentido 

idea bèrdè 

manera un kadushi 
... bèrdè 

sin réis 

ku su pensamento 
hecho 

ideologia putri 

ela kore 

tras di un ilushon 
seko 

ku a floria 

den tempo di awasero 
djei trompiká, 

kai, 

i papia 

palabrana sin sentido 
di un ilushon 

seko 

k'a floria 

den tempo di awasero. 


den: Mario Dijkhoff, Poesia te asta pa bo [II]. Amsterdam: [s.n.], 1977; originalmente 


den: Kontakto Antiano, afia VII, no. 3/4 (yüni/yüli 1975) 

Mario Dijkhoff 


E REBELDE 


Fo’i meimei 

di tur e mortonan 
ela lanta, 

lanta para... 
hal’un rosea 

i kuminsa basha 
su ideanan 
meimei 

di tur e mortonan 
ún pa ún 

nan ta spièrta, 
wak rònt 

sin skucha 

e rebelde 

ta sigi drama 

su ideologianan. 
E mortonan 

k'a spièrta 

a kuminsa skucha, 
nan a chèrché 
suté 

bombardié. 
Meimei 

di tur e mortonan 
ela hal’un rosea 
...] kai muri. 


den: Mario Dijkhoff, Poesia te asta pa bo [II]. Amsterdam: [s.n.], 1977; originalmente 
den: Kontakto Antiano, afia VII, no. 3/4 (yan./febr. 1975) 

Ramón Todd Dandaré 


Isla di mi, mi kier 
kambia bo fashi. 

Mi kier sinta pafor 

na California 

skirbiendo ku piedra 

mi nòmber 

den santo 

I laga olanan 

lora bin kit'é. 

Mi kier subi riba 

bo lombrishi 

1 tira e flor di kibrahacha 
p'é baha ku biento 

1 kubribo ku oro. 

Mi kier dobla e watapana 
bir'é kara p'ariba 

i saka tur su djus 

pa mi yena mi mes k'e forsa 
dje primitibo indjan. 

Mi kier koi bo kurpa 
lor'é boka abou 

pa mi hunga ku e tesoro 
ku bo ta warda den fondo di bo ser. 
Mi kier drenta bo serebro 
mané un dia di ayera 
mané un hecho di mañan, 
mané un unión karnal 

mi kier ta den bo 

pa bo ta den mí. 

Mi kier ta un, 

un so ku bo 

1 mi kier dirihibo mané 
un piskadó 

ta dirihí su kanoa 

p'é tira su tarai. 

Mi kier sakabo, 

kore bai ku bo 

hibabo te na solo 

pa mi ponebo riba mundo 
na e lugá di más halto, 

pa bo ta un dios 

ku ta traha su hende 

1 ta bolbe mat'é, 

hink’é hundu den bo 
fondo kayente. 

Isla di mi, mi kier 
kambia bo fashi. 


den: Watapana, aña IV, no. 2 (febriiari 1972). p. 23 

Frank A.J. Booi 


TA PAPEL SO LO POR TRESE KAMBIO? 
- De meidagen van Curagao - 


Het volledige en ongewijzigde RAPPORT 
van de Commissie tot onderzoek van de 
achtergronden en oorzaken van de 
onlusten welke op 30 mei 1969 op 
Curagao hebben plaatsgehad. 

Ai dushi Biblia 

ku ta para bira bieu 

den mi kashi 

den bo kashi 

den nan kashi. 

Ta ki dushi bo a pega sofio 

den un mundo ketu di papél! 

Ta ki kla bo sanger por kontrastá 
ku un kolé di otro rasa! 

Kon bin b'a para bira 

nada mas ku un adòrno 

den tanto kash'i buki. 

Ki ta resultado di bo analisis? 

Ki fruta bo a pari? 

Bo t'un mata ku a karga biento: 
NAN a lesabo 

nan no por a kritikabo 

i NAN a derabo... 


den: F.A.J. Booi, Keho na kaminda. Amsterdam: S.A.S.K., 1975. p. 13; originalmente 
den: Kontakto Antiano, aña III, no. 4 (1971), p. 3 

Frank A.J. Booi 


G.A.S. 


Kada be mi mira 

palabra blanko 

wayangá nan peso 

bou di hum'i sigaria 

nos seso bilengual 

yora den nos frustrashon, 

mi ta maldishoná e gordita 

ku un tempo mi a yeg'i adorá. 

“In den beginne was het WOORD 
en het WOORD was GOD...” 
Asina nos engaño a kuminsá 

di un dia pa otro 

kabrito a bira Geit 

makako a bira Aap 

i karn’é a bira Schaap 

Gas pa nos seso 

eliminashon di nos promé palabra 
palabr'i lechi, palabr'i kurason 
palabr'i bida, palabr'i mama 
palabr'i Genesis. 


den: F.A.J. Booi, Keho na kaminda. Amsterdam: S.A.S.K., 1975. p. 20; originalmente 
den: Kontakto Antiano, afia III, no. 6 (1971) 

Frank A.J. Booi 


ANTIANITA 


Hopi poeta sa kanta kantika 
plama pecho pa regalá flor 
pasó e much'i mas dushi 
t'e mosa di kas 

e prend'i mas karo 

t'e mosa di kas. 

Kas t'e lombrishi 
lombrishi ta tera 

tera ta mama 

mama ta bida 

i bida t'e mosa di kas. 

Mi kera lanta 

1 kanta mi promé kantika 
pero pa kende dirigi mi kanto? 
Arubanita? 

Kurasoleta? 

Bonerianita? 

Marta? 

Estalita? 

Sabina? 

Hopi promé ku mi 

a distingui i a sembra odio. 
Hopi promé ku mi 

a apartá su flor 

i a priña menospresio. 

Nos mosa di kas 

tun gran diamante 

un splendor i un balor 

un kandor i un puresa. 
Nos mosa di kas 

no konosé frontera 

i k'e forsa di simplesa 

el a regalá pueblo 

su sinta di kulebra: 
Antianita 

nos mosa 

nos mosa di kas. 


den: F.A.J. Booi, Keho na kaminda. Amsterdam: S.A.S.K., 1975. p. 32 

Nena Bennett 


ANJA DI TURISMO 


Un anochi 
na Tamarijn 
sinta 

ront di pool 
morto 

di antemano 
hombernan 
ta bende 

nan spèrma 
ku turista 
den santo blanko 
di aleu 
motor 

di un avion 
ta trese mas 
mas pa bin 
kome 

nos hombernan 
nos kuminda 
i agrega 

pa esnan 

ku tin 

pajèt di plaka 
mas i mas 
alegria 

sin fin 

riba lama 

un sombra 
ta baha 

i tapa 

Aruba 

ku su 
skuridat 


den: Skol y komunidat. aña VII, no. 10 (desèmber 1976), p. 13 

Henry Habibe 


PESIMISMO 


Solo a bai 
1 mi kurason ta un spil di eis. 


Mi alma ta un kunuku na row; 

un kuchú a laga tur máta 

pelón pelá. 

Un man friw a hala un pafia 
blanku riba kar'i Hooiberg. 

Un nubia pretu a baha den sabana 
1 watapana ta bandera “bow 

den santana di aloe. 


| Solo a bai 
i mi kurason ta un spil di eis. 


den: Pierre A. Lauffer (red), Di Nos; antologia di nos literatura. Willemstad, Kòrsou: Libreria 
Salas, 1971. p. 223; originalmente publika den: Watapana, afia III, no. 2 (yaniiari 1971), p. 28 

Henry Habibe 


LANTA PARA WATAPANA! 


Lanta para, watapana! 
Baha barank'i nostalgia 
fo'i bo lomba, 

doblá te na tera! 

Lanta bo kurpa na laria 
manera kadushi di sabana 
hankra den trankera! 


Lanta para, watapana! 
Pinta un indjan den bo kara 
1 klaba bo fléchanan 

den e shelu di plata! 

Ranka vigor fo’i bo brasa 

i graba viktoria den 

bo palu di bandera! 


den: Henry Habibe, Yiu di tera. Willemstad, Kòrsou: [s.n.], 1985. p. 28; originalmente 
den: Watapana, afia I, no. 2 (novèmber 1968), p. 4 

Henry Habibe 


NOKTURNO 


Tin un blench'i nostalgia 

ta tembla na flor di mi sinti: 
mi ta krem, dirti, somentá 
den barika bieu di mi Tera. 


Anochi a hala 

su port'i kas sera 

ora un kanoa a sunchi pecho 
di mi Tera. 

Den korona di flambeu 

un tribu ta herbe su rito | 
pa un spiritu soberano 

ku ta skonde den ram'i watapana. 

Sapatiá di mil pía 

ta klaba mondongo 

di mi Tera. 

Metrayadé di bongo 

ta garna baranka di piedra 

i plama tur kriki 

fo'i kwihi riba strea. 

Bombardeo di lomb'i tambu 

ta drama den mond'i kandela 

na unda sombr'i wantomba | 
ta zêilu mané oroplanu di guera. 

Kunuku ta sklama sokoro 

den djente kayente di un teror nokturno. 


Leu un yuchi a grita yora 
den hamaka di mi ayera 
kòrtando e kadena 

di mi Tera 

su rosea. 


den: Henry Habibe, Yiu di tera. Willemstad, Kòrsou: [s.n.], 1985. p. 28; originalmente, 
bou di titulo ‘Nostalgia’, den: Kambio, afia II, no. 1 (aprel 1966), p. 6 

Henry Habibe 


FOSIL DI SANGER RUBIANO 


A yega e ora, 

or'i meditá ku midi di sombèchi 

or'i penetrá den kibrá di nos weso, 

or'i bai para den zoyá di nos konsenshi, 
doblando skina 

topando lágrima 

sodó i lágrima 

doló i lágrima 

fuente di bida 

sanger kandente 

awa ku a borotá hunto ku mi kurpa 
trintishete aña pasá riba kabés di mi isla 
na Seru Colorado 

Flambeu di Lago a sende mi isla su pulmón 
sintimentu rubiano na kandela 
un sintimentu legitimo i outéntiko 
outéntiko i legítimo 
arubanísimo 

nos pueblo ta noblesa 

lucha pa keda limpi 

un lucha sagrado 

blankísimo 

kompetensia pa keda puro 
sanger yen di oro i djamanta 
sanger indianísimo 

sanger sin mancha pretu 

pero (ai Djo koroto!) 

yen di purunchi di Lareina 
sanger ku a seka bira duru 
sanger ku a hera keda puro 
(pero Shon Kalbas Kayente 

ku wowonan borando anochi 

a drenta kasita dje katibu patrás) 
sanger ku plasma “kaiketío” 
sanger noble i generoso 

wardá den kokolishi 

manera kash’i piedra 

kokolishi na kandal i sin rosea 
kokolishi tapá 

tapá 

tapá-tapá... 


Purifikashon di un noble rasa 
drechamento di sanger 
sanger na papiyòt 
skamamento di kultura 
rankamento di pluma 

pluma pa pluma 

pétalo trei pétalo 

i keda yongotá ku lenga afó 
riba kabés pelón di tempo prekolombino 
e indján chonchorogai 

e indján chonchoro 

indján choncho 

e choncho dje wantomba 
wantomba yiu djafó 

Por fin 

ta ken bo ta? 

di unda b'a sali? 

bo tin tronkón n'e isla aki? 

ta ken ta rubiano? 

talbés t'e tribu di indján 

ku saya di koneu pa tapa rabu? 
por ta ku ta un grupito di kaiketío 
a sinta laba petroli na Lago? 
talbés t'e gran Doctor Mansón Paradox 
a para istoria di Aruba na 1634? 


Drumi lanta 

guli wanta 

hecha bo sintí 

un día ku solo kla 

1 lo bo mira e wantombanan 
chupando tròsh’í tringuilingui 
di Tio Sam Kapitalishi... 


den: Henry Habibe, Yiu di tera. Willemstad, Kòrsou: [s.n.], 1985. p. 20; adaptashon di e 
vershon original publiká bou di e título “Pesebre di amargura” den: Skol y komunidat, aña VIII, 
no. 7 (sèptèmber 1977), p. 14 

Henry Habibe 


UN MUCHA RUBIANO PRETU 
(promé ku e drumi) 


Mañan nos ta bai 

Mi n' sa pakiko 

ma nan ta bisa ku mi tata 
no ta rubiano 

den su sanger tin hopi kos 
ku ta parse di Corsou 
kosnan indesente 

asina nan ta bisa 


Si, nos ta bai 

mi n’ sa pakiko 

pero mamai a bira hopi malo 
é ta yora semper 

ku mi tata bisa 

nan a zundr'é na trabou 

pa ‘bestia stabachi’ 


Mi tata ta tristu 

el a yuda laba zeta na Lago 

el a toka hopi biaha den karnaval 

pa Tivoli, pa hopi hende i tambe pa Lareina 
ma awor nos ta bai 

mi n' sa pakiko nos tin ku bai 

ma nan ta bisa papai no ta rubiano 


Mi tambe ta tristu 

mi tin ku laga mi amigonan 

ta pakiko papai 

tin kos indesente den su sanger? 


den: Henry Habibe, Yiu di tera. Willemstad, Kòrsou: [s.n.], 1985. p. 17; originalmente 
den: Amigoe di Curagao, 27 di mei 1977 

Henry Habibe 


KERE KERE KERESENTENCHI 


Su wela 

Djindja Clabel Jocopra 
a zoy'ele 

den skochi 

di luna-ku-solo 

lagá mi pasa 


el a bula 

el a kanta 

el a kere 
keresentenchi 
keresentenchi 


Djindja Clabel Jocopra 
a batis*ele 

siñ'é bai misa 

lag’ele bon striká 


el a sinta 

el a kanta 

el a kere 
keresentenchi 
keresentenchi 


Djindja Clabel Jocopra 
a dun’ele kome 

baka ku funchi 

i tres banana hasá 


el a hocha 

el a baba 

el a guli 
keresentenchi 
keresentenchi 

Dilant'i spil para 

e ta mira un kara 

di rubiano warapá: 

blank'i webu 

1 dòs-plaka di rasenchi pretu 


ku disgusto 

e ta balia 
keresentenchi 
keresentenchi 
skupiendo den kara 
di Djindja 

Clabel 

Jocoprá 


den: Henry Habibe, Keresentenchi. Den Haag: Editorial Watapana, 1980. p. 9 

Henry Habibe 


BALIA KERESENTENCHI 


Tivoli, Tivoli, 
elegansia di peluka, 
su máster ta di oro, 
powís di sosiedat 


Caribe, Caribe, 
garot'i distinshon, 
koladé di plata, 
patrish'i sosiedat 


Estreya, Estreya, 
bistí tur na hel, 
kamind'i der’e gai, 
trupial di sosiedat 


portugués pa bari kaya 
yaya pa laba pafia 

chinés pa strika bachi 
San Nicolas pa toka brass 


hende ariba hende 
sombré ku sinta pretu 
ta Aruba mes 

ta Aruba mes 


asina nan ta balia 


keresentenchi 
keresentenchi 


den: Henry Habibe, Keresentenchi. Den Haag: Editorial Watapana, 1980. p. 6; originalmente 
den: Skol y komunidat, afia VIII, no. 9 (òktober 1979), p. 7 

Henry Habibe 


MI KOLO? 


Ma tera no a dòrna mi kuero ku 
tapushi ku ta briya mané oro, 
ni Lamán no a bisti mi ku plata 
pa mi kana karisiá boso wowo. 


Den religi6n i den nos karnaval 

ta sombra i klaridat a brasa otro: 

nos alma a bira skur den skoch`'i yaya, 
nos bena a bebe bruha for di Congo. 


Nos lenga mes ta un rosa di katibu 

k'a saka fo’i nos pecho kach'i toro, 
nos fréntanan ta pinta tur kolé, 

ma padén tin un tambú di petrolio. 


Negrita a lele sanger di Europa 
den tinashi di su bel i mondongo: 
p'esei si pretu boso lòs fo’i blanko, 
tur gai lo bira piedra den nan soño. 


Shinishi, triguefio, méspel m'a keda, 
pasó Tera ku Lamán no ta oro. 

Anto kuá? Si mi kolé n’ ta shinishi, 
ta pasobra boso n’ por mira solo! 


den: Henry Habibe, Yiu di tera. Willemstad, Kòrsou: [s.n.], 1985. p. 11; originalmente den: 


Watapana, afia II, no. 7 (yiili 1970), p. 16 

Henry Habibe 


PAPIAMENTU NA KAMINDA 


dediká na Julio Perrenal 


For di tempu 

nan a dera mi lombrishi 
i m'a gatia mishi 

ku kosnan sin nòmber... 


For di tempu 

dje weganan dardu 

koriendo tra'i kaché djingueli 
kantando mi ta pober mi ta pober... 


Den mi sofio 

katibunan a hisa 
kantikanan na laria 

i yayanan a yena nan pecho 
ku kuentanan di Nanzi 


Den anochinan 

manera sayanan di strea 

m'a ripití i priminti: 

“t'abo t'esun ku mi ta stima!” 


Den kura'i skol 

nos a stiwa su palabranan 
manera un fortalesa 
kontra e mònster di 

“aap, noot, mies 

en hoedje van papier’ 


Despues Corsen a skaf 

su stansha den “Atardi” 

Pierre a primi su zjèitu fo'i tambu 
Raúl a sinta midi su melodia 

1 Luis a troka luango 

den suspiro di orashon 

Su trayektoria: 

ayera un rosa di katibu 
awe un kachu di toro 

1 mañan...? 


Mañan su grito 
lo floria shelu di Caribe 
ku su flechanan di flamboyan! 


Kòrsou: Editorial Kooperativo Antiyano “Kolibri”, 1988; publiká komo poster 

Tico Croes 


lew 

ma tende 
sklamashon 
djun piedra tira 
dal mi lomba 
ta stranjo 

ku no ta fei 

mi boka 

ni mi garganta - 
ela sali 

lew 

ma tende 
sklamashon 

mi sklamashon 
ku no ta dimi 
ma busk'e man 
pero mi bista 

a dal den nubia 
skur skur 

i solo 

ban hunga 
kak'i skonde 
lew 

ma tende 
sklamashon 
awó ma bin bei 
ku ta sklamashon 
di mi pueblo 
sin por hanja 

e piedra 

wardá den museo 
di nos alma 


publiká bou di e seudónimo Tikoli den: Alma sangrá. Amsterdam: Canoa, 1977. p. 6 

Tico Croes 


saturno skupi 
kandel'i rabia 
riba kabes 

su wowo 

buska raj'i oro 
laba ku djamanta 
hende ta kana 
riba tapijt di persia 
bashi ta laba 
frega stoma 

bo sombra 
refleha 

den raj'i solo 
saturno skupi 
kandel'i rabia 

ta fei imperio romano 
bo pulmon 
rosea’ laba 
matanan trosi 
ku’n rubi 

ta kana 

danja bo imagen 
purba sigi 

bo kaminda 

pa hanja 

shelo i tera 
saturno 

kon bo por kura 
kanser 

di nos mundo? 


publiká bou di e seudónimo Tikoli den: Alma sangrá. Amsterdam: Canoa, 1977. p. 36 

Tico Croes 


PORTRET DI UN KARA DESKONOSI 


Pa Marcus Aurelius... 


Mainta ora ku parhanan 

ta hunga, 

karisiá e promé rayonan di solo 
amor ta kana drenta skondi, 
riská den un kurason hambrá 
pa pashon i ternura, 

un kurason 

tapá pa un kapa di kayo. 


II 


E ta den un pafia blanko 

liso 

sin ningun mancha ni machika. 
Den e mainta 

baña di emoshon 

i kuero di galiña, 

unda manan no por pinta konfushon, 
unda kayent'i kurpa 

ta trose 

ta rosa 

di algo deskonosi, 

algo shorotá den un soledat kruel, 
algo 

for di kontrol di sinti 

algo 

bunita pero tristo di biaha 

algo 

ku ta buta kurpa tolondrá di miedo. 
E parhanan ta pik 

e frutanan di un kosecha 

ainda ku flor di tapushi 

pero ku por pashumá mafian? 

E pipitanan di sodo 

poko-poko ta dual riba e kurpa, 
lik, 

ku un sonido dòf di un kueba 
ku un salida, un liña di lus, 
manera sin konsekuensha riba un hero birgen. 
E lombrá den wowo 

ta reflehá 

e sirkulonan di awa 

formá di un piedra tirá, 

ku awor ta drif riba un kara 
shawatá di sintí di kulpa, 

pa algo dushi pero tahá 

pa un sosiedat kalanchá 

di birtutnan fofo. 

E manan ta krusa 

dos kuchiu den shelo plamá 

pa kore ku hos 

kibrá riba lomb'i sero. 

E parhanan ta sigui pik 

hunga den un mainta 

ku ta priminti un mundo 
burachi di amor, 

un mundo 

den kual mi kurason 

ta poni den teblach'i konfiansa. 

IV 


Un hari fini skerpi 

ta yena e kamber friu. 

Di biaha un movimento nervioso, 
leu, 

den un bulá di pensamento 
unda 

e halanan ta mishi 

realidatnan duro i asta putri, 
ta kishikí un sinti di reis puro 
- di blachi'kolo di bergwensa - 
garná pa prehuisio 

pa e lodo 

e luga di muhé i homber. 
Chuchubinan preto den laira 
ta skupi un likido skur 

pa susha memoria di plata. 


V 


E dos kurpanan tení den otro 
pa e hilo fini di pashon, 

un pashon hundo i skerpi 

- penetrá pa promé biaha 
den e porionan di kuriosidat - 
rondoná den tur e misterio 
di konosé i rondia 

algo sin sa kiko. 

E parhanan ta sigui pik, 
kontento di tin algo sigú, 

sin misterio, 

konkreto pa nesesidat. 


Los Angeles, yüni 1985 


den: Skol y komunidat, aña 17, no. 2 (aprèl 1986), p. 17 

Gladys do Rego-Kuster 


M'a buskabu 

den memoria di mi pueblo 
grabá pa mannan blanku 
ku lèter pretu 

riba papel 


M'a buskabu 

den kurason di nos patria 
riba bòrchi | 
riba estatua 

bida eterno p'esnan 

k'a sobresali 


M'a buskabu 

den memoria di nos mama | 
plamá mané chemené | 
den tur nachi 
den tur skina 
te ora m'a bin komprondé | 


muhé 


muhé 
unda b’a keda!? 


den: Agenda feminista di Union di Muhé Antiano. Willemstad, Kòrsou: U.M.A., 1984 

Lydia Marchena 


TA KON POR TA? 


Ma ta kon por ta 

ku unda ku bo bira 

ki buki ku bo mira 

ki emisora ku bo skucha 

ki korant ku bo habri 
muhénan ta hári, hari só 

ku 

- lep pintá ku revlon 

- djente di colgate 

- kabei bunita di traitane 

- kokodèk ta hole mum 

- cross your heart tur puntá 
- superlook bon gancha 

- perfume ku body mist 

ta drumi riba ford mustang 
ku ta na benta 

ie mes no por kumpr'é 

ta huma Richmond te tosa 
ta hasi kas limpi un dos tres 
ku uña largu bon pintá 

i mannan fini tur kuidá | 
ta mòp, laba kos i kushiná 
ku su produktonan magiko sin fin. 
Ma ta kon por ta 

ku ainda nos no a ripará 

ki abusu esaki ta? 

Ma ta kon por ta 

ku ainda nos n' fada, 

rabia antó 

ban reklama 

ban protestá 

eliminá abuso i 
i maluso 

di nos kurpa 

di nos sekso 


den: Bosero, aña IV, no. 6 (1980), p. 7 

Maria Diwan 


MUHE DEN SINKU 


Pa mi por baha ku bo 

te den profundidat di mi rosea, 
konfiabo tur loke mi ta sinti, 
lo mi mester tabata bo amiga. 


Pa mi por uni ku bo 

pa lei di naturalesa, 

sin tin di envidiá ningun di bo amornan, 
lo mi mester tabata bo ruman. 


Pa mi por kuidabo 

respaldabo den momentunan difisil, 
dunabo e karifio mas limpi i sagrado, 
lo mi mester tabata bo mama. 


Pa mi por stimabo 

sintimi parti di bo, 

karisiábo tur dia tur momentu, 
lo mi mester tabata bo muhé. 


Pero komo mi no ta ningun di nan, 
lo mi skonde mi karifio, mi ternura 
i konformámi ku ser únikamente 
bo oase di okashon. 


den: Maria Diwan, Suspiro. Willemstad, Kórsou: Editoryal Antiyano, 1989. p. 15 

Imelda Valerianus-Fermina 


MUHE 


Hari, muhé, hari tira garganta atras, 
Esei para den bo balkon, 

Kaba hari, drenta bo kamber 

tapa barika abou riba bo kama bo yora. 


Kaba yora, dal e kara un laba 
Pasa peña den e kabei... 
I sali djingueli asina enfrentá mundu. 


Tira ayera tras di lomba 

No pensa riba ayera, ya ta tardi, 
Mañan si Dios duna bo bida 
Ora bo mira e aurora 

Di un dia nobo na horizonte. 


Habri brasa p'e dia nobo 
Bo n’ sa kiko e ta trese 
Pero bo mester asepta, 

Di pursi ta e mes un wega 
Ku mundu ta hunga ku nos, 
Nos ta hunga ku mundu. 


den: Imelda Valerianus-Fermina, Mi pensamentunan. Willemstad, Kòrsou: [s.n.], 1985. p. 9 

Imelda Valerianus-Fermina 


MAMA DI ANTANO 


Mama di antafio, mama silensiosa, 
Bo a bai bo graf ku tur bo sufrimentu, 
Mama bandoná, mama sin rekurso, 
B'a pidi un tiki suku 

Na kas di bo bisiña. 


B'a hasi pan duru moli ku lechi di kabritu 
P'e yunan ku por kome, b’a duna lechi pechu 
Aunke sin alimentu, n'e yuchi den bo brasa, 
B'a yora den silensio, sin ku nan por a mira. 


B”a hari ku nan kontentu, manera nada n' pasa 
B'a traha alegria pa mucha inosente. 
B'a wanta sufrimentu na bo so su kurason, 


B'a pidi Dios p’e ingrato ku a hinka bo den desgrasia. 


Mama di antafio, mi ta atmirá bo, 

I despues di Dios mi ta adorá bo, 
Mamanan moderno, tempu a kambia hopi, 
Sinembargo ainda nos tin hopi mama 

Ku rekuerdo tristu skondi den nan alma. 


den: Imelda Valerianus-Fermina, Mi pensamentunan. Willemstad, Kòrsou: [s.n.], 1985. p. 8 

Isbelia M. Goeloe 


ELA SALI TERA FRIEUW 


Di dia ela sali Hulanda 

e mucha ta papia masja bruhá. 

Tin bes mamai no por komprondé atol, 
ora ta nochi e mucha ta bisami: 

“mama ta hopi duister awe’ 

Ata awor ela larga mi sabi, 

‘Curaçao ta wordt duister lihé’. 


Mamai un keda masja kontento, 
pasobra esei ta un lenga 

ku e no por komprondé. 

I lokual bon komprondé. 

por ta insulta tambe; 

e la bai na su bisinja 

pa konté i puntré ta ki ta ‘duister’ 

E bisinja mas na altura 

a respondele, “duister!” “skur!” 
Mesun ora kolon a kima. 

Mamai a larga tumba ku bochincha 
Ahan awe si mi ap... bo. 

Bo a bin pa proboka mi mes 

ku ta bo mama? 

Korda bon ta ken ta nos. 

bo bisawela “Tochi Wawa popchi breeuw” 


den: Isbelia M. Goeloe, Den tempu pasa. Willemstad, Kòrsou: [s.n.], 1974 

Hubert Wanga 


MACHI DI BRIYECHI 


Machi di briyèchi, 

bo lensu nèchi mará 

ta bo korona. 

T'abo t'e reina ku ta bende suèltu 


den kayanan di nos suidat. 
Bo kara suave - spièrtu, 

ta resplande sabiduria di bida | 
eksiguiendo mi rèspèt profundo. 


Ta parsemi ku tempu a librabu di tur ansha. 
Bo ta respira un dushi kalma 
ku mi pober té ainda ta buskando. 


Mai, bendemi un repi 
ku n’ tin plaka komo premio, 
sino un laman di trankilidat. 


den: Hubert Wanga, Sin maskarada. Willemstad, Kòrsou: [s.n.], 1982. p. 5 | 


Hubert Wanga 


ANASTASIA 


Un outo di polis tabata bulando riba kaminda, eksiguiendo pasashi liber ku su 
yoramentu di alarma kalofriante. Patras den outo, Anastasia tabata sintá kabes 
abou, mannan baliando nèrvioso den skochi. “Sefiora, no spanta, pero ban ku nos 
lihé, bo yu ta riba bròg nobo, e ta den problema grandi. E ta puntra pa bo ku masha 
insistensia’. 


E palabranan a keda bati kruelmente den kabes di Anastasia, mientras e vehikulo 
polisial tabata suplando den direkshon di bròg. E outo a stòp direpente. Brùg 
nobo. Diferente otro outo di polis mas den pura bentá. Brasa fuerte a yuda Anastasia 
baha i a sosten’é hiba reling, bientu burusí karbachando nan kurpa. 


Anastasia a tira un bista riba e plataforma pegá na brùg i a sinti di gòlpi kon sanger 
a kuaha den su vena: E hoben pará ei bou, ta un fruta di su barika, Anastasia su 
doló di kabes! 


E hoben tabata hiba un lucha di dos banda, paso’ den profundidat laman haragan 
tabata invitá ku su sonrisa falsu. Tras di su lomba, un trapi salbador tabata kombid'é 
pa bini bèk, den un mundu k’a habri yaga na su alma. 


Anastasia a hala rèndu fo’i garganta, i a manda un choro di palabra den direkshon 
di su yu. Ela pidi, ela supliká, ela roga. I e hoben a bira mir’e mama, ela mira su 
doló i ela sinti un stek den su pechu, un mordé na su sintí. Un krenchi bèrgonzá, 
pero desididu, e hoben a kuminsá kamna den direkshon di mamai... 


den: Hubert Wanga, Doló di amor. Willemstad, Kòrsou: Editorial Kooperativo Antiyano 
‘Kolibri’, 1984. p. 27 

Celsio Luisa 


A BAIUN MAMA 


Na vispera di 

Dia di Mama 

A biaha bai: | 
Ma Nèni. 

Mama di hopi yu, 
Ku i sin dolor! | 
Ma Nèni, 

Mama di Rooi Santu. 

Mama ku a karga salu, 

For di saliña di Janthiel. 
Mama ku a karga piská 

For di playa di Caracasbaai, 
Hiba punda na pia. 

Mama ku a bora orea 

Di hopi yu di bisifianan. 
Mama ku a duna ehèmpel 

Di 

Kon sa kria yu. 

Mama ku ta un stèmpel 

Di pasenshi i trankilidat. 

Ma Nèni, 

B'a biba un bida legendariko. 
Shen afia no ta wega! 

Awe, 

Bo ta selebra 

Dia di Mama 

Huntu ku Pa Janshi, 

Serka Mama Maria... | 
Ayó Ma Nèni, | 
Ayó... | 
Te despues. 


den: Celsio Luisa, Angela. Willemstad, Kòrsou: [s.n.], 1985. p. 11; originalmente den: Beurs- 
en Nieuwsberichten, 8 di mei 1976 

Ornelio Martina 


E DI MI BISABO 
[fragmento] 


Mahaira : Mi ta bolbe bisa. Pober Erik. Pero no pober Mamai. Mamai ta traha 
duru, pero ki sorto di trabou? Tin hende ta bisa ku Mamai tabata mal 
hende, bo sa? 

Melisa : No papia asina, den fondo di su kurason nos mama tabata bon hende, 
e tabata yuda hopi hende. 

Mahaira : (Rabiá) Melisa, stòp di papia ko’i kèns. Bo sa mes bon ku mi, ku nos 
mama tabata un hasidé di brua, ku tabata pompa tur hende kita sèn 
foi nan. I nos tur a biba bon di e sènnan ei. Sèn ku rosea di hende, ku 
maldishon riba dje! Ta p'esei kastigu i desgrasia mester a bini den 
nos famia! Bo ta kòrda tur e hendenan ku tabata bini seka dje den e 
kamber patras? Manera ta bishita di dòkter. I nos tata tabata djòdjò 
den e sènnan. Ta p*esei nunka e n’ traha. 

Melisa : Pero Mamai tabata yuda hopi hende tambe. Mi sa di hende ku tabatin 
miedu di esaki, miedu di esaya i ku el a kura kompletamente. Kita tur 
miedu for di nan. 

Mahaira : Sí, pero el a kobra nan mata tambe... 

Melisa : Bon, bo bai un dòkter òf abogado tambe bo ta paga te habri. 

Mahaira : Sí, pero eseinan a studia, nan sa kiko nan ta hasi. Pero Mamai tabata 
gaña e hendenan i kita sèn fo'i nan. 

Melisa : Mamai tambe a studia 1 tabata sa hopi kos. 

Mahaira : Hopi kos malu. Sí, esei e tabata sa bon. Hasi malu. 

Melisa : No ta bèrdat. E tabata hasi hopi bon tambe. Abo tabata bai traha. 
Ami a keda kas semper. Ami sa. E ker a sifiami, pero ta mi mes no ker 
a siña. Mi n’ ta sirbi p'e kosnan ei. 

Mahaira : E ker a siña mi tambe. Ei bo ta mira kon malu e tabata. I te ainda mi 
tin un resèpt di un puiru ku el a siñami ku ha, ha, ha... E puiru ei, m'a 
purb’e riba pida karni ku m'a tira pa un kaché ku a yega di mordemi... 
ayó kaché. Drumi el a keda drumi te ora nan a tir'e mata. Mi ta kòrda 
Erik a rabia mashá pisá e dia ei. Pero n’ ta pòrnada bo ta yu di un 
hasidó di brua. Bo mester tin poko kenshi di bo mes. Si bo ta bin di 
ka'i burdugu, bo mester bai ku maske ta pida kabuya pa traha stròp 
un dia. 

Melisa : Basta! Pober Mamai a bai sosegá na pas, laga nos no molosti’é. Otro 
hendenan lo ta molosti’é bastante kaba. Maske kiko bo grandinan ta, 

PA ad 


Manaira : 


Melisa 


Mahaira : 


Melisa 


Mahaira : 


Melisa 


Mahaira : 


Melisa 


Mahaira : 


Melisa 


Mahaira : 


Melisa 


Mahaira : 


Melisa 


Mahaira : 


Melisa 


Mahaira : 


Melisa 


Mahaira : 


bo no mester kulpa nan i papia riba nan. 

Kiko? No kulpa nan? No papia riba nan? Tin momentu ku bo mester 
kastigá nan tambe, meskos ku tempu abo tabata chikitu nan tabata 
kastigábo. 

Kastigá nan? Ta unda b'a sali ku e idea loko ei? 

E por ta loko. Pero tin ora ta bo destino t’asina. Bo n’ ta haña ku Erik, 
dor di muri, a kastigá nos mama? 

Sí, pero... mi no ta komprondébo. 

Wèl, meskos ami ke, ku ta mi destino di kastigá nos tata Juan Balada. 
Bisami Melisa, kiko ta bo opinion di bo tata Juan Balada! 

Kon bo ke men? 

Wèl, ki sorto di hòmber bo ta haña e ta? E ta un hòmber ehemplar? E 
ta bon hende? E ta mal hende? Si bo por skohe, lo bo tabata ker e pa 
tata? 

Si mi por a skohe di nobo?... Nò! Mi n' ta kere ku lo mi tabata ke 
Juan Balada pa mi tata. 

Di kon no? 

Ai, pa hopi motibu. Pero bo ta kere ku nos mester bai menshoná tur e 
kosnan malu di dje? Ai nò, nos tur dos konos'é bon. Laga e hòmber 
ei pa Dios. 

Eksaktamente, t'esei t'e malu. Lag'é pa Dios? Nò, no lag'é pa Dios. 
Laga nos husg'é. Laga nos mira si ta balapena. Ban midi su bon i su 
malu, pa nos por mira si e mester di rekompensa òf kastigu. 

Ai, nò, no tin mester. 

Bo ta kòrda ora b'a drenta m'a bisabo mi tin mal beis? Bo ta kòrda 
m'a bisabo awe m'a hafia mas rabia ku nunka riba hende hòmber? 
Wèl, mi ta bai splikabo presis ta kiko. Pero ta nesesario pa nos dos 
husga Juan Balada, nos tata, promé. Nos dos ku konos’é mihó ku tur 
hende. 

Mi ruman, ta ki bo tin na bo kurason? 

Juan Balada a biba ku nos mama hopi tempu largu, promé ku el a 
pensa di kasa kuné. 

Tòg el a kasa despues ku nos a nase. 

El a kasa despues ku el a mira ku nos mama tabata produsí sufisiente 
sèn pa sosten’é. Ora el a mira ku e no tabatin mester di traha. T'e a 
kurashá nos mama pa drenta den e asuntu di hasimentu di brua i ta e 
tabata buska kliente trese p'e! 

Eseinan ta kos bieu. 

Semper el a biba bida di un Don Juan. Keriendo ku e tin mihé tipo ku 
tur hende. Bibando ku diferente muhé. Sin traha, ni preokupa pa buska 
trabou. Bisti bon, bebe fuma i ora no tabatin sèn pa e tin den su saku, 

Melisa 


Mahaira : 


Melisa 


Mahaira : 


Melisa 


Mahaira : 


Melisa 


Mahaira : 


e tabata bati nos mama ku tabata bèrgwensa. No bisami ku bo no ta 
kòrda. 

Sí, sí, mi ta kòrda, pero… 

Juan Balada, Don Juan, semper tabata un hòmber ku a menospresiá 
nos, ku a biba bon riba kustia di un muhé ku podisé tabatin ku bende 
su alma ku diabel pa a kri’é. 

Sí, pero eseinan ta kos bieu. Pakiko bo ta papia riba nan awor aki? 
I bo sa kiko ami semper a tum'é mas na malu? Ku e no a duna nos ni 
un tiki karifio. El a trata nos manera ta bientu nos tabata. Mi n' ta 
kòrda ku nunka el a brasami sunchi mi. Miéntras otronan tabatin un 
tata ku tabata kariñá nan, nos tabatin unu ku tabata un straño kompleto 
pa nos. 

Esei ta bèrdè. Mi tambe semper a hafia falta di su karifio. 

I nunka e hòmber ei no a hafia ningun klase di kastigu. Semper el a 
pasa bon. Ni malu en” sa bira. Bo'n ta haña e meresé kastigu? 

No bisami ku t'abo ke bai kastig'é awor. 

Si, presis! Ami ta bai kastig'é! I no pa tur loke el a hasi ku Mamai. 
No pa tur loke el a hasi ku nos. Ma pa loke awe m'a hafia sa ku el a 
hasi ku un inosente! 


den: Ornelio Martina, E di mi bisabo. Willemstad, Kòrsou: Instituto Raúl Römer, 1991. p. 

Pierre A. Lauffer 


Fadá mi ta 

di tur beheit, 

bòmbòshi ku bochincha 

ku ta dèmpel e ronká di bos na horizonte. 


Chupa ròm 

i sigui kore bo paranda, 

pa bo n' tende ora kas ta basha “den. 

Ta pan ku wega so bo ke | 
pa tapa yaga di mizeria 
ku ta guli bo fundeshi. 


Mira grandinan di bo pais 

ta djòdjò den nan propio porkeria 
kita pluma fo'i bo lomba 

te lagabu plan bari. 


di otro tera 

ta chikando awa di bo pos, 
hariendo den bo kara 

i kortando tur maishi ku b’a planta. | 


| 
I mientrastantu warawaranan | 
| 
| 


Sigui numa | 
chambukando den e lodo | 
di bo sieguedat 

pa ora ku bo spierta 

bo mes ripará, na yoramentu, | 
ku ya komehein a kome bo mondongo. 


den: Kristòf, afia V, no. 2 (1980) | 

Pierre A. Lauffer 


Mi golèt su belanan bolá di bientu 
ta kapiando yen di brio 

p'e por yega porta di sosiegu. 

Ma promé ku basha anker 

nos lo kore kosta, 

yama tur e faronan ayó, 

tur e meuchinan 

kòrtando airu riba nos kabes. 


Mi barku molostia 

su masternan a putri, 

su timon ta mankaron 

i su kabuyanan gastá. 

Ma djis promé nos drenta haf 
nos dos lo proba 

den nos último kareda 

ku ki poko bientu nos por nabega. 


den: Kristòf, afia V, no. 2 (1980) 

Pierre A. Lauffer 


Kantami un kansion di antes 
pa mi floria mi behes. 
Kontami un istoria tierno di promé ayá, 
pa mi por sera wowo, rekorda. 
Gafiami ku ainda mi ta hoben, 
pa, lantá, mi sinta sofia. 
Bisami, kara seku, 

ku mi barba no ta blanku, 

pa mi disfrutá dje ilushon 

ku falta masha hopi mas 
promé mi bai. 


den: Kristòf, afia V, no. 2 (1980) 


Pierre A. Lauffer 


Atrobe mi ke kore krusa mondi 
ku pargata na mi pia 

chincha den mi man 

i sinti tera su perfume 

djis despues di awaseru. 


Atrobe lo mi ker a subi 
tur e serunan di mi lugá 
i para peilu kasnan den kunuku, 
oria gritamentu leu di un karne. 


Atrobe mi ke skucha bientu 
namorando blachi ku su boka dushi, 
kamna pasa den un mond'i welensali 
p'e oló por pega na mi kurpa. 


Atrobe lo mi ker a sinti e sabor 

di tampaña ku dader, 

shimaruku, dushi di kabei, 

sintimi rei chikí den mondi di mi tera. 


Ma ku tristesa den mi kurason kansá 
lo sigui ripiti refran di mi anhelo, 
sin por kambia tempu su kareda 

pa mi bolbe kore krusa mondi, 

grita kanta, kontestá chuchubi, 

tira kurpa bou di palu, bon morchá 

1 pega soño sin mi sa. 


den: Kristòf, aña V, no. 2 (1980) 

Elis Juliana 


DESPEDIDA | 


Amigu Pierre, b'a bai, 
b’a laga kai, humilde, 
kabes abou mané’ karné. 


Sin sikiera un gritu 

un siñal di protesta 

b’a laga Bomba Burdugu 
lastrabu hiba plenchi. 


B’a lagami disapuntá 

pasobra semper m’a kere 

ku dia e Ladron kara blanchá 

ku kalki friw di silensio 

bin pasa kabuya na bo garganta | 
pa bo bai paga debe 

di fiansa di eksistensia 

lo b’a tira anker di rebeldia 

i menas’e ku bos hambrá: 


Hepa! want’un ratu, swa, 
n’ ta ‘sina ‘sina ta paga ple. 
Nos tin ku maske t'un la 

di fula kaí promé! 


I promé k'e haña chens di hik 

lo b'a hisa bo pat'i mula 

laga baha den su sonrisa konhelá 
dispidi tur dos kareda 

di pipita di rosario 

den kueba di su boka dorná ku spenra. | 


Pa or’e len bai kai ku lomba 

keda ronka pechu ariba | 
bo bati un serenada machu | 
riba kuarta di su repchinan. 

Kaba bo ta laba man satisfecho 
1 ku bo hari frepostu 
bo ta bis’e ku ironía: 


Malditu yuku di sipoti, 
mi ta kla pa bo hibami 
unda donder ku bo ke!... 


Soño falsu, amigu Pierre. 
B'a lagami disapuntá 

di mira kon, kabes abou 
maner’un karné b’a entregá. 


: Amigoe, 26 di yüni 1981 


Heske Levisson 


MI TATA MAKAMBA 


Pasobra m'a nase blanku 

Mi n’ por ta yu di Kòrsou? 
Hudiu ku un tata makamba 

Ta kita mi derechi di ta? 

Tin lei ku pesei min” por stima 
Mi isla, mi dushi Kòrsou? 


E amor ku mi tin den mi pechu 

Pa mi tera, mi baranka Kòrsou 

Bo ta kere bo stimashon ta distinto 
Pasobra nos tin diferente koló? 

M'a nase na Pèn, m'a biba na Punda 
Nos ta papia papiamentu na kas 

Ta kiko ta pone ku bo por bisami 
Ku nos Kòrsou ta di bo so? 


Mi tata makamba a traha bon duru 

Pa lantami ku rèspèt di tur hende i kos 
T'e a hibami kunuku i landa na playa 
Mustrami tur mata tur fruta i flor 

T'e a siñami kon stima nos tera 

Ku ki motibu bo ke kit'e for di mi? 


Abo, kiko tantu b'a hasi 

B'a kima den mi siudat 

B'a laga buraku den Punda | 
I b'a planta odio enbes di rèspèt | 
Ta ku ki kara bo ke bisami 

Ku t'abo t'e úniko yu di Kòrsou? | 


den: Heske Levisson, Mi tata makamba. Willemstad, Kèrsou: [s.n.], 1974. p. 23 | 

Heske Levisson 


DIVIDIVI 


Mi por imahinami 

Kon - na mata chikitu 

B'a hura di no krese doblá 
Ku b'a resa pa awaseru 
Pa blachi grandi 

I tròshi di flor 


Pero segun b’a bai kresiendo 

Lucha di bida a bin nifika 

Ku bo mester a rondia pa awa | 
Bringa ku solo - 

P'e delaster gota no somenta 

Tur bo forsa b'a gasta 

Djis pa keda na bida - 

Dia tras dia 

Wanta sla di Pasat 


Aña a pasa 

Nan a laga nan marka 
Bo tronko ta tur graba - 
I kiko a sobra 

Di e idealismo? 


Atabu - 
Un dividivi doblá! 


den: Heske Levisson, Mi tata makamba. Willemstad, Kòrsou: [s.n.], 1974. p. 7 


384 


Guillermo E. Rosario 


‘SHETE’ O KEN NOS TA...? 


Ami a nase pretu pretu 

di wela afrikanu, tata'i Korsow 
mi mama kisas di bel'i Koro 
Ami ta sintimi yu'i Korsow...! 


Abo por tin amor ku bon' ke saka 
p'ami i otronan komprendé 

n'ta kolé ta tan importante 

mas tantu ta bo aktitut. 


Korsow ta di mi i di otro hende 

Ami ta reklamé komo mi uniko amor 
Abo ta manera e “shonnan” blanku 
ku tin kasá i muhénan djafó. 


Nos hendenan tambe a soda hopi 
pa abo i nos tur por biba bon 

ma experensha'i bida a bolbe proba 
ta tempu malu so ta uni nos. 


Bo ta bolbe bisa ku t'ami a kima 
sigur sigur ta mi man a hasi’e 

ma pakiko abo si ke sigi ninga 

ku t'un otro mente a stot mi man...? 


Enberdat olvido ta e mih6 remedi 
pa nos tur deshasi di nos renkor 

pa riba shinishi di nos dushi tera 
nos forma un Patria nobo pa nos tur. 


Mi man bo tin fo’i antayera 
ban biba i stima pa Korsow 
laganos ban traha duru duru 
pa bo yu idi mi biba bon...! 


kosecha di 2 di janiwari di 1974 dediká na Heske Levisson autora di “Mi tata makamba' 
[stensel] 

Elis Juliana 


BO TATA MAKAMBA 


Papia mucha, sigui papia. 
Bòltu trepochi di bo alma 
pa aliviá bo kurason. 


Laganos mir*e kachikachi 
di bo duda, deskonfiansa, 
di bo odio, bo kompleho, 

e tutu di bo frustrashon. 


“Pasobra mi a nase blanku... 
“Bo né ta mi parew... 


Ya nos sa ku bo tin miedu 
hasta miedu di bo sombra; 


ku e wega di kore skonde 
bo'n po hunga nunka mas. 


den: Amigoe di Curacao, 19 di yaniiari 1974 

Cola Debrot 


DOS PALABRA 


Romanonan, ku tabata papia un lenga hopi paresi na papiamentu, tabata bisa: 
‘habent sua fata libelli’, buki tin su propio destino. E komedia Kèlki na boka t atin 
su historia. Mester tabata band'i 1951, ku m'a konfesa lo siguiente na May Henri- 
quez, ken ya tabata konosi pa su maestral adaptashon di Le médecin malgré lui 
(Ami dokter? Lubida!) i tabata trahando riba tradukshon di diferente otro obra, 
entre otro esnan ku a keda konosi den historia di nos literatura komo Shon Pichiri 
i Laiza porko sushi. M'a kont'é, sinta den sombra dje pal'i kenepa den su kurá, i 
despues den su studio yen di buki na Santa Rosaweg, ku ta parsemi ku outornan 
antiyano, tantu yu di Kòrsou, Rubiano komo Boneriano gusta, sea direkto o 
indirekto, fia pa su título i metáforanan nòmber kohi fo”i flora di su pais: kadushi 
i datu, pa via di nan kantidat di sumpifia i nan skarsedat di flor; flamboyan pa via 
di su kantidat di flor i su kantidat di bonchi ku nan ta yama baina; watapana o 
dividivi pa via di su tenasidat i di su suplesa, i anglo, madalena, trinitaria, kayena, 
pa via di nan ternura i nan efemeridat di tur ku ta tribi flora i bona. 

Kultura antiyano, meskos ku esun ulandes, ta un kultura floral, pero mientras 
ta predomina un forma di intimidat i grasia den esun ulandes, esun antiyano ta un 
wega di chiste i agresividat. Ami tambe, i awor mi ta pasa di spekulashon pa 
realidat, a purfiá i drenta e mundu floral aki, ami tambe a tribi penetra e chiste 
papiamentu, yen di flor, sumpiña i baina, pero m'a skirbié na ulandes i p'e motibu 
ei t'atin un falta di armonia entre idioma i mentalidat. May Henriquez a skucha ku 
atenshon i interes, i a opina ku lo ta pusibel transpone e piesa aki n'e idioma k'e ta 
pertenese n'e, esta papiamentu, i asina elimina e dificultat aki. A figurami tende 
un promesa i a parsemi miho no insisti, sino warda ku pasenshi. 

Mas o menos e mes tempu ei kritika, tantu bon komo malu, a drama ribami. E 
kritikonan positivo a gaba mi kurashi di ta e promé presidente di Regeringsraad pa 
publika un buki pornográfiko. M'a previni nan di no spera demasiado di mi obra, 
sino lo tabata mihó nan penetra den boudoir di Marques de Sade, den santuario di 
Fanny Hill o aventuranan di Frank Harris, puesto ku ningun di nan ta parse den mi 
diálogonan. Diferente afiksionado, entre nan algun politiko progresista, a konsidera 
mi diálogonan komo introdukshon pa planeamentu di famia. Entre afiksionadonan 
t'atin tambe algun teólogo moderno predikante òrtodòks, ku a akusami di a hasi 
bientu ku Monseigneur Niewindt su konsehonan di siglo pasa i ku m'a stimula e 
práktika paganonan di nos pueblo en bes di a lucha kontra nan ku echo i palabra. 

Añanan a bai pasando, mester tabata banda di aña mil nuebeshentisesenta, 
presis mi’n sa, I not know, manera amigunan di Yapa Beaujon na St. Maarten sa 
bisa, ku e pareha Eelvelt, regisseurnan ku Sticusa a manda Antiyas, a pidimi pa 

nan por hunga e komedia na Asiento. A parsemi ku mi mester a pensa e proposishon 
dos bes, pa onroso k’e tabata. Algun dia despues e psikiater sumamente inteligente 
i instruí, direktor di Rustoord, Alex Meyer, a telefonami i animami pa asepta e 
proposishon di e parcha entusiasta. El a konsehami di no konsidera e piesa komo 
imoral sino di sigui ehemplo di difunto Socrates i tum'é ku kalma. Kasi m'a 
tum'aden, pero na final di kuenta tòg m'a prefera di mira e piesa promé na papia- 
mentu, pa mi por evalua e libretto ulandes. 

Añanan a sigui ta pasa. Mester tabata na prinsipio di afia 1972 ku Sentro Kultural 
Kòrsou via Max Nord a manda pidimi permit pa nan tradusi e piesa na spañó ipa 
antiyanonan present'ele na diferente lugá den Sur Amérika. Tabata un proposishon 
berdaderamente tentador, ya mi tabata weta i tende mi paisanonan, pero apenas 
m'a bai di akuerdo, e idea di sòpi purá ta sali salu a tromentami, te ku m'a disidi di 
warda te ora k'e piesa ta kla na papiamentu. 

Dianan a pasa, siman, luna. Tabata Juli 1973 ku mi kasá a spiertami bisándomi 
ku tin un persona masha spesial na telefòn ku ke papia ku mi. Tabata un sorpresa 
enorme, un sorpresa dòbel. Tabata e bos kla di May Henriquez, e bos ku mi tabatin 
hopi tempu sin tende. Manera m'a bisa, tabata un sorpresa dòbel, pasobra e stèm 
di May a bisami ku e piesa tabata kla i ku e tabata ker a revis'é huntu ku mi. 
Espera ya tabata motibu pa alegria, pero esaki a oumenta infinitamente ora m'a 
lesa e tradukshon, pasobra p'ami t'esaki ta esensha dje piesa. El a resulta presis 
manera m'a imaginamié, tantu aña pasá den kurá i den studio na Santa Rosaweg. 
E piesa a renase. El a hafia forma definitivo. El a hafia su armonia di idioma i 
mentalidat. El a hafia un eksistensha outónomo. 

Awor si ku dos palabra mi tin ku termina. Un bes mas mi ke ekspresá mi gratitud 
na e traduktora sensitiva, ábil i yen di fantasia. Alabes mi ke ekspresa deseo ku e 
wega, kargá di sumpiña, kolé i holó di flor, baina i ternura, por kontribui na plaser 
di nos pueblo, ku kada dia ta hafiando mas apresio pa arte i teatro. 

Un kaluroso saludo na tur ku mi ta rekorda ku amistat i karifio. Laga kortina 
habri awor i laga mama ku yu, amantenan, hasidó di brua i wetadó di destinu 
presenta den tur nan gloria. 

Ainsi soit-il. Honi soit qui mal y pense. 


Amsterdam, 7 di yúli 1973. 


den: Cola Debrot, Kèlki na boka. Willemstad, Kòrsou: [s.n.], 1975. p. 1-3; tradukshon di 
May Henriquez di ‘Bokaal aan de lippen’, originalmente publiká den: Nieuw Vlaams Tijd- 
schrift, afia. 5 (nov. 1950), tambe den: J.J. Oversteegen et al. (red.), Cola Debrot Verzameld 
Werk: Toneel. Amsterdam: Meulenhoff, 1989. p. 58-64 

Cola Debrot 


KELKI NA BOKA 
di dos didlogo 


Bibienda di Doriana, hasidó'i brua. Un kas di tabla; no tin plafon, por mira e 
dak'i pali maishi, wantá pa algun balki i stèngel algun dwars algun nèt. Tin a 
perdè forsa i ta medio kologa. Na muraya tin poko prenchi hiblek di diferente 
santu, entre otro un bizantino di Labirgui ku yu. Meimei dje prenchinan tin repro- 
dukshon di pòrtrèt di bòksdó i heneral, konosí di añanan 1910 te 1920; e heneralnan 
Joffre i French i e bòksdónan Jeffries i Jack Johnson. Komo muebel tin hopi stul 
pretu ku mat di kabana. Tin diferente sorto di lampi di korosin ta kologa n'e 
balkinan. 

Den dje habitashon, Doriana, hasidò di brua, ta sinta. Su kara hiploi, su kurpa 
flaku, seku, su un pia hinchá ku dewater, hirèk riba un banki. Arthur Morèl ta 
sinta riba un stul banda di dje. Ta nota ku e ta masha preokupa. 


Doriana : Pakiko e shon no ta puntra sort’i kos asina na su dòkter blanku di 
Punda? Ta bisá, ku poko ten pasa, un tou'i nan a bini fo’i ter’i 
makamba. 

Arthur : Ta bèrdè, Doriana, nan ta basha bini na tròshi, i kere di haña un mina 
di oro aki seka nos. 

Doriana : I tur loke nan ta haña, ta un ke otro birgensita na estado. Makamba 
tambe lo tin kibrament'i kabes ku nan mositanan fragil? 


Arthur : Pa nan esei “n ta nada partikular. 

Doriana : Tende, amigu. B'a bini pòrnada; ya Doriana no ta tra’a anguelitu 
mas. 

Arthur : Pero den dje kaso aki no tin kestion di tra’a anguelitu, ta falta mashá 
p'e yu nase. 

Doriana : Yònkuman, Doriana po lagu'e komprondebo? 

Arthur : Bo mester yudami, Bo mester yud'é. E t'asina bunita, asina dushi 


hende. No por lagué pasa bergwensa. 

Doriana : Tende, mi paloma, kontami, ta kon b’a fangu e piskechi ei, ahn? Konta 
Doriana. Si bo konta ku smak, si bo sa di eksita Doriana, bieu manera 
e ta, ku su pata drechi tur “ireis, anto... ken sa Doriana lo bolbe pensa 


riba. 
Arthur : Ai, Doriana, sort'i kos asina ta pasa sin bo sa kon. 
Doriana : Si, kontal e sak su saya i abo bo karson. 
Arthur : No papia asina. 

Doriana : Dios anami lenga skerpi. 


Arthur : Mike men, k’e ta sosode promé ku bo sa; sin bo dunabo kuenta. 
Doriana : Ban mira, ban mira, konta! Yagd6'i saya! 
Arthur : Ta trata di Clementina. 


Doriana : E mucha muhé di mas bunita di Santa Rosa. 

Arthur : Eta sirbi na kas di Shon Graciela Darault. 

Doriana : Esun dje yu muhé bunita sin sèn? Kon yama e kriatura voluptuosa ei 
atrobe? 

Arthur : Adela. 

Doriana : Shelu sklama! Mama Maria miserikordia! Santa Cecilia ku pechu 
kanfuñá, no para mira k'e kar’ei, dunanos un man. San Hose, 
debolb'ele su birginidat. Anto ta un asuntu entre Adela i Clementina. 

Arthur : No enteramente... 

Doriana : Anto, konta presis kon e kos a sosodé. Ai, mi pia ku dewater ta 
grawata. 

Arthur : Bo por kompronde ku m'a bira loko namorá di Adela. 

Doriana : Pero e ta plan bari. 

Arthur : Esei su mama ta haña. El a bisami: “Señor Morèl hasimi un fabor, i 
laga mi yu na pas. Bo ta un hòmber atraktivo, Sefior Morèl, esei ta 
sigur, pero, Sefior Morèl, bo no tin sèn, i mi yu muhé tampoko tin 
medio.” 

Doriana : le tin rason. Hende pober no mester kasa ku hende pober; esei ta 
promove kria di chincha i di pieu. 


Arthur : Midi kuné: ‘Señora, mi no ta di akuerdo ku e argumento ei.” 
Doriana : Señor Morèl, bo argumento ta ekskremento. 

Arthur : Ela bòltu lomba p'ami bisando k'e ta konsidera e entrebista terminá. 
Doriana : Pober hende kruel. T'e krueldat ei mes ta kaba na mata nan. 

Arhur : Pero ainda “n kaba. Tende pió. Djis a resultá ku Adela tampoko tabata 


aktu mi. El a skohe Frans Cijntje. 
Doriana : E komershante ku ta bende paña dj’abou mef. E komershante barik’e 
tambú. E smelap ku sifilis na terser grado. 


Arthur : (Hariendo) Danki, Doriana, danki ku bo ta simpatisa asina ku mi. 
Tende, t'e or’ei e milager a sosodé. 
Doriana : Ha, ha. B'a topa Clementina riba kaya. Bo ker a puntr’é pa señorita 


Adela. Pero e pregunta a keda stokayá den bo garganta. Di repente 
b'a mira kon bunita e ta. Di repente b’a realisá ku no t'atin motibu pa 


kasa ku Adela. 
Arthur : Asina mes, Doriana. Ta kon bo por sa? 
Doriana : Simannan a bai pasando. Boso tabata biba felis. 
Arthur : Kisas nunka mas lo mi t’asina felis. 


Doriana : Nò. Nunka mas, bagamundu kar’i santu! 

Arthur 


Doriana : 


Arthur 


Doriana : 


Arthur 


Doriana : 


Arthur 


Doriana : 


Arthur 


Doriana : 


Patalam : 


Arthur 


Doriana : 


Doriana : 
Patalam : 
Doriana : 


Patalam : 
Doriana : 
Patalam : 
Doriana : 


Patalam : 
Doriana : 
Patalam : 
Doriana : 


Patalam : 
Doriana : 


Den esei, di pronto m'a hafia un karta di Adela. 

Registrá. 

Asina mes. 

El a deklará k'el a kiboka su mes. Su kurason semper a pertenesé na 
Arthur Morèl, i e'n ta'a ke tin nada mas keber ku Cijntje. 

N'e momentu ei m'a hañami tin ku skohe. 

Entre Adela 1 Clementina. 

Asina mes. 

B’a skohe Adela, anto haña sa mes ora ku Clementina tabata karga 
un yuchi bò'i su kurason. 

Nèt asina. 

(Yamando) Patalam, Patalam! Bo ta drumi trei porta ta skucha. Bin 
kuri k'e shouru aki. E ta molestiami. E ta papia palaba malu, konta 
kon nan a okupá matris di un mucha muhé. 

(un hende basta mankaron; lam, anto ku kabes’ i flasku ta lastra bini 
riba su atras, drenta pa un porta ku tin den e skòt na man drechi.) 
Larg’ aki'fo putero! Chupadó di tete. (Manera welek e ta lastra bai 
riba Arthur.) 

(Ta bula lanta, i ku takto ta buska salida.) E lugá aki parse kas di 
hende loko!! 

Sigur no, abo ker a bringa pa haña bo deseo, p'ami bringa tira bo 
yunan afo. (Arthur ta desaparese. Hasidó di brua i Patalam ta keda 
nan só. Tin un momento di silensio, mientras tur dos ta blas rosea 
pisá, visiblemente kansá.) 

Bin sinta band'i mi, Patalam. 

(Konmoví) Nan a bolbe zjenabo, Doriana? 

Awendia nos ta kansa lihé Patalam. Antes aya kuantu asuntu nos 'n 
lapi... 

Si, manera esun ku m'a hap djente den su las. 

I esun ku b'a puñalá den lomba. 

E tennan ei tabata bon! 

Dia pa dia hende ta bira mas bobo. Ya niun hende “n sa hasi nada, ni 
“n sa nada. 

Ken awe sa di dal un bon mordi, òf hinka un puñá nèt n'e bon 
momentu? 

Hala mas aseka Patalam, pa mi por kishiki bo kabes. Ta kuantu ten 
pasa m'a pikibo fo’i kaya? 

E ten ei mi'n ta'a sa nada ainda di brua. 

Ni kon dal un bon mordi. 

Nò, esei tampoko. T'abo a siñami tur kos, Doriana. 

(Di repente ku pashon) Kada dia hende ta bira mas bobo. Ya niun 

hende “n sa hasi nada, ni’n sa nada. Ata m'a tende di un politiko, ku ta | 
predika diskriminashon di rasa. Esta frega, un sángano asina! 

Patalam : Klapor! Wei kaka! 

Doriana : Uniko kos k'e hòmber blankunan ei a hasi, ta drumi k'e negrita buni- 
tanan. No ta semper nan a hasié pa amor. Nan a hasié pasobra nan a 
abuzé di katibu. Esei tabata malu, pero alabes tabata bon si, alomenos 
nan a drumi k'e mosita pretunan... Mas despues nan a hasié pasobra 
nan no por a resisti atrakshon dje otro rasa. Esei tabata inmoral, pero 
tabata bon tambe. Nan a drumi ku negrita. Lo yega e dia ku nan lo 
drumi ku negrita, pasobra nan a kasa ku nan. 

Patalam : Kasa ku nan... Uyui, esta laf! Pero ta bon si. 

Doriana : Ketu Patalam, mi ta sinti suela tembla. 

Patalam  : (Skuchando) Mi'n ta sinti nada. 

Doriana : Ta stap di un hende ku'n yega pi'i seru ainda. 

Patalam : Ahan, awor m'a sintié. Mi ta bai. Mi t'ei prepara e remedinan pa 
kura mal'i pechu. 

Doriana : (Mientras Patalam ta lastra bai) Dia e muri lo mi sinti su falta i dia 
mi muri lo é sinti mi falta.(Silensio. Doriana ta sinta ikremp den otro 
ta warda.) 

Doriana : (Tin un batimentu na porta) Drenta. Pakiko tantu kòmplimènt? Bati 
porta seka shon Grandi, pero seka pobu Doriana... 

Clementina : Shon Doriana, m'a bin pidi yudansa. 

Doriana : Mi sa kaba. Mi ta mira den bo wowo. Bo ta na estado. 

Clementina : Asina mes, Shon Doriana. 

Doriana : I bo tin gana di sali fo’i dje. 

Clementina : Asina mes, shon Doriana. 

Doriana : Ta di un hòmber blanku, òf di un di nos tristu sorto? 

Clementina : Di un blanku. 

Doriana : Awor m'a bini bei. T'e sinbergwensa mes a mandabo aki. Bo ta Cle- 
mentina. M’a tende mashá di bo. Mi ta kontentu di mirabo. Bin sinta 
band'i mi, mi yu. 

Clementina : Nò, mi ta bai. 

Doriana : Tende yu, e amigu ei di bo a purba di mansa mi kurason. Pero lo e'n 
logra. Mi ta aborta yu blanku, mi ta aborta yu pretu, pero yu mulato 
sí mester biba! 

Clementina : Mi no ta kompronde. 

Doriana : No tin mester di kompronde, kriatura inosente. Basta bo hasi loke mi 
bisabo. 

Clementina : Mi tin miedu, ki mi meste hasi? 

Doriana : Bo ta laga e yu trankil, pero bo ta mata e tata. 

Clementina : Kon? Ta ki kos teribel esaki? 

NENDE 


Doriana 


Doriana 


Doriana 


Doriana 
Patalam 
Doriana 


Patalam 
Doriana 


: Nunka b'a tende di franse blum? 
Clementina : 


T'un flor venenoso, shon Doriana. 


: Mi ta trek un ekstrakto, anto bo ta basha esei den su shampaña. 
Clementina : 


(Su wowonan a kuminsa lombra) Riba dia di kasamentu! 


: Bo ta sina lihé. 
Clementina : 


(Ta grita papia, kaba sali bai) Mi no ta hasié, mi no ta hasié. Mi no 
ke tin nada keber k'e kosnan ei. Mi ta keda ku mi yu. I mi no ke pa su 
tata muri. 


: (Ta grita hari) Esei si ta siña lihé. Patalam b'a tende? 
: (Inbisibel trei porta) Ahan, awor mes mi t'ei herebe e franse blum! 
: (Ta papia duru) Ai, herebe oleander. Ainda bo’n sa ku e kuenta di 


franse blum ta ko`'i kèns. 


: (Ta plama grit'e harimentu) 
: El a komprondé bon bon. L'e trek un ekstrakto pa tumba un elefante 


mes, vladap! 


den: Cola Debrot, Kèlki na boka, Willemstad, Kòrsou: [s.n.], 1975. p. 16-21; tradukshon 
di May Henriquez di ‘Bokaal aan de lippen’, originalmente publiká den: Nieuw Vlaams 
Tijdschrift, jrg. 5 (nov. 1950); tambe den: J.J. Oversteegen et al. (red.), Cola Debrot Ver- 
zameld Werk: Toneel. Amsterdam: Meulenhoff, 1989. p. 58-64 

Elis Juliana 


BAY BON COLA 


Bay bon Colá 

Bay bon. 

Di loke a sobra 

fo'i dje makutu di amor 
ku b'a regalanos 
syensya 

sakrifisyo 

karifio 

komprenshon, 

ta pa bo disfrutá. 


Bay bon Colá 

Bay bon. 

Bay sinta sosegá 

den bo stul'i zoja grandi 
kombersando ku bo esposa 
den boso pida hardin 

sin noshon di tempu 

sin preokupashon. 


B'a hafia tempu porfin 

pa boso dos diskuti 

kosnan intimo, bunita, 

di rikesa den simplesa. 

Di un insekto rib'un blaachi 
- si ta su alanan ta berde 
ota su lomba ta dorá - 


Bay bon Colá 

Bay bon. 

Pa nos bo’n tin nodi’ preokupá. 
Tempu mes lo sifianos 

loke nos “n tabata sa. 


den: Amigoe, 24 di febriiari 1970 

Carel de Haseth 


KUNUKU 


mainta tempran 

ora hari di solo ta pinta nubianan ros 
i rosea friu di mardugá hui pasa 
muhando murayanan di kas grandi 
ora gai kanta di alegria 

ku lus a bolbe vense skuridat 

den kurá di kabritu 

lamchinan ta lanta 

zonzá ainda di sofio 

buskando pech'i nan mama 

pa baha hamber 

i karnénan ku stèm hes 

ta roga vitó habri port'i stal 

pa nan sali bai mondi 


band'i mangazina 

un hòmber ta mula machete 
mientras fo'i mas aleu den kunuku 
por tende kon chapinan 

ta drenta tera topa piedra 

1 mucha ta kore grita spanta para 

den vèlt di maishi 

trabou ku wantombanan n’ logr'i hasi 


den hòfi un mulina ta keha den bientu 
mientras su pipanan ta basha awa 
boka yen den baki 

i prikichi freipòstu ta hasi fiesta 

den palunan di mespel i mango 

ai! no gafia bo mes! 

murayanan di kurá di bestia a kai aden 
piedr'i mula ta bentá abou na suela 
kibrá na mitar 

mondi a sera tapa vèlt di maishi 

i frus a venená e mulina 

ku awor ta su so pará 

meimei di algun tronkon yen di komehein 
: bo kunuku n’ tei mas 

i pronto nan lo kuminsá basha shushi 
o habri kaminda pa konstrui kas... 


den: Carel de Haseth, Poesia venená. Willemstad, Kòrsou: [s.n.], 1985. p. 11/2 

Carel de Haseth 


RIPITISHON 


bugudú-bugudun sakudí bo sanka 
bugudú-bugudun sakudí bo barika 
burugudun b'a sinti e ritmo? 

ripiti ripiti ripiti 

ripiti ripiti ripiti 


wak mi balia mi kultura 
lastra siglonan k'a pasa 
wak mi balia mi kultura 
wapa drenta mi futuro 


bugudú-bugudun sakudi bo sanka 
bugudú-bugudun sakudi barika 
burugudun b'a sinti e ritmo 

ripiti ripiti ripiti 

ripiti ripiti ripiti 


weta pa bo n' kambia nada 
laga kos mané nan ta: 

anke awor no tin tapushi 
ko” ta ke' mané e ta! 

ripiti ripiti ripiti 

mi n’ tin nodi pensa nada 
ripiti ripiti ripiti | 
siglonan a traha pa mi 


ripiti ripiti ripiti 

bugudú-bugudun bugudú-bugudun 
ripiti ripiti 

bugudú-bugudun 

ripiti ripití 

burugudun! 


den: Carel de Haseth, Poesia venená. Willemstad, Kòrsou: [s.n.], 1985. p. 22 

Carel de Haseth 


KATIBU 


mi no ke ta 

katibu di historia 

loke a pasa 

a pasa 

ki mi ta gana 

si mi keda grufia 
zundra, kunsumi 

loke tabata 

mi no por kambia mas 
loke mester bin ainda 
kisas mi por influensha 


di kon abo si ta keda perdè tempu 
changando fantasma antikuá 

en bes di laga 

bientu di historia 

bari plama nan? 


m'a komprondé 
ki m'a hasi malu 
i ki abuso 

nan a hasi ku mi 
: awor 

mi n' ke ta 
katibu di historia 
loke a pasa 

a pasa 


den: Carel de Haseth, Poesia venená. Willemstad, Kòrsou: [s.n.], 1985. p. 28 

Carel de Haseth 


KATIBU DI SHON 
kapitulo VI 


Ta inkreibel kon lihé dianan ta pasa. Ta komo si fuera bientu ta supla bai ku nan 
manera flor di mango promé ku nan hafia chèns di habri i desaroyá. Nan ta bai 
manera nan ta bini: inutilisá i bashí. Despues di algun siman ya b’a lubidá mes ku 
nan a yega di eksisti. Djis un par ta logra krese hecha i ta nan bo ta rekòrdá komo 
un fecha di importansia, un dia ku a nifiká algu den bo bida. Ku bo morto, nan 
tambe lo disparsé pa semper. Pasobra rekuerdo bo no por laga atras. Niun hende 
no por heredá loke abo a eksperensiá durante bo bida. Kisas otro hende por sifia 
algu di loke b'a pasa aden, pero nunka nan no por kompartí bo emoshonnan real- 
mente. Semper nan lo keda ekspektador na otro banda di e tranké será di kadushi 
ku tempu ta lanta entre generashonnan ku ta sigui otro. Nan no por eksperensiá e 
sintimentunan intimo di e suseso en kestion. Bo ansha, bo desilushon, bo sustu, bo 
nervionan, bo tristesa, ni bo alegria. Solamente esnan ku tabata huntu ku bo por 
komprondé nifikashon berdadero di loke a pasa. Asina, den kurso di tempu, historia 
ta depersonifika. E aspektonan humano ta bai perdi i loke ta sobra ta djis e datonan 
sunú i impersonal. Bida ta tristu. 

Mas largu bo biba, mas so lo bo haña bo ku bo rekuerdonan segun añanan ta 
bai pasando. Segun bo edat avansá, bo ta keda atras ku un pasado morto ku bo no 
por komparti ku esnan ku a bini despues. Hébennan ku no tin interes pa loke a 
pasa tantu tempu pasa. Den nan afan pa gosa di bida, nan ta trata di biba nan bida 
di mafian awe mes si por. Ta te despues ku nan tambe bira grandi, nan lo bin duna 
kuenta kuantu kos bunita pa puru deskuido nan a laga bai perdi. Pero e ora ei ya ta 
lat i lo bo no t'ei mas pa konsolá nan. 

Aña ku a pasa, hopi kos a sosodé. Promé lunanan nos tabata mashá okupá ku 
preparashonnan pa temporada di yobida. Anke awa a kuminsá kai tempran den 
afia, nos a logra kaba e partinan mas importante di nos trabou i nos a hafia un bon 
kosecha. Pinda so no a bai muchu bon. E awa ku a kai na abundansia a pone ku 
komehein blanku a hasi hopi dafio. Di otro banda, maishi i bonchi si a duna bon, 
mi no por keha. Pa afia ku ta bini tin basta kuminda pa nos hendenan. Menasa di 
guera den paisnan afó ayá, a okashoná skarsedat di kuminda riba nos isla. Asina ta 
ku mi por a bende un parti di nos kosecha na un bon preis. Ku e ganashi ei m’a 
kubri gastunan di rekonstrukshon di mi edifisionan, sin hafia mi obligá di fia plaka, 
subi mi hipoteka. Awor tur kos ta kla atrobe pa e temporada di awa nos dilanti. Mi 
no tin nada di keha. Finansieramente m'a rekuperá bastante bon, kompará ku otro 
dofio di kunuku. Pero kos no ta manera ántes mas. Mi katibunan ta traha sin smak. 

No ku nan no ta kumpli ku nan tarea. Mara de bes en kuando nan por a deskuidá, 
laga di hasi algu ku mi a manda nan! Pero ni esei! Loke mi ordená nan ta hasi, nan 
ta tuma, kon pisá ku e trabou por ta. Ta manera nan karakter a kambia. Nan a 
mansa te ku nan boluntat propio a disparsé kompletamente. Nan a para bira sombra 
di loke ántes nan tabata. Anochi, ora mi para riba plenchi dilanti di kas, ta reina un 
silensio menasante den skuridat di nan kasitanan. Nada di kombersashon òf hari- 
mentu manera ántesnan ayá. Niun hende no ta deshogá su tristesa kantando un di 
e kantikanan monótononan na gueni. Apsolutamente nada bo no ta tende. Tin bes, 
ora no tin bientu, ta asina ketu, ku asta miedu mi ta hafia. Mi ta imahiná mi ku nan 
a skonde den mondi rondó di kas, wardando un señal pa ataká mi. Mi sa ku mi ta 
hasi mi mes ridikulo, pero pa tur sigur mi ta sera porta di kas promé ku mi bai 
drumi, esta, si mi ansha no stroba mi di pega sofio. Ora porfin mainta habri i 
katibunan reuni dilanti di kas pa kuminsá traha den kunuku manera kustumber, mi 
ta komprondé ku un biaha mas mi tabata viktima di mi fantasianan infundá. 

Hesus mi ta sinti falta di e terkedat di mi katibunan di antes. Kisas mi tabata 
kumsumi ku nan ora nan hasi ko’i ònbeskòp, pero kon ku bai bin nan freskura 
tabata prueba ku ta hende nan tambe ta. Ku nan tambe tin algu di bisa. Ki diferente 
nan ta awor! Na kuminsamentu kada bes mi tabata manda nan hasi kos kasi impo- 
sibel pa asina mi provoká nan pa reklamé. Ta inkreibel kon nan tabata soportá 
delaster un abusu sin keha. Poko poko e enkargonan ku mi tabata duna tabata bira 
mas i mas kruel i inhumano. Pero mi no a logra di eliminá nan letargia i porfin m'a 
disidí di lebumai numa promé ku un di nan sukumbí kumpliendo ku mi órdunan. 
Kisas mi mester tin mas pasenshi i nan lo bin kambia ku tempu. 

Pasobra tempu ta remediá tur tristesa, tur desepshon i tur doló, manera mi mes 
por a eksperiensiá. Ami tampoko no a pasa e aña aki ileso. Mi tambe a konosé 
desilushon i pena ku a paralisá mi bida temporalmente. Tur kos tabata parse asina 
prometedor, asina bunita! Pero for di un prinsipio simianan di desgrasia tabata 
sembrá sin ku mi tabata sa. M'a regresá kunuku huntu ku Anita yen di brio pa 
kuminsá un bida nobo. Dia Anita a bisa mi ku e ta warda yu, m'a bira loko di mi 
kabes. Mésora m'a kuminsá prepará un kamber pa e yu. Straño ku por zona, niun 
momentu so no a okurí mi ku kisas no tabata mi yu Anita tabata spera. Ta te hopi 
despues m'a kuminsá duda, ora ku ya e susesonan a kita sentido di tur duda. 

Durante su embaraso, dia pa dia Anita tabata bira mas bunita i nada no tabata 
mustra den direkshon di e pena ku tabata warda nos na kaminda. Ai, si mi por a 
hole kiko tabata bai pasa, lo m'a keda kompañ'é! Pero destino no ta den nos man 
ie dia ei m'a bai Punda pa regla algun asuntu di nogoshi. Na kaminda di regreso, 
dado momentu m'a haña un presintimientu spantoso ku algu masha tristu mes a 
sosodé. Mas aun ora ku m'a pasa Santa Krus i m'a ripará kon hende ku konosé mi 
tabata kita kara pa mi. M'a lòs frena pa yega kas mas lihé posibel, komo si fuera 
ainda mi por a kambia rumbo di destino. Mi no ta kòrda ken a duna mi e mal 
notisia, ni tampoko kon i ki dia a dera nan. Uniko kos ku mi ta kòrda ta e pas i 

trankilidat ku su kara tabata ekspresá, manera ta drumi e tabata drumi den su kaha 
di morto ku su yu den su brasa. E yu tabatin e shimis bistí ku nos tur a batisá aden. 
Mi no sa si m'a yora o laga di yora. Einan mi bida a para i a dura basta siman 
promé ku m'a kuminsá funshoná normal atrobe. Es desir, poko poko m'a logra 
sali for di e abismo di tristesa i desesperashon ku m'a kai aden. Mi konsenshi 
tabata tormentá mi. Mi tabata konvensí ku mi presensia na kunuku lo por a evitá 
nan morto. Anochi mi tabata pasa den un fiérnu di remordimientu. Mi tabata ima- 
hiná mi ku ainda nan tabata na bida i ku nan tabata skonde pa mi den un di e 
kambernan di kas. Mi tabata kore habri porta pa porta buska nan. Desesperá mi 
tabata tende nan yama mi sin ku mi por a lokalisá nan gritunan. Mi tabata persiguí 
sombranan di lus ku mi lantérnu tabata pinta riba murayanan di hadrei, konvensí 
ku ta nan tabata kore pasa mi dilanti. Ta despues di hopi tempu m'a bin akseptá 
nan morto komo un echo irrevokabel te ku awor mi por papia riba sin ku mi 
kurason trose di doló. 

Awor mi ta kere ku kisas asina ta mihó. Nos yu, esta si no tabata yu di Luis, 
tabata perfekto i danki Dios niun hende no a haña oportunidat di venená su bida 
pa motibu di su koló. Mucha no ta nanse ni blanku ni pretu, nan ta nanse koló ros 
di inosensia. Krueldat humano ta determiná si un mucha ta krese blanku o pretu. 

Mi amigunan no ta komprondé kiko Anita a nifiká pa mi. Tempu ku Albér 
tabata bishitá mi ainda ku regularidat, den e temporada djis despues di Anita su 
morto, na mas ku un okashon nos a diskutí e asuntu akí ampliamente. Meskos ku 
mi papa, e tambe tabata konsiderá nos relashon komo djis un aventura seksual ku 
mi tabatin ku un di mi katibunan. Segun e mi mester kambia mi bida i buska 
kontakto atrobe ku hende blanku. Mi mester sali for di e isolashon sosial ku m'a 
hinka mi kurpa aden. Den su bista ta mashá normal pa mi tuma otro katibu pa 
kompañá mi den anochi. E tabata kunsumí teribel ora mi tabata purba splik'é ku 
Anita a duna mi konsenshi wowo pa weta e inhustisianan ku nos tabata kometé 
kontra nos katibunan i orea pa tende nan kehonan hustifiká. 

Promé e tabata kere ku tristesa pa e morto di Anita a brua mi mal bruá i el a 
mustra konsiderashon ku mi, keriendo ku lo mi bin kambia ku tempu. Pero despues, 
ora ku el a ripará ku ta mi filosofia di bida mes a kambia, el a bin perdè pasenshi 
ku mi i nos a pega mal pegá. El a akusá mi di ta instigá katibunan pa nan rebeldiá 
di nobo i ku mi ta buska desgrasia pa hende blanku. Ami di mi parti tampoko no a 
trata di buska un solushon pa nos diferensia di opinion. M'a yam'é abusador, 
bis'é ku e no tin kunes ku sufrimentu di su katibunan i ku mi ta spera ku un dia lo 
e paga pa loke e ta hasi ku hende inosente. 

Den sierto sentido ta duel mi ku m'a pleita ku Albèr. No ku mi ta kere ku e 
tabatin rason. Pero kon ku bai bin, na su manera, el a trata di yuda mi i ami di mi 
banda kisas a reakshoná mucho eksaherá. Naturalmente mi ta desaprobá su moda 
di pensa. Trato severo di katibu kisas temporalmente por desanimá nan di lanta 
atrobe, pero a largo plaso e no ta solushoná nada. Represhon apsolutamente no ta 

garantia pa sobrevivensia. Lo yega un dia ku pa bon o pa malu, nan mester aksepté 
ku katibu tambe ta hende ku mésun derechi ku nan. Pero manera kos ta pinta, e 
proseso di rekonosimiento aki lo tuma afios pa konkretisá. Mihó m'a keda bon ku 
Albèr pa poko poko mi trata di konvens’é di mi rason. Pero ki ke hasi! 

Si mi mes ainda no a logra solushoná e asuntu aki, ki mi por eksihi di nan? 
Pasobra, si mi ta franko, mi mester atmiti ku mi aktitut enkuanto sklabitut ta 
ambiguo. Anke emoshonalmente mi ta na banda di katibunan, mi ta konsiente ku 
lo mi no solushoné nada dunando mi katibunan nan libertat awor aki. Manumishon 
di nos katibunan no solamente lo kousa ruina finansiero di mi famia, pero e kati- 
bunan mes tampoko no ta sali ganá. Nan no tin kaminda di bai, ni moda di biba. 
Komo kompromiso práktiko, m'a disidí mihó mi laga kos manera nan ta i perkura 
pa mi katibunan hafia un trato mas humano. A lo menos esaki por ser konsiderá 
komo un logro ku kisas ta hustifiká e sakrifisio ku Luis i su kompañeronan a hasi. 

Awe ta hasi nèt un afia ku Luis a muri. Ainda mi no por komprondé di unda m'a 
saka e brio di bai bishit'é den piskalat. Pero Hesus mi ta kontentu ku m'a bai. No 
solamente pasobra asina m'a hafia e pas mental ku desesperadamente mi tabata 
buska, pero p'e mes tambe. Promé e no kier a papia ku mi. Mi ke ku el a kere ku 
m'a bin pa tuma vengansa pa loke el a hasi. En todo kaso, m'a kuminsá splik'é 
motibu di mi bishita, pero e no tabata skucha mi. Dado momentu m'a ripará ku e 
tabata kanta un kantika di un kabritu mankaron i m'a hafia asina duele di dje ku 
m'a kuminsá yora. M'a sinti mi komo den un mondi será riba un anochi nublá i sin 
luna. Desesperashon tabata raska henter mi kurpa manera ku taki di wabi i enfrou 
di abandono tabata dal pega den mi karni ku kada moveshon ku mi tabata hasi. 
Pero diripiente un bientu a plama e nubianan i un luna yen a sali na shelu, ilumi- 
nando kaminda di speransa mi dilanti. E ora ei m'a tend’é papia ku mi. Su stèm 
temblando di emoshon. 

Nos tabatin tantu kos di konta otro ku mi no sa si nos por a lubidá algu. Mi ta 
kòrda ku m'a kont'é ku ta duel mi teribel ku m'a hafia mi obligé di mata Tusèn. El 
a puntra mi kua di nos katibunan a muri den e rebelion i tur sorto di notisia di 
kunuku. E tabata manera hambrá pa sa delaster un detaye di situashon na kas. Nos 
a papia basta ratu di ántes, tempu dushi di nos hubentut. M'a kont'é di mi amor pa 
Anita i kon m'a bin komprondé e motibunan di nan rebelion. Promé m'a kere ku e 
lo tuma mi na malu ku mi tabata biba ku su muhé, pero pa mi sorpresa el a kuminsá 
hari. Un harí alentador ku dado momentu a pega mi tambe. Nunka nos no a pasa 
un ratu asina felis ku otro. Miéntras nos tabata yegando na e krusada kaminda 
irrevokablemente bida i morto ta topa, nos a sinti un felisidat ku nunka promé nos 
no a eksperiensiá. 

Algu promé ku nan bin busk’é, m'a saka mi kuchú hulandes dun’é. Mi no sa si 
ami na su lugá lo tabatin e kurashi di hasi loke el a hasi. Mi no ta komprondé di 
kon el a tarda asina tantu pa mata kurpa. Kisas na delaster momentu un miedu a 
drent'é? Ta duel mi p’e ku e mester a weta ki morto kruel su amigunan a muri. Mi 

mes tabata mashá na duda si mi mester a presensiá e ehekushon. Porfin m'a disidi 
di bai tòg pa mi ta kuné te na final. Por ta tambe ku el a warda te ora el a weta mi 
p'e mata kurpa mi dilanti. Kisas mi presensia a dun’é forsa den e momentu difisil 
ei. Ta Dios so sa. En todo kaso, Luis no a laga nan mat'é. El a muri na su mes man, 
demostrando asina ku asta pa loke ta morto e ta prefera libertat riba sklabitut. 
Burdugu a hasi komo si fuera nada no a pasa i a kologá Luis su kurpa ya sin bida 
na pal'i horka banda di e otro katibunan. Mi no sa kuantu hende por a ripará kiko 
a sosodé, pero al final esei no ta importá mas. 

Luis. Ta despues di su morto numa m'a bin hafia sa ku nos a nanse riba e mésun 
dia. Ku mui bien por konsidera nos komo ruman ohochi. No den sentido biolégiko, 
ni tampoko den sentido sosial. Nos desendensia ta diferensiá di otro i a pone ku 
ami a nanse liber, miéntras el a nanse katibu. Pero nos tur dos ta yu di e pida 
baranka aki. Komo tal nos no tabata por sin otro. Nos a stima otro, nos a yuda i 
komplementá otro pa huntu nos por a sobrevivi den e mundu aki. Pero manera sa 
ta e kaso ku ruman, ku tempu odio i envidia a krese den nos sin ku nos a ripará 
esei. Hòmber i muhé ta diferensiá di otro seksualmente i hustamente pa e motibu 
ei ta atraé otro pa a lo largu nan uni bira un. 

Pero ruman, ku fisikamente ta igual, ta rechasá otro. Kasi inevitablemente nan 
ta bira viktima di nan amor eksigente pa otro. Un amor ku ta inseparabel di e 
deskonfiansa mortal ku Kain a sinti pa Abel. A toka mi e suerte dudoso di ta 
asesino di mi ruman. Mi no por skonde pa mi kulpabilidat i mi responsabilidat. 
Sobrá di mi bida lo mi karga konsekuensia di mi aktonan. Destino a kima su 
marka riba frenta di mi konsenshi. 


den: Carel de Haseth, Katibu di Shon. Willemstad, Kòrsou: [s.n.], 1988. p. 55-63 

Carel de Haseth & Jos Eustatia (tradukshon) 


BULADO 


kon b'a bringa 

krese hala 

pa por sali for di awa 
kòrta lombrishi pa por 
biba bo bida liber! 


VLIEGENDE VIS 


wat een felle strijd heb jij gestreden 
om de vleugels te verkrijgen 

die je uit het water op doen stijgen 
de navelstreng verbrekend 

om het leven vrij te kunnen leven 


YUANA 


fo’i temp'indjan 

bo tin bo nòmber 

1 mañan podisé 

nos libertat ku b'a kab'i guli 


LEGUAAN 
al sinds de tijd der indianen 
heb jij je naam 


en wellicht heb je morgen 
onze vrijheid die je net hebt opgeslokt 

BARBULETE 


otro bestia 

ku a logra 

libra su mes 

di un kurpa bieu 

pa por kuminsa 

bida nobo yen di kolé! 


VLINDER 


nog een dier 

dat zich heeft weten 

vrij te maken 

van het oude lichaam 

aan een nieuw leven 

is begonnen vol van kleur 


den: Carel de Haseth, Bida na kolò/Kleuren van leven. Zutphen: de Walburg Pers, 1989 


(1981). p. 28, 36 i 40; tradukshon na Hulandes: Jos Eustatius 

Elis Juliana 


BRENNEKER 


Kangreu di Ulanda 

k'a bini mi tera 

koba buraku di mizeria 
buta na klaridat. 


Kangreu di Ulanda 
mikrobio di Kristu 
é tambe lo muri 
kobando bèrdat. 


Kangreu di Ulanda: 
Di’i Djo rumannan! 


Despues di su morto 
Su kaska tin balor. 


den: Elis Juliana, Kolokolo di me wea. Willemstad, Kòrsou: [s.n.], 1977. p. 18 

Elis Juliana 


LEGITIMO 


Bisti bo peluka 

ku bon kabei di las 
pa bo n' tin molester 
ni berguensa mas. 


Pa ora nan mirabu 
nan keda babuka 
i bisa: Esta nechi 
b'a keda disfrasa. 


Ma aki poko tempu 
riba bo kabes 


lo n’ sobra ni un drachi 
peper di bo mes. 


den: Elis Juliana, OPI-1, Willemstad, Kòrsou: C.C.C., 1979. p. 19 

Elis Juliana 


DEPENDENSIA 


Kaminda bo ta mirami aki, 
mi no tin mest'i n'un hende 
hasi ni dunami nada 

pa mi tin ku paga danki. 


Mi tin mi kasá, mi yunan, 
mi outo i mi propio kas. 
Mi trabou ku bon salario 
i derecho di penshon. 


Mi tin mi bon sèn na banko 
ku ta duna basta interés 

pa mi sigui biba dushi 

sin ningun dolo’i kabes. 

Ai karamba! 

Gas di mi laiter a kaba. 
Amigu, fiami bo lusafè! 


den: Elis Juliana, OPI-1, Willemstad, Kòrsou: C.C.C., 1979. p. 23 

Elis Juliana 


SKALCHI 


Sinti di hende 

ta kashi di pika! 
Dicho ku pekadornan 
mes a inbentá. 


Si mi ke mira plaka 
yobe den mi skochi 
mi ta busk’un beibel 
bati mi lenga na smet: 
Kapitulo dies tantu; 
Versikulo etsétera! 
Kristu na baratiyo. 
Esun ku kore yega 
yena mi skalchi promé 
ta bebe awa limpi 

di mi pakus di religion. 
Mas grandi mi barika 
más tantu bendishon! 


den: Elis Juliana, OPI-2. Willemstad, Kòrsou: [s.n.], 1980. p. 39 

Elis Juliana 
CHUCHUBI 


Chuchubi para umilde 

ku mi bieunan den pasado 
kisas pa ignoransia 

a yama para plegadó 


Chuchubi para religioso 
ku ta kanta tur mainta 
alabá naturalesa 

i kombersa ku Kreador 


Pidi Tata sifianos 

ta kuá t'e yerba di remedi 
ku ta kita katarata 

fo'i nos wowo pa nos mira 
e buraku den abismo 

ku nos mes ta bai kobando 
ku nos egolatria 

nos orguyo falsu 

i nos terkedat. 


den: Elis Juliana, OPI-2. Willemstad, Kòrsou: [s.n.], 1980. p. 67 

Elis Juliana 


LAKRANA 


Atami ta bisabu! 

Ku orashon mi ta bring’e. 
Tur djadumingu mi t'e misa 
boga yudansa di San Miguel 
- e anguel nèchi, kara dushi 
ku ta trap’e djabel shushi, 
potret enditu e alimá - 

pa mi rog'e fiami su lansa 
skèrpi pa kaba k'e lakrana 
ku tin mi bida trastorná. 


Ora mi kaba di risibi 

mi ta kwe mi potolot 

skibi su nombu den shete krus 
dobl'e papel chikit’asina 

bai derechitu den santana 
tir’e ku shete sèn su tras 
dilanti'i kèldu di mi wela. 


Atami ta sigurabu! 

Kuantu tempu ku por dura, 
e ta bin hafia su kastigu 
p'e lagami biba sosegá! 


den: Elis Juliana, OPI-3. Willemstad, Kòrsou: [s.n.], 1983. p. 47 


Elis Juliana 


SIKLON 


M'a papya. 
M'a grita. 

M'a roga 

té kwerde mayó 
di mi garganta 
a rementá. 


Ma kén mi ta 

pa karga ilushon 

ku mi por laba katarata 
fo'i wowo di pueblo 
ku djis un pida habon 
di literatura? 


Mi ta bai sinta sosegá 

mi sé parib'i kas 

laga bientu sigui kanta 
kantika dje siklon 

ku ta ronkando na kaminda. 


den: Elis Juliana, OPI-3. Willemstad, Kòrsou: [s.n.], 1983. p. 73 

Elis Juliana 


PORKO 


Awel laga mi bisa bu 
bon kla 

pa bo ta na altura 

ta ku ken bo ta anda. 


Mi ta homber riba mi mes. 
Por tin un o dos kisas 

ku por bisti mi sapatu 

ma di mi mes mi ta sigur 
ku mi no tin keber ku nada. 


Mi tin dos yu ku Mosa, 
tres ku Bea, dos ku Rosa, 
kuater ku Mina, 

1 un ku Sarafina. 

Na tur ta un dozein. 

Sèis homber, sèis muhé. 
Mi ta stima mi muhenan 
té bou'i mi plant'i pia 

1 tur sa 

ku den asunt’i kasamentu 
mi no ta. 


Ma si un desgrasiadu kere 
k'e por bin tofer ku mi yunan 
hisa bela bai sin kasa, 

awel, atami ta bisa bu 

1 bo por marka mi palabra: 
Promé ku solo sali 

e t'un porko kapa. 


den: Elis Juliana, OPI-3. Willemstad, Kòrsou: [s.n.], 1983. p. 79 

Elis Juliana 


AROS MORO 


… Wel, mi no ta kita bo rason 

pero ami a MAKE MEE e diskushon 
for di tempu ku mester a VOERE UIT 

e WET ku STATEN mes a NEME AAN 
pero pueblo mes no ta ZIE IN ku 

ta pa su mes bon e tin ku NEME 

DE HAMER IN DE HAND. 


Esnan ku no ta DOE MEE, ta nan 

ta LATE DE BOEL IN DE STEEK djis 
pasobra nan no kier mira su NUT. 

Ta p'esey nan ta KAMME AF tur idea. 

I nos CULTUURPEIL ta sigui ZAKKE AF. 
Ma nos si ta sigui DOUWE DOOR maske 
nan sigui ku nan KRITIEK pa BREKE 

AF nos lucha pa HALE IN... 


den: Elis Juliana, OPI-4. Willemstad, Kòrsou: [s.n.], 1988. p. 5 

Elis Juliana 


SKOL | 


Kana lag’i frega, mucha! 
Ta pa ki’ bo wela kèns 

ku n' sa skirbi ni lesa 

ta bin hunga ròl'i sabi 

pa mandabu skol mi n' sa! 


Kana pa mi n' rabia, dalbu! 
Pa mi parti bo por a bien 

keda kas hunga ku lodo. 

Tòh bo n’ tin un dòndu ta siña 
den un bendita lushi klas! 


den: Elis Juliana, OPI-4. Willemstad, Kòrsou: [s.n.], 1988. p. 37 

Elis Juliana 


IMPASSE 


De storm is voorbij. 
Achter ‘n lege wolk 
loopt de zon 

op zijn gouden stelten. 
Nanzi de spin 

hangt aan één draad 
van zijn gebroken web 
en wacht. 


den: Preludium, afia IX, no. 3/4, 1992/3, p. 31 

Jossy M. Mansur 


LAMAR NO TA PERDONA 


Na shop, Mai y Bubu, dos mucha di dieseis y diesiete afia, di musculatura fuerte y 
cuero curti pa solo, tabata lucha cu un not pega cu frusto bao di e shaft di e motor 
di un auto. Nan a empape cu penetrating oil, djey nan a batie cu beitel y martio, 
pero pa mas cu nan a forze, e no kier a laga bay. Por fin, cansa di bringa cu e pida 
hero pega, Mai a lanta for di suela, el a sacudi su coverall mancha cu grease, y 
bayendo e lavamano oxida cu tabatin den e garage, el a bafia su mannan cu gasolin. 

For di ariba su schouder el a bisa Bubu: “Lamar ta parce keto awe. Ban pisca 
mas laat.” 

“Bon, pero band'i siet”or,” su amigo a conteste for di bao di e auto, caminda el 
a keda cu obstinacion, dispuesto pa hiba su guera contra e not te na su fin. 

“Bo ta mind si mi hiba Ricardo?” 

“No, trece numa. E por yuda nos los linea ora nan pega bao baranca, of hala ora 
nos pega un cos grandi.” 

Na su cas, ora su mama a mire ta drecha linea y pone hanzue 

den un saco, hunta pan cu manteca y recoge di e cashi di cushina un boter di 
rom cu el a cumpra un dia prome, el a keda mire pensativamente. 

Ora cu el a mira Mai hinca e boter den e saco maron, huntu cu su otro cosnan 
di pisca, el a bise: “Cuida bo curpa, mi yiu. Lamar no ta co'i hunga cune!’ 

‘Mi’n ta mucha mas, mama,” el a conteste cu impaciencia. 

“No worry.” 

“Mi ta repiti, Mai. Cuida bo curpa. Y tira bista ariba Ricardo. E ta mas chiquito 
cu bo. Lamar no ta perdona esnan cu no ta respete.” 

Sin haci mas caso di su mama, Mai a sali di su cas, acompaña pa Ricardo, su 
ruman menor di diestres afia, haltu manera un cadushi y tambe mes flaco. Nan a 
pasa pa Bubu y na pia nan a dirigi nan mes pa e costa desierto di Budui, cerca di 
Boca Mahos, caminda e trucknan di gobierno tabata tin e custumbra di tira e 
desperdicionan di abatoir. E restonan di carni di baca ensangrenta, y e mezcla di 
tripa y cueronan di porco, cabrito y carne tabata forma un excelente cuminda pa e 
tribonnan cu tabata convergi ariba e punto ey di costa Arubano. 


Ora Ricardo a tende e olanan brama contra e barancanan di coral, el a bisa Mai cu 
un stem basta tembloroso: “Ban pisca un poco mas pariba.’ 

“Pakico? Bo tin mied’i lamar? Nos tin foks y swafel, y luna ta yen. Nos por 
mira bon.” 

Sin mas argumento, nan a cuminsa pisca, y entre e preparacion di e haas y e 
tiramento di linea, nan tabata cap biternan di rom te ora nan a laga e boter bashi. 

Mai, cu a bebe un poco mas cu Bubu, embriaga pa tanto alcohol, a tira su linea cu 
tan mala suerte cu el a bay pega bao baranca. Sara, el a hala cerca di e rand, 
rancando cu forza pa los e linea. Sin fiha unda e tabata cana, e hielchi di su kets a 
incrusta ariba e punta skerpi di e baranca, den e mesun momento cu su ruman a 
grite, yen di aprehension: “No hala mas cerca, Mai...” 

Birando pa contesta su ruman, y na e mesun momento halando e linea cu rabia, 
sin tene cuenta cu su zapato tabata hancra ariba e baranca, el a sinti su enkel dobla 
dolorosamente y lanzando un grito el a perde su balans. Prome cu e por a recupera 
su equilibrio, el a haya su mes ta cay, haciendo voltereta den bashi, y el a sinti e 
golpi fuerte di awa di lamar cubrie instantaneamente. Prome cu e olanan a sumergie 
di nobo, el a tende un stem cu di e peñasconan di costa tabata grita angustiosamente. 

“Mai! Mai!” 

Djey e no por a scucha nada mas pasobra ya e tabata luchando desesperadamente 
contra e furia di lamar, tratando di salba su bida. Ariba costa, Bubu y Ricardo 
tabata core, agita, sin yega na ningun parti. 

“Pura... busca un cabuya... pura, Ricardo! Pura!... 

Pero no tabata tin cabuya, ni nada pareci den e region desola di Budui. Den 
cercania di nan no tabata tin mas cu un saco di papel cu hanzue, chumbo, dos 
sneechi di pan y un boter di rom bashi. 

“Lagami waak si mi por baha,” Bubu a grita desespera, pero tabata inutil, esey 
el averigua cu su prome intento. E angulo inclinante di e baranca tabata casi vertical 
y eno por a descende sin e ayuda di un cabuya. 

Den e momentonan ey a surgi for di e abismo di e olanan un grito espantoso, 
mezcla di dolor i sorpresa, mientras cu e lamar mes, mas furioso cu nunca, tabata 
rebenta contra e muro coralino di costa, escarchando e cu su scuma. E sonido cu a 
scapa di un garganta humano for di e profundo scuridad na nan pia, a keda ta flota 
ariba e cabez di e muchanan manera un nubia di tempestad, y a yena e ambito cu 
un lamento infernal. E econan di e suplicio desgarador a sigui ta rebota pa seconde 
tras seconde contra e horeanan spanta di Bubu i Ricardo. Baña pa e atmosfera frio 
di biento, y colma pa un premonicion, nan a sinti cerca di nan e temible sombra di 
eternidad. Pa hopi seconde nan a keda para sin move, manera dos estatua di salo, 
y solamente e stem casi audible di Ricardo, yen di keha, yoroso manera esun di un 
mucha chiquito, tabata kibra e quietud cu tabata reina, repitiendo manera un 
demente: “Mama a bise... mama a bise... mama a bise...” 

Tur dos a comprende caba cu ya nan no por a scapa Mai mas for di lamar, ni di 
pisca, ni di baranca. Mai mes, aprisiona entre e mandibulanan feroz di un tribon 
cu tabata trazando su caminda rumbo pa e honduranan, pa devora su presa, no por 
a scucha e stem di su ruman, y ningun sonido por a scapa mas for di su boca, seya 
pa e silencio di un anochi eterno. 


, 


den: Jossy M. Mansur, E regreso y otro cuentanan. Oranjestad, Aruba: [s.n.], 1981. p. 25-27 

Jossy Tromp 


C.H. PING LING 


Awo cu e ta den su biehes, tur mainta despues cu e lanta y laba su cara, manera un 
pushi e ta dal su còfi preto. For di un scôter e ta chup’é. Cu kidou e ta manehá su 
mannan cu ta tembla sin fin den e direkshon dje scòter. Masha poco poco mes e ta 
dòp un pida pan bati bieu den su còfi. Ta pe bira moli promé cu e mand’é abou. Ta 
basta tempo pasa caba cu Papachi a pèrdè casi tur su djentenan. Ta algun stòmpi 
so a rest'é promé cu e bai mira San Pedro. Tempran mardugá e tin custumber di 
lanta. Na e oranan ei ta scur ainda pafó. Si, ta un custumber clave di dje cu di 
chikito caba e tatin. For di tempo cu el a cuminsá traha cu su djescuater aña como 
piyon na Companía e tawata hasi esaki. Tur mainta e ta busca na pía den tur e 
scuridad y den e cunucunan di halué su caminda pa bai gana su pida pan. Ora yega 
ayariba ainda de bes en cuando e tatin chéns pa tira un cabes. Y atardi mésun tiro. 
Ora e yega cas ya solo a somentá. No ta rest'é mucho tempo pa e come su cuminda 
cayente pa despues di cansancio e bai sosegá su curpa. Pa añanan largo e tawata 
hasi e mésun sacrifisio aki. Tòg e la bin na algo den transcurso di tempo. Despues 
cu e la haya promoshon cos a drecha un tiki pe. Anke no tawata mucho cos di gaba 
tampoco. Sèmper e la keda un hòmber contento si. E tawata gusta conta su storianan. 
Si e cuminsá e no tawata tin fin di stòp. Te lat den anochi bou lus di streya, cu 
smak y continuamente gesticulando e tawata conta. Si e tawata cai hopi biaha den 
ripitishon. Parse cu nunca e mes no a ripará. Anos cu ta scucha bai gol no tawata 
wori tampoco. Esaki pasobra sèmper tòg tawata tin bueltanan nobo y detayenan 
picante cu mi tin sigur cu ta al instante e tawata fantasiá nan. Awe e ta conta un tal 
storia asina y un siman despues e mésun storia ta wórdo conta totalmente otro. 
Esaki tawata cos cu frecuentemente ta pasa. E personahenan hopi biaha tawata 
cambia di nòmber y di famía. Mayoría di su storianan ta trata di bringamento, 
matamento, hincamento cu tur clase, sais y sorto di cuchiu y su aventuranan - 
probablemente fingí of gañá - cu mohé di bida. Segun e ta conta e expreshonnan 
riba su cara ta cambia. (nota di escritor: mi lo purba di evitá e uzo di su palabra 
sushinan, pero lo mi no comprometé mi mes na esaki ya cu pa mi ta bira difísil 
recontá su storianan. Mi ta preferá di trese nan mas auténtico cu ta posibel en bes 
di mutilá nan.) 

Un di su storianan cu parse e tawata gusta mas ta trata di un chines. E chino 
aki, te asina leu cu e ta córda anto, yama Cha Hoewang Ping Ling. Supuestamente 
esaki ta su nòmber fonético cu Papachi a dun'é e día cu el a bin cas un tiki betrá. 
Interesante pa menshoná ta, cu den un di su otro storianan e chino aki - tawata 
obvio cu e tawata tin un teima cu chines - ta bolbe aparesé, pero e biaha aki bou di 
e nomber Chajuan Dong Long. Mi ta suponé cu ta trata aki di un desviashon 

freudiano di Papachi. Imaginá bo, sin cu e pober hómber aki tawata na haltura di e 
ideanan di e selebro austriaco e tawata trese nan den préctica. 

E chino bacalou aki, ta asina e tawata yama tur chines, a bin Ruba cu un tankero 
cu ta nabegá bou bandera panameño. Y manera tur cu ta nabegá riba e tipo di 
barconan aki, e chino tambe tawata den un pretá ora nan a mara na San Nicolas. E 
barco no a mara drechi mes cu ya e chino a bai cabes pabou. 

Si e tawata sa kico lo bai pasa cu ne, por ta cu e lo por a cambia di idea, anke mi 
mes ta duda. Pero ya, kico bo kiér hasi. Tur hende tin su destino. No ta con cu ta bo 
por bisa cu bo por cambia esaki. 

Cha Hoewang Ping Ling a hay’é den hopi baina. Ayariba na Chainiclipper no 
ta coi loco tin. T'e mes a busca. Y ora bo busca bo meste para wanta. Sigur no! E 
tawata manera hopi di su paisanonan, bastante delegá pa no bisa flaco manera un 
pènchi suafel. 

Ta manera hende cu ta pasa flakesa. Kico bo ta bai busca eiriba. Prufiá no! 
Hombro, pero e demoño ta mas lihé cu djabel. E por bringa mané un caché. E la 
coi un pleito formal cu un gang di norwechi tur rosá. Esakinan tawata halto, resio 
y grandi. Manera bestia salbahe nan tawata ta. Den gang nan ta anda. Nan cu nan. 
No ta hende pa busca pleito cu nan. Asina batata di brasa. Mi no ta gaña. Mi no sa 
kico a pasa e chino plegá aki. Den su ansha di morto e la bringa manera un chin- 
chirinchi. Segun nan ta bisa cu ta pa motibo di mohé e pleito aki a cuminsá. E 
chino su bista skel y trimintí lo a cai riba un di e galiñanan sintá na bar. Pero parse 
cu no ta su so tawata tin sierto intenshonnan cu e dama aki. Un di e norwechinan, 
nan ta bisa cu pa hopi luna caba nan tawata riba lamá grandi, tambe tawata tin 
pensá pa hasi su estadía rubiano uno hopi plasentero. 

E macho blònt aki a bira loco y masha furioso ora cu e la mira cu e chino 
bacalou a cuminsá lèpia cu su barbulèt di anochi. E no a pèrdè pa gana y a pasa 
man pa su suichblet y a dal esaki habri. Lombra e arma mulá pa mata aki a keda 
lombra. 

Ami si no ta bringa pa mohe. Bo ta loco! Ki mishi! 

Lihé asina e la cuminsá zuai cu esaki, esta su suichblet, den direkshon di su 
rival. Ora e chino a mira ki mal intenshon e fulan wowo blou aki tawata tin e la sak 
abou manera lampro. For di eibou mes e la bula lanta manera un pushi catro y a 
dal su contrincante un bon scòp nèt na su cachete. E scòp aki a hisa e térsio robusto 
completamente for di tera. Nunca bisto! Increibel! Muebla a spart. Manera e la cai 
e la lanta y a pasa man pa un pía di stul. E chino a coi un bòter y a dal e norwechi 
cu tur su forsa riba su cabes, promé cu esaki por a hasi daño cu e pía di stul. Sanger 
a cuminsá basha for di e sker den su cabes. Su compañenan a pèrdè cabes. Nan tur 
a atacá e chino. Awo si el a hay'é den un pretá di bèrdad. No ta manca cu e rat'i ora 
ei cu a rest'é e lo a mira tur e dinastíanan di Ming pasa manera un película su 
dilanti. T'esei so tawata falta. E ex-señorita di abla spañó, na gritamento di shishi, 
a core sali sin cu e sa pafó. Auxilio, auxilio, están matando a mi clientela. Mohé 

seba! 

Nan a bati e chino hera mata. Si no ta pa e bartènder cu a lòs un tiro di rebòlbo 
den laira lo e la haya su morto. Sigur no! Tur esunnan cu ainda tawata tin e curashi 
pa a keda presente a kere cu e lo a muri di bèrdad. Increibel. E la bin bei. Tur na 
sanger e la lastra bai afó. Ni ku ta pushi. Den e hanchinan patras dje casnan chikito 
di tabla e la disparsé den scuridad di anochi. 

Ora cu polis a yega no tawata tin ni holó di dje. Nan a rista tur e bisindario. 
Pero nada. Ningun caminda nan no por a hay’é. Nunca mas un hende a miré. Te cu 
awe nan no sa kico a para di dje. E tankero a sali sin nan còki Cha Hoewang Ping 
Ling abordo. 


den: Jossy Tromp, Cetilalma y otro cuentanan arubiano. Oranjestad, Aruba: Charuba, 
1988. p. 33-35 

Julio Maduro 


LUTO 


Ayera m'a bai mondi. 

Na e mes lugar, cu den infancia 
na pia, m'a bishita asina hopi 

y mi curazon a troce di dolor. 


Unda a keda e mondi 

di curahau y kibrahacha cu, 
cu nan manta geel ta parce 
cu nan kier celebra San Juan. 


Unda a keda e wayacá 
mahestuoso, cu troncon asina 
grandi cu hasta lora, kinikini 
i prikichi, ta traha cas adén. 


Pakico e mata di yuana 
carga di flor o e matapisca 
cu su perfume fragil y foy’i 
cuero, ya casi “n ta existi. 


Di nos pal'i sianan, corá 

y blanco, apenas algun a sobra. 
Kifiti, kedebeshi y macubari 
Ta halando nan ultimo rosea. 


Cadushi tin pero cuanto 

sorto “n desaparece sin larga rastro. 
E bushi cu corona corá flamante 
Ta un recuerdo, nada mas. 


Nos isla tin un Pueblo 

Yamá na su honor. Pero den tal 
becindario, ni como seña 

di blasfemia, “n keda un brasil pará. 

Inmenso ta e perdida y 

mondi ta bashi. Coneo ni cascabel 
no tin refugio mas. Yuananan 

a bandona, nos mondi desolá. 


E neishi gonsalito, bashi, 
ainda ta colga. E parha mes a 
caba. Y hasta e blenchi berde 
ta un tesoro cu'n ta bolbe mas. 


Ta ki bal awacero, si nos, 
“Rubianonan, a perde tur balor 

pa loke ta di nos. Talbez naturaleza 
a kita loke nos no merece? 


den: Brindis, aña II, no. 7, 1975. p. 3 

Julio Maduro 


PAQUICO MI TA ARUBIANO 


Mi ta Arubiano: No pasobra m'a nace sol na Aruba; pero pasobra dos - tres siglo 
pasá mi hendenan a radicá aqui. Nan a adquirí tereno y nan a sembra, pa nos tur. 
Ni bon ni mal tempo no a corre nan. Nan a queda. 


Mi ta Arubiano: Mi papa tabata y a muri cunuquero y ora tur hende a bende nan 
tera cu Lago, hudiu y chinees, mi papa a retene di dje; pa patrimonio, mescos cu lo 
mi muri larga pa mi yui, nieto y bisanieto. 


Mi ta Arubiano: Naci un parti campo, awé yama cu nomber nobo. Ta cu pia mi 
mester a bai school como tres aleo, armé cu pan di beton; pan di maishi rabo - 
manera su mama a parié! Harifia, salu y awa. Pisa! 


Mi ta Arubiano: Tempo cu no tabatin lechi pasteurizá mi ta corda e holor di lechi 
baca, carné of di cabrito den oranan di mardugá grandi; ora gai a canta pa di dos 
biaha. Herbé na palu, cayente y sabroso. 


Mi ta Arubiano: Mi a tene chap'i-hoya den mi man y a dalé den tera cu candela a 
spat. Mi a hala un chap'i-chapi pata-pata te horea den e tera fertil di mi isla y m'a 
siña mara dashi, limpia hoyo y fura bon. 


Mi ta Arubiano: Mi a tene e rico suelo Arubiano den mi man y m'a holé despues 
di un awacero, esta dushi. M'a sinti mi man armá cu un machete roncá den troncon 
di maishi, hisa benta riba bohi. Cu sambechi flecha pone na parapete. 


Mi ta Arubiano: M'a sinti machete dal den cadushi y cu un cuero den e otro man. 
Carga cadushi den cuero o paniwela. Tene cu garapata, poné den buraco, primié 
bon duro y tapé. Pa en putri; pa e'n cai. Un slip, adios coroto. Manteca bela ta 
saca sumpiña. 


Mi ta Arubiano: Cuantu biaha mi no a sconde, pushi-pushi tra'i tranquera, cu un 
patia den mi man! Dalé quibra riba rudia y cu mi man, saca su curazon corrá. Of, 
na holo bao di yerba y na seis ramadó, busca e milon scondí. 


Mi ta Arubiano: Cu mi flie di flambeuw pegá cu hariña blanco guma of baba di 
cadushi mi a hunga corta. Cashipetenan na hoyo of hungando plee cu soño largo. 
Bati cen. Hunga dara den camina. Larga biento hiba dara larga corre, huntu cu mi 
ilusion. 

Mi ta Arubiano: di e weganan di trom bo’n por papia mi. Mi a hunganan tur. Bati 
zeilo riba pia. Sofio leuw, trom saca trom. Hunga wega di coba trom y cuanto ora | 
di pasenshi den un trom - un obra di arte no a caba riba un poei fini, bon mulá! 


Mi ta Arubiano: Mi a dwal den mondi busca parha, piqui druif i shimarucu, dadel | 
di cadushi, breba, maripampun. Zambuya na lagun, busca cleconchi y tira liña na | 
baranca, drenta kloof y tur spelonk. Hiba susto cuanto biaha. Te awe mi ta asombrá. 


Mi ta Arubiano: Cu dos halifat riba siya di burico mi a bai pos bai saca awa. Hala 
winchi te cria cayo. Awa di tubo ta un luho cu mi hubentud no conoce. Pero e awa 
brak, sí, hasta salu, sacá foi den tinashi. Ay qui dushi! 


Mi ta Arubiano: Como mucha cuanto biaha mi no a bai un ocho dia. Rezamento di | 
rosario p'aden cas pa descanso di difunto y contamento di chasco y cuenta p'afor. 
Despues partimento di chuculat'i cashipete o coffie cu buscuchi. 


Mi ta Arubiano: Mi a come tutu, mangusá y cachapa di maishi grandi, cayente cu 
manteca di tres color. Quico ta di un hak di bolo o boyo cu chuculat'i cashipete 
Pascu mainta. Bo por imaginabo un conchi coffie cu bastu di cane mulá? 


Mi ta Arubiano: Mi'n tabata conoce refrigerador, pero carni fresco, pargo, conofes, 
haldo, sardin, masbango na granel. Mi ta corda con ta mata porco, specha carni, 
dirti res. Pa ser mas clá di un porco ta su grito sol tabata bai perdi. 


Mi ta Arubiano: Tur siman ta mata bestia, y su carni no tabatin balor. Pero mester 
cuida e cuero pasobra e costa placa. Ta cu salu y shinishi mester hunté pa cachor 
no come su horea. Watapana, lana, cuero y webo tabata e placanan sin cara di rey. 


Mi ta Arubiano: Den liña di berdura sol mi a goza hopi; yuca, yams, batata dushi. 
Pampuna mes grandi cu wiel di truck. Mamótica, calbas largo, coco seco, calalu y 
bembe blanco. Lo bo por a desea mihor? 


Mi ta Arubiano: Cuanto di nos den ora di mardugá a drenta curá, blo sunú pa spaar 
cashaca, hunta mest promer cu hala lechi. Otro ta bai mondi bai barié. Haya naño 
den bo dede, den horea, den cabez. Flohedad tabata un vicio desconoci. 


Mi ta Arubiano: Cuanto biaha despues di un dia duro, busca palo, carga awa bini 
cas, riba coffie y pan seco. Despues bao di luz di un lanterna di kerosin yuda 
mama traha sombré te ora e curpa no por mas. Mama ta lanta torno fout. 


Mi ta Arubiano: Tur atardi ora solo ta bai awa mi ta corda mi mamá con e ta 
prepara e ballon di lampi pa cende luz ora solo bai lama. Ta di quico ta sirbi pa 


| cende luz y gloria curpa si ora di oracion a pasa caba. 


425 


AA A ri 


Mi ta Arubiano: Desde joven, di mardugá te tramerdia m'a drenta aloe. Bakinan 
pisá manera morto di hudio. Un corte largo di aloe malo. Zak, lanta, hiba baki. 
Dos mil biaha dobla lomba pa un miserable camina di dos pia. 


Mi ta Arubiano: Cuanto biaha den cunucu den higr'i solo mi'n pasa mi mang`i 
camisa na mi frenta, spera e ora di hanto. Pa mi atacá e bohoti cu mi mama a 
prepara. Funchi, carni y siboyo. Coffie y un bangaña di awa brak. 


Mi ta Arubiano: Apenas chabalito mi a ser manda den e lucha di tur dia. Segun 
scritura cu ta cu sodor ta gana pan. Y mi a bira bieuw; chacoso di tantu trabao 
pisa. Awe cu mi yiunan grandi, ta recorda sol mi por recorda. 

Mi ta Arubiano: Mi a carga mi mayornan hiba santana. Mi a mira tur bieuwnan 


bai. Mi amigonan a muri. Tur a ser derá den mondongo di mi isla. Y ainda por tin 
hende cu por puntra mi quico mi ta. Mi ta Arubiano di berdad. 


den: Brindis, aña II (1975), no. 8. p. 11-12 

SHAKESPEARE IN PAPIAMENTO 
VERTALER JULES DE PALM: 
“ANTILLIAAN WIL OP DE EERSTE PLAATS LACHEN’ 


‘Ja ja, het lijkt zo gemakkelijk. Shakespeare’s Midzomernachtsdroom vertalen in 
het papiamento. Je pakt gewoon de Nederlandse tekst van Dolf Verspoor, je legt 
er het origineel naast en dan begin je maar. Zin voor zin. Nou, vergeet het maar, 
want toevallig zijn wij, Antillianen, geweldige lollige broeken en als ik alleen de 
titel van het stuk al letterlijk vertaal, dan loop ik grif de kans, dat ze er straks bij de 
première in Willemstad één geweldige janboel van maken. In het papiamento is 
droom sonjo. Zet ik dat woord op de affiches, dan roept elke Antilliaan: “sonjo, 
konjo’, want hij is een geweldige lollige broek, dat zei ik u al. En konjo is een 
allemachtige vieze vloek, die je op Curagao honderdduizend keer per dag kunt 
horen. U komt aan in Willemstad en het moet al heel gek lopen als u zó uit het 
vliegveld niet voor de eerste keer iemand konjo hoort roepen,’ zo zegt vertaler 
Jules de Palm. 

‘Goed ik maak van die droom dus maar een illusie. Dat is aanvaardbaar. Maar 
op hetzelfde moment zit ik al weer tegen die midzomernacht aan te hijgen. In 
Curaçao kennen we geen midzomer, we kennen alleen gradaties in hitte. Je kunt 
langzaam sterven van de warmte of vlug, dat is het enige verschil. Ik kan na al die 
jaren dan ook nog steeds niet begrijpen, waarom Nederlanders altijd kankeren op 
hun klimaat. Man, dat weer in Holland is juist het prettigst, wat je kunt bedenken. 
Van de fraters van Tilburg had ik op school in Willemstad al geleerd, dat het in 
Nederland altijd regent en daar ga ik nog steeds vanuit. Ik word “s morgens wakker 
en dan denk ik: ‘Zullen de fraters weer gelijk krijgen?’ Ik ga naar het raam en de 
zon schijnt. Er liggen mensen in het gras en een ouwe vrouw zit op een bankje met 
haar gezicht in de zon. Dat is voor een Antilliaan een absurd gezicht. Hij heeft de 
zon; elke dag, van “s morgens zes tot “s avonds zes brandt die ploert keihard op je 
huid. Je probeert hem dan ook zo veel mogelijk te ontvluchten, al was het maar 
om niet bruiner te worden dan je al bent.” 

“Wacht even. Nou komt er een Antilliaanse jongen naar Nederland om te 
studeren. Weet zo’n knul veel. Thuis heeft hij alleen maar Nederlanders mee- 
gemaakt, die de lakens uitdelen en in een fijn tropenpak achter een bureau zitten. 
Op Schiphol ziet hij opeens een blanke met een koffer sjouwen en als hij hoopvol 
vraagt of hij een Spanjaard is of een Zuid-Amerikaan, zeggen ze: “Het is een 
Nederlander.’ Zo’n jongen krijgt gelijk een klap op zijn kop, want een Nederlander 
sjouwt geen koffer. Een Nederlander scheurt ook geen kaartjes af op het station en 
bestuurt geen tram. Als hij die eerste schok net verwerkt heeft, vraagt zijn hospita, 
of hij koffie wil. Zo’n jongen zegt niet ‘neen’ want hij wil dat mens niet voor d'r 
kop stoten. In Nederland kunnen ze je trouwens een kop koffie offreren op de 

triomfantelijke manier van een ober, die een fles champagne opentrekt. Negen 
van de tien Antillianen hebben een hekel aan koffie, want in die hitte thuis drinken 
ze liever een coke. Ze trekken de ijskast open en slobberen twee flessen achter 
elkaar leeg. Als zij dat bij hun hospita flikken, moet ik er weer als een haas heen 
om te zeggen, dat het geen slechte jongen is en dat-ie alleen heeft gehandeld 
volgens de gewoonten van zijn land.” Alles is nu eenmaal anders op de Antillen. 
Alleen de Nederlandse vlag en de Verkadebeschuit, die herkennen ze.” 

“Nou zegt zo’n hospita in d'r goedheid: “Gut jongen, wat ben jij lekker bruin.’ 
En dan verbaast ze zich, als die jongen op hetzelfde moment dichtklapt. Weet zij 
immers dat de kleur van de huid de status van de Antilliaan bepaalt. Door die 
slaventijd loopt de kleur van ons volk van koffiebruin tot bijna wit en de man met 
de blanke huid voelt zich altijd superieur. Moet je ze zien vechten om op 5 december 
de rol van Sinterklaas te mogen spelen. Dan mogen ze zich in het openbaar wit 
schminken.’ 

‘Diezelfde hospita zegt tegen een Antilliaans meisje: ‘Lekkere krullekop”, ter- 
wijl dat kind zes jaar bezig is geweest om dat kroeshaar wat steiler te krijgen. 
Begrijp je? De Antilliaan begrijpt gewoon een hoop dingen niet, omdat hij het 
anders gewend is. Een nacht, daar kan hij met zijn verstand bij, maar die midzo- 
mer moet je vertalen en maar direct vergeten.” 

‘Spoel de wever zegt hem ook niks. Wij halen onze katoentjes voor een appel 
en een ei uit Amerika en daar ga je je niet voor in het zweet zitten weven. Ik heb 
dus gezocht naar een vak, dat in Curagao wel populair is en ik heb Spoel omgedoopt 
in Trai de Visser. Zo heb ik alle figuren uit Midzomernachtsdroom één voor één 
moeten doorlichten en achteraf vraag ik me nog af, of ze er straks niet allerlei 
bijbedoelingen achter gaan zoeken. De Antilliaan wil nu eenmaal herkennen, hij 
leeft zich ernorm in de handeling in. Het kan dan ook best zijn, dat ze straks bij het 
binnenkomen van Boke de Zuiper zeggen: ‘Daar heeft De Palm die en die mee 
bedoeld en Pilongo, de magere spriet is natuurlijk mijn vader.” Dat kun je op 
Curagao nou eenmaal niet vóór zijn.” 

‘Ik heb de elfen uit het stuk ook rigoureus omgebouwd. Erwtenbloesem is 
maisbloem geworden, flor di maishi. En Pluis is omgedoopt tot vlinder, de barbu- 
lètè. En mosterdzaad is ook geen haalbare kaart. Dat is maanzaad geworden. Ik 
moet nu eenmaal rekening houden met wat leeft en groeit in de Antillen.” 

“Ik kon ook die fraaie romantische uitwijdingen van Shakespeare niet onverkort 
handhaven, want de Antilliaan brengt het geduld niet op om tien minuten naar een 


3. Van 1959 tot in 1982 was De Palm hoofd van het Centraal Bureau Toezicht Curagaose 
Beursalen te Den Haag, in welke hoedanigheid hij werd geconfronteerd met de beschreven 
situatie. [noot redaktie] 

prachtige monoloog te luisteren. Er moet vaart in zitten, hij wil actie. Begrijp me 
goed, hij is gek op romantiek, maar hij verlangt wel, dat hem uitersten geboden 
worden. Schaterlach of intens verdriet. Alles wat daartussen ligt, kun je rustig 
vergeten. Nou komt er een prachtige scene in het stuk voor, waarin Helena en 
Hermia hun vriendschap voor elkaar uitvoerig bezingen. Het is op zich een serene, 
ragzuivere ontboezeming, maar als een man van Curagao daar vijf minuten naar 
luistert, denkt hij, dat het tussen die meisjes niet helemaal zuiver zit en haalt hij 
zich allerlei verkeerde beelden in zijn kop. Wat doet de vertaler dus. Weg er mee. 
De meeste goden, die door het stuk wandelen, heb ik ook overboord moeten zetten, 
want die hele Griekse mythologie is ons door de fraters onthouden. Ik heb alleen 
Cupido gehandhaafd, want een liefdesgodje met pijltjes valt nog wel te verkopen.” 

‘Achteraf zeggen ze ook: “Dat is een leuke schnabbel De Palm’ en dan bedoelen 
ze, dat ik voorlopig vooruit kan, want Shakespeare heeft immers nog meer ge- 
schreven. Maar ik zie die andere stukken niet zo vlug in het Papiamento vertaald. 
Neem Romeo en Julia. Een prachtig stuk. Mannelijk, krijgshaftig, noem maar op, 
maar er wordt aan één stuk in geouwebet en zelfs ik betrap me er op, dat ik denk: 
‘Man, doe eens wat.” Neen, Henk van Ulsen [de regisseur van het stuk] heeft het 
goed gezien. De Midzomernachtsdroom is in feite het enige stuk, dat in Curagao 
een kans tot slagen heeft, omdat het alle elementen bevat, die leven in ons volk. 
Het is boertig, erotisch en romantisch. Dat spreekt de Antilliaan aan.” 

‘Het struikelblok voor elke Antilliaan, die naar Nederland komt, is zijn emo- 
tionaliteit die hij niet of nauwelijks scheidt van de zakelijkheid. Een Antilliaan 
zegt bijvoorbeeld nooit ‘neen’. Hij zegt: “Ik zal eens zien’ en dan bedoelt hij ook 
neen. Hij wil alleen niet, dat de ander openlijk zijn kop stoot. Daarom houdt hij de 
deur op een kier, totdat de ander merkt, dat hij allang is dichtgevallen. Het is 
subtiel spel, waarbij men alles doet om elkaars gevoelens te sparen. In Nederland 
is dat anders. Ze zeggen gelijk waar het op staat en daar is de kous mee af. Ik heb 
ook tegen Van Ulsen gezegd: ‘Als je straks in Willemstad auditie houdt, blaf de 
mensen dan niet af en zeg bijvoorbeeld niet: “Juffrouw, u bent totaal ongeschikt 
voor die rol van Helena’, want daarmee verliest zo’n kind haar gezicht en dat pikt 
de gemeenschap niet. Zeg: ‘Het was voortreffelijk, maar helaas is de jurk die we 
voor Helena hebben te groot voor u.” Zo gaat dat bij ons. 

‘Ik kwam als onderwijzer in Den Haag en op een gegeven dag ligt de hele klas 
vol met proppen. Nou had ik dat ook al eens meegemaakt in een derde klas op 
Curacao en ik wist dus, wat ik moest doen. Ik keek de klas rond en zei: “HÉ, 
allemaal proppen, nou dat zal ik dan wel gedaan hebben’, en ik raapte ze één voor 
één op. Op Curagao had het een verpletterende uitwerking. De klas zat volkomen 
teneergeslagen en er waren zelfs jongens, die huilden. Ze vonden het ploertig van 
zichzelf om zo’n ouwe man hun eigen rommel te laten opruimen. En nou hetzelfde 
tafereel in Nederland. Toen ik klaar was met rapen, riep Één knul: “Meester, hier 
ligt er ook nog één.” Ik had het gevoel alsof ze tegen God de Vader aanspuwden. Ik 

riep in diezelfde klas ook eens: “Ik heb dorst.’ Dat deed ik ook in Willemstad, want 
als je daar zegt: ‘Haal jij eens een glas water’, dan degradeer je zo’n knul tot een 
slaaf en dan loop je mooi de kans, dat zijn vader de volgende dag verhaal komt 
halen. Ik roep dus op de Linnaeusschool ook: “ik heb dorst’ en gelijk zegt er één: 
“Loop naar Jan de Worst, die heeft een hondje, en die doet wat in je mondje.’ En op 
de speelplaats zeiden ze: “Wij hebben een bruine, die is helemaal knots.” 

‘Diezelfde kloof gaapt nu ook tussen Shakespeare en de Antilliaan. Wij willen 
op de eerste plaats lachen en daarom was ik zo blij, dat Antilliaanse studenten bij 
de eerste lezing van de vertaling de tranen uit hun ogen wisten. Toen wist ik 
tenminste, dat ik op de goede weg zat. Ofschoon bij de opvoering van Marieke 
van Nimwegen in Willemstad heb ik ze ook zien snikken van het lachen. Dat 
kwam echt niet door Marieke, maar door het karakter van de Antilliaan. Je hebt 
nog nooit zo’n lachend eiland gezien als Curacao.” 


den: Amigoe di Curagao, 17 di yüni 1967 

Denis Henriquez 


E SONO DI ALICIA 
Escena 2 


E fiesta di La Reina. Lugá: Bou di palo. Mata. Entre e matanan algun rosa blanco. E 
dos cartanan, e number 5 y 7 ta tratando di verf e rosanan. E bleki verf y e kwashi riba 
flur. Alicia - bisti cu e blusa blanco di e coneu - ta cana drenta y e dos cartanan ta cai 
plat na suela di spanto. 


Alicia : Kico boso ta haci? 

No. 5 : Nota La Reina. 

No. 7 : Nota La Reina. 

Alicia : No, ami no ta La Reina. Mi a bini pa e fiesta di La Reina. 

No.5 : Nota La Reina. (harimento) 

No.7 : Nota La Reina. (tambe na harimento) 

No. 5 : (cu 7) Bo ta tur na santo. 

No.7 : (cu 5) Bo ta tur na santo. (nan dos ta lanta para y cuminsá bati otro 
pa kita e santo for di nan curpa) 

Alicia : Pakico boso ta pinta e rosanan? (5 y 7 no ta haci caso di Alicia - 5 ta 
hera trompicá riba e bleki di verf y nan dos ta cuminsá pleita) 

No.7 : Cuidou cue bleki di verf. B'a hera tir'e abou. 

No.5 : Bo falta. Ta ken ta mandabo pone e bleki den caminda? 

No.7 : Bota bolbe tira culpa riba mi. (e ta tira e kwashi yen di rabia riba 
suela) Bo tin falta. T'abo, t'abo a trece nan. N’ tami, bo a tende! 

No.5 : Bo ta wak. Semper abo ta busca pleito. 

Alicia : (rabiá) Contestami! Boso no a tende mi pregunta? 

No.7 : (tosa) Uuuuhhhmmm! 

No.5 : (tosa) Uuuuhhhmmm! 

Alicia : Splicami ta kico ta pasando aki. 

No. 7 Wel... 

No. 5 Wel... 

No. 7 (cu 5) Cont'e. 

No. 5 Cont'e abo. 

No. 7 No, abo cont'e. 

No. 5 Abo tin di cont'e. 

No. 7 (rabiá) Mi ta bisabo cu abo mester cont'e. 

No. 5 Bo ta busca pleito atrobe. 

No. 7 T'abo ta busca pleito. T'abo ta esun cu ta nenga. 

No. 5 
No. 7 
Alicia 


No.5 y 7: 


Alicia 
No. 7 
No. 5 
No. 7 
Alicia 
No. 5 


No. 7 
No. 5 


No. 7 


Alicia 
No. 5 
No. 7 
No. 5 
No. 7 


Alicia 


Janchi S.: 


Alicia 


No. 5 y 7: 


No. 5 
No. 7 
Alicia 
Coneu 
Alicia 
Coneu 
Alicia 
No. 5 

Atrobe! Semper t'ami. T'abo t'esun. 

Bo ta tira culpa riba mi atrobe. 

(fadá) Bon... boso tin idea di contestami, of no? 

Wel juffrouw... 

No tur dos pareu. Un ta papia. 

Wel juffrouw, Cinco mester a planta. 

No, ami no. Abo... no gaña. 

T'abo a hacie. 

Sera boca. Un ta papia. 

Shete mester a planta mata di rosa corá den hardin di La Reina, pero 
manera bo ta mira, el a cometé un fout chikito, pasobra e rosanan a 
resultá blanco. 

(grita) Tira falta riba mi, numa. Bo ta sinberguënsa. 

Ta bo falta! M'a bisabo ku e rosanan ta blanco y no corá, pero abo 
nunca kier tende di mi. Bo cabes ta duru. 

Gaña bo ta gaña. Bo no a bisa nada. Ademas, t'abo a cumpra e 
matanan. Ta bo a haci fout. 

Anto kico? La Reina no ta gusta rosa blanco? 

La Reina... uyuyuyuy! 

Si La Reina haya sa... e... 

E ta bula nos cabes. 

Promé cu e yega nos kier verf tur e rosanan blanco, haci nan corá pa 
e no ripara nada. (Di repente e dos cartanan a bolbe tira nan curpa 
plat na suela. Na e momento ey coneu cu su parasol ta core drenta 
asina duru cu ni weita e no ta weita nan y ta sali na careda na otro 
banda di e stage) 

(grita su tras) Epa. Aki nos ta! (e coneu ta disparcé) (papiando awó 
cu 5 y 7) Lanta ariba, no ta La Reina. (e dos cartanan ta lanta para 
mesora, despues nan ta bolbe cai plat na tera. Awó Janchi Sombré ta 
cana drenta cu un garetia corá cu e raton drumi den dje) 

A la fin m'a yega. E coneu ta core asina duru cu m'a perd'e. 

El a caba di pasa aki banda. 

(ta asercá e garetia y ta mira e raton drumí) E ta na soño. 

E ta morto na soño. 

E ta haciendo mei anochi. 

Ata e coneu ta bini. 

(ta drenta morto cansá) Porfin, porfin! 

Esey sí tabata un careda. Ni wak b'a wak nos. 

Cuant'or tin? 

La Reina mester ta den yega. 

(spantá) Si, y ban sigui promé cu e yega. 


No. 7 


Janchi S.: 


Coneu 


No. 5 y 7: 


Alicia 


Lagad. 1: 


La Reina: 
Lagad. 1: 
Janchi S.: 


La Reina: 
Janchi S.: 
La Reina: 
Lagad. 1: 
Janchi S.: 
La Reina: 


Janchi S.: 


Coneu 


La Reina: 


Alicia 


La Reina: 


Alicia 


La Reina: 


Alicia 


La Reina: 


Alicia 


La Reina: 


Ban! (atrobe nan ta cuminsá verf): 

(ta saca su oloshi) Awe ta antayera! 

E oloshi no ta cana. Mester ta (weita solo) cinc’or y mei. (na e 
momento aki trompet ta sona) 

Nan ta bin... Pura! 

La Reina ta bini. (Janchi Sombré y Coneu ta drecha nan bistí. E 
cartanan, spantá ta sconde e verf. Dos lagadishi ta drenta. Uno ta 
toca trompet y e otro tin un hacha largo den su man drechi. Nan ta 
cana tras di otro y nan ta drenta dor di banda drechi di stage) 

(cu trompet) Su Mahestad La Reina ta bini, habri caminda pa La 
Reina. (Tur movecion ta stop y for di otro banda di e stage La Reina 
ta cana drenta poco poco. La Reina ta bistí den shimis largo coló di 
‘Queen di carta y riba su cabes e tin un corona chikito. Den su man 
drechi un waaier. Su cara ta tapá cu un mascarada mahos) 

(cu su dede den direccion di Janchi y cu stem falso) Ta ken esey ta? 
(cu su dede riba Janchi) La Reina ta puntra ta ken esey ta. 

Su Mahestad: permitimi presentá mi mes. Mi nomber ta Janchi, mi 
fam ta Sombré. 

(rabiá) Kita bo sombré! 

E no ta di mi. 

(alarmá) Hortá? Abo a hort'e? 

La Reina ta bisa cu abo a horta e sombré. 

No, e sombré aki ta pa bende. Ami ta traha sombré pa mi bende. 
Proba esey! Sino mi ta laga bula bo cabes af6. (Lagadishi 2 cu e 
hacha ta dal un stap dilanti) 

Ami ta Janchi Sombré (tur spantá), mi ta hura esey. 

Sí, Su Mahestad, ta e mes ta Janchi Sombré. Mi sa esey pasobra cu 
ami ta bendedó di sombré. 

(lubidando tur cos y ta dirigí su mes cu stem falso na Alicia) Y abo 
dushi, con bo nomber ta? 

Mi nomber ta Alicia (La Reina ta pone man rond di su schouder) 
Con bo di? 

Alicia. 

Y tur cos ta bai bon na school? 

Si y no. Tin biaha bon, tin biaha malo. 

Bo no ta gusta bo maestronan? 

Esun di pinta sí... pero esun di traha som sí mi no ta gusta. 

(rabiá) No? Mi ta laga bula su cabes. E ora ey nunca mas bo no tin 
nodi di traha som. (di repente lubidando Alicia, e ta mira e rosanan) 
Esta dushi e rosanan ta, y ki coló maraviyoso. Corá ta mi coló favorito 
(e ta bai hole e rosanan blanco) 

La Reina: 

La Reina: 


Raton 

Janchi S.: 
La Reina: 
Janchi S.: 
La Reina: 
Janchi S.: 


La Reina: 


Raton 


La Reina: 


Raton 


La Reina: 
Lagad. 1: 
Lagad. 2: 

Ami a planta nan, Su Mahestad. 

Ami a planta nan, Su Mahestad. 

Rosa corá semper ta hole dushi, bo n'ta haya? 

Ami a cumpra nan, su Mahestad. 

Ami a cuida nan. M'a pone nan den bon tera y m'a duna nan awa. 
La Reina ta gradici boso pa boso bon servicio. Di aw6 en adelante 
boso lo subi un rango mas halto. Boso conducta merecé worde re- 
compensá. Boso bin aki! Hinca rudia! (5 y 7 ta hinca rudia; e ta dal 
nan un boftá cu e waaier) Cu esaki Su Mahestad La Reina, Ami ta 
haci 5 bira seis. No laga ningun hende yama 5 cinco mas, sino su 
cabes lo cai den nomber di husticia. (cu 7) Cu esaki su Mahestad La 
Reina, Ami ta haci 7 bira ocho. No laga ningun hende tribi yama 7 
shete mas, sino su cabes lo cai, den nomber di husticia. Despues e 
cartanan ta lanta para y nan ta worde felicitá door di tur presente cu 
brasa, sunchi, etc. Durante di esaki e raton ta cuminsá canta den e | 
garetia) 

Shelo ta blauw - awa ta lauw - Tene cuidou - cu e wega di dou. 
Stop! Mi ta kinipibo si bo no ta stop. 

Y ta ken esey? 

Nada Mahestad. 

Nada? Nada sa canta? Laga nada canta pa mi tende. 

Mi amigo raton no sa canta, esey ta berdad. Co’i loco so e sa canta 
den su soño. 

Ah... sofio... (rabiá) Ami tin hopi tempo sin ta sofia. Nan a horta sofio 
fo'i mi. Esun cu a horta mi soño, mi lo laga bula su cabes afó. Lagae 
raton canta. Mi ta gusta scucha sofio di otro. 

O la lo la lo laña - o la lo la lo laña 

E araña ta baña - den awa di caña 

E lora ta haya - doló di pestaña. 

(ta hari) Esta bon. (Janchi ta hari y tur hende ta hari) Sigui raton. 
Bo cantica a ponemi hari despues di hopi tempo. Sigui! 

O la lo la lo las - O la lo la lo las 

Tras di disfras - tin cangreu of tin sas 

O la lo la lo las - O la lo la lo leu 

La Reina ta bieu - Cabei yen di pieu 

O la lo la lo lou - O la lo la lo lou 

E ta hole stinki aki bou. 

(grito di rabia) AAAHHH! 

Ki falta di respet. 

Ki falta di respet. 


La Reina: Bula su cabes. Bula su cabes. Inmediatamente. AA AHHH! 
(actuacion di La Reina durante su rabia ta uno di completo 
histeria) 

Alicia : E pober den su soño e ta papia. E no por yuda. La Reina, despens’e, 
pa e biaha aki. (hinca rudia dilanti di La Reina) 

La Reina: AAAHHH!! Bula su cabes. 

No. 6 y 8: Ki falta di respet. E ofensa aki no por wordu tolerá. E tin cu haya su 
castigo. No tin awa pa laba. 


den: Denis Henriquez, E Sofio di Alicia: un fantasia basá riba Alice in Wonderland original 
di Lewis Caroll. Oranjestad, Aruba: Charuba, 1988. p. 49-55 

Denis Henriquez 


MAJAN DALIA LO TA MI DALIA 


2: Hahahaha... esei ta bon... awo si nos a nek... hahaha... bo kier min ku un 
spiel bjew a papia ku bo, jamabo Napoleon? Haha. 
1: No ta prome biaha ku un stem ta disidi destino di hende. (rabiá) Abo no ta 


kere den nada. (serio) E stem tabata kla klá... el a bisami ta ken mi ta... 
porfin... semper mi tabata sospecha algo asina. 

2: Hahaha... fantástiko... mi nunka a sospecha bo grandesa mi general... 

1: Boka... sera bo boka... hari numa... mi sa ku ta jaloers bo ta... pasobra abo 
no ta nada. (su atitut a kamiba, e ta loko) Lanta papia ora mi papia kubo, 
solda, esaki ta un orden. 


2: Epa... ta wega nos a hunga... ki faltabo? 

1: Nadi wega... ta duru pa un hende manera abo kere... bo tin enbidia den bo 
kurason... bo kier ganjami ku bo no a tende e stem. 

2: (sará) M'a bisabo ku mi no a tende nada. 

1: Destino a tuma parti pami... (e ta kana ront ku paso militar, houding di 
Napoleon) 

2: Ma... ta kiko a pasa kubo... kiko a drenta bo kabes... laga chansa un banda... 
weita bo fasún. 

1: (rabiá) Desde kuando abo ta kere ku bo por kritikámi? Bo ta realisabo ku 
ken bo ta papia? 

2: Takon bo ta hasi un buja desformal asina? 

1: (plechtig) Ami ta Napoleon, emperador. (e ta loko di bèrdè mes) 


2: (Poko poko 2 ta kumsa realisa, kompronde ku 1 a pèrdè kabes) Bo ta loko... 
b'a bira loko... ta ki wega esaki... esta baina. 

1: Tur solda perkura pa nan tin tur kos kla... esnan ku no ta kumi ta kontra 
mi...! Solda... e mundu aki ta jen di enbidia... pero konfiami... ami lo hibabo 
na alturanan eleva... kaminda bjentu ta salú... kaminda bida ta bon... 


2: Ekos aki ta birando serio. 

1: Solda, nos deber ta algu serio... algu ku nos no por evita... 

2:  Weita kiko bo ta hasi ku bo kurpa, amigo, ta te montekristu bo kier bai? 

1: Misa... mi sa... bo kier destruimi... 

2: Ta nos dos so t'akinan... uza bo kabes... stop ku bo kosnan. 

1: Sera bo boka... bo kier destruimi... abo ku bo sabiduría... mi “n tin mester 
dibo... sabiduría no ta nada... poder ta tur. 

2: Baranka lo ta bo katibo... hahaha... asta e nubianan lo haribo (sará) bo ta 
ridíkulo. 

1: Hari numa... bo dianan ta kontá... mi lo ponebo gúli bo palabranan. (su ` 

konsentrashon ta worde dirigi awor na algu ku ta den lehanta, e ta 
weita konsentra) 

Un loko i un sano den un mundo desolá... ki pa hasi... un tin kaminda di bai... 
weité kana ront... mi no ta komprondé ta kiko a pasele... mainta e tabata 
bon... mi no a ripara nada di lokura. (2 ta wak ront riba swela) mi mester 
un arma pa defendemi... un loko ta un loko, bo’n sa nunka kiko e por hasi (e 
no ta hanja nada) 

(durante e litania sin sentido ku ta sigi 2 ta purba interumpi algun biaha, 
pero sin restultado, 1 ta sigi papia sin sa ku 2 tei) Skucha... den lehanía mi 
ta tende mi tempo aserkando... riba kabainan ku hala blanku i nan kabeinan 
ta bula den bientu belós manera págranan di mi ehérsito triunfal den rumbo 
di konkísta di un mundu ku ta nase bow di mi bandera den solo di mainta ku 
ta muri bow spadanan di mi soldanan heróiko ku lo bautisa mi dia den brisa 
di atardi pa esunnan ku ta karese di pan i di gloria i karni den nan anochi 
silensioso bow di luna jen kaminda hendenan putri ku stomanan inflá ta 
pobla tera den un apoteésis di mahos imitashon di bidanan bashi inutil ta 
boltro huma fei nan sank'i plata kaminda eksistensianan ta kana sin rumbo 
i sin fin sin pan di kada dia ku t'ami mes ta Napoleon ku lo kura mundu su 
desgrasia for di Mesopotamia te na Babilonia den praderanan berde. 

Loko loko di remate... ta polis mes mi mester jama... mainta e tabata masha 
bon... i awor el a bira idiota kompletamente... wega a bira realidat i lokura 
a subi kabes... 

Bèrde ta konfinesnan di globo mi mariskalnan lo deskansá pa prepará pa 
nos lucha ku lo trese viktoria pa Cha Nansi ka bringa Cha Tiger patras di 
reenbak den mondi lew den bisindario di e hendenan ka hoga den awa di 
tanki. 

(ta kumsa gritéle) idiota... loko... loko bo ta... mainta bo tabata bon... idiota... 
usa bo kabes... mi ta hibabo manikomio... dokter ta biniendo kaba... bo 
mester un bitter. 

Tanki di majan ku tres bentana den e kas di palu kaminda katibunan ta gúli 
manda bow durante siglonan di vengansa ku lo bini di spiritunan di awa i 
spiritunan di shelu ku lo benta sombra te den awa di mainta i nochi den 
atardi. 

(ta tiréle ku e pida panjanan ku e ta hanja abow) Bo lenga ta tur trosi... bini 
bek na bo tino... ata koi bebe akinan... koi kome tambe tin... loko... idiota... 
net awor ku tardi a drenta bo ta kumsa hasi kos di makaku... bow dje palu 
aki no tin luga pa idiotanan... ta manikomio bo ta bai... ata dokter ta bini. 
atardi ku ami a lanta toka balia nos ta bai hulanda ku sinkúria ta bon sombre 
di notmuskaat ku aap noot mies den bapor fransés ku ta bow bandera di nos 
armada ku ta destiná pa konkistá mundu prome ku nochi drenta te majan ku 
mi ta riba kaminda buskando rumbo i aventuras pa mi poderá di gloria den 

santana di rekwerdo di kabes mahés ku mi no kier mira mas ku horizonte i 
montanja berde di solda ku mi ta goberná. 

(ta perdiendo pasenshi i ta bai serka dje kumsa sakudiele purba hasiele 
bini bei di su stupor) Ta realmente imbesil b'a bira! Bini bek na bo sano 
huisio. Ta kiko ta faltabo, mainta bo tabata masha bon... loko... loko... loko... 
mi ta jama polis pabo... ba tende... dokter ta bini... b'a tende... nan ta hibabo 
hospital. 

Goberna den e sol'i bo mainta mi legria sin fin ta wanta muchu kos di 
hende te ma fada di bo i bo kombersashon kun kara bow. 

(ta sakudi 1 pero 1 ta dal e tira un banda, 2 ta spanta di e forsa di 1) Den su 
lokura el a hanja forsa. Mi mester tin kwidow... e ta armá U tin e spada den 
su man robes, 2 ta bolbe buska un arma sin por hanja) Ku kiko mi ta bai 
defende mi mes? 

(semper bai pará ta weta den lehanía) Awo nos ora a jega pa bai (silensio, 1 
ta kana ront manera e ta buska algo, 2 ta observele for di tras di e palu, e ta 
Sigi tur su moveshon, 1 no ta weitele mes, despues di un rato 1 ta keda para 
wak den lehanía atrobe, 2 awor ta koi kurashi i ta bin para bandi dje) 

(ta kumsa papia di un moda suabe) Tende, amigo, asina kos no por sigi, 
wega ta wega, bo ta tuma e kos aki muchu na serio, ban, ban sinta bow palu 
kombersa, trankilisabo, nada un pasa, majan bo ta bai, oké, pero bo tin di 
drumi bon awe nochi (2 ta koi su brasa tene, purba hibele bow di e palu) 
Trankil nos ta bai sinta (1 no ta muf at all, e parse piedra), muf bo kurpa, bo 
tin di sosega, ban weita, majan bo ta bon, bo por bai unda bo kier, (1 no ta 
muf'i2 ta kumsa trek e un poko mas duru, 1 ta manera standbeeld, 2 ta iritá 
un poko) ban weita, nochi ta drentando i mi no por keda pará akinan henter 
anochi (ta trek mas duru, pero ku su man drechi 1 ta bolbe dal 2 tira bow, 2 
awor ta halsa) Napoleon sin djente den bo boka, ku bo kara jen di puishi, 
tende un kos aki idiota, kar'i makaku, bini bei promé mi dal bo dos boftá 
ponebo na bo tino (2 ta aserka 1) 

(ku'n smile e ta kontesta) Solda, respetá bo emperador. Subordinashon no 
lo worde tolerá. Prepara tur kos pa majan (su atenshon ya no ta riba 2 mas, 
e ta kai bek den su stupor) majan nos lo marcha pa konkista gloria ku nos 
spada den skinanan di mundu i sin nos halsa bos nos lo tei pa wak solo den 
mainta kabainan ta biniendo i mi mariskalnan ta anshá pa yega nan destino 
riba kampo di bataya kaminda gloria i nos libertat lo spera nos den nos 
speransa berde di lus di luna den nubianan di santu. 

(ta desespera i ta grita i bofta i asta skop e ta skop 1) Ta kon bo ta hasi bai 
majan asina... bo ta perde bo kaminda meskos ku bo a perde bo sinti... bo ta 
hoga den awanan skondí... loko, bo’n ta weita ku bo ta loko, ba perde bo 
kabes... bini bek na bo tino o... 

(sin kambia ekspreshon di su kara e ta hinka ku un hinká 2 ku su spada) 


(ta kai promé riba su rudia, despues plat na suela) Aaaaaaaah, bestia, 
abo tambe! B'a matami... den bo lokura b’a hinkami... e storia aki ta konosí... 
ta di kon mi no a rekonoséle di promé! 
Solda, bo ta muri un morto glorioso, bo patria i bo bandera lo tapabo i lus di 
kandelario lo lumina bo skuridat. 
(ku su ultimo rosea) Bai den konjo (e ta kai plat muri) 
Sanger lo kore manera riw den jerba berde di nos gloria. (silensio, 1 ta sin 
su spada, e ta kana ront sin intenshon di hasi algu, su pasonan ta poko 
poko, e ta bolbe kumsa weita shelu) 

Ya kaba e solo muribundo 

a pinta shelu ku su sanger, 

e bientu tibio ta karisiami 

i e murmujo eterno di e olanan 

ta kompanjá mi soledat 

den mi atardi heróiko. 
(silensio, e chuchubi ta kanta un ratu, stop) Abo, bo’n ta fada di kanta ku 
bo stem mahós, bai lew spanta hende otro kaminda. (1 ta kana dos biaha 
ront di e palu te ora su bista kai riba e spiel, e ta kumsa weita su kara den 
spiel) Mi tin di penja mi kabei (e ta plat e ku su man) Majan mi tin ku bai... 
ainda mi tin di limpia mi sapatonan... (e ta buska panja, limpiando su boots:) 
loko... loko nan a yamami loko awe... (su kurpa ta kai riba e kurpa di 2) 
Kiko, bo ta hasi tirá ei bow? (1 ta bai serka 2 i kumsa fula den su panjanan 
si e por hanja algo) 
Bo “n tin un bitro pami? Ta birando friw aki bow. (e no por hanja nada) 
Nunka bo “n tin nada (su bista awor ta kai riba e kitara ku tres snaar, e ta 
lanta kohéle i kai sinta bek banda di su kompanjé morto) Músika pami 
kompanjá mi kompanjé ku ta poko stijf. (e ta dal e snaarnan promé i despues 
e ta kumsa ku su stem falso kanta e kantika ‘dalia’) 

Si dalia u'n ta mi dalia etc. 
(turesten ku e ta kanta, lus ta paga poko poko; e esena final aki ta dura 1 
minuut) 


Kortina 


Denis Henriquez, Majan Dalia lo ta mi Dalia; manuskrito, 1978, na Biblioteca Nacional 
Aruba, kolekshon Ito Tromp, no. 748, p. 49-55 

KIKO TA DI NOS? 
Di tres akto 

Hues 

Griffier 

Fiskal 


Publiko 
Deurwaarder 


Fanchi 
Deurwaarder 
Hues 


Fanchi 


Hues 


Fanchi 

(Sintá.) 

(Sintá banda links di e hues. E ta skirbi.) 

(Sintá banda rechts di e hues.) 

(Algun hende sintá den e sala di korte.) 

Algun tribunal di promé instancia ta bai kuminsá ku tratamento 
di su kasonan. E promé kaso lo ta di señor Francisco Silvestre 
Moreno. 

Esè t'ami. 


` Sinta bo ne stul ei! 


Mi ta deklará e sesion aki habrí i komo promé kaso nos lo tin 
Francisco Silvestre Moreno. Sefior Moreno, mi ta konsehá bo 
skucha bon pa despues bo no bisa ku bo no a tende o ku bo a 
tende malo. Aki den ta kos serio nos ta papia, pesèi mi ta kon- 
sehá bo pone bon atenshon. Di e manera aki nos por evitá masha 
hopi mal komprondemento ku por kousa problemanan 
desagradabel. 

Eséi mi sa, señor hues. Lo mi no pèrde ningun pida palabra. 
Nan a spiérta mi kaba. Mi sa masha bon ki mi tin ku hasi. 
Anto ta bon. Esaki ta fasilitá masha hopi kos... Ken a pone bo 
na altura di esaki? 

Ei f6, señor hues. Un ta èi fó nos ta biba? No ta kos malo so ta 
pasa €i fó. Ei fó nos ta papia hopi ku otro. Tin biaha te asta 
hende straña ta bin kombersá poko. Ei fó no ta asina malo 
manera parse. Por tabata mihó... ma eséi ta tur parti... hende 
semper kier mihó. Ei fó, señor hues, bo ta tende tur kos. Podisé 
bo no ta kere mi, ma èi f6 ta hopi bida tin, ta un famia grandi 
nos ta. Ei f6 sa pasa kos. 

Esèi mi ta komprondé, si no abo lo no tabata aki mi dilanti 
awó. Lastima ku ta kos malo so sa pasa èi. 

Esèi ta pasobra di e kosnan bon, boso no sa tende. 

Sa pasa anto algo bon den boso Alameda? 

Po laga, masha hopi kos. Ei den nos ta biba un ku otro, manera 
ruman. Nos ta komparti ku otro... 

I di kon abo t'aki? 


Fanchi 


Hues 


Fanchi 


Fiskal 


Hues 


Bueltanan di bida, sefior hues. Te den bon famianan mes tin plèito, 
kòrda den nos. 

Si t'asina anto, pone bon atenshon na loke fiskal ta bai bisa. Despues 
na loke ami ta bisa bo. Bo a komprondé mi? 

Si sefior hues, mi a komprondé, ma ta poko nervioso so mi ta di mira 
tanto kolor preto asina. 

Sefior hues. Aki nos tin nos dilanti un kaso di Francisco Silvestre 
Moreno... o mihó bisá otro kaso di un monton di akusashonnan ku ta 
reflehá kon korupto nos sosiedat ta awendia. Outoridadnan a hasi tur 
nan posibel pa drecha e lugá, aki dilanti. Hasié nèchi, desente, unda 
ku tur hende lo a haya probecho di dje... i kiko a para bira? Un nèishi 
di sushedad, di kriminalidat. Dia pa dia ta pio e ta bira. Awendia 
parse ku tur kos por. Poko poko nos ta mira kon tur norma di moral ta 
ser trapá y mi ta haya ku nos mester kuminsá tuma medidanan adekuá 
pa por kontrarestá e ola di kriminalidat ku ta bin riba nos manera un 
inmenso abalancha. Den e kaso konkreto aki tin kantidat di aku- 
sashonnan, ma mi kier a konsentrá riba dos. - Buracheria públiko i 
intento pa mata. - Bigamía. Dos akusashonnan serio. I e fenomeno 
aki nos ta bin haya awó pa promé biaha. Ta hopi kos di burachería 
nos a trata ku e suhetonan di Alameda, ma intento pa mata... esaki ta 
e promé. Riba esaki lo mi ta kortiko. Señor Moreno konstantemente 
ta burachi, ta un bista masha mahos ku ki ora ku bo pasa aki dilanti 
bo ta haya un kantidat di suheto bon burachi ta daña bista di nos 
Alameda, i ta desakreditá prestigio di e ilustre edifisio aki. Mi ta kere 
ku a yega ora pa nos kaba ku esaki. Atrobe nan a haya Señor Moreno 
burachi. I e biaha aki mi ta konsiderá pa pidi kastigo pisá. Si no ta 
pasobra polisnan a yega na tempo... anto sanguer lo a kore na un lugá 
ku mester ta kurason di e bunita siudat aki. Pa promé biaha... ku nos 
sa sr. Moreno a hera mata un di su amiganan pa motibo ku segun e el 
a ofendé den su onor. Sr. Hues, ami ta puntra mi mes ta ki onor a resta 
den e suhetonan aki pa nan por tuma léi den nan man pa defendé nan 
onor. E suhetonan aki ta sombra di pasado ku awor den presente ta 
forma un grupo di parasitonan peligroso. 

Sr.fiskal, bo tin rason... E asunto di burachería ta bai den un kaminda 
masha peligroso i alarmante. Nos mester perkurá pa kueste loke kueste 
korta e eksesonan aki ku ta trese sombra skur riba un sosiedat sibilisá. 
No ta pa promé biaha ku nos ta tende e palabranan aki den e sala aki, 
ma mi ta kere ku lo mester por bira tempo pa mira si nos por kombatí 
berdaderamente e malesa aki ku dia pa dia ta kabando ku hopi di nos 
famia. Pasobra no ta e kaso aki ta e úniko, tin masha hopi ku ni sa nos 
no sa di nan. Señor Moreno, bo a kaba di tende tur kos ku señor fiskal 

a trese pa dilanti. 


Fanchi : Si, señor hues. 

Hues : Ibo ta atmití tur loke sr. fiskal a bisa? 

Fanchi : Señor hues, kon mi por atmití algo ku mi no a komprondé de ke se 
trata? 

Hues : Kiko, bo no a komprondé? 

Fanchi : Nada. El a papia un lenga ku dios kristo so por komprondé. Ami no a 


komprondé un pito... ni un pito... señor hues. E ta papia pa su mes. I 
mi ta kere ku e kier plei masha sabi... e kier usa palabra pisá pa hasi 
influensia. Ami kier a puntra e sefior ei un kos so... Mi mag? 


Hues : Dal bai. 

Fanchi : “Taken mester purba di komprondé otro... ami abo, of abo ami? Papia 
mi idioma, anto e ora èi nos por kombersá. 

Hues : Kon bin bo no tin abogado? 

Fanchi : Pasobra mi mes no tabata kier. 

Hues : Di kon no? 

Fanchi : Laga mi bisa señor hues un kos. Ami ta kere, ku no tin ningun abogado 


bon. No tin mihó hende pa defendé su kurpa ku e mes. Ta yega ora ku 
hòmber mester por defendé su mes sin tin di paga kantidat di plaka 
na hendenan ku di p’adilanti nan sa ku ta masha poko nan por hasi pa 
nan. Awe, Francisco Silvestre Moreno, mihó conocí komo Fanchi di 
Alameda, lo bai defende su kaso. Mi kier a pidi e fiskal... o ta kon e 
tipo èi yama... pa papia mi idioma pa mi por komprondé i asina mi 


por mandé... 

Hues : (martiu) Señor Moreno. Loke bo ta pidi no ta al kaso awó i laga mi 
spièrta bo ku aki den bo mester komportá bo... Aki no ta Alameda. 

Fanchi : Kasi Alameda, señor hues. 

Hues :  Esèi no ta al kaso awó, señor Moreno. 

Fanchi : Ta esèi ta e baina, señor hues, nada di nos ta al kaso... tur kos di dje si 
ta al kaso... anto ta ki mi a bin hasi aki? 

Hues : Awe bo t’aki pa nos trata bo kaso. 

Fanchi : O pa kondena mi? Mi ta sinti ku esaki ta un kaso pèrdí. Tur ta kontra 
un, ami a koi awa. 

Hues : Ma nos mester prueba. 

Fanchi : Ainda mas. 

Hues : Pues bo ta atmití ku bo tabata burachi. 

Fanchi : No ami so. 

Hues : Ken mas? 

Fanchi : Ta tur kaminda mi ta mira hende burachi. 

Hues : Matin diferensia. 

Fanchi : Kua asina? 

Hues 
Fanchi 


Hues 


Fanchi 
Hues 
Fanchi 


Fiskal 


Fanchi 
Fiskal 
Fanchi 


Fiskal 


Fanchi 
Hues 
Fanchi 


Fiskal 
Fanchi 
Fiskal 
Fanchi 


Fiskal 


Bo tabata burachi den públiko. 

Ki diferensia tin ora bo ta burachi den un botekín o bo ta burachi den 
park? Burachi ta burachi... 

Ami no ta bai pleita ku bo awó. Mi a puntra bo si bo ta atmiti di 
tabata burachi... si o no? 

Mi no mag konstesta otro kos? 

No. Bo mag skohe si... o no. 

Anto mi ta skohe e promé... mi no sa gafia. Si, e dia èi mi tabata hopi 
burachi... mi a pèrdè kontrol. 

Bon sefior Moreno a atmiti ku e tabata burachi. Oró lo mi pidi su 
kastigo. I bo kier a choka Sara mata? 

Si... i mas ku esti... e tabata ofende mi den mi onor. 

Ma ta ki sorto di onor boso por tin? 

Onor di hòmber. Na su debido tempo kada hòmber tin su onor... Un 
onor ku kueste lo ke kueste e mester por defendé. I ta berdat ku mi 
kier a choka Sara mata... ta berdat ku mi no por a kontrolá mi, pasobra 
den mi kurason mi tabata duna e mohé èi rason pa tur kos ku e tabata 
tira den mi kara. Pa promé biaha mi a sinti di berdat mes ku e tabata 
stima mi i ku su stimashon tabata sin niun klase di interes... i ta esèi 
a hasi ku mi a kohe tene... bo ta komprondé mi? E mohé ku tabata 
stima mi, mi tabatin den mi man... e ora èi tabata entre amor i onor... 
i kobardia a pone ku mi a kis onor... sino tabata pa e hendenan ku 
tabata na park... berdat ku lo mi a mat'é... ma awó mi ta kontento ku 
mi no a hasié. 

E kaso di dos tambe ta un delito masha grave mes. Ta bigamia, sefior 
hues, sefior Moreno tabata kasá aki na Aruba ku un mucha mohé 
rubiano... i pa motibo di su mala bida e famia a bai foi otro... ma 
nunka nan a divorsia. 

Señor hues, permiti mi puntra algo. 

E mester ta al kaso. 

E biaha aki si ta al kaso. Si un mohé bai laga bo... si famia a bai foi 
otro... esèi no ta divorsio? 

(rabiá) No! Segun lèi bo ta keda kasa. 

Ma sefior hues, ta kiko ta matrimonio segun lèi? 

Ora lèi ta rekonosé esèi. 

Ki lèi ni ki lèi... t'ami ku e mohé a kasa. Ora nos ta keda huntu nos ta 
kasa... ora nos bai foi otro nos ta parti... no tin lèi ta obligá nos di 
keda ku otro. 

Nan no por obligá bo, ma por yega n'un kombenio pa divorsia... I 
abo no a hasi esè... Bo a koi bo kaminda bai estranheria bai kasa 
atrobe ku un mohé... 

Ta klaro, ta pa ki bo ta bai tuma mi awó? Mi no por kasa ku un 
hòmber... o esèi bo kier tende di mi? 

No interumpi mi... e asunto ta demasiado serio. 

Ta p'esèi mi ta protestá. 

Sefior Moreno, komporta bo,laga sefior fiskal kaba di papia anto lo 
bo haya bo turno. Bo a tende mi? Bo a komprondé mi? 

Si, sefior hues, abo sikiera ta mas umano. 

Ela bai stranhería pa kasa ku un mohé pa por duné nasionalidat 
hulandes. Pa nada mas... i aw6 e ta parasitá riba dje... i nos no por 
hasi nada kontra e klase di prostitushon bárbaro aki, ku ta birando un 
kanser intolerable den nos sosiedat. Riba e punto aki mi kier ta hopi 
severo... i mi kier pa un kastigo pisá kai riba e akusado sintá nos 
dilanti, sefior Francisco Silvestre Moreno. 

Señor Moreno, bo ta admiti di a kasa den estranhería ku un mohé pa 
duné nasionalidat hulandes? 

Mi a kasa ku un mohé, ma mi no a duné nada. 

Mi ta kere ku atrobe ta mas ku kla ku e akusado ta admiti di a kometé 
e delito ku mi a kaba di splika na plaka chikito. P'esèi mirando e 
seriedat di e kaso mi ta pidi un kastigo di 5 afia pa akusado sefior 
Francisco Silvestre Moreno. 

Señor Moreno no a kaba di tende e akusashonnan hasi kontra di bo 
persona? E di promé tabata buracheria publiko ku intento pa mata. E 
di dos: Bigamia, esta ku bo a kasa ku otro mohé mientras bo tabata 
kasá. I bo a admiti ku bo ta kulpabel na tur dos akusashonnan. Bo a 
kaba di tende ki kastigo fiskal a pidi p'abo. 

Si, sefior hues. 

Bo tin ainda algo mas di bisa? 

(ta lanta para yen di formalidat) Mi no ta duká manera bosonan, 
boso a pasa ita pasa boso bida ta studia... studia kiko? Studia lèi mi 
ta suponé... no studia hende... djis lo bo bisa, sefior hues, ku lo mi 
mester bai será, i mi ta puntra si esèi ta al kaso... kiko lo ta di mi 
amigonan? Di Alameda? Kiko lo bai pasa ku nan? Nan ku no tabata 
sa ku si bo kometé un krimen bo ta bai sera, bo ta wordo alivia di un 
peso grandi, pasobra... Dakota... sefior hues, no ta e solushon... aya 
lo mi haya kuminda... dak, nan lo kuida mi... i aki 5 afia ku mi sali i 
bolbe Alameda, pasobra mi por sigura bo awé aki ku lo mi bolbe... ta 
otro kaminda mes mi no tin pa bai... Kiko lo ta di nos? Abo lo sigui 
trata e kasonan aki pa semper. Bo ta akusa mi di a duna e mohé èi 
nasionalidat hulandes... ma esèi si ku no ta berdat. Ta lèinan ku awe 
ta huzga mi, ta e mes un lèinan a duné nasionalidat. Semper mi a 
tende nos biewnan bisa: Kani mi pa mi kani bo. Ma ta parse ku esèi 


Hues 


Fanchi 


Hues 


Fanchi 


Hues 


no ta konta pa nos chikitonan. Ami ta yuda so mi kier a yuda... pasobra 
e tambe a purba yuda mi... mi no ta worry. Mi preokupashon di mas 
grandi awe ta nan... sefior hues. Mi kaso ya tabata perdi asina mi a 
drenta e sala aki. Na spafio nan ta bisa: La suerte ya estaba echada. 
Mi preokupashon di mas grandi ta nan. Mi amigonan ku ta keda... 
Sara... Tom... Nicasio... Kiko lo ta di nan? Ma kaba di tende ku lo mi 
bai Dakota pa 5 afia. I djei? Esèi pa boso awor aki ta e solushon... ma 
e ta solushoná mi problema? Nan problema,nos problema mi no ta 
kere. 

Ma sefior Moreno, pakiko bo no a hasi tur e preguntanan aki ora bo 
tabata èi f6? Anto e ora lo bo no tabata para mi dilanti awe. 

Ei f6 no tin tempo pa hasi tal pregunta. I promé mi bai Dakota mi kier 
a puntra... Sosiedat ta kondená nos. Pakiko? Kiko nos a hasi nan? I 
mi ta bai mas aleu ainda... Kiko nan a hasi pa nos? Mustra dede sefior 
hues, mustra dede... 

Señor Moreno... tin algo mas di bisa? Pasobra si bo sigui ta bai parse 
ku ta nos ta kulpabel i no abo. 

Bo a duna mi delaster palabra... I mi kier hasi uzo di esèi pa 5 afia lo 
mi mester sera mi boka memei di 4 muraya... i pesei mi kier puntra... 
Kiko lo ta di Sara ku ta un puta ku riba su kurpa a pasa kantidat di 
hòmber meskos ku barko ta kòrta lama, sin laga ningun klasa di lastra? 
I tòg... el a stima... bo dilanti Fanchi ku lo bai será pa 5 aña... Ma mi 
ta spierta boso... si boso no pone den boso sentensia hende sentral, 
anto mi por sigura bo ku tempran o lat... sanguer lo kore den e luga 
aki ku pa boso tur ta un kanser, ma pa nos, nos salbashon! 

(dal martiu) Lo mi duna sentensia aki dos siman. 


Kortina 

WADIRIKIRI 


(Kantika:) 
Ora solo 
kai den Karibe 
1 anochi 
kubri ku suave manto 
tur deseo di amor 
e ora mi ta sinti bo 
serka mi. 


Ora amor 

drenta sanguer 

ta mil maribomba 
ta hinka bo kurpa 
lanta pashón 

ku a keda drumi. 


Ora mohé 
stima homber 
Ki por ta strobé? 


(Esena ta tur skur. Un kantante s6 ta haya un lus riba dje. Orkest ta toka y e 
kantante ta kanta:) 

Semper ku tin Rubiano 

sanguer indjan lo kore 

dor di benanan sano 

pa forma un pueblo nobel 


semper ku tin Rubiano 
kurasón nobel lo bati 
yamando tur hende bini 
pa yuda forma nos patria 


semper ku tin Rubiano 
semper tin bos lo kanta 

imno di amor i gloria 

na un pueblo k'a bira leyenda 
Semper sanguer lo kore 

semper kurasón lo bati 
semper un bos lo kanta 
un imno na nos baranka 


Tene mi man i bini 

drenta un mundo ku a pasa 
mira un rasa k'a muri 

mira un rasa nos a mata. 


(Mientras e ta kanta, poko poko e ta bai p'atras. Ta sali un bailadó, e ta baila un 
poko i despues e ta bisa:) 
No tin nada mas hundu 
k”un anochi sin strea 
(Bailad6 number dos ta sali i bisa) 
No tin nada mas duro 
Ku baranka di Ruba 
(Bailadó number tres ta sali i bisa) 
No tin nada mas strafio 
k’un pueblo sin futuro 
(Bailad6 number kuater ta sali i bisa:) 
No tin nada mas tristu 
k’un pueblo sin pasado... p'esey... 


Tene mi man i bini 

drenta un mundo ku a pasa 
mira un rasa ku a muri 
mira un rasa nos a mata. 


(Nan ta sali na baliamento bai. Wadirikiri ta sali pa drecha su hamaka ku e ta 
trahando, mientras e ta sali nos ta tende un bos ta bisa:) 
Tempo ku ainda 
solo tabata solo NI 
i tera tabata tera 
tabata biba aki 
un tribu di Indjan 


Tempo ku ainda 

luna tabata skonde 
misterio den su skochi 
Indjannan tabata adoré 

Tempo ku ainda 

Indjannan tabata 

misterio profundo 
Makuarima tabata nan kasike 


Tempo ku Makuarima 
tabata goberna 
Wadirikiri tabata 

su yiu mohé 


Tempo ku ainda 
amor tabata amor 
Wadirikri a stima 


Y tempo ku Wadirikiri 
a stima 
a nase e storia “ki. 


(Orkest ta toka i nan ta kanta:) 

O Wadirikiri 
Prenses di Oro Ubao 
bo kara bunita 

ta yen di splendor 


Bo wowo ni anochi 
ta skonde den skochi 
misterio profundo 
di un amor skondi 


O Wadirikiri 
Prenses di Oro Ubao 
hasi ku un dia 

mi por ta felis 


Bo alma un tin kalma 
Bo bida un ta bida 

o Wadirikiri 

di mi stimashón 


O Wadirikiri 
Prenses di Oro Ubao 
Nami speransa 

di por ta di bo 


Laga mi tene bo 

1 mira bo wowo 
sinti den mi pecho 
bo kurasón. 


(Ta trempan. Solo a kaba di sali. I Kumaná, mama di Wadirikiri ta kanta den su tent.) 
O ki mainta 
mas bunita 
o ki solo 
mas kla 
o ki biento 
mas fresku 
oki felis mi ta... 


traha serio i poko preokupá. Kumaná ta sali kontento i na kantamento:) 
O ki mainta 
mas bunita 

(E ta ripará ku Wadirikiri ta mira leu) 


(Wadirikiri ta sigui traha, e no ta pone kuidou na loke Kumaná ta kanta. I ta sigui 


Kumaná : Ma mi yiu, ta ki falta bo? 

Wadirikiri : (ta spanta poko) Ami? Nada. Pakiko? 

Kumaná : Kon nada? Bo t'asina serio. 

Wadirikiri : Ki esei no mag? Ki mi mester hasi anto? 

Kumaná : Biba kontento. Bo no tabata asina. Delaster tempo bo a kambia 
asina hopi. Kon bin? 

Wadirikiri : Den kiko mi a kambia? 

Kumaná : Den hopi kos. Mira awó mes. Un dia asina bunita. I lugá di kanta 


i ta kontento manera semper bo tabata, kiko bo ta hasi? Traha 
hamaka... bo tin m’n sa kuanto dia ta traha riba dje... i ainda bo ta 


mes leu. 
Wadirikiri : No mama, mi ta hopi mas leu di loke mama ta kere. | 
Kumana : Mi'n ta kere Wadirikiri. 
Wadirikiri : Ku mama no ta kere mi, esei mi no por yuda. 


den: Emesto E. Rosenstand, Wadirikiri. p. 1-2; manuskrito na Biblioteca Nacional Aruba; e promé 
kantika tambe den: Ernesto E. Rosenstand, Un anhelo sin fin. Oranjestad, Aruba: [s.n.], 1982. 

Anthony Jamanika 


BO LENGA TA SKERPI 
Part 1 
Dilanti kortina sera, un banki, Boy i Ani ta presenta brazá hariendo direkshon pa 


e banki, mientras nan ta aserká nan ta papia ku otro, Boy su karakter ta sin 
pasenshi. 


Boy : Todo en broma nada en serio eh. (Ani ta hari) Duná mi un sunchi. 

Ani : Pakiko? 

Boy : Imaginá bo mes pakiko... mira, mi no ta pidi bo un sunchi djis pa prèt. 

Ani : Bo a haña basta sunchi pa “we kaba. 

Boy : (keda para buta man riba Ani su skouder) Si mi kier mas awor? 

Ani : (wak rònt ke entregá Boy un sunchi, kita kara) Ai no, na e momentonan 
aki no. 

Boy : (bira Ani frente a frente) Kiko ta pasando ku bo? 

Ani : (nervioso) Nada, nada no. 

Boy : Pakiko bo ta trata asina anto. 

Ani : (hisa kara miré, despues bira lomba) Mi di ku bo awor aki no. 

Boy : (man na zei) Bon, bisa mi, ta kèns bo ta bira? 

Ani : No. 

Boy : Takiko mi ta haña mi aden aki? (aserké) Mira, ora dos persona ta namorá 


otro... (pasa man bou di kachete) bo no por verwacht nada otro. 
Ani : (bira p'e) Ta kiko bo ke bisa mi. 


Boy : Di esun pa e otro, di e otro p'esun, kariño, amor i kisas den lat... bo mes 
sa. 

Ani : (wak skèrpi) Kiko bo ke men ku esei. 

Boy : Bon... ja... mi ta kere ku bo no tin mester di splikashon. 

Ani : Boy, awor aki no ta e momento pa ekspresá sintimentu na otro. (wak 
oloshi, sinta) Tene na kwenta ku ta bira lati mi tin ku bai kas. 

Boy : (sakudi kabez) Tende Ani. (aserké til su su kachete menasando) No ta 


importa mi ku ta lat, bo ta bai kas ora ami haña ta bon, bo a kòp mi bon? 

Ani : (bos haltu) Kita bo man. 

Boy : (den djente) No grita Ani, por fabor no grita, paso mi ta kapas di hasi 
kwalkier kos. I bo sa esei muchu bon. (Ani ta keda mira ku emoshon di 
spantu, mientras tantu Boy ta alegá su kara for di Ani su kara e ta sinta 
poko poko banda di dje) 

Ani : Kiko bo ke ha... kiko. 

Ani 
Boy 


Ani 
Boy 


Un sunchi. 

Bo sa muchu bon ta pakiko mi ta ninga bo. 

(wak su mes despues Ani) Kisas ta dos hende hòmber of dos hende muhé 
tin sinta aki? 

Ma bo mes no ta mira ku nos ta den un parke, kaminda hendenan ta pasa 
bai bini. 

Ki ta importá, tende Ani, wak mi bon den mi kara. Mi yama Boy i mi ta 
kere ku bo sa muchu bon di Boy, esta mas ku kualkier otro hende. Ora 
Boy ke hasi algu no ta enteresá Boy ku ta riba kaya, den w.c., den mondi... 
Dios sa na unda mas. 

Pues... (Ani ta lanta, pero Boy ta ranké na su man buté sinta atrobe) 
Sinta aki, ahinda bo no a hafia òrdu pa bai. (Ani ta keda miré duru) 
Skucha mi bon, sòru pa bo pèrs e lokual ku mi ta bai bisa bo aki bon den 
bo mente. Bo sa ta na unda? (primi dede riba Ani su frenta) Aki, aki. 
Sòru pa ora nos ta huntu pa kosnan agradabel so ta pasa entre nos dos. 
Bo ta mi enamorada i pronto lo bo ta mi muhé. 

Pero... 

Ketu, laga mi terminá no interumpi mi. Trata bo komo un mucha grandi, 
pasombra Ani si bo sigi di e fase aki, bo ta haña bo ta paga karu ku mi... 
hopi karu. I no... 

Boy... 

Ningun komentario... laga mi terminá por fabor... Si bo no ta gusta loke 
mi ta eksigi di bo, bo por kuminsá laga kai for di awor. 

(rabia) Kosnan un ta bai manera bo ta pensa Boy. Kiko bo ta kere? Ku 
mi ta un mucha muhé kon ku ta? 

Mi no a bisa esei, loke mi ke pa bo tene kwenta kune ta, ku bo tin ku hasi 
loke mi tin gana. Esei ta tur kos. 

Abiertamente? 

Sigur ku si. 

Bo ta paga tinu ku mi tin ku tene kwenta ku tur kos ku ta rondó di mi? 
Tene kwenta ku kiko mi shon. 

Kon ku kiko, tende Boy den mi kurpa tin sanger, mi no sa di bo, mi ta un 
humano, no un kakalaka. Lokual bo ta eksigi di mi ta algu... bergonsoso... 
algu horible. Kiko hendenan lo pensa di mi, mi mayornan kon nan lo 
reakshoná. 

(lanta furioso) Kiko ta importá mi di bo mayornan... ya bo a daña tur mi 
beis (bira bai) bo ta tehi hende, bo sa! 

(yamé) Boy. 

(keda para) Kiko bo ke? 

(aserké) Boy mi sa ku bo karakter ta un tiki trabahoso, pero bo tin ku 
komprondé... (nervioso) mi ta di bo... bo tambe ta di mi... bo sa ku mi... 

Boy 


Ani 
Boy 
Ani 
Boy 
Ani 
Boy 
Ani 
Boy 


stimá bo hopi... mi ke konvensé bo... pero... 

Konvensé mi ku kiko muhé? ...Tende Ani, ta mi tempu mi ta pèrdè awor 
aki ku bo. Nos ta topa mafian, mafian nos por sigi riba e topiko ei. 
Mañan. 

Bo no ta purá pa bai kas mas anto? 

Si, pero... 

Pero kiko. 

Mañan ki ora ? 

Seis or di atardi. 

Seis or mi tin lès. 

Esei no ta enteresá mi, mira pa mañan seis or bo warda mi dilanti Plaza. 
(bira bai; tape: ‘Dushi Omaira' di Doble R.R.; mientras ku e tape ta 
toka e ta benta su kosnan abao di rabia, yora, e ta kwe nan hinka den tas 
bèk, despues kana bai. Blèk out) 


den: Anthony Jamanika, Bo lenga ta skèrpi. Willemstad, Kòrsou: [s.n.], [s.a.]; manuskrito 
den archivo di Cultureel Centrum Curacao 

Philmena Wong 


NA CAMINDA PA INDEPENDENCIA 


Ta ocho pa diesdos! 
Afianan atras, 

Siglonan atras, 

biento tabata supla, 

sut’ y reboltiá 

tera birgen; 

olanan tabata kibra 

y habri 

manera wayru 

riba barancanan inafectá 
dj’un isla 

plantá 

den scoch'i lama. 

Awa limpi, awa colorido, 
den bariga di Caribe! 


Fo'i buraconan di cueba, 
fo'i bashinan di flambeu, 
fo'i cocolishinan 

den fondo di lama, 

ta nace un murmuro, 

ta crece un sonido: 
O-R-O-U-B-A-O... 

Den ambiente di pas 
tononan creciente 

ta hala mara na otro 

pa forma un dushi palabra: 
ORO UBAO... 

Nomber cu ta resoná 
contr’e spelonknan 

di panòrt; 

kibra den e barancanan 

di pariba; 

spat rib'e cunucunan 

y subi contr'e seronan 
mey mey; 

pinga rib'e playanan 

di pabao; 

lora, bira, dray 

den un crescendo 

riba oriya 

di pasuyt: 

ORO UBAO, ORO UBAO, ORO 


Bao di un shelo inmensamente blao, 
den ardor dj'un solo cayente, 
indjannan nativo: 

homber y muhénan balente 

ta rema riba awanan 

dj'e lamé rondoná, 

rico na pisca, 

ta sembra, planta y cosechá 

den tera di nan suela, 

nan ORO UBAO... 

Habitante auténtico 

ta trah’ y soda, 

mata curp? y laborá 

pa por bib” y come 

di loke nan ta saka di suela 
di e tera: 

ORO UBAO; 

ta pone man na obra 

ora botonan di piscadó 
yega tera, 

ora di trece cosech’ aden, 
pa ora di cosechá 

cu orguyo y satisfakshon, 
den alabansa y orashon 
nan gradicí 

Diosa di yobida 

c'a duna bida 

n'e cunucunan dj'e isla 
ORO UBAO. 


den: Philomena Wong, Na caminda pa independencia. Oranjestad, Aruba: Charuba, 1986 

Philomena Wong 


INSPIRASHON DI PO-E-TA! 


Hisa benta 

e leter “e” 

y machik’e 

net meymey 

dje palabra puta, 
cambia e leter “u' 
den “o” 

hala un rosea chiki-chiki 
tras di e “o” 

y prome cu e ‘ta’ 
y ata: 

un barbulet’ 

a cambia 

den un shon! 


den: Philomena Wong, Di ta... pa... tabata. Oranjestad, Aruba: Charuba, 1992 

Philomena Wong 


MA CHENTA 


Bo mester ta manera 

e palo di kibrahacha 
ancra 

den baranca di Hooiberg 
pa bo a biba soporta 

tur loke bida 

tabata! 


Ni biento pisa, 

ni solo cayente, 

ni secur” ardiente, 

por a caba 

cu e palo di kibrahacha 
ancra 

den baranca di Hooiberg. 


Ni bida duro, 

ni dolornan fuerte, 

ni temponan turbulento, 
por a kibra bo forsa 

pa bo a sigui bringa, 

sigui biba; 

por a strobabo 

di coba bo raisnan 

den e tera 

na unda bo a wordo planta. 


Bo ta semehante 

n'e palo di kibrahacha 
cu tempo tempo 

ta floria na abundancia 
den e colo gel bibo 

un delicia pa nos bista. 

E palo di kibrahacha 
ancra 

den baranca di Hooiberg 
cu ta sigui demostra 

cu e sa lucha, 

bringa 

te na ultimo 

pa e por sobrevivi; 

cu den tempo di secura 
ta saca awa for di piedra, 
ta floria 

y deleita nos cu su flor. 


Abo, 

manera e palo di kibrahacha 
ancra 

den baranca di Hooiberg 
por a hafia 

sotanan di bida, 

dolornan di amargura, 
temponan pisa, 

pero 

cu ayudo di Creador 

y bo sernan keri, 

carga pa bo perseverancia 

a sabi resisti, 

sacando bida for di bo alma 
pa bo a floria 

y contenta nos 

cu bo amor! 


Manera palo di kibrahacha 
Ma Chenta 
Bo a sabi triumfa! 


den: Philomena Wong, Di ta... pa... tabata. Oranjestad, Aruba: Charuba, 1992 

Philomena Wong 


REFLECSHON 


Core mucha, core! 
Cue e barbuleta! 

Piki un flor di mondi! 
Core djis pa kore! 
Caricia un bestia! 
Bula ovr'i piedra! 
Subi pal'i mata! 
Sapatia dj'alegria! 
Larga splendor di solo 
Refleha riba bo rostro! 
Canta cu bos halto! 
Larga mundu sa 

Con felis bo ta! 


den: Watapana, afia 2, no. 6 (1970), p. 14; tambe den: Philomena Wong, Di ta... DA: 


tabata. Oranjestad, Aruba: Charuba, 1992 

Philomena Wong 


E MONSTRUO SCONDI 


Sinta dobla 

e mucha ta pinta 
e monstruo 

cu ta torment'e, 
murmurando 
silabanan 

sin nificashon 
dje palabranan 
cu e monstruo 
ta bis’e 

den e weganan cruel 
cu e ta pone 

e criatura 

hunga cun’e 


Na final 

su postura 

ta bira mas tenso, 

e kier tapa e papel 

cu su curpa fragil, 
tapa e monstruo pinta 
pa otro no mir’e 

y pa kibocashon 

bisa cu e monstruo 

ta su propio creashon. 


den: Philomena Wong, Crusando fronteralCrossing Borders. Oranjestad, Aruba: Charuba, 
1993. p. 32 

Pedro R. Velasquez 


E LUNANAN DI KALOR A KEDA... 


pa P.A. Velasquez 


e hanchinan habri di Pueblo Nuevo 
e burikonan shinishi den mèrdia 

e indjannan sin nan kara 

pasando den sabana 


Despues di tanto afia nan ta kòrda 

Ku el’a bai ku sed'i awa 

su wowonan yen di stòf i solo 

ku el’a sigui e otro hòmbernan den día 

ku nan a bai lamán tras di nan sombra den atardi 


E mes a yega p'aki banda 
ku e rekuèrdonan den su garganta | 
Nan di ku el’a bin di La Guajira | 
ku salo na su pia | 
i mas despues el’a bisti tur na blanko 

e djadumingonan atardi 


E palabranan a kuminsá baha den su boka || 
e lunanan, e hanchinan sera na Pueblo Nuevo | 
e indjannan aya banda tambe a sera nan memoria 
i nan a pèrdè tra'i su kara 

ku nan wowo yen di santo ||) 
mirando e hómbernan shinishi || 
sali fo'i sabana 


Ku tempo e mes a respondé 

ku nan no a konosé su tata 

ku su mama a keda semper hoben den atardi 
Yo era Pello un muchachito “e trece afios 

E mardugánan a sali den su wowo 

manera riunan di silensio 

te awe ku e mes lo por a papia 

di su indjannan pober sin nan band'i kara 
despues ku nan a keda i el’a bin p'ariba 
kanando den atardi 

mèmèi di e hòmbernan ku wowo yen di stòf 
kamind'i Puerto Estrella 


den: Frank A.J. Booi et al. (red.), Cosecha Arubiano; un antologia. Oranjestad, Aruba: 
Fundacion C.C.A., 1984. p. 125 

Papy Cicilia 


MANAN TA DI SHON SIKILIMAN 


Garampiña bou di braza, chapi riba lomba 
mochila tirá na schoudu, ban mira compa! 
Sambarc'i tairu, sharaca, sharaca, 

T'awói m'a cay fe den hamaca. 


Ay-Dioo, m'a lubid’e bar'i hak, 

pero’n nada, na cunucu tin yerba, anto gepak. 
Hépa, tende compadu su krewá shiriki-shiriki 
cási sigú e tin repa, of funchi lorá den shinishi. 


Awe ta di'e prepara, pasó mañan ta mailó. 
Mainta lo bo mira kiko cuchú ta haci, ay-Dioooo! 
Buchi cu Francisconan ta hombu di experencia; 
e pobercito tapushinan mafian “n tin clemencia. 


Bahad'i solo cueru mester keha, 
| hasta gritu di cachu tin cu pega, 

pasobra aki ta Shon Sikilimán 

ta bay cosecha, anto cu simadán. 


| Ma Caricia, ba busca co’i bebe? 
No lubid’e ron, pasó mañan “n ta bende! 
Anto corda but'e mans’i repa rijs, 
e casuel’ey, djis aki e ta krijs. 


Bo conoce Shon Sikilimán ? 

Casa'i Caricia joe'i Madan ? 
Wel bini mañan fo'i trempán 
pa nos wapa un bon simadan. 


den: Papy Cicilia, Samico. Kralendijk, Bonaire: [s.n.], 1983. p. 11 


Ruben A. Odor 


MI BIDA Y AIDS 
desèmber 1, 1991 


Solitario mi curason 
manera un barco naufraga 
ta flota sin timon 

riba ola turbulento 

di un oceano infinito. 

E ta anhela cu gusto 

di por logra yega tera 
tira hancro na un puerto 
pa asina descarga 

y libra su bodega 

di e insoportabel peso 
di su inmenso sufrimento. 
Pero su debil structura, 
fofo manera palo, 
tortura pa e salo 

di un incesante yanto, 
lo doblega un dia 

pa un o otro tormento, 
parti na mil pida 

y asina hundi bai 

hunto cu su carga 

di enorme tonelada, 
perde den e fondo 

di un lama incognito. 

desèmber 7, 199] 


Tene mi, tene mi duro, 
no laga mi atras mi so! 
Mi kie pa bo hiba mi, 
compafia mi y guia mi! 
Gara mi, gara mi na mi man, 
tene mi y bisa mi ban! 

Ta ki dushi lo ta, 

Sefior, si bo por hiba mi 

lew di mundo y di tera, 

lew di odio y di guera, 

pa bo cu mi, nos dos so, | 
dilanti di bo trono | 
por combersa cu otro, 

ami cu bo den bo reino 

sin tin nod'i preocupa 

di mundo, bida y placer! 

oktober 1992 


Ik ben kluizenaar 

van modern geslacht 

die het genot niet afwijst 
noch de pijn vermijdt 

en heb in de woestijn 

van mijn inwendige leven 
een eenzame oase 

door liefde gezaaid. 

Soms verijdel ik me 

in mistische ontroering; 

Ik brand als een kooltje vuur 
bij sensuele liefkozing 

en in schijnbare tegenspraak 
van verscheidene bezieling 
zet ik in mijn verstrooide oorlog 
de begeerte in God. 

Mijn ogen zijn veelkleurig, 
mijn hart 

is een opgerichte antenne 
naar alle golven 

der gevoeligheid 

En zo ga ik door het leven, 
zonder wrok noch goedheid, 
en als puur verdediging 

trek ik uit mijn lippen 

een dolk, 

filosofisch en teer 

van een glimlach. 

novèmber 18, 1992 


Lo tawata distinto 

si ser humano tawata 
sin sinti, sin cerebro, sin curason. 
Lo no tin pensamento 

ta persigui nos cu mal intencion. 
Lo no tin motibo 

di biba cada rato 

momentonan di angustia 

ni odio, ni rabia 

tampoco emocion. 

Lo no tin sintimento 

den diferente ocasion 

pa pone nos sufri sin rason 

di dolo o di amor. 

Ki distinto lo tawata 

si ser humano no tawatin 

ni sinti, ni cerebro, ni curason. 


den: Ruben A. Odor, Mi bida y aids. Oranjestad, Aruba: Women's Club di Aruba, 1994. p. 8, 
15, 65189 

Belén Kock-Marchena 


JUFFROUW, IK HEB EEN BÒTER MEEGEBRENGT! 


ki dia, 

ki afia, 

ki tempo 

mas mi yiu, 

lo bo sali 

fo'i e cataclismo 
di un lenga 

ku n'ta bo lenga? 


ki dia, 

ki afia, 

ki tempo 

mas mi yiu, 

bo tin di soportá 
bof6nnan di otro 
pa erornan kometi 
den un lenga 

ku n'ta bo lenga? 


ki dia, 

ki afia, 

ki tempo 

mas mi yiu, 
lachinan 

lo kansa di karga 
rapòrtnan 

hel di biehes 

di un lucha 

pa un lenga 

ku TA BO lenga? 

un dia mi yiu, 

bo soño, 

mi soño, 

nos soño, 

lo bira realidad 

y 

nos dushi 
papiamento 

lo marcha 

drenta nos enseñansa 
den tur su grandesa 
y bunitesa, 

anto lo bo 

skirbi, 

lesa, 

conta, 

canta 

contento 

den bo dushi lenga: 
PAPIAMENTO! 


den: Skol y Komunidat, aña XVIII, no. 2 (mei 1988); tambe den: Belén Kock-Marchena, 
Oranjestad, Aruba: [s.n.], 1996. p. 25 

Frank Williams 


E TURISTA 


Un turista di Europa riba un stul di beach cu su rudíanan hisá te bou di su cachete, 
cu poco ripara ta kita e tòp di su badpak. Su dos brasanan cu tabata wanta su 
rudíanan na halto, ta lòs poco poco y na un manera cu mester parse masha casual, 
e dos mannan ta pasa patras di su lomba pa lòs e hak di e tòp. E tòp milimétrico ta 
ser poní un banda y dos pecho golos pa solo ta presentá nan mes. 

E turista ta keda sintá un rato cu su rudíanan na halto di manera cu un persona 
cu cana pasa sin sospechá nada, lo no ripará cu ta un hende mitá sunú ta sint ei. 
Despues di a wak rònd un par di biaha, e turista ta laga su píanan baha poco poco 
y ta exponé su pechonan totalmente pa solo por hasi su trabou. Otro turistanan ta 
wak, pero ta hasi manera nan no ta mira. Un turista femenino ta mustra señalnan 
di ta incómodo. Sinembargo ta manera su andun kièr bisa: “No ta ami mester sinti 
bergüensa, ta e muher ei ta sintá tete af6, no ami.” 

Algun mucha chikito ta core pariba pabou ta hunga. Ora nan a mira e turista 
mitá sunú, nan inosensia a pone nan mustra dede riba dje y hari tapa boca. Mes ora 
nan a core bai cerca nan mama pa bis’é kico nan a mira. 

Un hómber, cu probablemente ta casá di e turista, ta sintá riba un otro stul di 
beach como camuflahe y protekshon pa su casá. Aparentemente e ta haya su trabou 
un poco fastioso. E pareha ta entre 35 pa 40 aña di edad. E hòmber ta un tipo 
hancrá y na fin di su frenta su cabei a cuminsá ta cai. Sierto momento é ta bisa e 
señora pa nan bai den lamá. Kisas ta pasobra e muchanan a keda core bai bin ta 
wak e spectáculo. 

Riba e invitashon e turista ta hisa e tòp cu tabata poní banda di su hip, tapa cos 
cu ne y baha na awa literalmente. Caminda nan tabata landa no ta un beach popular. 
Hende local no sa frecuentá e lugá aki hopi. Tin algun parti cu e awa ta cla y bo 
por mira fondo. Un gran parti di e lamé sinembargo, ta yen di plèki scur di alga 
marina. Tambe e fondo na hopi lugá ta consisti di lodo y no di pipita di santo 
blanco òf ta cubri cu piedra chikito y skèrpi. 

Ora bo ta den lamé, bo ta bira consiente di e imperfekshonnan di naturalesa. 
Pero ora di aleu bo wak nos lamé cu su diferente tintenan bèrdè, acua y blou scur, 
bo ta comprondé pakico miles y miles di hende ta laga nan pais pa bin disfruta di 
nos lamé. Sinta un banda y wak e hendenan baña den lamé ta ponebo comprondé 
perfectamente con dushi lamé ta. Ta incomprendibel cu hopi hende local casi no 
sa bai lamá y no sa landa tampoco. 

Si nos mira kico nan ta yama beach na otro país, nos ta realisá con generoso 
Creador tabata cu nos pa loke ta trata lamá y beachnan bunita. Despues di un rato 
còrtico e pareha ta sali for di awa y ta bai bèk na nan stul. Bèk riba su stul e turista 

ta bolbe kita su tòp y ta bai drumi pecho ariba y af6. Nunca mi tabata sa cu e luga 
aki ta conosi pa semi-nudismo. Pa casualidad mi a bai einan para mi auto pa lesa 
dos corant cu mi a caba di cumpra y mi a haya mi ta actua como “peeper” sin cu 
esei tabata planiá. 

Tabata tin varios persona sí, cu a pasa eibanda buscando cos pa mira, sabiendo 
cu lo tin cos di mira. Tin un caminda di santo cu ta pasa basta serca di e beach. E 
caminda ei ta hopi cobá na unda e tairanan di e autonan ta pasa. Meimei di e 
caminda tin un lomba basta halto. Ta awasero a coba e caminda asina, of ta asina 
tanto “peeper” a pasa ei cu nan auto? Esei mi no sa. 

Di e autonan cu a pasa den “peepers” lane’ tabata tin auto di Biblioteca Público, 
Ofisina di Post, Duana y D.O.W. Pues Gobièrno tabata hopi bon representá. Tambe 
a pasa diferente hende local den auto cu number V, fuera di esnan den autonan 
priva. 

Un local a pasa den un auto, coriendo poco poco pa despues para e auto com- 
pletamente pa wak. Un di su wowonan tabata tapa cu pleister, di manera cu e otro 
wowo mester a hasi dòbel trabou. Ta interesante pa sa ta dor di kico e wowo ei a 
wòrdo afectá. Por ta cu e persona a exigi demasiado di su wowo durante su horna- 
danan frecuente como “peeper”. Manera ya nos sa, e turista tabatin entre 35 y 40 
afia di edad òf kisas un tiki mas. E tabata tin un statura halto. Su cara y curpa 
tabata di e categoría di cual bo ta haya diestres den un dosein. E tabata e foco di 
atenshon y obheto di scrutinio erótico. 

Algun macamba, poco di edad, a bini cu un auto y a parker un poco alehá di e 
beach. Nan a baha cu saco conteniendo softdrink, sandwich y chips. Manera ta 
nan ta dofio di e lugá, nan a bai na e hotel cu tabata keda serca ei banda y a scohe 
un lugá den e área di e hotel. Nan no a cumpra nada di e hotel, aunke un waiter a 
puntra nan kico nan kièr a gasta. Ora e hulandesnan a bisa cu nan no kièr nada di 
bebe pero si un par di stul di beach, e waiter a wak nan cu un mirada cu claramente 
tabata bisa: “Si turismo mester a dependé di hende asina, anto ta den... etc.” 

Un grupo di hende local tambe ta na e beach. Nan ta comporta nan mes di un 
forma shimaron, manera ta stranhero nan ta den nan mes cas. Cu un grupo di 10 pa 
15 hende grandi y mucha nan ta bòncha riba otro, pa busca sosten serca otro, riba 
un espasio mucho chikito pa nan tur. 

Contrario na e hulandesnan di awor ei, nan tin hopi cos di come y bebe den 
saconan grandi di plèstik y di papel. Mayoría di e adultonan den e grupo aki, muhé 
y hòmber, ta gordo di mas. Mayoría di e damanan tin badpak tradishonal bisti. 
Esnan cu a tribi bai cu moda, ta exponé exeso di carni na tur banda pa motibo cu 
e trahe no por a soportá asina tanto preshon ni volúmen. 

E turista a wak e hendenan local y segun su mirada e hendenan aki no mester 
tabata einan. Nan no sa con pa comportá nan mes na beach. Nan ta parse hende cu 
no a custumbrá di bai beach y nan ta completamente fuera di nan lugá. 

Dos Rasta — cabei limpi — ta pasa y ta comentá cu e turista su tetenan no ta ni 

bunita. Nan tabata tin varios otro comentario encuanto e turista cu lo mi laga na 
imaginashon di cada lesadó. E Rastanan a bai para papia bou di un palo di cuihi cu 
tabata situá serca di lama. Di einan nan a sigui vigilá e turista de bes en cuando. 

Un van di polis a asercá e beach coriendo riba e caminda di santo cu nos a 
papia di dje anteriormente. Ta kico polis ta bin hasi aki? Dos agente, tur na dashi 
y camisa manga largo, tabata sintá den e van. Nan tabata nèchi bistí na ocashon di 
día di polis. E van a para y e agente sintá na banda a hasi un señal cu su man. E 
compañero di e turista a bisa algo den su djentenan, pero e turista a hasi manera é 
no a mira e polisnan. Enbes di reakshoná riba e señal di e polis, el a bira boca abou 
y a primi su cara y pecho riba e stul. 

E dos agentenan polisial a disidí di baha. E Rastanan, e grupo di localnan 
bòncha riba tres meter cuadrá di espasio, e macambanan cu no kièr duna e waiter 
un bida, e otro turistanan cu tabata na beach, e mayornan di e muchanan cu tabata 
kore pariba pabou: nan tur a sinta wak ta kico lo a bai sosodé. 

Dor di un actuashon táctico, e polisnan a salba e turista di un tremendo freak-out. 
Na un manera discreto nan a pasa dilanti di e turista y miéntras nan tabata canando, 
e comandante di e patruya a bisa e turista y su compañero algo. E turista a bisa sí 
cu su cabes, demostrando asina cu e lo obedesé, y e polisnan a sigui cana bai 
pariba na un manera casual. 

Despues di algun secónde cu e polisnan a pasa, e turista a bisti su tòp y pecho 
abou, pero tapá awor, el a sigui solia. Un rato despues e dos agentenan polisial a 
bini bèk, drenta nan auto bai. Si ta asina tur polisnan ta actua, anto cu rason nos 
por ta orguyoso di nos cuerpo polisial. 

Pa algun gai cu tabata forma parti di e grupo di hende local e spectáculo a yega 
na su fin. Ora e turista aínda tabata hasi su acto exhibishonista, cada biaha un di e 
gainan tabata tin e nesesidad di bai busca algo òf hasi algo p'é pasa y, na un 
manera ingenuoso, peilo e tetenan di e turista. 

Dos otro gai na sierto momento a coi un brío y sali for di nan ròl shimaron. Nan 
a disidí di bai hunga frisby. Despues nan a cambia e frisby pa un bala, pasobra 
cada biaha e frisby tabata desvia bai cai den lamé of pasa scarmai cabes di un òf 
otro turista sintá riba e beach. 

For di caminda ami tabata sintá den auto mi no por a mira e turista completa- 
mente. Pero ora un dama cu tabata drumi riba un stul banda di e turista a lanta bai 
na un otro sitio cu su stul, e alcanse di mi bista a ser ampliá. 

Mi por a mira cu e curpa di e turista a kima bunita, su hip, su bilnan, su píanan, 
su lomba tur a wordo pintá dor di e rayonan di solo. Ya cu e turista tabata tin su tòp 
bistí y e tabata drumi boca abou, mi no por a mira si su pechonan tambe a bira 
brùin. 


den: Frank Williams, Regalo di Fantasia. Oranjestad, Aruba: [s.n.], 1989. p. 17-21 

Bèti Doran 


OLOSHI KANA 


Te ainda ta kla den mi memoria e oloshi ku tabata kologá na muraya den komedor 
di mi wela. Te na altu meimei di dos bentana di yalusi, e tabata dominé e ambiente 
ku un serenidat i puntualidat di un réi den tempu bieu. E tabata resplandese un aire 
di un poder totalitario manera un diktador, sumamente arogante, dofio di tempu i 
doño di tur loke ta hala rosea. Mi wela ku aparentemente a rekonose e poder ey a 
poné riba un trono, pa tur hende ku tin di miré hisa kara na laira wak’e. 

Pa imponé un i tur. Manera un sorto di adorashon. P'e mes mester tabata un 
martirio pe subi stul, rèk riba su tenchi di pia p'asina e por yega n'e buraku pa e 
por duna su mahestat e alimentu sufisiente p'e sigui ku su dominio kompleto riba 
nos tur su bida, markando sin ningun sorto di sintimentu ni emoshon, e ora di dia 
o di anochi. 

Di dia n’ ta di dia, i anochi n’ ta anochi, semper bai e tabata kana o mas bien 
marcha ku e disiplina estrikto di un soldá bon entrená. Tik... tak... tik... tak... E 
tabata o alomenos e mester tabata un ehémpel pa nos: Kon mester ehekutá un 
trabou sin desviá ningun momentu di e plan original. Hinter e akto aki m'a konsidera 
parti di un venerashon eksaherá di ‘Shon Oloshi’, i den silensio m'a pidi: Mara su 
kuérde por bula, ya m'a skapa di dje. Pero esey nunka a sosode. 

Pesey riba dje nos tabata tin ku fiha nos bida, i konsekuentemente mi a haña 
masha rabia mes riba dje. E tabata intremeté den nos bida sin duna nos e minimo 
chèns pa nos mes disidi. E tabata regla momentu di lanta mainta, di kome, di bai 
skol, di rekreo, di bai drumi. Ku kada sekonde ku e ta tek, bo ta realisá bo mes ku 
bo ta birando un sekonde mas bieu i konsekuentemente un stap mas serka di bo 
graf. Un anochi m'a yega kas diesdos’or despues di a pasa wak un fiesta di disfras. 
M'a bèk mi oloshi di man p’a por hunga ròl ku ta oloshi a para ku mi i asina m'a 
pèrdè tur noshon di tempu. Segun mi un plan ingenioso i ku lo skapami di un aire 
di sota o un bon zundrá. 

Pero mi no a tene kuenta ku e oloshi di komedor, ku si, responsabel manera 
semper, a sigui kana normal, sin para. M'a yega hafia e dos bieunan di mi sintá 
kada unu den un stul di zoya ku kara p'e oloshi, pa mustra ku nan lo pone tur 
hende su kabes na waterpas ku tribi rebeldiá kontra di su mahestat su desishon. 
Un delito asina tin ku ta kastigá severamente i despues ku a kompara mi oloshi di 
man ku esun di komedor, sin averiguá ku esun dimi tabata kana of no, mi tanta ku 
furia di un orkan grandi a dal mi oloshi abou, ku e konsekuensia k'esaki a spat foi 
otro i tur su shirishiri a keda plamá riba e linoleo den komedor. Mi tanta disgustá 
a tildami di falta di rèspèt i a alega ku kos ku no ta sirbi no mester ta na man di 
hende. Ironia di e kaso ta ku ningun momento so no a pasa den su mente ku ta e 

oloshi den komedor por ta robes. Su mahestat no por ta robes. Punto. 

M'a hisa mi kara wak’e i m'a trosé un wowo malu, pero e no a rel, i mi por a 
apresiá asta un sonrisa di mofa riba su kara. Otro viktoria, i a parsemi ku ela 
kumisá kana ku mas smak... tik... tak... E morto di mi oloshi a keda riba su konsenshi. 
En' ta tin purá, ningun klase di purá, pero tog e tabata puntual, presis. M'a komparé 
ku e oloshinan mas chiki, ku tabata kana tik-tak, tik-tak, purá-purá. Un be nan 
tabata dilanti, otro be nan tabata tras. Bo no por a konfia nan, pero e oloshi di mi 
wela tabatin un otro ritmo i un kadans sin igual... tik... tak... tik... tak... ketubai... 
ketu bai. 

I maske kuantu rabia mi por tabatin riba dje, mi tin ku rekonosé ku e tabata 
imponente, loke a ponémi semper bira kurioso na konosé e mekanismo. Tin biaha 
mi tabata subi stul, atraé pa un forsa misterioso, i keda un bon ratu manera hipnotisá 
su dilanti. Su slenger di koper tabata lombra asina tantu ku mi por a mira mi kara 
den dje; tur deformá meskos ku un diabel. Mi ta kòrda kla kon mi tabata keda para 
fasiná su dilanti, mirando kon parti djabou di mi kara tabata trèk bira hanchu, p'e 
bai smal ariba bai kaba den un punta. Un kara di got'e awa. I e kos di mas mahos 
tabata mi nanishi ku tabata span bira meskos ku un promenton. 

I segun e slenger tabata hasi inkansabel su trabou, mi kara tabata trèk bai lenks... 
trèk bai rèks... Su kol6 tabata maron skur, i su kutis tabata tur na kròbi-kròbi 
fini-fini, manera hende ku sarampi. Tempu a seka e vèrnis i a krak'e den mil i un 
pida chiki... chiki... 

I loke was por a hasi ku n'e tabata solamente duné un aspekto di bieu. Un bieu 
ku mal ehèmpel, un bieu ku kièr. Segun tempu tabata transkuri, su kara ku tempu 
e tabata hoben tabata tin un koló di marfil bunita, a pèrdè su splendor i el a blek 
bira meskos ku un hende ku ta muribundo. Anke kolé di su kara i aparensia di su 
kutis tabata indikashon di un edat avansá, sinembargo el a keda marka tempu ku 
un presishon kasi inigualabel. Tempu mi tabata mucha el a kousámi hopi sla; 
tempu mi tabata hobensito el a kousámi hopi zundrá, i mi tabata sumamente kon- 
tentu ku dia m'a kasa m'a librami di su presensia, ku ya pami a bira un pesadía. 

Tempu atrobe a sigui su kurso i mi wela a bai sosegá. Nos no ta hende riku i 
kada yu o fietu yegá a hafia un rekuèrdo. I aki destino a papia. Loke mi a haña 
tabata e piano ku tantu m'a bati riba dje te baha su kuèrdenan i... ‘Shon Oloshi”. 

M'a apresid e gesto i ku mashá kuidou m'a poné drumi riba mi kusinchi di outo 
patras, pa mi por transporté hiba mi kas. Kere o no kere, momento ku m'a poné 
riba e kusinchi el a protesta, komo si fuera e kera dunami di konosé ku lo e ninga 
redondamente di asepta un bida manera den un kas pa ansiano. Pa straño ku por 
zona, na mi kas m'a duné un lugá privilegiá, den e porch patras, na altu meimei di 
dos sektor di sirblòk. 

Historia ta ripiti. 

E tey; te ainda e ta puntual i presis. E mester ta presis pasobra el a hafia 
kompetensia di un sinumero di oloshi digital, di oloshi quartz sea di bateria o di koriente. 

E tey, pero e no tin e papel estelar dominante mas. Nos ta konsultá ku n'e si, 
komosifuera ke puntré su opinion ya ku e tin hopi eksperensha; pero e no tin ningun 
influensha mas. Solamente un vos konsehero. Mi ke riska na bisa ku nos ta traté ku 
un tiki di kompashon tur, alegando ku su kabes no ta shen por shentu. 

Ela haña verkalking, pasó e no ta distinguí ora mas. Mei ora sí e ta bati un sla te 
ainda, pero ora ta un barbaridat. E ta bati tur ora diesdos sla. Un”or diesdos, sink’or 
diesdos, ocho”or ta diesdos. De bes en kuando ora e yega diesdos’or e ta bati bai 
gol. E ta bati pa loko te ora e mes stop sin duna ningun atvertensia. 

Kansá... kibrá... I nos tin ku toleré. Nos ta aseptá su kaprichonan di un ansiano, 
sin rabia, sin zundra, ku pasenshi di un yu ku amorosamente ta kuida su grandinan. 
Até oloshi ey, dios sa pa kuantu generashon mas lo e tey; kisas lo e pasa di man pa 
man, ketubai markando e ora eksakto ku su zonido monétono ku tempu no por a 
kambia: Tik... tak... tik... tak... ketu bai. 


den: Bèti Doran, Makurá, Willemstad, Kòrsou: Editorial Kooperativo Antiyano Kolibri, 
1987. p. 11-14 

Vi Coco 


MESTER PONE ORDU 


Mi ta e promé hende ku a kuminsá ku un snack binti afia pasé den Bakkerstraat, i 
te ainda mi t'ei. Binti afia ta pasa manera nada. Na promé lugá mi n’ tabata gusta 
e trabou mashá. Pero mi mester a traha, pasobra mi no tabatin kos di hasi i mi 
mester a kria mi famía. Kos bon òf kos malu, ta for di mi snack mi ta biba. Atrabes 
di tempu, e snack a hafia e nòmber di “Universidat di Pueblo’. Lokual ta bèrdat, 
mayoría di hende ku ta yega einan, tin mas gana di papia ku nan tin gana di bebe 
kòfi. Asina ta ku nos tin tur sorto di hende ta para kombersá i hopi biaha diskuti ei 
bou; loke si a pasa ku nos a kria nivel. Nos tin empleado di gobièrnu, nos tin 
komersiante, nos tin abogado, tin dòkter di medisina i tambe dòkter di laboratorio. 
Nos tin ekonomista, nos tin religioso, tambe tin hende ku ta traha tantu den komersio 
komo den industria. Tempu di elekshon, nos sa tin bishita di diputado i hasta di 
ministernan; nos último dos gezaghèbernan, tambe sa pasa den Bakkerstraat. 

Ta un lugá pegahoso, esun ku bini un biaha, semper ta sigui bini, pasobra nos 
tin nivel. Ken ku bo mira paré einan ta hasi politika o e ta artista. Den ramo di arte 
nos tin, produktor, guitarista, kantante, pintor, deklamador, orador, eskritornan, i 
tambe hende ku ta ei pa tende so i no pa papia. Nos tin tur kos den Bakkerstraat. 
Pero awor loke ta pasa ta, ku un hende ta bisami, ku un di e kosnan ku ta trese mas 
problema den un bario, ta hopi snack. Ta parse ku no tin sintamentu bou di palu 
mas. Ta na snack tur hende ta bai sinta o para bebe. Segun e hòmber aki ta kontami, 
ku komo hopi biaha ta hende strafio ta para na e snacknan, tin hende ta falta rèspèt, 
tantu pa e hendenan ku ta ei para, komo pa dofio di e snack. 

Ta parse ku mucha chikí di diesun i diesdos afia ta papia palabra malu duru 
dilanti di tur hende. Es mas, awor ta mucha muhé tambe ta papia palabra malu. E 
kosnan aki ta mashá mahos, espesialmente pa mucha muhé. Asina ta sosodé ku e 
mucha hòmbernan tambe no ta keda tras i nan tambe ta kuminsá, e ora ei natural- 
mente “Colon ta kima’. Un bario ku tur hende ta koóperá pa kos bai bon, ta para 
bira ku tur hende tin miedu di papia ku mucha, pasobra e muchanan no tin kunes 
ku hende grandi. Pero nos ku ta hende grandi mester komprondé, ku nos, sea ku 
nos ta gusta o no, mester purba pone òrdu. Nos no por laga mucha kere ku nan por 
papia i hasi loke nan ke. Nos mester pone atenshon riba loke ta pasa. Mucha ta un 
ta dafia otro i si nos no pone pia abou, nan ta hasi loke nan ke ku nos. 

Mi ta tende un tata ta bisa un amiga: Mi yu hòmber di diesun afia a lanta 
hostiná for di sofio. Ta ki kos di kèns esaki ta? Ta ami t'e hòmber den mi kas, no 
t'e yu di diesun afia. Mi ta kere ku awor ta parse ku ningun hende ke problema pa 
motibu di yunan. Pero si nos laga tur kos bai manera nan ta bai, nos ta komprondé 
ku nada lo no sali manera e mester ta, ni manera nos ke. 

ON | 


Ta duelmi ku un hende ku tin un snack pa e buska su bida ta hafi’e ku un sentro 
kaminda, muchanan ta bin sinta papia palabranan malu. Di tur forma mi kier a 
pidi hendenan grandi den barionan, pa no laga muchanan hasi loke nan ke, i si 
nota k'e muchanan no ta komportá nan mes, laga nan komprondé ku nan mester 
respetá hende grandi. Wak bo yunan mihé ku bo por. No tin ningun probecho den 
e mundu aki, ku por igualá k'e ekselensia di birtut. Esun ku ta virtuoso, ta sabi; 
esun ku ta sabi ta bon hende i esun ku ta bon hende, ta felis. Ami a hasi masha bon 
amistat na mi snack. Si bo tin bo snack, kòrda ku ta abo mester pone òrdu. 


den: Vi Coco, Kosnan di Bida 2. Willemstad, Kòrsou: [s.n.], 1985. p. 66-68 

Arthur Tjon Kon Fat 


E TIN BALOR? 


“Ban hasi lihé pa nos bai, Arsefio. Aworaki no ta ora pa nos para tete.” 

“Si, pero e muchanan no a kaba di bisti paña tòg Melva.’ 

“Ai, no ta gran kos mi amor. Alex ku Arnold ta kasi kla. Ta Ingrid so falta, pero 
e pober no sa mes kuent'e kua pafia ta bon kua nò. M'a pidi Alex ya ku e ta mas 
grandi ku Arnold pa tira un kos riba kurpa di Ingrid, kontal ku su kurpa ta tapa. Ai 
Dios, e kriatura ei. El a keda mi so den boso.’ 

“Ma Melva, mi no ta komprondé kon bini e mucha ei no a bini bon.” 

“Pa mi tambe ta un misterio, Arseño. Mi no a falta ningun kòntròl di dòkter i 
tur kos tabata mustra ku tabata trata di un mucha kompletamente nòrmal.” 

“Mami, mi ta kla. M'a bisti Ingrid su paña kaba pero e no kier sali bin pafó. 
M'a push'é. Awor e ta bentá abou den sala ta baba i grita.” 

‘Gaña Alex ta gaña,’ Arnold a interumpí Alex. 

Ora Alex a kaba di bistié pafia, Alex a dal e un stot bis’é: “kuminsa kana awor 
kèns. Mi tin bèrgwensa ku bo ta nos ruman.’ 

“Nò, pero e kos aki no ta bon Melva. Ta kuantu biaha nos no a papia ku prinsi- 
palmente Arnold, splik'é ku Ingrid ta su ruman meimei i ku e no por yuda ku e ta 
mentalmente retardá i ku e tin mésun balor ku tur hende pasobra e ta un ser humano.” 

“Bon, nos ta kla?’ 

E mama ta puntra ora e tata a kaba di skual Alex i ku Ingrid a drenta outo. 

“Unda asina nos ta bai keiru awe? Ami ke bai landa.” 

“Esei no por awe,’ tata a kontestá. “Bo no a sali ku pafia pa landa, Alex.” 

“Ami ke subi Seru di Kristòf,” Arnold a grita loko di kontentu. 

“Bon mi yunan,’ Melva a remarká! 

“Kiko mama i tata a palabra ku bosnan?” 

“Ku ta keiru so nos ta keiru sin baha ningun kaminda,’ Arnold i Alex a kontestá 
den kor. 

“E, mira kuantu outo Melva,’ e kasá a bisa. 

“Trafiko ta drik awe. Ta mané tur hende a disidi di sali awe. Ta kiko nan a 
tende? Awe ta un djadumingu gewon tòg, no Melva?” 

“Sigur sigur,” tabata e kontesta. 

“Ma tendemi un kos akí Melva, nunka bo no a pensa ku pa un hende tin un yu 
ku un hèndikèp sea mental òf fisiko lo tabata mihó si e hende ei no tabatin e yu 
ei? 

“Tata, Alex ta dal mi anto Ingrid ta basha baba riba mi.” 

“E e, Kòrsou ta bèrdè e dianan aki. Bien bèrdè awaseru a kai último aki hopi, 
Arseño.” 

“Mè, mè, mè.” 

“Mama!” un di e yunan a grita, “Stòp Ingrid di hasi mané’ kabritu.’ 

“Ma ta strafio, Arsefio. E no sa hasi e zonido ei nunka. Ma di kon e ta mustra na 
banda robes di e auto ku su dede?” 

“Mama, bis'é lagami bai. E ta rankami, mama. Alex, kita su man pa mi. E ta 
ufami.” 

Diripiente a bira sukú, a sigui despues un zonido fuerte i penetrante... gritamentu 
den outo. Tur hende den e outo a keda manera paralisá. Esun ku a keda ménos 
paralisá tabata Ingrid. E tabatin su ruman chiki duru wantá den su brasa di moda 
ku e kaminda ku e outo a haña un machiká bini paden, no tabatin kurpa di ningun 
hende. Arnold a keda ku wowo hanchu abri; sin por papia. Alex a drenta un shòk. 
Melva tabata grita na un manera histériko sin kier stòp. Arseño a logra bisa: “... 
Un yu ku hèndikèp tambe tin balor.” 

Inmediatamente despues el a kai den shòk. Leu aya zonido di ambulans a 
kuminsá zona. 


den: Enrique Muller et al. (red.), Impulso. Willemstad, Kòrsou: Asosiashon Totolika, 1993. p. 46/7 

Roland Colastica 


TA FO'I BO KUENTA 


Mosita un señora mashá orguyoso i pèrtinènt di kuarenta aña i kasá ku Yanchi, 
porfin a logra kaba su kas den Buena Vista. Despues ku nan a kasa, nan a bai biba 
den kurá di Yanchi su mama na Wakawa. Mosita mes ta di Lirumbé. Mosita den 
Bandabou ta konosí pa su boka di redu i su pantomina ku e ta bisti bou dje preteksto 
‘último moda di Panamá’. 

Tempu ku Mosita tabata dams i tabata traha den Skalo, e tabata ko’i hari i 
bofon di tur hende. Tur dia Mosita tabata bai traha ku un shimis di kanchi kòrá 
bibu, garganta kobá. E shimis ta furá ku satin ros, anto Mosita ta choka su sintura 
ku un sinta di satin blanku ku tras di su lomba ta mará ku un streki asina grandi 
manera un barbulètè. Dependé di kua tas e ta usa, e tabata kombin’é ku sapatu 
blanku, pretu, kòrá kimá i hasta oraño ku bèrdè. Mosita tabata kana pronka kant'i 
Waigat ku un zoya skèrpi, su kabei steif striká halá na un dundu i mará ku un streki 
koló di su sapatu. 

Algun diablito di Skalo, manera nan mira Mosita, nan ta kuminsá kanta: ‘Ata 
karnaval. Mosita direktamente fo’i Bandabou. Esaki no ta Nena ocho bulto, esaki 
ta Mosita shete koló.’ 

Tur mainta Mosita ta tende e mesun kansion aki i tur biaha e ta tuma e molèster 
di respondé: “Ai much’i Punda laga bobo. Tur hende ta di abou. Esun ku ta di 
ariba a mata su mama.’ 

Ounke ku e hasí di e muchanan tabata molesti'é, nunka Mosita tabata rabia, 
alomenos no pa e muchanan mira. Pero den su kurason Mosita tabata kunsumí. E 
tabata sa ku semper hende di Punda a menospresiá hende di Bandabou. Pesei mes 
Mosita no por a sinta ni para te dia ku Yanchi a haña un pida tereno na èrfpagt den 
Buena Vista. Nan a hak un pida kas di tabla ku kushina di blòki. 

Manera ta kustumber na Kòrsou, Mosita a pasa serka tur bisiña pa sera konosí. 
Unda ku Mosita a yega pa un ‘bishita di dòkter’, diesdosor di mèrdia ta kontr’é ku 
su sun boka di redu. Na kada kas ku Mosita yega e ta usa e mésun repertorio: e ta 
sera konosí, duna un splikashon amplio kon bon kriá e ta, gaba kon bon su kasá ta 
trat'é, kon bon mueblá su kas ta i tèrminá ku un bon halá di redu. Despues di algun 
dia Mosita ya a pasa serka tur bisiña ku ta rondon’é i awe Mosita a disidí ku e ta 
bai sera konosí ku e bisiña ku ta keda poko mas fo’i su kas. Tempran manera 
Yanchi a sali pa trabou, Mosita a dal su porta di kas sera, krusa den un pida mondi 
tras di su kas i yama na e promé porta ku el a topa. 

‘Bon dia paden ei. O mòru.’ 

Un señora kurpa grandi a sali den porta i respondé: ‘Bon dia dushi, ku kiko mi 
por yudabo?” 

E tabata klá. Mosita a kuminsá ku su repertorio; kuenta ku nan a bira bisifia, 
ètsetera. Mosita despues di a laga e sefiora ripará ku no ta ku ken ku ta e ta dil, a 
puntr'é ta kon t'e nòmber. 

“Margarita dushi, Margarita na bo òrdu.” 

Mosita a ripará ku ta di dos biaha ku e sefiora a yam’é dushi, wèl kaminda a 
habri. 

“Sefora..., ai despensa Margarita, mi por a haña poko awa?” 

Semper ora Mosita nota ku e persona enbolbi no a ofresé pa drenta, e ta usa e 
maya di poko awa i te awe semper el a resulta. 

“Ai despensámi,’ Margarita a kontest'é, “pasa paden i sinta.” 

Manera Margarita a yega ku e glas di awa riba un teblachi di plata, Mosita a 
kuminsá. 

‘O Margarita yu, no ta tristu ku Fefe a bai laga su kasá, despues di trinta afia 
huntu? Ta muchu hende grandi ta hasi pantomina ku nan kurpa. Yu, Selma a kontami 
ku ta fo'i St. Kitts Fefe a bin ku e pober muhé. P'awé ku el a stòk e ku dies yu, e 
hisa bela pa Koro ku mucha chikitu. Margarita yu, Dios spar hende di shete or'i 
malora, ta ki yam'asina.” 

Miéntras Margarita ta wak Mosita règt den su kara i ta pensa di unda e muhé di 
redu aki a sali, e ta kontestá ku: “Esta duele no.” 

Pa esun par di dia ku e muhé aki tin ta biba aki banda e sa ko’i tur hende. Esaki 
pa Margarita ta nifiká, warda kurpa! 

Nèt ora Margarita ta bai formulá un historia pa e deshasí di Mosita el a hañ'é ta 
wanta un brek, pasobra Mosita a puntr’é: ‘O Margarita konosé un tal Maga? Rosa 
di Frans a splikami ku e ta biba djis tras dimi. Margarita lagu’é nèk. Rosa a kontami 
ku e tal Maga ei, ta e montadó di mas grandi ku Buena Vista konosé. Parse ku ta e 
Maga ei, Fefe a paga pa hasi un trabou p'e por a bai laga su kasá. Ma ta muchu 
hende ta balia ku Almasola. M'a tende ku e Maga ei tin kuater yu, tres muhé un 
hòmber. Ku su pakto ku diabel el a logra kasa tur. Esun ku yama Criselda ta ku 
dòkter e mester a kasa, Margarita yu laga hende. E yu a kasa ku dòkter wèl, pero e 
bida, Margarita, e bida. Ta un dòkter kolombiano bieu biudo so Maga a haña kita 
oyada di su yu. 

Ata e otro yu muhé, mi n” ta kòrda su nòmber, Maga a kas’é ku polis. Tambe ta 
despues di kana mashá tempu ku karni fresku den kil di karson, a logra haña un 
polis kèns kas’é kuné. 

Ata awor tur dia e hòmber ta trese otro muhé den e mucha su kas, anto ora e 
mucha heringá, e ta pone rebòlbu n'e mucha su garganta. T'asina ora ku lapi kos. 

E di tres yu muhé, m'a tende ku ta na estado e tabata. Pasobra ku e no tabata sa 
ta ko'i ken, e promé sokete ku Maga a topa den kaminda el a dal'é abou. E yu 
hòmber ta ku makamba Maga tabata ke pa e kasa. Margarita yu kren Dios Padre, 
e hòmber a hisa un mòp. Dios so sa ta na unda e hòmber ei a sali ku e pikid6 di 
tomati ei. Ata awor ku nan a bin biba Kòrsou, e yu no por duna su mama un pida 

pan sin ku “mevrou’ duna pèrmit. Dia ku “mevrou” su kabes lanta pa solo, Kolon ta 
kima, Maga ta kome pan ku diabel a mansa. 

Ma ta mashá bon pa e Maga ei. Bon” ta makamba, pa ki karaho bo ta hinka bo 
yu ku ningun makamba? Ta hende pa drecha famia e tabata ke, awor el a haña 
famia drechá i mort'i hamber. Shishi di Ismael a konta mi ku e Maga ei tabata 
kòrta su kasá su orea te kita banda di kara mes bai kuné.” 

Margarita ta hincha manera Djindja, e tabatin gan'e kue Mosita choka te ora su 
lenga yega flur. Pero el a konten'é su mes i kontestá Mosita ku: ‘Ai dushi no bai 
tras di hende, ta Maga so por bisa kiko ta bèrdat òf laga.” 

“Nò Margarita, mi tin hopi “mènsekènes” i mi sa ku e hendenan ku a kontami di 
Maga ta di konfia shen por shentu, nan no tin pakiko di gaña.” 

Margarita a hisa kara wak Mosita ku gana di kargué un bòftá. A reina un silensio 
pa despues Margarita kontestá Mosita ku: ‘Dushi bo sa, bo ta e mesun hasidé di 
redu, lantadó di falsu tèstimonio meskos ku tur e farizeonan ku mi tin pa bisiña. 
T'ami ta Maga. E úniko Maga aki banda ku pa kolmo tin kuater yu, tres muhé un 
hòmber. Ku mi ta montadó, lo ta un mashá sokete, pasobra si mi por a monta bon, 
mashá dia lo mi a sa ki demoño mi tin pa bisiña, i abo ‘dushi’ nunka por a ni pensa 
pa bin biba aki banda, anto..., anto... 

Margarita a ripará ku e stul kaminda Mosita tabata sintá, ta blo bashi. Mosita a 
lanta kore limpi bai. Margarita a saka kabes fo’i bentana pe mira Mosita na kareda, 
den su rabia el a grita Mosita: “Awe si tabata último misa di pastó.” 

Mosita a saka un kareda kore limpi bai te Wakawa sin bolbe pariba nunka mas. 


den: Roland Colastica, Pasa Kontra mi. Willemstad, Kòrsou: [s.n.], 1991, p. 27-30 

Roland Colastica 


SABANETA 


Bo inmenso paisahe, 
bòrda ku tur sorto 

di ilu 

i patronchi 

riba tera 

fèrtil a krea 

un prenda 

den distrikto di 
Bandabou. 


Bo naturalesa 

a distingui bo fo'i 
otro parti di nos isla 
ku aplikashon 

di Kristòfel riba bo 
suela, seru haltu 

ku ta prònk di dia kla 
1 tira 

skuridat riba 

bèrdat di Sabaneta. 


Un tinashi 
dòrná bo ta. 

Tur mata ku nan 
mes kolé i 

kada flor 

su holó 

ta difundi 

pa duna bo 

un aroma 
personal. 

Anto bo pueblo, 
un disefio di 
kadushi, 

anglo, flaira 

1 kokólode. 

Un pa un ku 

su propio historia, 
historia 

ku abo so 

konosé. 


Bo lanthòis di piedra 
kamuflá 

lantá pa mannan 
machiká 

den su grandesa 

di shon grandi 

ta reis den bo pechu 
pa ilustrá 

kon dushi marga 

bo bida tabata. 


Bo skochi a 

pari 

hopi fruta. 

Bo mannan a karga 
hopi bida i 

tapa bokanan pa 
nunka sa realmente 
Sabaneta 

ken bo ta? 


Sabaneta 

yabi di dòs plaka! 
Temp'i sekura 

a trose 

bo korokoro 

kasi pa bo stek, 
lòs laga bo kai den 
brasa di yobida 
muha bo lep, 

kaba nada. 

Mi tambe 

ta bini 

di bo pechu, 

anke 

ora gai kanta pa bo 
ya solo a sali pa mi 
i nos sintimentu 
deskonosi 

hasi mi tripa 

un warwarú. 


Sabaneta kon, 
Sabaneta 

kon bo por a pèrmiti 
for di Punda 

un intruso 
namorá, siegá 

pa amor 
konkistá 

un orkidia 

di bo hardin 
plant'é 

den un kunuku di 
Dios sa ken 

p'e produsí 

ami 

leu fo'i mi 
lombrishi? 
Sabaneta, e bia 
aki si b'a faya. 
Bo poder 
mundano 

no por a 

evitá ku e 

solo flor ei a 
skapa for di wowo di 
bo tranké. 

Mi ta 

un lima den laman, 
kambia 
direkshon, keda 
mes kaminda 

bai bin, ke 

t'ei, ku fe 

bolbe bai bin 

te dia 

disparsé. 


Sabaneta 

mi tin gan'i 

kore pia 

abou den bo kunuku, 
piki palu 

pa konfó 

saka awa na bo pos 
1 sinti mi parti 

di bo misterionan 
skondí. 

Bai bin, ke 

tei, ku fe 

bolbe bai bin 

te dia 

disparsé. 


den: Roland Colastica, Rueda di fe. Willemstad, Kórsou: [s.n.], 1990. p. 31-36 

Barche Baromeo 


E PAL'I BIDA 
[fragmento] 


Paniko: Polio na Kòrsou. Bruashon pa notisianan kontroversial. Atvertensha pa 
no kansa kurpa, pa laba man bon ku habon despues di bai af, pa no uza mesun 
sèrbètè pa seka man. Skol mester risibi lensu di papel pòrnada, pero e no tin fin di 
yega. Ta warda un vasinashon masal ya pa basta dia, ma Ulanda no tin fin di 
manda e vasin. Turesten algun dòkter ta hasi bon nogoshi ku esnan ku no ke kore 
riesgu i ku ta bòsha bai kumpra un imunisashon mono- o trivalente. “Buska mi 
Zion’ ta e lucha pa buska balansa entre kurpa i spiritu. Un kurpa den mal kondishon 
ta pone mente kai den un flohera. Anto mi ta kai den un esfera di bruashon, impro- 
duktividat i desekilibrio. Kurpa i mente kada un ta kuminsá ranka den otr’un 
direkshon: mal bèis ta dal aden. 

Pa siman largu nada no ke logra drechi. Pensa, mek pa kaba na hasi nada; lèn 
kabes kabisha. Ta morto di Bob Marley a hinka mi den e prekansha aki. Bon bon 
riba kaminda pa alkansá mi “Zion” mi tabata. Bob Marley i su moveshon Rastra 
tabata guia i inspirashon. E “Zion” ku el a pinta ku su komposishonnan a kuadra 
bon ku e revelashon di e Pal'i Bida. P'esei su morto a shòk mi tantu. Pues notisia 
di Polio a alkansá mi desampará. Realisando tal estado di “Muska Morto”, ku lo 
hasi mi viktima fasil pa Polio, mente a laga atvertensha di no kansa kurpa drenta 
esun orea sali pa e otro, obligá kurpa lanta djòg. Ta un morto hende por muri. 

Anto si mester tuma e delaster rumornan na serio, ta bòsh'i hende mester a bai 
sawaka dia bieu kaba pa e tardansha di un vasinashon masal. Ta for di yaniiari nan 
a konstatá e promé kaso i nos ta den mèi. Kurpa a desha atrobe: Pierre Lauffer a 
muri. Enbes di kore drecha kondishon, mi a kore buska lesa tur loke mi por haña 
di dje. Anto mi a bin topa ku su “Golèt molestiá den un último kareda”. El a karga 
mi hiba bèk na e simbolismo di Marelva/Marleva, awor kompletamente tapá ku 
santu. P'esei Pierre su despedida, despues di a paralisá mi, a inspirá i kurashá. Ku 
un heful di imunidat mas ayá di un mono- o trivalente, mes anochi di su morto, el 
a pone mi sali na kareda atrobe. Anto na kaminda mi a topa un pushi. 

Inspirá pa Pierre su komposishon “Bisiñanan yuda mi e pushi ta mata mi’ mi a 
kanta hubilá: “Bob i Pierre yuda mi, mi “Zion” ta warda mi...” 

Ainda nada di vasinashon. Si yen di rumor tokante pashènt skondi den hòspital. 
A sali na kla ku Polio a yega aki for di Colombia, kaminda ya kaba el a kousa 
shentisinkuenta morto. Skol ta arib’abou: notisia a kore plama ku un èks-alumno 
a muri di Polio. Turesten dòkternan ta ketu bai den plèitu ku Salubridat Públiko 
riba e vasinashon i kon mester atendé esaki. E guera entre monovalente i trivalente 
ta drentando den su bataya final i monovalente ta parse di ta den mihé posishon: e 

lo kaba ku e viro di Polio, miéntras trivalente ta imunis4 so. Di otr’un banda tin 
sufisiente di e trivalente i Ulanda ainda no a manda monovalente, di moda ku 
mester bai wak si por hañ'é den regio mes. 

En bista di e konfushon aki, mi a stòp korementu: tòg, mihó koyon ku Dios 
pordon. Pa keda den ambiente di ‘Buska mi Zion’, mihó spiritu bringa poko ku un 
kurpa floho, ku sali promé ku ora pa un ‘Zion’ ku ainda Bob no a kanta saka na kla 
pa mi. Mi a keda wanta e depmentu so, anke limitá na dies enbes di trinta. Mi kièr 
sa ku kurason ta bati muchu lihé awor na trinta. 

Ata mi na kaminda pa hòspital. Djis pa wak Begonia. Linchí a puntra mi pa bai 
kuné i sin pensa mas aleu mi a duna mi palabra. Awor ta lat pa hala tras. E lat ku 
nos ta, ta e úniko punto na mi fabor. E tempu pa keda den e foko di infekshon lo ta 
mas tiki. Ni klònchi mi no a guli ainda. Mi no ta ploi frenta pa desviá pasa kumpra 
un saku di batata na fruteria, ku Linchi a lubidá di kumpra mainta. E hecho ku na 
último momentu e ta bisa mi ku ta na Sanatorio nos mester ta, ta hinka mi hasta 
den un bon bèis. Pa e pida mas largu ku e kaminda ta bira. Ademas mi no a tende 
nada di pashènt di Polio, ni skondi ni na yanu, den Sanatorio. 

Drentando Sanatorio, tòg pia ta bira pisé kasi pa kue kalambre. Un ansha ta 
kore hunga polis-èn-dif den nan, segun nos kana dobla lur buska kamber 133 te 
blikia. Subi trapi, drenta hanchi, dobla skina, puntra sester, bai p'aki, puntra otro 
sester, kita p'aya. Enbano. Ta na mi punta di lenga pa bisa Linchí ban numa i 
bolbe otr’un bia. Pero su airu di perseveransha, ku nèt awe, ta mas altu ku nunka, 
ta pone mi guli e palabranan. Ata nos bèk na e porta di salida serka e promé sester, 
ku a manda nos subi bai ariba. Awor numa e ta kòrda e pashènt: “E ta sufri di un 
malesa straño asina tòg? K”a paralis'é por kompletu tòg? Ta na hospital mes e ta.” 

“Ta shet’or kaba. Pero mi ta bai wak ku nos por drenta bai wak e tòg,’ Linchi ta 
snui mi. “Kas nos ta bai numa tòg.” 

Bringando pa tene frenta lizu, mi ta parker na Colon. Linchí ta pèrta pia drenta 
e zona di mas peliger di Polio. E ta drenta porta, nan ta bati bèl. Mi ta tete tete tras 
di su kore-subi-trapi, hasi manera mi no ta nota e signo di interogashon di para 
warda riba su kara, kai atras atrobe pa falta di gana di pia, dobla na man robes, 
top'é pará dilanti di un hèki di tráfiko ku kabuya di span pa sera pasashi. Un 
bòrchi di trafiko ta papia kla: “Prohibi pa tur vehikulo.” Mesora ta dal na mi ku dos 
verplester tabata komenta di algun kamber misterioso ku nan a isolá. 

“E kambernan isolá pa pashènt di polio,” bos ta baha kontestá e interogashon 
aki si riba su kara. 

“Ata, si b'a kòrda mi riba polio, lo mi n’ bin aki den. Ban fo'i aki “fo,” e ta 
ranka mi bai kuné. 

‘Warda,’ e ta gara wanta mi ku dos man. ‘Atá, ta bo kambernan di for di promé 
be ku bo tabata aki den. Ata bo kamber ei, esun ei. E tambe ta será, sukú... anto 
èrko ta traha.” 

“Bo ke ban fo'i djaki,’ mi ta uni forsa tene su man. Nos ta bèk ku bista klabá 

riba e tres kambernan. Pa e skur ku nan ta, kompafiá pa e esfera kreá pa hèki, 
bòrchi di tráfiko i zonido i èrko, nan tin nos gará den un fasinashon ku sa kana huntu 
ku ansha. 

Den hanchi sentral Linchi su perseveransha pa kumpli ku su mishon ta tuma 
rienda atrobe i e ta obligá mi kita kabes pabou su tras. Kamber 133 ta resultá di ta 
den seshon di kambernan spesial. Nos ta lur fula tera dor di e buraku di trali promé 
ku drenta. Tur kos ta parse oké: tin mas hende eiden. 

“Ha, bishita pa bo,” su ruman ku ta want'é sintá riba kama ta kumindá nos. Su 
hari ta lusi simpátiko, ku un toke di dulsura ku ta sorpresá mi. Pero su man, flakitu, 
ta keda krusá, inmóbil dilanti su pechu. Su pia ta sali kologá sin bida for di e rant 
di kama. Restu di un flor ku ta bona den mi mente. Solamente e wowo: bibitu, 
briante, movibel den un kurpa morto, un kaska; un spiritu-prisonero ku dos buraku 
chiki pa lur af6. Imáhen di e muhé-estatuá ta lòs laga kore pasa den mente imáhen 
di den kamber di mamá. 

Kada un ta flèsh lanta djis un stek di doló di un herida kurá, ku ta pika kurpa ku 
due due te due-dushi. Brasamentu ta para bira un pasamentu di un brasa tras di su 
skouru, pa mi man djis tochi na e skouru mas leu di mi. Un zonido ta plòf sali for 
di su boka: un mucha ku nunka no a papia. E zonido ta kai paf6 di e ambiente di un 
kamber bañá den flor, ku kolorido di plachi na muraya, ku riba kashi bòter di 
bibida, kùp, kaha ku pasaboka, ku kuarto den man di un hobensita i ku harimentu. 

“Bosnan ta bebe algu? Pònch?” 

Mi ta guli e “Bosnan ta den ambiente,” hala kai sinta banda di porta, tende un 
bos straño bisa ‘si’ ku mi boka. E dams-tiner ta kasi kore pone e kuarto den huki, 
kore basha un pònch kòrá. Mente ta obligé man hiba e kòp boka. Muchu sut. 
Zonido. 

“E di konta ku bosnan.” 

“Bon,” bos ta zona pareu, pa nos drèi wak otro, hari pareu. Mi ta weta estupides 
di mi ekspreshon riba kara di Linchi. 

“E di konta ku Wana... ku Lèni... ay’a bou.” 

Mente ta purba kapta zonido pa desifrá nan hasi palabra promé ku e ruman. 
Despues di kada zonido e hari ta bin. Su kara ta span bira bunita e ora ei. Basta e 
hari no pega aden rèk kaba na hòrmentu. Kara ta trèk sera den resistensha. Dol6? 
Fastidia? Su zonido ta eksplotá for di hinter kara pa bin sali for di boka: “Un 
esfuerso enorme pa spiritu mantené kontakto ku ‘eifó.’ 

Pensamentu ta dualu filtra paralelo ku mi ‘Buska mi Zion’, ku harimentu spon- 
táneo di e otronan den mi oido. E ta keda para filosofiá riba yoga: ‘Dominá kurpa 
pa spiritu por transendé mas lihé den kòsmòs...’ 

Bista ta kapta e tata. Man na kachete, dede riba nanishi, e ta sinta wak kama. 
Serio. Mente ta kishikí kurpa pa koperá ser’é eiden pa e eksperenshá kiko ke men 
será den un kurpa inmóbil. Kurpa no tin smak. Man ta bai boka. Banda di kara ta 

blas, pùnch ta skore den garganta bai abou. 

“Kuantu viro di Polio bo ta guliendo,’ mente ta venga kurpa su falta di kope- 
rashon. Grep di Polio ta hala mi manda skina p'e gòlpia, nèt awor ku mi ta sinti mi 
mas k6modo den e ambiente. Mi ta lanta kana bai pone e kòp riba kashi, keda para 
einan. 

“Kaminda di Dios ta Misterioso.” 

“Es ku ta kuné ta Salbá.” 

Poster grandi na muraya: panorama di naturalesa ku lema saká aden. 

“Un bolo?” 

“Nò... eh... kaloria... eh.” 

E harí estúpido ta fula diki riba kara. 

‘Esaki antó,’ e hobensita di e kuarto ta disidí, kambia bolo lihé pa sushe, dos 
den un kahita. 

“Nò da...,” bista ta kontra ku di dje, “...ai, laga mi kue esun chikititu “ki, mi ta 
hari saka man kue. 

“Laba man promé ku kome,” mente ta sigui tèr, ora ya man ta na boka. 

E bònch'i klinèks blanku riba e rèki na e labaman ta tenta djaleu. Viro di hinter 
sanatorio, kaya i hòspital ta hunga kore kue riba kurpa. E djònk’i sushe ta friu 
wantá den korokoro. Bòsh’i skupi ta baha den intento pa smer lag’e slep poko mas 
lihé pa stoma. Dede ta fula pèkèpèkè. Rab'i wowo ta midi distansha pa labaman, 
pa kurpa move bai sinta numa. 

“E kos lo n’ keda bon; lo parse manera bo tin fis,” mente ta hinka dede. 

“Un bes aki tin un misa p'e, bosnan por ban,’ e bos ta alegre, natural. 

“Bon no,’ Linchi ta afirmá mesora, kaba bira wak mi. Mi ta hari sakudi ‘si’, 
krusa dede sinti tres dede plak riba patra’i man robes. Ta kuminsá un wega: lag’é 
bisa kiko hasi pa bai misa, den e bon sekuensia. 

‘Ahan: be-be, bis-ti, bai mi-sa.” l 

Harimentu. Su harí ta pega kambia bira zonido di airu ku ta pèrs sali for di blas. 
Kara ta trèk sera. Disgustu? Doló? Yen di fruta riba mesa. Den un huki di skòt 
kashi tin blek'i chiwis... 


den: Barche Baromeo, E pal'i bida. Willemstad, Kòrsou: [s.n.] 1990. p. 50-54 

Enrique Muller 


NOSTALGIA 


ora mi mira bientu lant'e 
blachinan hel y maron foi suela 
pone nan lora di ripiente 

purá purá riba kayanan 

y bientu friu penetra 

den mi paña pasa riba mi kueru 
pa pone mi kurpa tembla 


mi ta realisa atrobe 

ku afia pasa m'a mira 

mesun poder di bientu 

riba blachinan ku ta tumba 

un tras di otro morto for di palu 


mi arealisa n'e mes momentu 

ku un afia largu mi no a sinti 

bientu di laman karisia mi 

e solo kayente ku mi stima 

no por a baster sodó foi mi porionan 


mi ta realisa ku otro afia 
atrobe lo mi sinti bientu friu 
y mira blachi morto y maron 
lo mi sinti nostalgia y tristesa 
y lo mi puntra mi mes dikon. 


den: Enrique Muller, Libra. Amsterdam: [s.n.], 1973. p. 8 

Enrique Muller 


SHELL 


bo nomber ta wal mi stoma 
bo holé ta dafia mi pulmonnan 
bo bista ta perta mi kurason 


kampo di konsentrashon 
di nos tatanan kondená 
ta bo ta e moira grandi 
riba nos isla tan chiki 


nos tatanan ta fiel katibu 
den poder di bo wayanan 
pero sin bo presensia skur 
nos mesa no tin su pan 


ta nos destino tambe 
di drenta riba un dia 
bo brasanan di kandela 
ku lo a konsumi porfin 
e forsa di nan karni. 


den: Enrique Muller, Libra. Amsterdam: [s.n.], 1973. p. 6 

Enrique Muller 


SERU MESA 


sintá den mi kurá di kas 

leu for di dje na Buena Bista 
mi ta mira tur atardi 

kon Seru Mesa ta yora 
manera e so por 

bashando lagrima blanku 

ku ta pasa pa baranka morto 


tin ora mi ta yega para na su pia 
pone mi man riba un lagrima 

i ora mi wak ariba mira su grandesa 
mi ta purba di konvense mi mes 

ku nunka nunka lo e no kaba na nada 


mi ta bolbe kas mi man muá 

tras di mi lomba su kurpa ta tembla 
su lagrimanan ta sigui basha 

sin mi por yuda mi wowonan ta yena 
manda dos pipita di awa pa tera 


den: Enrique Muller, Seru Mesa. Willemstad, Kòrsou: [s.n.], 1976. p. 13 

Renée Hendrikse-Rigaud 


AWASERU 


Awa ta kai 

Mira awa kai 

Sinti oló di áwaseru 
Tende kon awa ta yobe 
Esta dushi 

Awaseru a bolbe 


den: Renée Hendrikse-Rigaud, Mi ke tuma tempu, Willemstad, Kòrsou: [s.n.] , 1978. p. 2 

Mila Palm 


PRISONERO 


Kon mi por 

splika hende 

di kon mi wowonan 
ta pari awa 

pió ku konenchi 

ta pari yu? 


Kon mi por 
splika hende 
ku mi paden 
ta rebeldiá 
pió ku ora 
boz ta grita 
den mal tem? 


Mi'n por 
hunga skonde 
ku mi bida 


Mi ke ta 
mi mes 


Mi ke sintimi 
sin kadena 
y sin frena 


Pa mi wowo 
keda 
sin pari awa 


Pa mi kalma 
mi paden 


Pa porfin 
mi biba 
sin skonde 


nada! 


den: Nydia Ecury, Sonia Garmers i Mila Palm, Tres Rosea. Willemstad, Kòrsou: C.C.C., 1972 

Marie-Céline Hendrikse 


PARAISO 


Fantasia 
hende makaku 
number 1 loteria 


kada hende: un potensia 
karnaval 
yerba 1 sensia 


mama... 
hopi palabra 
kama... 
laman 

solo 


promesa pa mayán 


Sinembargo si nan puntrami 
na unda mi ke pa destinu hibami 


lo mi por duda, ma lo mi grita: 


n'é lugá 
kaminda mi lombrishi ta derá! 


promé resitashon den sírikulo será na mei 1995, ‘s-Gravenhage; lo sali den Marie-Céline 
Hendrikse, Otro banda... Otrobanda (Kolekshon di pensamentu! Gedachtenbundel). 

Nydia Ecury 


REKUERDO 


pa Shon Keta Scholten (r.i.p), bondad en pasta 


Mi ta kòrda tempu di afia 

ku solo su sombra djatardi ta largu 
i suarchinan ta bula pasa 
desesperá 

kasi raska tera 

buskando kiko 

Djo sa 


Mi ta korda tempu di afia 

ku Kuaresma ta den 

i mucha bon mucha 

n' ta kome ni un mangel 

ni un snup 

1 biento ta supla 

manera chapara 

riba lomba di tur mata ku tin 


Mi ta korda tempu di afia 
ku awa ta yobe 

enbes di bai skol 

nos ta para b'ei het sapatiá 
Ranchero kana 

ta bringa ku otro 

pa djis despues hasi bon 
tumando mas beter ainda 
bashando kansion 

na Spafió 


497 


Mi ta korda tempu di afia 
ku kosecha ta den 

nan buriku mara 

na porta di tienda 
komadernan di Tanki Lender 
i di Nòrt 

ta ofrese pampuna 
bonchi ku pinda 

i maishi di rabu 

pa traha pan bati 

riba kasuela 

na fogón 


Mi ta korda tempu di afia 

ku tin alabansa pa Mama Maria 
ainda mi boka ta purba 

aroma di sensia 

i mi ta sinti 

kon bas di e orgel 

ta lora, ta bini 

te boltu 

nèt den mi pechu 


Mi ta korda tempu 
ku afia t'ei kaba 

i Marichi, mi wela 

ta trese foi tienda 

ròl di sèn pretu 

i bòter di ròm 

pa gradisi mei anochi 
dandé 

pa kantika bunita 

i tur bon deseo 


Mi ta korda... 

Te dia ku sombra di solo 
di mi bida 

ta largu 

lo mi sigui korda 

tur tempu di afia 

di “Ruba! 


den: Nydia Ecury, Bos di sanger. Willemstad, Kòrsou: [s.n.], 1976. p:9; 7 

Nydia Ecury 


AROLL - MI YU STIMA 


Eu! Ata Aroll ta bin fei skol 
pia-pia 

Tun kos l'a sosode 

pasé ta mucha 

ku ta na kareda 

ki ora ku bo ke 


Ken!? Mener a dalbo? 
Krem Djos Pam 
Aroll, mi yu 

bo kara ta tur blousa 


Mener makamba? 

Bo n’ ta haña 

Omi por a sa 

Mir”un bur di mala maula’sina 
e henden'ei 

nan man ta masha letra 


Mi ta bai p'é 

Nami mi shimis di strèp 
ku bala-bala 

Sherline, yu 

saka mi renchi’ makurá 
1 pone mi peluka kla 
Mi t'ei skol awor akí 
den purá 

pasa e mener ei 

maske ta tres bofta 

Desgrasiadu! 

Nan ta yega'ki 

foi tera friuw 

haña kas ku òutu 
lubidá 

kon pisá 

bida di yu di tera mes 
sa ta 

Ate luna'ki 

si n’ ta pasobr'e numbr’a keda den 
é, é! 

Anto gobiernu n' ke... 


Sherline, ban mira 
mi peluka 

Buska, mucha, buska 
bo mes n' sa 

ku dje fashi aki 

mi n' por presenta? 


Losperao! 

Djo sa kwantu bes 

su man n' pasa 

den mès di baka 

na Ulanda'ya 

anto p'aw6 

e bin ta lastra na kara 
di mi pidasitu yu stimá 


Malamuerte! 

Nan ta yega'ki 

ku hamber bieu, pater nòster 
pa ora pia kohe tera 

nan bin komanda 

Wèl awe si 

e kabei mantek’ei lo haña sa 
ta kon Maria Mateu 

ta mula mòster 

Esu e bida'ki 

t'un kamind'i krus 
Ma mi ta hañ'é 
Promé ku mi heft'é 
dos trés sla 

mi ta puntr’e: 
“Mener heb niet een 
andere plats om die 
hand van mener 

te zetten, niet? 
Owèl meneer, zet hem...” 


Sherline, mucha di dedonder 
bo n’ tin wowo den bo kara 
ta siegu o ta blènt bo ta? 

Ta peluka, kriatura 

n' ta angúa 

bo ta buska 


Ai nò, mi Tata 

mi ta desespera 

nami mes lanta buska 
si no mi n' ta bini kla 


Ata! Esta porkaria 
T'ami mes a karga 
e peluka 

hiba pelukería 


Wel! Esaki yama 

sota den herida 

Ma ta'sina so e mener ei 
por a salba su bida 
pasobra, ora ku mi rabia no 
mi n' sa buska 

ni drechi ni robes 

ta sla ta yobe bai 

ki ora ku mi perdè kabes 

Aroll, bini aki 

nami freska bo kara 
ku un tiki eis 

para ketu, diabel 
lagarú 

bo n' sa ku ya 

mi tin mal beis? 


Bini akí! 

No kuri bai, demofio! 
Si no mi ta mandabo... 
mi n' sa na unda 


Ang si? 

Ta'sina bo ta komporta? 
Much'i mierdè 

porko stinki 

mi ta wardabo 

asina bo buta pia'ki den 
mi ta kuartisabo 


I mañan, na skol — 

esta si mi lagabo na bida 
te pa bo bai — 

pa mi parti 

e mener golpiabo 

te saka 

bo kai-kai! 


den: Nydia Ecury, Bos di Sanger. Willemstad, Kòrsou: [s.n.], 1976. p. 35-39 

Nydia Ecury 


HABAI 


Machi bieu, 

ta resa bo ta resa 

òf t'un bon konseho 
bo ta sigui ripiti, 

ku bo boka slap 
kontinuamente 

ta kou sin djente 

den un ritmo di bo so? 


Machi leu, hei! 

Ta strika bo ta strika 

dril ku kaki ku kashimir 
òf ta un karisia 

di den pasado 

bo ke rebiba 

ku bo mannan korkoba 
den konstante moveshon? 


Machi kèns, 

ta friu bo tin 

den tempu di kalor 

òf ta miedu di etèrnidat 
ta pone bo garganta 

tur na lòpchi 

tambaliá 

pa indiká ku 

nò, 

ainda nò? 

Machi prenda, 

Ku bo benanan di kalki, 
bo lomba di baul, 

bo wowonan nublá, 

mi ke bo pa mi bebi: 
zoyabo — yayabo — stimabo 
maske ta ún anochi 
promé bo bira inmóbil, 
promé bo bira kos, 
ketu... 

friu... 


den: Nydia Ecury, Kantika pa Mama TeralSong for Mother Earth. Willemstad, Kòrsou: 
[s.n.], 1984. p. 6 


Nydia Ecury 


KANTIKA PA MAMA TERA 


Mama Tera, k'a parimi, 
Hesú bo yu su alma 

tin di krusa 

un desierto largu 

anto desolá, 

su so. 


Ya mi no ta riska 

ni di buska 

un alivio pa mi pena; 
ku balsamo kisas 

di un sofio tur bruhá 
òf den promesanan 
ku ta bai i bin’ 

ku bientu... 

Ma at'awé 

mi yu chiki 

a karisid mi kurason 
ku un kantika dushi 
k'el a kanta 

pa mi so. 


Ta pesei, Mama Tera, 
mi ta baha 

mi kabes kansá 

pa mi sunchi 

bo matris gasta. 


Si den tal akto 

di reverensia 

na mi kara 

bo por topa 

un lágrima ta dual, 
Mama Tera, 

pa bo e ta, 

mi regalo di gratitut, 
pasobra: 

Mama mi tambe ta! 


den: Nydia Ecury, Kantika pa Mama TeralSong for Mother Earth. Willemstad, Kòrsou: [s.n.], 
1984. p. 14 

Nydia Ecury 


DESTINO 


Den añanan di flor 
m'a sofia ku bo 
hòmber pretu 
orguyoso 

sin bèrguensa 

pa bo mes koló, 
sin doló 

di sklabitut 

ta huña 

den bo pechu mas 


Fo'i bé forsa 

i bo fé 

lo m'a saka 
inspirashon 

pa bira 

mes muhé 

ku Mama Afrika 


Den afianan di flor 
m'a warda riba bo 
ku makutu yen 

di mango 

ku tamarein 


Awé, katuna 

a kuminsa 

ta tapa mi kabes, 
ilushonnan kasi tur 
ta derá 

Ma kisas 

aki un shen añ’ asina 
nos spiritu 

lo por topa ‘nochi 
bou di un pal'i indju 
den un sabana grandi 
luna kla 


Kisas kaminda 
sanger di katibu 
a yeg'i drama 
nos lo tene man 

i logra na penetra 
e pakiko 

di nos destino 
separá 


den: Nydia Ecury, Na mi kurason mará. Willemstad, Kòrsou: [s.n.], 1976. p. 5, 7 

Nydia Ecury 


BOS DI SANGER 


Den mi sofio 

spiritu di mi wela 

ta supla den mi orea: 

“Bo sanger ta mas diki 

ku di tur...” 

1 den anochi skur 

mi ta hafiami ta karga 
fligí ku un soledat intenso 
e Tumba inmenso 

di tur mi antepasadonan 


Bos di Sanger, 
papia kla 
Ki tur e kosnan aki 
ta nifika? 
Boso tin pa mi 

| un tarea 
un mishón wardá? 


T'ami ta Eslabon 
ku mesté sigui uni 
Generashon? 


T”ami tin di mantene 

un Tradishon 

k'a origina 

den selvanan di Afrika 

o nasí foi den mondongo 
di sabana 

na Bushiribana? 

Ta mi sanger Aleman 

ta yora 

morto di mi ruman 

o ta e indomitabel Israel 
den mi 

ta kanta melodia 

di David? 


Bos di Sanger, 
papia kla 
Min” ta dotá 
ku profundidat 
pa interpretá 
parábola 


Sinembargo, 

den tur sinseridat 
mi ke kumpli 

ku bo enkargo 


Bos di Sanger, 


papia! 
Papia kla! 


den: Nydia Ecury: Bos di sanger. Willemstad, Kòrsou: [s.n.], 1976. p. 49, 51 

Nydia Ecury 


MADOA 


Den un madoa, 

nèt kaminda 

drumi ku spièrta sa topa, 
m'a mira Mardugá ta drecha 
pa su enkuentro ku di Dia. 


El a freska kurpa 
ku dulsura di serena. 


Su shimis, 

un nubia dòrná ku bòrdür, 
manera pafia 

di difuntu mama di mi tata. 


El a kita un taki 

di un mata den mi kurá, 
pefia su kabei kuné, 

keda tur na blachi koroná. 


Djus di breba 
tabata su rushi. 


Ora el a hinka rudia 

na lagun di mi eksistensia 
p'e mira su kara aden, 
m'a sinti peso 

di tur mi dianan, 

tur mi añanan. 


Den un madoa, 

djis promé 

ku erupshon di Solo, 

m'a mira e dianan k'a resta 
bula pasa bai. 


I den distansia 
Nochi grandi, 
kayendo... 
kayendo... 


den: Nydia Ecury, Un sinta den bientu. Willemstad, Kòrsou: [s.n.], 1995. p. 30-31 

Lucille Haseth 


KORSOU SU NAPA 


Karkas di un kas 

riba e playa bandoná, 
testigu muda di pasado, 
ke konta istoria 

di pirata, makuaku, 
flamingo, meuchi i snepi, 
selashi di piská i di hende, 
sin por haña oído 

pa su kanto doloroso. 


Mas paden riba e isla pober, 
baranka so, 

kurtí pa awa, salu, solo i bientu, 
dos tres kabritu prufiá 

ta puluwé pa sigui biba 

i un faro solitario ta atvertí 

ku aki tin trankilidat 

pa plakia ansha 

di mundu su kareda. 


Un ñapa, baranka plat 

i tantu mía leu di isla mama, 
ta warda man di piedat 

bin yuda mantené 

e kreashon original 

ku pa kapricho natural 

ta Kòrsou su herensha. 


den: Lucille Haseth, Resonansia. Willemstad, Kòrsou: [s.n.], 1990, p.5 


Lucille Haseth 


DA CAPO 


Tin mardugá den nos sofio 
un enkuentro delikado 

di preludio, adagio, allegro 
ta kore alkansá crescendo 
den un sinfonía armóniko 
pa duna pas sinkronisa 
den un solo gran finale. 


den: Lucille Haseth, Resonansia. Willemstad, Kòrsou: [s.n.] 1990, p. 25 


Lucille Haseth 


KOMPANERO 


Mi ke topabu, 
kompafiero, 

no ta importá den ki mondi 
bou di kua shelu 

riba ki laman... 

mi kebu liber, 

lòs di tur kabuya 

librá di tur kadena 
salbá di otro hende 
liber di bo mes, 

pa sin midi 

ku aleluya 

bo por tuma loke bo ke. 


den: Lucille Haseth, Resonansia. Willemstad, Kòrsou: [s.n.], 1990, p. 35 

Lucille Haseth 
SALU! 


Kabei blanku, kar’i kanchi, 
kuantu ròndu pa yega kas? 
Bo n' kansa di tantu dansa? 
Bo n' fada di parandia? 
Kuantu wals mas bo ke pinta 
den sala na shanguilié? 

Bo n' harta di tantu stima? 
No ta basta komplasé? 


…un flaira! 
No bin subi mi esenario 
ku men di por opiná. 


Tur tèrtulia ku t'ey pa bini, 
mi tin grasia di bishita. 
Tur suerte ku ta tokami 

mi tin stansha di festehá. 


Pa loke ta falta ainda, 
yam'é lokura si bo ke, 
mi tin idea di balia bida 
i paga bela mi mes. 


den: Lucille Haseth, Resonansia. Willemstad, Kòrsou: [s.n.], 1990, p. 67 


Lupe Reyes 


SADO-MASOKISMO 


Mi ke hanjabu un anochi 
prishonero den mi gara, 
pa mi hasibu tur maldat 
ku n'e momentu “aj por 
okuri mi mente. 

Sunchi, morde y chupabu, 
Torturabu ku palabra. 
Sukumbibu bou'i karisia, 
enlokesebu di plaser 

den mi brásanan será. 
Ponebu roga mi amor 

sin “nabu nada. 

Ponebu sinti mi kalor, 
aliento, bida i pashón 

1 bandonabu. 

Butabu jora di anhelo 

pa hasimi regresá. 
Hasibu hurami 
eternamente stimashón. 
Y ketu ketu torturabu 
den bo orea, ku 
palabranan “i amor. 

Y den anochi su silensho, 
seducibu den un mondi 
bèrdè’i jerba, ah, bebiendo 
su serena y bo janto. 
Karisiabu ku mi mánnan, 
rekorebu ku mi lenga 

di bo pia te kabés, y 
suavemente enlokesebu 
di plaser. 

Primi, morde y chupabu, 
te drogabu ku mi 
sunchinan ardiente. 

Pa na final lentamente 
insinua di entregabu. 

Hasibu loko di bo alma 
lagabu kere ku alfin lo mi 
unibu na mi kurpa 

pa no kita nunka mas. 

Ma ku’n mirada di sarkasmo, 
mi ta bandonabu. 

Lagabu sufri pa mi amor 

sin “nabu nada. 


den: Lupe Reyes, 18 poema di amor y un janto desesperá. Willemstad, Kòrsou: [s.n.], 1977. p. 1 


Lupe Reyes 


BURACHAMI 


Mi ke burachami 

awe nochi den bo brásanan... 
Tenemi... Sunchi mi... 
Dunami”e bibida di bo boka. 
Laga bo lipnan burachami... 
Plam'e likor riba mi lenga 

y despues chupé bo bebé... 
Laga bo aliento karisiami. 

Y bo kurpa prishonami. 

Y ora mi mente flota bai 

y mi bista bandonami, 
kargami hiba rib’un sabána 
bèrdè di yerba y ku luna kla. 
Y si ‘en berdat bo ta deseami, 
burachabo ku mi kurpa, 
hasimi di bo y stimami... 


den: Lupe Reyes, Desahogo II. Willemstad, Kòrsou: [s.n.], 1975 


515 


MM n 


Lupe Reyes 


LO BO KORDAMI 


Lo bo kòrdami 

den bo anochinan “i 

ahelo; den intimidat 

di bo lecho konjugal, 

| buskando enbano mi 
karisianan di amor 

| den un kurpa friw i fríbola 
| bashi di sintimentu, 

| inkapás “i butabo sinti 

| di ta hòmber. 

| Lo bo kòrdami den 

| momentunan di gran 
remordimentu, di a 
prosedé kobardemente 

y unibo tontamente 

n'un espektro ambulante, 
inkapês “i hasibo sinti 

| ni mitar di mi amor. 

Lo bo kòrdami y lo 

mirami den su kara. 

Y den un arebato di 
despecho di n” ta ku mi, 

lo bo trata di buskami 
lokamente den su kurpa. 
Ma lo bo odié sekretamente, 
kada be” bo rekordá 

ku serka mi ta'a tin puresa, 
birginidat y kastidat, 

ma serka djé b'a enkaminá 
un lugá basta tempu rekori, 
susha, kansá di trafika y malgastá. 
Lo bo kordami n'e 
momentu ku frustrashon 

lo poderabo, realisando 

ku bo n' ser korespondi. 
Lo bo kòrdami y rekòrdami, 

ma ami lo ta lew sin ser 
tistigi'i bo frakaso, 

y sin por posee bo amor, 
ku'n tempu siegamente 
b'a hura di dunami. 


den: Lupe Reyes, 18 poema di amor y un janto desesperá. Willemstad, Kòrsou: [s.n.], 1977. p. 10 


517 


Mickey Hart 


KATIBU'I SHON 


Na kadena mará 
bark'i karga a tresébo 
bin labra nos plantashon. 


Katibu'i Shon, 

ni bo bida n' ta di bo 
kòrda bo desishon. 

Si bo tribi stima, 

asta por kambiabo di shon. 


Katibu'i Shon, 

mi tesoro añorá, 
kuantu tempu mas 
bo pia lo keda mará 
na mi kurason. 


den: Mickey Hart, Mi zjar. Willemstad, Kòrsou: Edishon Tinashi, 1980 

Ilse Winkel Risseeuw 


MI TA KORDA 


mi ta kòrda 

e kas den kaya grandi 

e kas 

ku nan dí 

Winkelnan a gana ku brièchi 
brièchi di papel kòra... 
esei mi no sa 

nunka nan n’ bisami 
loke si mi sá ta 

ku den temp’i promé aya 
negoshi i kas di biba 

di tur Winkel 

semper ta'a pintá 

kòrá 


e kas den otrobanda 

papa chan a laga traha 

pa ma èni, su kasá 

i nan diesun yunan 

ocho hòmber i tres muhé... 

un dje hòmbernan ta mi tawela 
tata di mi tata 

un dje muhénan, mi wela 
mama di mi mama... 

mi tata i mi mama tabata primu 
kos ku ta’a sa pasa hopi 

den temp’i promé ayá 

papa chan ni ma èni 
mi no a lanta konosé 
ni omo jan... 
nan a muri 
muchu promé ku m'a nase 
| mi ta kòrda machi pepe 
| mi wela i tambe pepe 
aya ‘riba den su kamber... 
| e pober a parti... 
| shon... 
l den e tempu ei 
| tabata un bergwensa grandi... 
| e ta’atin suku 
| sa hafia suku di fèrdrit 
si 
e ta'a hòrta kome 
kos di suku 


mi ta kòrda 

yèyè ku tantan 

den stul di zoya 

semper ku “n kos di hak 
na man... 

mi ta kòrda 

tia bat - mi tanta - 
ruman di mama 

yamá na su delaster nòmber 
elisabèt 

bèbèchi 

bèt 

tia bat, mi dushi tia bat 


Dios no a dun'é yu 

ma si diabel a sòru pa subrina 
é nunka no a kasa 

el a keda reservá 

pa un puesto di onor... 

pa e por kuida 

tur e bieunan 

ku nunka no a kasa 

mi ta kòrda e kas paden 
ku su hadrei 

su botorei 

su trapi padilanti 

i naturalmente su balkon 
semper bou di chemené 
kaminda mi por a mira 
bapor, drenta sali... 

den e balkon ei 

nan a kontami 

omo jan ta'a sa sende 
tur su dònderbosnan 
riba bispu di afia nobo 
itae mes balkon ei 

nan a kondená pa keda sera... 
papa chan a muri 

nèt un bisp’i pasku 

1 djei tur pasku 

porta di balkon 

a keda na kandal... 

un kos 

ku nunka mi no por a komprondé 
ta kon un morto 

por a nifiká mas 

ku E nasementu 


banda di e porta históriko 

e bentananan di yalusí ariba 
ta'atin glas di koló 

kaminda solo tur atardi 

promé ku e baha 

ta'a hasi fiesta “den 
transformando kas 

den un katedral 

un katedral den fiesta di pasku 

den mi memoria grabá 

mi por weta mi dilanti 
mesanan ku blat di mármol 
shanguilié ku tinguilingui 
e stulnan pretu steif 

pará kòntra muraya 

stul di zoyanan 

ku krelchi 

e stelchinan den kamber 


den komedor patras 

tin un mucha pará ku peipekrùl 
ku asina un sinta grandi 

tur na kòrá 

ta primi nanishi 

kontra un kash'i glas 

yen di kos kurioso 

poné, para, drumi aden... 
ta’atin angel kurpa gordo 

ta toka harpa 

yu, anto blo sunú... 

ta manera nan a baha 
derechito for di shelu 

ma esákinan 

a baha for di bordo 

tresé pa famia for di tera “f6 


ta'atin un seibòr 

bunita maner’ un prenchi 
e fontein pa laba man, 

e kashi na kabuya kologá 
promé yega kushina, 
“fligkast”, tur na waya 
pa warda suku, manteka 
1 otro kosnan 

ku por ta tentashon 

pa muskita i vruminga... 
esta un tempu 

di gran diskubrimentu! 

e kos di mas prèt ainda 
ta'a un kashi chikitu 

ku su yabi miniatiir 
for di unda e webunan 
blanku i rondó 

sintá band'i otro 

den nan buraku, 

tabata lur tras di reha 
di palu... 

nostalgia mi ta sinti 
den un kushina modèrnu 


e kas den kaya grandi 
lo no ta'a kompletu 
sin romelia 

un indjan guahira 

di orihen outéntiko... 


kuantu aña e ta'atin mi n’ sa 


komo nan dí 

e úniko kos k'e di 
tabata “kasaichi pia’ 
dia el a yega... 


huntu ku mi mama i mi tanta 


e tabata limpia 
e kas den otrobanda 

un dia di hopi yoramentu 
tabata e dia 

ku pober romelia 

a lora for di trapi 

ku tur e bakinan di skupi 
su tras... 

esun ku sigur a yora mas 
tabata e mes... 

romelia 

a keda semper 

mashá pegá ku nos... 

su último deseo tabata 
pa der’é den graf 

di nos hendenan 

ku tambe a bira di dje 

i asina a sosodé... 

indjan ta sinti gran rèspèt 
pa su difuntunan 

i nunka e no ke ta leu 
dje lugá 

kaminda nan ta derá 


promé mi termina 

mi tin di agregá 

ku n'e porta di patras 
ta’atin un bala di kañon 
pa wanta porta 

loke semper 

a impreshonámi mashá... 
balanan asina 

presunan 

den temp'i promé ayá 
ta'a sa karga na pia 

ora di bari kaya 

bisti tur na pafia di strepi 

den e pida kura patras 
kaminda tèdi e kaché sa keiru 
ta'atin hopi mata di klabel 
den bleki 

ku sa atraé pushi 

pero ta morto sigur 

ta sigui nan boutiso... 
ningun di e kosnan aki 

no ta eksisti mas 

ni e hendenan 

ni sikiera e kas 


pero den mi memoria 
nan ta grabá pa semper! 


den: Ilse Winkel Risseeuw, Mi ta kòrda. Willemstad, Kòrsou: [s.n.], 1987. p. 1-8 

Walter Palm 


MORTO I BIDA 


Bou di kuchú di solo, 
sekura ta toka kachu di morto... 


pero bou di tera, 

derá den mondongo di kunuku, 
bou di baranka i sabana seku, 
komo si fuera ta kontrabanda 
òf un sekretu bon wardá, 


spirit’i pos 


ta soña ku seú. 


den: Walter Palm, Un boka di poesia. Willemstad, Kòrsou: Editoryal Antiyano, 1983. p. 21 

Federico Oduber 


CANA CONTA 


hesú 
cu mi ta desprecia 
esun nan cu ta cana conta 


cu bida ta un encargo di dios 

cu amor ta solamente un wega 
cu hende ta un angel despreciá 
1 despues despues cu nos a muri 


yen di firmeza nos lo contempla pa eternidad 
cara di dios i felicidad lo ta un globo di oro den nos man 


esun nan cu ta cana conta 


cu bida ta complicá na un manera complicá 
cu amor ta un solucion miserabel di mundo 


hesú 

cu mi ta desprecia 

esun nan cu ta cana conta 

te cu nan lip ta lébe lébe di bitchi 
te cu nan garganta ta hoga den lodo 


esun nan cu ta cana conta 
cu nos destino ta den shélo 
pero kiko nan sa di esey 
mes hopi cu mi sa di tera 


den: Kambio, aña II, no. 7 (desèmber 1966) 

Federico Oduber 


CINCO CANTICA DI ESPADA 


i 

mi ta convinci 

di mi vocacion 

di mi amor 

di mi odio 

mi exclamacion 

pa nos isla bira 

un isla jen di bida nobo 


11 

lo mi kier splika 

pa no tin quivocacion 

ku mi idealismo 

lo seka lagrimanan skondí 
1 mira pa mi amor 

hanja tera 

pa mi grito duna fruta 


iii 

i hunto 

nos lo cosecha 

un bida di nos mes 

un expresion di solo 

ku ta kima riba nos lomba 
lombra nos bida 

dun’éle splendor dje mes 


iv 

ku palabra 

no bruha nos pensamentu 
ku biento no hiba nos 

i supla laga nos basjí 


p'e hunga su wega di caco skondí 


den nos skeleta ora 
nos no ta nos mas 

Vv 


ora morto gatia mi curazon 

1 mainta manece ku disgusto 

lo mi percura pa mi mannan ta firme 

lo mi skirbi sofoka sanger fei djé papel 

pa tin grabá na shelo como na tera 

mi mokete será mi desesperacion cristalisá 
mi odio sin fin mi amor sin fin 


den: Kambio, afia I, no. 1 (febrüari 1965) i den: Observador, 26 febrüari 1965 


Federico Oduber 


BILORIA 


ai di mi 

di mi sanger 
di mi kuero 
di mi karni 


ai di mi 
di mi alma 
di mi kurason 


ai di mi 
di bo sanger 
di bo kurpa 


ai di bo 
di mi temor 
di bo kietut 


ai di bo 

di bo tormento 
ai di mi 

di bo morto 


den: Federico Oduber, Putesia. Amsterdam: Editorial Antiyano, 1973. p. 12 

Federico Oduber 


DIA 10 DI JUNI 1970 


ayera prof Tenhaeff 

m'a weitele 

awe m'a bai Utrecht 

awe bo a kumpli 

4 anja bou tera 

ayera tur kos a kore kai hunto 
mientras bou tera bo ta kayendo 
fei otro 

manera mil patia bèrdè 
kayendo den mi kabes 


bo ta korda ainda 

ku nos a lesa hunto 

storia di eternidat 

ku no ta existí 

sino solamente den nos pecho 
i mira awor 

bo pecho fragil 

ta grunja bou tera 


mi a stop 

di kere den algo 

1 si skucha bon 

mi tambe ta kayendo fei otro 
i ni mucho sintimento mester 
pa ripara kon mi kuero 

ta putriendo sin fin 

abo bou tera 

ami riba tera 


mi inkietut ta mas grandi ku nunka 
konsiderando mi edat 

lo mi mester tabata 

un homber hombron i desente 
gradesido pa loke dios - n’ t'asina? - 
tin pa mi den su sombré 

ma tur loke mi sabi sigur ta: 

ku abo ta bou tera i ku nos tur dos 
ta bayendo den konjo 

Federico Oduber 


ENIVREZ VOUS 


bo ta bisami 

no bebe no bebe pasobra e ta hasimi skur di paden 
pero ora mi bebe 

mi ta kibra manera nubianan ku ta huy 

ora mi bebe ta meskos ku mi ta bo 

i mi ta manera shen strea 

mil anja buskando un lugá di pas pa sosegá 

ora mi bebe mi alma ta kita kai 

i mi ta aliviá manera un pajara sin ala 

bo ta bisami 

no bebe no bebe pasobra e ta hasimi skur di paden 
pero ora mi bebe 

mi ta hanja mi mes ku un kurason mei mei di ansia 
i mi ta pintabo manera un pajara 

un, ku ta bai shelo i fierno 

un, ku ta bula den mi kabes: mi pajara, mi brisa 
mi orkan i mi lo muri i mi no lo bebe mas 

le chef des guérilleros a été tué 

den mi porionan ta drenta biento sin rumbo 

mi morto ta bira kosmiko gritando bo nomber den espasio 
bo ta bisami no bebe no bebe 

pasobra e ta hasimi skur di paden 

pero ora mi bebe flornan ta tapa mi kurason 

i pajaranan ta kishiki mi garganta 

i mi kurason ta sinja ta kon ta muri 

le vrai tombeau des morts 

c'est le coeur des vivants 


den: Kambio, aña III, no. 3 (yüni 1967), p. 4; tambe den: Federico Oduber, Putesia. 
Amsterdam: Editorial Antiyano, 1973. p. 40 


p. 530: den: Federico Oduber, Putesia. Amsterdam: Editorial Antiyano, 1973. p. 49 


Federico Oduber 


KARTA INTIMA 


awor aki 

ku mi bida ta kuminsando 

ku trienta anja n' ta sina 

mi hubentud un banda 

mi morto mi dilanti 

mi tin un dos kos di bisabo 

ripará bandi bo 

e baf i importansia 

tambe tin purga 

sagudi nan fei bo kurpa 

mannan desente ku kier mama bo alma 
odianan 

ta bo alma nan kier guli manda abau 
skupinan 

ta bo nan kier 

pa nan chupa bo paden 

i tur loke ta uniko di bo mes 

i pa nan bisti bo ku nan fé di fastidio 
i nan deseo intimo ta 

pa bo stik den nan alma di pomada... 


enfin henter mi bida podiser 
ta pa mi sinja ta kon ta muri 


primeramente mi morto ta mi manera di biba 
kisas tambe mi bida ta mi manera di muri 


den: Federico Oduber, Putesia. Amsterdam: Editorial Antiyano, 1973. p. 41 

Tip Marugg 


No tabatin palabra 
oloshinan a para 
mundu sin zonido 
santu friu di mardugá 


dos a cana cu bientu 
isla muchu perta 

barancanan na costa 
a bloquea tur salida 


di quen e gritu? 
welik! tapa spiel! 


pero luna a bira cara 
laman a sigui subi 


dos 

nos dos 
nobo 

di nobo 

den mardugá 


forma di su curpa 


pa semper grabá 
den e santu muhá 


den: Kristòf, aña IV (1977). no. 1, p. 4 

Tip Marugg 


den lus enfermiso di luna 
colónan di mi isla a bai 
sin consuelo sombra ta cai 
riba suela qu no por duna 


cargá cu e peso di anochi 
tera rondoná pa lamán 

ya no por conta riba mafian 
q'a sera porta pa tur scochi 


cu curasón kla pa mata 
mi ta sigui soña y rei 


un isla qu tabat'ey 
cosnan qu por tabata 


den: Kristòf, aña IV (1977), no. 1, p. 5 

Tip Marugg 


DEN TEMPU DI AWASERU 


den tempu di awaseru 


rooinan ta papia poco poco 


cu palabranan di scuma: 


ansha ta cria forsa 
miedu ta sigui bona 
alma ta stop di spera 
yerba malu ta sigi crece: 


den e cas muchu grandi 
riba e cama muchu friu 
for di masha leu 

ta bin e sombra bieu: 


Dios a quita coriente 
mundu ta sin lus 
calvario no tin crus 


quen ta cana den scur? 
quen ta zeilu sin rumbo? 


quen ta amigu di bichi candela? 


quen ta tende e conteo final 


di dios 
of di refree di boxeo 


den: Candela, 27 di aprel 1981 


339 


Tip Marugg 


pa mira mi isla bashi 
m'a drenta e úniko kas den punda 
bon kafiá 


e muhé dominikanu 
ku wowo di muhé 

a pone mi pensa 

riba e birgen ku barika 


mi n' por a kòrda mi nòmber 
ken mi ta 
ni ken mi ke ta 


solamente 
un hòmber i un puta 


i yu di e birgen 
huntu ku nan 


den: Amigoe-Napa, 31 di mei 1985 

Timmermans-Margarita, Myrna Virginia (Mickey Hart), Kòrsou, 30.XI.1930 

Tjin-Kon-Fat, Arthur Lucio, Kòrsou, 2.111.1955 

Todd (Dandaré), Ramon José, Rio Hacha (Colombia), 21.IX.1942 

Tromp, Jose Simeon (Jossy), Aruba, 18.11.1954 

Valerianus-Fermina, Imelda Cornelia, Kòrsou, 15.IX.1916 

Velásquez, Pedro Ramón, Aruba, 17.101. 1940 

Walboomers, Waltherus Josephus, Gastel (Ulanda), 5.11.1883 — Steenwijk (Ulanda), 
29.X1.1967 

Wanga, Hubert Reginaldo, Kòrsou, 7.1X.1944 — 17.1X.1985 

Williams, Frank Albert, Aruba, 1.X11.1941 

Wong, Philomena, Aruba, 22.X11.1941 

Zelermyer-Levisson, Heske, Kórsou, 20.V.1944 


A hasi esfuerso pa inkluí algun dato biográfiko di e outornan inkorporá den e antologia akí. 
Sin embargo no a resultá posibel haña dato eksakto di tur outor. 

Atardi (Piña) IL.55 

Awa di wowo 11.89 

Awacero y maishi rabo 11.59 

Awaceru (Goilo) 11.17 


Awaseru (Hendrikse-Rigaud) 11.494 
awe a nase un flor nobo den mi hardin 11.319 
Baha for di mi lomba 1.58 

Bai tira bubi cu slof 1.139 

Balada di Buchi Fil 11.126 

Balia barí 11.124 

Baliamentoe di tamboe 1.35 
Banderita 1.77 

Biloria 11.529 

Bira un 11.331 

Bo lenga ta skèrpi 11.450 

Bo tata makamba 11.386 

Boneiru 11.136 

Bos di sanger 11.508 

Brenneker 11.406 

Buladó 11.404 

Burachami 11.515 

C.H. Ping Ling 11.419 

Cana conta 11.527 

Cancion die Libertad 1.123 
Cantica “i tamboe 1.52 

Cantica di Corsouw 1.133 

Cantica dje dushi tempu bieuw 1.100 
Cantica pa hinter aña 1.47 
Castigo di un abuso 1.205 

Cerca un nèshi 1.154 

“Cerca un nèshi’ i algo mas 1.155 
Chuchubi (Juliana) 11.410 
Chuchubi (R. Henriquez) 11.252 
Cinco cantica di espada 11.528 


Commentaar bij Compa Nanzi i e popchi di 
breuw 1.26 

Compa Nanzi 1.17 

Compa Nanzi i baca pintá (Jesurun Pinto) 1.30 

Compa Nanzi i e popchi di breuw 1.23 

Corsow 1.277 

Corsow no bai 11.248 

Cuenta popular 1.14 

Cultuur of wildheid? 1.218 

Cuminda pa dos Indian 11.41 

Curacao 1.253 

Da capo 11.512 

Dande 1.74 

Dedicá na mi amigo SeñorJ.S. Sint Jago 1.238 

Delirio 11.197 

den lus enfermiso di luna 11.534 

Den tempu di awaseru 11.535 

Dependensia 11.408 

Desengaño 1.192 

Desesperacion di un catibu 11.19 

Despedida 11.381 

Destino 11.506 

Di prome potpourri 1.59 

Dia 10 di juni 1970 - 11.530 

Dividivi 11.384 

Djecpot 11.204 

Doló di tata 11.111 

Donde Cuba 11.238 

Dos palabra 11.387 

Duda 11.242 

E angel pretu 11.282 

E cas bande mi cas 1.140 

E congrenís debota 1.64 

E di mi bisabo 11.374 

E djakanan 11.328 

E gran trio 11.269 

E koi mañan 11.33 

E lucha final 11.304 

E lunanan di kalor a keda... 11.461 

E monstruo scondi 11.460 

E negrita catan 11.224 

E no por casa 1.215 

E pali bida 11.487 

E pieda di Anaklara 11.115 

E rais ku no ke muri 11.294 

E rebelde 1 - 11.337 

E rebelde 2 - 11.338 

E rebelde 3 - 11.339 

E rebelde 4 - 11.340 

E rosa di mas bunita 11.38 

E shap di Frans 11.245 

E sketer 11.35 

E soño di Alicia 11.431 

E tin balor? 11.478 

E turista 11.470 

E ultimo karibe 11.64 

Ela sali tera frieuw 11.370 

Elekshon 1.55 

Elias i almasola 11.169 

Elis Juliana in Roxy: ster aan Curacaose hemel 
11.205 

Eme ku Manuel ta bai Caracas 1.258 

Enivrez-vous 11.531 

Enkele opmerkingen naar aanleiding van 't 
artikel van ds. G.J. Eybers 1.158 

Envidia castigá 1.244 

Esclavitud 1.221 

Esta dushi 1.109 

Fadá mi ta 11.377 

Faro di Vierkant 11.29 

Fernando 11.31 

Firme na Timon 11.103 

Firmesa 11.85 

Flor di anglo muriendo 11.123 

Flor di boka 11.92 

Flor di papel 11.218 

Fosil di sanger rubiano 11.350 

G.A.S. 11.344 


Giambo bieuw ta bolbe na wea I.202 

Golgotha 1.271 

Habai 11.503 

Hari negrita 11.220 

Hé patu 11.221 

Het Papiamentsch als cultuurtaal 1.165 

Het volks- en kinderlied op Aruba 1.68 

Himno Bonaireano 1.257 

Himno di Corsouw 1.254 

Himno di Kòrsou 1.255 

Historia di shap 11.208 

Huisio final di un wèlp 11.299 

I ora... 11.60 

Ignorancia o Educando un pueblo 1.221 

Impasse 11.416 

Inspirashon di po-e-ta! 11.456 

Introductie: een daad van wanhoop? 11.277 

Isla di mi, mi kier 11.341 

Istorja intimo di funchi 11.80 

Ju pretu 11.149 

Juancho Picaflor: un santana na Kòrsow 1.265 

Juffrouw, ik heb een bòter meegebrengt! 
11.468 

Kanga saya 11.213 

Kanta kweru 11.214 

Kantami un kansion di antes 11.379 

Kantika pa mama tera 11.504 

Kantika pe santoe fiesta di libertad di prome 
july 1863 - 1.125 

Karta íntima 11.532 

Karta na mi negra 11.125 

karta remitido (Corsen) 1.143 

karta remitido (V.d. Donk) 1.137 

Kas’í pal'i maishi 11.70 

Katibu 11.398 

Katibu di shon (De Haseth) 11.399 

Katibu'i Shon (Hart) 11.518 

Keho di katibu 11.120 

Kèlki na boka 11.389 

Kere kere keresentenchi 11.354 

Kestion di siman pasa 1.139 


L enen Na aaa a 


Kico? 1.142 

Kico di novelas neutrales? 1.182 

Kiko ta di nos? 11.440 

Klok di misa 1.276 

Kompa Nanzi i e baka pintá (Lauffer) 1.29 

Kompañero 11.512 

Koos barata pa paskoe! 1.128 

Kòrsou 11.108 

Kòrsou su ñapa 11.511 

Kosecha di maloa: bundel innerlijke muziek 
11.105 

Kunuku 11.395 

Kwadro na multi-koló 11.280 

Kwadro na shinishi 11.114 

Laba pena 11.235 

Labadera 11.231 

Laga Ruba 11.316 

Lakrana 11.411 

Laman di Nort 11.110 

Lamán sin límite 11.98 

Lamar no ta perdona 11.417 

Lanta para watapana! 11.348 

Legítimo 11.407 

Leguaan 11.404 

lew 11.360 

Lisinbein 11.15 

Lo bo kordami 11.516 

Lo mi bolbe 11.176 

Lorna, mi yu ku mi 11.73 

Luango: Djo-Wili-Patagan 1.66 

Lucha i triunfo 1.233 

Luna cla 1.184 

Lushi-klas 11.298 

Luto 11.422 

M'a buskabu 11.365 

Ma Chenta 11.457 

Ma Dushi 11.26 

M'a kai den snew 11.260 

Ma ora solo ku luna lagabo pasa 11.258 

Machi di briyèchi 11.371 

Madoa 11.510 

Mainta (De Jongh) 11.201 

Mainta (Lopez Henriquez) 11.257 

Maíshi den kunuku 11.97 

Majan Dalia lo ta mi Dalia 11.436 

Mama di antaño 11.369 

Mama di bon conseho 1.150 

Mañan ta di Shon Sikiliman 11.463 

Mari de Malpais 1.258 

Mari Pampun (Lauffer) 11.265 

Maria di Ser'i Noka 1.261 

Marianita 11.67 

Marie Pampoen (Shrinivasi) 11.264 

Mas prueba cu tin un literatura papiamento 
1.176 

Meditacion 11.24 

Merengue Mericano 1.107 

Mester pone ordu 11.476 

Mi bida y aids 11.464 

Mi golèt su belanan bolá di bientu 11.378 

Mi ke kere 11.168 

Mi ke sa 1.119 

Mi ke tumabo 11.113 

Mi koló? 11.357 

Mi lenga 11.135 

Mi nigrita papyamentu 11.286 

Mi pushi 1.108 

Mi ta buskando algu pa yenami 11.134 

Mi ta kansá 11.118 

Mi ta kòrda 11.519 

Mi ta skirbi! 11.263 

Mi tata makamba 11.383 

Mi tera 11.121 

Mi tin ku sali 11.335 

Mond'i Fierno 1.261 

Mondi 11.243 

Monologo dje piscado 11.229 

Morto a pega den paloe 1.185 

Morto i bida 11.526 

Mr. Folklore 11.267 

Muhé 11.368 

Muhé den sinku 11.367 

Munher culpable 1.246 

Mundu korá 11.53 

Muziek di zumbi 11.58 

Na caminda pa independencia 11.453 


Na memoria di mi mama defuntu 1.214 

Na mi Aruba 11.65 

Na morto di Zenobia 11.129 

Na unda, bientu? 11.88 

Nan Papiamento 1.217 

Nanci i Cha tiger 1.22 

No spanta pa morto 1.157 

No tabatin palabra 11.533 

Nobo di coenucoe 1.129 

Nokturno 11.349 

Nos idioma isu uso 1.251 

Nos Papiamentoe 1.151 

Nos, negros 1.200 

Nostalgia (M. Henriquez) 11.272 

Nostalgia (Juliana) 11.217 

Nostalgia (Muller) 11.491 

Nota di autor 1.225 

O trupial 1.170 

Ohé! Ohé! 1.13 

Oloshi kana 11.473 

Oracion di un neger 11.71 

Orígen di baile di tambú na Kórsou 1.38 

Ortografía 11.255 

Otoño di bida 1.104 

Oude oogstliederen weerklinken tussen Cura- 
gao’s heuvelen 1.104 

Pa mira mi isla bashí 11.536 

Pagina di un album 1.152 

Palabra kla 1.134 

Pal’í bientu 11.203 

Papiamentoe 1.168 

Papiamentu na kaminda 11.358 

Paquico mi ta Arubiano 11.424 

Para mi querido amigo Sr. M.A. Fray 1.240 

Paraiso 11.496 

Parimentu 11.101 

Patria 11.107 


me 


Pelea 11.236 

Pensa un ratu 11.262 

Pesimismo 11.347 

Picnic 11.233 

Piedad 11.273 

Poesia 11.247 

Porko 11.413 

Portret di un kara deskonosi 11.362 

Pos sin awa 11.94 

Preparacion pa e gran dia 1.202 

Prijs de dichter 11.183 

Prisonero 11.495 

Punto final riba literatura papiamento... i un 
pregunta... 1.179 

Rabia 11.185 

Recuerdo (Juliana) 11.215 

Reflecshon 11.459 

Rekuerdo (Ecury) 11.497 

Rekwerdo tristu 11.251 

Rib'e dia ku mi logra 11.147 

Ripitishon 11.397 

Rondel 11.45 

Sabaneta 11.483 

Sado-masokismo 11.514 

Salú 11.513 

Santa Krus 11.21 

saturno skupi 11.361 

Sekura 1.274 

Sentimentu di Korsouw 11.72 

Ser Betris 1.278 

Seru mesa 11.493 

Shell 11.492 

Shete o ken nos ta...? 11.385 

Si mare mester... 11.325 

Si mi por 11.63 

Si nos alma skucha... 11.90 

Siklon 11.412 

Simon Miguel Suriel su obra: Muher culpable 
1.249 

Sji Kanina 11.122 

Sjrrr 11.198 


Skalchi 11.409 

Skol 11.415 

Skupi na laria 11.133 

Speransa 11.90 

Spreekwoorden en gezegden 1.62 

Storia di un diabel 1.110 

Su unico amor 1.208 

Ta berde?... Tin un literatura Papiamento..?? 

1.173 

Ta fo'i bo kuenta 11.480 

Ta kon por ta? 11.366 

Ta mi falta? 1.56 

Ta papel so lo por trese kambyo? 11.343 

Ta sukuritu kaba, prenda 11.179 

Tambú 11.57 

Tambú na Ma Fin 11.210 

Tansha 11.166 

Te aworo, Laman 11.87 

Toni Gonsalez 11.186 

Traha, ruman 11.54 

Tres ta un 1.104 

Triunfo di un sen 1.153 

Tula 11.312 

Tula warda 1.116 

Tumba 11.119 

Tur hende kompañ'e 1.114 

Un bishita anhelá 1.148 

Un butishi bashí 11.51 

Un comparacion 1.213 

Un encuentro den purá di juffrouw Lina 1 Mina 
1.112 

Jn huerfano 1.235 

n kantika di puña pa tambú 1.49 


El 


E-G 


n mucha rubiano pretu 11.353 


E 


n pal'i kwihi ta konta su storya 11.61 


a 


n prueba mas cu Spañol ta necesario 1.193 
Un siegu 11.22 

Un yiu di pueblo 1.226 

Unda Mâ Lin ta drenta den novela 1.205 
Unda “professor” ta defende su raza 1.208 


Venganza di amor 1.197 

Vertaler Jules de Palm: “Antilliaan wil op de 


eerste plaats lachen’ 11.427 
Vliegende vis 11.404 
Vlinder 11.405 
Wadirikiri 11.446 
Wij lazen... Simadán 11.42 

Ya no ta falta muchu mas 11.180 
Yalurs 11.240 

Yu di Kórsow 11.244 

Yuana 11.404 

Zo is Curaçao: boemerang 11.181 

